
Senovės romėnai ne be reikalo literatūrinę ir mokslinę veiklą vadin- 
davo žodžiu otium, reiškiančiu atvangą, laisvalaikį. Tokia atvanga yra ir 
pagrindinė bei galutinė šio darbo atsiradimo priežastis. Kai 1945 rudenį 
pasijutau atitrūkęs ne tik nuo betkurios tarnybos, bet dėl knygų stokos 
ir nuo mokslinio darbo, ryžausi išbandyti savo pajėgumą sueiliuoti heksa- 
metrais bent nuo seniau atmintinai mokėtąsias dvi dešimtis antrosios Enė- 
jidės giesmės eilučių. Prieš tai tebuvau heksametrais sueiliavęs nebent 
vieną kitą kurio romėnų peoto eilutę romėnų literatūros paskaitoms pagy- 
vinti. Tačiau tam tikrą pasitikėjimą savo jėgomis, pačią viltį, kad kartais 
iš to bandymo gali kas dora išeiti, buvau jau anksčiau, dar 1939 gavęs 
iš talentingo poeto K. Binkio, prisispyrusiai raginusio mane mano paties 
proza verstąsias Sofoklio tragedijas pačiam ir suciliuoti. 

Jei šis daug iš savęs reikalaujančio, tikro poeto padrąsinimas ir padėjo 
man nugalėti menkavertiškumo kompleksą ir išsiveržti iš sustingimo, tai tik- 
rą pagrindą bandyti kopti į Parnasą, lyg graikų mitologinis žirgas Pegasas 
sparnus, įgijau tolydžio beugdydamas sugebėjimą įsijausti į antikinės kū- 
rybos dvasią. Pajusti tikrąjį Enėjidės grožį, išgyventi jos nuotaiką ir for- 
mos subtilumą man padėjo ne tiek, gorkiškai tariant, „„mano universite 
tai“, kiek pouniversitetinė romėnų autorių skaityba, kada su dideliu po- 
mėgiu ir malonumu pasinėręs lektūron, šalia kitų, atsidėjęs ištisai, kai 
ką kartotinai, bei daugiausia dar pirmą kartą, su plačiais komentarais per- 
skaičiau visą Vergilijų, Horacijų, Lukrecijų, Katulą, Tibulą. Netenka abe- 
joti, kad uolus įsiskaitymas ir su juo susijęs įsijautimas į antikinės poezijos 
dvasią turi duoti našių vaisių. Kai, pvz. Ralys, nebūdamas net iš prole- 
sijos iilologas, tačiau ypatingai pamėgęs Homerą, įsijautęs į jo grožį ir 
visą gyvenimą jį atsidėjusiai vertęs, kad ir dėl klaidingai pasirinkto eilė- 
daros kelio negalėjo pasiekti metro lankstumo ir grakštumo, tačiau vis 
dėlto skaitant jo vertimą juntama kažkas monumenialaus, primenančio 
didingus netašyto akmens kiklopų pastatus ar sustingusias, tūkstantme- 
čius stūksančias Egipto faraonų piramides, kai subtiliausios ir labiausiai 
išbaigtos ketvirtosios Enėjidės giesmės Vosyliaus vertime ne tik veltui 

jieškotume įsijautimo į originalo dvasią ir jo plonybių perteikimo, bet 
pasigendame net ir iš viso betkurių metrą diriguojančios rankos pėdsakų. 

Kaip ir natūralu, sunkiausia buvo versti pati pradžia, tačiau nelengva 
būdavo pradėti ir kiekvieną kitą giesmę. Sunku, matyti, pagauti kitoks 
naujosios giesmės „tonas“. Kai neturintieji absoliučios klausos muzikai 
naudojasi kamertonu, neturinčiam absoliutaus poezijai gabumo vertėjui 
tenka toną išgauti iš savęs. Tad per visą veikalą teko 12 kartų pakelti 
tuos pradinius sunkumus, nelyginant Herakliui atlikti 12 Euristėjaus pa- 
vestų darbų. Gal darbo pradžios sunkumu galima aiškinti faktą, kad, 
nors nepriklausomos Lietuvos laikais ir buvo daug gabių jaunų klasikinių 
filologų, tačiau išdrįsęs nugalėti sunkią pradžią ir davęs sklandžių Hora- 
cijaus, Propercijaus, Sofoklio, pastaruoju metu ir Plauto vertimų A. Chur- 
ginas tėra, kad ir laiminga, bet reta išimtis. Neskatino ta kryptimi ir 
Lietuvos universiteto programa, vietoje pagrindinės klasikinei filologijai 
disciplinos autorių skaitymo iškėlusi į pirmą vietą jos antrinį dalyką isto- 
rinę gramatiką. 

Laikydamasis kadai Vienoje leisto Vade mecum klasikiniam filologui 
elementarinio patarimo neskaityti jokio antikinio autoriaus, nepaskaičius 
bent kiek apie jį patį, dedu prie vertimo ir kiek platesnį įvadą. Norėda- 
mas skaitytoją arčiau supažindinti su Vergilijum ir jo Enėjidės pasauliu 
ir padėti jam įsijausti į skaitomojo veikalo grožį, ne tik apibūdinau auto- 
rių ir jo kūrybą, bet įvedžiau skaitytoją ir į paties poeto ir jo „atkūrėjo“ 
dirbtuvę. Gal kas ir prikiš, kad analitinis veikalo nagrinėjimo metodas 
poezijai netinka ir subanalina patį veikalą, kad poezijos konkrečiai „ap- 
čiuopti“ negalima, kad ją reikia pagauti abstrakcijos keliu, pajusti intui- 
cija, kad ji nenusakoma logiškais žodžiais. Betgi Horacijus, Boileau, Sar- 
bievijus ir kitos „didybės“ rašė net ištisus traktatus apie poezijos meną. 
Nagrinėdamas dvi pirmąsias ketvirtosios giesmės eilutes ir lygindamas 
jas su Vosyliaus verstomis, tartum tapytame paveiksle išskirsčiau spalvas. 
Tuo, gal būt, suardžiau patį spalvų žaidimą, jo sielai teikiamą šilumą, 
bet, tikiuosi, pasiekiau kitą tikslą: paakinau skaitytoją pradžioje bent 
skirti spalvas, o pačią spalvų harmoniją jis pradės tolydžio savaime justi. 
Vosyliaus eilutes pavariojau konirastui, tamsiam kūrinio fonui, kuriame 
tos spalvos dar skaisčiau atsispindėtų. Šiais nagrinėjimais bei paaiškini- 
mais norėjau bandyti prakirsti ledą, po kuriuo sruvena neišsenkamas, 
visada šviežias antikinio pasaulio kūrybos šaltinis, norėjau į tą pasaulį 
įvesti ir tuos skaitytojus, kuriems jis daugiau ar mažiau svetimas. 

Ne tik graikų epikai ir kiti poetai, bet, jais sekdami, ir romėnai savo 
poezijoje mėgo gausiai vartoti skambius graikiškus vardus. Jų duoda 
apsčiai ir Vergilijus Enėjidėje. Norėdamas palengvinti skaitytojui susi- 

gaudyti varduose, pridėjau ir trumpą jų žodynėlį. Daugelis tų vardų pa- 
ties Vergilijaus išgalvota. Juos paprastai vienu ar dviem žodžiais apibū- 
dinau, tenurodydamas jų tautybę ar priklausymą kovojančiai pusei. 
Kadangi antikiniai vardai labai įvairiai lietuvinami, radau reikalo 
kiek plačiau, nors ir nevisai išsamiai, pasisakyti ir dėl mano vartotosios 
rašybos. Jų rašyba domėjausi kiek daugiau nuo savo Sofoklio vertimo 
laikų (1939). Tam reikalui turiu nusirašęs ir šiek tiek Pabaltijo univer- 
sitete Hamburge aptiktosios medžiagos. Labai pasigendu žymiausio Lie- 
tuvos graikisto Jono Dumčiaus darbo apie antikinių vardų lietuvinimą 
Vilniaus universiteto darbuose. Tikiuosi, kad šis didelės erudicijos grai- 
kistas, kuriam buvo plačiai prieinama šiuo klausimu medžiaga Lietuvoje, 
šią problemą išsamiai išnagrinėjo ir galėjo prieiti įdomių išvadų. 
Žiūrint į Enėjidės leidimą šiuo metu iš teoriškos pusės, ji išeina tin- 
kamu laiku. Po stiprios graikiškumo bangos, iškėlusios Homerą į pačią 
jos viršūnę, šiuo metu juntamas žymus atoslūgis. Klausimas, kuris dides- 
nis poetas, Vergilijus ar Homeras, pakibęs, tiesa, ore. Kai faustiškas vo- 
kiečių dvasios graikiškumo ilgesys dar ir dabar lotyniškajai poezijai daž- 
nai abejingas ir kai pranašingi Propercijaus žodžiai, kad Enėjidė Homerą 
pralenks, dažnam vokiečiui dar ir šiandien tesukelia šypseną, tai kitoje, 
didesnėje Europos dalyje, „nuo Jonijos jūros iki Kaledonijos (šiaurės 
Skotijos) krantų“, romanisto Roberto Kurtijaus žodžiais, „Vergilijaus 
viešpatavimas yra neabejotinas“?) ir Vergilijus, kaip poetas T. S. Eliot 
pareiškėž), Luropos klasikas giliąja prasme. Tad romaniškiems kraštams, 
tikriesiems lotyniškosios kultūros vaikams, ir anglams Vergilijus tebėra 
didžiausias poetas. Tačiau puikus V. P6schlio vokiečių kalba veikalas 
apie Vergilijaus poeziją, išryškinęs Enėjidės originalumą ir jos poezijos 
simbolizmą (1950), negalėjo neturėti įtakos ir už romėniškojo limes ribų. 
Ir laiko dvasia Enėjidėje artima mūsų gyvenamajam laikmečiui, kada 
milijonai tremtinių, priversti apleisti savo tautines ir religines šventovės, 
turėjo jieškotis naujosios tėvynės svetur. Vergilijaus Enėjo idėja nesve- 
tima ir lietuviams. Kaip seniau, taip ir dabar nestinga romantikų, sva- 
jojančių apie ypatingas priemones išsivaduoti iš svetimųjų priespaudos ir 
sukurti naują Lietuvą. Pakanka prisiminti V. Pietarį ir K. Pakštą. Tad 
ir jieškančio naujos žemės savo tautai ir tėvynės dievams Enėjo odisėja 
skaitytojo širdžiai turėtų būti artima ir miela. 
Kitaip tačiau atrodo šios knygos leidimo praktiškoji pusė. Kada žino- 
vai priskaito vakaruose kokią šimtinę kūrybingų lietuviškų literaių, tai 


1) Robert Curtius, 2000 Jahre Virgil (Neue Schweizer Rundschau 1930). 


2) T. S. Eliot, What is a Classic? Address delivered before the Virgil 
Society on the 16th of October 1944, London 1945. 

šiuo lietuviškų knygų skaitymo letargijos metu jau nebe tokia sunki prob- 
lema parašyti naują knygą, kaip ją išleisti ir rasti jai skaitytoją. Tad ir 
leidėjo darbą šiomis aplinkybėmis tektų net augščiau vertinti už kūrėjo. 
Puikiai suprantu, kad ir toks knygų leidimo „magas“, kaip Juozas Kapo- 
čius, sugebąs kartais įvykdyti fantastiškiausiai atrodančius knygų leidimo 
planus, vargu šiuo atveju ar išsisuks be nuostolių. Tad jei ši knyga išvys 
pasaulį ir pelėms neteks galąsti savo dantų jos rankraščiais, tai didžiau- 
sias nuopelnas ir padėka teks leidėjui. 

Gerai suprantu, kad šiame vertime tesugebėjau pasinaudoti tik labai 
maža dalele neišsemiamų žodingos lietuvių kalbos turtų. Su laiku, tikiuosi, 
atsiras kitas Enėjidės vertėjas, daug geriau mokąs lietuvių kalbą ir įmant- 
riau sugebąs perteikti Enėjidės dvasią lietuviškai. Gal ir jis mano darbą 
pavartos tamsiam fonui, kuriame vaizdžiau išryškėtų jo laimėjimų švie- 
siausios spalvos. Tačiau tuo tektų tik džiaugtis, nes tai būtų nauja, augš- 
tesnė pakopa į tobulybę. Tuo tarpu tegaliu su maloniu skaitytoju atsisvei- 
kinti senu lotynišku posakiu: kaip išgalėjau dariau, geriau tepadarai 
kas gali. 


A. RUKŠA 


Augsburgas, 1962 m. vasario 28 d. 


ĮVADAS 


VERGILIJAUS GYVENIMAS 


Mantua gimdė mane, Kalabruos miriau, Partenopėj 
Ilsiuos. Apdainavau ganiavas, kaimus vadus 


Vergilijaus antkapio įrašas 


Pirmas ir garsiausias didžiųjų Augusto meto poetų Publijus Vergili- 
jus Maronas gimė 70 pr. Kr. šiaurinėje Italijoje ties Mantua Anduose 
prie Mincijaus upės. Jo tėvas turėjo dvarelį ir davė sūnui gerą išmoks- 
linimą. Apie 54 jis atvyko Romon ir studijavo retoriką, mediciną, astro- 
nomiją ir filosofiją. Didžiausią įtaką Vergilijui turėjo jo mokytojas epi- 
kurietis Sironas. Epikuro mokslas atitraukė jį nuo viešo gyvenimo. Tik 
vėliau Vergilijus tapo stoicizmo sekėjas. Romoje Vergilijus pradėjo san- 
tykiauti su neoterikais, „naujaisiais“ poetais, Aleksandrijos poetų sekė- 
jais. Iš jų Varius Rufus įvedė jį į Mecenato globojamą literatų ratelį. 
Kai 41 tėvo dvaras buvo išdalintas Oktaviano veteranams, Vergilijui pa- 
sisekė per pažintis atgauti žemę. Nuo tada jis gyveno daugiausia Neapo- 
lyje atsidėjęs poetinei kūrybai, dažnai pertraukiamas silpnos sveikatos, 
Baigęs ir paskelbęs Bukolikas (42-39) ir Georgikas (37-30), Vergilijus 
pradėjo kurti 29 Enėjidę. Norėdamas sėkmingiau baigti šią poemą, jis 
ketino pasitraukti į Atėnus ir Aziją, tačiau, Atėnuose Augusto aikalbin- 
tas, grįžo susirgęs ir mirė pakeliui Brundizyje (19 pr. Kr.). Palaidotas 
Vergilijus buvo mylimiausioje jo gyvenimo vietoje Neapolyje (anksčiau 
Parthenopė). Antkapio įrašą senovės poetų papročiu tariamai pats prieš 
mirdamas parašęs. 


VERCILIJAUS KŪRYBA 
Bukolikos ir Georgikos 


Įprastinis senovės romėnų kelias iškilti visuomenėje ir susilaukti gar- 
bės tebuvo tarnavimas vialstybinei bendruomenei, valdininko tarnyba, 
kai literatūrinė kūryba, ypač poezija jiems tebuvo otium, atvanga. Ver- 
gilijui tačiau, kaip ir jo didiesiems amžininkams Horacijui ir Ovidijui, 
poetinė kūryba buvo gyvenimo tikslas. Dar visai jaunas būdamas, vos 
16 metų amžiaus sulaukęs, Vergilijus pradėjo rašyti eilėraščius, sekda- 
mas neoterikais, tačiau didžiojo poeto vardą jis pelnė ne šiais trumpais 
įvairaus metro eilėraščiais, bet trimis didžiaisiais heksametru rašytais 
veikalais „Bucolica“, „Georgica“ ir „„Aeneis“. 

Nuo Cicerono laikų talentingiausieji kultūrinio romėnų gyvenimo va- 
dovai pradėjo laikyti sau garbe sugebėti kurti savąją literatūrą, kuri 
būtų ne menkesnės vertės, kaip graikiškoji. Kūrėjas, perkėlęs kurį lite- 
ratūros žanrą į romėnų literatūrą, įgydavo garbingą „išradėjo“ vardą 
(inventor). Tokiu „išradėju“ tapo ir Vergilijus dviem pirmaisiais didžiai- 
siais veikalais. Sujungęs dešimtį piemenų dainų į vieną „Bukolikomis“ 
pavadintą rinkinį, jis sukūrė savišką, Romai tebebuvusią naują litera- 
tūros formą ir rūšį. Šiose idilėse Vergilijus kad ir sekė graikiškaisiais 
bukolikų autoriais, ypač Teokritu, daug ką iš jų tiek formos, tiek turinio 
atžvilgiu pasisavindamas, tačiau jis skyrėsi nuo Teokrito viltinga nuo- 
taika ir savo poetiniu talentu lotyniškai bukolikai suteikė naują, skirtingą 
nuo graikų romėnišką pobūdį, praskindamas vėlesnei piemenų poezijai 
kelius ir duodamas jai linkmę. Jau ir šiame pirmajame didesniųjų poeto 
veikalų galime išskaityti dvi ryškiąsias Vergilijaus sielos savybes, pada- 
riusias jį didžiuoju tautiniu poetu. Tai — gimtosios žemės ir jos kūrinių 
meilė ir tikėjimas romėnų tautos prisikėlimu ir didybe. 

„Georgikomis“ Vergilijus laimi romėnų literatūrai didaktinę poeziją. 
Ir čia jis pasidaro saviškas kūrėjas. Tiesa, čia mūsų poetas medžiagą 
semiasi iš jaunesniųjų helenistinio meto didaktinių veikalų ir, žinoma, 
iš jų nepralenkiamo pavyzdžio Hesijodo, tačiau žemdirbystė jam: nėra tik 
tam tikras žmogaus kultūros laipsnis, o ūkininkas tik žmogaus gyvenimo 
pagrindas. Žemdirbystę Vergilijus atvaizdavo visiškoje romėniškos tikro- 
vės šviesoje. Kiekvienas įrankis, arklas, kaplys, gyvulių augintojų bandos 
su visomis jų veislėmis, — žodžiu, visas italo ūkininko tikrasis gyvenimas 
vaizdžiai atsistoja skaitytojo akyse. Be to, visas veikalas sunkte persunk- 
tas savaimingu vidiniu aiškumu, tam tikra vergiliška filosofija, įpras- 
minančia ūkininko darbą ir jungiančia įo vargus ir laimę į harmoningą 
visatos sąrangą. 


AXI 


Enėjidė 
Betgi labiausiai Vergilijų išaugštino Enėjidė. Žymusis romėnų elegi- 
kas Vergilijaus amžininkas Propexcijus šiuo būdingu eleginiu distichu 
(dvieiliu) vaizdžiai išreiškė, ko romėnai laukė iš šios, tada dar tebekuria- 
mos poemos: 
„Duokite kelią, graikai, romėnų rašytojai, kelią: 
Gimsta kažkas dabar, kas Ilijadę pralenks“. 


Jei lenktyniauti su graikais ir laimėti lotynų literatūrai betkurį naują 
žanrą tegalėjo būti tik rinktinių romėnų kūrėjų sunkiai įvykdomas iroš- 
kimas, tai varžytis su Homeru ir sukurti didingą epinę poemą buvo pati 
augštoji garbė, kurios tik aplamai tegalėjo susilaukti Romos poetas. 


Enėjidės siužetas 

Kurti Enėjidę Vergilijų bus paskatinusi veikiausiai ir ta aplinkybė, 
kad Livijaus Androniko Odusia (Odisėjos veriimas) ir Enijaus Annales 
nebetenkino pakilusių romėnų meno reikalavimų, ir Vergilijus norėjo 
duoti romėnų tautai tobulesnį didvyrių epą. Jau III georgikų knygos 
pradžioje Vergilijus žada apdainuoti Augusto kovas, tačiau po Akcijaus 
kautynių pradėtasis vykdyti ketinimas gavo kitokį pavidalą. Poetas ėmėsi 
apdainuoti ne imperatorių ir jo žygius, bet jo pirmatako Enėjo likimą. 
Jis ryžosi vaizduoti tolimą praeitį, kurios paveikslas daugeliu atvejų su- 
tapo su tuo, ką Augustas, pertvarkydamas valstybę, norėjo pasiekti. Nu- 
galėtosios Trojos didvyris Enėjas gauna paskirtį išgelbėti Trojos dievus 
ir jiems duoti naują tėvynę. Spėjamai ryšium su Afroditės kultu italų 
pakrantėse atsiradęs, vėliau pataikaujančių graikų formuluotas ir tuščios 
garbės jieškančių romėnų diduomenės palaikomas tikėjimas, kad romė- 
nai trojėnų palikuonys ir sibilos knygose minimieji enėjėnai (enėjadai), 
jau pirmojo punų karo metu (264—241 pr. Kr.) Romoje buvo viešai įver- 
tintas. Nuo tol romėnų istorikai, rašę kaip proza, taip ir eilėmis, šį dalyką 
laikė tikrą, tačiau prieš Vergilijų niekas šios sakmės nepanaudojo atski- 
rai literatūriniam kūriniui. Pagal pirmykštę sakmę, Enėjas pirma atvykęs 
į Siciliją, kur gyveno elimai, buvę trojėnų kaimynai Mažojoje Azijoje, 
po to į pietinę Etruriją, iš kur kadaise iškeliavęs jo protėvis Dardanas, 
Trojos įkūrėjas. 

Augusto metu šiai legendai įprasminti šalia tautinio prisidėjo dar 
dinastinis sumetimas: Enėjas, tarpininkaujamas savo sūnaus Julo (Aska- 
nijaus), turėjo būti Julijų giminės (gens Iulia) pradininkas. 

Norint sujungti Enėjo įsteigtąją valstybę su būsimąja Romos impe- 
rija, teko užpildyti laikotarpį tarp Trojos žlugimo (1184 pr. Kr.) ir Ro- 
mos įkūrimo (753 pr. Kr.). Šiai spragai užpildyti buvo išgalvoti Alba- 
longos karaliai, iš kurių Cezaris kildino savo giminę. 

Enėjidės turinys 

Pasakojimas pradedamas Enėjo kelione iš Sicilijos į Italiją. Supykusi 
Junona siunčia audrą, kuri nuvaro laivyną į Kartaginą Afrikoje, kur 
karalienė Didona jį maloniai priima (I g.). Kaip Odisėjus Alkinojaus 
rūmuose, taip Enėjas Didonai pasakoja apie Trojos žlugimą (Il g.) 
ir savo kelionę iki Sicilijos(III g.). Junona nori sukliudyti Enėjui ke- 
liauti į Italiją, nes žino, kad jo palikuonys romėnai sužlugdys Kartaginą, 
tad, Veneros padedama, sukursto Didonos širdyje meilę Enėjui. Šį motyvą, 
kaip ir jūros audros vaizdavimą Vergilijus perėmė iš savo pirmatako 
Nevijaus. Iš meilės Didonai Enėjas užmiršta savo pašaukimą, tačiau, 
Merkurijaus paskatintas, palieka Kartaginą, ir Didona nusižudo (IV g.). 
Enėjas išsilaipina antrą karią Sicilijoje. Čia jis, pagerbdamas prieš metus 
mirusį tėvą, rengia sporio žaidynes (V giesmė, Homero Ilijadės XXIII 
atitikmuo). Ties Kūmais Enėjas išlipa Italijoje. Sibilos vedamas, lanko 
jis požemio karalystę, kur jo tėvas Anchizas skelbia jam palikuonių liki- 
mą (VI g. — Odisėjos XI). 

Antrojoje Enėjidės dalyje vaizduojamos kovos, kuriomis Enėjas įgyja 
naują tėvynę. Trojėnai išsikelia prie Tiberio. Laurento karalius Lacijuje 
sutinka leisti už Enėjo savo dukterį Laviniją, kurią jos motina Amata 
buvo pažadėjusi vietiniam karaliui Turnui. Turnas nusprendžia nenusi- 
leisti ir kariauti su trojėnais. Ruošiamasi karui (VII g.). Abu priešinin- 
kai jieško sąjungininkų: Turnas kreipiasi į Argo karalių Diomedą, Enė- 
jas į ištremtąjį iš Arkadijos karalių Euandrą (VIII g.). Enėjui išvykus, 
Turnas rengiasi pulti trojėnų stovyklą. Nizas su Eurialu ryžtasi pranešti 
apie tai Erėjui (— Ilijadės X), bet žūsta abu, gausių priešo raitininkų 
užpulti. Turnas puola trojėnų stovyklą (IX g.). Enėjas grįžta su sąjun- 
gininkais iš Etrurijos. Per kautynes Turnas nukauna Euandro sūnų Pa- 
lantą. Enėjas nužudo Mezencijų ir jo sūnų Lauzą, ir trojėnai; laimi kau- 
tynes (X g.). Enėjas atiduoda tėvui Palanto kūną. Venulas grįžęs pra- 
nešė neigiamą Diomedo atsakymą, ir Lotynas nusivylęs nori taikytis. 
Junona kursto Turną kovoti. Jis tyko grįžtantį Enėją. Per raitininkų kau- 
tynes krenta volskų vadė Kamila (XI g.). Turnas sutaria su Enėjų ginčą 
išspręsti dvikova. Junonos skatinama, Turno sesuo Juturna sukursto ru- 
tulus kovoti. Enėjas nugali Turną, veda Laviniją ir kuria romėnų tautą 
iš čiabuvių ir trojėnų. 

Enėjidės apibūdinimas 


Vergilijus savo kuriamojo epo turinį sujungė su Homeru. Vyriausias 
Enėjidės didvyris — Trojos kovotojas Enėjas, žuvus Priamo valstybei, 
jieškąs naujos vietos apsigyventi. Pirmosios šešios Enėjidės giesmės vaiz- 
duoja Enėjo keliones. Ši veikalo dalis atitinka Odisėją. Paskutinių šešių 
giesmių turinį sudaro Enėjo kovos Lacijuje su rutulų kunigaikščiu Tur- 
nu. Tai primena mums Ilijadę. 

Ir kiti homerinio epo asmenys, pavojai, nuotykiai dažnai randa at- 
garsio Enėjidėje. Taip pat nemaža ir įvairių palyginimų, išsireiškimų, 
kalbos vaizdingumo priemonių Vergilijus pavartojo, nusižiūrėjęs į 
Homerą. 

Tačiau sekimas sekimui nelygu. Kaip „piemenų dainose“ ar didak- 
tiniame veikale apie laukų darbus, taip ir Enėjidėje Vergilijus nebuvo 
paprastas sekėjas ir kompiliatorius. Jei jis iš Homero pasisavino formą, 
jei jis juo pasekė kaikuriose paskirose vietose, tai turinio visuma ir dva- 
sia jo didysis veikalas vis dėlto originalus ir didingas. Net sekti Vergi- 
lijus moka tikrai meniškai. 

Enėjidė skiriasi nuo Homero poemų daugiausia savo originalia, sa- 
viška dvasia. Ši dvasia reiškiasi tam tikru vaizduojamųjų įvykių įpras- 
minimu, savotišku jų aiškinimu. Toks turinio sudvasinimas, toks jo kel- 
tine prasme aiškinimas čia atlieka tą patį uždavinį, kaip ir mitologiniai 
padavimai. Ir čia didvyriai ir jų žygiai jungiami su visos tautos likimu, 
tikėjimu ir idealais. Herojinius laikus Vergilijus meistriškai jungia su 
gyvenamojo meto Romos imperijos siekimais ir visam veikalui duoda 
kilnų teleologinį aiškinimą: Enėjo pradėtasis darbas įsikūnija Augusto 
imperijoje. Kaip ,„Georgikose“ poetas kaimiečio darbą sutaurino, pride- 
rindamas jį prie visuotinės gamtos tvarkos, taip ir Enėjidėje Enėjo vei- 
kalą jis pastatė augščiau už paiį veikėją ir žemėje atliekamus vyksmus 
įjungė į kosminę pasaulio istorijos sąrangą. 

Vaizduojant Enėjo žygius, poetui visų pirma rūpėjo išryškinti juose 
slypinčią jėgą ir prasmę. Pats Enėjas tėra tik dievų valios vykdytojas, 
pajungtas likimo ir iš augšto nustatytai tvarkai. Tad pačiam didvyriui 
„dievotam Enėjui“ tetenka antraeilis vaidmuo. Ne be pagrindo prikai- 
šiojama, kad Enėjas perblankus didvyris herojinei poemai, toli atsiliekąs 
nuo Achilo ar Odisėjaus. Bet Vergilijui rūpėjo išaugštinti ne tiek kar 
žygiškumas, kiek dorybės, reikalingos taikos metu. Juk Augusto valdo- 
mojoje Romoje, pagaliau, po ilgai trukusių ir įgrisusių pilietinių karų 
įsiviešpatavo palaiminga taika, pax Augusta. Kaip Augusto ir kitų sąmo- 
ningų amžininkų, taip ir Vergilijaus didžiausias idealas buvo matyti 

didingą atgimusią Romą, kurioje būtų atgaivinti sveiki senovės papro- 
čiai, atstatyta pašlijusi moralė ir grąžintas teisėtumas. Tad ir poeto vy- 
riausias didvyris ne narsus ir ryžtingas karys, bet tik „dievobaimingas 
Enėjas“, klusnus dievų valios vykdytojas. 

Bet kaip tik paties didvyrio silpnumas ir jo turimų priemonių men- 
kumas palengvina kūrėjui parodyti, kad jo vaizduojamieji didingi tikslai 
tegalėjo būti įvykdyti tik dėl dievų iš anksto nustatyto lėmimo. Vyriausia 
jėga, nulėmusi Romos atsiradimą ir jos tolesnę galybę, buvo Jupiterio, 
Kapitolio dievo, valia. Kitų dievybių, kaip palankių, taip priešingų veikla 
pajungta šiai, Romos likimą sprendžiančiai Jupiterio valiai. 

Jeigu kovojant dėl Romos kūrimo Jupiterio vadovaujami dalyvauja ir 
kiti dievai, įtempdami savo jėgas, tai tas rodo, kad šio miesto įkūrimas 
svarbus įvykis ne tik šio pasaulio istorijai, bet ir dangaus gyventojams. 
Tokia yra pagrindinė šio veikalo teleologinė mintis, išreikšta šiais žodžiais: 


1 33 „Vargas be galo sunkus buvo giminę kurti romėnų“. 


Kad ir idealizuoja Vergilijus taiką ir jos dorybes, tačiau karo žygių 
apdainavimas ir Vergilijui, kaip ir jo amžininkams, augščiausia poezijos 
rūšis. Šią pažiūrą matėme išreikštą Propercijaus, kuris, lygindamas Ver- 
gilijaus kuriamą Enėjidę su Homeru, teturi galvoj tik Homero Ilijadę 
ir tuo patim Vergilijaus antrąją poemos dalį. Kad antrąją savo veikalo 
dalį ir Vergilijus augščiau vertino už pirmąją, matome iš jo paties pasi- 
sakymo antrosios Enėjidės dalies pradžioje: 


VII 42it. Aš kruvinuosius karus ir narsingas gretas apdainuosiu, 
Ir karalius, kovos kvaituly ištroškusius kraujo, 
Ir tirėnų karius, ir ginkluotus pulkus Hesperijos. 
Didingesnius aš dabar ketinu išgarbinti žygius: 
Laukia darbai kilnesni. 


Mes vertiniume priešingai. Antroji Enėjidės dalis — kovų vaizdavi- 
mas, sekant Homero pavyzdžiais, nėra nė tiek savarankiška, kiek pirmoji. 
Ypatingai minėtina pirmiausia antroji giesmė — populiariausia romėnų 
literatūros knyga visais laikais. Trojos arklys, Sinono klasta, didingi žūs- 
tančios Trojos vaizdai sudaro šios giesmės turinį. Toliau, ketvirtoji gies- 
mė — Kartaginos karalienės Didonos meilė ir mirtis. Tai — „vienintelė 
romėnų literatūros drama, tikrai verta šio vardo“, kaip teisingai ją 
apibūdino žymus filologas Ed. Norden. Šią giesmę kurdamas, Vergilijus 
parodė daug originalumo ir talento. Be to, tai labiausiai išbaigta Enėji- 

dės giesmė. Reikšminga ir šeštoji giesmė, susilaukusi sekėjų vėlesniais 
laikais. Norėčiau prie šių ypatingesnių priskirti ir antikinio sporto rung- 
tynes labai gyvai vaizduojančią penktąją giesmę, sakyčiau, ketvirtosios 
priešybę. Jei ketvirtoji giesmė išsiskiria iš antikinio epo moderniškai poe- 
zijai įprastais tapybos perteikiamais širdies išgyvenimais, tai penktoji 
pasižymi nepaprastu skulptūrai būdingu antikinės poezijos plastiškumu 
ir įtampa. 

Tad Vergilijus kaip veikalo visuma, taip ir jo dalimis moka ne tik 
sekti Homeru, bet ir būti originalus. Šia poema poetas sugebėjo labiau, 
negu betkuris kitas, išreikšti romėnišką dvasią ir padavimą apie Enėją 
meistriškai pajungti savo gyvenamojo meto Romos siekimams. Jeigu 
Homeras viršija Vergilijų originalumu, tai Vergilijus pralenkia Homerą 
sugebėjimu subtiliai išreikšti žmogaus širdies virpėjimus. Homeras dau- 
giau herojiškas, Vergilijus — romantikas, Homeras — šiurkščių heroji- 
nių laikų poetas, — Vergilijus gyveno jau išlepinto skonio laikais. Vergi- 
lijaus lotyniškas heksametras, turėjęs po savęs dviejų šimimečių istoriją, 
pasiekė pačią tobulumo viršūnę. Taip vaizdžiai ir teisingai Vergilijaus 
heksametrą apibūdina Šileris: „visai saviška magiška jėga, kuria mus 
Vergilijaus metras patraukia, yra lengvumo ir jėgos, grakštumo ir didin- 
gumo, majestotingumo ir švelnumo retas sujungimas“. 


Enėjidės kūrimas 


Tokio didelio savo kūrinių tobulumo Vergilijus pasiekė ne tiek įgimtu 
talentu, kiek nepaprastu darbšiumu. Tai patvirtina senovės šaltiniai. Iš 
Kvintilijono patiriame, kad jis per dieną labai nedaug eilučių tesukur- 
davęs. Pagal Aulą Gelijų, Vergilijus savo kūrybinio darbo metodą lygi- 
nęs su meškės elgesiu: kaip meškė, senovės žmonių tikėjimu, savo nauja- 
gimį formuojanti laižydama, taip jis, iš daugybės prirašytų eilučių be- 
palikdamas vos keletą, duodavęs savo veikalui tobulą formą. Tačiau Ver- 
gilijus vis dėlto neprilygsta savo nepasiekiamam paveikslui Homerui kū- 
rybingumu, išradingumu, natūralumu bei šviežumu. Tačiau tai ir supran- 
tama, nes Vergilijui teko nugalėti didesnius sunkumus. Jis negalėjo, kaip 
graikai, medžiagos savo kūrybai semtis iš lakios graikų vaizduotės su- 
kurto neišsemiamo sakmių ir epinės poezijos šaltinio. Vergilijaus padėtis 
buvo sunkesnė ir už padėtį jo pirmatakų Nevijaus ir Enijaus, kurie epu 
vaizdavo savo protėvių žygdarbius ir todėl buvo tikri susilauksią skai- 
tytojų palankumo, kai Vergilijui teko jieškoti tautiečių simpatijų ne ro- 
mėnų ir italų didvyriui, mokslininkų išgalvotam, kurio paveikslas ir san- 

tykiai sa Roma nebuvo įleidę šaknų padavimuose. Vergilijus turėjo 
kruopščiai rinkti mokslinę medžiagą ir poetiškai formuoti nelanksčią italų 
tradiciją. "Tam tikslui jis panaudojo iš dalies graikų epikus, iš dalies 
romėnų, ypač Enijų. Norėdamas savo vaizduojamiems paveikslams su- 
teikti itališkumo, Vergilijus uoliai skaitė senovę vaizdavusius romėnų ra- 
šytojus: Katoną, Varoną, analistus. Jis plačiai studijavo italų sakmes, 
vietoves, papročius, kad savo veikale suliedintų graikiškumą su itališ- 
kumu ir taip sudarytų vienalytį savo veikalui foną, kuris vis dėlto toli 
atsilieka nuo natūralios Homero tikrovės. 

Kadangi naujaisiais laikais platūs veikalai nebuvo mėgiami, Vergi- 
lijus ne tik vengė Homerui įprasto epinio platumo, bet ir viso savo kūri- 
nio apimtį apribojo 12 knygų. Savo veikalą poetas skyrė ne skaityti, bet 
recituoti (deklamuoti), ir paskira knyga turėjo užpildyti vieną deklama- 
ciją. Jis pirmiausia parašė proza į 12 knygų suskirstytos Enėjidės turinį 
ir vėliau kūrė ne paeiliui, ne knygą po knygos, bet pagal nuotaiką. Taip 
atsirado paskiros dalys (particulae), kurių sąlaidos dažnai nesiderindavo, 
juoba kad medžiagą poetas ėmė iš įvairių šaltinių. 

Nors Vergilijus, atsidėjęs dirbdamas, Enėjidę kūrė ištisus vienuolika 
metų, tačiau galutinai tobulos formos veikalui duoti jis nebespėjo, ir, 
paties poeto apskaičiavimu, reikėję dar trijų metų. Užtai Enėjidėje kar- 
tais pasitaiko tam tikrų nenuoseklumų, prieštaravimų, spragų ir kitokių 
smulkių trūkumų, kiekvienoje giesmėje aptinkame nebaigtų, net sakinio 
viduryje pertrauktų (III 340) eilučių, kurios, kad ir turi paprastai ir 
tam tikrą poetinės priemonės reikšmę, bet, reikia tikėtis, galutinai iš- 
baigtame veikale šios priemonės būtų buvusios pakeistos dar tobulesnė- 
mis, juoba kad kituose Vergilijaus veikaluose tokių nepilnų eilučių ne- 
pasitaiko. Nors autorius jau buvo ištisai parašęs visą veikalą, nors kai- 
kurias giesmes buvo skaitęs savo draugams, iš jų ir Augustui, betgi, be- 
kurdamas pakopęs į augštesnį kūrybinio pajėgumo laipsnį, jautėsi nebe- 
patenkintas savo nebaigiu kūriniu ir prieš mirtį norėjo jį sudeginti. Ta- 
čiau Augustas nepaisė autoriaus noro ir po jo mirties liepė Tukai (Tucca) 
ir Varijui (Varius) paskelbti Enėjidę, išleidžiant kas nereikalinga, nieko 
tačiau nuo savęs nepridedant. Taip šis garsiausias romėnų literatūros vei- 
kalas buvo išsaugotas amžininkams ir tolesniems šimtams ir tūkstan- 
čiams metų. 

VERGILIJAUS REIKšMĖ 


Dar gyvas būdamas, Vergilijus buvo savo amžininkų suprastas ir įver- 
tintas. Imperatorius ir rūmininkai, kaip įmanydami, jį globojo ir gerbė, 
bičiulių ratelis jį dievino ir pranašavo jį sukursiant didingiausią romėnų 
veikalą, pagaliau, atsilankiusį į sostinę ir jos šventes išgarsėjusį poetą 
minios žmonių karšiai sveikindavo spontaniškai prasiveržusiomis ovaci- 
jomis. Vos tik pasirodė pirmosios Enėjidės giesmės, visa Italija pradėjo 
žavėtis šiuo kūriniu. Ne tik Propercijus ir Ovidijus nepaprastai giriamai 
atsiliepė apie šį epą, bet ir pats Augustas privertė pagaliau vangų poetą 
perskaityti jam II, IV ir VI knygą. Vergilijus savo kūrybą, ypač vietą 
apie Augusto įpėdiniu numatyto gabaus jaunuolio Markaus Klaudijaus 
Marcelo ankstyvą mirtį (VI 867-886) skaitė taip jaudinančiai, jog Mar- 
celo motina Augusto sesuo Oktavija apalpo ir atsigavusi liepė tuojau 
poetui įteikti už šios vietos eilutę po 10.000 sestercijų. 

Netrukus po Vergilijaus mirkies jo veikalai Augusto įsakymu buvo 
įvesti į mokyklas. Ši aplinkybė, kaip ir šalia karšių poeto garbintojų ir 
jo peikėjų (obtrectatores) veikla paskatino romėnus moksliškai tyrinėti 
ir aiškinti Vergilijaus veikalus, ypač Enėjidę. Iš šių tyrinėjimų, be kitų 
aiškintojų nuotrupų, mums ištisai išliko platus, mokyklai skirtas Servi- 
jaus (apie 400) Vergilijaus veikalų ir jo amžininko Tiberijaus Klaudijaus 
Donato estetinis Enėjidės komentaras. 

Vergilijui mirus, jo veikalai tuojau paplito aibe egzempliorių po visą 
Romos imperiją ir rado sekėjų ir vertėjų. Vergilijus turėjo didžiausią 
įtaką vėlesniesiems. Visi romėnų epikai ir didaktikai buvo daugiau ar 
mažiau jo sekėjai. Vergilijaus, kaip ir Homero, veikalai buvo plačiai nau- 
dojami centonams (lot. cento, -onis, gr. kentron, iš lopų susiūtas drabužis, 
antklodė), naujiems, sudaromiems durstant eilutes iš įvairių veikalo vietų, 
kūriniams. Vergilijus buvo entuziastiškai sutiktas krikščionių rašytojų, 
ypač Augustino, ir perteiktas viduramžiams, tapdamas nepakeičiama 
viduramžio vienuolynų mokyklų lektūros dalimi. Jau nuo XII a. Enėjidės 
medžiagą pradėjo apdirbinėti prancūzai ir po to vokiečiai: Benoit de 
Saint More sukūrė „Le roman d'Eneas“, Heinrich von Veldeke — „Eneit“. 
Viduramžiams baigiantis, Vergilijų išaugštino Dantė (1265-1321), pasi- 
rinkdamas jį savo „Dieviškojoje komedijoje“ vadovu po pragarą. 

Tr vėliau Vergilijus buvo dar ilgai laikomas didžiausiu poetu ir augš- 
čiau vertinamas net už Homerą. Ludovico Ariosto (1474-1533) pagrin- 
dinio veikalo „Šėlsiąs Rolandas“ (I/Orlando Furioso) herojus pasižymi 
Enėjo bruožais. Torguato Tasso (1544-1595) „Išvaduotąją Jeruzalę“ 
(La Gerusaleamme liberata) pradeda pirmąja Enėjidės eilute... „Camoes 

(1524 - 1580) Luziadėse (Os Lusiados), žymiausiame portugalų epe, 
ryški Vergilijaus įtaka. Julius Caesar Scaliger savo poetikoje (Pnetices 
libri VII, 1561) Vergilijų vertina daugiau už Homerą. 

Tik XVIII a. Vergilijus didžiausio pasaulyje poeto vietą užleido Ho- 
merui, kai pastarasis buvo tinkamai įvertintas. Tačiau ir po to Šileris 
(1759-1805) vertė antrąją ir ketvirtąją Enėjidės giesmę, o romanų tau- 
toms ir anglams Vergilijus dar ir šiandien tebėra „vakarų tėvas“. 1930 
visas kultūringas pasaulis iškilmingai minėjo dviejų tūkstančių metų 
poeto gimimo sukaktį, ir Vergilijus tebėra ir dabar mokyklose tebeinamas 
klasikinis autorius. 


VERGILIJUS BURTININKAS 


Didelė pomirtinė poeto garbė, pasireiškusi net jo kapo garbinimu, 
ilgainiui padarė Vergilijų burtininku ir legendomis apipintu asmeniu. 
Šią eigą skatino ir jo vardo (virga, „burtų lazedelė“), kaip ir jo motinos 
Magijos vardo aiškinimas. Gan anksti pradėta atsiklausti jo veikaluose 
burtais atrinktų vietų (sortes Vergilianae), net šventovėse, patarimo. Lak- 
tancijus (apie 250 — po 317), kaip ir vėliau viduramžiai ketvirtojoje 
Bukolikų eklogoje neabejotinai matė pranašavimą apie Mesijo atėjimą. 
Viduramžiais, ypač nuo XII a., pradėjo vis labiau plisti kaip žmonių 
lūpose, iaip ir įvairiose žmonėms skirtosiose knygose, daugiausia anti- 
kiniai, iš dalies rytų kilmės pasakojimai, kuriuose Vergilijus tampa ne 
tik legendiniu asmeniu, bei ir stebukladariu, burtininku ir velnio bend- 
rininku. Šie visi pasakojimai XV a. buvo sutraukti prancūzo Jean 
d'Outremeuse chronikoje „Le myreur des histoirs“ ir veikale „Faits 
merveilleux de Virgile“. 

VERGILIJUS LIETUVOJE 


Per visą viduramžį ir humanizmo bei renesanso metu didžiausiu pa- 
saulio poetu Europoje laikytasis Vergilijus negalėjo būti visai svetimas 
ir Lietuvai. Latyniškosios Lietuvos mokyklos metu (nuo XVI a. vidurio 
iki 1773) jis buvo pats pagrindinis mokyklose skaitomas senovės auto- 
rius. Mokyklinis autorius išliko jis ir visais vėlesniais laikais iki Lietuvai 
netenkant nepriklausomybės 1940 metais. Vergilijaus, ypač Enėjidės, 
lektūra mokyklose ne tik ugdė daugelio mokslus einančio Lietuvos jau- 
nimo kartų literatūrinį skonį, bet ir pats poetas buvo susilaukęs sekėjų 
ir vertėjų. Žymiausias naujosios lotyniškosios literatūros Lietuvoje atsto- 
vas Vilniaus akademijos profesorius Sarbievijus (1595-1640), kad ir 
buvo laikomas dėl savo odžių „naujuoju Horacijum“, tačiau savo epu 
„Lechijade“ neabejotinai sekė Vergilijum, ypač Enėjide. Kad Sarbievi- 
jus nepaprastai vertino ir mėgo Vergilijų, matyti ir iš jo prozinio poeti- 
kos veikalo rankraščių Krokuvos Čartoriskių bibliotekoje, kur jis šį poetą 
nuolat cituoja, bei iš Drohičino jėzuitų bažnyčioje kadai rasto Vergili- 
jaus leidinio, kuriame Sarbievijus atžymėjęs, kad Vergilijų perskaitęs 
60 kartų. 

Ir pirmam didžiajam Lietuvos postui Donelaičiui (1714-1780) pa- 
grindinį veikalą „Metus“ kurti bus veikiausiai paskatinusios Vergilijaus 
Georgikos, kurių kompozicija keturiomis dalimis (keturi Metų laikai, ke- 
turios Georgikų giesmės pagal darbų rūšis), pažiūros į gyvenimą ir nuo- 
taikos daugiur sutampa su Ceorgikų ir Bukolikų dvasinių pasauliu, ne- 
kalbant jau apie donelaitiško heksametro romėniškumą. 

Aštuonioliktojo a. antrosios ir devynioliktojo pirmosios pusės Lietu- 
vos pseudoklasikai didžiai vertino antikinius autorius, ypač Vergilijų. 
D. Poška (1757-1830) buvo išvertęs Enėjidę, tik rankraštis, deja, mūsų 
nepasiekė. Tuo metu buvusios išversios ir Georgikos, pagal seną tradi- 
ciją A. Bagužio (1746-1820), naujųjų lietuvių literatūros istorikų spė- 
liojimu, — jėzuitų kunigo ir Vilniaus kapitulos kanauninko Tado Jure- 
vičiaus (m. 1806). 

Naujaisiais laikais Enėjidę versti buvo pradėjęs poetas M. Gustaitis 
(1870-1927). J. Vosylius paskelbė ketvirtosios Enėjidės giesmės vertimą 
(„Židinys“ 8-9, 1930). Kad ir silpnas literatūriniu atžvilgiu, šis verti- 
mas reikšmingas tačiau tuo, kad, aispausdintas drauge su prof. Brenderio 
straipsniu, buvo skirtas dviejų tūkstančių metų Vergilijaus gimimo su- 
kakčiai pagerbti. Tuo buvo užanispauduota, kad ir Lietuva, drauge su 
visu kultūringuoju pasauliu, nepraleido progos minėti didžiojo poeto 
jubiliejaus. 

ANTIKINIS HEKSAMETRAS 


Heksametras — didingiausios iš visų kada nors 
žmogaus lūpų tarytų eilės. 


Alfred Tennyson (1809-1892) 


Paprastai tiesiog heksametru vadinamas daktilinis heksameiras (gr. 
heksametros, nuo heks „šeši“ ir metron „matas“, tad „šešiamatis“, su- 
prask pus „pėda“), vadinamas dar herojiniu (versus herous, heroicus), 
nes buvo būdingas epinei poezijai. Tai — seniausias žinomas ir, šalia 
jambinio trimetro, mėgiamiausias senovės graikų ir romėnų eilėdaros met- 
ras. Juo visų pirma eiliuoti seniausieji mums žinomi graikų poezijos kū- 
riniai — Homero epas Ilijadė ir Odisėja. Heksametrą plačiai vartojo 
ne tik epe, bet ir kitur, ypač didaktinėje poezijoje, kilnesnio stiliaus pa- 
sakojimuose, o romėnų literatūroje satyros kūrėjo Lucilijaus (180-102) 
pavyzdžiu jis įsigalėjo net ir satyroje, kuriai šiapjau jambinis eiliavimas 
labiau tinka. Pirmas romėnų poetų heksametrą pradėjo vartoti Enijus 
(Ennius, 239—169 pr. Kr.), pakeitęs pirmųjų romėnų epikų, kaip Livi- 
jaus Androniko (apie 240) ir Nevijaus (apie 245-201 pr. Kr.), iki tol 
vartotąjį tautinį romėnų metrą saturnijų (versus Satuxnius). 

Pagrindinė poetinės kalbos žymė — ritmas (gr. rhytmos, nuo rhed 
„teku“, „judesys pagal taktą, taktas“), ty. siekiant skambumo sąmo- 
ningai sutvarkyta žodžių seka. Kai moderniojoje poezijoje ritmą papras- 
tai sudaro tam tikra kirčiuotų ir nekirčiuotų skiemenų kaita, antikinėje 
poezijoje įvairios eiliavimo formos grindžiamos tiksliai sutvarkyta ilgųjų 
ir trumpųjų skiemenų seka. Antikinėje poezijoje net žodžio kirtis gali 
nesutapti su prozoje vartojamu jo kirčiu. Kadangi trumpo skiemens (—) 
tarimo laikas laikomas mažiausiu skiemens ilgio vienetu (mora), ilgasis 
skiemuo (-—) tarimo laiko atžvilgiu laikomas dvigubai ilgesniu, tad ir 
du trumpieji skiemens dažnai būna keičiami jų ilgio atitikmeniu vienu 
ilgu ir priešingai. Kirčiuotas eilutės skiemuo vadinamas kilimu, arsis, 
nekirčiuotas — kritimu, tesis (gr. thesis). 

Daktilinio heksameiro eilutę sudaro šešios daktilinės pėdos. Daktiliu 
(gr. daktylos „pirštas“, nes piršto vienas krumplys ilgas, o kiti du trum- 
pi) graikai pavadino eilėdaros pėdą, susidedančią iš vieno ilgo skiemens 
ir dviejų trumpų (—-——). Tačiau iš šešių vienodų daktilių sekos suside- 
danti eilutė ir juo labiau iš tokių visai vienodų besikartojančių eilučių 

sudarytas eilėraštis savaime būtų nepaprastai monotoniškas. Monotoniš- 
kumą šalina šios priemonės: 

1. Kadangi eilutės pabaigoje ritmas ypatingai ryškiai girdimas, tai 
ritmui paįvairinti paskutinis eilutės skiemuo gali būti ilgas (-) ir trum- 
pas (—), syllaba anceps („dvejopas skiemuo“). 

2. Eilutės ritmui baigti ir jai atskirti nuo sekančios paskutinė eilu- 
tės pėda turėjo būti nepilna, katalekiška (nuo gr. katalėgein „baigtis“), 
tik dviejų pėdų. Tad paskutinė heksametro pėda nebe daktilis, bet spon- 
dėjus (—-) arba trochėjus (- —). 

3. Dar labiau įvairino heksametrą tai, kad keturi pirmieji heksa- 
metrai galėjo būti keičiami spondėjais (— —). Penktojoje tačiau pėdoje 
daktilį tekeisdavo spondėjum tik išimties atvejais ypatingam įspūdžiui 
sukelti, nes pagal antikinės metrikos reikalavimą eilutės pabaiga turėjo 
būti ypatingai išlaikyta, tad bent prieš jos pabaigą turėjo išryškėti dak- 
tilinis jos pobūdis. Tuo būdu heksametro eilutė atrodo šitaip: 


== 4—|4)—|)—=— 4 


4. Pati svarbiausioji priemonė metrui paįvairinti — pertraukiantieji 
ramią eilutės eigą stabtelėjimai kvapui atgauti, cezūros (lot. caesura nuo 
caedere „kirsti“), be kurių negalėjo apsieiti deklamatoriai, skaitydami 
epą didesniam klausytojų skaičiui. Deklamuojant heksametrą, kaip ir dai- 
nuojant, atsikvėpiama ne žodžio viduryje, bet gale, tačiau pėdos viduryje, 
o ne gale. Kaip pertraukus žodį klausytojas užtikrintai laukia žodžio pa- 
baigos, taip pertraukus pėdą tuo pat tikrumu jis laukia jos pabaigos. Taip 
tad perkirtimai, čia pėdos, čia žodžio, ne tik neperkerta eilutės, bet, prie- 
šingai, ją jungia į neišraizgomą pynę, nelyginant paskiros sunarstytos 
grandys suraizgo ištisą grandinę. Kaip tikslingiausia atsikvėpti, cezūra 
būna ties eilutės viduriu, tačiau nedalo jos į dvi lygias dalis. Cezūra po 
arsio (kirčiuoto skiemens) vadinama vyriškąja, po tesio (nekirčiuoto 
skiemens) — moteriškąja. Dažniausiai vartojamoji heksametro cezūra 
trečiojoje pėdoje po arsio: 


— A LE 


Z=-L— AL LA ias 
Arma virūmgue canė || Troiše gui primus ab ėris 
Antroji dažnumu cezūra būna po ketvirtojo arsio. Tada eilutė paprastai 


turi dar antrinę cezūrą po antrojo arsio: 


/—- 


Infandūm, || regina, iubės || renovare dolėrem 

Labai retai, ypač romėnų poezijoje, tevartojama moteriškoji cezūra 
trečiojoje pėdoje po pirmojo trumpo skiemens: 
F6rtur eguis auriga || negue žudit cūrrus habėnas 


Taip pat labai retai vartojamas stabtelėjimas, vadinamas diairesis 
(gr. „perskyrimas“), moteriškoji cezūra po ketvirtosios pėdos. Šis stab- 
telėjimas vadinamas dar bukoliškąja cezūra (caesura bucolica „piemenų 
cezūra“), nes paprastai buvo vartojama pakaitomis dainuojančių pie- 
menų. Ši, stipriausia už visas cezūras pertrauka prieš eilutės pabaigą, 
reikalinga, kai vieną dainuojantį piemenį keičia kitas: 


Tte meae, guondam felix pecus, || ite cepėllae 


LIETUVIšKAS HEKSAMETRAS 


Heksametras vartojamas ir naujosiose kalbose, tačiau čia jis papras- 
tai ne metrinis, bet toninis: jis grindžiamas ne ilgųjų ir trumpųjų, bet 
kirčiuotųjų ir nekirčiuotųjų skiemenų seka. Ir lietuvių literatūroje ne- 
maža heksametro vartojimo pavyzdžių. Seniausias mums žinomas lietu- 
viškas heksametras nežinomojo autoriaus sukurtas karaliaus Žygimanto 
Vazos Vilniaus jėzuitų akademijoje lankymosi 1589 proga. Šios eilės 
savo technika dar griežtai tebesilaiko antikinio heksametro eilėdaros dės- 
nių: jos grindžiamos ne skiemenų kirčiavimu, bet jų kiekybe, jų ilgumu. 
Ir skiemenų kiekybės kriterijus taip pat antikinis: skiemuo laikomas 
ilgu, jei jis turi dvibalsį ar ilgą balsį (syllaba natura longa) arba jei 
po trumpo balsio eina du ar daugiau priebalsių (syllaba positione longa). 
Taip pat vengiama ir hiato (lot. hiatus „išsižiojimas“), t.y. dviejų bal- 
sių vartojimo grečium: galūninis žodžio balsis prieš pradinį kito žodžio 
balsį netariamas (elizija, lot. elisio „išmušimas, išstūmimas“), pvz.: „Die- 
wo ir“ reikia skaityti „Diew ir“. Žinomas ir kitas 1729 akademinis 12 
eilučių sveikinimas. Žymiausieji heksametru eiliuoti mūsų poezijos vei- 
kalai — Donelaičio (1714-1780) Metai ir pasakėčios ir dr. J. Ralio 
verstoji Odisėja (1921, 21937) ir taip pat Ralio ir jo tęsėjų S. Čiurlio- 
nienės-Kymantaitės, P. Žadeikio ir J. Talmanto verstoji Ilijadė (1930). 

Vėlesnieji, pvz., L. Rėza savo heksametriniame eilėraštyje, skaitytame 
1824 per Karaliaučiaus universiteto lietuvių seminaro šimto metų su- 
kaktį, V. Kudirka (1858-1899), Pr. Vaičaitis (1876-1901), M. Gustaitis 
(1870-1927) ir kiti heksametro technika ėjo daugiau ar mažiau Done- 
laičio praminiu keliu, tik vieni iš jų gausiau vartodami spondėjus, kiti, 

ypač vėlesnieji, vis labiau pamėgdami daktilius, kol, pagaliau, Ralys ir 
jo atkurtosios Ilijadės tęsėjai heksametrą visai sudaktilino. Atsisakyda- 
mas visai nuo spondėjų, Ralys bus veikiausiai pasekęs rusiškuoju Odisė- 
jos vertėju poetu Žukovskiu (1783-1852) ir tuo pasielgęs pagal ir vėliau 
grynų daktilių rusiškajam heksametrui reikalavusio T. Zielinskio (1859— 
1944) nusistatymą. Grynųjų daktilių dėsnis tačiau tedera tik rusų kalbai, 
kurioje nekirčiuoti skiemens tariami beveik vienodai trumpai, o kirčiuoti 
kiek ilgėliau, kai lietuvių kalboje daktilių keitimas spondėjais yra nuo 
sena nusistovėjusi heksametro tradicija, bent iš dalies pateisinama dar 
ir kiek skirtinga nekirčiuotų ilgų ir trumpų skiemenų artikuliacija. 
Lietuviškojo Homero vertimo recenzentai filologai, pradedant prof. 
Brenderiu ir baigiant M. Račkausku, apie grynai daktiliškąjį heksametrą 
atsiliepė nepalankiai. Net palankiausiai Ilijadės vertimą vertinęs Brende- 
ris!) pasisakė prieš jį: „Spręsti epie eilių skambumą paliekame pirmiau- 
sia poetams ir literatams. Todėl aš čia mielai pasinaudoju proga paakinti 
į dr. B. Sruogos recenziją „Lietuvos Aide“ 1930 m. spalių mėn. 8 d. 
kur jis be jokių rezervų giria lietuviškojo hekzametro skambumą. Vis 
dėlio norėčiau drįsti tvirtinti, kad lietuviškasis hegzametras su spondėjais 
dar gražiau skambėtų. Absoliučiai, visiškai atsisakant nuo spondėjo yra 
pavojaus — ypač, jeigu didesnės dalys skaitomos balsu viena po kitos — 
pasidaryti monotoniškam. Atsisakyti nuo spondėjo reiškia visiškai atsi- 
sakyti nuo tam tikrų ritminių subtilumų, švelnumų. Bet ir tokio pavidalo, 
kaip jis dabar yra, lietuviškas hegzametras įstengia padaryti neužmirš- 
tiną tą įspūdį, kurį jis šiaip gauna iš Homero poezijos meno“?). Nepa- 
lankiau pasisakė apie Ralio eilėdarą A. Gražvydas“), prikišdamas vertė- 
jui dar ir savo siektojo heksametro daktiliškumo neišlaikymą: „Kai įsi- 
varęs perskaitai 80-90 daktiliškų eilučių ir kai galutinai jauties pasinėręs 
jų audringon srovėn, staiga, atsitiktinai pasipainiojęs spondėjas, atrodo, 
nelyginant kokia povandeninė uola, sulaikanti sparčiai įsibėgėjusį Jai- 
vą“. Griežčiausiai prieš daktilišką heksametrą pasisako M. Račkauskas*). 
Pacitavęs V. Kudirkos žodžius apie heksametro spondėjus ir daktilius, 
kad „hegzametro daktiliai..., sulaikyti spondėjų, įgyja rimiumo, tampa 
ramesni ir reiškia, rodos, prakilnias mintis, didžius darbus“, kai „dakti- 


1) Židinys, 11, 1930, 

2) Panašią nuomonę Brenderis reiškė ir kitomis progomis, pvz. Der Litaui- 
sche Hexameter (Archivum Philologicum Ii 1931): „Es mutet dies 
einen nicht nur grotesk an, sondern man emifpindet es als tief bedauer- 
lich, das die sonst einen sehr guten Eindruck machende Ūbersetzung 
und Nachdichtung verstechnisch weder an Donalitius noch an Homer 
angekniūpft hat“. 

3) Vairas, 5, 1937. 

4) Naujoji Romuva, 23, 1932, 

liai eina tarytum nesulaikoma audra, išreikšdami nerimstamas mintis, 
pageidavimų ugnį. ..“, recenzentas daro išvadą: „Jei sutiksime su Ku- 
dirka, (o nesutikti neturime pagrindo), rasime, kad mūsų Ilijados ver- 
timas, padarytas vienais daktiliais, nuo pradžios iki galo vaizduoja „ne- 
sulaikomą audrą, pageidavimų ugnį“, o „prakilnioms mintims, didiems 
darbams“ joje nėra vietos. Nenuostabu todėl, kad ramaus būdo lietuvis 
tiesiog nepajėgia tos audros pakelti ir, du-tris puslapius perskaitęs, pa- 
vargsta, ima nuobodžiauti, yra verčiamas atidėti į šalį „dieviškąjį 
Homerą“. 

Kad skaitytojas betarpiškai susipažintų su kalbamuoju heksametru ir 
pats galėtų tiesiogiai susidaryti savo nuomonę, pacituosiu truputį iš minė- 
tosios Brenderio recenzijos, kurioje jis, atrinkęs iš paties dar Ralio vers- 
tosios pirmosios Ilijadės pusės, kurią jis randa „žymiai geresnę“ už ant- 
rąją, deda šią „neturinčią sau lygių neužmirštamą vietą“ (XIII 565 tt.) : 


Taip sau gėrėdamies būsimais karo laimėjimais rytą, 

Naktį tą visą Trojėnai budėjo. Daugybę sukrovę 

Buvo laužų jie lauke tam. Tarytum kad žvaigždės užsideg 
Naktį aplink sidabrinį mėnulį ir rodos be galo 

Gražios nakties tyloje ir nušviečia aiškiausiai ant žemės 
Kalnus, aukštąsias uolas ir žaliuojančias giriose pievas, 

O danguje tiktai žeria šviesa begalinė aitero: 

Žvaigždę kiekvieną matai; ir tau džiaugias širdis piemenėlių — 
Taip stovykla tai atrodė Trojėnų, laužams tiems liepsnojant 
Tarpe gelmingojo Ksanto ir mūrų tvirtų Ilijono. 

Tūkstantis degė laužų ten mažiausia, o aplink kiekvieną 

Po pusę šimto sėdėjo susėdę ginkluotų kareivių. 

Čia ir žirgai prie dviračių gražiųjų stovėjo ir krimto 
Grūdus kviečius ir miežius — visi laukė Aušros auksasostės. 


Man bent nuolat pasikartojančių vienodų Ralio heksametrų neper- 
traukiama seka sudaro monotonišką lietuviškų, kad ir gyvai, daktiliškai 
sukamų, girnų malimo įspūdį. Monotoniškumu Homero vertimo heksa- 
metrą tepralenkia nebent latviško Giezeno Homero vertimo daktiliškas 
heksametras, kuriame monotonišką nuobodu dar labiau didina ištisai 
besikartojanti vis ta pati moteriškoji cezūra trečiojoje pėdoje, o prieš ce- 
zūrą nuolai pasikartojąs dviskiemenis ir po jos vienskiemenis žodis. Ta- 
čiau latvių vertėjas savo metro nelankstumą ir nuobodumą gali teisinti 
sunkumu apvaldyti heksameirą dėl jo kalbos kirčio pastovumo (vis pir- 
mame, kaip lenkų antrajame ar prancūzų paskutiniame skiemenyje), kai 


XXV 


lietuvių kalbos kirtis nepastovus, ir galima operuoti įvairiai kirčiuoja- 
mais žodžiais. Tad nenuostabu, kad, nors lietuviškieji Homero vertimai 
skambūs, žodingi ir, kad ir su tam tikrais trūkumais, vis dėlto šiaipjau 
vertingi, be to, patys žymiausi nepriklausomybės laikmečio ir patys di- 
džiausi apimtimi lietuvių literatūros heksametriniai kūriniai, tačiau 
Donelaičio sankcijonuotą lietuviškojo heksametro tradiciją sulaužiusio 
Homero vertimo technika buvo filologų vieningai pasmerkta ir nerado 
sekėjų. 


LIETUVIšKAS ENĖJIDĖS ATKŪRIMAS 


Vertimo tikslumas 


Vienos kalbos žodžių, posakių bei sakinių reikšmė dažnai nėra visai 
tolygi kitos kalbos atitikmenims. Tiksliai versti iš vienos kalbos į kitą 
tegalima logiškas abstrakcijas, tačiau ir čia turima pavojaus nukrypti nuo 
originalo reikšmės. Ypač negalima tiksliai perteikti tarminio kalbos at- 
spalvio. Juo sunkiau būtų reikalauti vertimo tikslumo iš eilėmis suvar- 
žyto poezijos kūrinio. Poetinio kūrinio vertėjas arba „atkūrėjas“ papras- 
tai patenka tarp Skilos ir Charibdės: vers jisai tekstą galimai pažodžiui, — 
dažniausiai nesiseks išlaikyti originalo formos, žodžių skambesys nesu- 
kels atitinkamos nuotaikos; išlaikys jisai formą, kaip metrą, strofas, — 
teks paprastai labiau keisti turinį. Teisingiausias kelias, atrodo, būtų, 
nesilaikant baimingai įsikibus į žodžius, artėti galimai labiau į originalo 
dvasios, minčių ir Žormos vertybes, pažabojant vis dėlto savo lakią vaiz- 
duotę nuo pagundos „poetinant“ perdaug nukrypti nuo originalo. 

Vertimų bei atkūrimų praktika rodo, kad vieni vertėjai daugiau lai- 
kosi originalo turinio ir formos, kiti duoda kiek daugiau valios savo 
vaizduotei ir mažiau stengiasi priartėti prie originalo turinio ir formos 
tikslumo. Kaip ir tenka laukti, filologai paprastai labiau linkę reikalauti 
iš vertimo tikslumo, kaip turinio, taip ir formos atžvilgiu, kai poetai ir 
literatai ir vertime laukia kiek daugiau kūrybinės vaizduotės pasireiški- 
mo ir sutinka pripažinti vertėjui kiek daugiau laisvės. Šileris, pvz., vers- 
damas Enėjidę, perieikė jos giesmes jambais, nesilaikydamas originalo 
formos. Tačiau būna ir priešingai. Garsusis filologas T. Zielinskis (1859— 
1944), pvz., versdamas Sofoklį į rusų kalbą, kad ir įmantriai perteikė 
antikinę dvasią ir davė puikių vaizdų, perdaug nesisielojo tačiau, jei kar- 

tais tekdavo ir kiek daugiau nukrypti nuo originalo teksto ir nepaisė 
antikinei metrikai, ypač Sofokliui būdingo reikalavimo ypatingai eilutės 
gale išlaikyti jambinio trimetro ritmą, baigiant ją jambiniu kirčiu (iktu), 
kai poetas Nilenderis, versdamas tą patį Sofoklį taip pat į rusų kalbą 
(1936), laikėsi griežtai jo turinio ir meiro. Antikinę veikalo dvasią, vaiz- 
dingumą, stiliaus šviežumą Nilenderis pasiekė panaudodamas gausius 
rusų kalboje archaizmus. Ir poetas Johann Heinrich Voss, davęs populia- 
riausius ir iki šių dienų vokiečių kalba senovės klasikų, ypač Homero 
(Od. 1781, Il. 1793) ir Vergilijaus (1799) vertimus, laikėsi artimai ori- 
ginalo teksto turinio ir formos. 


Reikalautini Enėjidės vertimo privalumai 


Naujieji veikalai rašyti skaitytojams, senovės — rašytojams, sako Žie- 
linskis. Šis didžiojo filologo teigimas Enėjidei tačiau tetinka iš dalies: 
per ištisus 2000 metų ji, tiesa, nepertraukiamai veikė rašytojus, tačiau, 
šalia Šventojo Rašto vertimo, ji buvo ir daugiausiai skaitoma lotyniška 
knyga. Ne mažiau ji buvo ir net dabar tebėra dar skaitoma ir kitomis 
kalbomis. Nuo to laiko, kai išdidūs savo nepaprastai augšta kultūra se- 
novės graikai ją išsivertė į savo gimtąją kalbą, ji paplito ir dabax iebe- 
plinta visomis kultūringojo pasaulio kalbomis nesuskaitoma daugybe vis 
naujų vertimų. 

Šis reiškinys juo nuostabesnis, kad šiandien visus nuo Vergilijaus ski- 
ria didelis laiko, o daugelį tautų ir kultūros skirtumas bei erdvės nuotolis 
nuo poeto tėvynės. Savaime suprantama, kad juo asmenys, žmonės ir tau- 
tos artimesnės poetui kilme, laiko ir kitais atžvilgiais, juo daugiau stygų 
jis gali paliesti jų sieloje. Jeigu jau pačiam originalui po 2000 metų sunku 
besukelti mumyse ią patį įspūdį, kokį jis sukeldavo savo amžininkams ir 
tevynainiams, tai juo mažiau tenka to laukti iš geresnio ar blogesnio, 
labiau ar mažiau prie nepasiekiamo originalo tepriartėjusio atspindžio. 
Tad W. Plankl, vienas daugelio naujausių Enėjidės vertėjų į vokiečių 
kalbą (1959), ir nusiskundžia: „Glausta ir žodžius taupanti Vergilijaus 
dikcija vertė įterpti vieną kitą nereikalingą žodį. Nepaprastai sunku, tie- 
siog negalima nesutrukdyti sraunios eilėraščio tėkmės, išlaikyti vyksmo 
visokeriopumą, švelnumo ir didingumo, elegancijos ir patoso, lengvumo 
ir jėgos kontrastus ir priartėti prie poetinės didžiojo žodžio menininko 
Vergilijaus kalbos“. Tos nuomonės buvo ir didysis poetas Šileris, rašyda- 
mas 1781: „Vergilijus kiekviename vertime turi prarasti“. 

Kaip anksčiau duotasis Vergilijaus kūrybos bei Enėjidės apibūdini- 
mas, taip ir šie vertėjų pasisakymai yra tartum gairės, rodančios, ko 
Enėjidės vertėjas turėtų siekti, ir nustatančios jo siekimų ribas. Tad ver- 
čiant Enėjidę ir tenka daugiausia stengtis perteikti būdingą originalui 
dvasią, jo stiliaus „lengvumą ir jėgą, grakštumą ir didingumą, majesto- 
tingumą ir švelnumą bei patosą, jo sraunią eilėraščio tėkmę bei glaustą 
dikciją“, taip pat, žinoma, ir didžiojo žodžio menininko B. Sruogos pa- 
stebėtąjį lietuviškojo heksametro skambumą. Ypatingo dėmesio vertas taip 
pat ir Enėjidės plastiškumas bei jo metrikos subtilumai. 

Kad malonus skaitytojas pats galėtų įsitikinti, kiek nustoja vertimas, 
jei vertėjas arba nežino šių originalo privalumų ir jų nejaučia, arba ne- 
deda pastangų jiems perteikti, palyginimui pacituosiu J. Vosyliaus vers- 
tosios IV knygos, vienintelio šiuo metu man prieinamo bandymo versti 
lietuviškai Enėjidę, pradžią!). 


O karalienę seniai jau sužeidė rūpesčiai sunkūs, 
žaizdą pajuto širdy, nesuprantamas jausmas prislėgė. 
Vis prisimena jai to vyro didis narsumas, 
jo giminės garbė; įstrigo į širdį jo veidas, 
jo kalba, ir negali ramiai jau ji pailsėti. 
5 Saulės šviesa ir vėl Aurora nušvietė žemę; 
drėgnas miglas nuo dangaus jau ji išsklaidžiusi buvo, 
kai netekus jėgų Didona seseriai tarė: 
„Anna sesut, kaip baisūs sapnai mane vis baugina. 
10 „koks čia naujas svetys atėjo į mūsų buveinę, 
„koks jo veidas gražus, koks jis kilnus ir karingas. 
„Aš esu tikra: jisai iš dievų yra kilęs. 
„Bailūs — žemos kilmės. Ak, kaip jį blaško likimas 
„ir kiek daug kovų, pasak jo, jam teko praleisti! 
15 „jeigu nebūčiau aš tvirtai tvirtai pasiryžus 
„jau savęs niekados jungtuvių ryšiu nesujungti — 
„pirmojo vyro mirtis jau mano meilę apvylė — 
„Jei nemalonios taip nebūtų man pačios jungtuvės, 
„tai, gal būt, kad šios pagundos išvengt negalėčiau. 


Jei Brenderio parinktąją Ralio Ilijadės vertimo vietą pacitavau tam, 
kad atkreipčiau skaitytojo dėmesį į skirtingą vertėjo stilių ir toną, tai šią 
Enėjidės vertimo ištrauką cituoju tam, kad paryškinčiau, kaip nereikia 
versti. 


1) Vergilius. Eneida. IV giesmė. Didonos meilė ir mirtis (židinys 8-9, 1930). 

Plastika 


Vergilijus perėmė iš tradicijos ir tam tikra prasme atbaigė Getės daž- 
nai plastikos vardu vadinamą Homero epo sukurtąjį reikalavimą, kad 
jausmai ir mintys būtų išskaitomos iš to, ką matome ir girdime. Vergili- 
jaus stilius sunkte persunktas šia vaizdavimo forma: Enėjidėje sunku 
rasti sakinį, kuriame nebūtų gesto, metaforos, scenos ar palyginimo, ne- 
turinčio šio plastiškumo. Homero plastiškumas vėlesnės raidos buvo ne 
pašalintas, o tik sušvelnintas, tik tapybos ir muzikos kiek atpalaiduotas ir 
persunktas jausmo. Senasis plastiškumas užleido vietą nuo tol vakarų poe- 
zijai būdingam lyriškumui. Tai, į ką Homeras naiviai žiūrėjo, naujojo 
plastiškumo sudvasinta ir sujausminta. Ką Homeras žodiškai ėmė, tam 
dabar atviras kelias simboliškam aiškinimui. Šis simboliškas plastiškumas 
tiek būdingas Vergilijaus poezijai, jog V. Pėschl, pastaruoju metu pui- 
kiai išnagrinėjęs Vergilijaus poezijos grožį, savo veikalui apie Vergilijaus 
poezijos meną pridėjo net antrinę antraštę „Paveikslas ir simbolis Enėji- 
dėje“!), ypatingai pabrėždamas būdingiausiąjį simboliškąjį plastiškumą. 

Vergilijaus vertėjui visada tenka turėti prieš akis šį simboliškąjį plas- 
tiškumą. Kiek jo nepaisymas kenkia vertimui, paaiškės kad ir panagri- 
nėjus dvi pirmąsias Vosyliaus vertimo eilutes. Kai mano vertime sakinys 
vulnus alit venis perteiktas pažodžiui „gyslose žaizdą maitina“, aname 
vertime skaitome „žaizdą pajuto širdy“. Čia Vergilijaus vaizdas susilp- 
nintas tuo, kad vertėjas pavartojo žodį „pajuto“. Vergilijus nemėgsta 
jausmo nusakyti žodžiu sensit, pajuto ar panašiai. Taip perteikiamas jaus- 
mas nebevaizduojamas, o tik atpasakojamas. Tad nusižengta plastiškai 
simbolikai. Caeco carpitur igni, žodiško vertimo „slaptosios ugnies grau- 
žimo“ atitikmeniu „nesuprantamas jausmas prislėgė“ vertėjas simbolišką 
meilės kančios vaizdą, daiktišką posakį „ugnies graužimą“ nuvertino, per- 
teikdamas jį iš jausminio pasaulio imto žodžio „jausmas“ „slėgimu“. 
Saucia cura pažodinį vertimą „gėlos sužeista“ perteikiant „sužeidė rūpes- 
čiai sunkūs“ vaizdas kad ir nepanaikinamas, bet gerokai žalojamas: iš 
daugiskaitos „rūpesčiai“ kyla veikiau kitokių „rūpesčių“, bet ne čia tu- 
rimasis galvoje meilės kančios vaizdas. Neįtikinamai atrodo, kad „rūpes- 
čiai“, nors ir sunkūs, „žeistų“. Čia nesėkmė glūdi nevykusiame žodžio 
parinkime: žodį cura nereikėjo čia versti jo pačia pirmine reikšme, o 
vertėjo pajieškoti tinkamesnio sinonimo. Epitetas „sunkūs“ sudaro nerei- 
kalingą balastą. Šiuo dviejų eilučių vertimo nagrinėjimu norėjau dar pa- 


1) Viktor Pėschl, Die Dichtkunst Virgils. Bild und Symbol in der Aneis, 
1950, Innsbruck, Wien. 

remti savo Lvirtinimą, kad kartais ir pažodžiui verčiant galima pasiekti 
įtikimesnių rezultatų, negu perteikiant originalą laisviau. 

Šia proga norėčiau dar vieną subtilesnį Enėjidės plastiškumo pavyzdį 
aptarti. Tos pat giesmės eil. 11: Ouem sese ore ferens, guem forti pectore 
et armis Vergilijus pavartojo žodžius os, pectus ir arma, „veidas, krūtinė, 
ginklai“. Jau olandų filologas Hofman Peerlkamp pastebėjo, kad čia visus 
tuos žodžius turime suprasti tiesiai, ne keltine prasme, nes čia poetas nori 
pasakyti, koks gražus didvyrio veidas, kaip puiki jo krūtinė, drąsos sim- 
bolis, kaip tinka jam žibantieji ginklai, kad iš šios išorės galėtume ma- 
tyti Enėjo grožį, kilnumą ir narsą. Tad ir vertėjui derėtų šiuos tris žodžius 
atitinkamai perteikti. 

Vertėjui tenka būti akylesniam perteikiant ir antrąjį plastikos aspektą 
— garsus. Lotynų kalboje maža žodžių tėra garsams reikšti, kai lietuvių 
kalba šiuo požiūriu labai turtinga. Pvz., žodis sonitus reiškia ne tik garsą, 
balsą, bet ir visą daugybę kitokių individualių garsų, kaip skambėjimą, 
dundėjimą, ūžesį, kriokimą, žvangėjimą, tratėjimą, gaudimą, aidėjimą ir 
daugelį kitų. Tad verčiant lietuviškai garsažodžius, tenka visada rasti 
specifišką jų atspalvį. 

Enėjidėje akustinių vaizdų žymiai mažiau negu optinių, tačiau ne- 
trūksta ir jų. Ypatingu onomatopojiškumu (gr. onomatopoiia nuo onoma 
„vardas“, poieo „darau“, „vardų, žodžių, ypač garsą mėgdžiojančių, iš- 
radimas“) pasižymi garsioji (VHI 596) eilutė, vaizduojanti jojančius 
raitininkus:*) 


Ouadrupedanie putrem sonitu guatit ungula campum 
Trypia purtniuosius laukus ir trependamos trata kanopos. 


Čia Vergilijus taip parinko eilutės žodžius, kad jų skambesys puikiai per- 
teikia akustinį šuoliais įojančių raitininkų vaizdą. 

Tačiau garsinę plastiką lietuviškai galima kartais net vaizdingiau per- 
teikti už lotyniškąjį originalą dėl specifinių garsams reikšii žodžių gau- 


sumo, pvz. (II 113) 


toto sonuerunt aethere nimbi 
Liūtys padangėj visoj prakiurusios šniokšti prapliupo. 


1) šią eilutę Vergilijus bus sukūręs kiek nusižiūrėjęs į Enijų, pagal vienus į jo 
At tuba terribili sonitu taratantara dixit | 
Bet drebulingųu gausmu taratantara tarė trimitas, 
pagal kitus į jo 
summo sonitu guatit ungula campum 
Dundesiuų gausdama trepena žemę kanopa. 

Čia lietuviškame žodyje „šniokšti“, kaip ir „prapliupo“ girdėti lyjant, kai 
lotyniškasis veiksmažodis sonuerunt, kaip ir iš jo sudarytasis daiktavardis 
sonitus, bespalvis, perdaug bendras, reiškiąs ir visokiausius kitus garsus 
ir todėl negalįs taip gyvai sukelti šniokščiančios liūties įspūdžio. Šia nusi- 
sekusia eilute tikiuosi, be to, pasielgęs pagal jau Cicerono formuluotąjį 
dėsnį, kad „poetai kalbėję kažkaip kitokia kalba“. Šiam „kitoniškumo“ 
pobūdžiui suteikti, be kitų priemonių, jie mielai naudodavosi ir gyvosios 
kalbos žodžiais bei posakiais. Ir čia gyvam vaizdui sudaryti padėjo šne- 
kamosios kalbos turtai, nes žmonės kartais pasako „dangus prakiuro“, 
„prapliupo lyti“. 


Metrika 


Mano heksametras tarpinis tarp Donelaičio ir Ralio heksametro. Jis 
daktiliškesnis ne tik už Donelaičio, bet ir už Vergilijaus metrą, tik sti- 
liaus lankstumui ir subtilumams bei tono įvairumui atmieštas spondėjų. 
Tr man, kaip ir kaikuriems kitiems naujiesiems antikinės poezijos vertė- 
jams, daktilis šiaipjau labiau patinka, gal dėl savo pilnumo ar tempo. 
Versdamas tolydžio vis labiau ėmiau pamėgti daktilius, kol, pagaliau, 
ketvirtąją giesmę labiausiai už visas sudaktilinau. Toliau kartais jau ir 
sąmoningai atsisakydavau nuo vieno kito dakiilio, keisdamas jį spondė- 
jum. Ketvirtosios giesmės išsiskyrimas iš kitų tarpo man buvo kėlęs net 
rūpesčio, tačiau šios giesmės spondėjinti nesiryžau, nes joje iš tikro daug 
„nerimstamų minčių, pageidavimų ugnies“, tad ir „nesulaikomas aud- 
ringumas“ tikrai pateisina jos didesnį daktiliškumą. Tikiuosi, kad skai- 
tytojas, „perskaitęs du tris puslapius“, dar taip „nepavargs“ dėl Enėjidės 
daktiliškumo, kad „būtų verčiamas atidėti ją į šalį“, nes jam ne tik ne- 
reikės „skaityti 80-90 eilučių, kad sulauktų spondėjaus“, bet pakaks tik 
keleto. Be to, kiekvienoje eilutėje jis ras bent vieną metrą įvairinančią 
vyriškąją cezūrą, po keleto eilučių pakeistą kitokia. Šalia to, kaip ir 
kitur, skaitytojas ras taip pat ir čia ir ištisai spondėjiškų eilučių, pertei- 
kiančių ir originalo spondėjais reiškiamą sunkumo, lėtumo, iškilmingu- 
mo ar panašų įspūdį. Kitų kalbų vertimuose man, tiesa, neteko aptikti 
taip toli siekiančio sekimo originalo metru, tačiau tikiuosi, kad ir skai- 
tytojas sutiks, jog mano labai artimai perteiktas originalo metras įtiki- 
nančiai skamba ir lietuviškame vertime. 

Tokių spondėjiškų vietų Enėjidėje nemaža. Tarp jų ir garsusis trojėnų 
rengimosi bėgti palyginimas su skruzdžių gyvenimu (IV 397—407): 

štai lau|kais volra juolda per | žolę žylgiūoja 

Sū grofbiū siaujrū talkū, at/rėmdamos | vienos 

Stumia pečiais javų naštas, kitos vorą rikiuoja, 
Sklaisto žygio kamšas, ir verda čia žingsnis kiekvienas. 


Čia spondėjai vaizduoja sunkų skruzdžių „grobio gabenimą“, o toliau 
kontrastui palaipsniui pereinama vis į greitesnį tempą, daktiliais vaizduo- 
jantį gyvą ir sklandų, tartum šių dienų policijos tvarkomą, skruzdžių 
bendruomenės judėjimą. Šios dvi spondėjiškos eilutės turi taip pat spon- 
dėjišką ir savo atitikmens pirmojoje palyginimo dalyje eilutę: 


06 taldė4 vi|sėm kranltė tvirltai įsi|rėmę. 


Metrikoje nuolat stengiausi neišleisti iš akių ne tik šio iš daktilių ir 
spondėjų santykiavimo kylančio subtilumo, bet ir kitų plonybių. Saky- 
sim, ketvirtosios giesmės 74 ir t.t. eilutėse, puikiai vaizduojančiose mei- 
lės kankinamos moters kančias, tiek patoso, jog ši vieta originale išreikšta 
strofiškai, po 3 eilutes kiekvienoje strofoje. Pirmoji strofa vaizduoja 
Didonos nerimastį dieną, antroji — vakare. Perteikdamas šią vietą, pos- 
mais išreiškiau dar ir nakties kančias, norėdamas skaitytoją dar veiks- 
mingiau paveikti ir įtikinti ypatingu šios vietos subtilumu. 


Periodai 


Nevienam pasirodys gal keista, kad nemėgstu skaldyti ilgų periodinių 
teksto sakinių, o kaikas palaikys tatai gal net prieštaravimu lietuvių kal 
bos dvasiai. Kiek teko patirti, kaikurie net, palyginti, augštos kalbinės 
kultūros lietuvių kalbos mokytojai laiko periodus lietuvių kalboje vengti- 
nus. Sakysim, Leonas Kuodys, šiaipjau gerai nusivokiąs kalbos dalykuose 
ir turįs net poetinių gabumų, „ištaisė“ kadai Mokslo Dienose mano vers- 
tąjį VII Horacijaus epodą, skaldydamas mano periodą trumpais saki- 
niais ir tuo ne tik pristabdydamas šiam eilėraščiui būdingą sraunią tėk- 
mę, bet apgadindamas net ir patį metrą. Šitaip „nuperiodinto“ vertimo 
savo valia tikrai nebūčiau skelbęs. 

Dažnai visai be reikalo bijomasi periodų. Trumpi sakiniai, jų sujun- 
gimas (parataksis) būdingas archainiam, dar primityviam literatūrų pe- 
riodui, kada stilius tebėra neišsivystęs, kai sakinių prijungimas (hipo- 
taksis) ir periodai rodo jau gan augštą kalbos ir literatūros kultūrą. To- 
kia stiliaus raida buvo graikų bei romėnų literatūroje, tokia ji ir kitur. 
Lietuvių kalba juo labiau tinka periodams dėl jos senumo, pasireiškiančio 

tarp kitko ir daugelio žodžių formų išlaikymu. Sakinio aiškumas, perma- 
tomumas lietuvių kalboje galima Iengviau pasiekti negu moderniškesnėse 
kitose kalbose, nes gausios žodžių galūnės aiškiai rodo paskirų žodžių 
savitarpio santykius sakinyje. Net perdaug nestilizuotame ilgesniame lie- 
tuviškame sakinyje dar, palyginti, nesunku susigaudyti, kai kitose indo- 
europiečių kalbose tai būtų dažnai nebeįmanoma. 


ANTIKINIŲ VARDŲ LIETUVINIMAS 


Graeca Graece, Latina Latine 
Bendri dėsniai 


Kandangi lietuvių kalba yra viena pačių seniausių indoeuropiečių 
kalbų ir labiau už kitas išlaikė pilnas žodžių galūnes, tad artima antiki- 
nėms kalboms, tai pirmu žvilgsniu atrodo, kad antikinių vardų lietuvini- 
mas neturėtų sudaryti didelių sunkumų. Tačiau kam tenka lietuvinti kiek 
didesnį kiekį antikinių vardų, tuojau pastebi, kokią daugybę kliūčių rei- 
kia nugalėti. Net, pvz. toks gana dažnas graikų vyriausiojo dievo vardas, 
kuris dėl savo populiarumo turėtų, rodos, būti nusistovėjęs, ir tai, šalia 
plačiau vartojamos lyties Dzeusas, turi dar ir kitų, kaip Ralio vartojamą- 
sias Zeusas, Zeus, Zevesas; kiti kantais vartoja iš kilmininko sudarytąją 
lytį Dijas. Be šių kartais vartojamų, tokia pat teise galėtų būti pavartotos 
ir lytys Dzeus, Dzevesas, Dijus. Tad vienam žodžiui, bent teoriškai, jau 
turėtume 8 lytis. Taip pat kiekvienas, gavęs progos perteikti lietuviškai 
antikinius vardus, greit pastebės, kad jų lietuviškos transkripcijos klausi- 
mo vienu rankos mostelėjimu negalima išspręsti: didelis tų vardų lyčių 
įvairiopumas, daugiau ar mažiau nusistovėjusi jų lietuviškosios lyties var- 
tosenos tradicija, žodžio skambumas ir kiti veiksniai kliudo sudaryti 
logišką, aiškiai permatomą, visiems vardams tinkamą lietuvinimo siste- 
mą. Tačiau tokios sistemos, tam tikro nuoseklumo pasigendama. Ypač 
reikėtų saugotis, kad tas pats vardas tame pačiame veikale nebūtų dau- 
geliu lyčių vartojamas, nes tada ir skaitytojui kartais galėtų būti sunku 
besusigaudyti, ar Čia turima reikalo su tuo pačiu, ar su kitu vardu. 

Vis dėlto šių dienų sulietuvintų vardų vartosenoje galima įžiūrėti dvi, 
kad ir nenuoseklias, šiokias tokias kaip ir sistemas ar bent tendencijas. 
Viena jų, einanti iš apačios, sakyčiau liaudinė, grindžiama daugiau į 
šnekamąją kalbą patekusiais žodžiais per tarpininkus, daugiausia per kai- 
mynus lenkus, rusus ir kitus. Graikiški šio lietuvinimo kelio vardai prieš 

patekdami į naująsias kalbas turėjo paprastai pereiti dar per lotyninimo 
koštuvą. Kadangi lietuvių bendrinei kalbai susidaryti šnekamoji kalba 
vaidino svarbų vaidmenį, tai ir lituanistai kalbininkai labiau linkę palai- 
kyti šią žemesniojo stiliaus tendenciją. Kiek kitaip žiūri į šį reikalą dau- 
gumas filologų (čia turiu galvoje klasikinius). Tai matyti iš jų raštų, 
ypač iš antikinės poezijos vertimų. Ralys ir kiti Homero vertėjai, Gustai- 
tis, Churginas, kad ir nevisada nuosekliai, tačiau stengiasi daugiau ar 
mažiau lietuvinimo pagrindu imti ne svetimų kalbų perteiktąsias, bet 
originaliąsias pačių antikinių tautų vartotąsias vardų lytis. Šitokio nusi- 
statymo gan nuosekliai laikiausi ir aš savo Sofoklio dramų vertime“). 
Spėju, kad ši iš viršaus einanti ir klasikinių filologų palaikoma klasiki- 
nės senovės vardų lietuvinimo sistema neišnyks ir vėliau, nors gal iš gy- 
venimo visai nepašalins ir antrosios, liaudinės. 

Lietuviškasis antikinių vardų perteikimas turi analogijos su vokiš- 
kuoju. Kadangi lotynų kalba vakarų Europoje ilgus amžius buvo labai 
populiari, tai naujosios tautos ir graikiškus vardus savo kalboje vartodavo 
daugiau pagal lotyniškąja jų lytį. Pradėjus labiau vertinti ir graikišku- 
mą, ši padėtis pasikeitė. Pradėjęs 1894 iš naujo leisti savo pirmatako 
A. Pauly žymiausiąją antikinio pasaulio enciklopediją Real-Encyklopūdie 
der Classischen Altertumswissenschalt, G. Wissowa graikiškus vardus rašė 
jau pagal graikiškąją transkripciją, sakysim, nebe Aeneas, Aeschylus, 
Dinarchus, Oedipus, bet Aineias, Aischylos, Deinarchos, Oidipus. Nuo tol 
ir filologų moksliniai veikalai, ir antikinių kūrinių vertėjai stengiasi lai- 
kytis šio dėsnio, formuluoto: Graeca Graece, Latina Latine, kas graikiška 
graikiškai, kas lotyniška lotyniškai. Vis dėlto šalia pagal šį dėsnį, ypač 
moksle, vartojamųjų ir principe laikomų geresnėmis, dar ir iki šiol tebe- 
vartojamos, ypač žmonėms skiriamuosiuose raštuose, ir liaudinės, popu- 
liarios lytys. Latvindamas graikiškus vardus Homero vertėjas Giezens?) 
irgi seka originalia, nesulotyninia vardų forma. Jis vartoja lytis Ainejs, 
Achillejs, Foibs, Hefaistis. Tai atitiktų lietuviškąsias lytis Ainėjas, Achi- 
lėjus, Foibas, Hefaistas, o ne Enėjas, Achilas, Febas, Hefestas. Net len- 
kai, kuriuose lotyniškumas buvo ir tebėra gan stiprus ir kurių kalbos 
įtaka buvo svari ir mūsų kasdieninėms antikinių vardų lytims, Homero 
vertimuose šalia sulotynintų graikiškų vardų randame ir pagal originalo 
lytį sudarytų. J. Wiulin, pvz. vartoja tokias formas, kaip Ajgist, Ar- 
geifoniš). 

1) A. Rukša ir A. Venclova. Sofoklis. Tragedijos. Karalius Oidipas, Oidipas 

Kolone, Antigonė. Kaunas, švietimo Ministerijos Knygų Leidimo Komi- 

sijos leidinys 1939. 


2) Imta iš N. Viksninš, Sengrieku Teikas. Riga, 21944. 
3) Jozef Wittlin, Odysei częšė pierwsza (Kultura, Paryž 4/78 1954). 

Antikinių vardų lietuviškoji transkripcija 
Enėjidėje 


Verčiant lotyniškąjį kūrinį prisideda dar viena vardų transkripcijos 
problema: lotyninti graikiškus vardus, ar palikti juos graikiškus. Enėji- 
dėje, be to, kartais net nelengva atskirti, kur baigiasi graikiškumas ir 
kur prasideda lotyniškumas. Vergilijus Enėjidėje sąmoningai suplakė 
graikiškumą su lotyniškumu, nelyginant kaip vėlesnieji ilgą laiką šių 
dviejų sąvokų iš nežinojimo neskyrė nuo viena kitos. Daugelis, pvz., lo- 
tynų bei rutulų turi graikiškus vardus, iš kaikurių vėliau tariamai net 
išriedėję lotyniškieji, kaip Kluencijus iš Kloanto, Memijus iš Mnestėjaus. 
Kartais gali kilti neaiškumų, ar kaikurie etruskų bei ligurų vardai laiky- 
tini graikiškais, ar jau esančiais lotyninimo įtakoje. 

Nenorėdamas perdaug prieštarauti dėsniui Graeca Graece, tačiau pri- 
pažindamas reikalingumą atiduoti šiokią tokią duoklę ir veikalo lotyniš- 
kumui, graikiškus vardus perteikiau graikiška jų forma, darydamas dvi 
pagrindines išimtis: dvibalsį ei lotyninau į i ir s tarp dviejų balsių ver- 
čiau z. Tad ne Atreidas, Tideidas, bet Atridas, Tididas, ne Elisijus, He- 
sionė, Imbrasas, bet Elizijus, Hezionė, Imbrazas. Dvibalsiu ai ir oi ta- 
čiau, kaip žodžio pradžioje, taip ir viduryje, kaip ir Sofoklyje, pertei- 
kiau ir Enėjidėje ai, oi: Chimaira, Daidalas, Kitaironas, Euboja, Foibas, 
Foinikas, Koroibas. Tokios graikiškųjų vardų lietuviškos transkripcijos, 
kad ir nevisada nuosekliai, laikėsi ir Ralys, A. Churginas!), M. Gustai- 
tis). Taip pat ir graikiškųjų vardų garsą s po priebalsio, ne tik žodžio 
pradžioje, bet ir viduryje nekeičiau į z: Ksantas, Iksionas, Orsas. Pagal 
tai net ir bendriniame žodyje hcksametras palikaus s. 


1) A. Churginas (Pr. Brenderio invadas), Guintus Horatius Flaccus. Ars 
poetica. Kaunas. švietimo Min. Knygų Leidimo Komisijos leidinys, 1936. 
(*) Horacijus „Mirtingajam“ (iš II kn. odė 14; Vairas, 3, 1937); 

(*) Vairas 4, 1937. 

2) M. Gustaitis, K. Horacijus, Laiškas Augustui Oktavianui (Židinys 1, 1927); 

(") P. Ovidijaus Faetonas (židinys, 5-6, 1927). 

Antikinių vardų lietuvinimas iš kilmininko 


Antikinių vardų lietuvinimo sisteminimą sunkina dar ir tai, kad 
vieni jų perteikiami iš kilmininko, kiti iš vardininko. Patirtis rodo, kad 
daugumas priebalsinio kamiengalio vardų lietuviškai perteikiami iš kil- 
mininko, pvz. Kalchas, -antos (-antis) Kalchantas, bet ne Kalchas, Pallas, 
-antos (-antis) Palantas, bet ne Palas. Nuoseklumui ir visi kiti šios rūšies 
vardai turėtų būti lietuviškai sudaromi iš kilmininko, pvz. Faeton, -ontos 
(-ontis) Faetontas, o ne Faetonas, Ukalegon -ontos (-ontis) Ukalegontas, 
o ne Ukalegonas, bet Sarpčdon, -onos (-onis) Sarpedonas (epiškai ir Sar- 
pedontas), Tarchūn, -onos (-onis) Tarchonas, nes čia kilmininke nebėra t. 

Kad tokie vardai lietuvintini iš kilmininko, galima grįsti tuo, kad anti- 
kinėse kalbose vardininke dažnai nutrupa jų kamiengalio priebalsis, kai, 
pradedant kilmininku, atsiradęs prieš balsį, jis vėl atgauna pilną formą. 
Kitos naujosios kalbos šios rūšies vardus paprastai pasidaro irgi iš vardi- 
ninko, tačiau lietuvinant pridėjus galūnę -as, kamienas atsiduria prieš 
balsį, tad logiška, kad jis pasireikštų pilnas. 

Moteriškosios giminės priebalsinio kamiengalio vardai paprastai ne- 
vienodai lietuvinami: kartais jiems pridedama -a, kartais -ė, pvz. Iridė- 
Irida, Garamantidė-Garamantida, Hesperidės-Hesperidos. Vartojau nuo- 
sekliai -ė, juoba, kad ir tokių vardų moteriškosios giminės daugiskaitos 
kilmininkas galima atskirti nuo vyriškosios: Danaidžių-Danaidų. 

Esama priebalsinio kamiengalio vardų, pagal tvirtai nusistovėjusią tra- 
diciją sudarytų iš vardininko, kaip Paris, Jupiteris, Oidipas. 


Lietuvinimas iš vardininko 


Kaip graikų, taip ir lotynų, -o- linksniuotės daiktavardžiai paprastai 
lietuvinami iš vardininko, keičiant jų vardininko galūnę -os (-us) lietu- 
višku atitikmeniu -as: gr. Priam-os, lot. Priam-us, lietuviškai Priam-as. 

Nevienodai tačiau iki šiol lietuvinami -o- linksniuotės vardai, turintieji 
prieš vardininko galūnę balsį, paprastai i, kartais a arba o. Kai M. Gus- 
taitis ir Churginas šios rūšies lotyniškuosius vardus gan nuosekliai bai- 
gia galūne -jus, Ralys graikiškiesiems paprastai sega galūnę -jas: Orbili- 
jus, Lacijus, Akcijus; Licinijus, Varijus, Ennijus, bet Peiritojas, Mene- 
lajas, Idajas. Nematau klūčių šios rūšies vardams, tiek graikiškiems, 
tiek lotyniškiems, taikyti tą patį principą. Gyvojoje kalboje tvirtai įleido 
šaknis populiariais tapusių žymiųjų romėnų vyrų vardų lytis -jus pagal 

kad ir negausią ir turinčią tendencijos nykti, ketvirtąją linksniuotę, pvz. 
Vergilijus, Horacijus, Ovidijus, Livijus, Gajus, Julijus ir kiti. Ši antiki- 
nių vardų transkripcija turi dar tą privalumą, kad antikinių vardų galū- 
nių ios (-ius) ir -ias skirtingumas randa atitikmenį ir lietuvių kalboje: 
Parthenias, Bitias, Teiresias, liet. Partenijas, Bitijas, Teiresijas atskiriami 
nuo Parthenios, Parmenios, Klytios, Parrasios, liet. Partenijus, Parme- 
nijus, Klitijus, Parasijus. 

Galūnę -eus ir Ralys bei Gustaitis ir Churginas gan nuosekliai lietu- 
viškai perteikia -ėjus: Pelėjus, Panopėjus; Alfėjus, Nerėjus; Atrėjus, 
Orfėjus. 

Galūnę -6 perteikiau lietuviškai -a: Dota, Ina, Kelaina, Manta. Ralys 
6 galūnės žodžius kartais lietuvina iš kilmininko: Leto, -o0s Lėtoja, bet 
Spėja. Vardui Dido palikau nusistovėjusią lytį Didona, juoba, kad ir lo- 
tyniškai, šalia graikiškojo kilmininko Didus, šis vardas turi ir Didonis ir 
toliau linksniuojamas jau pagal priebalsinę linksniuotę. 

-is perteikiau lietuvišku atitikmeniu -is: Fabaris, Faleris, Hipanis, 
Ligeris, Opis; -ys — atitikmeniu -ys Halys, Kapys. 

Graikiškųjų vardų galūnės € nelotyninau į a: Hekatė, Hermionė, 
Krėtė, Itakė. 

Palieku smulkiau neapiaręs kaikuriuos mano sąmoningai padarytus 
nukrypimus nuo šių bendrų dėsnių, kaip vartoseną Darys vietoje Dare- 
tas, Andromacha vietoje Andromachė, Jasidas vietoje Jazidas. Panašius 
nukrypimus padariau kartais metrikos sumetimais (tuo suprantu ne ne- 
galėjimą tų žodžių metriškai perteikti, bet didesnį vaizdingumą). 

Žygdarbius tremto lemties trojėno šaunaus apdainuosiu, 
Pirmas Italijon kurs ir Lavinio krantan atkeliavo. 
Blaškė jį po visokias šalis ir jūras plačiąsias 
Galios augštybių dangaus, Junonai kerštaut neatlyžus. 
Daug jis patyrė vargų ir kare, kol miestą įkūrė, 
Lacijui davė dievus, giminė iš kur kilo lotynų, 

Albos garbingi tėvai ir Romos augštosios sienos. 

Mūza, papasakok man, ar dievui kuriam įsižeidus, 
Ar dėl ko įširdus pati dievų karalienė 
Vyrui šitaip doram tiek vargo ir smūgių lemtingų 
Leido patirt. Taip tūžta dievų įaitrintos širdys? 

Buvo senovėj žiloj Kartaginos žydintis miesias 
Priešais italų krantus, toli nuo Tiberio žiočių, 
Tiro sėdyba sena, iširoškus karų ir turtinga. 
Šį Junona labiau iš visų, sako, žemių pamėgus, 
Samą branginus mažiau. Ginklus čia ji laikė savuosius, 
Laikė vežimą ji čia. Jam deivė tautom viešpatauti — 
Būtų tik leidus lemtis — tuomet jau ir geidė, ir troško. 
Kilsiant girdėjo tačiau iš kraujo trojėnų vaikaičius, 
Tiro tvirtoves kuriems bus lemta kada sužlugdyti. 
Ta giminė, karais išdidi ir žemių valdovė, 
Libijos eis sugniuždyt: taip verpia parkos likimą. 
Šito Saturno dukra prisibijo ir atmena karą, 
Kai ties Troja už brangiuosius Argus ji grūmės pirmoji. 
Dar nespėjo išdilt jos sieloj priežastys pykčio 
Ir baisieji skausmai. Širdies gilumoj tebeslypi 
Pario sprendimo skriauda, kai Junonos paniekino grožį, 
Nekenčiama giminė ir tarnyba kilni Ganimedo. 
Tuo užsidegus pykčiu, ji vaikė po jūrų platybę 
Nebaigtus siaubt Achilo žiauraus ir danajų trojėnus. 
Blaškomi valios dievų, toli nuo Lacijaus žemės, 
Klaidžiojo jie po jūras visas per daugelį metų. 
Vargas be galo sunkus buvo giminę kurti romėnų. 

Vos tik džiugiai iš akių Sicilijos žemės išplaukę, 

Ėmė vagot jie variu sūriąsias putas vandenyno, 

Kai Junona sužeista širdim nepaliaudama krimstis, 

Taria savin: „Turėsiu aš mest pralaimėjusi kėslą 

Ir negalėsiu nugint nuo Italijos teukrų karaliaus? 

Draudžia likimas gal man? Bet padegt gi galėjo Paladė 

Argolėnų laivus ir pačius juos prigirdyti jūroj, 

Kai nusidėjo piktai tik vienas Oilėjaus Ajantas! 

Karštą iš debesų ji svaidė Jupiterio ugnį, 

Daužė laivus šipuliais, ir ritosi bangos nuo vėjo. 

Kvapstant Ajantą liepsnas iš persmeigtos žaibo krūtinės 

Viesulu griebus staigiu, į uolą įsmeigė aštrią. 

Aš gi pati, kaip didžiuotis galiu, dievų karalienė 

Ir sesuo, ir žmona Jupiterio, šitiek jau metų 

Su viena tekariauju tauta. Junonos dievybę 

Kas gi po to bepagerbs ar neš dar maldaudamas auką?“ 
Šitaip liepsninga širdim su savim kalbėdama deivė, 

Vėjų atvyko šalin, Ajolijos žemėn andringon. 

Urvo platybėse čia viešpatauja karalius Ajolas, 


Staugiančiom šėlstant audrom, besigrumiančius vėjus malšina 


Ir liepimais griežtais surakintus kalėjimu tramdo. 
Jie, iniršę piktai, siausdami po gaudžiančiu kalnu, 
Draskos laukan prasiveržt. Laikydamas lazdą, Ajolas 
Sėdi augštiojoj pily ir įniršio siautą ramina. 

Jei neramdytų tik jis, viesulais tada vėjai pagriebę 
Vilktų jūras, žemes ir gelmę dangaus erdvenybėm. 
Betgi bijodamas to, juos urvo tamsybėj paslėpęs, 
Naštą augštųjų kalnų visagalis tėvas užkrovė, 

Davė karalių dar jiems, kuris, kaip susitarta aiškiai, 
Ir įtempti vadžias, ir atleist, įsakytas, mokėtų. 
Kreipės tuomet Junona į jį, šiais maldaudama žodžiais: 
„Tėvas dievų ir karalius žmonių tau leido, Ajolai, 
Ir maldyti bangas, ir iš naujo sukelti jas vėjais. 
Priešiška man giminė Tirėnų plaukioja jūra, 

Veža Italijon ji nugalėtus larus Iliono. 

Nardyk apsemtas laives, smarkumą vėjams įvaręs, 
Ar po jūras plačiai lavonus blaškyk išsklaidytus. 
Nimfas kūno dailaus aš dukart turiu po septynias, 
Dejopėja iš kurių už visas žavingų žavingiausia. 

Ją valdyti aš tau amžinom atiduosiu jungtuvėm, 
Kad su tavim gyventų visad už nuopelnus tokius 

75 Ir vaikučių gražių ji tėvu tave padarytų“. 

Tarė Ajolas į tai: „Ko nori tu, o karaliene, 
Darbas tai tavo ištirt, — man dera liepimų klausyti. 
Tu man teiki šią lazdą valdžios, tu Jupiterį didį 
Palenki man, tu leidi dievų puotose dalyvauti, 

80 Tu man duodi audras ir oro valdyt subjurimą“. 

Tuos ištaręs žodžius, jis šonan išgaubto kalno 
Smaigaliu kirto lazdos. Srove nepaliaujama vėjai 
Brovės visur pro angas ir viesulu žemėje siautė. 

Užgulė jūras karštai, iš pat gelmenų prasiveržęs, 

85 Euras ir notas susyk, ir afrikas vėtrom audringom 
Ir bangų didžiulius į krantą ritino kalnus. 
Vyrų girdėt išgąstingi šauksmai ir lynų plakimas. 
Debesys tuoj iš akių glemžia teukram ir dangų, ir dieną. 
Dengia tamsioji naktis, užgulusi jūrų platybes: 

90 Dunda dangus ir ugnis po ugnies ima žybčiot padangėj. 
Vyrams siaubą mirties jau visa grasliai pranašauja. 
Sukrečia vienu matu Enėjo sąnarius šiurpas. 

Ima vaitot ir, delnus abu prie žvaigždžių jis ištiesęs, 

Šitaip sušunka balsu: „Kiek kartų bus tie laimingiausi, 
95 Galvas kam teko pakloti prieš veidą tėvų ties augštąja 
Trojos pilim! Tididai, o tu, nansingiausias danajų, 
Ak, dėl ko negalėjau aš krist laukuose Iliono 
Ir nuo tavos dešinės šios savo iškvėpti gyvybės, 
Hektoras kur šiūšus, Ajakido kirčiu paguldytas, 
100 Kur Sarpedonas stiprus, kur griebęs vilnim Simoentas 
Didvyrių velka narsių tiek skydų, šalmų ir lavonų?“ 

Ėmus jam: taip priekaištaut, šiaurys, atūždamas vėtrom, 
Rauna audringai bures ir vilnis lig žvaigždžių varinėja. 
Braška jau irklai. Bangom stato šoną įstrižas laivas. 

105 Lūždamas kalnas vandens piestu atsirita priešais. 

Karo jie viršum bangos, tarp pražiodytos jūros. 
Žemė aisiveria jiems ir sujaugtas smėlys kunkuliuoja. 
Tris pagriebęs pietys partrenkia uolon paslėptojon 
(Akmenys iai arba aukurai, kaip italai vadina, 

U0 Nugara tartum plati, iš jūros lygmės prasinėrus), 
Spaudžia rytys dar tris seklumon (net gaila žiūrėti!) 
Ir, nubloškęs braston, smėlėtu gūbriu apipusto. 
Vieną, kurs likiečius ir tvirtą vežė Orontą, 
Tėškė dangon galingos bangos nusiritus viršūnė. 

115 Nutrenktas jam prieš akis stačiagalva vairuotojas krenta. 

Laivą griebia srovė, jį vietoje apsuka triskart, 
Velka verpetas gilyn, ir jūra paglemžus praryja. 
Kyšo plaukikai reti sūkuriuos vandenyno platybių, 

Sijos, ginklai karių ir Trojos manta tarp verpetų. 

120 Jau ir Achato narsaus, ir Ilionėjaus galingą 
Parveikė laivą audra, ir kuriuo važiavo Abantas, 

Ir Aletas kuriuo ilgaamžis. Sąlaidom šonų 
Klimbant, pro valčių plyšius įniršusios braunasi vilnys. 
Junta Neptūnas dabar, kad vėtras paleidus sumišo 

125 Jūra bangom staugdama ir iš dugno ramaus susidrumstę 
Gelmenys plakas viršun, ir, pykčiu nebetverdamas, žvelgė 
Nuo augštosios vilnies, savo galvą malonią iškėlęs. 

Mato po lygmę plačiai Enėjo laivus išblaškytus 
Ir nukamuotus vilnių ir subjurusio oro trojėnus. 

130 Pastebi brolis taip pat ir kerštingas Junonos žabangas. 
Kalba jis taip pagaliau, pasišaukęs zefirą ir eurą: 
„Šitaip tad pavergė jus giminės išdidumas jūsiškės? 
Žemę jau su dangum be mano valios sumaišėt! 

Tokią galybę vandens išdrįsote, vėjai, išjudint. 

135 Aš jum dabar...! Bet verčiau aš vilnių nuraminsiu šėlimą. 
Savo kaltes vėlesnes ne tokiom man bausmėm atmokėsit! 
Bėkite greitai namo ir praneškite savo karaliui: 

Man, o ne jam vandenynus valdyt ir tridantį klaikų 
Skyrė lemtis. Tevaldo jis sau uolas šiurpulingas, 

140 Jūsų, eurai, namus; tepuikauja šiuos rūmuos Ajolas, 
Teviešpatauja sau jis užrakiniam kalėjime vėjų“. 

Šitaip nespėjęs ištart, jis tildo patvinusią jūrą, 
Debesis sklaido tirštus ir saulę atgal sugrąžina. 
Kimotėja ir Tritonas kartu, tvirtai atsirėmę, 

145 Nuo augštosios uolos atitraukia laivus užvarytus, 
Tridančiu gelbsti jis pats, brastoj praskleisdamas kelią, 
Maldo bangas ir ratais lengvais ant vilnių važinėja. 

Kaip kad dažnai prastuolių minia, susibūrus gausingai, 
Ima bruzdėt ir įtužusi siaust. Jau svaidomi lekia 

150 Akmenys, lekia deglai. Grumtynėms šėla vadovauja. 

Jei tik išvysta tada jie už nuopelnus gerbiamą vyrą, 
Pildaniį valią dievų, bematant sukluseę nurimsta. 
Žodžiais rimtais jis tramdo aistras ir minkština širdis: 
Šitaip tad liovėsi plakt audringai staugiančios bangos, 

Tėvas kai, žvelgęs lygmėn ir padange gaidria pasinešęs, 
Kinto žirgam ir lakiu vežimu skrajot pasileido. 

Su nukamuotais draugais, kiek pajėgdamas, spaudžia Enėjas 
Į artimiausius krantus ir Libijos pasuka žemėn. 
Kur žemynan giliai iš jūros vanduo įsiveržia, 
Uostą užstoja sala, kurion aisimušdamos lūžta 
Ir vilnelėm mažom sugrįžta vingiuodamos bangos. 
Stūkso čia iš šalių, dangun grasydamos, uolos. 
Tyli po augštybėm uolų saugus vandenynas 
Įlankos plote visam. Tarp mirgančių girių pratėgė 
Graso nuo augštumos ir alkas niūrus šiurpulingai. 
Priešais niurkso landa: jos šonai — karančios uolos; 
Gaivūs paversmiai viduj ir suolai iš akmens netašyto, 
Nimfom čia skirta gyvent. Čia nelaiko laivų nualsintų 
Virvės, nei inkaras čia riestuoju dantim nepriveržia. 
Slenka čionai septynis laivus Enėjas surinkęs. 
Iš daugybės visos teliko tik tiek, ir trojėnai, 
Žemės ištroškę karštai, išsiilgtąjį smėlį priplaukia. 
Permirkę jų sąnariai atsigauna krante išsitiesę. 
Kibirkštį veikiai ugnies Achatas titnagu skelia 
Ir pagauna sausais tuoj žiežirbą lapais; aplinkui 
Peno prikrauna trapaus, prakurom įžiebdamas liepsną. 
Įrankius malt ir Cereros javus, bangų sužalotus, 
Krauna iš laivo tada ir išgelbėtus grūdus pailsę 
Gruzdint rengias liepsnoj ir išdžiūvusius akmeniu traiškyt. 

Lipa tuo tarpu uolon augštojon Enėjas ir jūrą 
Žvalgo plačiai, kiek užmato akis, be neras kur Antėjaus, 
Mėtyto vėtrų smarkių, ir frigėnų laivų arba Kapio, 
Ar ant denio augštai Kajiko šarvų iškeliųjų. 
Laivo nepastebi jis: tris elnius klaidžiojant mato 
Jūros krante, o banda iš paskos didžiulė juos seka: 
Ganos ilgiausia vora, slėny siaurame susitelkus. 
Taisosi šaut ir, bematant ranka jis lanką pagriebęs 
Ir eikliąsias strėles, Achato nešiojamas tikro, 
Kloja pirmiausia vadus, augšiai kurie laiko iškėlę 
Galvas šakotais ragais, o tada prastuolius jau ir minią 
Visą išsklaidęs sirėlėm, suvaro miškų žalumynan. 
Ir nesiliovė anksčiau negu didelius kūnus septynis 
Patiesė ir su laivais sulygino skaičių laimėtą. 
Skuba į uostą po to ir draugam visiem padalina. 


195 


200 


205 


210 


215 


220 


225 


230 


PIRMOJI GIESMĖ 


Pilsto vyną tuomet, ąsočius kurio pilnus Akestas 
Didvyris davė dosnus, iš Trinakrijos žemės išvykstant, 
Ir tokia kalba jis širdis nuliūdusias guodžia: 
„Brangūs draugai, juk mes dar didesnių jau patyrėm nelaimių, 
Dievas padės susilaukt ir dabar mums kentėjimų galo. 
Jūs ir Charibdės uolas, griausmingai gaudžiančias, lankėt, 
Skilos siautimą nuožmios ir kalną pažinot kiklopų. 
Drąsą grąžinkit širdin ir grasmingas mintis išsklaidykit. 
Rasit smagu bus kada gal ir šitas bėdas prisiminti. 
Per visokius vargus, per tiek nesėkmių ir nelaimių 
Lacijų turim pasiekt, kur ramus mums gyvenimas skirtas, 
Kur nedraudžia lemtis karalysię atkurt Iliono. 
Kęskit ir laimės dienom išsaugot save pasistenkit.“ 

Taria jis šitaip balsu ir, sielvarto graužiamas didžio, 
Sopulį gniaužia širdies ir veidą viltingą parodo. 
Grobį tuo tarpu vikriai jie taisosi puotai paruošti: 
Nulupa kailį žvėrims ir valgomą mėsą atskleidžia. 
Gabalus kerta vieni ir jiešmais tebevirpančius veria, 
Katilą neša kiti į krantą ir ugnį prižiūri. 
Valgis tada atgaivina jėgas: žolėj išsitiesę, 
Vyno prisisiurbia jie ir žvėrienos riebios prisišveičia. 
Alkį gausi kai nutildė puota ir stalus jau nukraustė, 
Dingusius jūroj draugus jie minėdami, šnekas be galo: 
Keičias su baime viltis: čia tiki dar jie, kad gyvena, 
Čia, kad ribas jau pasiekę kančių, nebegirdi jie šauksmo. 
Ašarom ypač slapiom pamaldusis apverkia Enėjas 
Mirtį Oronto narsaus ir liūdną Amiko likimą, 
Liką, kurs žuvo žiauriai, ir drąsų Kloantą, ir Giją. 

Vos tik jie baigė dejuot, kai bematant Jupiteris žvelgė 
Iš augštybių pačių į mirgančią burėmis jūrą, 
Į krantus, plačiąsias šalis ir, ant skliautų sustojęs, 
Įbedė nuo dangaus karalystėsna Libijos žvilgį. 
Ir kai sielvantas jam neramią draskė krūtinę, 
Žvilgančias skaisčiai akis suvilgiusi ašarom, niaukiai 
Tarė jam taip Venera: „Kurs darbus žmonių ir dievybių 
Amžių liepimais tvarkai, bausmėm grasydamas žaibo, 
Ką gi neleistina taip tau Enėjas manasis padarė? 
Ar taip sunki jau trojėnų kaltė, jog, žmonių tiek paguldžius, 
Žemės visur rutulys dėl Italijos jiems užsidaro? 
Kilsiant romėnus iš čia kitados besisukant metams, 

Kilsiant vadovus iš čia iš teukrų atgimusio kraujo, 

Jūrą kurie ir žemes pajungsią valdžion neriboton, 

Tu juk sakei: kas perkreipė tau dabar nuomonę, tėvai? 

Pažadu guodžiausi tuo dėl Trojos skaudaus sugniužimo, 

Laukiau, kadagi vargus atsvers laimingesnis likimas. 

Ogi dabar nukamuotus bėdų tebespaudžia dar vyrus 

Vargas tas pat. IKuo baigsis kančia, o karaliau didysis? 

Gi iš achajų kamšos galėjo pasprukt Antenoras, 

Įlanką priplaukė jis Ilirijos ir be pavojaus 

Žengė liburnų krantan, prasiveržęs pro srovę Timavo. 

Žiočių kur iš devynių nuo iš tolo ošiančio kalno 

Šniokščianti jūra dirvas plačiai prasiveržus aptvindo, 

Miestą Patavijaus ten ir buveinę jis teukrų įkūrė. 

Trojos padėjęs ginklus ir davęs giminei vardą, 

Rado ramybę dabar ir saldžiai palaidotas ilsis. 

Mes, tava giminė, kuriems dangišką pažadi pilį, 

Valtim žuvus, baisu, dėl jos vienintelės keršto 

Kenčiam nūn išduoti toli nuo Italijos kranto. 

Štai doriem pagarba? Mus taip grąžini tu į sostą?“ 
Jai nusišypso dievų ir žmonių gimdytojas veidu, 

Nuo kurio giedrėja dangus ir debesys sklaidos. 

Lūpas dukters pabučiuoja švelniai ir šitaip jis kalba: 

„Laimė tavus juk lydės visada, ko bijai, Kiteriete! 

Teks dar tau sienos regėt pažadėtojo miesto Lavinio 

Tr į augštybes žvaigždžių tu garbingą iškelsi Enėją. 

Niekas manęs nenukreips nuo to, ką esu pažadėjęs, 

Ir, paslapties atidengęs lapus, aš atskleisiu likimą. 

Teks Italijoj jam kariaut baisingąjį karą 

Tr kovoj atkakliai tautas karingas sutriuškint. 

Steigs jis miestą tuomet ir leis įstatymus vyrams, 

Vasaros trys kol regės jį Lacijuj bekaraliaujant, 

Kol irys žiemos praeis jam rutulų šalį pavergus. 

Mėnesiai suksis raiu, ir prabėgs trys dešimtys metų, 

Kol valdys pavadintas Julu Askanijus jaunas 

(Šaukė Ilu jį seniau, kol laikės valdžioj Ilionas). 

Sostą naujon buveinėn jis kels iš miesto Lavinio, 

Pilį tvirtą statys ir galingą įkurs Albalongą. 

Genčiai Hektoro čia jau tris šimtus pilnutėlių 

Metų teks karaliaut, pakol, nuo Marso pastojus, 

Dviguba vaisių išduos žynė Ilija, karalienė. 

Čia smagus po kailiu gelsvu maitintojos vilkės 
Romulas giminę tęs ir, sienas Mavorto pastatęs, 
Gentį šią pavadins vardu savuoju romėnais. 
Jų valstybei ribų nei erdvės, nei laiko neskirsiu: 
Amžiną jiems daviau karalystę be galo be krašto. 
Net ir rūsti Junona, žemes kuri, jūrą ir dangų 
Šiurpiai purto dabar, paseks manimi atsileidus, 
Dėvinčius togas ims gint valdovus pasaulio romėnus. 
Šitokia mano valia. Prabėgs dar dešimtys metų, 
Ir susilauksim dienos, kai pavergs namai Asarako 
Ftiją, Mikėnus garsius ir Arge viešpataus nugalėtam. 
Cezaris gims iš taurios giminės kilniųjų trojėnų, 
Garsas jo baigsis žvaigždėm, karalystei riba Okeanas. 
Julijaus puošis vardu, iš didžio paveldėtu Julo. 
Jį tu kada, užmiršus bėdas, danguj pasitiksi, 
Perkrautą grobiais rytų. Ir šauksis jo žmonės maldingai. 
Žiaurūs laikai tuomet sušvelnės, karams pasibaigus, 
Ištikimybė žila ir Vesta, Kvirinas ir Remas 
Teisių žiūrės. Geležim ir velkėm diržingom siaubingi 
Vartai karų užsitrenks. Ant ginklų žiaurių atsisėdęs, 
Siaubas nedoras viduj, grandinių šimtų surakintas, 
Gargs šiurpulingai nasrais, srove paplūdusiais kraujo“. 
Tarė jis taip ir iš augšto dangaus Merkurijų siunčia, 
Kad svetingai nauja Kartagina teukram atvertų 
Šalį ir bokštus pilies, kad lemties Didona nepatyrus 
Neuždarytų ribų. Tas nešasi erdvių platybėm, 
Irias sparnais ir ūmai į Libijos nutupia krantą. 
Vykdo kas liepta jis tuoj, ir atkariem foinikiečiam 
Dievo valia atlyžta širdis. Karalienė pirmoji 
Taikiai sutinka svečius ir rodo jiem daug palankumo. 
O Enėjas iaurus, pernakt akių nesudėjęs, 
Skendo bedugnėj minčių. Palaimingai šviesai tik brėkštant, 
Ryžos žvalgyt, į kokius krantus juos priplakė vėtros, 
Žmonės gyvena tenai ar žvėrys, nes kraštas laukinis. 
Visa pasako draugams, ką tik sužinojo ištyręs. 
Stato po skliautais miškų ir uola įdubia jis laivyną: 
Gaubia jį medžių tankmė ir klaikūs aplinkui šešėliai. 
Pats tada žengia toliau, Achato telydimas vieno, 
Rankoj sunkios geležies plačiabriaunės dvi jietys švytruoja. 
Motiną miško gelmėj jis einančią priešais sutiko. 

Veidu, šarvais ir visa apranga ji kaip Spartos mergaitė 
Ar kaip Harpalikė, alsinanti žirgus trakietė, 
Lenkianti net ir sroves lyg sparnais lėkte lekiančio Hebro. 
Lankas medžioklinis jai ant pečių pakabintas patogiai, 
Plaukus vėjas plačiai sklaidydamas draikė palaidus. 
Keliai nepridengti ir banguotas pajuostas drabužis. 
Ėmė pirmiausia ji šaukt: „Klausykit, mieli jaunikaičiai, 
Klaidžiojant mano kurios seserų ar nematėt čia kartais? 
Kailiai lūšies margi ją dengia ir rankoj kilpinis, 
Lipa tiesiog ant kulnų, šaukdama ji putojančiam šernui“. 
Baigė kalbėt, o Veneros sūnus jai šitaip atsako: 
„Nė vienos aš tavos seseries nemačiau negirdėjau. 
Kuo gi tave, kai kreipiuosi, vardu aš turiu pavadinti? 
Juk ne mirtingų žmonių tavo balsas ir veidas, mergaite, 
O, tu deivė tikrai ar Foibo sesuo, o gal nimfa, 
Žvelk prielankiai ir naštą vargų, kas bebūtum, palengvink, 
Tr, po kurias pasaulio šalis svaidinėjami vargstam, 
Bent, pagaliau, pasakyk. Tarp žmonių svetimų ir vietovių 
Klaidžiojam čia, atblokšti ir audrų, ir bangų šiurpulingų. 
Klos tau mana dešinė palei aukurą jautį ne vieną“. 
Taria tuomet Venera: „Šios garbės aš nesu nusipelnius. 
Tiro jau toks paprotys, kad kilpinį nešioja mergaitės 
Ir purpuriniais augštai blauzdas apraišioja raikščiais. 
Tiro valstybę matai: Agenoro čia miestas ir punai. 
Libijos tai sritis, giminės buveinė karingos; 
Valdo čia Didona, iš Tiro pabėgus nuo brolio. 
Daugel skriaudų ir perilga kalbėt, jei aiškinčiau visa, 
Tad tik pačias svarbiausias vietas suminėsiu šio ginčo. 
Vargšės Didonos širdis liepsnojo jos vyrui Sichajui: 
Valdė plačius jis laukus ir turtais garsėjo tarp punų. 
Davė jam tėvas valdyt, savo skaisčiąją dukrą išleidęs. 
Bet viešpatavo Tire jos brolis Pigmalionas, 
Piktadarys, — bjauresnės už jį pabaisos nerasi. 
Brolius išskyrė vaidai, įtužo įkaitusios širdys. 
Geisdamas aukso, gobšus, prie aukuro tas nevidonas 
Iš pasalų nudobia jiešmu Sichajų, pamynęs 
Meilę sesers. Tat slėpė ilgai ir mylinčiai vargšei 
Dūmė niekšas akis ir tuščiąja viltim suvedžiojo. 
Regi tačiau ji sapne nepalaidoto vyro šešėlį: 
Pradeda kelt nelauktai jis klaikiai išblyškusį veidą, 

Pervertą rodo nuožmiai prie aukuro durklu krūtinę 

Ir slapčiom padarytą namuos žmogžudystę atskleidžia. 
Ragina bėgti skubiai jis tada iš gimtojo krašto; 

Paramą duoda keliaut ir žemėje tūnančius rodo 

Lobius be saiko didžius senovės sidabro ir aukso. 

Ėmė tuoj rengtis kelian ir kviest Didona palydovus. 
Rinkos visi, kas tirono žiauraus pakęst negalėjo. 

Plaukt paruoštus laivus jie griebia ir, aukso prikrovę, 
Pigmaliono gobšaus per vandenis velka gėrybes, — 
Moteris žygio dvasia. Priplaukę jie ten apsistojo, 
Sienas dabar kur galingas matai Kariaginos miesto 

Ir naujosios pilies augštai iškilusius bokštus. 

Žemės čia tenupirko jie tiek, kiek galėtumei jaučio 

Oda apjuost, ir Birsa pagal tai pavadino vietovę. 

Bet kas gi jūs, pagaliau? Iš kur atkeliavę, kur plaukiat?“ 
Jai dejuodamas taip Enėjas paklaustas atsako, 

O iš krūtinės gelmių dusliai jam veržiasi balsas: 

„Jei nuo pradžios paeiliui aš kartot pasineščiau, o deive, 
Ir, apie mūsų vargus ką sakyčiau, klausyt malonėtum, 
Dieną paslėptų anksčiau Vakarinė uždarius Olimpe. 
Mus iš Trojos senos (gal ir jūsų šis vardas garsingas 
Pasiekė kartais ausis) per jūrų keliaujant platybes 
Vėtrų siautimas aklai į Libijos atbloškė krantą. 

Aš su savim vežuos penatus, iš priešo paveržęs. 

Net lig dangaus išgarsėjęs esu pamaldusis Enėjas. 
Jieškau Kronėno genties ir Italijos žemės gimtosios. 
Dviem dešimtim pasileidau laivų per Frigijos jūrą 
Skintu likimo keliu ir rodomu motinos deivės. 

Vos septyni išgverę laivai nuo audrų teišliko. 

Pats gi po Libiją aš, iš Europos ir Azijos tremtas, 
Svetimas, be paramos, dykumom klaidinėju“. Skausminga 
Čia Venera nebeduoda dejuot ir pertraukia skundą: 
„Jei tik Tiran atvykai, tikiu, kad šiam mieste kvėpuoji 
Oru gaiviu, neapleistas dievų, kad ir kas tu bebūtum. 
Tesk tik kelionę toliau ir rūmuosna ženk karalienės. 
Pranešu tau, kad grįžta draugai ir kad tavo laivyną 
Vieton nuvarė saugion audra atsigręžus šiaurinė. 

Negi niekingi tuščiai taip išaiškino burtus augurai. 
Žvelk, štai, būriu kaip plazdena linksmai du šešetai gulbių: 
Puolęs iš giedro dangaus erelis jas buvo išvaikęs. 

Ogi dabar ilgiausia eile, ištiesusios kaklą, 

Neria žemyn arba vietos nutūpt, kaip matyt, žiūrinėja. 

Linksmos, kad grįžo atgal, sparnais plasnodamos žaidžia 

Ten, kur klegėjo anksčiau ir ratu sukinėjos padangėj. 

Ne kitaip ir tavo laivai, ir jaunimas iavasis: 

Jau arba uoste saugiam ar burėmis prieplaukon dumia. 

Ženk tik tolyn ir žingsnius tenukreipk tik kur kelias parodys“. 
Tarusi gręžėsi eit, ir sutvisko jos kaklas rožinis. 

Sklido nuo deivės plaukų ambrozijos dangiškas kvapas, 

Apdaras žemėn švelnus vilnelėm lengvai nupleveno, 

Ir apsireiškė tikra iškilmingai žengianii deivė. 

Motinai ėmus jau nykt, pagaliau atpažinęs sušuko: 

„Kam suvedžioji ir tu apgaulingu pavidalu sūnų, 

Deive žiauri! Kodėl nevalia dešinės man paduoti, 

Žodžių išgirsti tikrų ir tau netuščiom atsakyti?“ 

Taip apkaltinęs ją, prie mūrų toliau nužingsniavo. 

Bet Venera juos rūko skraiste tamsia atitvėrė 

Ir tankių debesų nuleido uždangą tirštą, 

Kad nesutiktų kely, kas juos sutrukdytų pamatęs, 

Ir kad, dažnai klausiami, dėl ko atkeliavo, negaištų. 

Savo buveinėn Pafan ji pati pakilusi skrieja, 

Šimtas kur aukurų, smilkalais garuojančių Sabos, 

Ir kur gyvųjų gėlių vainikais pakvipus šventovė. 
Potekom pralekia jie taku nužymėtąjį kelią 

Tr, jau pačion pakiliausion kalvon užkopę, galėjo 

Stūksančius bokštus pilies ir miestą po kojų apžvelgti. 

Lūšnos kur buvo kadai, ten stebisi rūmais Enėjas, 

Gatvėm lygiai grįstom ir minia ties vartais triukšminga. 

Verda ugningi darbai: kaikurie tiriečiai suskato 

Sienas ir pilį statyt ir akmenis ritinti rankom; 

Vietą kiti parinkę namam, vagom apvedžioja 

(Teismą, valdžią tautos ir šventąją renka tarybą). 

Uostą čionai kasinėja vieni, čia kiti vėl teatrui 

Pamatus deda gilius ir papuoštį scenos didingą 

Iš uolos gabalų pakilias ištašo kolonas. 

Vasaros tartum pradžioj be atdūsio pliekiasi bitės 

Saulės kaitroj po gėlynus laukų, kai genties atžalyno 

Paauglius veda skraidyt ar kai medų skaistųjį krauna 

Ir nektaru akutes kiek nebetelpa saldžiu pripildo. 

Grįžtančiom ima naštas arba, eilėm surikiuotos, 

Gainioja nuo avilių patinų tinginiaujančią bandą. 

Verda darbai, ir medus smilkalais jau maloniai pakvipo. 

„O, kaip laiminga tauta, kuriai kyla jau statomos sienos!“ 

Tarė ir miesto skliautus žvalgyti pradėjo Enėjas. 

Apsuptas rūko skraiste (o stebuklas, — tikėt kas galėtų!), 

Vyrų minios didžiausioj kamšoj nematomas žengia. 
Miesto pačiam vidury buvo miškas pavėsio gaivingo. 

Punai, blaškyti bangų, kasdami ten aptiko pirmiausia 

Atvaizdą žirgo galvos. Tad čionai giminė įsikūrus, 

Kaip Junona, karalienė, kadai pranašingai nurodė, 

Duoną pelnysis lengvai ir karais bus garsinga per amžius. 

Statė čia Didona šventovę Junonai didingą, 

Turtais papuoštą brangiais ir deivės paveikslu vertingu. 

Slenksčiai ant laiptų augštai ir šulai iškilo variniai; 

Varstant vario duris, girgždėjo staktose vyriai. 

Šitame alke tiktai staigmena apramino Enėją, 

Čia tik pirmiausia jisai pagalbos tikėtis išdrįso, 

Ir, vargų spaudžiamam, viltis vėl grįžo krūtinėn, 

Nes belaukdamas čia karalienės šventovėj didingoj, 

Paskiras žvalgo dalis ir, išteklius miesto išvydęs, 

Stebis didingais darbais ir meniniais rankų gabumais. 

Mato tenai jis vaizdus iš eilės kovų Iliono 

Ir karus, pasauly visam išgarsintuosius, regi. 

Baisų Achilą abiem, Atridus ir Priamą išvydęs, 

„Ar besiras kur vieta“, sustojęs sušuko verksmingai: 

„Žemėj ar bus dar šalis, kur mes nekentėjom, Achatai? 

Štai pagarba ir Priamui čionai tinkamai atiduota, 

Ašaras spaudžia vargai ir širdį likimas graudena. 

Tad nedrebėk! Šis garsas bent kiek bus ir iau išganingas!“ 
Tarė jis taip ir gėrėjos dvasia negyvuoju paveikslu. 

Galo neranda vaitot, o veidą jo vilgo upeliai. 

Matė jis ten, kaip vijo kovoj aplink Pergamo sienas 

Trojos jaunimas graikus, o čia bėgantiems lipo frigėnams 

Ratais tiesiog ant kulnų plevėsuojančia kuokšta Achilas, 

Ir gretimai sniegines pravirkęs jisai atpažįsta 

Rėzo palapines; šias įmygio pirmo išduotas 

Žudė žiauriai Tidėjaus sūnus kraugerys Diomedas. 

Žirgus po to, smarkius kaip ugnis, stovyklon suvarė, 

Trojos žolės ir Ksanto vandens paragaut nesuspėjus. 

Bėga štai pusėj kitoj šarvų nebetekęs Troilas, 

Vargšas, kovoj nelygioj susitikęs Achilą jaunuolis. 
Neša žirgai jį tuščiam vežime augštielninką karant, 
Laiko tačiau jis vadžias. Plaukai išdraikyti ir sprandas 
Velkas žeme, o akstis apgręžia raižinėja smiltynus. 
Gi tada moteriškės kaip tik Iliono žingsniavo 
Liūdnos, plaukais palaidais, rūsčiosios Paladės šventovėn. 
Mušė delnais krūtinės ir nužemintai nešė drabužį. 
Įbedė žemėn akis piktai nusigręžusi deivė. 
Hektorą tris kartus apvilkęs aplink Ilioną, 
Kūnu dabar bedvasiu už auksą prekiauja Achilas. 
Kai tik vežimą, šarvus ir patį lavoną bičiulio 
Ir jau keliant rankas Priamą beginklį išvydo, — 
Iš pačių krūtinės gelmių šiurpulingai sukliko. 
Jis ir save atpažino kamšoj kunigaikščių achajų, 
Ir karius iš rytų, ir Memnono gretas juodaodžio. 
Pentezilėja būrius su skydais lengvais amazonių 
Veda įniršus kovon, įsimaišius tarp tūkstančių dega. 
Po atvira krūtine taisydama diržą auksinį, 
Grumtis su vyrais kare kovotoja drįsta mergaitė. 

Kol tebesistebi tuo Enėjas, kilme dardanėnas, 
Ir kol įsmeigęs giliai atitraukt jisai žvilgsnio negali, 
Žengia kilniai Didona, karalienė žavinga, šventovėn, 
Apsupta gausingai minios palydovų jaunuolių. 
Lyg Euroto krantais ar Kinto kalvom orejadžių 
Vaiko ratu būrius Diana; jų tūkstančiai seka, 
Spiečias aplink iš visur. Per petį strėlėm šovininė; 
Trypiančiu skrieja žingsniu už visas ji deives iškilesnė. 
Sąla iš džiaugsmo tyloj Latonos širdis sužavėta. 
Šitokia štai Didona tarp minios džiaugsmingai žingsniavo, 
Dirbti karštai trokšdama būsimos karalystės gerovei. 
Priebuty deivės tada ties viduriu skliautų šventovės 
Sosie augštam, šarvų apsupta, atsisėdo didingai. 
Leido įstatymus čia ir teises skelbė ji vyrams. 
Naštą darbų ji skirstė lygiom ir burtais dalino. 
Štai, tik minios kamšaty artėjant iš tolo Enėjas 
Mato Antėjų staiga, Sergestą ir narsų Kloanią 
Ir iš teukrų visus, kuriuos tik verpetas baisingas 
Į tolimiausius krantus išsklaidytus po jūrą nutvojo. 
Išplėtė pats jis akis, apsvaigino taip pat ir Achaią 
Džiaugsmas ir baimė kartu. Viens kitam jie, karštai išsiilgę, 

Dešines troško paduot, nežinia tačiau drumstė jiem dvasią. 
Slepia save ir, skraiste debesų prisidengę, jie žvalgo, 
Kas nutiko draugams, kur paliko luotus priplukdytus, 
Ko atvyksta čionai, nes kiekvieno laivų išrinktieji 
Ėjo malonės jieškot šventovėn, balsu šaukdamiesi. 

Kai tik, įžengus vidun, jiem leido žodį pratarti, 
Šitaip prabilo ramiai vyriausiasis Ilionėjus: 
„O karaliene, kuriai Jupiteris pavedė miestą 
Naują įkurt ir teise tautas išdidžias pažaboti, 
Vėtrų visur po marias blaškyti, mes, vargšai trojėnai, 
Gelbėk laivus, maldaujam tave, nuo bedieviško gaisro, 
Pasigailėk pamaldžios giminės ir pažink mūsų vargą. 
Ne židinių mes Libijos plėšt atvykom ginkluoti 
Ir ne bandų pasigrobt svetimų ir varytis į krantą: 
Prievarta taip įžūli ir puikybė ne mum nugalėtiem. 
Yr šalis, Hesperijos vardu ją graikai pavadino, 
Karo žygiais garsi ir derliumi žemės nuo sena. 
Buvo kadai ten oinotrų tauta, o dabar jau, kaip sako, 
Vado Italo vardu atėjūnai šį praminė kraštą. 
Čia turėjom keliaut: 
Kai patekėjęs staiga bangomis Orionas audringas 
TĖmė mus nešt į paslėptas brastas ir išdykėliai vėjai 
Jau apsemtus vilnių tarp uolų ir po jūrą išblaškė. 
Vos nedaugelis čia į jūsų priplaukėm krantą. 
Žmonės šičion kokie ir tauta taip laukinė, kad leidžia 
Papročius šitaip bjaurius! Nuo svetingo sulaiko mus kranto, 
Kursto karus ir draudžia sustot net arčiausiam pajūry. 
Giminę jeigu žmonių ir mirtingą jūs niekinat ginklą, 
Tai neužmirš, tikėkit, dievai nė vienos nedorybės! 
Mums vadovavo kadai teisingas karalius Enėjas, 
Sąžiningesnio už jį ir didesnio dar kario nebuvo. 
Jei tebesaugo lemtis dar šį vyrą ir jis tebeminta 
Oru gaiviu, neatgulęs žiaurion karalystėn šešėlių, 
Ko mum bijot, ir tau griaustis neteks, jei pirma patarnausi. 
Veikiai, be to, mus priglaus svetingi Sicilijos miestai, 
Platūs laukai ir trojėnų kilmės išgarsėjęs Akestas. 
Leista iebus tik krantan sužnekintą vilkti laivyną 
Tr tik miškuos sienojus paruošt ir nulyginti irklus, 
Kad, jei bus lemta kariu su draugais ir karalium keliauti, 
Lacijun leistumės plaukt ir Italijos žemėn džiaugsmingai. 

Bet jei prarijo Lave, o tėve geriausiasis teukrų, 

Libijos marių banga ir praradom beviltiškai Tulą, 
Tai kad priplauktume bent per Sikanijos jūrą vietovę, 
Iš kurios atvykome čia, ir karalių Akestą“. 

Pritarė teukrai visi šiem žodžiam Ilionėjaus 

Vienu balsu. 

Žvelgus maloniai tuomet, Didona prakalbėjo nuo sosto: 
„Liaukitės, teukrai, bijot ir nerimstančias guoskite širdis, 
Mano varginga buitis ir naujos karalystės silpnumas 
Verčia šias kliūtis daryt ir sargybas statyti pasieniais. 
Kas nežinos garsios giminės, palydovų Enėjo, 

Didvyrių Trojos narsių ir karo siaubingojo gaisro? 
Negi mes, punai, jausmam tiek aibukusią širdį nešiojam, 
Saulė pajungtais žirgais netoli nuo Tiro keliauja. 

Ar Hesperijos didžios jūs Saiurno laukus pasirinksit, 
Ar Eriko sritis ir šalį karaliaus Akesto, 

Jus išlydėsiu saugius ir duosiu kelionei gėrybių. 

Bet jei tik norite šioj įsikurt su mumis karalystėį, — 
Jums šį miestą statau, eldijas tuoj vilkit į krantą. 


Trojos ar Tiro žmogus be skirtumo bus lygus man valdant. 


O kad tie pat viesulai dar ir paiį karalių Enėją 

Mums atblokštų čionai! Aš vyrus tuojau patikėtus 

Libijos siųsiu krantais ir liepsiu visur išžvalgyti, 

Gal kur išplautas bangų po girias ar miestus klaidinėja“. 
Žodžių padrąsinti šių, jau metas kuris kai nerimo 

Iš debesies išsiveržt ir Enėjas, karys, ir Achatas. 

Pirmas Enėjui kalbėt narsusis pradėjo Achatas: 

„Deivės sūnau, ką gi tavo širdis dabar ryšis daryti? 

Visa saugu, kaip matai, atgavom draugus ir laivyną. 

Vieno tik nėr: jį didžiulės bangos skandinamą matėm. 

Šiaip visa kas sutinka su tuo, ką motina sakė“. 

Spėjo jis tai pasakyt, kai staiga tik juos gaubianti skraistė 

Ėmė giedrėt debesies, po erdves plačias išsisklaidžius. 

Spindi Enėjas šviesoj, kaip dievas gražus ir petingas. 

Motina deivė pati buvo sūnui kadaise įdvelkus 


Švytinčius skruostus linksmai spinduliais purpuriniais jaunatvės, 


Žvilgsnį žavingą akių ir puošnumą plaukų garbanotų. 
Tartum rankų menu žiba dramblio nudailintas kaulas, 
Ar apkaltas gelsvu sidabras ar marmuras auksu. 

Taip tad visiems nelauktai jis kalba staiga karalienei: 

„Šlai, ir aš pats čia esu, jūsų jieškomas Trojos Enėjas, 
Matot išplėštą mane iš Libijos jūros audringos. 
Trojos baisiausiem vargam tu vienintelė širdį parodei: 
Mums, danajų siautos likučiams, praradusiems visa, 
Po marias ir žemes visokiausių bėdų nukamuotiems, 
600 Miestą teiki ir namus. Nei mes nepajėgsim, Didona, 
Atisidėkot deramai, nei genties kiek bėra dardanėnų, 
Kur tik beliko dar kiek, pasauly plačiam išbarstytos. 
Tau dievai, jei galiom dangaus teberūpi gerieji, 
Jei kur teisybė tebėr ir sąžinė jaučia dar tiesą, 
605 Teatmokės deramai. Kaip džiugi tave davus gadynė! 
Kaip didingi tėvai, pagimdę šitokią dukrą! 
Kol tebeplauks į jūras vanduo, nuo kalnų kol šešėliai 
Šlaitais keliaus ir augštam danguje skaisčios žvaigždės ganysis, 
Tolei skambės tavo vardas garsus ir garbė begalinė, 
610 Kur bekeliaučiau tik aš“. Taip taręs, tuoj Hionėjui 
Dešinę skuba ištiest, o kairiąją duoda Serestui. 
Sveikina taipgi kitus: ir Kloantą narsuolį, ir Giją. 
Spėjo tik žvelgt — ir apstulbo siulbte Didona Sidonietė; 
Vyro lemties, pagaliau, įstabios nusmelkta, ji prabyla: 
615 Deivės sūnau, koks likimas tave taip kamuoja pavojais? 
Koks tave smurtas čionai prie laukinių krantų prirakino! 
Ar ne Enėjas tik tu, kurį Venera maloninga 
Prie Simoento krantų dardanėnui pagimdė Anchizui? 
Teukras, beje, Sidonan, menu, iš namų išvarytas, 
620 Žemių jieškoti naujų su Belo pagalba atvyko. 
Niokojo Belas tada, mano tėvas, turtingąjį Kiprą, 
Versdamas lenktis žemai ir paklust nugalėtojo valiai. 
Žinomas man iš anų jau dienų tavo vardas garbingas, 
Trojos likimas skaudus ir pelasgų šalies kunigaikščiai. 
Teukrus priešas jisai pagyrimais padangėsna kėlė, 
Kildino pats net save iš senovinio teukrų kamieno. 
Na, tad dabar į mūsų namus jau ženkit, jaunuoliai. 
Tik visokiausiom bėdom likimas toks pats prikamavęs 
Lėmė ir man šioje šalyje pagaliau apsistoti. 
Tik per vargus ir kančias nelaimingiem padėt aš išmokstu“. 
Tarusi tai, ir Enėją pilin ji karališkon veda, 
Liepia kartu ir švenioves dievų iškilmingai pagerbti. 
Siunčia krantan ji tuo tarpu draugam jo dvi dešimti jaučių, 
Šimtą šiurkščiaisiais šeriais pašiurpusiom nugarom kiaulių 


625 


630 


PIRMOJI GIESMĖ 


635 Ir, pagaliau, ėriukų riebių su motinom šimią — 
Dovanas šventei džiugias. 
O ir pilies jau vidus karališkai puošiamas žiba, 
Rūmuos puota prabangi ruošiama kambariuos viduriniuos. 
Kilimai raštais dailiais didžiuodamies purpuru žėri, 

640 Lūžta stalai sidabru ir auksu, puošniai raižinėtu 

Žygiais tėvų, begalinėj eilėj, vos apžvelgt begalėtum: 
Šitiek narsių karžygių nuo senos giminės įkūrimo! 

Tėviškai širdžiai nurimt dėl sūnaus nebegalint iš meilės, 
Siunčia Enėjas tuojau prie laivyno spartuolį Achatą 

645 Sūnui pranešt apie tai ir paties jo pilin pavadinti: 
Rūpestis tėvo švelnus vien brangiam Askanijui skirtas. 
Liepia, be to, dovanų, iš ugnies atgautų Iliono, 

Dar ir apsiaustą atnešti, pastyrusį aukso paveikslais, 
Ir apaustą gelsvai paraudusiu šydą akantu. 

650 Puošmenas šias Argietė kadai Elena iš Mikėnų 
Pergaman vežėsi sau, kai tekėt be vestuvių keliavo, — 
Duotas tai dukrai Ledos nuostabus neapsakomai kraitis, — 
Dar Ilionės, be to, Priamo dukters vyresniosios, 

Krivę, nešiotą kadai, grandinėlę ant kaklo iš perlų 

655 Ir iš brangių akmenų ir iš aukso sudėtą karūną. 

Vykdo, kas liepta, tuojau prie laivų nuskubėjęs Achatas. 
Bet Kiterietė ir vėl, naujas išgalvojus žabangas, 

Nutarė sūnų pasiųst Kupidoną Askanijaus veidu, 
Kad dovanom karalienę brangiom jis iš proto išvestų 

660 Ir kad valdovės širdis ugninga aistra suliepsnotų. 
Bijosi ji klastingų namų ir tiriečių apgaulės. 
Graužia baisi Junona, ir rūpestis naktį vėl grįžta. 
Žodžiais ji šitais užtat į sparnuotąjį kreipias Amurą: 
„Tu man, sūnau, atrama ir vienintelė mano galybė, 

665 Kurs Tifoėjaus žaibus augščiausiojo niekini tėvo, 

Tavo dievybės šaukiuos ir keliaklūpsčia puolu maldauti. 
Tu juk žinai, kaip pakrantėm visom tavo brolį Enėją 
Tranko po jūras plačias žiauriosios Junonos rūstybė. 
Mano skausmai jau nekartą ir tau buvo širdį pažeidę. 

670 Žodžiais pritraukus saldžiais, Didona Foinikietė jį laiko, 
Ir man jau dreba širdis: kur pakryps svetingumas Junonos: 
Posūky taip lemiamam negalės gi iš tikro ji gaišti. 

Tad ketinu iuoj klasia ir ugnim karalienę apsiausti, 
Kad betkuri dievybės jėga jos pakeist nevaliotų 

Ir kad ji meile karšta prisirištų, kaip aš, prie Enėjo. 
Kaip tat reikės padaryt, tu dabar tik manęs paklausyki: 
Mano širdies paguoda visa karaliūnas mažytis, 
Pašauktas tėvo brangaus, Sidonan jau taisosi eiti, 
Neliestas Trojos ugnies ir bangų, pasiėmęs gėrybes. 
Jį, užmigdytą saldžiai, aš pašventinioj vietoj paslėpsiu 
Ant statumų Kiteros ar ant augšto Idalijaus kalno, 
Kad nekliudytų jis mum ir klastos pastebėt negalėtų. 
Išrodą jo tik gudriai ne ilgiau kai per naktį pamėgdžiok: 
Tau nesunku apsimest berniuku ir jo veidą vaidinti. 
Kai pasodins jau ant kelių tave Didona įlinksmėjus 
Vaišių pačiam kvaituly, Liajaus svaiginama skysčio, 
Ir kai švelniai ji, apglėbus tave, ims bučiuot tavo lūpas, 
Ugnį įdvelk paslapčiom ir nuodais apkerėk apgaulingai“. 
Motinos savo brangios iuoj žodžiam paklusęs, Amuras 
Žengia smagus be sparnų ir mėgdžioja eigastį Julo, 
O Kiterietė saldžiai Askanijaus sąnarius migdo, 
Griebia jį deivė glėbin ir miškuosna Idalijos neša 
Ant augštųjų kalnų, kur meirūnas svaigina glosnusis, 
Dvelkia kvapumą žiedų ir gaubia pavėsiu maloniu. 

O Kupidonas linksmai jau Achato lydimas ėjo, 
Nešė, liepimui klusnus, karališkas dovanas Tirui. 
Ir kai atvyko pilin, karalienė ant suolo auksinio, 
Kilimais dengio puošniais, vidury išdidžiai jau sėdėjo. 
Renkas vidun ir visi: ir Enėjas, ir Trojos jaunimas. 
Čia jie patogiai ratu tuoj purpuro klotį apsėda. 
Rankom paduoda vandens, iš pintinių jau duoną dalina 
Ir apkarpytais gaurais jiems rankšluosčius neša tarnaitės. 
Penkiasdešimt mergų virtuvėje židinį kursto 
Ir ilgiausiom eilėm pagamintą jau maistą sustato. 
Ištisas šimtas kitų ir tiek pat dar tarnų vienaamžių 
Valgiais skaniais tiktai krauna stalus ir taures davinėja. 
Jau ir tiriečiai pulkais į rūmus per slenkstį linksmybės 
Rinkosi sėst pakviesti ant guolių, marguojančių raštais. 
Stebis tiriečiai Julu, dovanom Enėjo gausingom, 

Ir gaubtuvu, ir akanto kraštais šydu gelsvaauksiu, 

Spindinčiu dievo žvilgsniu ir žodžiais, klastingai vaidiniais, 

Ypač pražūt nelemiai pasmerkta Didona Foinikietė 

Nei beprisotint širdies, nei akių priganyt nebegali : 

Dega brangiom dovanom ir žaviu berniuku apkerėta. 

Kai tik, užnėręs rankas ir ant kaklo Enėjui pakibęs, 

Troškulį meilės didžios netikrojo tėvo numaldė, 

Bėgo Didonos glėbin. O ta gi akim įsigėrus 

Ir širdim, glamonėja karšiai: nenutuokia, koks vargšę 

Dievas klaikus užbūrė burte. O tas, prisiminęs 

Akidalietės žodžius, gimdytojos savo, Sichajų 

Taikstos tolydžio išstumt, nauja užklupdamas meile 

Jau seniai atvėsintus jausmus ir atpratintą širdį. 
Baigus puotaut, kai ilsėjos visi ir stalus jau nukraustė, 

Vyno sunkius ąsočius ir pilnas taures vainikuoja. 

Ūžia įkaitę balsai ir erdviom nuaidi svetainėm. 

Nuo auksinių lubų įžiebti jau karo žibintai 

Ir deglai liepsnomis žėrėdami nugali naktį. 

Prašo auksu svaraus ir brangiais akmenim karalienė 

Indo aukom ir pripildo vynu. Jį Belas vartojo 

Ir po Belo visi. Čia rūmai nutyla be žado. 

„Teises svečių, kaip sako, juk tu, o Jupiteri, saugai, 

Tad malonėk, kad būtų džiugi ši diena mum tiriečiam, 

Trojos išeiviam svečiam ir minėtina mūsų vaikaičiam. 

Tu, Junona, tik geroji ateik ir, džiaugsmingasis Bakchai, 

Širdį atverkit ir jūs, o tiriečiai, per pokylį bendrą“. 
Tarė ir stalą lašais ji aukos tauriosios suvilgė. 

Pirmus nuliejus šlakus ir lūpų kraštais paragavus, 

Bitijai padavė tuoj palinkėjus. Šis, godžiai paėmęs, 

Aukso iaurėm išsrėbt nedelsia putojantį indą. 

Gėrė po jo kunigaikščiai kiti. fšmė kanklėm auksinėm 

Linksmint svečius Atlanto kilnaus išmokytas Jopas. 

Saulės vargus ima jis apdainuot ir mėnulį klajūną, 

Ir Hiadžių liūtis, ir abu Trionus, ir Arktūrą. 

Kaip atsirado lietus, kaip ugnis ir galvijai, ir žmonės, 


20 


145 


750 


1755 


PIRMOJI GIESMĖ 


Saulė žiemos dėl ko skuba taip greit pasinert vandenynan, 

Ar vėlyvosiom naktim kas danguj pasirodyt sukliudo. 

Ploja tiriečiai karštai, sužavėti jiem pritaria teukrai. 
Pošnekiais ir Didona nelaiminga praleido tą naktį. 

Godžiai ji gėrė žodžius, amžinai užkerėjusius širdį, 

Hektoro koki vargai, koks Priamo likimas, ji klausė, 

Čia — kaip greiti Diomėdo žirgai ir kaip augštas Achilas, 

Čia vėl Auroros sūnus su ginklais kokiais atkeliavo. 

„Bet jau verčiau nuo pradžios mums viską, svety, apsakyki: 

Ir danajų klastas, ir nuotykius sau artimųjų, 

Ir klajones savas. Juk tranko tave klaidinėjant 

Vasara jau septinta po marias ir žemes visokiausias“. 

Tyla suklusę visi, ir žvilgiai įgližo bežadžiai. 
Čia Enėjas garbus nuo augšto prabyla maigūno: 
Skausmą baisiausią liepi, karaliene, iš naujo atverti, 
Kaip varganos trojėnų šalies galybę danajai 


Parbloškė smūgiu skaudžiu. Mačiau tuos vargus šiurpulingus, 


Dalį kurių patyriau ir pats. Apsakydamas šita, 
Kas neplūstų raudom iš dolopų arba mirmidonų, 
Ar iš karių Ulikso nuožmaus? Jau naktis ūkanota 
Sminga dangum ir kviečia miegų riedėdamos žvaigždės, 
Bet jei karštai tu geidi sužinot apie mūsų nelaimes 
Tr išgirst nors trumpai, kaip Trojos kentėjimai baigės, 
Tad, nors ir šiurpsia dvasia, prisiminusi liūdesį skaudų, 
Pradedu. 
Metų jau tiek nuslinkus, danajų vadovai, 

Karo vargų palaužti ir lemties atgrasyti, suskanta 
Žirgą lyg kalną statyt Paladės menu stebuklingu. 
Kerta ir pjausto egles ir šonus lentom kalinėja. 
Sklinda gandai: dovana tai dievams už grįžimą laimingą. 
Vyrus, burtais rinktus, ten grūda, niekam nematant, 
Ir uždaro aklai pašonėse. Pilvo didžiulio 
Tuštumą sausakimšai ginkluotų pripildo kareivių. 

Tenedas štai prieš akis, sala plačiai pagarsėjus, 
Pertekus turtais apsčiai, Priamas kol karaliavo. 
Įlanka tik dabar ir laivams stotis menkavertė. 
Ten jie, priplaukę slapta, krante tuščiam apsistojo. 
Tarėmė, — jų čia nebėr: pavėjui Mikėnuosna spaudė. 
Teukrija iad visa, išvaduota nuo liūdesio ilgo, 
Kelia vartus: malonu. išeit ir smagu aplankyti 
Paliktas kranto vietas ir apleistą dorėnų stovyklą. 
Čia dolopų būrys, čia grūmės smarkusis Achilas, 
Čia laivų vieta, atkakliai čia buvo kovota. 
Dovana stebis kaikas pragaištinga skaisčiosios Minervos — 
Milžino žirgo mase. Timoitas ragina pirmas 
Žirgą miesian įvest ir tenai pilyje pastatyti 
Ar iš noro apgaut, ar Trojos likimas taip lėmė. 

Betgi Kapys ir kiti šviesesnio proto jutimo 

Šias danajų pinkles ir įtartinas dovanas liepia 
Mest į jūrų gelmes, ar padegus dūmais paleisti, 
Ar tuščias slėptuves pradurt ir pilvą barbenti. 
Skyla pakrikus minia, ir patys nežino, ko nori. 

Pirmas ten prieš visus, apspiestas minios palydovų, 
Laokoontas ūmus, nuo atkalnės pilies pasileidęs, 
„Vargšai“, iš tolo balsu: „Apkvaišot“, šaukia: „Piliečiai, 
Tikit, kad priešų nebėr, ar laukiate dar, kad danajai 
Dovanas teiks be klastų? Ar tokį pažįstai Uliksą ? 
Čia, stuobry, arba slapta uždaryti achajai, 

Ar pabūklą šį prieš mūsų sienas užtaisė, 

Kad, išžvalgę namus, įsiveržtų per viršų į miestą , 
Ar kitokia klasta, — netikėkite, teukrai, tuo žirgu! 
Kas ten bebūtų, bijau, net jei dovanas siūlo danajai“. 
Tarė šiuos žodžius ir, kiek pajėgdamas, sviedė 

Jietį svarią gaubtai sunarstyton žirgo pašonėn 

Ir pačian pilvan. Įsmigo drebėdama jietis. 

Sukrėsta vidurių tuštuma dusliai sudejavo. 


"Jei ne lėmimas dievų, jei protas nebūtų aptemęs, 


Argo pinkles jis tikrai būt privertęs durklu sužnekint. 
Nūn stovėtum, Troja ir pilie augštoji Priamo. 

Piemenys, štai, dardanėnai, balsu šaukdami, pas karalių, 
Surakinę rankas už nugaros, vilko jaunuolį. 
Svetimas čia apsimest susitikusiems bando jis tyčia, 
Kad apgaule šia atvertų Troją achajam, 
Dvasioje įžūlus, galimumam. abiem. pasiruošęs: 
Spęsti pinkles arba tikros mirties susilaukti. 
Spraudžiasi iš visur apspitęs trojėnų jaunimas, 
Puola žiūrėti smalsus ir belaisvį pajuokt lenktyniauja. 
Taip tad matyk danajų klastas ir iš šios begėdystės 
Giminę visą pažink. 

Kai, vidury smalsuolių būrių sustojęs beginklis 
Ir apsimetęs baigštus, jis apžvelgė minią frigėnų, 
„O, kuri žemė mane“, sušuko: „Priimti galėtų? 
Jūra kuri? Jau kas pagaliau man, vargšui, belieka ? 
Pas danajus jau man vietos nebėr, o, šiai, čia dardanėnai 
Net bausme kruvina atkeršyt graso įpykę“. 
Šauksmas pritraukė žvilgsnius ir sulaikė visą veržiumą. 
Kalbinam pasisakyt, iš kokios giminės jisai kilęs, 

Ką mums praneš ir kuo pasikliaus, kad tikėtų belaisviui. 
Kalba jis taip, pagaliau, lyg atsikvošėjęs nuo baimės. 

„Ką išpažinsiu aš tau, o karaliau, bus viskas teisybė, 
Ir nesiginsiu, kad aš“, tarė jis, „giminės argolėnų. 
Tai pirmučiausia. Ir, jei niekingo man lemta likimo 
Tapti vargšų, — Sinonas nebus tuščiakalbis melagis. 
Kartais gal tavo ausis iš netyčių pasiekė garsas 
Vardo, girdėto plačiai, šaunaus Pelamedo Belido. 
Už išdavimą jį nekaltai įskundę pelasgai, 
Tartum su priešų kariaut, Priamo papirktas, draudęs, 
Nuteisė bausti mirtim, o dabar jau mirusio gailis. 
Jam palydovu mane, giminystės artimą ryšiais, 
Nuo pirmųjų dienų į karą čia atsiuntė tėvas. 
Sostas kol laikės tvirtai ir susirinkimuos karalių 
Balsas jo svėrė, ir mus bent kiek puošė ir vardas, ir garsas. 
Bet, kai vylinga klasta pavydaus Ulikso apleido 
Žemiškus mūsų kranius (kalbu apie žinomus daiktus), 
Rūstinaus širdyje dėl smūgio nekalto bičiulio 
Parblokštas ir tamsumoj vilkau gyvenimą niūrų. 
Kvaiša aš, nemokėjau tylėt, ir, jei lemtų likimas 
Grįžti laimėjus kada Argan gimtajan, pažadėjau 
Keršyt ir žodžiais kandžiais neapykantos įžiebiau liepsną. 
Štai kur nelaimių pradžia, nuo čia nuolat jau ėmė Uliksas 
Kaltint mane vis baisesnėm kaltėm ir dviprasmiškas miniai 
Taukšti šnekas ir spęsti pinkles, nes jautėsi kaltas. 
Ir nenurimo jisai, kol žynio Kalchanto pagalba, — 
Bet argi verta kartot be reikalo kas nemalonu? 
Kam gurdenu? Jei visus achajus pripažįstat vienodus, 
To tik išgirsti pakaks, seniai jau reikėjo nubausti: 
Tai Itakiečiui patiks ir brangiai mokėtų Atridai“. 

Noru jau degam tada tikrų priežasčių klausinėti, 
Nes nepažįstam klastų ir suktos gudrybės pelasgų. 
Dreba ir kalba jis taip, širdis gi pilna apgavystės: 
„Kildavo bėgti dažnai, palikę Troją, danajai, 
Troško visai pasitraukt iš karo ilgo nuvargę 
(O kad būt grįžę tuomet!). Jiems kelią nekartą pastojo 
Jūros siauta ir suskatusius plaukt atgrasė vasaris. 
Ypač kai žirgas čia tas iš klevų jau sunertas stovėjo, 
Liūtys padangėj visoj prakiurusios šniokšti prapliupo. 
Foibo klaust patarmės baimingai Euripilą siunčiam. 

115 Parneša tas iš vietos šventos šią ištarmę liūdną: 
„Maldėt vėjus krauju ir kirtot nekaltą mergelę, 
Kai Iliono krantus, danajai, geidėt pasiekti. 
Grįžti maldaujant krauju, gyvybės auka argolėno“. 
Ištarmę girdi minia, ir stingsta dvasia suledėjus, 
120 Kaulus lig pat smegenų nupurto šiurpu drebulingu : 
Ką gi lėmimas nuskirs ir kurį gi parinks Apolonos? 
Čia Itakietis kamšon štai velka žynį Kalchantą 
Ir reikalauja sakyt, ką reiškia tas mostas dievybės. 
Sukčiaus žabangas žiaurias jau kiti man viešai pranašavo, 
125 Ir patylom kaikurie, kas įvyks, aiškiausiai regėjo. 
Du kartus po penkias jis tyli dienas prisidengęs, 
Bijosi savo balsu išduot ką ir mirčiai pasiųsti. 
Tik baisiausiais šauksmais Ttakiečiui subjurus, pabunga, 
Ryžiasi žadą atgaut ir mane aukojimui skiria. 
130 Pritarė tuoj visi ir, ko kiekvienas bijojos, 
Vargšui vienam užkraut ir jį pražudyti sutiko. 
Jau arti ir baisioji diena, man apeigas taiso: 
Čia javai su druska, čia juosia smilkinius raikščiai. 
Sprūdau iš nasrų mirties ir pančius sutraukiau. 

135 Nendrėse balos dumble per kiaurą naktį lindėjau, 
Laukiau tamsoj, kad tiestų bures, jei tiesti ketintų. 
Man nebeliko vilties vaikelių mielų pamatyti, 

Nei gimtinės senos ir tėvo brangaus išsiilgio: 
Jiems tikriausiai bausmėm atmokės už mano bėgimą 

140 Ir gal net mirtim nuplaus šią nuodėmę vargšams. 

Tad dėl augštųjų dievų, dėl jautrios jų valios teisybei 

Ir dėl sąžinės, jei mirtingų kas ją tebeturi, 

Jei kur išliko skaisti, maldauju tave, pagailėki 

Vargo sunkaus, pagailėk nekaltai mano kenčiančios sielos!“ 

145 Ašarom tikime tom, net patys imam gailėti. 

Pirmas varžias grandines nuo rankų vyrui nuimti 
Liepia Priamas patsai ir taria žodžius širdingiausius: 
„Kas beesi, užmirški nuo šiol grajus prarastuosius. 
Būsi mūsiškis dabar. Man pasakok štai ką teisingai: 

150 Kas sugalvojo čionai statyt šitą milžiną žirgą? 

Tikslai kuriam? Ar prietarai čia, ar karo pabūklas?“ 
Baigė kalbėt, o tas, pilnas klastų ir pelasgų gudrybės, 
Kelia rankas prie žvaigždžių, iš pančių kietų išvaduotas. 
„Amžinos ugnys dievų! Jumis, tarė jis, aš prisiekiu. 

Peiliai ir aukurai, nuo kurių pasprukau, šiurpulingi! 
Raikščiai dievų, dėvėjau kuriuos aš, auka nelaiminga! 
Teises danajų šventas valia man po kojų paminti, 
Vyrų nekęsti valia ir, ką tik jie dengia, atskleisti. 
Jau nebevaržo manęs įstatymai mano tėvynės. 
Pažadą tik ištesėk, jei tave išgelbėsiu, Troja, 
Jei atmokėsiu dosliai, jei tiesą aš tau pasakysiu. 

Karą pradėtą laimėt tik tada tikėjos danajai, 
Jeigu Paladė parems. Tad piktadarys Diomedas 
Ir nelabų įkvėpėjas darbų ir dalyvis Uliksas 
Puolė prislinkę išplėšt iš šventovės paveikslo lemtingo. 
Sargus augštosios pilies visus iki vieno išpjovė. 
Rankom tada kruvinom Paladijų šveniąjį grobė: 
Drįso deivės skaisčios mergystės šydą paliesti. 
Nuo tada danajų viltis ėmė smukti pašlijus, 
Jėgos palūžo karių, nusigręžė deivės malonė. 
Valią apreiškė šią aiškiais Tritonietė stebuklais: 
Spėjo tik pastatyt stovykloj paveikslą, kai liepsnos 
Timė žėrėt iš akių pakeltų ir sūrusis po kūną 
Prakaitas piltis srovėm ir (sakyk, koks stebuklas!) nuo žemės 
Triskart pašoko pati su skydu ir virpančia jietim. 
Skelbia Kalchantas tuojau: bandyt reikia bėgti per jūrą, — 
Pergamo juk negalės argolėnų jietys įveikti, 
Valios dievų jei vėl jie Arge nepatirs ir dievaitės 
Nesugrąžins, lenktaisiais laivais per marias atgabentos. 
Ir dabar, kai išplaukė jau į gmtuosius Mikėnus, 
Ruošias ginklus ir dievus pasiimt ir, vėl sukeliavę, 
Čia nelauktai atsiras. Taip aiškina burtus Kalchantas. 
Stabą pastatė jie tą, įkalbėti už įžeistą deivę, 
Kad šventvagystės baisios nuplautų dėmes pražūtingas. 
Kiek tik užmato akis, liepė masę beribę Kalchantas 
Nert ąžuolais ir, tiesiant augštyn, į dangų atremti, 
Kad negalėtų gabent į miestą ir vartuos netilpių 
Ir kad maldinga minia kaip seniau pagarbos nebeteiktų, 
Nes jei jūsų ranka įžeistų auką Minervos 
(Burtus dievai į patį verčiau tenukreipia Kalchanią), 
Galo sulauktų baisaus karalystė Priamo ir frigai. 
Bet jeigu jūsų pačių jis rankomis miestan įkoptų, 
Azijos karo galia net Pelopo pilin įsiveržtų: 
Šios pražūtingos lemties musiškiai vaikai susilauktų“. 

Pinklėm, va, tokiom ir klastingo Sinono žabangom 
Tiki aklai raudos apgauti, kurių nevaliojo 
Smurtu pajungt nei Tidėjaus sūnus, nei Larisos Achilas, 
Nei galybės laivų per ištisą dešimtį metų. 

Čia vargšus ir vėl kažkas daug baisesnio ištinka 
Ir šiurpu grėsmės nenutuokiančias virpina širdis. 
Laokoontas, žynys, Neptūnui išrinktas burtais, 
Papročiu pjovė šventu prie aukuro milžiną jautį. 
Žiūrim tik, du žalčiu (šiūkštu net sakyti!) ped lygį 
Jūros ramios štai neria greta nuo Tenedo sparčiai. 
Smelkiasi prie krantų, vyniodamies vingiais bekraščiais. 
Kyšo iš bangų iškeltosios tiesiai krūtinės, 
Skiauturės žėri ugnim, ir, kiek tik kūnas pajėgia, 
Skrodžia jūros bangas ir nugarą raito beribę. 
Jūra šniokščia sūri putodama; jie jau pakrantėj. 
Žybčioja iš akių, krauju pasruvusių, liepsnos; 
Šnypščiančias žiotis šiurpiai savo virpančiais laižo liežuviais. 
Sprunkam visi, kas kur gali, skubiau nuo siaubo bekraujai. 
Drąsiai jie tiesiog ropoja prie Laokoonto 
Ir po sūnelį abu apraito žalčiai išgąstingi. 
Kūną aprėpia kietai ir ryja sąnarius vargšų. 
Tėvą paskiau, su akstim padėti skubantį, griebia 
Ir garankštimis jį apkabina didžiulėmis. Dukart 
Liemenį juosia pusiau, du kartus apie kaklą vynioja 
Nugaras jie žvynines. Iškeltosios galvos tik stypso 
Ir ilgieji kaklai pasistiebę. Jis rankomis bando 
Kilpas sutraukyt tamprias. Užtvindo raikščius sukrešėjęs 
Kraujas ir tamsūs nuodai. Prie žvaigždžių balsu šiurpulingu 
Šaukias, nuo aukurų tartum jautis ištrūkęs mauroja, 
Įbestu netvirtai sprandan kirviu nusikratęs. 

O iuo tarpu žalčiai pasileidžia šliaužti šventovėn. 
Kopia judriai augštojon pilin Tritonietės rūsčiosios, 
Rangos po kojom šventom, po skydo danga slėpdamiesi. 
Siaubas šiūšus nupurto ir vėl šiurpuliais išgąstingais 
Drebančias širdis minios. Pelnytai Laokoonias 
Nubaustas, kalba visi, kad šventąjį įžeidė stuobrį, 
Nugaron durklu aštriu nusikalstamą smogdamas jiešmą. 
„Vesti paveikslą pilin ir deivės maldauti galybę!“ 
Klykia vieningai minia. 
Keliame miesto vartus, mūrinės jau ardome sienas. 

Dirbti suskato visi: pariedėjo jau raiai po kojų; 
Užneria tampriai virves smaluotas žirgui už kaklo. 
Pilnas šarvų, kiek begali panešt, šis pabūklas lemtingas 
Žengia į miestą. Aplink berniukai ir skaisčios mergelės 
Giesmes gieda šventas ir džiaugiasi virvę palietę. 
Žengia vidun arklys, grūmodamas rieda į miestą. 

O tėvyne brangi, garsingas karu Ilione, 

Mieste dievų! Štai keturiskart ant pat slenksčio sustojo, 
Keturis vartuos kartus ir šarvai viduriuos sužvangėjo! 
Puolam prie darbo karštai, įspėjimą apakę užmirštam 
Ir šventojoj pily pražūtingą statom pabaisą. 

Net ir Kasandra pati pranašavimui atveria burną. 
Teukrai, dievo valia, niekuomet jos kalbom netikėjo. 
Mes šventoves dievų žalumynais puošniais vainikuojam : 
Šventės džiugios tai diena, — turėtų ji būt paskutinė. 

Sukas tuo tarpu dangus, ir Naktis, jau iš jūrų pakilus, 
Gaubia šešėliu plačiu ir žemę, ir visą padangę, 

Ir mirmidonų klastas. Sukritusius teukrus po miestą 
Miegas nutildė saldus, sąnariai ilsėjos išvargę. 

Jau argolėnų kariai, laivus išrikiavę, bežadžiai 
Plaukė krantan žinoman, palikę Tenedo salą, 
Mėnesienos tilkty. Tik beregint laivas karaliaus 
Žiebia liepsnas, ir, dievų lemtim nelaba pasikliovęs, 
Velkę pušies atsklendžia slaptom ir užvertus Sinonas 
Žirgo pilve danajus. Anuos gi laukan atrakintus 
Leidžia arklys. Iš skliausto linksmi išsirita stuobrio 
Stenelas su Tesandru, vadai, ir žiaurusis Uliksas, 
Šliaužt pasileidę virve, Akamantas, taipgi Toantas 
Ir Pelido sūnus Neoptolemas, ir Machaontas, 

Dar Menelajus ir pais Epėjas, klastos kaltininkas. 
Apsvaigintą vynu užpuola per įmygį miestą: 

Sargą išžudo pilies ir leidžia, vartus atidarę, 

Savo įspėtus draugus. Susijungia būriai įžygiavę. 

Kai malonė dievų pirmasis miegas saldžiausias 
Cretinos jau prie vargo naštos nukamuotų bedalių, 
Hektoras liūdnas sapne man šiai prieš akis atsistojo. 
Ašarom plūdo gausiom, vežimo, vargšas, dvikinkio 
Vilktas kaip ir andai; krauju sukrešėjusiom dulkėm 
Juodas nykiai, o kojas šikšna sutinusias veria 
(Kaip pasikeitęs, vaje, ir kaip šis Hektoras skirias 

275 Nuo ano, kurs pargrįžta, šarvais pasipuošęs Achilo 
Ar danajų laivus ugnimis apsvaidęs frigėnų!). 
Styri apšepus barzda, plaukai kruvini susivėlę, 
Rodo atvertas žaizdas, kurių daugybę jis gavo, 
Gindamas miestą tėvų. Jį verkdamas kalbinu, regis, 
280 O iš krūtinės gelmių man žodžiai liūdni išsiveržia: 
„O dardanėnų šviesa, o viltie trojėnų tikriausia, 
Kurgi buvai taip užtrukęs ilgai? Iš kur atkeliauji, 
Lauktas svety? Kokiom gi akim mes tave čia sutiksim, 
Kalnus tau artimų palaidoję, patys pailsę, 
285 Miestui ir žmonėm baisiausių vargų iškentėjus? 
Tavo veidą kokia niekšybė subjaurino šlykščiai ? 
Žaizdos iš kur?“ — Neatsako. Tuščiai klausinėti neduoda, 
Bet, iš pačių krūtinės gelmių dejuodamas sunkiai 
„Bėk“, taria, „deivės sūnau, ir iš šių liepsnų išsiveržki. 

290 Griūva nuo augšto šelmens jau priešo Troja užvaldyta! 
Gan tėvynei aukų, gan Priamui pačiam. Būtų lemta 
Pergamą tiesei apginti, — ir ši štai mana būt apgynus. 
Paveda tau Troja penatus ir kitas šventenybės; 

Šiuos pasiimk likimo draugus, jiems miestą parūpink. 

295 Didį ji, pagaliau, pastatysi, išklaidžiojęs jūrą“. 

Baigęs kalbėt, iš šventovės vidaus jis rankomis savo 
Vestą galingą, raikščius ir amžiną išneša ugnį. 

Staugia tuo tarpu kauksmai po visą sumišusį miestą 
Vis garsiau ir garsiau, nors namas tėvo Anchizo 

300 Gan nuošalus, nuo gatvės toli ir pridengtas medžių. 
Šauksmas vis aidi skardžiau ir žvanga kova šiurpulinga. 
Šokęs iš miego, lipu ant šelmenio stogo augščiausio 
Ir, ištempęs ausis, klausausi: lyg pasėlius tartum, 
Dūkstant audrom, užlieja liepsna ar upokšnis pratrūkęs 

305 Čiurkšlėmis nuo kalnų laukus aptvindo pasruvęs. 

Kloja javus vešlius, jautelių prakaito vaisių, 

Velka ir blaškia medžius. Piemuo apstulbintas klausos 
Nuo augštos akmens keteros, nenuvokdamas nieko. 
Taip tad išėjo aikštėn danajų klasta ir žabangos. 

310 Griūva Vulkano ugny erdvieji namai Deitobo, 
Ukalegontas greta jau liepsnoja. Platieji Sigėjaus 
Vandenys žėri ugnim. Girdėt jau šūkaujant vyrai; 
Gaudžia trimitų garsai. Pagaliau, nebetekęs jau proto, 
Veikiai už ginklo griebiuos. Bet kautis nepataria protas. 

Dega tačiau dvasia, kovos pulkais susibūrus, 

Bėgti pilin su draugais. Įtužimas man pritrenkė protą. 

Švyst man galvon tik mintis: gražu kovojant numirti, 
Štai išvengęs, žiūrėk, achajų strėlių Otriadas 

Pantus, pilies bei Foibo žynys, ranka šventenybės 

Bei nugalėtus dievus ir vaikaitį mažą pagriebęs, 

Velka patsai ir leidžiasi bėgi kaip pamišęs į rūmus. 

„Kaip lemiamoji kova, o Pantau, kur atsparą rasim?“ 

Vos tik tariau tuos žodžius, vaitodamas taip jis atsakė: 

„Laikas Dardanijai žūt, atėjo diena paskutinė. 

Jau po trojėnų dabar, jau po Iliono ir teukrų 

Garso šlovės. Žiaurusis Argan Jupiteris visa 

Perkėlė. Miestas ugny, danajai nuožmiai viešpatauja. 

Stūkso augštas pily ir vyrus beria ginkluotus 

Žirgas laukan. Kurstinėja gaisrus pasipūtęs Sinonas 

Pergale. Pro vartus abipus atvertus žygiuoja 

Tūkstančiai, dar kitada iš Mikėnų didžių atkeliavę. 

Skersgatvius puola kiti, strėlėm svaidydami priešą. 

Kovai kardai pakelti, jų ašmenys saulėje žiba. 

Gintis tebando tiktai vien vartų sarga priešakinė, 

Stojus drąsiai kovon, nors Marsas nuo jų nusisuko“. 

Pantaus išgirdęs žodžius ir valiai dievų nusilenkęs, 

Puolu kovos kvaitulin, kur šaukia erinijos baisios, 

Kur kovos klegesys, kur riksmas kyla padangėn. 

Stoja Ripėjus kovon ir grumtis prityręs Epitas, 

Mėnesienoj sutikti, taip pat Hipanidas, Dimantas 

Ir mūsiškes papildo gretas taipogi Koroibas, 

Jaunis, Migdono sūnus. Dienom kaip tik šitom atkako 

Trojon, meilės ugnim Kasandrai karšta užsidegęs, 

Trokšdamas uošviui brangiam Priamui padėt ir frigėnams. 

Vargšas, ir reikia gi jam įkvėptos sužadėtinės žodžių 

Nepaklausyt! 

Kai tik sutelktus juos išvydau kovot tebedrįstant, 

Šitaip dar kurstyt ėmiau: „O jauniai, narsingosios širdys, 

Veltui tačiau. Jei ryžtatės drįst iš paskutiniųjų 

Sekt manimi (ką žada lemtis, juk regite patys: 

Iš aukurų ir šventovių dievai, atspirtis karalystės, 

Jau pasitraukė visi. (Padėt suskantate miestui 

Pleškančiam), pulkim mirtin, kautynių pačion kamšalynėn. 

Tėr tik viena išeitis įveiktiem — nebelaukt išsigelbėt“. 

355 Šėlsta dabar jaunuoliai šėlie. Čionai jau, sakytum, 
Plėšrūs vilkai per miglą nakties iš guolio siaubingos 
Pilvo šėlos išguiti aklai, o vilkiukai palikę 
Laukia namie, išdžiūvę gerklėm, — per ginklus ir per priešus 
Žengiam tikriausion mirtin ir laikomės kelio per patį 

360 Miestą. Klaikioji naktis tamsiąja danga karuliuoja. 
Kas apsakys žudynes, kas šitos nakties siaubingumą, 
Ašarų kam beužteks skausmam ir kančiom apraudoti? 
Griūva ilgus metus viešpatavęs miestas senovės. 

Kūnai be skaičiaus gatves ir namus po miestą nuklojo, 

365 Guli taip pat pasliki ant slenksčių šventovių lavonai. 
Atperka savo kaltes krauju ne vien tiktai teukrai: 

Ir nugalėtiems drąsa sugrįžta kartais krūtinėn. 
Krenta danajai tada nugalėtojai. Kur tik pažvelgsi, — 
Šiurpas, dejonės visur ir vaiduokliai mirties daugiavaizdžiai. 

370 Lydimą būrio gausaus sutinkam dabar Androgėjų, 
Pirmą graikų, per klaidą kuris, saviškiais palaikęs, 
Kalbina draugiškai mus, nes tikros padėties nenutuokia: 
„Vyrai, skubėkit greičiau, kur delsiat šitaip nerangūs? 
Plėšia ir grobia kiti jau pleškančią Pergamo pilį. 

375 Jūs tik dabar teateinat, laivus augštuosius palikę“. 

Tarė ir priešų kamšon įpuolęs staiga pasijuto, 
Nes klausiami deramai atsakyt mes jam nesumojom. 
Visas nutirpo tirpte ir žingsnį sulaikė ir balsą. 
Lyg erškėtyne dagiam kas, netyčia užmynęs gyvatę, 

380 Prirėmė žemėn kietai ir beregint baugiai atšoko, 
Riečiančią galvą piktai ir žydrą išpūtusią kaklą. 

Metės atgal ne kitaip Androgėjus, šio vaizdo pabūgęs. 
Vietoj visai svetimoj apkvaišintus baimės siaubingos 
Tankia ginklų kruša užpuolę apsiaustus priešus, 

385 Klojam klote, ir žygio pradžioj mums šypsosi laimė. 

Čia, apsvaigintas sėkmės, įžūliai didžiavos Koxoibas. 
„O draugai“, tarė jis, „likimas kur tik parodys 
Kelią tikrosios kloties, pėdom palaimintom ženkim. 

Patys, pakeitę skydus, danajų ženklais pasipuoškim. 

390 Ko čia beklaust, drąsa ar klasta, jei grumiesi su priešu. 
Ginklų jie patys mums duos“. Kalbėti šitaip pabaigęs, 
Derint pradeda sau Androgėjaus šalmą karčiuotą, 
Puošmenas skydo dailias ir argišką kardą prie šono. 
Daro Ripėjus tą pat, pats Dimantas tą pat ir jaunimas 

Visas džiugiai. Kiekvienas grobiu negaišuodamas puošias. 
Smingam pačion danajų kamšon, nebeglobstomi laimės, 
Ir, nakties glūdumoj nekartą kietai susigrūmę, 
Kaunamės ir danajų pulkus pasiunčiame Orkui. 
Bėga vieni prie laivų, prie kranto saugaus kad priplauktų, 
Siaubo šiurpaus nusigandę, kiti niekšingai į žirgą 
Milžiną kariasi vėl ir slepias į pilvą tą patį. 

Ak, dievais ar kas besikliaus, jeigu jie nepalankūs! 
Dukrą Priamo štai Kasandrą, skaisčią mergelę, 
Vilko plaukais palaidais iš dievnamio švenio Minervos, 
Keliančią veltui dangun akių švytruojantį spindį, 
Spindį, nes kelt gležnų jai pančiai delnų nebeleido. 
Reginio šio nebegali pakęst įsiutęs Koroibas: 
Ryžtasi žūt ir pačian sūkurin kovotojų puola. 
Sekam visi ir grumtynių tikron kamšatin įsibraunam. 
Čia tuojau iš viršaus, nuo šelmenio augšto šventovės, 
Kerta be gailesčio mus apibėrusios strėlės saviškių, — 
Juos karčiuoti šalmai ir skydai graikų suklaidino. 
Įniršiu degdami už mergelės grobimą, danajai 
Puola tada, susitelkę aplink: narsusis Ajantas 
Ir Atridai abu, ir ištisas pulkas dolopų. 
Vėjai lyg kitados, verždamies viesulais, susipjauna; 
Euras Aušros smagiaisiais žirgais ir Zefiras, ir Notas: 
Braška medžiai miškų ir tridančiu siaučia Nerėjus, 
Skęsta bangų putose ir vandenis verčia iš dugno. 
Jau atkanka ir tie, kuriuos tamsumoj mes išsklaidėm 
Glūdžiąją naktį klasta ir po visą vaikėme miestą. 
Pastebi jie pirmi skydus ir akstis apgaulingas 
Ir iš kalbos garsų skirtingą tarmę nugirsia. 
Persvara tuoj ima žnekinti mus: pirmasis Koroibas 
Nuo Penelėjaus tiesės prie aukuro deivės karingos 
Kniumba, krenta taip pat Ripėjus užvis teisingiausias, 
Tiesai iš teukrų visų uoliausiai tarnaut pasišventęs 
(Sprendė kitaip dievai), Dimantas ir Hipanis žūna, 
Persmeigti savo draugų, ir tavęs net sukniubusio, Pantau, 
Nei Apolono gauba, nei dorybės užstot nebegali. 
Kapo mūsiškių liepsna ir jūs, pelenai Iliono, 
Liudyt šaukiuos, kad kai kritote jūs, nei strėlių, nei kitokios 
Nevengiau aš nuo danajų žūties. Ir būtų tik lėmus 
Kristi lemtis, uždirbau ranka. Iš ten išsiskirstom ; 

Skubam tuojau, balsu šaukiami, į rūmus Priamo 

Su Peliju ir su Ifitu (iš šitų Ižitas 

Amžium vangus, gurdena aną dar žaizda uliksinė). 

Čia tikra skerdynių puota, sakytum, nebūtų 

Niekur kovų ir mieste visam nebekristų lavonai. 
Marsui siautėjant taip, danajus prikopiančius stogą 

Ir danga skydine apgultąjį regime slenkstį. 

Kopėčias atremia tuoj prie sienų ir skuba lipynėm 
Kopt prie staktų pačių; kairėm nuo strėlių gindamiesi, 
Atstatinėja skydus ir stvarsio tiesėm už pakraitės. 
Spiriasi jiems dardanėnai kietai: jie ištisus griauna 
Stogus namų (jie šiais sviedmenim, kai mato, kad galas, 
Kad jau mirtis klabena čia pat, ketina dar gintis) 

Ir auksuotus rąstus, senovės tėvų papuošimą, 

Rita žemyn, kiti apačioj apnuogintais durklais 
Apsiausias laiko duris, tankiuoju būriu susispaudę. 
Grįžta troškimas širdin karaliaus galbėti rūmus, 

Vyrus paremti kovoj, sustiprint jėgas nugalėtiems. 

Vartai buvo slapti, nuo kiemo nuošalios durys, 
Tarp gretimų Priamo namų, šiokiam praėjimui, 
Nepastebėti, kuriais, kol laikėsi sostas, berniuką 
Astianaktą viena vesdamos be palydų seneliui, 
Andromacha pas uošvius dažnai vaikštinėdavo, vargšė. 
Kopiu pro ten šelmenin augščiausiojo stogo, frigėnai 
Sviedmenis veltui iš kur, bedaliai, ranka laidinėjo. 
Bokštas svaigioj statumoj, ani rūmų šelmens pastatytas, 
Šovė augštybėn žvaigždžių, Troja nuo kurio kaip ant delno 
Ir įprasti danajų laivai, ir achajų stovynė. 

Suremiam jį aplink geležim, kur sijų viršutinių 

Sąnaros baigia išklibt, ir, nuo pagrindo augšto aiplėše, 
Pastumiami: bokštas staiga išklibintas drimba griausmingai 
Ir danajų gretas užgriūva, plačiai nubildėjęs. 

Stoja tačiau jų vieton kiti, ir kruša nesiliauja 

Nei akmenų, nei kitų sviedmenų. 

Prie įėjimo paties, prie slenksčio karališkų rūmų 
Švaistosi Piras smarkus, švytruoja šarvai jo variniai. 
Lyg, nuodingų žolių prisiputusi sočiai, gyvatė, 

Po žeme per šaltį žiemos išlindėjusi, meta 
Išnaras savo senas ir žvilga dabar atjaunėjus, 
Nugarą slidžią švieson raitydama, stiebia krūtinę, 

Virpina iš žiomenų liežuvį trišakį saulėj. 
Ir Perifantas šaunus, ir Automedontas, Achilo 
Ginklanešys ir vežėjas podraug, ir Skiro jaunimas 
Veržias prie rūmų visi ir lig skliautų liepsnas svaidinėja. 
Tarp pirmųjų jis pats, dviašmenį kirvį pagriebęs, 
Skaldo kietuosius slenksčius ir variu apkaustytas plėšia 
Iš apačios nuo varžčių duris. Iškapojo jau slenkstį. 
Ažuolo kerta duris ir atveria angą didžiulę. 
Matosi rūmų vidus, atsiskleidžia ir ilgos svetainės, 
Butas Priamo matyt, buveinė senovės karalių, 
Ir prie slenksčio iš prieš ginkluotus pastebi vyrus. 
O toliau viduje vaitodami blaškosi vargšai; 
Kaukia sienos namų, dejavimai moterų gaudžia; 
Klyksmas, dejonės, šauksmai žvaigždes auksines nuskardena. 
Rūmais erdviaisiais tada moteriškės bėgioja iš baimės. 
Griebia glėbin kolonas ir spaudžia karštai jas prie lūpų. 
Tėvo jėga Piras braunas veržliai, nei stūma nebegali 
Beatlaikyt, nei sargai; trankinėjamos sienlaužio, sverda 
Durys, ir drimba dribte nuo vyriaus išklibintos staktos. 
Kelią skina jėga, pirmuosius sargybinius žudo, 
Ir, vidun įleisti, plačiai pasklinda danajai. 
Upė ne taip veržliai putodama užtvankas griauna 
Ir, iš krantų sūkuriais prasiveržusi, pylimus verčia. 
Semia dirvas ir laukus, ir siausdamos potvynio bangos 
Velka gurbus ir galvijų bandas. Neoptolemą liejant 
Kraujo klanus pats mačiau ir abu Atridus palei slenkstį, 
Ir Hekubą mačiau, ir šimtą marčių, ir Priamą 
Teršiant krauju jo paties pašventintą aukuro liepsną. 
Šit vaikaičių viltis penkios dešimtys menių ir auksu 
Svetimu bei šarvais išdidžios virsta kolonos. 
Siaubia danajai visur, kur ugnis įsiveržti nesuskubo. 

Gal geidautum dar klaust, koks buvo likimas Priamo. 
Vos tik pamatė jisai, kad miestas paimtas žūna 
Ir, išlaužęs duris, jau priešas vidun įsibrovė, 
Drebančius iš senatvės pečius ir atpratusius grumtis 
Dengia veltui šarvais bei kalaviju nenaudingu 
Juosias ir priešų kamšon, mirties jieškodamas, puola. 
Rūmų karaliaus viduj stovėjo aukuras šventas; 
Dengė jį skliautai dangaus. Daugiametis lauras šešėliu 
Laikė glėby penatus ir aukurą gaubė didingą. 

Čia Hekuba ir vaikai, aplink aukurą veltui susėdę, 
Tartum tamsiausios audros bloškiami stačiagalva balandžiai, 
Glaudės vieni prie kitų, dievų apglėbę paveikslus. 
Vos tik jaunystės šarvus užsidėjus Priamą pamatė, 
„Vargše, kokia taip siaubinga mintis tave skatino, vyre, 
Šiais apsijuosti šarvais ir kurgi pliekiesi?“ ji tarė. 
„Ne, ne tokios pagalbos dabar ir ne šitų gynėjų 
Laikas jieškot, net Hektoras pats jei ateitų brangusis. 
Na, pagaliau, eik čionai. Arba jau visus mus apsaugos 
Aukuras šis, ar mirsi kartu“. Taip tarus, senelį 
Priėmė pas save ir vietoj šventoj pasodino. 

Piro tačiau žudynių baisių išvengęs, Politas, 
Vienas Priamo sūnų, per strėles ir per priešus štai bėga 
Portikais rūmų ilgais ir sales ištuštėjusias žvalgo, 
Sužeistas. Vejasi jį, mirtingai smogt užsidegęs, 
Piras ir jau tartum sieks tik ranka, ir smeigs tiktai jietį. 
Beištrūkstąs galop prieš akis tėvų ir prieš veidą 
Parkrenta ir su kraujo klanais gyvybę išlieja. 
Nors jau pati mirties valanda, bet čia jau Priamas 
Nebesuvaldo savęs ir balso bei pykčio netramdo. 
„A kad bent tau“, sušunka jisai, „už tą bedievybę 
Ir įžūlumą darbų, dovanom tinkamai atmokėję, 
Atsidėkotų dievai, jei yra tik danguj kur teisybė, 
Jeigu ji baudžia kaltus. Sūnaus tu mirtį parodei 
Tėviškom mano akim ir sutepei žvilgsnį žudynėm. 
Ag ir Achilas, kurio vadinies sūnumi, o melagi, 
Šitaip nebuvo žiaurus, kai, maldaujančio priešo Priamo 
Teises pagerbęs šventai, bedvasį Hektoro kūną 
Pasiuntė laidot namo ir sostan mane sugrąžino“. 
Šiuos ištaręs žodžius, senelis jietį paleido 
Smūgiu silpnu. Nuo vario dusliai vos palietus atšoko 
Ir, nepadarius žalos, ant pat gauburio skydo pakibo. 
Piras: „tad eik“, atrėžė: „pranešk mano tėvui Pelidui: 
Jam pasakyk apie tai, neužmiršk tik priminti, kad bjaurūs 
Mano darbai ir Piras sūnus kad išgama tikras. 
Mirki dabar“. Sakydamas tai, prie aukuro tempė 
Drebantį, kraujo sūnaus klane slidinėjaniį senį. 
Už plaukų įsikibo kaire, dešiniąja ištraukęs 
Žvilgantį lig rankenos į šoną kardą suvarė. 
Ši Priamo dalia, šis galas lemties nužymėlas: 

Viešpačiui išdidžiam ir Azijos žemių valdovui 

Troją pleškant ugny ir Pergamą griūnant regėti 
Teko pačiam. Nūn drybso liemuo, pakrantėj ištįsęs, 
Ir galva, nuo pečių nurauta, bevardžio lavono. 

Tik tada, pagaliau, supurtė siaubu mane baimė, 
Net nutirpau. Štai tėvo brangaus regiu aš paveikslą: 
Miršta žiauriai nuo žaizdos, kaip ir jo vienametis karalius. 
Dilgteli sielon manon taip pat Kreuza apleistoji 
Ir namai išgrobti, ir Askanijaus mažo likimas. 
Žvilgteliu veikiai atgal ir dairaus, kiek beliko mūsiškių. 
Dingo visi, neatlaikę kovos: arba sielvartingai 
Metės nuo stogo žemyn, ar sukrito ugnin nusivylę. 

Likęs jau vienišas toks, staiga pamatau Tindaridę. 
Vietoj ji nuošalioj tūnodama, saugojo tyliai 
Vestos šventovės slenksčius. Ugnis liepsnojanti švietė 
Klaidžiojant man po visur ir visa akim tyrinėjant. 
Trojos ir savo šalies prakeikimas grasus, nusigandus 
Teukrų piktų kerštingos šėlos, kad miestą sužlugdė, 
Teismo danajų baisaus ir apleistojo vyro rūstybės, 
Nekenčiama nuošaliai prie aukuro švento sėdėjo. 
Užvirė man širdis aistringu troškuliu keršyt 
Už tėvynės vargus ir čia pat nusikaltėlę bausti. 

„Negi dar ši sveika pamatys gimtuosius Mikėnus, 
Sparton garbingai įžengs ir triumfo sulauks karalienė? 
Teks jai regėt dar namai, tėveliai, vaikučiai ir vyras? 
Moterų visas būrys ir tarnai ją lydės Iliono? 

Ne dėl jos supleškėjo Troja ir krito Priamas, 

Vilgė tiek karių krantus Dardanijos kraujas upeliais? 
Ne, ji to nesulauks! Nors moterį bausdamas garso, 
Verto minėt, nepelnysi tikrai, pasieka nešlovinga, 

Girs tačiau žmonės mane su šaknim nedorybę išrovus 
Ir teisinga bausme sunkiąsias kaltes atmokėjus. 
Džiūgaus iš keršto širdis ir kaulus paguosiu maniškių“. 

Šitaip kalbėjau aš sau ir pasinešiau pult jau įsiutęs, 
Kai staiga prieš akis nematyta taip aiškiai dar niekad 
Žiburiu naktį skaisčiu sužibusi man pasirodė 
Motina mano kilni, deive apsireiškus didinga, 

Kokią regėt tevalia tik dievybėm dangaus palaimingom. 
Dešine laiko mane, rožinėm dar kalbina lūpom: 
„Koks gi tau skausmas, sūnau, nesutramdomą įdiegė pyktį ? 

Ko taip siauti? Ir dėl ko gi jau mes tau daugiau neberūpim ? 
Žvelgtum, Anchizą, pirmiau, savo tėvą, apleistą senatvėj, 
Kur be globos palikai ir ar gyva beišliko 
Tavo žmona Kreuza ir Askanijus mažas. Juos grajai 
Siaučia būriais ginkluotais aplink ir, jei neglobočiau, 
Būtų paglemžus liepsna ir susmaigęs plėšrus kalavijas. 
Ne Tindaridės čia tau Lakonietės nekenčiamas grožis, 
Ne kaltininkas Parys, — dievų, tik dievų nemalonė 
Galią sužnekino šią, blokšdama nuo šelmens Ilioną. 
Žvelk, debesų štai garus, regėjimą tavo mirtingą 
Dengiančius rūko skraiste ir aplinkui skleidžiančius tamsą, 
Nuo akių nudengsiu, o tu tik įsakymų savo 
Motinos nesibaugink ir liepimam paklust nesipriešink. 
Kur uolas regi didžiules, gabalais išblaškytas, 
Dūmai su pelenais kur sumišę banguodami raitos, 
Tridančiu tvirtu tenai Neptūnas, išjudinęs sienas, 
Purto su pamatais ir visą miestą išgriauna. 
Saugo rūsti Junona čia prieky vartus skajiškuosius 
Tr šėldama nuo laivų geležim apsijuosusi šaukia 
Sąjungininkų būrius. 
Ten, štai, žiūrėk, jau bokštus pilies užvaldo Paladė 
Su Gorgona žiauri, iš po debesų sužaibavus. 
Su dardanėnais kovot dievus Jupiteris kursto, 
Tėvas stiprina pats jėgas ir dvasią danajų. 
Nešdinkis, vaike, guviai ir baik vargingąją kovą. 
Būsiu visur su tavim ir saugiai namo nugabensiu“. 
Tarė ir niaukian šešėlin nakties pasinėrė. 
Aiškiai matyt jau rūstūs veidai ir paveikslai didingi 
Priešingų Trojai dievų. 

Visą dabar jau regiu susmunkant ugnin Ilioną, 
Rausiamą iš gelmenų Neptūno statytąją Troją. 
Tartum kalnų keteroj daugiametį uosį pakirtę 
Smūgiais kirvio dažnais, siūbuodami verčia artojai. 
Jis teberiogso dar vis grasydamas ir, sudrebėjus 
Lapams su šakomis, sukrėsia linksi viršūne, 
Kol, pagaliau, nukamuotas žaizdų, paskutinį jau kartą 
Aikteli ir su savim jau viską raudamas velka. 

Vedamas deivės žengiu tarp liepsnos aš saugus ir tarp priešų. 
Traukiasi liepsnos atgal ir jietys užleidžia man kelią. 
Ir kai prie namo tėvų, prie rūmų senų atskubėjau, 

635 Ir kai geidžiau užnešt ant pečių į kalnus augštuosius, 
Tėvas, maldautas karštai, griuvenom Ilionui sukritus, 
Tremtinio dalią kentėt ir gyventi ilgiau atsisako. 

„Jūs tik, kuriems“, tarė jis, „tebeteka kraujas jaunatvės 
Ir stamantriai tvirta dar kūną jėga tebelaiko, 
640 Jūs tik skubėkite bėgt. 
Jeigu tik būtų dievai mano amžių norėję prailgint, 
Šiuos man namus būt palikę sveikus. Pardaug jau, kad teko 
Kartą griuvėsius regėt ir pavergtą pergyvent miestą. 
Taip, va, paguldę, va, taip, man tarkit „sudiev“ skirdamiesi. 

645 Žūsiu aš pats mirtim nesava: šarvų įsigeidęs, 

Priešas manęs pagailės. Bėda čia netekt laidotuvių! 
Leidžiu metus jau seniai be naudos ir be dievo malonės 
Nuo tada, kai, žaibo ugnis su vėjais atpūtęs, 

Tėvas dievų ir karalius žmonių mane palytėjo“. 

650 Šitaip atsikalba jis ir stovi, kaip įbesias, vietoj. 
Julas, žmona Kreuza ir namiškiai visi aliai vienas 
Puolam maldaut, paplūdę raudom, kad tėvas negeistų 
Visko žlugdyt su savim ir spartint lemties spaudžiamosios. 
Šis atsisako paklust ir laikos kietai užsispyręs. 

655 Vėl tad veržiuosi kovon ir trokštu mirties nelaimingas, 
Nes ar kelią sėkmės kitokį surast begalėjau ? 

„Argi manai, kad palikęs tave, pasišalint galėsiu ? 
Šiuos žodžius kaip išdrįso ištart tavo tėviškos lūpos ? 
Jei iš miesto šaunaus jau nieko dievai nepalieka 

660 Ir pasiryžęs esi papildyt savim ir saviškiais 

Žūsimą Troją mielai: atviri šiai pražūčiai vartai, 
Piras netruks atsirast nuo Priamo klanų kruvinųjų, 
Sūnų kertąs prieš tėvo akis ir prie aukuro tėvą. 

Motina mano kilni, argi tam mane išplėšei, vargšą, 

665 Per strėles ir liepsnas, kad rūmų viduj pamatyčiau, 
Kaip Kreuza, mano tėvas greta ir Askanijus mažas 
Maudos viens kito kraujuos, lyg aukos, žiauriai nužudytos. 
Vyrai, ginklus! Paskutinė diena nugalėtuosius šaukia. 
Grajam grąžinkit mane ir leiskit kovas atgaivintas 

670 Vėl aplankyt. Teks mirt ne visiem atkeršytiem šiandien“. 

Čia juosiuos vėl kalaviju ir, skydą užnėręs, 
Derint pradėjau kaire ir bėgį iš namų pasileidau. 
Štai, tik ant slenksčio žmona man kojas tvirtai apkabino 
Ir įsikibus kibte man tiesia Askanijų mažą. 

„Jeigu tik jieškai mirlies, ir mus pražūtin pasigriebki, 

Bet jei kiek dar vilties, kaip patyręs, tebededi ginklams, 

Šiuos pirma apsaugok namus. Kam Julą mažytį, 

Tėvą kam palieki, kam vadinią tava moteriškę?“ 
Šūkavo taip ji balsu, kukčiojimais rūmai adėjo, 

Kai pasirodė staiga nuostabus neregėtai stebuklas. 

Žybt prieš liūdnas tik akis ir tarp rankų tėvų, — ir sužvilgo 

Smailas liežuvis ugnies. Nuo pat viršugalvio Julo 

Žiburį liejo jisai, palytėjus nė kiek nežalingą. 

Laižė liepsna plaukučius, apie smilkinius ėmė ganytis. 

Šokom gąsliai bėginėi ir purtyt degančius plaukus, 

Vandeniu liejant, gesyt šventąsias ugnis nusigandę. 

Tėvas Anchizas tačiau akis pakėlė džiaugsmingai 

Prie žvaigždžių ir, į dangų rankas ištiesęs, prabilo: 

„Maldos jei gali palenkt, Jupiteri, tu visagali, 

Šiuokart tik žvelk maloningai į mus ir, jei nusipelnėm, 

Tėve, pagalbą suteik ir ženklais savo valią patvirtink“. 
Spėjo tai tėvas ištart, — iš kairės kad suterškės tik trenksmas, 

Ir žvaigždė, iš dangaus nerdama per glūdumą tamsią, 

Nutiesė juostą ugnies, vaiskiausia šviesa sutviskėjus. 

Matom, kaip ji, krisdama per augštą šelmenį rūmų, 

Leidžiasi Idos miške ir žibesiu ženklina kelią. 

Ilgu rėžiu dar vis išvaryta vaga tebešvyti, 

Tr plačiai visur nuo sieros apylinkė rūksta. 

Tėvas tada, nugalėtas visai, iš vietos pakyla, 

Ima maldauti dievus ir švenią garbina žvaigždę. 

„Nebegaišinsiu daugiau ir, kur tiktai vestumėt, vyksiu. 

Mano tėvynės dievai, globokit namus ir vaikaitį! 

Jūsų šie burtų ženklai ir jūs užlaikoie Troją. 

Jau nusileidžiu, sūnau, sutinku su tavim aš keliauti“. 
Tarė jisai, ir jau aiškiai girdėt spragsėjimas sienų. 

Pleškančio gaisro kaitros vis arčiau aisirita bangos. 

„Nagi tad, tėve brangus, ant mano sprando kabinkis, 

Pais aš palenksiu pečius, manęs ši našta neapsunkins. 

Kas bebūtų, vistiek tuos pačius pavojus ir laimę 

Mudu paitirsim drauge. Su manim tegu Julas mažytis 

Eina kartu, o žmona pėdom tegu seka iš tolo. 

Jūs, tarnai, įsidėkit galvon, ką dabar pasakysiu. 

Einant už miesto kalvoj sena šventovė Cereros 

Stūkso, dabar apleista. Kiparisas šalia igaamžis, 


"15 


720 


125 


730 


735 


740 


145 


750 


ANTROJI GIESMĖ 39 


Gerbtas baimingai tėvų, tad ilgus metus užlaikytas. 

Čia iš šalių įvairių vienon susirinksime vieton. 

Su šventenybėm. štai imk penatus, o tėve, į ranką, — 
Man, iš kovos kruvinos, iš žudynių vos tik pasitraukus, 
Liest nevalia, kol kraujo dėmes srove apiplausiu 

Gyvo vandens“. 

Taręs tatai, galingus pečius ir palenktą sprandą 
Apdangstau drabužiu bei liūto kailiu geltonu 

Ir lenkiuos po našta. Julukas, tiesės įsikibęs, 

Potekom smulkučiu siriksena žingsniu paskui tėvą. 
Įpėdin seka žmona. Tamsiosiom pliekiamės vietom. 

Ir nors niekad anksčiau prieš spiečių strėlių nedrebėjau 
Nei prieš voras, banguojančias prieš, užplūstančių grajų, — 
Krūpteliu tuoj dabar, sušnarėjus ar vos tik padvelkus 
Vėjui, ir lygiai drebu už naštą ir bendrakeleivį. 

Buvom nuo vartų arti, ir, atrodė, tartum laimingai 
Baigiam iš miesto išeit, kai staiga tiktai daugelio kojų 
Tratančius girdim žingsnius, ir tėvas, pažvelgęs per tamsą, 
„Bėk, sūnau“, sušunka, „sūnau, paskubėk, jie artėja. 
Žėrinčius jau skydus ir žvilgančius pastebiu kardus“. 


Dievas nelabas čia koks trepinėjančiam bailiai išplėšė 


Protą sumišusį man, nes, klystkeliais kol bėginėju 

Ir nuo gerai žinomų paklydęs išsimušu gatvių, 

Žmoną Kreuzą, vaje, man, vargšui, paglemžia likimas. 
Stabtelėt ar nuklyst, ar ilstelėt teko pavargus, — 

Kas bežinos, — ir savo akim jos daugiau nebematėm. 
Nežvelgiau nei atgal, nei pasigedau pamestosios, 

Kol Cereros kilnios šventovę priėjom ir kalvą. 

Čia, pagaliau, susirinkus visiems, jos vienos tik betrūko: 
Ji paliko draugus, ji sūnų apvylė ir vyrą. 

Kam iš žmonių ar dievų nepriekaištavau išprotėjęs, 
Ką gi žiauresnio patirt, kai gniužo Troja, begalėjau ? 
Teukrų šventus penatus ir Julą bei tėvą Anchizą 
Pavedu saugot draugam, paslėpęs klony daugiavingiam, 
Miestan pats pargrįžtu, švytriaisiais šarvais apsijuosęs. 
Ryžaus tvirtai dar kartą patirt visokiausią nedalią, 
Pereiti miestą kiaurai ir galvą statyti pavojun. 
Grįždamas vartų slenksčius ir sienas nepaliestas gaisro, 
Pro kurias išėjau, pirmiausia tamsoj atpažįstu 

Ir akių žiburiais žvalgau savo pėdsakus naktį. 

Siaubas aplinkui šiurpus, net ramybė tilkties išgąstinga. 

Pasuku čia namo, gal kartais ji ten nužingsniavo. 

Valdo rūmus visus danajai, vidun įsibrovę. 

Ryjančias vėjas ugnis bematant per šelmenį rita, 

Muša į augštį kaitra, jau rūmus apima liepsnos. 

Dar einu aplankyt pilies ir Priamo buveinės. 

Portikuos jau tuščiuos Junonos prieglobsčio švento 

Grobį saugo budriai rinktinis sargas Foinikas 

Ir Uliksas baisus. Iš visur čia išplėštas gabena 

Iš padegtų buveinių šventų trojėnų gėrybes: 

Skobnis dievų, dailius kilimus, ąsačius grynaauksius. 

Motinos ir vaikai eilėm ilgom išgąstingai 

Stovi aplink. 

Net nakties glūdumoj išdrįsau tada laidyti gerklę. 

Gatvės aidėjo balsu ir, visai jau pailsęs, „Kreuza“ 

Vėl ir vėl šaukiau ir dar vis kartojau, bet veltui. 
Blaškantis be atvangos ir po miesto namus jieškinėjant, 

Štai prieš akis man pačios Kreuzos pasirodė šešėlis. 

Vargšė tarytum gyva, tik paveikslas dabar didingesnis 

(Nutirpau, pašiurpo plaukai ir žado nustojau). 

Taip ji, prašnekus tada, šiais žodžiais man sielvartą maldė: 

„Ką tau padės, jei skausmui didžiam atsiduosi be proto, 

Vyre tu mano brangus? Su dievų tik valia tai įvyksta: 

Nelemia tau Kreuzos iš čia išsivesti likimas 

Ir nesutinka patsai Olimpo augštybių valdovas. 

Klaidžiot tau skirta ilgai, ir, tik jūrų išraižiojęs plotus, 

Tu, pagaliau, Hesperijos šalin nukeliausi, kur teka 

Lidijos Tibris lėnai tarp vyrų arimų trąšiųjų. 

Džiaugsmas skirtas tau ten: žmona karalienė ir sostas, 

Ašaras dėl Kreuzos mieliausios tiktai sulaikyki. 

Sostinės išdidžios dolopų ar mirmidonų 

Neberegėsiu daugiau. Moteriškėms graikų netarnausiu 

Dardano aš giminė ir dievaitės marti Kiterietės. 

Bet šioj žemėj mane dievų didi motina laiko. 

Na, tad sveikas jau lik ir mylėk mūsų bendrąjį sūnų“. 

Tarusi šiuos žodžius, man ašaras liejant ir geidžiant 

Daug apie ką pakalbėt, lengvam dvelkime ji pranyko. 

Triskart bandžiau aš tuomet apkabinti rankomis kaklą, — 

Griebiamas tris kartus, išslydo iš rankų paveikslas, 

Tartum dvelkimas lakus, nelyginant sapnas sparnuotas. 

Šitaip prabėgo naktis, ir aš pats pargrįžtu pas savuosius. 


Čia naujų kelionės draugų suplaukus daugybę 
Štai nustebęs radau. Jau laukė moterys, vyrai. 
Kad išvykių svetur, susirinko minia nelaiminga. 
Telkės jie iš visur, tvirtai pasiryžę keliauti 
Su turtu, į kuriuos tik kraštus per jūrą gabenčiau, 
Jau aušrinė skaisti į augštumas Idos pakilo; 
Dieną ji vedės kartu, o danajai laikė užėmę 
Miesto vartų slenksčius, ir mes nieko padėt negalėjom. 
Tėvą keliu ant pečių ir kalnuosna keliaut pasileidžiu. 

Kai užsimojo dievai galybę rytų ir nekaltą 
Gentį Priamo parblokšt ir, kritus šauniam Ilionui, 
Smilko žemėj visa Neptūno Troja sukiužėjus, 
Mus į šalis laukines, be žmonių, į kraštus tolimiausius 
Verčia keliaut pranašystės dievų: šiai ruošiam laivyną 
Po Antandro kalnais, papėdėje frigiškos Idos. 
Kur mus likimas nublokš ir kur teks apsistot, nenumanom, 
Renkame vyrus tačiau. Vos ėmė tik vasara kaitint 
Ir Anchizas bures likimui pavedė tiesti, 
Verkdamas tuoj palieku aš laukus, kur išdagos Trojos, 
Uostą, gimtinės krantus ir tremiamas leidžiuosi jūron 
Su galingais dievais, su draugais, sūnumi ir penatais. 

Žemės tolybėj matyt Mavorto šalis plačialaukė: 
Trakai, valdyti kadai Likurgo žiauraus, ten gyvena. 
Trojai svetinga šalis, giminingi nuo sena penatai 
Laimės dienom. Pasileidžiu tenai, ir krante išrangytam 
Trobesius pirmus statau — lemtis man nelaimino žygio — 
Ir savuoju vardu vadinu enėjėnais šią tautą. 
Šventąją auką skiriu tada garbei kilniosios Dionės 
Ir dievam laimingos pradžios, o karaliui augščiausiam 
Ir valdovui dangaus aš žvilgantį jautį papjaunu. 

Kalnas žaliavo greta, kornelijų krūmais apaugęs 
Ir tankiom, kotai prie kotų, stabaruojančiom mirtom. 
Ten nukreipęs žingsnius, vos rauti pradėjau iš žemės 
Krūmą žaliosiom šakom aukuram iškilmingai papuošti, 
Klaikų išvydau staiga — šiurpu apsakyti — stebuklą. 
Kai tik, lūžus šaknim, iš žemės pirmąjį krūmą 
Pradedu raut, — pasrūva lašai pajuodusio kraujo, 
Žemę grasiais teršdami krešuliais Man šaltis siaubingas 
Sąnarius purto šiurpu, ir stingsta gyslose kraujas. 
Kitą tada iš eilės lankstesnį želmenį raunu, 
Kad nuostabios paslapiies išsiaiškinčiau priežastį tikrą: 
Sunkias ir vėl iš žievės krešuliai pajuodijusio kraujo. 
Nerimo pilna širdim aš nimfom meldžiuosi laukinėm 

Ir Gradivui kilniam, kurs getų laukam viešpatauja, 
Burtus šiuos kad kreipių geran ir sušvelnintų grasmę. 
Bet kai trežiuoju kartu, dar stipriau apkabinęs jau stiebą, 
Keliais remiuos smėlin ir baigiu iš jėgų išsimušti, — 
Čia man nutilt ar kalbėt? — kad suklyks vaitojantis balsas, — 
Ulpas nugėlė ausis, iš pat kalno gelmių atsiplakęs. 
„Kam gi draskai, Enėjau, mane, palaidoią vargšą? 
Kaip drįsti savo doras rankas bedieviškai teršti ? 
Trojoj gimiau juk tavoj, ne iš stuobrioi čia varva ir kraujas. 
Bėk iš šalies žiaurios ir krantą palik godulingą. 
Juk Polidoras esmi. Čia strėlių mane pervertą dengia 
Pasėlis iš jiešmų, sužaliavęs vešliai, geležinis. 

Išgąsčio siaubas tada šiurpulingai man dvasią užgniaužė. 
Nutirpau, pastyro plaukai ir balsas užspringo. 
Šį Polidorą kadai su aukso svariom brangenybėm 
Davė Priamas slapta karaliui Trakijos auklėt, 
Vargšas, kai liovės tikėt Dardanijos ginklo galybe 
Ir kai išvydo aplink jau apgultą siaučiamą miestą. 
Kai jau, palūžus jėgom, nusigręžė laimė nuo teukrų, 
Agamemnono jisai nugalėtojo ginklais pasekęs, 
Teises pamynė visas. Polidorą žudo ir auksą 
Glemžia jėga. Prie ko tik širdies nepalenktum mirtingos, 
Aukso alki koktus! — Kai tik išgąstis kūną paliko, 
Tėvui pirmiausia pačiam ir tautos atrinktiesiem didžiūnam 
Pranešu tuoj apie ženklą dievų ir nuomonės klausiu. 
Taria jie vienu balsu: palikt nusikalstamą žemę, 
Bėgti iš šalies nedoros ir vėjams pavesti laivyną. 
Gerbiam tada Polidorą kapu ir nešame žemių 
Kalnui pilti augštam. Vėlėm aukurai pastatyti, 
Raikščiais žydriais ir tamsiu kipru pridengti gedulingai; 
Liūdi plaukais palaidais aplinkui ilionietės. 
Vėlei ramybę kapuos teikdami, aplaistome žemę 
Pienu drungnu ir šventuoju krauju iš putojančių indų 
Ir paskutinį „sudiev“ sušunkam triskart griausmingai. 
Vos tik saugus pasirodė vanduo ir, vėjam numaldžius 
Jūras, viliojo pietys, raminančiai ošdamas, tolin, 
Velka draugai nuo žemės luotus, ir knibžda pakrantė. 
Plaukiam iš uosio gilyn, ir praslenka žemės ir miestai. 

Jūroj Egėjaus plynoj iškilusi žemė šventoji — 
Motinai nimfų vandens ir Neptūnui sala mylimiausia. 

Klaidžiojant ją ties krantais tolimais Apolonas dėkingas 

Prie Giaro kalnaus ir Mikono tvirtai prirakino, 

Leidęs vietoj stovėt ir spirtis prieš dūkstančias vėtras. 

Skubame čia, ir uostas saugus nukamuotus priglaudžia. 

Veikiai išlipę krantan, Apolono pagarbinam miestą. 

Anijus, Foibo žynys ir gyventojų Delo karalius, 

Raikščiais ir lauru šventu smilkiniais papuoštais pasitinka 

Ir jaunystės dienų atpažįsta bičiulį Anchizą. 

Tiesę spaudžia tiesė, ir rūmuosna žengiam svetingai. 
Dievo šventovėj meldžiaus, iš senosios uolos pastatytoj: 

„Duok savus, Timbrėjau, namus, duok nuvargintiem sienas, 

Duok mum vaikų ir miestą gyvent, gink Trojos antrosios 

Pergamą ir likučius Achilo žiauraus ir danajų. 

Kas gi mus ves, kur keliaut įsakai, kur gyvenimą kursim? 

Ženklą, o tėve, paduok ir dvasią mum teikis apšviesti“. 

Vos tatai pasakiau, kai visa ūmai sudrebėjo: 

Kalnas sujudo aplink, susiūbavo šventovė ir lauras 

Ir suriaumojo dusliai trikojis, gelmėm prasivėrus. 

Kniumbam kniubte pamaldžiai ir girdim garsus pranašingus: 

„0 dardanėnai kieti, kuri žemė jus gimdė pirmoji 

Iš kamieno tėvų, ta pat jus glėbin ištaigingan 

Grįžtančius noriai priglaus: tik motiną raskit pirmykštę. 

Čia viešpataus Enėjo gentis po visą pasaulį 

Ir vaikai vaikų, ir kurie bus jų pagimdyti“. 

Klykė iš džiaugsmo minia lyg pamišus po Foibo šių žodžių. 

Klausė visi, kurgi miestas tasai, kurian šaukia juos dievas, 

Kurgi jiem liepia sugrįžt ir kur atilsį ras po klajonių. 

Žygius senovės tada prisimindamas, tėvas prabilo: 

„Ką jum žada lemtis, didžiūnai, manęs paklausykit. 

Jūroj plynoj yr Krėtės sala Jupiterio didžio, 

Idos kalnas tenai ir mūsų lopšys pirmapradis. 

Šimtą miestų šaunių jie valdo laimiom karalystėm. 

Tėvas kilnusis iš ten, jei teisingai menu ką girdėjęs, 

Teukras pirma, Roitėjaus krantus priplaukęs, parinko 

Vietą valstybei įsteigt. Nestovėjo tada Ilionas, 

Pergamo stigo pilių, žemajam klony tegyveno. 

Kilo Kibėlė iš čia, tarškalai koribantų variniai, 

Idos šventoji giria, tarnyba dievam paslaptinga 

Ir vežiman valdovės didžios pajungtieji du liūtai. 

Gandas skrajoja visur, kad karalius Idomenėjus 

Krėtės apleido krantus, iš žemės tėvų išvarytas. 

Priešo nebėr šalyje, ir tuščia paliktoji buveinė. 

Na, tad keliaukime ten, kur dievų mus įsakymai veda, 

Vėjų maldykim šėlas ir Gnoso kraštian paskubėkim. 

Ne už kalnų ta šalis, — tik Jupiteris plaukiant telydi, — 

Krėtės pakrantėj aušra laivyną rikiuos trečiakartė““. 

Tarė jis taip ir garbei dievų, kaip dera, aukojo 

Jautį tau, Apolone žavus, ir jautį Neptūnui, 

Juodą ėriuką audrom, o zefiram palaimintiem baltą. 

Gaudžia visokiais balsais, viens kitą užrėkia jūreiviai: 

„Krėtės šalin skubėkim, draugai, ten protėvių žemė!“ 
Leidžiamės jūron plačion ir paliekam. Ortigijos uostą. 

Vejasi mus iš paskos, laivyną lydėdamas, vėjas. 

Nakso kalnai dūkstami, žalia Donūza, Olearas, 

Paras palieka spidus ir Kikladai, lygmėj išbarstyti. 

Sąsiauriais, plakamais salelių gausių, prasiterpę, 

Atpuškam mes, pagaliau, senovės kuretų krantuosna. 
Geidžiamo miesto karštai statau skubėdamas sienas, 

Pergamu jį vadinu ir vardu nudžiugintą gentį 

Židinį raginu gerbt ir pilį išvesti augštybėn. 

Jau ir laivai pavilkti pastogėn saugion iš pakrantės; 

Plušo judriai po naujus arimus ir tuokės j jaunimas. 

Kai jau iškilo namai ir glaudė naujakurius sienos, 

Antkryčio siaubas staiga, sugedusį orą užteršęs, 

Metais blogais medžius ir javus ėmė siaubt pragaištingai. 

Žmonės kankinos ligom ir iškvėpdavo saldžią gyvybę. 

Sirijaus karščių sausra išsekusį virino lauką. 

Džiūvo žolė, ir išgeltę javai maitint atsisakė. 

Ragina tėvas ir vėl per marias į Ortigiją irtis, 

Foibo malonės maldaut ir orakulo klaust pranašystės: 

Kaip iš bėdų mus vaduot įsakys, iš kur laukti pagalbos, 

Kur bus galas kančiom ir kur plaukt nukamuotiem bedaliam. 
Buvo naktis. Po žemes gyvūnus įmygis kaustė, 

Kai šventi paveikslai dievų ir penatai globėjai 

Frigijos, pats aš kuriuos iš ugny paskendusios Trojos 

Išgabenau, man sapne kaip gyvi prieš akis tebemiegant 

Žibesiu skaisčiai spindžiu sutvisko iš ten sužėrėję, 

Balzganas kur pilnaties pro angas prasiskverbia mėnulis. 

Taip jie prabilo tada ir sielvartą žodžiais ramino: 

„Ką į Ortigiją tau nuvarsnojusiam Foibas patartų, 


46 


155 


160 


165 


170 


175 


180 


185 


190 


TREčIOJI GIESMĖ 


Skelbia čionai, mus pals prie tavų štai atsiųsdamas slenksčių. 
Pasekėm mes tave, supleškėjus liepsnom Ilionui, 
Mus tu vedei, kai raižėm laivais patvinusią jūrą, 
Mes ir vaikaičius tavus į žvaigždynų augštybes iškelsim, 
Duosim tau ir pasaulį valdžion. Tu tvirtus tvirtiesiem 
Mūrus statyk ir neklupk po našta ilgamečių klajonių. 
Keisk tik buveinę tuojau, nes tau Apolonas Delietis 
Skyrė gyvent ne šitoj šaly ir ne Krėtės pakrantėj. 
Yr šalis, Hesperijos vardu ją grajai vadina, 
Karo žygiais garsi ir derlium žemės nuo sena. 
Buvo kadai čia oinotrų tauta, o dabar jau, kaip sako, 
Vado Ttalo vardu atėjūnai šį praminė kraštą. 
Mūsų tėvų čia buveinė tikra, iš čia Dardanas kilęs, 
Jasijus tėvas iš čia, giminės įkūrėjas pirmasis. 
Šiuos neklaidingus žodžius pranešk tad džiugiai senam tėvui: 
Jieško tegu jis Korito garsaus ir Auzonijos žemės: 
Draudžia Jupiteris tau arimuose Diktės gyventi“. 
Kūną upeliais tada išpylė man prakaitas šaltas: 
Čia ne apgaulūs sapnai, nes gyvai kaip paveiksle regėjau 
Garbanas, raikščiais dengtas, ir veidą, ir kalbančias lūpas. 
Partrenktas reginio to ir žodžių džiugios pranašystės, 
Vienu matu iš guolio tik šast ir visas pašoku; 
Delnus dangun ištiesęs, meldžiuos ir židinį laistau 
Grynojo vyno auka. Dovanom penatus taip pagerbęs, 
Visa tuomet iš eilės Anchizui sakau apsidžiaugęs. 
Kilmę dvejopą genties, dviem tėvais, pripažino Anchizas. 
Aiškiai pamatęs, kad vėl dėl žemės tėvų apsiriko, 
Prašneka taip: „O sūnau, iškentėjęs vargus Iliono, 
Lemtį šitokią man Kasandra viena pranašavo. 
Giminei mūsų, menu, ji skelbė šią dalią paskirtą 
Ir Hesperiją dažnai, ir Italijos žemę ji šaukė. 
Kas gi tikėjos išvyst trojėnus krantuos Hesperijos 
Tr kas gi dėjos širdin Kasandros žodžius pranašingus? 
Sekim tad Foibo pėdom— skirtasis mum kelias tikriausias“. 
Džiūgaujam baigus kalbėti ir tėvo įsakymo klausom. 
Vietą apleidžiam ir šią ir, draugus kaikuriuos tik palikę, 
Tiesiam bures ir skriejam laivais vandenynais bekraščiais. 
Kai, plynom beribėn vandens nupuškenus jau valtim, 
Dingo krantai, ir aplink tik dangus, ir aplinkui tik jūra, 
Tiesiai man ant galvos debesies aisistojo mėlynė. 

Temo diena ir pašiurpo bangom vandenynas pajuodęs, 
Ritina vėjas marias ir galingąją jūrą kilnoja. 

Blaško siautimas bangų viesulų mus plačiai išdrabstytus. 
Dieną užklojo audra, dangus jau praskydo nuo liūčių; 
Debesys skyla pusiau, ir blykčioja žaibas po žaibo, 
Išmušė mus iš vagos, ir aklai po vilnis klaidinėjam. 
Dieną atskirt nuo nakties nebemoka net pats Palinūras 
Tr, kur keliaut, nenuvokia audroj tarp bangų vandenyno. 
Ištisas tris akląsias dienas, pasinėrę tamsybėj, 

Ir tris naktis be žvaigždių ant dangaus klaidinėjam po jūrą; 
Tik ketvirtoj, pagaliau, mum dienoj prieš akis atsivėrė 
Keteros augštos kalnų ir banguojanti dūmai tolybėj. 
Leidžia bures ir irklais karštai ima spausti jūreiviai: 
Mėlynas taško bangas ir žarsto putas atsirėmę. 

Sveiką priglaudžia mane Strofadų krantai pirmučiausia. 
Jonijos jūroj plačioj į salas, taip graikų pavadintas, 
Kėlės gyvent šiurpi Kelaina ir harpijos kitos, 

Kai tik Finėjaus namai dievaitėm audrų užsidarė 

Ir kai pirmykščius stalus turėjo apleist išgąstingai. 

Nėr pabaisos, šlykštesnės už jas, ir šiurpulingesnio 

Maro ir keršto dievai nuo Stikso bangų neatsiųstų. 
Paukščio liemuo ir mergaitės galva, viduriuoja šlykštynėm; 
Rankos nagais, plėšriai užriestais, ir nuolat išblyškęs 
Veidas alkiu. 

Kai, prisiirę čionai, iš uosto jau lipam į krantą, 

Jaučių linksmas štai regim bandas po laukus žolinėjant 
Ir ožkų be piemens pulkus dūlinėjant po žolę. 

Žaibiškai puolam kardais ir dievus bei Jupiterį patį 
Kviečiam dalintis grobiu. Tuomet jau krante išraitytam 
Suolus sustatę, skanias imam šveist smaguriaudami vaišes, 
Harpijos sminga į mus ir plaka pliaukšėdamos orą. 
Beregint griebia valgius, palytėjusios visa bjauroja 

Ir balsais nesavais suspiegusios šlykščiai padvokia. 

Įlankos vėl iolumoj, kur mus gaubia uolos įdubimas, 
Medžių gaubos apsupti, pavėsio aplink šiurpulingo, 
Ruošiam iš naujo stalus ir kuriam ant aukuro ugnį. 

Vėl iš kitos tik šalies iš aklai uždangstytų slypynių 


Pulkas riestaisiais nagais, su triukšmu apskraidydamas grobį, 


Maitoja snukiais valgius. Įsakau aš dabar jau bičiuliam 

235 Griebtis už ginklo tuojau ir kariaut su gauja nevidonų. 


Vykdo klusniai, kaip mano liepti, ir dangsto išdėstę 
Kardus po žolę plačiai ir nuo žvilgio skydus paslėptuosius. 
Tad kai paukščių klyksmais vingiuoti krantai nuklegėjo, 
Ženklą nuo bokšto sargos Mizėnas variu trimituoja. 
240 Viesulu puola draugai ir veržias kovon neregėton: 
Jūros sparnuotus baidus geležim kėsinasi maitot. 
Bet nei jos smūgio sparnuos, nei nugaroj junta žeidimo, — 
Šmėsteli šuoliu atgal ir mirksniu nušauna padangėn: 
Valgis apgraužtas pusiau ir pėdsakai grasūs telieka. 
Tik Kelaina, aiškiaregė niūri, augštybėj nutūpus, 
Nuo uolos ima svaičiot garsus iš krūtinės gilybių: 
„Už veršiukus, paklotus kardais, ir jaučius papjautus, 
Lomedonto gentie, ir karu dar grasote pulti, 
Drįstat harpijas vyt nekaltai iš tėvų karalystės? 
250 Dėkitės sau širdin tad giliai, ką nūn pasakysiu: 
Ką valdovas dangaus Apolonui, o man Apolonas 
Teikės atskleist, aš, furija, jums, vyriausia, apreiškiu : 
Trokštat Italijon plaukt ir, aukojimais vėjus numaldę, 
Būsite ten, ir dievai nekliudys įsiirli į uostą. 
Skirtąjį miestą dėlto ne anksčiau apvadžiosite sienom, 
Neg už mūsų skriaudas, kad žudėt nekaltąją gentį, 
Badas privers sugraužti stalus ir praryti už bausmę“. 
Tarė ir miškan, pakilus sparnais, nuplasnojo. 
Gyslose kraujas ledu sustingo tada palydovam, 
Puolė dvasia, ir taiką grąžint nebe ginklais jie perša, 
Bet įžadais ir gausingom aukom atleidimą išmeldus: 
Deivės tatai ar paukščių šlykščių padermė nevalyva. 
Tėvas nuo kranto tuomet, į dangų tiesdamas delnus, 
Šaukia augštybių galias ir deramą skelbia gerbimą: 
„Grastį nukreipkit, dievai, ir negandą šitaip siaubingą 
Ir ailaidžiai vaduokit teisius“. Tuomet jau nuo kranto 
Lynus liepia nurišt ir atleidus virves išvynioti. 
Tempia vėjas bures, ir lekiam putom vandenyno, 
Kur mus vadina pietys, kur kreipia laivus vairininkas. 
270 Stiebias jau iš bangų tolumoj Dulichijus, Samė 
Ir Dzakinto miškai, ir keteros stačio Nerito. 
Lenkiam Itakės uolas, krantus karalystės Laerto: 
Lydi keiksmai Ulikso žiauraus maitintoją žemę. 
Tuoj prasiskleidžia akim Leukato kalnai debesuoti 

Ir pagaliau jūreivių baisa Apolono šventovė. 

Pasukam čia ir išvargę mažan atpuškenam miestelin. 

Inkaras sminga dugnan, ir skiauturės pūpso prie kranto. 
Taip pagaliau džiaugsmingai šalin netikėton įžengę, 

Meldžiamės atgailiai ir Jupiteriui aukurus kuriam. 

Akcijaus klega krantai žaidynėm šauniom Iliono: 

Varva aliejus draugam, kaip tėvynėj plikiem rungtyniaujant. 

Smagūs pasprukę dabar nuo miesių gausių argolėnų 

Ir pro priešų tirštas laimingai minias prasiveržę. 

(Saulė didžiuoju ratu jau metus baigia sukti tuo tarpu 

Ir lediniuota žiema vandenynuose smarkauja vėtrom). 

Skydą Abanto stipraus, iš įgaubto vario nulietą, 

Priešais ant durų kalu ir įrašu ženklinu žygį: 

„Čia Enėjo auka — danajų laimėtojų ginklai“. 

Tuoj liepiu tad miestą palikt ir sėsti prie irklų. 

Plaka lenkčiom vandenyną draugai ir dulkina plynę. 

Dingsta iškart debesys fajakų kalnyno augštybės. 

Slenkam tolyn ties Epiro krantais į Chaonijos uostą, 

Miestas Butrotas kalnus kur niūkso iškilęs didingai. 
Sklinda čionai paskala — ar tikėti ausim begalėtum: — 

Helenas miestam graikų, Priamo sūnus, viešpatauja, 

Piro, Ajako želmens, ir žmoną įgijęs, ir sostą. 

Andromacha ištekėjusi vėl užu vyro tėvynės. 

Galvą svaigino žinia ir užvirė geismas krūtinėj 

Kalbint vyrą tuojau ir lemtį patirt negirdėtą. 

Kai jau. iš uosto žengiu, eldijas palikęs ir krantą, 

Prie tariamų Simoento bangų giraitėj prieš miestą 

Metines kėlė liūdnas ir liejo aukas gedulingas 

Andromacha pelenams ir šaukė vėles Acheronto 

Prie žaliosios kalvos, prie tuščio Hektoro kapo, 

Kur pašvęsti ir du aukurai, kad rauda nenutiltų. 

Kai artėjant mane ir ginklus trojėnų aplinkui, 

Šmėklas tartum klaikias, pamišus iš baimės išvydo, 

Stingo bežvelgdama, ir kūnas bailoj suledėjo. 

Kniumba netekus jėgų ir žadą ne tuoj beatgauna: 

„Tu paveikslu tikru, o deivės sūnau, apsireiški, 

Gyvas esi, ar jeigu šviesos netekai maloningos, 

Hekioras kur?“ — Ištarusi tai, ji gailiai pravirko. 

Aidi aplinkui rauda. Vos keletą žodžių, sumišęs, 

Sunkiai, garsais retais iškošiau mekčiodamas vargšei: 

„Gyvas esmi, bet būvį velku per vargus ir pavojus. 

Ir nedvejok: mane patį regi... 

Koks tave smūgis, vaje, paglemždamas šitokį vyrą, 
Sukrėtė! Ne betkokia ir vėl tau dalia nusišypso? 
Hektoro Andromacha, gyveni su Piru moterystėj ?“ 
Žemėn nubedus akis, ji tyliu balsu prakalbėjo: 

„0 Priamo dukra, iš visų tu pati laimingiausia! 

Trojoj augštoj nužudė tave ant milžinkapio priešo, 
Paniekos, burtais trauktos, iškentėt tau neleido likimas, 
Nevertė guolio lytėt nugalėtojas viešpats belaisvės. 
Jūrom plačiom atvežta, tėvynei liepsnoj supleškėjus, 
Kaniriai kenčiau Achilo rūstaus atžalos išdidumą, 
Vergė jauniklio gaidų. Lakedaimonan pas Hermionę, 
Ledos dukraiię, jisai, vestuvių galop nukeliavęs, 

Helenui davė mane, tarnaitę, tarnui valdyti. 

Jį Orestas tačiau, sukurstytas Furijų keršto 

Ir užsidegęs aisiria sužadėtinei paveržtai meile, 

Iš pasalų prisitaiko nudobt prie aukuro tėvo. 

Helenui krašto dalis po galvos Neoptolemo teko; 

Ją Chaonų laukais pavadinęs nuo Trojos Chaono 

Ir, Chaonijos vardu karalystę visą praminęs, 

Pergamą statė kalne ir mūrus pilies Iliono. — 

Vėjai betgi kokie ar koks likimas aklasis, 

Ar kuris iš dievų iave prie krantų čia atvarė? 

Džiaugiasi dar gyvybės šviesa Askanijus mažas? 

Jį tau Troja... 

Skauda tikrai berniukui širdis, be motinos likus? 

Tėvas Enėjas, tikiuos, ir Hektoras dėdė jį moko 

Sekti dorybėm tėvų ir vyrišką žadina dvasią?“ 

Tarusi tai pro verksmus, ji, veltui maldydama skausmą, 
Ašarų plūdo klanais, kai, lydimas gausiai iš miesto, 
Helenas, karžygys, Priamo sūnus, atžingsniuoja 

Ir, saviškius atpažinęs džiugiai, mus rūmuosna veda. 
Springsta jam žodžiai raudoj, ir ašaros rieda iš džiaugsmo. 
Žengdamas priekin regiu didingojo Pergamo vaizdą, 
Reginį Trojos mažos ir Ksanto išsekusią vagą. 
Skajiškus vartų slenksčius tuoj puolu bučiuot apkabinęs. 
Džiaugės ir teukrai kartu gėrybėm broliško miesto: 
Portikuos rūmų erdviuos juos vaišėsna kviečia karalius. 
Dovanas Bakcho linksmas jie pily iškilmingai gurkšnoja, 

355 Rankose taurės aukų, o valgį jiem neša ant aukso. 

Slinko diena ir kita, kai lengvutis Vasario dvelkimas 
Timė vilioti bures ir plakt išsipūtusią drobę. 
Žodžiais tokiais į žynį kreipiuos ir šitaip teiraujuos: 
„Trojos kilmingas sūnau ir valios dievų apreiškėjau, 

360 Laurus permanai tu ir Foibo mostus ir trikojus, 
Paukščių kalbą, žvaigždes ir skridimo žymes pranašingas, 
Štai ką tad man pasakyk: ligi šiol mum orakulai būrė 
Kelią sėkmingą visur ir dievai vis ženklais mus vadino 
Skubint Italijon plaukt ir klabenti šalis tolimąsias; 

365 Harpija tik Kelaina — teaileidžia dievai, kad ją minim — 
Daiktus skelbia šiurpius ir graso įtužus kerštingai, 
Bado siaubu, — pavojų kurių turiu vengti pirmiausia, 
Kas gi daryt, kad tokius vargus pakelt ištesėčiau?“ 
Helenas čia, apeigom papjovęs veršius, pirmučiausia 

370 Meldžias dievam ir šventuosius raikščius nuo galvos nuvynioja. 
Pats jis tada prie slenksčių tavų, šviesiausiasis Foibe, 
Veda už rankos mane, nors drebu prieš galingąjį dievą, 
Ir įkvėptasis žynys mum skelbia žodžius pranašingus: 
„Deivės sūnau, juk dangaus liepimu tu iries vandenynais, 

375 Šitaip lėmimą dievų karalius augščiausiasis kreipia, 
Ši tvarka verpiama, banguoja sėkmė su nelaimėm. 
Tiek teturiu iš daug ko apreikšt, kad plynę svetingą 
Perplaukt galėtum smagiau ir Auzonijos laipintis uoste, 
Nes žinoti daugiau neleidžia Helenui Parkos 

380 Ir Junona, Saturno dukra, sakyti užgynė. 
Tu Italijon jau, kuri, kaip manai, netoliese, 
Uostan taip pat artimam apakęs taisais prisikasti : 
Tolimo kelio ilgi bekeliai tebeskiria plotai. 
Teks dar kietai tau irklus lankstyt po Trinakrijos srovę 

385 Ir laivais nert plynėm sūriom Auzonijos marių, 

Kirkę Ajajos saloj ir požemio kūdras lankyti, 

Kol saugioj šalyje sau kurdintis miestą galėsi. 
Ženklus nurodysiu tau, tik gerai sau juos įsimėklink! 
Kur širdim neramia dūlinėjant tau jūros pakrantėj, 

390 Kiaulė didžiulė balta patįsus gulės palei srovę 
Po ąžuolais, nuošaliai, vos atvedus tris dešimtis auglio, 
Ir mažutėliai balti kur prie motinos spiesis aplinkui, 
Miestas bus tavo tenai ir ramybės vieta po klajonių. 

Ir, kad stalai sugraužti reikės, tu nė kiek nesibaimink: 

Kelią likimas suras ir šauksmą išgirs Apolonas. 

Šių betgi žemių privenk ir šito Italijos kranto, 

Plakamo smūgių smarkių, vandenyno bangom kunkuliuojant, — 
Pilys ir miestai visi čia graikų apsėsti nelabųjų. 

Statėsi mūrus čionai ir lokrai, Nariko išeiviai, 

Ir salentinų laukus liktietis čia Idomenėjus 

Apsiautė ginklo jėga. Pagaliau, čia Peteliją mažą 
Aprietė mūrais tvirtais Melibojos karys Filoktetas. 

To negana: kai ilsėsis laivai už plačių vandenynų 

Ir kai krante jau klosi dievam aukas pažadėtas, 
Purpuriniu apsisiauski skydu pridengdamas plaukus, 
Kad, kai liepsnos šventoji ugnis per aukas iškilmingai, 
Burtų laimingi ženklai nuo akies nelemtos nesutriktų. 
Šitaip aukoki tu pats ir jūs, o draugai keliauninkai, 

Šių apeigų tesilaiko šventai ir dievoti vaikaičiai. 

Kai pakeliui tave vėjas priplaks prie Sicilijos kranto 

Ir kai jau skėstis pradės siauruma suskliaustoji Peloro, 
Smelkis kairėn per marias, kad ir tolimas kelias aplinkui, 
Plauk apie žemę kairėn, venk bangų ir krantų dešiniųjų. 
Žemė čionai, kaip sako, kadai nuo smūgių galingų 

(Štai kas senovės žilos, kas amžių ilgų padaryta!) 

Skilo pusiau lig tolei išvien abejur ištisinė. 

Smogė krantan vandenyno srovė ir Sicilijos kraštą 

Nuo Hesperijos šalies su arimais ir miestais atkirto. 
Sąsiaurio ankšto plyšin putodamos brovėsi bangos. 
Kiūkso Skila dešinėj, Charibdė kairėj drebulinga 

Be atvangos iš gelmių pragarmės kunkuliuojančias siurbia 
Tris kartus siaubingas sroves ir vėl erdvenybėn 
Švirkščia švirkšte ir žvaigždynus putom augštybėse plaka. 
O Skila, pasislėpus landoj, patamsėje niurkso, 

Kaišioja galvą laukan ir laivus ant uolų varinėja. 

Prieky tarytum žmogus ir krūtinė žavinga mergaitės 

Ligi pusiau, o toliau vandenų neregėta pabaisa; 

Pilvas vilkų, o žemiau uodegom šmešeluoja delfinai. 
Nusidangink tad verčiau Pachinan, kur Trinakrija baigias, 
Kad ir sugaišti reikės ten lenkiant keliu tolimuoju. 

Skilos grasios klaikiajam urve jau tada neregėsi, 

Mėlyni šunys nestaugs, neaidės ir atliepdamos uolos. 
Perspėju dar: jei tavasis žynys nors kiek nusivokia, 
Helenui jeigu tiki, apšviestajam šviesos Apolono, 

435 Viena už visa labiau, o deivės sūnau, ir tik viena 
Kalsiu tau nuolat galvon ir vėl nuo pradžios vis kartosiu: 
Melskis Junonai pirma, galingai dievų karalienei, 
Liaupsink Junoną maldom, įžadais ją garbink džiaugsmingai. 
Deivę palenk nuolankiai dovanom: su Trinakrija šitaip 

440 Skirtis valiosi galop ir Italijon spaust pergalingai. 

Kai, nuirklavęs tenai, priartėsi prie Kūmų jau miesto, 
Kur šventi ežerai ir ošiančios girios Averno, 

Įkvėptą žynę landoj po uola pranašaujant išvysi. 
Skelbia ji čia likimo kelius ir ant lapų sužymi. 

445 Kiek tik eiliučių tartų į lapus užsirašo mergaitė, 
Tvarko tuojau ir uždaro urve, paeiliui sudėliojus. 
Vietoj skirtoj jos lieka gulėti ir eilės nepakeičia. 

Bet kai ant vyriaus lengvai graižaliojasi praviros durys 
Ir kai vėjelis švelnus žalumynus lakius sklaidinėja, 

450 Įduby tuokart uolos nesistengia jau pranašė gaudyt 
Nei sudėliot atgal ar sunarstyt skraidančių burtų. 
Keikia Sibilos namus, negavę tenai patarimo. 

Čia kad ir kaip bemurmėtų draugai, o jūron kelionė 
Šauktų šaukte ir, ištempęs bures, pasileisti galėtum, 

455 Šič tegu tau tiek nebūna brangi valanda sugaišinta, 
Kad, apsilankęs tenai, neišmelsium orakulo žodžių. 
Tepranašaus ji pati ir lūpas atvers maloningai. 

Kokius regėsi karus ir gimines kokias italų, 
Kaip išvengsi vargų ir nelaimes pakelt ištesėsi, 

460 Dėstys ji tau ir suteiks, pagerbta, palaimingą kelionę. 
Šitiek tave man lūpom savom teleisia pamokyt. 

Ženk tad ir žygiais iškelk padangėn galingąją Troją“. 
Šiuos bičulystės žodžius ištaręs, žynys įkvėptasis 
Liepė tuojau pakrantėn gabent ir laivyną prikrauti 

465 Aukso svariom dovanom ir dramblio išdailintu kaulu, 
Indais sidabro brangiais, dubenim pranašingos Dodonos, 
Susagstinėtais šarvais grandim iš trilinko aukso, 

Šalmo kūgiu puošniu ir karčiais banguojančios kuokštos, 
Ginklais Piro kadai. Dovanų nestigo ir tėvui. 

470 Duoda žirgų ir varovų be to... 

Pildo yrėjų eiles ir padargais draugus apšarvuoja. 
Liepia tuo tarpu bures Anchizas beregint tiesti, 

Kad pagriebtų laivus ir neštų negursdamas vėjas. 

Šitaip tada Apolono žynys, jį pagerbdamas, kalba: 

„Meile Veneros kilnios didžiuotis gali, o Anchizai, 
Gelbėjo dukart tave malonė dievų iš griuvėsių. 
Žemė tavoji, štai, ten, tad spausk į Auzoniją burėm. 
Teks tačiau vietoj šioj pro šalį pranert vandenynu; 
Krantas anas dar toli, kur apreiškė gyveni Apolonas. 
Fik, pagaliau, numylėtas sūnaus, laimingasis tėve, 
Kylančius kam dar piečius manoji kalba begaišina ?“ 
Graudžiai ir Andromacha su saviškiais skirias ant amžių, 
Daigstytus auksu ir ji drabužius dovanodama neša 
Ir kalnais audimus dosnumu lenktyniaudama krauna. 
Frigų apsiaustą, galop, atnešus Askanijui, taria: 
„Tmk, vaikeli, ir tai, — mano rankų čia tau atminimas, — 
Amžiną meilę jis tau teliudys visad Andromachos, 
Hektoro didžio našlės. Paskutinę imk duoklę taviškių, 
Astianakto brangaus o vieninteli gyvas paveiksle! 
Žvilgis akių toksai pat, iš lūpų tas pats ir iš veido, 
Šiandien klestėtų drauge paauglys su tavim vienaamžis“. 
Tokį tariau pro ašaras jiem išsiskirdamas žodį: 
„Likit laimingai gyveni, kuriems išsipildė likimas, 
Mūsų kitokia lemtis ir buitin ji mus šaukia kitokion. 
Jum ramybė duota, neraižysit jūros platybių, 
Tolstančių vytis neteks Auzonijos dirvų bejieškant. 
Regite Ksanto vaizdus ir jūsų statytąją Troją; 
Trokščiau karštai, kad daugiau palaimos jai lemtis pažadėtų 
Ir kad nestotų skersai ant kelio graikų įtužimui: 
Jeigu Tibrį kada ir Tibrio dirvas prikeliausiu 
Ir jei mano genties žadėtąsias sienas išvysiu, 
Iš giminingų tautų Hesperijos ir žemės Epiro — 
Miestam šiem ir šitom gentim buvo Dardanas tėvas, 
Jų ir likimas tas pat — padarysime dvasioje vieną 
Troją abiem ir vienybės saitus tesergsti vaikaičiai. 
Stumiamės mariom tolyn prie Kerauno kalnų gretimųjų, 
Kur per jūrų bangas Italijon kelias trumpiausias. 
Saulė jau skubinas sėst, ir, aptemus kalnam pavėsingiem, 
Puolam glėbin žemelės brangios prie bangų vendenyno. 
Buriam sargas prie irklų budėt ir, pasklidę po krantą, 
Tisom smėlynėj sausoj, ir sąnarius miegas gaivina. 
Rato viršaus, Valandų vedama, dar Naktis neprikopė, 
Kai Palinūras, žvaliai iš patalo šokęs, jau tiria 
Vėjus visus ir, įtempęs ausis, ošiman įsiklauso. 

515 Slenkančias tyliai dangun visokiausias žvaigždes žiūrinėja: 
Ir Trionų dvynus, ir lietaus Hiades, ir Arktūrą, 

Ir tarp žvaigždynų dangaus auksiniais šarvais Orioną. 
Kai visam danguje pamatė nesudrumstą giedrą, 
Ženklas skardus nuulpia bliktim, ir mes išžygiuojam: 

520 Skečiame burių sparnus ir taisomės leistis kelionėn. 

Jau ir skaisčioji Aušra, žvaigždes išbaidžiusi, raudo, 
Kai tolumoj išvydom kalvas ir Italiją slėną. 

Čia Achatas staiga „O Italija“ rikteli pirmas 

Ir palydovai Hinksmi „O lialija“ šaukia griausmingai. 

525 "Tėvas Anchizas tada vainikuoja ąsotį didžiulį, 

Pripila pilną vynu ir, prie vairo augštai atsistojęs, 
Šaukia dievus. .. 

„Jūrų ir žemės dievai ir šėlstančių vėtrų valdovai, 
Vėjus atsiųst palankius ir palengvini mum teikitės kelią“. 

530 Dvelkteli oras smarkiau, — ir uostas matyt netoliese, 

Ima ryškėt augštai pilyje ir šventovė Minervos. 
Vyrai nuleidžia bures ir kapstosi valtim į krantą. 
Uostą išgraužė lanku iš rytų besirisdamos vilnys, 

Styrinčios briaunos uolų putoja, sūriai aptaškytos. 

535 Uostas patsai tebeslypi tačiau, nes dvigubom sienom 
Glėbia jį bokštai uolų, ir bėga nuo kranto šventovė. 
Pirmąjį ženklą dievų čia baltitelaičius, kaip sniegas, 
Keturis žirgus laukuos skutinėjančius žolę išvydau. 
Tėvas Anchizas tuomet: „Neši karą, o žeme svetinga; 

540 Karui žirgai ruošiami, karu šios bandos grūmoja. 
Laikas ateis, ir tie patys žirgai, vežime pažaboti, 

Jungą vilkti pripras, ir taika po karų pasidžiaugsim“. 
Žvangančios ginklais tuomet maldaujam Paladės dievybę: 
Ji mus krante, kai klykėm džiugiai, pasitiko pirmoji. 

545 Galvas prie aukurų šydu mes Frigijos dengiam 
Is paskatais įsakmiais lieptąsias Heleno žiebiam 
Argo Junonai aukas, apeizom gerbdami įprastinėm. 

Negaišdami, vos baigėm aukot apeigom nustatytom, 
Gręžiam jūron ragus pratiesinių, apnarstytų burėm, 

550 Ir graikų padermės klastingą žemę paliekam. 

Linkis Tarento matyt, Heraklio, kaip kalba, statyto; 
Kyla iš ten prieš akis ir Lakinijos dievnamis šventas, 
Ir Kaulono pilis, ir laivų pražūtis Skilakėjus. 

Iš bangų tolumoj ir Etna jau Trinakrijos niūkso, 

555 Girdim, kaip daužo uolas šiurpulingai staugianti jūra 

Ir nuo krantų tolimų kaip palūžęs atsirita trenksmas. 

Varto smėlį dugne ir tyška vanduo iš gilybių. 

Tėvas Anchizas tada: „Čia, tikriausiai, ir bus ta Charibdė, — 
Akmenis Helenas šiuos ir baisingas uolas pranašavo, — 

560 Gelbėkit mus, o draugai, ir spauskit, kiek galite, irklais“. 
Vykdo jie tuoj, ką liepė, klusniai; Palinūras pirmasis 
Priešais bangas iš kairės su triukšmu savo atgręžia valtį. 
Sprūdo kairėn ir visi, kiek tik nešė juos irklai ir vėjas. 
Sviedžia mus lankas vilnies dangaus nepasiekiaman augštin, 

565 Grimstant bedugnėn bangom, karalystėn šešėlių nusėdam. 
Triskart kaukimas uolų nuaidėjo landoj akmeninėj, 
Triskart regėjom žvaigždes putomis aptaškytas rasojant. 
Kai nualsintus jau mus su saule ir vėjas paliko, 

Prie Kiklopų krantų nepatirtais keliais nusiplukom. 

570 Rymo pats uostas tyloj ir nešvilpauja plote jo vėjai, 
Griaudžia tačiau gretimoji Etna, griaudama šiurpulingai, 
Debesį dūmų juodų padangėsna kartais nuraito; 

Virstant dūmam dervos ir kaitroj pelenam sužaravus, 
Rita liepsnas kamuoliais ir žvaigždes augštybėse laižo. 

575 Gabalus kartais uolų iš kalno gilybių išplėšia 
Ir akmenų sutirpdytus gniutus, dusliai sudundėjus, 
Verčia iš dugno gelmių ir laukan kunkuliuodama drebia. 
Etnos našta, padavimais žmonių, užritinta slegia 
Žaibo surytą pusiau Enkelado gigantišką kūną, 

580 Kurs pro plyšius galybes liepsnų iš židinio kvapsto. 
Kiek tik kartų jisai apsiverčia pavargęs ant šono, 
Slepias už dūmų dangus ir Trinakrijos žemė sudunda. 

Tuokart pernakt, pasislėpę miškuos, tankmėj išlindėjom, 

Ir ženklojo šiurpaus, ir trenksmų priežasties nesupratę, 

585 Nes nei mėlynė giedros, nei ugnys žvaigždžių nespindėjo, 
Bet klaiki nakties glūduma nugramzdino mėnulį 
Ir apniukęs dangus debesų iamsumon pasinėrė. 

Brėško rytojaus diena, patekėjus aušrinei ankstyvai, 
Ir nuo dangaus nuklojo aušra šešėlį rasotą, 

590 Kai iš girios staiga nepažįstamo vyro paveikslas, 

Bado sugraužtas, klaikus, net gaila žiūrėt, kaip apšepęs, 
Žengia artyn ir rankas į krantus maldaujamai tiesia. 
Dirstelim tuoj: laukinė barzda ir grasus nešvarumas, 
Skarmalai dygliais suverti, o šiaipgi jau graikas, 

Siųstas kariauti kadai tėvynės šarvais Ilionan. 

Kai tik iš tolo ginklus ir apdarą Trojos išvydo, 

Krūpteli kiek, užmetęs akim, ir, baigščiai sumišęs, 

Žingsnį prilaiko staiga. Galvotrūkčiais tuoj pasileidžia 

Bėgti krantan ir verksmingai maldaut: „Prisiekiu žvaigždynais 

Ir gaivinga giedra ir galybėm dangaus dievagojuos: 

Imkite, teukrai, mane ir šalin betkurion nugabenkit: 

To man pakaks. Iš danajų laivų telikau čia tik vienas. 

Prisipažinti turiu: siaubiau penatus Iliono. 

Jei aš nuskriaudžiau jus ir sunkiai jums nusidėjau, 

Nardykit jūron mane ir plačiai tarp bangų išdrabstykit. 

Jeigu jau žūt, tai nuo rankų žmonių bent mirtis bus maloni“. 
Taręs apglobė kelius ir šliaužiojo klūpsčias įkibęs. 

Kas jis toksai, užsipuolame klaust ir kokio kilimo; 

Spiriam, kokia jį tranko lemtis, pagaliau, nenuslėpti. 

Ranką jaunuoliui tuojau pats tėvas Anchizas ištiesia, 

Šiuo palankumo laidu grąžindamas drąsą krūtinėn. 

Kai, pagaliau, atsigavo širdis, jis šitaip prabilo: 

„Achaimenidas esu, palydovas varguolio Ulikso, 

Gimęs Itakės saloj, neturtingas sūnus Adamasito. 

Trojon vykau (kad man laimės dienas kas šiandien grąžintų!), 

Sprunkant be kvapo draugam iš buveinės žiauriosios, apleistas, 

Vienas likau klaikumoj šios landos šiurpulingo kiklopo. 

Kraujo valgiu ir grasiom prirūgus puvenom erdvė 

Urvo nykaus, o pats gi žvaigždes pasistiebdamas remia, — 

Lai nukreipia dievai šio antkryčio baisą nuo žemės! — 

Nei į jį žvelgti gali, nei kalbėt su žmogum jisai leidžias. 

Vargšų jis minta mėsa ir siurbia pajuodusį kraują. 

Savo akim regėjau andai, kaip rankom galingom 

Griebęs du mūsiškius, landos vidury atsilošęs, 

Tėškė uolon, ir paplūdo asla, krešuliais aptaškyta. 

Krimto, mačiau, kraujų juodume paskendusius kąsnius, 

Tr sąnariai dar šilti tarp dantų nesustingę virpėjo. 

Ši begėdystė nuožmi be bausmės nepraėjo kiklopui, 

Nes, užsimiršęs aisiroj, Itakietis grasties nepabūgo. 

Kai po gausingos puotos, negyvai prisisrėbčiojęs vyno, 

Tįsojo ilgiu landos, atlošęs nusvirusį sprandą, 

Vemdamas mėsgaliais, prisisunkusiais vyno per miegą, 

Ir pūliuotais kraujais, mes, galiom dangaus pasimeldę, 

Burtais traukiam vietas ir, iš pusių visų pasipylę, 

Smeigiam durklu aštriu didžiulėn akin nevidono. 

Niauriai ši tik viena dubume po kakta teniūksojo, 

Foibo žibintas arba skridinys tartum argiško skydo. 

Taip tad džiugiai, pagaliau, už saviškių vėles atsimokam, 

Bėkit, o vargšai, tačiau ir, lynus nuo kranto nutraukę, 

Sprukit guviai... 

Nes kaip urve įdubiam Polifemas grasus ir didžiulis 

Dėvinčias vilnų danga uždarytas bandas išsimalžo, 

Taip padrikai ties vingiuotais krantais šių kiklopų baisingų 

Šimtas gyvena kitų ir augštaisiais kalnais dūlinėja. 

Pjautuvas trečiąkart jau prisipildė šviesa mėnesienos, 

Kai vienų vienas vargstu po girias tarp žvėrių ir landynių 

Ir kai baisius kiklopus, užsiritęs uolon, žiūrinėju. 

Plaka baimingai širdis, žingsnius arba balsą nugirdus. 

Uogom aitriom nuo šakų ir kietais kornelijų vaisiais — 

Miško skurdžiuoju penu — ir žolelių šaknim maitinuosi. 

Kiek bežvalgiau, teišvydau tik šį pirmutinį laivyną, 

Plaukiantį čia prie krantų. Kas bebūtų svečiai, pasiryžau 

Jiems atsiduot: kad sveikam tik pasprukt nuo genties nelabosios! 

Jūs man gyvybę verčiau išplėškit mirtim ko žiauriausia“. 
Vos tik jis baigė kalbėt, pats piemuo Polifemas, štai, regim, 

Nuo kalnų augštumos tarp avelių bandų atlinguoja. 

Slenka lėtai krantan žinoman apdribusi sunkiai 

Milžino masė šiurpi, akim išbadyta pabaisa. 

Ramstos ranka, nugenėta pušim grabaliodamas kelią, 

Lydimas būrio avių, širdies šio vienintelio džiaugsmo, 

Šios paguodos varge. 

Brenda vilnių gilumon, prie jūros plačios prisikasęs, 

Ir, iš akies dubumos sruvenantį plaudamas kraują, 

Mykia ir griežia dantim. Nors viduriu jūros jau žengia, 

Riedančios vilnys kalnais jam pašonių augštų dar nevilgo. 

Bėgti tolyn baimingai tada trepinėdami skubam, 

Pjausiome lynas tylom ir, maldaujantį vargšą priglaudę, 

Spaudžiam irklais kietai ir vilnis lenktyniuodami raižom. 

Junta jis aidint garsus ir tenlink žingsnius savo kreipia. 

Bet kai jo dešinė jau mūsų pasiekt negalėjo 

Ir kai Jonėnų srovėm lygiuotis su mum nevaliojo, 

Kauksmas klaikus supurtė bangas beribiam vandenyne. 

Nusmelgė riksmo baisa tolimiausios Ttalijos žemę, 

Ir sumaurojo Etna gilumoj įdubimų vingiuotų. 

675 O kiklopų gentis nuo augštųjų kalnų ir iš girių 

Metasi uostan ūmai ir pripildo krantus išbaidyta. 

Etnos brolius nykius tuščiai stovinėjančius regim. 

Ši šiurpulinga minia, dangun kilodama galvas, 

Žvilgčioja niauriai akim, lyg, augštybėn dangaus pasistiebę, 
Niūkso tvirti ąžuolai ar gurgučiais laimus kiparisas, 
Medžiai Dianos augšti ar alkas Jupiterio didžio. 

Veja mus siaubas šiurpus, galvotrūkčiais lynus ištiesus, 
Skleisti bures ir sprukt pavėjui, kur neš, nebežiūrint. 
Priešingai moko daryt Priamo sūnaus pranašystė, 
685  Draudžianti plaukt, kur mirtis abejur, tarp Charibdės ir Skilos. 
Ryžtamės spaust atgal, tik staiga iš augštybių Peloro 
Štai jau ir siųstas čionai mum Borėjas padėt atskubėjo. 
Praskrendam mirksniu laivais Pantagijo žiočių uolyną, 
Lygumas Tapso žemas ir Megaros krantų įlinkimą. 
Šias mum rodė vietas, matytas anksčiau beklajojant, 
Achaimenidas karys, Ulikso vargų bendrininkas. 
Šiapus sikanų lanksmos, kur bangos Plemirijų daužo, 
Driekias platoka sala, pirmykščių žmonių pavadinta 
Ortigija; Alfėjaus srovė elidiečio, kaip sako, 
Graužės slaptais po jūra keliais, kuri, Aretūza, 
Žiotim tavosiom dabar su sicilų vilnim susilieja. 
Vietos galingiem dievam, kaip liepė žynys, pasimeldę, 
Lenkiam tada riebiąsias žemes Heloro pelkėto. 
Skutam iš čia pro aštriąsias briaunas akmeningo Pachino; 
Kamerina, dievų lėmimu užginta palytėti, 
Dunkso bangų tolumoj, ir Gelos laukai prasiskleidžia, 
Praminias šitaip slėnys nuo srovės nesuvaldomos vardo; 
Jau ir tauriaisiais žirgais išgarsėjęs kadai Agrigentas 
Rodo nuo kalno staiaus išdidižiai savo rūmų galybę; 
Burių sparta palieku ir tave, Selinuntai palmingas, 
Ir pro panertas uolas prasprunku seklumom Lilibajaus. 
Uostas čia priima mus ir Drepano krantai gedulingi. 
Čia po jūrų bangas prieš šitiek audrų atsilaikęs, 
Prarandu, bėdulis, vaje, savo tėvą Anchizą, 
Visą paguodą varguos. Tu mane, geriausiasis tėve, 
Be globos palieki, tiek veltui vargų iškentėjęs. 
Helenas netgi žynys, tiek siaubo kadai pranašavęs, 
Nei klaiki Kelaina šio smūgio baisaus neišbūrė. 

Čia klajonių riba, čia mano vargai paskutiniai; 

15 Iš čionai prie jūsų krantų mane dievas atplukdė“. 
Taip Enėjas kilnus, jo vieno visiem besiklausant, 
Aiškino lemtį dievų ir minėjo kelius išklajotus, 
Kol, pagaliau, nutyla jis čia, iš jėgų išsimušęs. 

Bet jau seniai, slaptosios ugnies graužiama, karalienė 
Džiūsta, gėlos sužeista, ir gyslose žaizdą maitina. 
Maga jai vyro narsa ir kilminga dievų giminystė; 
Veido gražna ir kalbos žavesys, jos krūtinėn įgližęs, 
Drumsčia ramybę širdies ir nemigu vargina kūną. 
Vos tik žemes apkeliavo Aušra, žiburiuodama Foibu, 
Ir nuo skliautų dangaus išsklaidė blandą rasotą, 
Sesei mieliausiai skausmu svaigdama ima guostis ligonė: 
„Anna brangi, kaip klaikūs sapnai mane bauguliu purto! 
Koks neregėtas svetys į rūmus pas mus atsilankė! 
Kas jo veido žava, kaip tvaska šarvai ir krūtinė! 
Jis iš dievų, tuo karštai aš tikiu, ne tuščia tai spėlionė, — 
Širdį niekingos kilmės tuoj išduoda baila įgimtoji. 
Kur jo netrankė lemtis, kiek vargų jis karuos iškentėjo! 
Jei tik nebūtų ryžiis taip sieloj manoj užkietėjus, 
Kad niekuomet jau manęs neberiš jungtuviniai varžtai, 
Kai mane meilė pirma apgaulinga mirtim suvedžiojo, 
Jeigu vestuvių puota ir džiaugsmai dar nebūtų apkartę, 
Gal ir galėčiau suklupt, vien šia vilione susigundžius. 
Prisipažinsiu aš tau, brangioji, kad, žuvus Sichajui, 
Vargšui manam, ir šeimos penatus brolžudybei apšlaksčius, 
Vienas tik jis man jausmus ir svyruojančią pavergė dvasią. 
Pėdas senosios liepsnos jau aiškiai dabar atpažįstu. 
Bet kad verčiau aš prasmegčiau kiaurai prasivėrusion žemėn 
Ar kad nutvotų žaibu pragarmėn mane tėvas galybių, 
Kur balzgani šešėliai Nakties ir Erebo tamsybės, 
Jei tavo teises šventas aš išdrįsčiau sutrypt, Nekaltybe! 
Mano pirmąsias godas jau nusinešė vyras jaunystės, 
Meilės svajingi sapnai jam kape amžinai tepalieka“. 
Tarė ji taip ir upeliais raudų ėmė vilgyt krūtinę. 
Šitaip atsako Anna: „O sese, tu mano brangiausia! 
Gal ketini savo jaunas dienas praliūdėti vienatvėj, 
Nepasidžiaugus vaikais, dovanom numylėtom Veneros? 
Krimsis dėl to gal kapuos pelenai ar palaidotos vėlės? 

Gedinčios te ligi šiol ir nepalenkė Libijos vyrai 
Nei ankstesni iš Tiro vadai ar paniekintas Jarbas, 
Nei kunigaikščiai kiti, išugdyti Afrikos žemėj, 


Žygiais garsioj, — net kai linksta širdis, tu dar priešinsies meilei ? 


Negi dar tu nematai, kieno laukuos įsikūrei? 
Gaitulų miestai čionai, jų kare dar neįveikė niekas; 
Siaubia aplink ir numidai gaujom, ir Sirtis nesvetinga; 
Čia ir sausrų ištroškinta šalis, čia siautėja Barkė. 
Argi dar verta minėt, kad ir Pigmalionas iš Tiro 
Tebegrūmoja karu?.. 
Tik dievų lėmimu, aš tikra, ir Junonos malone 
Atplakė vėjų siauta laives šia kryptim Tiono. 
Kokius tu mūrus didžius ir kokią valstybę galingą 
Kylanti išvysi čionai, už vyro šaunaus ištekėjus! 
O kaip iškils punų ginklo garbė, susijungus su teukrais! 
Tu tik išmelsk malonę dievų ir, aukas jiem paklojus, 
Vaišint imk svečią dosniau ir kliaudis išrask, kad užgurstų, 
Jūroj kol siaučia audra ir lietingas danguj Orionas, 
Kol sutrankyti laivai ir oras keliaut nevilioja“. 
Žodžiais šiais įkvėpus vilties abejojančiai sielai, 
Liepsną sukurstė širdy ir iš varžtų drovos išvadavo. 
Lanko čia jos šventyklas ir pas aukurus meldžia malonės, 
Pjauna avis dvižiemes dovanojusiai teisę Cererai, 
Tėvui Liajui linksmam ir garsingam dainom Apolonui. 
Bei prieš visus gerbiama Junona, moterystės globėja. 
Taurę aukų paėmus pati, Didona žavingiausia 
Tarpragę karvės tvaiskios pašlaksto vynu iškilmingai. 
Žengia tada prie riebių aukurų priešais veidą dievybių. 
Dieną parinkus aukom, krūtinės gyvuliam žiodinėja 
Ir, įsmigus akim, tebevirpančius vidurius žvalgo. 
Ko beverta pranašų išmintis! Įžadai ir maldyklos 
Šėlstančiai ką bepadės, jei liepsnoj tebetirpsia krūtinė, 
Jeigu širdies gelmėse slaptoji žaizda neužgyja. 
Blaškos, skausmų geliama, Didona kai pamišus po miestą, 
Siautėja vargšė aistroj, lyg stirna, strėle sužeistoji, 
Kai tarp Krėtės miškų piemuo nesisaugančią liuoksint 
Smogė eiklia geležim ir durklą įbedęs užmiršo. 
Taip bėgdama ji per Diktės girias tarp kalnų klaidinėja. 
Pervėrus šoną kiaurai, įstrigo mirtingoji nendrė. 
Čia tarp rūmų naujų ji vedžiojasi Trojos Enėją, 

Rodo Sidono turtus, jam įpirši geidaudama miestą, 
Trokšta prabilt, bet žodžiai gerklėj netarti užsikirto. 
Čia, kai jau leidos diena, ji puotos nekantraudama laukia, 
Geidžia klausytis ir vėl išprotėjus vargų Iliono; 
Vėl ji akių nuo svečio žavaus atitraukt nebegali. 
Kai išsiskirstė visi ir blėso šviesa mėnesienos 
Ir kai neriant žvaigždėm snaudulys patalan ją viliojo, 
Kniubo liūdna, palikta vienumoj, ant apleistojo guolio. 
Veidą teberegi jo ir tariant žodžius tebegirdi. 
Julą spaudžia glėbin, žavėdamos atvaizdu tėvo, 
Vilias mintim apgauliom numalšint nenumaldomą gėlą. 
Bokštai nekyla nauji ir vyrai mankšton nebestoja, 
Nekasa uosto saugaus ir tvirtovių stiprių nebestato. 
Niūkso darbai nebaigti ir, niauriai karodamos, graso 
Keteros mūrų rūsčių ir dangun įsirėmę pabūklai. 

Kai tik didi Junona pražūtin ją pargrimzdus pajuto 
Ir net piktus liežuvius aistringos šėlos nebetramdant, 
Šitaip Saturno dukra priekaištaudama puola Venerą: 
„Pergalė čia nemenka ir laimikis iš tikro garbingas 
Tau ir berniukui tavam; kaip žygis kilnus ir didingas, 
Jei moteriškė viena dievybių dviejų nugalėta. 
Ne paslaptis, ir juntu jau seniai, kad, pabūgusi mūsų, 
Rūmų nemėgai augšių ir Kartaginos miesto didybės. 
Betgi kur baigsis vaidai ir kur mus nuves įtužimas? 
Ar ne geriau, jei taika amžina mus vedybom sujungtų ? 
Visa gavai, ko tik siela tava alkdama geiduliavo: 
Kaista Didonos širdis ir aistros kvaitulys ją kankina. 
Teisėm lygiom tad valdykim išvien mūsų bendrąją tautą, 
Frigijos vyrui naujam karalienė kilni tevergauja, 
Te ji rankon tavon tiriečius atiduoda į kraitį“. 

Permanius klastą vienok ir šnekant žodžius veidmainingus, 
Kad tik į punų krantus karalystę italų nukreiptų, 
Taip Venera atsikerta jai: „Kas taip išprotėjęs, 
Jog atmestų tatai ar kariaut su tavim įsigeistų, 
Jei tik išeitų geran tavuoju žodžiu pasikliovus. 
Bet nerami aš blaškaus nežinioj, ko Jupiteris geidžia: 
Ar tiriečius jis mieste vienam su trojėnais įkurdins, 
Ar palaimins tautas, sutartim amžinom sujungtąsias. 
Tu jo žmona, tau derėtų maldaut užkietėjusią širdį. 
Vesk, aš seku“. Atsako jai taip Junona, karalienė: 

„Darbas šis galioj manoj. O dabar tu manęs paklausyki, 
Kaip mums reikės čia daryt, ir dėkis galvon, ką sakysiu. 
Taisos Enėjas keliaut su vargše Didona į medžioklę 
Girių gelmėn, kai rytų pakrašty, vos tik dienai praaušus, 
Kilti Titanas pradės, spinduliais apiberdamas žemę. 
Kol varovų būriai tebesiaus jodinėdami krūmus, 

Jiems tamsiu debesim su ledais iš viršaus aš prapliupsiu 
Ir šiurpulingu trenksmu sukrėsiu dundėdama dangų. 
Išsibėgios ir nakties glūdumoj pasislėps palydovai. 
Glausis landoj toj pačioj Didona ir Trojos valdovas. 
Būsiu ir aš tam urve ir, jei tik manęs neapvilsi, 

Ryšiais tampriais sutuokus abu, jo žmona pripažinsiu. 
Čia bus vestuvių puota“. Be ginčų tuojau Kiterietė 
Pritarė jai ir šypsojos širdy, supratusi klastą. 

Kai tik pakilus Aušra paliko bangas Okeano, 
Spindinčion ryto švieson pro vartus pasipylė jaunimas: 
Neša tinklus, ilgąsias akstis ir medžioklines kilpas, 
Smelkias masilai raiti ir skalikai gaujom pasileidžia. 
Delsiančios dar kambary tebelaukia kilnios karalienės 
Punų didikų minia. Žėrėdamas purpuru, žirgas 
Kapsto žemes ir žąslų putas nerimaudamas kramto. 
Žengia ji pagaliau tarp gausingos minios palydovų, 
Žvilga apsiaustas puošnus, ailankom išrašytas auksinėm, 
Aukso saga sukabina kraštus purpurinio drabužio, 

Auksu magztyti plaukai ir auksinė strėlėm šovininė. 
Krykštauja Julas smagus tarp gretų kunigaikščių frigėnų; 
Prieky voros išdidžiai Enėjas žavus atžygiuoja, 

Seka dvi tautos drauge, jas jungia bendra vadovybė, 
Tartum, Ksanto sroves ir Likijos žiemą apleidęs, 

Lankos Dele, gimtinėj brangioj, Apolonas skaistusis, 
Rengdamas šokius džiugius su giesmėm aplink aukurą šventą; 
Klykia bendroj kamšaty ir ratu šokinėja driopai, 

Trypia kretiečiai linksmi ir dažytais veidais agatirsai. 
Žengia jis pats per Kinto kalvas ir, juosdamas auksu, 
Garbanas raito bangom ir puošia gležnais žalumynais. 
Didvyrio veidas žavus taip spindėjo taurai ir kilmingai. 

Kai prikopė daubas ir kalnų neįžengiamą tankmę, 
Strakteli mirksniu akies nuo uolų ir jau ritas paknopstom 
Ožkos laukinės lomon. Čiagi vėl iš anapus tankynės 
Liuoksi būriais per lygius lakus išpjudytieji elniai, 

Raičioja dulkes stulpais ir palicka kalnų tankumynus. 
Švaistosi Julas džiugiai, ant žirgo smarkaus užsiritęs, 
Dūksta plačiom lygumom, ir tik lenkia čie vieną, čia kitą. 
Geidžia ir maldo dievus, kad atsiųstų jam šerną baikštuolį 
Ar kad nuo kalno kuris iš liūtų gelsvų nusileistų. 

Niaukstos tuo tarpu dangus ir, erdvei griausmais sudundėjus, 
Liūtis pilkšva su ledais čiurkšlėmis jau prapliupusi šniokščia. 
Tiro čia palyda ir Trojos kariai bei kilmingas 
Dardano ir Veneros želmuo per laukus išgąstingai 
Kuria lūšnosna kas kur. Nuo kalnų virsta kriokdamos upės. 
Glaudžias urve tam pačiam karalienė ir Trojos valdovas. 
Ženklą piršli Junona ir Žemė jiem beregint siunčia: 

Bliksi ugnis, ir, aiterui šviesiam jungtuves pripažinus, 
Nuo augštybės kalnų orejadžių kauksmai nuaidėjo. 
Ta diena jos mirties priežastis ir pradžia negerovių, 
Nes nuo tada nebevaržo jau jos nei liežuviai, nei akys; 

Nebe slaptuoju džiaugsmu Didonos širdis besiguodžia: 
Dangstos jungtuvėm dabar, tuo vardu puošdama savo kaltę, 
Libijos miestais didžiais Paskalba beregint sklinda, 

Yda Paskalbos staigi, — ūmesnės kitos neberastum. 

Minta guviu judrumu ir jėgas kelyje išaugina; 

Dreba menkutė pradžioj, bet greit į padanges iškyla, 
Žengia po žemę drąsi, debesin slėpdama savo galvą. 

Ant rūstybės dievų širsdama, Enkeladui ir Kojui 

Seserį ją po kitų, kaip sako, pagimdžiusi Žemė, 

Kojom lakiom, ir lengvučiais sparnais šiurpulingą pabaisą. 
Tiek jos budriųjų akių, kiek plunksnų ant milžino kūno, 
Ir, ar gali betikėt, tiek pat po jom ir liežuvių, 

Plepančių snukių tiek pat, tiek ausų, visa girdinčių, styri. 
Miegui saldžiam nesudėjus akių per ištisą nakiį, 

Laksto ji erdvėm tamsiom, švilpdama tarp dangaus ir tarp žemės. 
Lindi dienos šviesoje ir žvalgos nuo šelmenio stogo 

Ar nuo bokštų augštų ir miestus baugina galingus, 

Visa vienaip skelbdama — ir gandus pramanytus, ir tiesą. 
Griebėsi skleisti dabar ji kalbas tarp tautų daugeriopas, 
Šneka vienodai džiugiai tiek tikrus dalykus, tiek nebūtus: 
Vyras trojėnų kilmės Enėjas esąs atkeliavęs, 

Ketanti dėtis su juo Didona, karalienė žavinga. 

Ištisą žiemą dabar jie linksmai prabangoj išdykauja, 
Skęsta geisme nedoram, pamiršę valdžias karalysčių. 

Deivė kokti tat paskleidė visur, — prabilo ir vyrai. 
Vienu matu ji nukreipia žingsnius ir pas Jarbą karalių, 
Uždega sielą kalbom ir sukursto širdy įtužimą. 

Jis, Hamono sūnus ir nimfos Garamantidės, 

Statė plačiojoj šaly Jupiteriui šimtą maldyklų, 
Aukurus rengė šimtais ir žiebė liepsnas amžinąsias, 
Budrią sargybą dievam. Kraujais gyvulių prisisunkia 
Žemė riebi, ir juosia slenksčius margaspalviai vainikai. 
Šėlo be proto jisai, kartaus įsiutintas gando, 

Ir dievų akyse, kaip kalba, prieš aukurą šventą, 

Kėlė rankas ir maldavo karštai Jupiterį didį: 

„Maurų gentis, o Jupiteri, tau, visagalintis dieve, 
Laisto Lenajaus skysčius, ant suolų pasirėmus margųjų. 
Žvelk dabar, ar ne veltui tavęs nugąstaujam, o tėve, 
Kai užsimoji žaibais. Gal aklai tepataikančios ugnys 
Iš debesų tenugandina mus ir tuščiai tesubilda. 

Kūrėsi mūsų šaly beklajodama ši moteriškė, 

Statės miestuką čionai, mūsiškių laukų pasipirkus. 
Davėme arti krantus, jai nuomon užleidome vietą. 
Ardė ji man jungtuves ir kvietėsi sostan Enėją. 
Pusvyriai lydi būriu ir dabar tą patį štai Parį; 

Puošia majonų mitra jis varvančius plaukus ir smakrą, 
Smaginas nūn grobiu, o mes į tavąsias šventoves 
Dovanas nešam gausias ir tuščiuoju garsu pasiguodžiam““. 

Kalbant jam tokius žodžius ir aukurą laikant apglėbus, 

Tėvas dangaus iškausė maldų ir rūmuosna žvelgė, 

Kur mylavos abu, užmiršę vardų garbingumą. 

Štai ką, prabilęs tada, jis vykdyt Merkurijui liepia: 
„Kviesk, o sūnau, Zefirus ir Kartaginon sparčiai plasnoki 
Pas tiriečius, kur trojėnų lix šiol tebegursta dar vadas. 
Jam dabar negalvoj nei miestai, lemties pažadėti, 

Ragink tad jį ir kaip vėjas guviai jam pranešk paliepimą. 
Negi šitokį mum jį žavi Venera pažadėjo 

Ir negi tam iš danajų strėlių du kartus išvadavo. 

Skirta juk jam viešpataut galingai Italijos žemei, 
Žvangančiai karo siauta, ir Teukro, kilnaus didžiavyrio, 
Giminę tęst ir pasaulio ribas savo teisei pajungti. 

Jei nesukurstytų jo šių žygių garsių didingumas 

Ir dėl savosios garbės jei naštos jis pakelt nesiryžtų, 
Tėvas Romos pilių dar Jului bepavydėtų ? 

Ką gi ketina jis ten ir iš priešų tautos ko belaukia, 
Jog auzonų kilties ir Albos laukų nebepaiso? 
Plaukt įsakau — šiai mano valia ir pranešk ją bematant“. 
Baigus jam savo kalbėt, tas įsakymui tėvo didingo 
Rengias paklust ir apsiauna vikriai auksasparnėm klumpaitėm. 
Iškelia jos augštybėn sparnais ir viršum vandenynų 
Ar sausumos kaip vėjas ūmus plasnodamos neša. 
Lazdą ima tuomet ir ja blyškiąsias iš Orko 
Šaukia vėles, pasiunčia kitas į Tartarą niūrų. 
Miegui gesina akis ir žiebia mirties užmigdytas. 
Vėjus užsiundęs virbu, per subjurusį rūką jis neria. 
Augštus Atlo pečius ir viršūnę jau skrisdamas regi; 
Dangiškus remia skliautus keteros prislėgtas stipruolis; 
Supa tamsa debesų pušim apaugusią galvą; 
Plaka ją vėjų siauta ir audringai šniokščiančios liūtys. 
Sniegas pečius apdengia baltai, ir seniui per smakrą 
Verčiasi upės srovėm ir styri barzda suledėjus. 
Plaka ritmingai sparnais ir stabteli čia Kilėnietis. 
Leidžiasi jūron iš ten, sunkumu savo kūno pasviręs, 
Tartumei paukštis šmaikštus, lig paviršiaus vandens prisiplakęs, 
Skuta žemai pro žuvingas uolas virš bangų palei krantą. 
Lygiai taip pat tarp erdvybių dangaus ir tarp žemės slėnumo, 
Kirsdamas oro erdves, prie Libijos kranto smėlynų 
Smigo artyn senelio kilnaus atžala Kilėnietis. 
Spėjo tik lūšneles prisiirt sparnapadėm klumpaitėm, 
Statantį mūrus naujus ir pilis jisai regi Enėją. 
Jaspidu mirga gelsvai rankena kalavijo žvaigždėta, 
Purpuru dega rausvu nuo pečių jam nukaręs apsiaustas. 
Rankom Didonos pačios išausta dovana ši brangioji, 
Aukso siūleliais plonais ją išdaigstė pati karalienė. 
Puola nelaukdamas jį: „O verge silpnos moteriškės! 
Pamatus miestui dedi ir Kartaginą gražini augštą? 
Tau negalvoj jau dabar nei skiria užduotis, nei valstybė? 
Siunčia mane pats karalius dievų nuo šviesybių Olimpo; 
Dangiškus graižo skliautus ir žemes šisai viešpats galybių. 
Liepia jis pats, kad kaip vėjas guviai tau įsakymą neščiau. 
Libijoj ko begursti, ką čia ketini, ko tikiesi? 
Jeigu nemaga dar tau šių žygių didžių garbingumas 
Ir dėl savo garbės jei vargo pakelti nesiryžti, 
Žvelk į pražystaniį bent savo sūnų Askanijų Julą: 

Jam paskirta italų šalis ir Romos valstybė“. 
Vos tik pabaigė tart įsakymus tuos Kilėnietės, 
Jam nebedavęs prabili, žvilgsnius apleido mirtingus 
Ir tolumoj ėmė nykt iš akių į lengvutį dvelkimą. 

Bet išvydęs talai, Enėjas apstulbo be žado: 
Stingo balsas gerklėj ir šiurpo plaukai drebulingai. 
Partrenktas šios kaip griausmo kalbos ir dievų įsakytas, 
Dega geismu tuoj sprukt paslapčiom iš žemių žavingų. 
Ką gi daryti, vaje? Aplinkinėm kalbom kaip išdrįsti 
Šėlstančiai tiesą atskleist ir nuo ko gi dabar jai prabilti? 
Čia jis vienur, čia kreipia kitur paskubom savo mintį, 
Graibstos kryptim įvairiom ir būdus visus apgalvoja. 
Linko širdis pagaliau sumanymą šį pasirinkti. 
Liepia Sergestui tuojau, Serestui narsiam ir Mnestėjui 
Rengti laivyną slapta ir, karius prie krantų suvadinus, 
Ruoštis kovon, nelauktos parengties priežasčių neišduodant. 
Pats gi jisai, kol tauri Didona dar nieko nežino 
Ir kol, meilė gili kad galės pasirikt, nenuvokia, 
Teišžvalgys, kaip prieit patogiau ir kada ją prakalbint, 
Kaip ko sklandžiau tą kėslą atlikt. — Visi tartum vienas 
Klauso tuojau kas liepta džiugiai ir vykdyt suskanta. 
Bet karalienės širdis (ar mylinčią kas beapgautų?) 
Juto klastas ir jau ruošės sutikt beartėjančią audrą, 
Nepasikliovus tyla. Tas pat šėlstančiai gandas nedoras 
Pakužda dar, kad rikiuoja laivus ir jis taisos kelionėn. 
Nebesuvaldo savęs ir siaučia ugningai po miestą, 
Tartum indus šventus išvydusi šėlsta tijadė, 
Kai kas metai treji per šventes slėpiningas ją siundo 
Bakcho šauksmas „io“ ir naktiniai aidai Kitairono. 
Taip priekaištaut pagaliau ji Enėją pati užsipuola. 

„Dar ir nuslėpt, apgavike, tikies bedievišką klastą 
Ir iš manosios šalies drįsti slapčiomis pasitraukti? 
Nebesulaiko tavęs nei meilės paniekintos šauksmas, 
Nei duoti pažadai, nei mirtis gedulinga Didonos. 
Net kol danguj dar žvaigždynas žiemos, tu, paruošęs laivyną, 
Jiron veržies atviron, tebesmarkaujant šiauriui, žiaurusis? 
Jeigu namai nesvetingų kraštų ir laukai tolimieji 
Neviliotų tavęs ir Troja senoji stovėtų, 
Dumtum laivais per audringas vilnis? Nuo manęs juk nešiesi? 
Dėl tavo dešinės, dėl ašarų šių graudulingų, — 

315 Kai nebepasilikau sau nieko daugiau, nelaiminga, — 
Dėl mūsų meilės bendros, dėl vos bepradėtų vestuvių, 
Jei gera tau bent kiek aš buvau ir nors kiek meilingumo 
Jei iš manęs pajutai, pagailėk mano žlungančio namo, 
Atsižadėk, jei dar melsti galiu, tos minties, aš maldauju. 
320 Niršta tik dėl tavęs tiriečiai ir Libijos gentys, 
Širsta nomadų vadai; dėl tavęs ir drova man užgeso, 
Ir pirmykštė garbė, tik viena kuria tegalėjau 
Kilt lig žvaigždžių; kam užleidi, svety, mane, mirsimą vargšę? 
Vardas šis vienas, ana, iš vyro juk man bepalieka! — 
325 Ko begaištu? Gal kad sienas pilies išardytų man brolis 
Ar kad vergaut parsivestų mane Gaitulijos Jarbas? 
Jei prieš bėgant bent man nuo tavęs atminimas paliktų, 
Jeigu žaistų dabar pilyje mažytis Enėjas, 
Veidu bent savo gyvai primindamas tavo paveikslą, 
330 Nebesijausčiau tuomet apleista ir pažeminta vergė“. 
Baigė kalbėt, o tasai, Jupiterio žodžiam paklusęs, 
Laikė įbedęs žvilgsnius ir skausmą krūtinėje tramdė. 
Taria trumpai pagaliau: „Kiek lūpos skaičiuot begalėjo, 
Nuopelnų tavo visų, karaliene, tau niekad neneigsiu 
335 Ir niekuomet nesigriausiu širdy, prisiminęs Elisą, 
Kol tebejausiu save, kol kūną dvasia tebežadins. 
Ginsiuos trumpai. Nei nuslėpt ketinu aš vogčiom savo žygio, — 
Jo nevadink bėgimu, — nei vedybų ryšiu susijungiiau, 
Nei kada nors aš vestuvių deglais geidavau iškylauti. 
340 Jeigu tik leistų lemtis vairuot man pačiam savo buitį 
Ir jei savo valia tvarkyt kas man rūpi galėčiau, 
Trojos pirmiausia miestu, brangiais palikimais mūsiškių, 
Sieločiaus vėl: Priamo pilies tebekiltų dar bokštai, 
Pergamą iš pelenų atstatyčiau ir vėl nugalėtiem. 
345 Foibas Grinietis tačiau Italijon siunčia didžiojon, 
Liepė Ttalijon spaust ir Likijos dievo būrimas. 
Meilė man čia ir tėvynė čionai. Jei tave, Toinikiete, 
Libijos miesto vaizdai ir Kartaginos pilys gurdena, 
Ko gi Auzonijoj tad įsikurt bepavydi mum, teukram.? 
350 Leista ir mum teesie jieškoti svetur karalysčių. 
Kai tik šešėliai nakties apgaubia žemes aprasotas 
Ir kai ant skliautų dangaus ugningosios žvaigždės pakyla, 
Tėvas Anchizas kaskart grūmoja sapne susikrimtęs; 
Šaukia ir Julo skriauda, kad brangiausiąjį sūnų apgaunu 

Dėl Hesperijos laukų ir sosto, lemties pažadėto. 

Ir pranešėjas dievų, net paties Jupiterio siųstas, — 

Mūsų prisiekiu galvom! — su liepimais kaip vėjas atskrido; 
Pats juk mačiau skaisčiausia šviesa spinduliuojantį dievą 
Žengiant į rūmus pilies ir tartus žodžius jo girdėjau. 
Gailint liaukis mane, negraudenk ir savęs savo skundais, 
Ten aš veržiuos valia ne sava...“ 

Kalbantį taip Didona šnairom dar ilgai tyrinėja; 
Graižo akis čia vienur, čia. kitur, apklajodama visa 
Sukauptu tyliai žvilgsniu, kol širdis kartumu prasiveržia: 
„Nei tu Veneros sūnus, nei Dardanas tavo senolis, 

Bet, apgavike, tave uolom kietabriaunėm pastiręs 

Gimdė Kaukazas šiurkštus ir Hirkanijos tigrės penėjo. 
Kam dar beslėpti skausmus, kam belaukti šėlos siaubingesnės? 
Mano raudon suvaitojo balsu ar pajudino žvilgsnį ? 
Puolė jis mylinčią guost ir ašaras liet suminkštėjęs? 
Kas tat pralenks žiaurumu? Žiūrėt jau į tai nebegali 
Net nei didi Junona, nei Saturno sūnus maloningas. 

Kuo gi daugiau pasikliaut begali? Bangų atplukdytą 
Priglaudžiau vargšą aš jį ir, beprotė, valdžia dalinausi, 
Nuo mirties keleivius, laivus nuo ugnies išvadavus. 

Vai, kaip įtužus siuntu! — Dabar ir orakulas Foibo, 
Likijos burtai dabar ir paties net Jupiterio didžio 

Siųsias šauklys šiurpius liepimus jam neša per erdvę. 
Rupestis tas juk dievam palaimingą tedrumsčia ramybę. 
Nei tave užlaikau, nei žodžiam taviem prieštarauju; 
Skrosk audringas vilnis, už jūrų jieškok karalysčių. 

Jei dar ką gali dievai, — akmenin aštriabriaunin įsmigęs, 
Bausmę pelnysi, tikėk, ir Didoną vardu paminėsi. 

Keršto liepsnom už akių tave nuolatos aš sekiosiu 

Ir, kai šalioji mirtis nuo kūno atskirs mano dvasią, 
Šmėkla klajosiu visur, ir, niekše, kaltes man išpirksi. 
Džiūgaus širdis, kai ateis man žinia karalystėn šešėlių“. 

Kalbą nutraukia čionai iš jėgų išsimušus ligonė; 
Bėga namo, iš akių dingdama, ir palieka jį vieną 
Tūpčiojant bailiai ir daug sakyti dar ką beketinant, 
Vergės pripuola mitriai ir suglebusius sąnarius vargšės 
Neša glėby guldyt patalan kambary marmuriniam. 

Troško karštai paguodos žodžiu pamaldusis Enėjas 
Tildy: Didonos kančias ir ramint susikrimtusią sielą; 

Geliamas meilės skausmų, vaitoja balsu sopulingu, 

Vykdo tačiau, ką liepė dievai, ir lanko laivyną. 

O tada visam krante, tvirtai įsirėmę, 

Leidžia teukrai laivus, ir dugnas jau plaukia dervuotas. 

Neša irklam šakas ir velka kamblius netašytus: 

Skuba pabėgt kuo greičiau. .. 

Kaip jie kraustės tada, kaip plūdo, matytum, iš miesto! 

Tartum krūvą kviečių didžiulę skruzdės apninka 

Niokot ir, žiemos neužmiršdamos, klėtin gabena. 

Štai laukais vora juoda per žolę žygiuoja 

Su grobiu siauru taku, atremdamos vienos 

Stumia pečiais javų naštas, kitos vorą rikiuoja, 

Sklaisto žygio kamšas, ir verda čia žingsnis kiekvienas. 
Kaip tau išlaikė širdis, šiuos darbus išvydus, Didona? 

Kaip kaukei, plačiuosius krantus regėdama knibždant, 

Kai nuo augštybių pilies metei tolumon savo žvilgsnį 

Ir kai klykimais džiugiais sumišusi jūra klegėjo! 

Kur, o meile žiauri, mirtingų širdžių nepalenksi! 

Verčia ją vėl maldaujani prašyt ir ašarom plūsti, 

Išdidumą širdies nužemintai meilei pajungti, 

Kad peranksti mirdama nepaliktų dar ko neišbandžius. 
„Anna, matai, kaip pakrantėj visoj būriuodamies žmonės 

Skuba miniom iš visur ir drobė vėjus vilioja. 

Štai ir jūreiviai linksmi jau vainikais vairus apipynė. 

Šitokių jei kančių tikėtis, o sese, galėjau, 

Jas ir pakelti galiu. Tik vieno tavęs dar maldauju, 

Anna, man štai kuo padėk; jis vieną tave ir tegerbia, 

Tau ir slaptuosius jausmus apgavikas tasai patikėjo, 

Kaip ir kada prisigretint prie jo tu viena težinojai. 

Eik ir, sese, sakyk išdidžiam nusižeminus priešui: 

Nei aš Troją išgriaut su danajais Aulidėj prisiekiau, 

Nei siunčiau Ilionan laivus, nei tėvo Anchizo 

Manams bei pelenams šventvagystės darbais nusidėjau. 

Ko tad jo ausys žiauriai mano žodžių klausyt atsisako? 

Kur nuskubės? Tegu vargšei suteiks dar šią bent malonę, 

Tepralaukia audras, kad pavėjui lengvai pasileisių. 

Jau nebe meilės senos, apgaulingai išduotos, maldauju, 

Lacijaus krašto žavaus nesiūlau išsižadėti, — 

Lukterk jo teprašau, tik ramybės ir laiko šėlimui, 

Kol pripratins lemtis kentėti mane nugalėtą. 

Šios dovanos paskutinės meldžiu, seseries pagailėki! 
Kai mane išklausys, apsčiai mirdama atsiteisiu“. 

Meldė ji taip, o vargšė sesuo nuolatos jam kartojo 

Tuos verksmingus žodžius, bet raudos širdies negraudeno. 
Jokių gailingų kalbų nei klausyt, nei girdėt jis nenori: 
Draudžia lemtis ir užgniaužė dievai jo ausis gailestingas. 
Alpių tartum kalnais žiemių audringi Borėjai, 

Švilpdami čia iš šen, čia iš ten tarp savęs susivaržo 
Ąžuolą drūtą išraut. Daugiametį kamieną sukrėtus, 
Braška šakos augštai ir žemę lapais nukloja. 

Styri pats ant uolų ir kiek viršūne padangėn, 

Tiek šaknim šešėlių klaikion pragarmėn nusidriekia. 
Taip rauda iš vienur ir kitur mūsų didvyrį plaka, 

Bet krūtinė tvirtai allaiko skausmus sopulingus, 
Nepasiduoda dvasia, ir ašaros veltui terieda. 

O tuomet Didona, pabūgus dalies nelaimingos, 
Meldžia mirties, ir skliautai dangaus jos akių nebežavi. 
Kai, geisdama su žemės šviesa ko veikiau atsiskirti, 
Maldė dievus ir šventa dovana jau ant aukuro smilko, — 
Stingsta čia žodžiai gerklėj! — šventoji drėgmė pajuodijo. 
Laistomi vyno šlakai štai virsta krauju šiurpulingu. 
Niekam šio vaizdo baisaus, net sesei jinai neapreiškė. 
Buvo pily nuostabiai gerbiama šventykla marmurinė 
Vyrui Didonos pirmam. Puošniai ją nuklojo žalumas, 
Gėlės, vainikai margi ir raikščiai šventi baltasniegiai. 
Kai nakties tamsuma apgaubia rutulį žemių, 
Šaukiančio vyro žodžius iš čia, kaip jai rodos, išgirsta; 
Ir dažnai nuo šelmens pelėda balsu gedulingu 
Skysdamos spiegia ilgai ir gailiai viena suvaitoja. 
Skelbtos nekartą, be to, dievotų žynių pranašystės 
Grasymais baido šiurpiais. Čia ją pats Enėjas žiaurusis 
Šėlstančią vaiko sapne. Ji nuolat pati pasilieka 
Tr nuolatos ilguoju keliu žingsniuodama sunkiai, 
Be palydų viena, dykumoj jieškinėja tiriečių, 
Lyg eumenidžių būrius pamišęs išvysta Pentėjus, 
Regi Tėbus dvejus ir saulės jam dvi pasirodo, 
Ar tarytum žiauriai vejojamas scenoj Orestas 
Nuo ginkluotos deglais ir gyvatėmis motinos sprunka, 
O šveniovės slenksčius apsėdo būriu eumenidės. 

Kai, nugalėta kančios, sau gyvenimą baigt pasiskyrė 

Ir kai ją siaubė šėla, pati vienumoj tyrinėja, 
Kaip ir kada sau gyvybę atimt, ir seserį guodžia, 
Veidu mintis slėpdama, o giedriąja kakta beviltybę: 
„Sveikink, brangioji, mane: suradau išganingąjį kelią, 
Kurs man jį sugrąžins ar nuo jo išvaduos mano meilę. 
Už tolimų Okeano ribų, kur saulė nusėda, 
Baigiasi ten aitijopų šalis, ten milžinas Atlas 
Graižo ašį petim, ugninėm žvaigždėm nusagstytą. 
Teko man kartą sutikt iš anų kraštų tolimųjų 
Žynę masilų genties, hesperidžių šventvietės sargę. 
Saugo sodus ji šventus ir puotą slibinui ruošia, 
Varvina medų gerklėn ir migdančių barsto aguonų. 
Ji maldelėm kerų išlaisvinti pažada širdis, 
Ilgesio varžtais skaudžiais kitas, jei norės, pažaboja. 
Stabdo upių sroves ir žvaigždynus atgal sugrąžina. 
Burtais iššauks nakties vaiduoklius, ir, tu pamatysi, 
Žemė po kojų mauros ir uosiai nužengs nuo kalnynų. 
Sese, prisiekiu dievais ir tavo brangiausiąja galva: 
Ne laisva juk valia griebiuosi šių burtų raganės. 
Rūmų kieme tu sukrauk paslapčia į padanges man laužą, 
Nevidono ginklus, kuriuos jis menėj paliko, 
Ir visus grobtuosius šarvus, ir vedybinį guolį, 
Nuo kurio aš, vargšė, žuvau, sumesk į tą laužą: 
Atminimus jo visus žynė man išdildyti liepė“. 

Čia nutrūko kalba ir veidas bematant nubalo. 
Bet nenumanė Anna, kad sesuo apeigom negirdėtom 
Tegeidė mirtį pridengt; ji nelaukė šėlos siaubingesnės, 


Kaip po Sichajaus mirties, nei tikėjos šiurpios saužudybės. 


Vykdo tad valią sesers... 

Kai iš pušų ir dervos ir pliauskių kietų ąžuolinių 
Stirta didžiausia kieme lig dangaus nusidriekus riogsojo, 
Šermenų gėlėm ir vainikais aplink apipynus, 

Deda viršun karalienė šarvus, jo paveikslą ir kardą, 
Kelia guolį laužan ir jaučia širdim savo dalią. 

Stovi aplink aukurai ir plaukais sudraikytais raganė, 
Triskart šaukia balsu dievybių šimtus ir Chaosą, 

Ir Erebo tamsas, ir triveidę mergelę Dianą. 

Vandeniu šlaksto aplink iš versmės tariamosios Averno; 
Jieško žolių, mėnulio šviesoj pjautuvais žalvariniais 
Žydinčiam amžiuj kirstų ir pajuodusių sultim nuodingom. 

Jieško ir meilės augmens, nuo kaktos kumeliukui begimstani 
Močios nespėto nugnybt. 
Bet ji pati su miltais aukų ir pašventintom rankom, 
Kojos vienos atvyniojus raiščius, aisijuosus drabužį, 
Šaukiasi keršto dievų, prie aukuro mirt pasiryžus, 
Ir, jei yra kur galia, užjaučianti nuskriaustą meilę, 
Jei dar kuriai teberūpi tiesa, karštai ją maldauja. 

Buvo naktis, ir saldžiuoju miegu gyvybė ilsėjos 
Žemėj visoj. Nurimo miškai, vandenynai audringi. 
Žvaigždės skliautais dangaus vidurin savo kelio kai plaukė, 
Kai nutilo laukai, galvijai ir paukščiai margieji, 
Gūždamies ties ežerais, kaip plačiai jų vanduo tyvuliuoja, 
Kur tik krūmų tankmė, kur laukai erškėtynų dagiųjų, 
Snaudė nakties tilktyje vargus užmiršusios širdys. 
Tik Foinikietės kančios ramybė nakties nenumaldo: 
Nei sudėt ji akių, nei krūtinės gaivint nebegali. 
Sielvartas graužia ir vėl ir siaučia atgijusi meilė, 
Įniršis grįžta širdin ir verpetais šėla kunkuliuoja. 
Taip užkietėjus dvasia ir mintys tos pačios vis knieti: 
„Ką gi daryt? ar pajuoktai ir vėl man jaunikių pirmykščių 
Ir nomadų vadų, kuriuos tiek kartų atstūmiau, 
Melsti malonės žemai ir keliaklūpsčiai vėl pasipiršti? — 
Tad pasekt Iliono laivais ir teukram lankstytis ? 
Gal kad džiugu, jog išgelbėjau tuos, kurie už gerumą, 
Jiems padarytą kadai, padėkot tinkamai neužmiršta ? 
Jei ir norėčiau keliaut, tai kas gi nekenčiamą imtų 
Į laivus išdidžius? Gal, vargše, dar tu nepažįsti 
Laomedonto genties klastingų darbų ir apgaulės? 
Bėgsiu tuokart viena paskum klykiančią gaują jūreivių 
Ar su maniškiais mesiuos, tiriečių būrius surikiavus, 
Ir vos tik išrautiem iš brangios gimtinės Sidono 
Tiest prieš vėjus bures ir plaukti atgal įsakysiu ? 
Mirk, kaip nusipelnei, ir durklas kančias tenumaldo. 
Tu pimoji mane, o sese, raudų nugalėta, 
Šian įstūmei vargan ir šėlstančią priešui išduodi. 
Man pagailėjo lemiis, kaip žvėrim, be vedybų, nekaltai 
Amžių ramiai išgyventi ir širdgėlos šios nepažinti. 
Žodį taviem pelenam, o Sichajau brangus, aš sulaužiau“. 
Tokius skundo balsus iš krūtinės ji sunkiai išspaudė. 

Jau pasiryžęs keliaut, ant augštosios dangties vairininko 

Snaudė Enėjas saldžiai, kelionei viską paruošęs. 
Veidu vėl tuo pačiu paveikslas dievo sugrįžęs, 
Aukso gelsvom garbanom ir kūnu jaunatvės žavingu, 
Ir spalva, ir balsu, ir viskuo Merkurijus gyvas, 
Jam apsireiškė sapne ir šitaip, tarytumei, mokė: 
„Deivės sūnau, argi tu begali dar ramiai beilsėtis, 
Negi tu dar nematai, kaip šiurpūs tau graso pavojai, 
Ir negirdi, kaip gundo kelian palaimingi Zefirai? 
Tik bedievybe žiauria ir klastom ji dabar besiguodžia, 
Mirt pasiryžus tvirtai, ir verda įtužus krūtinė. 
Neskubi bėgti iš čia, kol kelias dar tau nepastotas? 
Plūduruos tuoj rastgaliai ir drums susiūbavusią jūrą. 
Šiurpūs deglai sužibės, ir liepsnos įkaitins pakrantę, 
Jeigu šioj žemėj tave užklups Aušra tebedelsiant. 
Na, tad negursk: moteriškė — silpna lengvapėdė būtybė“. 
Baigė jis šitaip kalbėt ir nakties tamsumon pasinėrė. 
Dingus paveikslui staiga, išgąsdintas sapno, Enėjas 
Šoka iš miego žvaliai ir žadina vyrus sukrusti: 
„Kelkit tuojau, išvyniokit bures ir pulkit prie irklų! 
Iš augštybių dangaus ir vėl mus štai ragina dievas 
Nešdintis sparčiai iš Čia ir susuktus lynus nukirsti. 
Sekam tavuoju keliu, kas bebūtum, o dieve šventasis, 
Tr, ką mum įsakai, vėl puolame vykdyt džiaugsmingai. 
Būk tad malonus dabar ir žvaigždes dovanok palaimingas“. 
Taria jis taip ir traukia mitriai iš makšties kalaviją: 
Tviksteli plienas spidus ir kerta laivavirvę kardas. 
Karštis tas pat tuoj sukursto visus: jie galvotrūkčiais laksto, 
Skuba nuo kranto atstot, ir jau dengia laivai vandenyną, 
Taško mėlynę bangų ir žarsto putas aisirėmę. 
Jau ir Aušra apibėrė žemes spinduliais pirmutiniais, 
Guolį Titono kilnaus palikus rausvai gelionuojant. 
Kai nuo pilies Didona jau brėkštančią šviesą išvydo 
Ir kai, apleistus krantus ir ištuštintą uostą palikęs, 
Leidos rikiuotėj žygiuot laivynas, bures išlygiavęs, 
Be atvangos ji ranka ėmė mušti krūtinę žavingą 
Ir, raudama gelsvąsias kasas, „o Jupiteri“, šaukė: 
„Bėgs atėjūnas tasai ir mūsų pajuoks karalystę? 
Ginklo negriebsitės dar ir kas gyvas nešoksite vytis? 
Valčių kiti nevilksite man tučiuojau nuo pakrantės? 
Neški: žvaliai liepsnas ir strėles ir spauskite irklais! 


76 KETVIRTOJI GIESMĖ 


595 Ką čia tauškiu, kur esu? Kas gi protą man, vargšei, sumaišė? 
Argi, Didona, dabar nebaudžia tavęs bedievybė? 
Tuokart derėjo kentėt, kai lazdą valdžios dovanojai. 

Jis ir tėvų penatus nešąs su savim, kaip nusako, 
Jis keliąs ant pečių ir amžiaus nuvargintą tėvą. 

600 Jo sudraskyt gabalais ir pabert į bangas negalėjau? 

Ar nereikėjo, draugus ir Askanijų durklu nudobus, 
Kūną ant stalo patiekt ir tėvą sūnum valgydinti ? 

Gal netikra grumtynių sėkmė? — Bet lai ir suklupčiau! 
Mirsimai ko bebijot? Deglais būčiau svaidžius stovyklą, 

605 Skęstų ugny pratėgės laivų, kol sūnų ir tėvą 
Su gentim susmilkyčiau liepsnoj ir pati supleškėčiau. 
Saule, kuri spinduliais aplankai visus žemiškus darbus, 
Tu, kuri kančią regi ir tarpininkauji, Junona, 

Tu, kuriai miestai naktim, o Hekate, prie kryžkelių staugia, 

610 Furijos ir dievai, mirtis kuriem rūpi Elisos, 

Žvelkite čia, kaip pikti šie darbai, nedorybę nubauskit 
Ir išklausykit maldų. Prisiirt jeigu lemta jam uostan 
Ir pažadėtas žemes jei priplaukti turės nelabasis, 

Jeigu nuo amžių tvirtai jam skirtas Jupiterio tikslas, 

615 Bent tegu ginklo jėgom karingos tautos nukamuotas, 
Ištremtas už ribų, iš Askanijaus glėbio išplėštas, 

Šauksis padėt ir lavonus regės nekaltųjų saviškių. 
Kai pagaliau nusilenks ir taikos ims maldaut pražūtingos, 
Teneregės palaimingos šviesos nei geidaujamo sosio, 
620 Bet prieš laiką tekris ir atguls nepalaidotas žemėn. 
Šias išlieju maldas su kraujo lašais paskutiniais. 
Jūs, tiriečiai, visos nekęskit genties ir vaikaičių 
Ir maniem pelenam šio keršto liepsnas paaukokit. 
Niekad tarp mūsų tautų taikos tenebus ir draugystės. 

625 Gimsta tegu iš kaulų manų, kas žiauriai jam atkeršys, 
Kas liepsnomis ir kardu nusiaubs ateivius dardanėnų, 
Šiandien ar vėliau, kai jėgos tik leis jam žygiuoti. 

Stokit krantai prieš krantus, prieš bangas tesirita bangos, 
Ginklą prieš ginklą pakelt geidauju aš jiem ir vaikaičiam“. 

630 Tarusi tai, čia vienur, čia kitur mintimis ji nukrypsta, 
Šviesą gyvatos karčios trokšdama ko veikiau užgesinti. 
Kalba trumpai ji Barkei tada, nešiotei Sichajaus 
(Josios juk ilsis kapuos tėvynėj senoj gedulingai): 

„Eik, mano aukle brangi, ir pakvieski čia seserį Anną, 

Kūną šaltinio srovėm kad guviai, pasakyk, apšlakstytų; 
Teatskubės, tegu burtus parengs ir avis teatvarai. 

Dzeusui Stigiškiam aukas, kaip apeigos liepia pradėtas, 
Geidžia širdis ko skubiausiai užbaigt ir kančias numaldyti, 
Smilkinius raikščiais šventais ir pati apjuoski maldingai. 
Ir kad liepsnotų tuojau ant laužo galva dardanėno“. 
Tarė ji taip, ir senelė uoli paskubom nukrypavo. 

Bet užmačios siaubiama, Didona sužvėrėjusi blaškos, 
Varto šėloj kraujingus žvilgsnius, ir skruostai suvirpėję 
Rausta, pritvinę dėmėm, ir veidas išblyško prieš mirtį. 
Neria žvaliai ji per rūmų slenksčius ir, kieman įsiveržus, 
Kopia augštąjin laužan ir kardą pamišusi traukia. 
Ginklą šį davė vartot ne šitiem darbam dardanėnas. 

Čia ji, trojėno šarvus ir patalą brangų išvydus, 
Gursteli kiek ir laimės dienas graudulingai aprauda. 
Kniubo guolin tada ir tarė „sudiev“ paskutinį. 

„Grobi saldusis kadai, kol leido lemtis ir dievybė, 
Sielą priimki, meldžiu, ir mane iš kančių išvaduoki. 
Prigyvenau ir skirtą lemties išėjau aš kelionę: 

Mano didingas dabar nužengs po žemėm paveikslas. 
Miestą žavingą stačiau ir mūrais savais didžiavausi. 
Keršijau broliui piktam ir už vyro skriaudas atmokėjau. 
O kaip laiminga, vaje, perdaug būčiau aš jau laiminga, 
Trojos laivai jei mūsų krantų tik nebūtų palietę“. 
Kaiumba čionai raudot patalan: „Neaikeršyta mirsiu, 
Mirsiu tačiau, taip, taip, va, smagu keliaut pas šešėlius. 
Akys trojėno žiauraus šia ugnim tesigano nuo jūros 

Ir klaikus jį mano mirties telydės prakeikimas“. 

Žodžių šių dar nebaigus kalbėt, palydovės išvydo 
Kniumbani nuo geležies ir putojant kraujais kalaviją 
Ir apšlakstytas rankas. Nuaidi tuoj šauksmas lig rūmų. 
Šėlsta džiugi Paskala, skelbdama apie mirtį po miestą. 
Gaudžia pilis nuo klyksmo, raudos ir kauksmų moteriškių, 
Ulpas dejonių klaikių padangėm erdviom. atsišaukia. 
Tartum Tiras garbus ar Kartagina, priešą įleidus, 
Virsta krūvom šiurpių griuvenų, ir dūkstančios liepsnos 
Ritas per stogus namų, per dievnamius verčias šventuosius. 


Kauksmą išgirdus sesuo, ima siaust pritrenkta kaip beprotė, 


Braunas veržliai per minias, daužydama kumščiais krūtinę, 
Drasko veidą nagais ir miršiančią šaukia Didoną: 

„Štai ką, bransioji, ruošei, tai štai kaip apgaut mane laiksteis? 

Štai ikuo šis aukuras man, ši ugnis ir tas laužas grasino? 

Kuo apleista pasiskųsiu pirmiau? Mirdama palydėti 

Sesei draudi? Dalion ton pačion mane būtum pašaukus, 

Kardas mudvi tas pat ir ta pat valanda būt paglemžus. 

Rankom dar šiom štai laužą stačiau ir šaukiausi dievybių 

Žemės gimtos, kad, žiaurioji, tave taip paguldžiusi skirčiaus? 

Sese, save ir mane pražudei, savo miestą ir tautą 

Draug su Sidono tėvais. Atneškit tuojau, kad nuplaučiau 

Žaizdą srove, ir, klajoja bent kiek dar paviršium dvelkimas, 

Kvėpsiu savin“. Tarydama taip, ir viršų prikopė. 

Pusgyvę puolė gaivint, glėbin spausdama savo sesę. 

Kraujo upely juodam vaitodama mirko drabužį. 

Ši stangrias dar bando akis pakelt, bet susmunka 

Vėl be jėgų; įstrigus žaizda gargaliuoja krūtinėj. 

Tris kartus ji stiebės pakilt atsirėmus alkūnėm, 

Triskart krenta atgal ir akim klajodama jieško 

Ant dangaus augštai šviesos, ir suklykia suradus. 
Priešmirtinių skausmų ir kančios begalinės pagailus, 

Siunčia Iride tada karalienė dievų nuo Olimpo 

Tildyt sielos grumties ir nuo kūno varžaus išvaduoti. 

Nes nei pelnyta mirtim, nei dienos pašaukta paskirtosios, 

Bet nuo šėlos, užsidegus ūmai, be laiko ji žūna. 

Dar jai Prozerpina neapkarpė garbų auksaspalvių, 

Orkui Stigiškiam galvos dar nykian pragaran nenuskyrė. 

Tad, žaisdama tūkstantinėm spalvom, Iridė rasota 

Skrenda prieš saulęs dangum ir, salsvaisiais sparnais atplazdenus, 

Virpa ties galva žemai: „Liepiama, galingam Plutonui 

Auka paskiriu šią ir nuo kūno tave išvaduoju“. 

Tarus tatai, vos tik kuokšią plaukų ėmė kirpt dešiniąja, 

Dingo kūno kaitra ir su vėjais dvasia išsisklaidė. 

Bet laivais jau jūrom plačiom ryžtingai Enėjas 
Skrodė bangas nuo vėtrų tamsias keliu apreikštuoju. 
Regi pažvelgęs atgal nušvitusių rūmų pašvaistę 
Vargšės Elisos liepsnom. Kas klaikią įžiebė ugnį, 
Dengia mįslė, bet skausmas aitrus širdies įžeistosios 
Ir žinoma patirtis, kur veda šėla moteriškę, 

Nuojautas buria liūdnas ir gniaužo teukrų krūtinę. 

Kai nusiyrę gilyn, jie niekur nebeaptinka 
Žemės krantų, ir dangus tik aplink ir aplinkui tik jūra, — 
Tamsiai melsva debesis ant galvos jam nukaro grasmingai: 
Mišo dangus su žeme, ir bangos pašiurpo tamsybėj. 
Šaukia nuo denio tada Palinūras patsai vairininkas: 
„Kamgi apklojo, vaje, tiršta debesis erdvenybę? 

Ką gi ruoši, Neptūne garbus?“ Galiausiai taip taręs, 
Liepia glausti bures ir pulti prie irklų diržingų. 
Kreipia tada įstrižai į vėją klostes ir prabyla: 

„Jei net Jupiteris pats, Enėjau kilnus, pažadėtų, 
Siautėjant šitaip audrom, Ttalijon neprisiirčiau. 
Grežiasi vėl įkypai ir ūžauja vėjai pakilę 

Nuo vakarų sutemos, ir slegia debesys orą. 

Nei mes veržtis tolyn, nei spirtis audrai begalim. 

Kad jau lemties pranašesnė valia, pakluskime noriai; 
Kur tik bešauks, nukreipkim kelius. Čia pat jau ir saugūs 
Brolio Eriko krantai ir uostai, man rodos, sikanų, 

Jei neklaidi atmintis, jei teisingai žvaigždes atpažįstu“. 
Taria Enėjas taurus: „Kad vėjai tenai mus ir neša, 
Jau seniai numanau, ir veltui brauniesi priešais. 
Šonan gręžki bures. Ar būtų kas man mylimesnio, 
Kurgi karščiau begeisčiau sustot laivam nualsintiem, 
Neg šaly, kur saugomas man dardanėnas Akestas, 
Atilsy kur globiami ir kaulai tėvo Anchizo? 

Tarus tatai, jie gręžiasi tuoj į uostą, ir drobę 
Tempia Zelirai lengvi ir laivynas lakiai pasileidžia, 
Ko! linksmi pagaliau lankytam krante apsistoja. 

Bet: tolumoj nuo augšios keteros nustebęs Akestas 
Regi artėjant laivus ir bėga draugų pasitikti, 
Durklais medėjo šiurpus ir Libijos meškom gauruotas, 
Upės Krimizo sūnus, trojėnės kilnios pagimdytas. 
Protėvių savo senų giminystę jisai prisiminęs, 
Džiaugias pargrįžus sveikiem, gėrybėm kaimo pamyli 
Ir gausiom dovanom ima guost bičiulius nukamuotus. 
Vos tik skaisčioji diena išbaidė žvaigždes patekėjus, 
Nuo pakrantės visos į sueigą burtis Enėjas 
Šaukia draugus ir kalvon pakilion užkopęs prabyla: 
„Kilnūs vaikaičiai dievų, taurioji gentie dardanėnų, 
Ratą metų pilnų sukdamies apibėgo mėnuliai, 
Kai šventi palaikai ir kaulai palaiminto tėvo 
Jau po žeme ir kai pagerbėm jį aukurais gedulingais. 
Štai ir diena, jei neklystu, čia pat, visada man apkartus, 
Ją visada pagarbiai (iaip geidėt, dievai!) paminėsiu. 
Net tremtinys, iškeliavęs svetur, prie Gaitulijos Sirčių, 
Argo jūros siautos ar Mikėnų genties sulaikytas, 
Metines švęsčiau šaunias ir eisenas rengčiau didingas, 
Melsčiaus dievam įžadais ir aunkurus doviais nukločiau. 
Nūn prie pat pelenų ir kaulų tėvo sustojam 
Negi, tikiuos, be valios dievų, ne be jų pritarimo, 
Uostan bičiulio mielan įžengę, bangų atplukdyti. 
Pulkim tad mirksniu visi ir pagerbkim džiugiai atminimą. 
Vėjų maldaukim lengvų, ir, miestą įkūrus, tegeidžia, 
Dievnamiuos jam pašvęstuos šias duokles kasmet kad aukočiau. 
Jaučių kas laivas po du štai jum dovanoja Akestas, 
Trojos didžios kilni atžala. Puoton pasikvieskit 
Tr tėvų penatus, ir Akesto šalies bičiulingos. 
Kai pagaliau devintoji Aušra mirtingųjų džiaugsmui 
Dieną gaivingą atskleis ir spindesiu žemę nuskaidrins, 
Teukrų spartuoliam laivam tuoj plaukti lenktyn įsakysiu, 
Ir kas bėgikas lakstus, kas drįsta jėga rungtyniauti 
Ar kas jiešmu ar lengvutėm sirėlėm pranašiau svaidinėja, 
Ar šiurkščiuoju diržu kumštynes kas laimėt pasiryžia, 
Stokit visi ir laukit garbės, kaip nusipelnysit; 
Čiaupkite lūpas: drovias ir smilkinius juoskit vainikais“. 
Smilkinius, taręs tatai, jis kaišo motinos mirtu, 
Daro Helimas tą pat, tą pat ir senyvas Akestas, 
Smaigsto ir Julas lapus, juo seka kiti jaunikaičiai. 

Čia Enėjas patsai su daugeliu tūkstančių žengė 

Iš tarybos kalvon, minios lydėtas gausingai. 

Bakcho dviem sulčių grynų čia žemę taurėm šlakstinėja, 
Kraujo šventojo dviem, dviem pieno tik melžto, kaip dera. 
Purpurines tada barsto gėles ir šitaip prabyla: 
„Sveikas, tėve garbus, sveiki ir tuščiai atgautieji 

Tėvo brangaus šventi pelenai, ir dvasia, ir šešėli! 

Tau nevalia žadėtų ribų ir ltalijos dirvų 

Nei, kur bevilnytų jis, Auzonijos Tibro pasiekti“. 
Tarus tatai, gyvatė gliti iš po pat štai gabijos 

Vilko lanksmas didžiules, septynetą vingių baisingų ; 
Kaubrą kapų apglėbus ramiai, palei aukurus šliaužė. 
Žydrūs šlakai ir dėmėti glimioj jos nugaroj žvynai 
Auksu žėrėjo spidžiu; vaivorykštė tartum prieš saulę 
Tūkstančiu žaidė spalvų, pro debesis vaiskiai sutviskus. 
Stulbsta stulbte Enėjas gąslus, o ta išsirangius 

Tarp dubenų ir svidžiųjų taurių pagaliau įvingiavo, 
Kramtė puotos valgius ir, niekam žalos nepadarius, 
Gūrino vėl pakaubrėn, palikus aukas smaguriautas. 
Ruošia jis vėl dar uoliau gimdytojui garbę pradėtą: 
Tėvo, spėlioja, sarga, ar vietos dvasia palaiminga 

Šitas žaltys. Dvi avis dvižiemes pagal paprotį pjauna, 
Skerdžia ir kiaulių po dvi ir veršių tiek pat juodnugarių. 
Vyną iš indų šventų tuomet šlakstydamas šaukė 

Dvasią Anchizo tauraus ir išleistas vėles Acheronto. 

Čia ir draugai, kiek išgali kas, džiaugsmingai subruzdo 
Dovanas nešt ir ant aukuro kraut. Jau pjauna ir jaučius, 
Katilus vėl rikiuoja kiti ir, žolėj išsitiesę, 

Kursto žarijų liepsnas ir čirškina mėsą ant jiešmo. 

Štai pagaliau ir lauktoji diena. Devintąją Aušrą, 
Brėkštant rytojui giedriam, jau traukė žirgai Faetonto. 
Vardas Akesto garsaus kaimynus girdu priviliojo: 
Plaukė linksmi iš visur, ir minios apgulė krantą: 
Kas enėjėnų žiūrėt, o kas ir kovot pasiruošęs. 
Dovanas štai pradžioje prieš žiūrovų akis išdėliojo: 
Čia ir trikojai šventi, ir vainikai čionai žalialapiai, 
Palmės laimėtojui gerbt ir ginklai štai čia, ir drabužiai, 
Purpure mirkę rausvam, čia sidabro muštiniai ir aukso. 
Ir jau pradėt žaidynes nuo pylimo šaukia trimitas. 

Stoja pirmieji kovon laivai keturi lygiagreičiai, 

Irklais sunkiais iš daugybės visos parinkti rūpestingai. 
Gena Mnestėjus lakiai galingais irkluotojais Prisiį, 
Tampa jis tuoj italu ir Memijais pramina gentį. 

Stūkso sunki Chimaira, vairuojamas Cijo baisūnas, 
Plaukianti tartum pilis, ją stumia Dardano vyrai, 

Trim susodinti eilėm, trim mosiais kilnojasi irklai. 

Šiai ir Sergestas taurus, nuo kurio ir Sergijų namas, 
Pliekias Kentauru didžiu, ir Skila štai žydriąją Kloantas, 
Kilus iš jo ir tava giminė, Kluencijau Romos. 

Priešais purslotus krantus iolybėj plataus vandenyno 
Stūkso uola, ją daužo dažnai ir nardina bangos, 
Tvindamos, kai tik žvaigždes uždengia šiauriai debesėti. 
Bet kai oras ramus ir vinys nejuda jūroj, 

Kyla lygmė ir aptūpę narai atokaitoj džiaugias. 
Baslį ąžuolo čia žaliuojantį tėvas Enėjas 

Bedė linkmei žymėt, pagal jį kad mokėtų jūreiviai 
Kelią rasti atgal ir ilgu lankstu apiplaukti. 

Burtais tada. jie renka vietas, o vadovai prie vairo 
Purpuru žėri puošniu ir auksu toli žaižaruoja. 
Tuopos lapais žaliais jaunuoliai kiti vainikuoti, 
Žvilga nuogi pečiai, alyvos riebios prisigėrę. 
Suolus apsėda tuojau, ir rankos smelkias prie irklų. 
Ženklo išlaukt jau stinga jėgų, ir virpančios širdys 
Alpsta iš baimės alpte ir garso pelnyt nekantrauja. 

Ėmė tik gaust trimitas skardus, kai bematant iš vietų 
Šoko visi, ir jūreivių šauksmais sudrebėjo aiteras: 
Raumenys graižo vilnis, ir tyška putom vandenynas. 
Skelia vagas yrėjai kartu, ir visa prasižiojo 
Irklų ir eldijų triskiauterių sujaugota jūra. 

Taip smegčia vežiman dvijungin žirgai pakinkyti 
Lauko lenkčių nenuties ir neneš nuo ribos pasileidę; 
Negi taip leidžia vadžias vežėjai banguot iš po jungo 
Ir, užsimoję sukirst, taip priešakin kūnu pasvyra. 
Tuokart triukšmu ir delnų plojimu, ir gausmais pritarimo 
Siaudžia aplinkui giria, ir kranių dauburom nusiraito 
Klyksmas balsingas minios, ir kalnai pažeisti atsišaukia. 

Aplenkia Gijas kitus, pro pirmąsias vilnis prasimušęs, 
Staugiant miniom džiaugsmingai kauksmais; jį soka Kloantas; 
Irklais bangas jis žarsto spėriau, bet spartą gurdena 
Svoris pušies. Po jų abu, lygiom atitolę, 

Pristis dėl vietos trečios su Kentauru kietai susikauna: 
Laimi štai Pristis jau čia, čia milžinas lenkia Kientauras, 
Čia štai abudu draugėj išlygiuoti eilėn išsitiesia 

Ir sūriąsias brastas skiauturėm ilgybėn vagoja. 

Priplauktas jau ir akmuo, jau čia pat ir riba žaliastiebė, 
Kai tarp jaugios maišaties laimėt pasinešęs jau Gijas 
Šaukiančiu tramdo balsu vairuotoją laivo Menoitą: 
„Kam. taip veržliai man iries dešinėn? Kreipk čia savo kelią: 
Glauskis krantan ir irklai uolas tegu lyti kairiąsias, 

Jūrą užleiski kitiems“, taip šūkavo jis, bet Menoitas 
Slypinčių baisos briaunų ir skiauturę gręžia bangosna. 
„Kurgi nešies atbulai?“ ir vėl: „Į uolą, Menoitai“. 
Šaukė šaukte jį Gijas sugrįžt, bet štai jau Kloantą 
Regi pažvelgęs atgal artyn prie akmens besibraunant. 
Tas kairiuoju keliu, tarp Gijo ir kriokiančių skardžių 
Skuta. pratėgia glaudžia, pirmesnįjį beregint lenkia 

Ir atgal nuo ribos jau dumia saugiu vandenynu. 
Užvirė jauniui širdis, ir apmaudas drasko krūtinę: 
Skruostus srovėm. aptvindė rauda, ir glebną Menoitą, 
Ir pagarbumo ribas, ir bendrų pamiršęs gyvybę, 
Jūron blaškia smegčia nuo augštosios dangos vairininko. 
Kopia valdyti patsai ir pats vadovauti prie vairo, 
Uždega vyrus narsa ir rankeną gręžia į krantą. 

Bet sunkus, vos tik iš gelmės pagaliau išsinardęs, 
Permirkęs visas kiaurai ir amžium pažengęs Menoitas 
Raitosi skardžio gūbrin ir sausojoj uoloj atsisėda. 
Leipo teukrai juokais, jam smingant ir jūroje nardant, 
Ir sūriąsias vilnis iš krūtinės atryjant, kvatojo. 

Čia paskiausiem. abiem Sergestui kilniam ir Mnestėjui 
Bunda džiaugsminga viltis bedelsiantį Giją pralenkti. 
Vietoj dabar jau pirmoj Sergestas prie skardžio artėja; 
Ilgiu tačiau ne visu jo laivas užbėgęs pirmauja: 

Tik dalimi, — dalį spaudžia snapu besivaržantis Pristis. 
Bet savus jūreivius, apeidamas laivą, Mnestėjus 

Kursto žodžiu: „Prie irklų gyviau ir spauskite drūčiai, 
Hektoro mielo draugai! Lemtingoj dienoj Iliono 

Jus palydais rinkaus. Senąsias jėgas atgaivinkit 

Ir narsybę aną, kai, Jonijos jūrą išraižę, 

Lenkėt Sirčių brastas ir Malėjos bangom atsispyrėt. 
Nebe dėl vietos pirmos aš, Mnestėjus, varžaus ir kovoju. 

Nors skaudu... Bet telaimi sau tie, kam skyrei, Neptūne. 

Gėda paskiausiam pargrįžt. Laimėkit ir gelbėkit, vyrai, 

Nuo klaikios negarbės“. Jie puola darban išsijuosę: 

Trinksi nuo smūgių šiurpių varinė danga drebulingai, 

Bangos tik ritas po jais. Išdžiūvus gerklė ir krūtinė 

Kvapstoma virpa alsa, ir prakaitas srūva upeliais. 
Trokštamos vyram garbės vien proga sulaukt tepadėjo. 

Nes, apsvaigęs šėloj, bespausdamas skiauturę skardin, 

Tarpu ankštu prie pačio akmens kai nėrė Sergestas, — 

Už briaunos aštrios įstrigo, vargšas, užkliuvęs. 

Sutrenkė dūžis uolas; braškėdami spiriasi irklai 

Kiauto briaunon, ir laivas snapu įsikirtęs pakibo. 

Vyrai sukrunta gyvai, be: klykauja vietoj ir gursta, 

Graibsto jiešmus ir kartis smailias, geležim kalinėtas, 

Ir iš verpeto bangų sutriuškintus irklus žvejoja. 

Tuolaik Mnestėjus smagus, sėkme dar karščiau užsidegęs, 

Irklų ritminga sparta ir vėjais, darban pavadintais, 

Leidžias smegčia ir jūron plačion nesulaikomai sminga. 

Lyg iš slaptosios landos staiga išbaidytas balandis, 

Kurs lindėjo uoloj su jaunikliais mielais prisigūžęs, 

Umaru skrenda laukan iš pastogės jaukios ir, pabūgęs, 

Plunksnom sušvokščia pliaukšėt; tuoj erdve ramia pasileidęs, 

Skuta vaiskiuoju keliu ir greitaisiais sparnais nebeplazda. 

Taip Mnestėjus lakiai, taip Pristis patsai tolimiausias 

Kerta bangas ir savuoju greičiu įsismaginęs skrieja. 

Ir pirmiausia uolon įstrigusį lenkia Sergestą, 

Kurs, smėly brastos negilios besiplukdamas, veltui 

Šaukės padėt ir bandė keliaut sužnekintais irklais. 

Priveja Giją tada ir pastatą šiūšų Chimairą; 

Greit pasiduoda ir ji, praradus kas vairą valdytų. 
Vienas tiktai jau bebaigiant plaukt dar belieka Kloantas: 

Smelkiasi sparčiai prie jo, kiek raumenys spaust bepajėgia. 

Tuokart ir vėl aistringa minia įkaitusi gaudžia, 

Vejantį kursto šauksmais, ir džiugesiu aidi aiteras. 

Kremtas anie, kad gresia išsprūst iškovota puikybė: 

Net ir galvą guldyt dėl garbės išdidžios pasiryžę. 

Šiuos gaivina sėkmė, kai sužibo viltis nugalėti. 

Tr galbūt lygiom laivai jau būtų laimėję, 

Jei, rankas abi gselmėn ištiesęs, Kloantas 

Valios dievų pažadais ir maldom nebūtų palenkęs. 

„Jūrų dievai ir valdovai lygmių, kuriom lenktyniauju, 
Jums aisiteisdamas aš prieš aukurą žvilgantį jautį 
Klosiu už skolą džiugiai ir vidurius aukai tauriuosius 
Tėkšiu sūriosiom bangom ir skaidrųjį vyną šlakstysiu“. 

Panopėja skaisti ir Forko būriai, ir Nerėjaus 
Pulkas dukrų išgirdo žodžius iš gelmių vandenyno. 
Dievas Portūnas patsai ranka jį stumia galinga; 

Šis, už sparnuotas strėles ir už pietį lakiau pasileidęs, 
Dumia prie žemės dumte ir uostan giliai įsirėžė. 

Čia jau Anchizo sūnus, kaip dera, visus suvadinęs, 
Šauklio tvirtu balsu laimėjus skelbia Kloantą 
Ir apgaubia patsai jo galvą žaliuojančiu lauru. 
Duoda laivam dovanų po tris veršiukus pasirinkti, 
Vyno gausiai ragaut ir svarų sidabro talentą. 

Bet ypatinga garbe vadovus pačius atžymėjo: 
Daigstytą auksu švitriu nugalėtojui skiria apsiaustą, 
Purpuras dvigubas jį majandrais plačiais apibėga. 
Išsiuvinėta rašte, kaip Idos miškuos karaliūnas 
Elnius gena jiešmu ir eikliuosius sparta nukamuoja; 
Dūsta nuilęs dūste: jį ginklanešys Visagalio 

Griebė nuo Idos ūmai riestaisiais nagais erdvenybėn. 
Veliui tiesia rankas į augštas žvaigždes ilgaamžiai 
Jaunio sargai ir vampsi dangun įsiutinti šunys. 

Bet kursai gebšnumu sau vietą paveržė anirą, 
Didvyriui šiam, kad didžiuotųs garbe ir dengtųs nuo priešo, 
Trilinkom aukso grandim sunertus šarvus dovanoja. 
Grobė kadaise juos pats, įveikęs kovoj Demolėjų 
Prie Simoento sraunaus po mūrais augštais Iiono. 
Du iarnu šiuos daugiažiedžius, tvirtai įsirėmę, 

Vos pečiais begalėjo panešt, nors jais Demolėjus, 
Apsišarvavęs kadai, pakrikusius vaikė trojėnus. 
Dovanai trečiai po du varinius jiem katilus skirsto 
Ir sidabro taures, paveikslais šiurkščiais raižinėtas. 

Apdovanoti visi dabar jau žengė išdidūs, 
Puokšties žalias ant galvų purpuriniai juosė kasnykai, 
Kai, nuo skardžio žiauraus per sunkų vargą atšokęs, 
Viena yrėju eile, netekęs irklų ir luošas, 

Valtim pajuokia be garbės Sergestas vairavo. 
Lyg gyvatė dažnai, užklupta ant vidurio kelio, 
Raitas varinis kurią sutraiškė skersai ar keleivis 

Pusgyvę, smūgiu akmens suluošinęs sunkiai, paliko. 

Veltui veržias pasprukt, lankstus raitydama ilgus, 

Atkari, liepsningom akim ji šnypščiantį kaklą 

Stiebia, bet kūno dalis, žaizdos sužnekinta, kliudo 

Narstant vietoj mazgus ir garankštim save išvyniojant. 

Taip ir laivas gurdus iš lėto kapstėsi inklais, 

Tiesia tačiau jis bures, ir išpūstos nuneša uostan. 

Duoda Enėjas dabar ir Sergestui, kas buvo žadėta, 

Linksmas, kad vyrai sveiki ir laivas išgelbėtas grįžo. 

Vergė jam duodama, Minervos darbuos išmaninga, 

Krėtės kilmės Folojė su dvynukais mažais prie krūtinės. 
Baigęs šiuos žaidimus, negursdamas skuba Enėjas 

Prie žalios lygumos, kurią vingiuodamos juosia 

Kilvos miškingos aplink. Ten aikštė skirta rungtyniauti 

Priešais žiūrovus slėny. Čia vieton augšton atžingsniavęs, 

Tarp kamšos tūkstantinių minių karžygys atsisėda. 

Kviečia dabar bėgikus, kad lenktynių siautoj dalyvautų, 

Ir pažadais, ir skirtom dovanom viliodamas širdis. 

Plaukia miniom iš visur ir teukrų būriai, ir sikanai; 

Nizas su Eurialu atkanka pirmi. 

Žydi pačiam gražume jaunatvės vešlios Eurialas, 

Nizo karštai numylėtas karys: veik neatsilikęs 

Seka Dioras kilnus, Priamo genties karaliūnas; 

Salijus šiai ir Patronas drauge, šis akarmnanėnas, 

Ans arkadėnų kilmės, jo gyslose kraujas Tegėjos. 

Seka Helimas tada ir Penopas, abu trinakrėnai, 

Jauniai įgudę medžiot, palydai senyvo Akesto. 

Daugis, be to, ir kitų, tik užmiršo vardus padavimas. 

Kreipias į juos pagaliau, prabildamas šitaip, Enėjas: 
„Dėkitės štai ką širdin ir sielom. džiugiom išklausykit. 

Niekas iš jūsų čionai neišeis neapdovanotas. 

Dvejetu Gnoso jiešmų spindžia geležim. apdalysiu, 

Dviašmenius laimėsit kirvius, sidabru raižinėtus. 

Šiom: dovanom pagerbsiu visus, o trys pirmesnieji 

Priedų dar gaus ir alyvom gelsvom apipins savo galvas. 

Žirgą blizgučiais dvazgiais nugalėtojas pirmas tegauna, 

Antras sau dovanų telaimi makštis amazonių, 

Trakiškų pilnas strėlių. Jas auksu plačiu apkabina 

Diržas, sunertas saga, brangiais akmenim padabinta. 

Šiuo argolėnų šalmu tretysis džiugiai tesiguodžia“. 

Tarus tatai, jie stoja ribon ir, ženklą išgirdę, 
Nuotolius plėšia tuojau, ir slenkstis pradmės atsilieka. 
Viesulu puola ūmu ir tikslan akimis įsismeigia. 

Pirmas aplenkia visus štai Nizas, jau kur prasiveržęs, 
Už sparnuotus žaibus ir už vėją bėglys audringesnis. 
Salijus seka pėdom, bet seka toli atsilikęs. 

Lieka dar tarpus atstus, o tada pagaliau Eurialas 
Vejasi trečias guviai. 

Seka Helimas tuomet; prie jo pagaliau prisglaudęs 
Skrieja čia pat ir kulnį kulnim jau mina Dioras, 
Spausdamas petį petim; jei nuotoliai dar pagausėtų, 
Pirmas prinertų galan ar lenktynių sėkmė susvyruotų. 

Ir beveik pačian jau galan bėgmės paskutinės 
Baigė nualsę artėt, kai slysdamas Nizas bedalis 
Čiuožia kraujų glitume, nes, jaučius toj vietoj papjovus, 
Mirko vejos žalumas vešlus ir aptvindyta žemė. 

Jaunis džiugus, kad štai jau laimės, svyruojančių žingsnių 
Žemėn slidžion nepajėgia atremt ir kniubdamas krenta 
Šventojo kraujo klanan ir purvo klampion marmalynėn. 
Bet nepamiršo ir čia bičiulio brangaus Eurialo, 

Nes, iš dumblo glitaus pakilęs, prieš Salijų bėga: 
Virto augštielninkas šis ir voliojos smėly suplūktajam. 
Spaudžia ir tuoj nugalės bičiulio dėka Eurialas, 
Skrieja pirmuoju dabar, jam klykauja minios ir ploja. 
Lekia Helimas po jo ir Dioras, trečiu nugalėjęs. 

Rūmus teatro erdvius ir senato eiles garbingiausias 
Salijus šaukdamas štai supurto aidu drebulingai 

Ir išplėštą klasta sau garbę grąžint reikalauja. 

Gina malonė minios ir žavumas raudų Eurialą, 

Jeigu tik kūnas dailus, patraukia mieliau ir dorybė: 
Stoja už jį ir galingu balsu ima šaukti Dioras, 

Vieton trečion pasinešęs įkopt, bet tuščiai paskutinę 
Dovaną viliasi gaut, jei Salijus pirmas laimėtų. 

Tėvas Enėjas tada: „Jūs kokias tik dovanas pelnėt, 
Gausit, jaunuoliai, tikrai, ir niekas ellės nepakeičia. 
Leista tebus man paguost be kaltės nesėkmingą bičiulį“. 
Nugarą, taręs tatai, Giaitulijos milžino liūto, 

Aukso nagais ir gaurais apsunkintą, Salijui duoda. 
Nizas į tai: „Jei dovanas šias dalini nugalėtiems, 
Klupusių jeigu gailies, tad kokias gi Nizui gėrybes 

Duosi vertas, kai pirmas pelniau garbingumo vainiką, 
Jei, kaip ir Salijui, man klastinga lemtis neišplėštų ? 
Ir sulig žodžiais tartais ima suterštą rodyti veidą 
Ir dumblėtas rankas. Enėjas taurus pajuokavęs 
Liepia skydą atnešt, Didimaono rankų kūrybą, 
Grajų aukotą kadai ant pašventintų durų Neptūnui. 
Šias grožybes šaunias jaunuoliui kilniam dovanoja. 
Kai po bėgtynių baigos visus dovanom apdalino, 
„Kas ryžtingos širdies ir krūtinė narsa užsidegus, 
Stokit dabar ir kelkit rankas, šikšnom aptaisytas“. 
Tarė ir atpildus dviem kas kumščiu kovos pažadėjo: 
Aukso ragais ir juosta kakta laimėtojui jautį, 
Šalmą, dabintą puošniai, ir kardą paguost nugalėtam. 
Ir negursdamas tuoj galiūnas Darys raumeningas, 
Gaudžiant audringai miniom, atmetęs galvą, pakyla. 
Vienas tik jis tedrįso dažnai su Pariu susigrumti. 
Kartą kadai ties gūbriu, kur Hektoras ilsis didingas, 
Kūnu siaubingu laimėt nedvejojantįį milžiną Butą, 
Auglį Amiko narsaus, bebrikų šalies kunigaikštį, 
Trenkė žemėn smegčia ir paklojo smėly kaip negyvą. 
Toks štai Darys pirmasis kovon savo galvą iškėlė. 
Rodo plačiuosius pečius ir, abidvi rankas išskėtrojęs, 
Raižo oro sroves ir šmaikščiaisiais delnais mostaguoja. 
Jieško, kas rungtųs su juo, bet niekas minioj neišdrįsta 
Stoti prieš vyrą kovon ir oda kumščius vynioti. 
Taręs džiugia širdimi, kad laimėt jau visi atsisakė, 
Žengia tuojau prie Enėjo guviai ir, ilgiau nebegaišęs, 
Veršio ragus prilaiko kaire ir šitaip prabyla: 
„Deivės sūnau, jei niekas kova pasikliaut nebedrįsta, 
Kur laukimo riba? Ligi kol čia mane dar laikysit? 
Atpildą leisk pasiimti“. Sumurma staiga dardanėnai 
Vienu balsu ir spiria grąžint, kas vyrui žadėta. 
Žodžiais aštriais Entelą čionai ima barti Akestas, 
Kurs greta ant žaliosios vejos atkalnėj sėdėjo: 
„Veltui, Entelai, tareis iš visų karžygių narsingiausias! 
Dovanas tokias brangias visai be kovos pasigrobti 
Leisi lengva širdimi? Kur tuščiai ieminėtas Erikas, 
Dievas, kurs mokęs tave? Ar neaidi Trinakrijos žemėj 
Vardas garsus ir tavo grobiu ar nepertekę rūmai?“ 
Jis į tatai: „Nei troškimo garbės, nei vardo garsingo 

Baimė nepaveržė man, bet stingsta kraujas atšalęs 

Amžiuj nepaslankiam ir kūno jėgos išseko. 

O kad jaunatvė, kuria įžūliai tas nedorėlis pučias 

Ir kuria džiaugiausi kadai, man šiandien sugrįžių! 

Ne kad atlygintų man, ne veršio dailaus įsigyti 

Čia atėjau ir nelaukiu naudos“. Pagaliau tat pasakęs, 

Du diržu, neregėtai svariu, į aikštę nusviedžia. 

Pirštinėm šiom Erikas smarkus mūvėdavo nuolat, 

Stodamas kumščiu kovot, šiurkščiosiom šikšnom apvyniotu. 

Žadą užgniaužė baisa: septynios nugaros stangrios 

Jaučių stambių, geležim ir švinu įsprausiu, styrėjo. 

Stemba labiau už visus pats Darys ir purtos iš tolo. 

Svorį tiria tada ir šmaikštumą taurus Anchizėnas 

Ir beribius šikšnų rietimus visaip graižalioja. 

Taip iš krūtinės tada senyvas karys prakalbėjo: 

„Kokiu žvilgiu Heraklio paties išvystumėt diržą 

Ir gūdžias imtynes, atkrantėj šioj sukovotas? 

Šiuos ginklus nešiojo kadai tavo brolis Erikas 

(Pėdsakai kraujo tebėr ir žymė smegenų ištaškytų), 

Šiais su Alkidu kumščiavos jisai prakilniuoju, 

Šiais kovodavau aš, kol kraujas stiprybę gaivino 

Ir kol neklostė žilai smilkinių iš pavydo senatvė. 

Bet jei Trojos Darys šių mūsų šarvų nusigąsta 

Ir jei Enėjas taurus ir Akestas taip magina ryžtis, 

Stokim į kovą lygiom. Eriko tau odas užleidžiu; 

Nenuogąstauk ir Trojos diržus nuo rankų numaustyk“. 
Dvigubą nuo pečių, taip taręs, meta apsiaustą, 

Sąnarius rodo stangrius, raumenų tvirtybę ir kaulų 

Ir rungtynių smėly galiūnas šiurpus išsižergia. 
Tuokart po lygius diržus jiem duoda brangus Anchizėnas 

Ir rankas abiejų vienodu ginklu aprezgioja. 

Stojas abudu mitriai ant pirštų galų pasistiebę 

Ir erdvenybėn augšton rankas šaliakraujiškai tiesia. 

Galvas, iškeltas atgal, nuo smūgio toli atitraukia 

Ir, susipynę glėbin, kits kitą kovon išvilioja. 

Tas jaunatve ir kojų judrių vikrumu pasikliauna, 

Šis raumenim ir svoriu liemens, bet keliai išvargę 

Linksta, ir dusulys neaprėpiamas trūkčioja kūną. 

Veltui kirčiais gausiais viens kitą žnekina vyrai: 

Šonan gaubtan jie tvoja dažnai, ir dunda krūtinė, 

435 Klaidžioja ties smilkiniais ir ausim be perstogės kumščiai, 
Ir nuo smūgių kietų žeidžiami žandikauliai braška. 
Stovi Entelas sunkus, į žemę tvirtai įsirėmęs, 
Tiemeniu tik ir budriosiom akim tesisaugo nuo kumščių. 
Ans lyg bokštų svara kurs aucštąjį apgula miestą 

440 Ar pilaitę kalnų ginkluotų žiedu apjuosia. 
Čia vienur, čia kitur išmaningai spragų jieškinėja, 
Kol, apklaiojes anlink, pro visur be sėkmės ima veržtis. 
Dešinę štai jau tiesia augštyn ir stiebias Entelas, 
Pastebi veikiai anas nuo augšto gresiantį smūgį 

445 Ir suviai pasitraukia šalin žvalumu savo kūno. 
Taip Entelas jėgas paleido vėjais ir netgi 
Pats, savu sunkumu nesuvaldomai žemėn pasviręs, 
Drimba: kaip kitada Erimante ar Tdoj augštojoj 
Iš šaknų išrauta parpliumpsi pušis tuščiakamblė. 

450 Šoka degte degdami Trinakrijos vyrai ir teukrai; 
Šauksmas nuaidi dangum. Čia pirmas pripuolęs Akestas 
Sopama širdimi vienmetį kelia bičiulį. 

Nesugurdentas dabar ir nenusisandęs, kad klupo, 
Didvyris puola karščiau, ir įniršis kursto smarkumą. 

455 Uždega gėda galias ir narsą jėgų pajautimas: 
Sprunkanti Darį smegčiom ugningai po lyguma vaiko, 
Dešine tvoja čia štai, čia smūgį kaire pakartoja. 
Vargina be atvangos; kaip stogus audringosios liūtys 
Tankiai parpena ledu, taip kirčiais gausiais didžiavyris 

460 Dari rankom abiem nepaliajamai vydamas žneksi. 

Bet nepakentęs toliau Enėjas kilnus itužimo 
Tr kartėlio širdies Entelui išliet nebeleidęs, 
Lienia baigt kumštynės ir Darį vaduoja bekvanį. 
Žodžiais švelniais ima sžauta maldyt ir šitaip prabyla: 

465 „Bėdžiau, kodėl beprotybė žiauri tan pavergė širdį? 
Ar nejunti kitokių įėsu ir dangaus atkritimo? 
Dievui“, tarė: „paklusk“, ir išskvrė kalba nualsintus. 

Bet Darys vos velka kelius, iš įėgų išsimušes; 

Leipsta į šonus galva, tiršiais krešuliais spiaudinėja 

470 Ir dantim su krauju. Prie laivų įį veda bičiuliai. 
Gauna tuomet abu pakviesti no šalmą ir kardą, 
Priedo Entelui, be to, dar palme ir taurę užleidžia. 
Svaigdamas džiugesiu čia, nugalėtojas jaučiu didžiuojas: 
„Deivės sūnau“, prabilo: „ir jūs pažinkit. o teukrai, 

Kokia jėga jaunatvės dienom mano kūnas žydėjo 
Ir nuo kokios mirties išgelbėjot Darį prikeltą““. 

Šiuos pasakęs žodžius, atsistojo priešais veršioką, 
Skirtą kovos dovanom, ir, dešine smogęs galingai 
Tarp ragų šiurkščiaisiais diržais, iš peties užsimojęs, 
Perkirto kiaušą kiaurai, ir smegenys jaučio ištiško. 
Sverda ir negyvai pardrimba virpėdamas veršis. 
Žodžiai jam šitie tada iš krūtinės srove pasiliejo: 

„Šią, Erikai, aš tau užuot Dario mirties pranašesnę 
Sielą teikiu ir skiriuos su menu ir diržais nugalėjęs“. 

Čia Enėjas tuojau lakiosiom strėlėm rungtyniauti 
Kviečia visus, kas ryžtųs kovon, ir dovanas skiria. 
Stiebą galinga ranka ant laivo Seresto iškėlęs, 

Virvę tiesia skersai, nuo laivastiebio augšto nuleistą, 
Ir, kur smeigtų strėles, sparnuotą kabina balandį. 
Vyrai suėjo draugėn; čia burtus, ženklais sužymėtus, 
Meta varinin šalman, ir Hipokoontui Hirtako 
Krenta pirmoji vieta, jam gaudžia šauksmai pritarimo. 
Seka Mnestėjus po jo, kurs tik ką laivu nugalėjo, 
Vadas Mnestėjus šaunus, alyvom žaliom vainikuotas. 
Euritionas tada, garsingojo Pandaro brolis, 
Didvyrio, kurs, įsakytas kadai ardyt sutarimą, 

Jietį achajų pulkan pirmasis paleist užsimojo. 

Šalmo pačiami jau dugne paskiausias beliko Akestas, 
Drisęs ir jis bandyt įėgas varžybose jaunių. 

Tuokart vyrai tvirtai, kas kiek tik pajėgia, riestuosius 
Veržia veržie kilpinius ir traukia strėles iš įmaučių. 
Skrieja pirmoji dangum, lankagyslei zvimbiant, jaunuolio 
Hipokoonto strėlė ir veria lakiai erdvenybę. 

Medį sutikus kely, laivastiebio priekin įsminga. 
Sukrėstas dreba liemuo, ir išgąsdintas paukštis baimingai 
Plazda sparnais, ir siaudžia minia, plodama gaivalingai. 
Seka Mnestėjus veržlus atitrauktu lanku, įsiryžęs, 

Taiko augštyn, įbedęs akis ir strėlę nukreipęs. 

Vargšas tačiau geležim balandžio kliudyt nevaliojo, 
Vien teprakirtęs mazgus ir lino varžas sužalojęs: 

Jom už kojų augšiai tas užnerias ant stiebo karojo. 
Sprūdo vėjuosna jis ir tamsian debesin nuplasnojo. 
Euritionas tuomet, kadai kadžių lanką parengęs, 

Strėlę tempia žvaliai, įžadais maldaudamas brolį, 

Jieško akim jau erdve dangaus besidžiaugiančio paukščio 
Ir po tamsia debesim sparnais plazdenantį smeigia. 
Krenta tasai, žvaigždynuos augštuos palydėjęs gyvatą, 
Žaibiškai neria žemyn ir įsmeigtą parneša jietį. 

Pergalei dingus dabar, vienui vienas beliko Akestas; 
Bet ir jisai, erdvybėn dangaus įtempdamas strėlę, 
Rodė žilgalvio garbaus ir meną, ir zvimbiantį lanką. 
Čia štai akim apsireiškė staiga neregėtas stebuklas, — 
Ženklas klaikus, kaip mokė paskiau pasekmė pražūtinga. 
Mostą dievų per vėlai apreiškė žyniai baisiakalbiai: 
Nes, debesim lėkdama, liaunoji strėlė suliepsnojus 
Kelią nubrėžė ugnim ir vėjely lengvam išsisklaidė. 
Tartum, kaip taikos dažnai, kad erdvėje žvaigždės atskyla 
Ir dangum pasileidžia smegčia nutiesdamos brėžį. 
Stingo dvasia lyg griausmo trenktiem trinakrėnam ir teukram. 
Meldžias karštai jie galiom dangaus. Neniekina ženklo 
Net ir Enėjas garbus, bet, džiugų apglėbęs Akkestą, 
Krauna krūvom gėrybes gausias ir šitaip prabyla: 
„Tėve, priimk, nes karalius kilnus augštybių Olimpo 
Geidė ženklu dangaus, be kovos kad įgytumei garbę. 
Tavo bus ši dovana, Anchizo paties ilgaamžio 
Šis ąsotis puošnus, kurį trakietis Kisėjus 
Tėvui Anchizui kadai, kad ko iškilniausiai pagerbtų, 
Meilės širdingos ženklan atminimui brangiam dovanojo“. 
Smilkinius, taręs tatai, žaliuojančiu lauru apjuosia 
Tr pirmiausią užvis nugalėtoją skelbia Akestą. 
Euritionas kilnus nepavydi nė pats pirmenybės, 
Nors tik jisai nuo augšio dangaus teparbloškė paukštį. 
Sekanti tam dovana, kas kilpas varžias sukapojo, 
Ir pagaliau sparnuotu vamzdžiu kas pervėrė stiebą. 

Tėvas Enėjas tačiau, rungtynėm dar vis nesibaigiant, 
Sargą Julo lepnaus ir lydėtoją sūnų Epito 
Kviečia ir žodžiais tokiais prabyla ausin patikėton: 
„Eik, negursk tučiuojau ir Askanijui, jeigu paruošęs 
Pulką vaikų su savim ir žirgų lenktynes, įsakyki 
Vest seneliui būrius ir ginkluotam pačiam pasirodyt“. 
Tarė jis taip ir patsai iš ilgo lenktynračio liepia 
Skirstytis aibėm žmonių ir lauką palikt tuštutėlį. 

Žengia šauniai prieš veidą tėvų berniukai kaip vienas, 
Žvilga raiti ant žabotų žirgų. Nustebinta jočiais 

Gaudžia gausie jaunuolių minia trinakrėnų ir teukrų. 
Galvą karpytas visiem pagal paprotį spaudžia vainikas. 
Neša po du diržingus virpčius smaigaliais geležiniais 
Ar per pečius lengvas strėlines: nuo sprando nukarus 
Ant krūtinės sukta kelialinka aukso grandinė. 

Trys raitųjų būriai, trys joja su jais ir vadovai: 

Seka kiekvieną iš jų berniukų po šešetą dukart, 
Tviska rikiuotė vorom, vyresnių lyginai prižiūrėta. 
Vieną džiaugsmingų būrių mažulis veda Priamas, 
Vėl tuo pačiu senelio vardu, garsingas Politai, 

Tavo želmuo, kurs paskleis italus; jį neša trakėnų 
Žirgas, šlakuotas širmai: švytruoja pėda priešakinė, 
Spindi baltuolė kakia, augštybėn šauniai iškeltoji. 
Antras žygiuoja Atys, šio vardo genties įkūrėjas, 
Mažas Atys, numylėtas karštai mažulėlio Juluko. 
Julas pačiam jau gale, gražumu už visus pranašesnis, 
Joja žirgu ristu, kurį Didona žavingiausia 

Meilės širdingos ženklan atminimui brangiam dovanojo. 
Tauniai kiti trinakrėnų žirgais senyvo Akesto 

Dumia dumie. 

Drebančius lydi akim, džiugiai plodami, dardanėnai 
Ir atpažįsta vaikuos tėvelių senų panašumą. 

Kai džiaugdamies po saviškių akim jie susirinkimą 
Visą apjojo raiti, parengty belaukianiiem ženklą 
Duoda iš tolo balsu ir pliaukši vytim Epitidas. 

Sklido į šonus anie, gretom po tris surikiuoti, 

Tr dalimis išsiskirstė vora, tačiau įsakyti, 

Gręžiasi vėl, vieni prieš kitus atstatydami durklus. 

Čia jie kitaip pradėjo judėt ir kitaip grįžalioti: 

Joja vieni prieš kitus; nuolatos raitydami kilpas, 

Rata keičia ratu ir mėgdžioja mūšį ginkluotą. 
Nedengiami čia sprunka bėgte, čia vienas prieš kitą 
Kreipia smaigtes; čia vėl jie kariu pasileidžia taikingai. 
Tartum, kaip sako, kadai ant Krėtės kalnios labirintas 
Sienom aklom dengtaisiais takais ėjimą klastingai 
Tūkstančiu rikdęs kelių, kur ženklus linkmei susekti 
Kliudė knebi painiava ir sugrįžti klaidi raizgalynė. 
Lygiai taip pat ir teukrų vaikai savo pėdsakus narsto 
Tr susiraizgo visaip, žaisdami kautynes ir bėgimą. 

Lyg delfinai, gaujom plaukdami per bangas vandenynų, 

Libijos kerta vilnis ir žaidžia verpetuos Karpato. 

Būdą šį lenktyniaujant kovot atgaivino pirmasis 
Julas, sienom augštom aprietęs kadai Albalongą, 
Tr pirminius lotynus tą paproti švęst išmokino, 
Kaip kad jis pats, o su įuo paaugliai ir trojėnų kad žaidė. 
Mokė savus albanai vaikus, nuo jų gi didinga 
Perėmė jau Roma ir garbę tėvų išglobojo. 
Žaismas po šiandien „Troja“ ir berniukai „trojėnai“ vadinas. 
Tolei tėvo kilnaus atminimui šventam rungtyniavo. 

Čia pirmiausia Lemtis nebetesi ištikimybės. 
Kol jie gūbri kapų visaip žaisdami tebegerbia, 
Nuo dangaus Saturno dukra pasiunčia Tridę 
Prie Iliono laivų ir vėjais einančią gena. 
Nerimdama ir senosios skriaudos dar kerštu nenutildžius. 
Tūkstantspalviu mergelė lanku paspariinus kelią, 
Niekieno neresima, lakiuoja taku nusileido. 
Pastebi čia gausingas minias ir krantus žvalginėja, 
Paliktus mato laivus ir uostą jūreivių apleistą. 
Bet tolumoj, krante nuošaliam, atskirtos trojėnės 
Krimtos Anchizo mirtim, ir visos, raudodamos gailiai, 
Jūron įgližo gilion. „O, tiek dar brastų nukamuotiem, 
Šitiek vandens dar lieka nuplaukt!“ kaip viena suvaitojo. 
Jūros vargai atkarto kentėt: jos miesto maldauja. 
Tad moteriškių būrin, kenkimo darbuos ne naujokė, 
Smigo smigte, drabužį dievų ir stotą pakeitus, — 
Tampa sena Beroje, Doriklo žmona Tsmariečio, 
Vardo garbingo kadai, sūnais ir gentim išgarsėjus, 
Tr dardanėnių minion ji taip tardama įsiterpia: 
„O varguolės, kurių per karą ranka achajėnų 
Nebenuvilko mirtin prie mūrų gimtų Iiono! 
Vargše gentie! Kokiom dar kančiom įus lemtis tebesaugo? 
Vasara jau septinta po Trojos sužlugdymo grįžta, 
Kai po marias, po visokias žemes, tarp uolų nesvetingų, 
Širstant žvaigždėm, italų kraštan tebetolstančian spaudžiam 
Ir vandenynu plačiu, blaškytos bangų, klydinėjam. 
Broliški čia Eriko laukai ir svetingas Akestas: 
Kas gi užgins statytis namus ir miestą piliečiam? 
O tėvyne, o jūs, išgelbėti veliui penatai! 
Trojos vardu nebebus nė pilies? Tr nebeišvysiu 
Niekur daugiau upelių gimtų Simoento ir Ksanto? 

Tad su manim ir draugėj padekit laivus pražūtingus, 
Nes regėjau sapne pranašingos Kasandros paveikslą 
Degančius duodant deglus. „Čia Trojos“, tarė: „jieškokit, 
Čia ir jūsų namai. Pats metas darban paskubėti. 

Gurst nevalia, kai moja ženklai. Keturi štai Neptūnui 
Čion aukurai; pats dievas deglus ir stiprybę suteikia“. 
Taip tardama, ji griebia plėšriai nelemtąją ugnį 

Ir iškelta ranka pasistiebus toli kibirkščioja. 

Sviedžia ūmai. Apmiršia dvasia ir širdys trojėnių. 

Tuokart viena iš daugybės kitų, vyriausioji amžium, 

Auklė karaliaus Pirga, tiek Priamo sūnų išauginus: 

„Čia jum ne Berojė, o motinos, ne Roitėjietė, 

Ši ne Doriklo žmona. Stebėkite ženklus dievybės: 

Akys skaisčia žėruoja ugnim; kas dvasios kilnybė! 

Eigastis kaip tauri, koks veidas, kas balso skambumas! 

Jau kadai kadžių pati skirdamos palikau aš Beroję 

Sergančią ir sopamai susigraužusią, kad nebegali 

Ji tik viena pagarbos deramai atiduoti Anchizui“. 

Tarė ji taip. 

Bet moteriškės pradžioj svyruoja ir neryžtingos 

Žvelgia į plaustus niūriai, dvejodamos, ką pasirinkti 

Tarp išsiilgtos šalies ir likimo skirtų karalysčių: 

Kai tik štai kyla dangun ritmingai plasnodama deivė 

Ir ilguoju lanku nunėrė guviai debesysna. 

Nusmelgtos reginio šio, ima siaust moteriškės be proto, 

Klykia klykte, iš šventų židinių graibstydamos ugnį. 

Meta žabus ir šakas ir, apgrobdamos aukurus, kitos 

Sviedžia deglus, ir, paleidęs vadžias, ima šėlti Vulkanas, 

Ritasi irklais, suolais, ritas eglių bliktim margaspalvėm. 
Prie Anchizo kalvos ir raižyto pleištais teatro 

Skelbia Eumelas šauklys, kad dega laivynas, ir patys 

Žiežirbas regi lakias tamsiam debesy kibirkščiojani. 

Linksmas Askanijus čia, kaip jočių būriam vadovavo, 

Pirmas ant žirgo žvaliai stovyklon jaugion pasileido. 

Net mirtinai nusigandus sarga nulaikyt nebegali. 

„Ko čia dabar taip įnikote šėlt? Kur smelkiatės, vargšės! 

Ne kovot su priešu, vaje, ir ne pult argolėnų: 

Deginat viltis savas. Štai aš, Askanijus jūsų“. 

Šalmą nusiimam čia ir meta, taip taręs, po kojų. 

Juo užsidėjęs žaismam, vaidino kovas tariamąsias. 

Atskuba štai tekini ir tenkrų pulkai, ir Enėjas. 

Bet moteriškių minia pakrantėm visom išsastingai 
Snrunka las kur; Čia nolos dubuman naslančiom isikrausto, 
Čia į miškus; ios gėdis šviesos, angašlandamos kėslą. 

Kai atpažino savus, Junonos širdy nebeliko. 

Bet nesiliovė dėlio nesuvaldomai siaučiančio gaisro 

Šėlt gaivalinga ugnis; iš po rastų šlapių neišblėsę 

Pakulų dūmai tiršti lėtai kamuoliais tebevirsta. 

Smilksta iš lengvo laivai, ir maras visur įsiskverbia, 

Net jėga karžygių ir upės vandens nebegelbsti. 

Čia Enėjas taurus nuo pečių ima rauti drabužį, 
Šaukias dangun pagalbos dievų, ištiesdamas delnus: 
„Jeigu, Jupiteri, tu, visasali, trojėnų lig vieno 
Dar taip piktai nepradėjai nekest, jei širdis tebegaili 
Vargo žmonių, tad leisk, iš liepsnos kad išliktų laivynas, 
Nuolikas teukrų dabar, o tėve, vaduok nuo žuvimo 
Ar pragaištingu žaibu kas dar beišliko tu mirčiai 
Siųsk ir dešine tuoj, jei vertas esmi, nugramzdinki“. 
Spėjo jis tat pasakyt, kai, liūtim tamsiom prasivėrus, 
Siautėt nuožmiai padūksta audra ir, trankomi griausmo, 
Dreba laukai ir kaubrės kalnų; po visą padangę 
Šniokščia verpetais srovė, ir pajuodo pietys debesėtas. 
Nardo valtis vanduo ir varva apdegę sienojai, 

Kol, atvėsus kaitrom, garuot degesiai pasiliovė 
Ir kol visi išliko laivai, keturiem tepražuvus. 

Pritrenktas čia nelaimės karčios, Enėjas garbingas 
Sielvartą didi širdies čia vienur, čia kitur ima kreipti: 
Ka pasirinkus dabar: ar žemėį Sicilijos kurtis, 

Valia užmiršus lemties, ar italų krantus prisiirti. 
Nautas senyvas tada, kurį Tritonietė Paladė 

Apšvietė mokslais kilniais ir augštuoju menu atžymėjo, 
Tad išmanė patart, kur graso dievų įtužimas 

Ir ko geidžia tvarka, nuo amžių lemties nužymėta, 

Jis tad, Enėją žodžiu paguosdamas, taip prakalbėjo: 
„Deivės sūnau, lieps grįžt ar ikeliaut, pakluskim likimui. 
Ka beskirtu lemtis, mes visa kantra nugalėsim. 

Tu dardanėna turi Akesta, dievų giminaitį: 
Snsidraugauk su juo ir klausyk patarimų bičiulio. 
Jam atiduok, sunykus laivam kas nulieka ir kas jau 
Tavo kilniem apkarius tikslam nebepakelia vargo. 

Ir ilgaamžius senius, ir moteris, jūros trankytas, 
Ir silpnuolius atskirk nuo visų, ir kas bijo pavojaus, 
Ir lai žemėje šioj sau statosi mūrus išvargę. 
Leidus, Akesto vardu jie miestą iegu pavadina. 

Uždega žodžiai šie, vyresnio draugų pasakyti, 
Ir susikrimtus širdis sau vietos nurimt neberanda: 
Kai tamsioji Naktis paskliautėn žirgais atkapsnojo, 
Regi štai jis, kaip augštu dangum atplevenęs paveikslas 
Tėvo Anchizo balsu šiais žodžiais staiga prakalbėjo: 
„O sūnau, brangesnis esi už mano gyvenią 
Amžių kadai, o sūnau, iškentėjęs vargus Iliono, 
Čia ateinu visagalio valia, kurs ugnį nuo plaustų 
Nuginė ir pagaliau nuo augšto dangaus pasigailo. 
Tu klausyk patarimų kilnių prityrusio Nauto 
Ir italų kraštan iš narsių tik pačius narsingiausius 
Vyrus atrinkęs pasiųsk. Atšiauri giminė ir laukinė 
Lacijuj teks nukariauti karu. Tačiau dar prieš šitą 
Dičio namus aplankyk po žeme ir bedugnem Averno 
Stenkis mane susitikt. Ne Tartaro pikto šešėliai 
Laiko mane: Elizijaus aš laukuos palaiminguos 
Su šventais draugėj gyvenu. Sibila nekaltoji 
Ves čia tave kraujingom aukom avių juodavilnių. 
Miestą žadėtą tuomet ir vaikaičius savus pamatysi. 
Sveikas tad lik, nes rieda Naktis jau viduriu kelio, 
Gairina rytas žvarbus ir šnarpščia žirgai nualsinti“. 
Tarė ir dvelkiman, lyg dūmas, lengvan nuskubėjo. 
„Kurgi sprunki, pagaliau, kur veržies?“ prašneko Enėjas, 
„Bėgi nuo ko? Kas draudžia, sakyk, kad mane tu apglėbtum?“ 
Pelenus, tardamas tat, ir ugnį išblėsusią kursto; 
Pergamo larą tuomet ir Vestos namus žilagalvės 
Miltais aukos ir bangom smilkalų puola gerbt pamaldingai. 

Šaukia Akestą tuojau ir kelionės bendrus, kad atvyktų, 
Ir paaiškina jiem Jupiterio valią ir tėvo 
Tartus žodžius, ir kaip jis daryt širdyje pasiryžęs. 
Mirksniu pakluso visi, negursta pritart ir Akestas. 
Motinas liepia palikt ir norinčius išskiria vyrus, 
Širdys kurių sau vardo garsaus pelnyt negeidauja. 
Patys sukrunia taisyt liepsnoj suanglėjusių plaustų, 
Keisti suolų ir sijų ir virvių parūpint bei irklų. 
Skaičium menkutis būrys, bet veržias kariaut ir narsingi. 

155 Miestui tuo tarpu ribas Enėjas vagom apvedžiojęs, 
Burtais skirsto namus. Čia Troją, o čia Ilioną 
Liepia atkurt. Akestas džiugus naujos karalystės 
Skiria piliečiam teismus ir įstatymus leidžia senatui. 
Stato tada šventuosius namus Idalietei Venerai 

760 Kalno Eriko gūbry, žvaigždynų augšių kaimynystėj, 
Gerbia Anchizą žyniu, ir giraitė švenia išgarsėja. 

Jau ir devynias dienas visa giminė atpuotavo 
Ir aukuram priklojo aukų, kai, glostantiem vėjam 
Jūra nutiesus kelius, vėl šaukia pietys vandenynan. 

765 Ulbia vingiuoti krantai, prapliupus raudom graudulingom: 
Puolę kits kito glėbin, ir dieną, ir naktį pragursta. 
Pačios moterys net ir kam neseniai teatrodė 
Jūros paveikslas niaurus, kas alpdavo vardą išgirdęs, 
Geidžia keliaut ir klajonių vargus iškentėt pasiryžta. 

TI0 Juos bičiulystės žodžiu ima guost geraširdis Enėjas 
Ir Akestui brangiam susigriaudęs globot atiduoda. 
Tris veršiukus Erikui tada ir Audrom avinėlį 
Aukai liepia papjaut ir lynus atleisi nebegaištani. 
Galvą papuošęs patsai alyvos šakom apkarpytom, 

75 Prieky valties toli viduriais iš indo grynaisiais 
Drabsto sūrimą bangų ir skaidriuoju vynu šlakstinėja. 
Vejasi štai iš paskos laivyną lydėdamas vėjas, 
Vandenis kerta draugai ir vilnis lenktyniaudami žarsto. 

O tuomei Venera, kramtos graužiama, į Neptūną 

780 Kreipias ir šias skundo raudas ima liet iš krūtinės: 
„Pyktis Junonos niršus ir širdies nenumaldomas kerštas 
Verčia, Neptūnai, mane keliaklūpsčią pult ir maldauti. 
Nebesuminkština jos nei metai ilgi, nei dorybės; 

Net visagalio liepta ir lemties lenkiama nenurimsia. 

785 Dar negana, kad nedoru keršiu užsidegus prarijo 
Miestą frigėnų genties ir likutį kančiom nualsino. 
Pelenus Trojos dabar ir žuvusius kaulus kamuoja. 
Priežastis šio dūkimo šiurpaus ji pati ir težino. 

Teko maiyt tau pačiam neseniai, kaip Libijos jūroj 

790 Minksniu kalnais sukėlė bangas. Vandenynus sumaišė 
Su dangum, Ajolo audrom tuščiai pasikliovus. 

Drįso iaip siaust karalystėj tavoj. 
O, niekšingi darbai! Net motinas Trojos pakursčius 
Keltus, klaiku, paleido liepsnom ir, laivyną praradus, 

Privertė kelio bendrus palikti šaly svetimojoj. 

Vieno tavęs temeldžiu pagaliau, duok valtim buriuoti 
Jūrų verpetais saugiom, duok Tibrį pasiekt Laurentietį, 
Jeigu kas leista prašau, jei Parkos tuos mūrus jam skyrė“. 

Tarė Neptūnas tada, valdovas gelmių vandenyno: 
„Tau, Kiteriete, valia karalystėm manom pasikliauti, 
Iš kurių tu kilai. Ir vertas aš to, kai nekartą 
Sutramdžiau įtužimą dangaus ir dūkstančią jūrą. 

Žemėj taip pat nemažiau, Simoentas paliudys ir Ksantas, 
Rūpinaus aš Enėju tavu. Kada Achilėjus 

Vaikė alsias trojėnų minias ir grūdo prie mūzų, 
Tūkstančių daug pasiuntęs miriop, ir upės vaitojo 
Užtvenktos, keliui surast ir jūros krantian prasiveržti 
Ksantui pritrūko jėgų, susigrūmusį iuokart Enėją 

Su Pelėjėnu narsiu, nelygiu jėgom ir malone, 

Stvėriau apgaubęs rūku, nors mūrus geidžiau išvartyti, 
Rankom statytus manom, sulaužiusios priesaiką Trojos. 
Ryžtas tas pat tebelydi mane, tad nenuogąstauki: 
Žengs, kaip tu geidi, saugus į miestą Averno. 

Vienas tebus, kurio pasiges, nugramzdinto verpetuos, 
Vienas paklos už visus savo galvą“. 

Žodžiais paglostęs švelniai pradžiugusią širdį dievaitės, 
Žirgus viešpais tuojau pajungdamas auksan, putotus 
Žąslus mauna žvėrim, ir vadelių ranka nebelaiko. 

Lekia lengvai žydriam vežime per siūbuojančią jūrą. 
Slūgsta verpeiai bangų, ir patvinusią lygina plynę 
Trenksmas ašies: erdvybėj plačioj debesiai išsisklaido. 
Lydi dabar visokie veidai: šiurpulingi baisūnai 
Glauko sena palyda iv Inos sūnus Palaimonas, 

Ir tritonai greiti, ir Forko būriai susispietę. 

Plaukia draugėj iš kairės ir Panopėja, ir Tetidė, 
Kimodokė, Nesaja ir Spėja, Talija ir Melitė. 

Čia Enėjui garbiam dvejojant, romos nebetekus, 
Džiugesiu vėl suvirpa širdis. Tučiuojau jisai liepia 
Stiebus kelti visus ir tiesti bures nebegurstant. 

Klostė visi pagal vėją kampus: čia išpūstą drobę 
Glausiė kairėj, čia vėl dešinėj; abejaip graižaliojo 
Stūksančius karčių ragus, ir pavėjui laivai pasileido. 
Pirmas prieky visų Palinūras vairavo prieš tankią 
Vorą, juos sekė kiti, kaip kryptį laikyt įsakyta. 

Ir drėgnoji Naktis jau šelmenį dangiškų skliautų 
Baigė prikopt; ant kietųjų suolų išsisklaistę jūreiviai 
Sąnarius tiesė alsius, prie irklų saldžiai iškėsnotus, 

Kai nuo augštybės žvaigždžių štai Miegas, švelniai nuplevenęs, 
Pervėrė niaukas erdvias ir šešėlius klaikius išgainiojo. 
Smelkės veržliai pas tave ir nelemtus sapnus, Palinūrai, 
Atnešė tau nekaltam. Apsimetęs Forbantu dievaitis 
Sėdo prie vairo augštai, ir lūpos jo taip prašnekėjo: 
„Neša laivus pats vanduo, Jaside garbus Palinūrai, 
Vėjai bures skėtroja darniai, nuvok valandėlę, 

Galvą guldyk ir nuo darbo akis atitrauk nualsintas; 
Pareigas perimsiu aš ir bent kiek už tave pavairuosiu“. 
Sunkiai kelia akis ir sako jam Palinūras: 

„Gal ramiųjų vilnių ir taikia apsimetusios jūros 
Kalbini klastą užmiršt ir šiam atsiduoti baisūnui? 

Argi Enėją galiu vasario klasiom patikėti, 

Kai giedringas dangus tiek karių mane suvedžiojo?“ 
Šiuos kalbėjo žodžius ir, nebeišleisdamas vairo, 

Aprėpė rankom kietai, įsmeigęs akis į žvaigždynus. 
Purto ant smilkinių dievaitis šaką pagriebęs, 

Migdančia Stikso galia ir Lėtės rasom sudrėkintą, 

Ir apraibusias jau atkakliajam. akis užliūliuoja. 

Vos tik narius atleido pirma atvanga netikėtai, 

Kai laivadangtė jį su atskelia dalim užsiritus 

Ir drauge su vairu nutvojo smegčia sūkuriuosna, 
Laidantį gerklę tuščiai ir draugų prisišaukt nebegalint. 
Pais jis pakilo skriste ir erdvėm lengvom nupleveno. 

Nešas laivynas tačiau saugiuoju keliu vandenyno 
Ir Neptūno garbaus pažadais pasikliaudamas skrieja. 
Jau ir uolėtus krantus sirenų salų prikeliavo, 

Lenkt pražūtingus kadai ir baltytėlaičius nuo kaulų. 
Skardžiai sūriųjų bangų plakami nepaliaujamai šniokštė, 
Kai kilnus karžygys, pajutęs, kad nėr vairininko, 

Ir patsai verpetais nakties vairuodamas keltu, 

Graudžiai sukliko vaitot, bičiulio dalia susikrimtęs: 

„O, giedru dangumi ir jūra perdaug pasikliovęs, 
Nuogas atgulsi dabar krante svetimam, Palinūrai!“ 

Šaukia jis verkdamas taip ir, vėjais laivus pažabojęs, 
Kūmų Eubojos krantan galop sulėtiniai sliuogia. 
Skiautures gręžia tada į jūrą, ir inkaras kandžiai 
Sminga smigte dugnan dantimi: vingiuotą pajūrį 
Deniai nukloja gaubti. Tuoj šoka kranian Hesperijos 
Jaunių ugningas būrys: vieni kibirkšties jieškinėja 
Titnago gysloj giliai, į krūmus kiti pasileidžia, 

Tankią pastogę žvėrių, ir atrastus rodo paversmius. 
Bet Enėjas maldus į kalną kopia, kur sostas 

Foibo šviesaus, nuošaliai tolumoj kur slypi bekraštis 
Urvas sibilos šiurpios. Jai įkvepia pranašas Delo 
Dvasią ir proto galias ir kas bus jos akim atidengia. 
Trivijos jau prieina alkus ir šventnamį aukso. 

Daidalas, skelbia sakmė, iš Mino kadai karalystės 
Spruko lakiaisiais sparnais, išdrįsęs dangum pasikliauti. 
Bet, nepatirtu keliu į šarmotus žiemius nuplasnojęs, 
Ant Chalkidės pilies lengvai pagaliau nusileido. 

Grįžęs į žemę čionai, jis nedelsia sparnus iriamuosius, 
Foibai, pašventinti tau ir dievnamį stato didingą. 

Čia duryse Androgėjaus mirtis, čia ir kekropėnai 
Moka bausmes liepiami, o vargas, kasmet po septynis 
Siunčia sūnus ir dukras ir burtams čia traukti ąsotis. 
Priešais Gnoso šalis, iš jūros anapus iškilus. 

Meilė jaučio kokti ir klastingai prie jos priartėjus 
Pazifajė, ir mišruolė gentis, ir sūnus Minotauras 
Dviem pavidalais čia, kraujomaišos ženklas siaubingas. 
Rūmai alsūs čionai ir neišraizgomas kelias. 

Daidalas beigi patsai karaliūnaitės meilės pagailo: 
Rūmų klastas ir painius ėjimus išnarpliojęs, siūlų 


Pėdsakais vedė klaidžiais. Jei skausmas tik leistų, nemenką 


Dalį šitam mene turėtum ir tu, o Ikarai! 

Dukart bandė vaizduot ant aukso negandą, dukart 
Tėviška leipo ranka. Jie visa toliau tyrinėtų 
Savo akim, jei siųstas pas juos neateitų Achatas 

Ir Apolono šviesaus bei Hekatės žynė Kryžkelinės, 

Glauko Deifobė, kuri taip į karalių prabilo: 

„Ne paveikslais tau šiais nūn metas besigrožėti: 

Nepajungtų iš bandos septynetą veršių atrinkęs 

Ir tiek pat dvižiemių avių pagal paprotį pjautum“. 

Tarus Enėjui tatai ir vyrams negurstant, kaip liepta, 

Kloti aukų šventovėn augšton ji teukrus vadina. 
Dumba gilybėn landa Eubojos uoloj kietakiautėj. 

Šimtas ėjimų plačių ir šimtas veda ten žiočių. 

Veržias tiek pat iš tenai ir sibilos balsų pranašingų. 

Slenkstį priėjus tada: „Jau laikas“, mergelė prabilo: 

„Melsti negaištant lemties, štai dievas, štai, regite, dievas!“ 

Kalbant taip prieš duris, jos žvilgsnis staiga pasikeičia 

Ir spalva ir padrinka garbai, bet šnarpščia krūtinė 

Ir pritvinkus širdis siaubinga šėla kunkuliuoja. 

Ūgis didesnis dabar ir kalba ne žmogaus, kai dievybė 

Įkvėpė ją iš arti. „Delsi, o Trojos Enėjau, 

Melsti delsi įžadais, ir sudrebintas“, šaukė ji: „urvas 

Žiočių plačių anksčiau neatvers!“ Taip tarus, nutyla. 

Teukrus šiurpas drabus supurto kiaurai ligi kaulų, 

Ir iš krūtinės gelmių karaliui malda pasilieja: 

„Foibai, vargų slegiamos visada tu pagaildavai Trojos, 

Tu dardanėnų strėles ir ranką nukreipei Pario 

Kūnan Ajako sūnaus. Tavo vedamas tiek vandenynų, 

Juosiančių plotus didžius, apsukau ir pačias tolimiausias 

Lankėm masilų gentis ir Sirčių atkrantės dirvonus. 

Siekiam. Italijos štai pagaliau tebetolstantį krantą. 

O kad net ligi čia mus Trojos lemtis ailydėtų! 

Pergamo taipgi ir jums derėtų genties pagailėti, 

Deivės ir dievai, pavydėję didžios Ilionui 

Ir Dardanijai šlovės. Ir tu, o švenčiausioji žyne, 

Reginti aiškiai kas bus (manosios lemties pažadėtų 

Sau karalysčių prašau), leisk kurtis Lacijuj teukram 

Ir klajūnam dievam, ir nuvargintom Trojos galybėm. 

Marmuro rūmais puošniais tada Triviją gerbsiu ir Foibą 

Ir šventąsias dienas garsinsiu vardu Apolono. 

Dievnamis lauks ir tavęs didingas manoj karalystėj. 

Burtus čia dėsiu tavus ir slaptosios lemties apreikštuosius 

Giminei mano žodžius, ir šventinsiu tau, prakilnioji, 

Vyrus rinktus. Tik lapam eilių tu nepatikėki, 


6) 


80 


85 


90 


95 


100 


105 


110 


šEšTOJI GIESMĖ 103 


Kad neskrajotų žaislais, dvelkimo ūmaus išsklaidyti. 

Burk, meldžiu, tu pati“. Nutildamas sučiaupė lūpas. 
Foibo valiai tačiau žynė dar nenusilenkus, 

Blaškos landoj siausdama, kad tik iš krūtinės galingu 

Nusikratytų dievu. Tuo smarkiau jis įniršusią burną 

Tramdo ir, šėlą širdies ramindamas, spaudžia paklusti. 

Jau ir šimtas plačių iš urvo angų atsivėrė 

Savo valia, ir sklinda oran ištarmė pranašinga. 

„O, pagaliau pavojus didžius vandenynuos ištvėręs 

(Žemėj tačiau bus dar baisesnių), karalystėn Lavinio 

Dardanėnai atvyks (šį rūpestį rauk iš krūtinės). 

Griausis atvykę tačiau. Kraujais putojantį Tibrį 

Ir karus, šiurpulingus karus aš regiu pranašingai. 

Tau Simoento nestigs nei dorėnų stovyklos, nei Ksanto, 

Lacijui kitas dabar jau gimė karys Achilėjus. 

Deivės sūnus ir jisai. Ir atkaras keršias Junonos 

Teukrų plakt nepaliaus. O tu keliaklūpsčias, bėdžiau, 

Miestų italų kurių ir kurių tik genčių nemaldausi! 

Šios nedalios priežastis žmona vėl, teukram svetinga, 

Vėl kambariai kitašalių vedlių. 

Negandui nepasiduok, bet ženk ir narsiau pasipriešink 

Neg tava tau leidžia lemtis. Išganingąjį kelią 

Miestas graikų (ko mažiausiai tikies) tau atvers pirmutinis“. 
Ištarmes tokias baugias iš šventvietės pranašė Kūmų 

Skelbia mįslingais garsais ir kardas, landoj atsišaukęs, 

Gaubia tiesas tamsiu mykimu. Trūkčiodamas žąslais, 

Kerta šėlos akstinais krūtinėn giliai Apolonas. 

Vos tik ji liovėsi šėlt ir įniršus burna susičiaupė, 

Ima kalbėt Enėjas karys: „Ne nesitikėtų 

Ir ne naujų, o mergele, vargų man kyla paveikslas: 

Visa patsai numačiau ir pais aš anksčiau apgalvojau. 

Vieno meldžiu: jei variai šie pragarmės kunigaikščio, 

Jei iš tiesų niūrioji bala Acherontas patvinęs, 

Leista prie veido tebus ir tėvo akių priartėti. 

Kelią nurodyk dabar ir šventąsias angas pradaryki. 

Jį gabenau per liepsnas, kai tūkstančiais vijosi strėlės, 

Šiais išplėšęs pečiais ir iš priešų grūsties išvadavęs. 

Jis lydėjo mane po jūras visas bekeliaujant 

Ir visus vandens ir dangaus baisumus iškentėjo, 

Ne pagal savo jėgas ir senatvės sveikatą silpnuolis. 

Net maldauti tave ir rūmus tavus aplankyti 

Melsdamas pavedė man. Sūnaus, maloninga, ir tėvo 

Pasigailėk, prašau, nes visa gali ir neveltui 

Skyrė Hekatė tave Averno giraitėm globoti. 

Jeigu jau vėlę žmonos Oriėjus iškviest sugebėjo, 

Trakiškų kanklių garsais ir stygom skambiom pasikliovęs, 

Jei mirtim pakaitais išpirko brolį Poluksas, 

ėjęs ir grįžęs dažnai; Alkidą ir didį Tezėjų 

Ar beminėt? Juk kilęs ir aš iš Jupiterio augšto“. 
Žodžiais maldavo tokiais ir aukurą lietė, kai šitaip 

Timė kalbėti žynė: „Kilmingas dievų giminaiti, 

Trojos Anchizo sūnau, nesunku nusileisti Avernan, 

Vartai Dičio niūraus per naktis ir dienas atdaryti; 

Bet atitraukt žingsnius ir iškopt oran erdvenybės, 

Štai kur vargas alsus. Teisaus tik Jupiterio meilės 

Ar darbų iškelti lig dangaus vos keli teiškopė 

Gentys dievų. Apriečia miškai iš visur įėjimą, 

Ir nykiuoju linkiu Kokitas lėnai apiplaukia. 

Jei taip aistringai geidi, jei toks troškulys begalinis 

Stigiškan plaukt du karius ežeran ir Tartarą dukart 

Niaukų regėt ir smagu pasiryžt darbam beprotybės, 

Kas pirmiau reiks daryti, klausyk. Medy pavėsingam 

Slypi šaka, jos liaunūs virbai ir lapai auksiniai. 

Tai auka Junonai gelmių. Ją gaubia aplinkui 

Girios ir tamsiom šešėliai daubom apskėtroja. 

Bet slėpiningas gelmes ne anksčiau tepavyks prikeliauti, 

Neg kad auksalapius kas medžio vaisius nuraškytų. 

Dovaną Prozerpina gražioji sau šią pasiskyrė. 

Spėji tik vieną nuskint, kai bematani atauga auksinis 

Kitas ir panašiu atžala metalu sulapoja. 

Tad augštai žvalgyk akimis ir radęs, kaip dera, 

Rėkšk ranka, nes noromis pats ir lengvai pasiduoda, 

Jei tave šaukia lemtis, bet priešingai jo neįveiksi 

Jokia jėga, net kietu kirviu nukapot nevaliosi. 

Kūnas negyvas, be to, bičiulio dar ten tebeguli, 

Maitoja (ak, nežinai!) laivyną visą lavonas, 

Kol patarimų prašai, kol mūsų landoj begaišuoji. 

Jį pirmiau, buveinėn ramion nugabenęs, palaidok. 

Atgailai vesk paaukot pirmiausia avių juodavilnių. 

Stikso tada jau alkus ir šalis, syvų nelankytas, 

Teks tau resėt“. Pasakiusi tat, nutilo bežadė. 
Veidu Enėjas liūdnu, akis į žemę įbedęs, 
Tš landos žingsniuoja laukan ir sėkmę netikrą 
Pats su savim svarstinėja gyvai. Bransusis Achatas 
Sunkiai slenka drauge, ji sielvartas slegia vienodas. 
Kiūtino taip jie dabar ir daug apie ka šnekučiavo: 
Kas iš draugų be gyvasties jau, ką laidoti liepė 
Pranašė, kai prižengę artyn, jie regi Mizėną 
Styrint atkrantėj sausoį, Mizėna. sūnų Ajolo, 
Graudžiai paklotą mirties; nėr kito už jį pranašesnio 
Žadinti vyram variu ir narsai uždegti trimituojant. 
Hektoro bendras jisai ir didvyrio šio palydovas 
Jodavo kautis jiešmu ir mūšio ragu apgarsinti. 
Kai, įveikęs aną, gyvybę išplėšė Achilas, 
Dardanėnui save Enėjui karys narsingiausias 
Skirdamas ginklo draugu, ne žemesnės garbės susilaukė. 
Bet kol jis įdubia skardeno kriaukle vandenynus, 
Kvaišas, ir dievus gaudimu grumtuvėsna kvietė, 
Puolęs slapčiom pavydus, jei leista tikėti, Tritonas 
Tarp uolų putoton vilnin panardino vyrą. 
Tad aplinkui visi vaitodami klykė balsingai, 
Ypač Enėjas maldus. Tuomet liepimą sibilos 
Vykdyt puola tuojau ir laužą raudodami krauna; 
Velka ir rita kamblius ir iškelt lig dangaus lenktyniauja. 
Girion eina senon, augštojon žvėrių palapinėn. 
Drimba triukšmingai pušis ir ąžuolas kertamas braška, 
Pleištais uosio rąstus ir kietmedi plaišina skalų. 
Nuo kalnų griovom stambuoliai ritasi uosiai. 
Ir Enėjas patsai kirtimo darbuos pirmutinis 
Ragina triūsti draugus, vienodais šarvais apginkluotas. 
Kai sau vienas širdy tuo sielojas pats susikrimtęs, 
Žvelgia bekraštin miškan ir melsdamas šitaip sušunka: 
„O kad mum dabar pasirodytų girios platybėj 
Medžio ano auksinė šaka, kai visa teisingai, 
O, perdaug teisingai žynė tau, Mizėnai, pasakė. 
Spėjo tik šitaip ištart, kai du netikėlai balandžiai 
Po pačiom Enėjo akim iš dangaus atplazdeno 
Tr žalioj nusėdo vejoj. Čia didvyris regi 
Motinos mielus paukščius ir meldžias karštai apsidžiaugęs. 
„Būkit vadai, jei tik kelias yra, ir krypti per erdves 


105 


106 


195 


200 


205 


210 


215 


220 


225 


230 


šESTOJI GIESMĖ 


Rodykit į alkus, kur žemėį vešlioj pavėsinga 

Karo brangioji šaka. „Ir tu mum teikis nelaimėj, 

Motina deive, padėt“. Taip taręs, žingsnį prilaikė, 

Laukdamas, kur jie skris ir kokį ženklą parodys. 

Ganės jie pakeliui ir tiek tolyn tepaskrido, 

Kiek stebimuoju žvilgiu pasekti akis begalėjo. 

Kai pagaliau priskriejo angas sunkiakvapio Averno, 

Erdvėn pakyla ūmai ir, oru vaiskiu atplevenę, 

Vieton širdingai geiston ant medžio dvilypio nusėda, 

Auksas kur mirga žibus ir šakų žalume atsispindi. 

Tartum žiemos trumpiausiom dienom per šalčius sužaliuoja 

Amalas lapais jaunais, ne savojo medžio pasėtas, 

Ir gelsvuoju vaisiu apraito šakas apvaliąsias. 

Šitaip auksas vešlus ąžuole pavėsingam žėrėjo, 

Taip lengvai dvelkiama auksinė skarda žvanguliavo. 

Griebia Enėjas staiga ir, godžiai šaką nulaužęs 

Lanksčią, gabena naman sibilos, žynės pranašingos. 
Teukrai tuo tarpu krante ir Mizėną graudžiai aprauda, 

Garbę be padėkos pelenam teikdami paskutinę. 

Milžiną krauna pradžioj dervos aptvindytą laužą 

Iš kamblių, tvirtai sunentų. Jo šonus apraizgo 

Žabais niauriais ir stato prieš jį kiprus gedulingus. 

Viršų stirtos šauniai švitriaisiais šarvais padabina. 

Vandenį keičia kiti ir, liepsnoj katilam kunkuliuojant, 

Plauna ir riebiai sustingusį ištepa kūną. 

Ulbia rauda. Tuomet patalan apraudotąjį deda. 

Purpuriniu viršum drabužiu, apsiaustais įprastiniais, 

Apmeta. Gi anie jau guolį kelia didingą, 

Pareiga šiurpiai liūdna, ir, tėvų papročiais nusigręžę, 

Spraudžia į laužą deglus. Jie degina gausiai prikrautus 

Smilkalus, valgi aukos ir indus pripilius aliejaus. 

Kai pelenai sukrito kaitroj ir liepsnos nurimo, 

Ruseną troškią vynu ir liekanas kūno apšlaksto. 

Kaulus susėmė pridengt ąsočiu variniu Korinajus. 

Triskart tada jis draugus su vandeniu tyru apeina, 

Rasą smulkutę vytim alyvos laimios šlakstinėja, 

Vyram nuplauna kaltes ir taria žodžius baigiamuosius. 

Bet Enėjas maldus milžinkapi pila erdvybėn, 

Trklą deda drauge ir trimitą, ginklus kariauninko, 

Kalną Mizėnu dabar, per amžius vardu pažymėtą. 

Po šermenų jis vykdo tuojau, ką pranašė liepė. 
Urvas buvo gilus, bedugnėn stačion prasižiojęs; 
Ežeras jį užstoja niūrus ir giria pavėsinga. 

Joks skraiduolis ant jo be bausmės niekada negalėjo 
Tiest kelionėn sparnų. Iš žiočių tamsių verždamiesi 
Šitaip nuodingi garai paskliautėn augšton nusisklaisto. 
Tad ir vieta graikai Averno vardu pavadino. 
Keturis šičion žynė pirmiausia aukai sustato 
Jaučius juodnugarius ir kaktą vynu šlakstinėja. 
Viršutinius tada ji gaurus iš tarpragių rauna 

Ir pirmąsias aukas šventosiom ugnim atiduoda. 
Šaukia Hekatę balsu, saliūnę dangaus ir Erebo. 
Kreipia kiti po gerkle peilius ir apydrungnį kraują 
Priima indais šventais. Enėjas patsai eumenidžių 
Motinai ir didžiai seserei jos juodavilnę avytę 
Duria peiliu ir bergždžią tau, Prozerpina, karvaitę. 
Stikso karaliui tada jis nakčiai aukurus stato, 
Ištisus ant liepsnų aukojamus užrita jaučius 

Ir viduriu čirškesin aliejų riebų palieja. 

Štai tik pirmi spinduliai patekėjusios saulės sutvisko, 
Žemė pradėjo maurot ir girių kalnai sudrebėjo. 
Tartum staugimas šunų per šešėlius dusliai nuaidėjo 
Deivei atžengiant. „Toli, palikit toli, nešventieji!“ 
Šūkteli garsiai žynė: „Iš giraitės visos pasitraukit. 
Tu gi žingsniuoki keliu ir trauk iš makšties kalaviją: 
Ryžto, Enėjau, dabar ir širdies bestinga narsingos“. 
Tarusi tiek, šėldama ji puolė landon atvirojon. 

Seka jisai iš paskos ir nuo vadės drąsus neatlieka. 
„O, dievai, kurie valdot vėles, ir šešėliai bežadžiai, 

Ir Flegetontai kaitrus, ir Chaosai, nakties begalybe, 
Leiskite man girdėtą sakyt, dievybės galingos, 
Leiskit atskleist, ką žemės gelmė ir tamsa panarinus“. 

Ėjo abu nakties glūdumoj vieni per tamsybę, 
Per tuščius Plutono namus, dykumų karalystėm, 

Lyg keliaujant giria, kur iš po debesų apsiblansęs 
Bliksi mėnulis šykščiai, kai Jupiteris dengia šešėliu 
Dangų ir naktis pagrobia daiktams spalvingumą. 

Prie įėjimo paties, kur Orko nasrai prasižioja, 

Sielvartas guolį čia sau ir kerštingos rinkosi kramtos: 

275 Ligos išblyškusios čia ir niūri gyvena senatvė, 
Baimė ir skurdas koktus, ir alkis, piktan patarėjas. 
Klaikūs žiūrint vaizdai: čia giltinė, kietas štai vargas, 
Miegas, brolis mirties, džiaugsmai širdies nedorieji 
Ir žiaurus kraugerys ant slenksčio priešaky karas. 

280 Furijų čia goležies kambariai, čia barmnis padūkęs, 

Raikščiais kruvinais gyvačių plaukus supynęs. 
Tlgametes skėtroja šakas guoba pavėsinga, 

Milžinas priešais aikštėj. Kaip kalbama, čia įsikūrę, 

Tūno tuštieji sapnai po kiekvienu lapu pasigūžę. 

285 Daugel visokių, be to, pabaisų šiurpulingesnių 
Stovi angoj pragarmės. Kentaurai ir pusžmogės Skilos, 
Ir Briarėjus stambus šimtarankis, ir Lernės baisūnas, 
Šnypščiąs šiūšiai. Čia spjaudo liepsnom Chimaira šiurpulinga, 
Harpijos ir gorgonos ir tu, vaiduokli trikūni. 

290 Geležį beregint čia sumišęs iš baimės Enėjas 
Griebia gyvai ir aštriais ašmenim ateinančius puola. 
Tr nebūtų šviesi pamokiusi jo palydovė 
Skraidant tuščias gyvybes lengvu be kūno paveikslu, — 
Metesis būtų tuščiai geležim kapoti šešėlių. 

295 Kelias veda iš čia pragaran prie bangų Acheronto. 
Drumstas ten dumblu sūkurys iš žiočių siaubingų 
Verda ir Kokitan sujaugotą žiaukčioja smėlį. 
Vandenis šiuos ir upių sroves kėlikas Charonas 
Saugo šiurpus, apskretęs purvu; jam taršos nuo smakro 

300 Žilės apšepę gaurai ir akys liepsnom žaižaruoja. 
Sumegztas nuo pečių nuskuręs karo apsiaustas. 

Keltą patsai pavaro virbu ir burėmis kreipia, 
Tr luotu rausvai juosvu vėles pargabena. 
Posenis jau, bet dievo žalia tebeklesti senatvė. 

305 Čia ištisa minia prie krantų pasipylusi grūdos. 
Motinos, vyrai taip pat, gyvata praradę paveikslai 
Didvyriu dvasios kilnios, berniukai ir skaisčios mergaitės, 
Tr užkelti ant laužų po tėvų akim jaunikaičiai, 

Kaip kad gausiai miškuos ima krist sklandydami lapai, 

310 Šalčių rudens pakirsti, ar kaip žemėn iš jūros platybių 
Paukščiai gausiais susitelkia būriais, kai metlaikis šaltas 
Baido per jūrą audras ir saulėtosna siunčia šalysna. 
Meldė sustoję ten, kad pirmus kelių anapus, 

Ir, rankas tiesdami, ano ilgėjosi kranto. 


315 


320 


325 


330 


335 


340 


345 


350 


šEšSTOJI GIESMĖ 


Bet čia šiuos jūreivis niūrus, čia tuos įsileidžia, 
O kitus toli krantan neleisdamas laiko. 

Stebisi tad Enėjas triukšmu ir sujaudintas taria: 
„O, mergele, sakyk, ko geidžia minios prie upės, 
Vėlės kur smelkias dabar? Kodėl šios krantą palieka, 
Melsvatamsias kam irklais brastas anos raižinėja?“ 
Šitaip jam trumpai atsakė žynė ilgaamžė: 

„O Anchizo sūnau, tikrasis dievų giminieti, 

Pelkės gilias Kokito regi ir Stikso klampynę. 

Jo galia prisiekt ir apgaut dievai prisibijo. 

Ši visa, kaip regi, minia nepalaidota vargšė; 

Mirusius neša vanduo, anas gi kėlikas Charonas. 

Prie krantų siaubingai klaikių per šniokščiančią srauną 
Keli nevalia anksčiau negu kaulai ilsėsis ramybėj. 
Šimtmetį plazda aplink ir pakrantėm šiom klaidinėja. 
Tik tuomet leisti geidautą vandenį lanko. 

Stabteli čia Anchizo sūnus ir žingsnį prilaiko. 
Svarsto jis daug ir gailis širdy lemties raudulingos. 
Mato ten gūdžius mirties pagarbos pasigendant 
Libijos vadą laivų Orontą ir Leukaspidą. 

Juos iš Trojos kartu audringom plaukiančius jūrom 
Griebė pietys ir gramzdė bangom ir laivą, ir vyrus. 
Štai Palinūras patsai, valdytojas vairo, atkanka. 
Libijon dumdamas jis neseniai, žvaigždėsna įgližęs, 
Krito nuo laivo blikties, bangų verpetan išsitiesęs. 
Kai tik niūrų tamsiam ji vos atpažino šešėly, 

Pirmas užkalbina taip: „Kas tave iš dievų, Palinūrai, 
Išplėšė mums ir plynėj plačioj sūkuriuos panarino? 
Na, tad sakyk, nes niekad anksčiau nesirodęs klastingas 
Atsaku vienu šiuo apgavo mane Apolonas. 
Išpranašavo jisai, kad tu Auzonijos žemėn 

Jūra nuplauksi saugus: tad šiaip pažadai ištesėti?“ 
Jis į tatai: „Nei Foibo tavęs virtuvas apvylė, 

Vade Ainchizo genties, nei dievas mane nugramzdino: 
Pats aš galinga jėga netyčia išrautąjį vairą, 

Skirtas budėt kurian įkibau ir saugojau kryptį, 


Kūlverčiais traukiau drauge. Niaukiais vandenynais prisiekiu : 


Niekad dėl savęs nesisielojau taip išgąstingai, 
Kaip kad dėl valties tavos, be vairo, praradusios vadą, 
Kad siūbuojančias ji augštybėn vilnis atlaikytų. 

855 Tris audringas naktis per lygmę jūros bekraštę 
Plukdė mane smarkuolis pietys: tik aušrą ketvirtą 
Nuo vilnių keteros Italijos žemę išvydau. 

Jau baigiau artėį pamažu ir tikras tariausi, 
Jei žiauri padermė apsunkintą šlapio drabužio 

860 Kalno šiurkščiąsias briaunas riestom graibstinėjantį rankom 
Kardu nebūtų manęs, tikėdamos grobio, užpuolus. 
Graižo dabar sraunumas mane ir vėjai pakrantėj. 
Tad maldauju tave dėl džiaugsmingos šviesos ir aitero 
Ir dėl tėvo meldžiu, dėl vilčių pražystančio Julo, 

365 Trauk iš vargo mane, nenugalimasis, ir žemėm 
Berk ant manęs, nes gali, ir Velijos uostan vairuoki 
Ar, jei kuris dar būdas yra, jei motina deivė 
Tau nurodė kurį (tikiu, ne be valios dievybių 
Plaukt ketini galingas sraunas ir Stigijos klampą), 

370 Vargšui dešinę duok ir drauge vilnim nugabenki, 
Kad pagaliau buveinėj ramioj mirty atsilsėčiau“. 
Baigė taip jis kalbėt, o pranašė šitaip prabilo: 

O Palinūrai, iš kur tau šis nesuvaldomas geismas ? 
Stikso vilnis nepalaidotam: tau ir nykiąją srovę 

375 Teks eumenidžių regėt ir krantan nelieptam nukeliauti? 
Liaukis lėmimą dievų tikėtis malda bepalenkti. 

Bet įsimėklink žodžius, paguodą lemiy pražūtingoj, 

Nes aplinkui plačiai po miestus atgailaudami šventins 

Kaulus kaimynai tavus, ženklojų dangaus įbauginti. 
380 Kapą tuokart supils ir ant kapo aukos iškilmingai, 

Ir per amžius vieta vadinsis vardu Palinūro“. 

Žodžiai šie išblaškė kramtas ir širdy sopulingoj 
Skausmas atlyžo kartus, ir džiaugias pravarde žemė. 
Žengia tad jie pradėtu taku ir prie upės artėja. 

385 Vos tik įžvelgė juos nuo Stikso vilnių laivininkas 
Einant giraite tylia ir kreipiant žingsnius į pakrantę, 
Pirmas, žodžiais tokiais prašnekęs, šaukia ir plūsta: 
„Kas beesi, kurs ginkluotas smelkies prie upių mūsiškių, 
Ko ateini, sakyk jau iš ten ir lėtinki žigsnį. 

390 Čia šešėlių vieta Nakties svaigulingos ir Miego: 
Draudžia lemtis gyvuosius kilot laivadeniu Stikso. 

Ir, berods, džiaugiaus ne kažkiek įsileidęs Heraklį, 
Einantį šian ežeran, ar Tezėjų, arba Piritojų, 
Nors gimdytus dievų ir jėga neapgalimuosius. 

Griebė rankom jisai grandinėsna Tartaro sargą 
Ir nuo sosto paties karališko virpaniį vilko: 
Dičiui iš menės šie išdrįso pagrobt karalienę. 
Taip amfrizietė į tai teatsakė trumpai aiškiaregė: 
„Šitokių čia žabangų nėra ir nebesibaimink. 
Ginklai negraso jėga: te sau čia sargas galinčius, 
Lodamas amžius landoj, šešėlius blankius gąsdinėja. 
Prozerpina tesaugo skaisti avyno buveinę. 
Trojos karys įstabus dorumu ir ginklais Enėjas 
Leidžias tėvo lankyt Erebo šešėlių gilybėn. 
Jei negraudena tavęs toks vaizdas kilnaus dievotumo, 
Šaką bent šią atpažink (drabužio pridengtą šaką 
Rodo)“. — Ir slūgsta staiga pritvinkusios įniršio širdys. 
Tetarė tiek, ir žavis tasai lemtingąja rykšte, 
Dovana tokia šaunia, tiek metų nebematyta. 
Žydrą gręžia tuomet eldiją ir stumias į krantą. 
Spūstį ilgą tada vėlių, apsėdusių suolus, 
Gena šalin ir, praskleidęs takus, kilmingą Enėją 
Kviečia erčion įdubion. Sudejavo nuo svorio pintinis 
Luotas ir plyšėtas siurbte prisisiurbė dumblo. 
Tik, pagaliau, per srovę sveikus ir žynę, ir vyrą 
Kelia pelkyne klampiam tarp nendrių žolės mėlsvažalsvės. 
Kerberas šias vietas, trižiotis, aplodamas priešais 
Paslikas drybso purve, baisūnas grasus, išsitiesęs. 
Pranašė jam, išvydus kaklus bešiurpstant gyvatėm, 
Migdomuoju medum ir burtų žolėm užkerėtu 
Sviedžia gniūžiu. Tas alkio siautoj, tris gerkles išžiodęs, 
Nutveria kąsnį gyvai ir nugarą šiūšią suglaudžia, 
Tįsdamas ant grindų klaikus platybėje urvo. 
Angą užvaldo skubiai Enėjas, apkvaitinęs sargą, 
Ir nebegrįžiamų vilnių tuoj krantą palieka. 
Beregint girdis šauksmai ir veriančios širdį dejonės, 
Ir kūdikėlių vėlių už slenksčio rauda graudulinga. 
Džiaugsmo saldaus neragavusius juos, nuo krūčių atplėštuosius, 
Griebė naktis juoda ir ankstyban kapan nugramzdino. 
Grečium. su jais šmeižimo klasta mirtim nuteistieji. 
Kurtis tik čia nevalia be burtų ir be teisėjo. 
Minas kvotėjas palsai, kratydamas urna, šešėlius 
Sueigon šaukia tylius ir kaltes ir gyvenimą tiria. 
Seka tuojau gūdžiųjų vieta, kurie nusižudė 

Savo ranka nekalti ir, šviesa bodėdamies, ryžos 
Nusikratyt gyvata. Kaip trokštų aitero augštybėj 
Jie ir skurdą dabar, ir kartį vargų iškentėti! 
Draudžia dievai ir paniūrus bala vilnim nemeilingom 
Kausto, ir Stikso srovė lanksmom devyniom: surakina. 
Ir netoliese nuo čia aplinkui plačiai nusidriekę 
Rodomi Graudūs laukai; vardu juos šitaip vadina. 
Čia, kuriuos meilės aitrios sugraužė gėla negailinga, 
Slepia vienatvės takai ir mirtom. aplink pavėsingom 
Dengia giria. Skausmingos širdies net mirtis nenumaldo. 
Pastebi Faidrą jis čia ir Prokridę, ir Erifilę, 
Nykią, rodant viešai žaizdas sūnaus kietaširdžio, 
Ir Euadnę, be to, Pazifaję ir Laodamiją. 
Lydi dar jas ir, jaunis kadai, dabar moteriškė, 
Vėl grąžintas lemties lytin pinmapradėn Kainėjus. 
O tarp jų tebešviežia žaizda Didona foinikietė 
Po plačias klajoja girias; ją didvyris Trojos, 
Vos tik sustot priartėjo šalia ir tamsoj atpažino 
(Mėnesio tartum pradžioj jei kas per debesio rūką 
Regi arba tik tarias regis pakylant mėnulį), 
Ašarom. plūdo plūste ir prabilo širdim sužavėta: 
„Vargše Didona, išties teisingą gavau pranešimą, 
Kad užgesai, pati geležim darydama galą? 
Kapo, ak, tau priežastis buvau aš. Žvaigždynais prisiekiu 
Ir dangum, ir kuo tik gelmėj pasikliauti begalėčiau: 
Skyriaus aš nemielai su tavo krantu, karaliene. 
Bet liepimas dievų, kurs dabar mane čia per šešėlius 
Glūduma verčia nakties per dykumą alsią keliauti, 
Savo griežta išvijo valia: beg tikėtis galėjau, 
Kad skyrybom aš tau užduosiu taip širdį skausmingai. 
Žingsnį laikyk ir iš mūsų akių neskubėk pasitraukti. 
Bėgi? Nuo ko? Ši vada man kalbėt su tavim paskutinė. ..“ 
Žodžiais Enėjas tokiais rūsčios ir žvelgiančios niauriai 
Širdį taikstės maldyt ir ašarom gailint graudingom. 
Ta įbestom. į žemę akim: nusigręžus spoksojo, 
Ir ne daugiau pradėta kalba tesijaudina veidas, 
Nei kad stūksotų uola ar Miarpesos gūbriai marmuriniai. 
Tik pagaliau pašoka staiga ir miškan pavėsingan 
Sprunka neatlaidi, kur vyras pirmykštis Sichajus 
Skausmui atliepia švelniam ir už širdį širdim atsiteisia. 

Bet nemažiau ir Enėjas, žiaurios sugraudentas nelaimės, 

Verkdamas lydi toli ir skyrybas liūdnas apgailauja. 
Slenka iš ten jis duotu keliu ir siekia jau plotų 

Tolį, kur nuošaliai garsingi kariai susitelkia. 

Čia Tidėjų jisai, čia užtinka jis Partenopėjų, 

Garsų karais, ir Adrasto šaunaus pavidalą blankų. 

Štai dar žemėj raudom apraudoti graudžiom dardanėnai, 

Kritę kare. Jų ilgas eiles išvydęs, suklykia: 

Glauką čia pastebi jis, Medontą ir Tersilochą, 

Tris Antenoridus, Poliboitą, Cereros žiniuonį, 

Ir tebelaikant ginklus, tebevaldant vežimą Idajų. 

Spaudžias ratu dešinėj ir kairėj susispietusios vėlės. 

Karto išvyst negana, malonu bendraut be paliaubos, 

Žingsnį gretint žingsniu ir patirti vadas atvykimo. 

Bet danajų vadai ir Agamemnono rikiuotės 

Spėjo tik vyrą išvyst ir žvilgant ginklus per tamsybę, 

Gąslūs suvirpo šiurpu. Kiti tekini pasileido, 

Kaip kitados prie laivų. Kiti užkimusiu bandė 

Šaukt balsu; užspringsta gerklė, bežiodoma šauksmui. 
Ir Priamėną taip pat jie regi čionai Deifobą, 

Kūnas sužnekintas jo ir veidas žiauriai sužalotas, 

Veidas ir rankos abi, smilkiniai nusiaubti ir išrautos 

Ausys, ir žaizdomis grasiai sutriuškinta nosis. 

Net atpažint begalėjo vargu jį drebant ir dangstant 

Koktį žaizdų, ir žodžiais šiltais pats kalbina pirmas: 

„Teukro kilminga gentie, galingas kovoj Deifobe, 

Kas geidavo kerštu tau šitaip nuožmiu atmokėti ? 

Kas gi tave taip driso žalot? Tą naktį man girslas 

Pranešė ilsų tave nuo siaubingos kirstynės pelasgų 

Kritus ant krūvos lavonų, mišriai priguldytų. 

Kalvą tuomet Roitėjaus krante aš tuščią supylęs, 

Triskart vėlėm sušukau balsingai sudiev paskutinį. 

Saugo ginklus ir vardą vieta. Beišvyst negalėjau, 

Drauge, tavęs ir žemėj tėvų aisiskirdamas laidot“. 

Taip Priamėnas į tai: „Nebelieka, bičiuli, tau nieko, 

Visa tu jau atlikai pelenam velionies Deifobo. 

Mano tik laimė mane ir nedora kaltė Lakonietės 

Šian paskandino vargan; ji šį atminimą paliko. 

Nes tarp vylingų džiaugsmų kaip leidom paskiausiąją naktį, 

Tu jau patyrei patsai, ir priminti daugiau nebereikia. 

Kai pražūtingas arklys per Pergamą statų įšoko 
Ir sunkus pilve ginkluotus karius įgabeno, 
Ji klastingu choru friges išdykaujančias vaikė 
Bakcho siauta. Pati vidury žėruojančiu mojo 
Švyturiu ir danajus nuo pilies antakalnės šaukė. 
Alsų nuo kramtos ir miego tada nugalėtą 
Laikė mane klaikus kambarys ir gulintį slėgė 
Snaudulio saldis gilus, sakytum, mirtis palaiminga. 
Bet šaunioji žmona aliai vieną ginklą iš buto 
Krausto ir iš po galvų aisidavusį išvagia kardą. 
Šaukia vidun Menelajų tuomet ir slenksčius atidaro, 
Dovaną mylinčiam. šią tikėdamos būsiant nemenką 
Ir nedorybių senų taip girslą galėsiant išdildyt. 
Ko bedelsiu? Įsibrauna vidun; drauge Ajolidas, 
Bendras, kurs gundo piktan. Tuo pat ir graikam atmokėkit, 
O dievai, jei maldinga burna bausmių reikalauja. 
Bet ir tu pasakyk, kokie tave nuotykiai gyvą 
Atnešė? Ar ateini klajojimų jūrom atvytas, 
Ar dievų liepimu, ar likimas koksai tave varo 
Rūmus be saulės niūrius ir apniukusią vietą lankyti? 
Šnekantis taip, Aušra vežimu rožiniu keturjungiu 
Vidurį jau ašies dangum lėkdama prikeliavo, 
Ir gal būtų jie taip kiek duota laiko pragurdę, 
Bet žodžiu įspėjo trumpai sibila palydovė: 
„Atskuba šuoliu Naktis, mes valandas verkiam, Enėjau. 
Čia vieta, į abidvi puses kur skiriasi kelias. 
Dešiniu kopsi augštyn, prie rūmų galingojo Dičio. 
Veda jisai Elizijun mus. Anas gi kairysis 
Baudžia piktuosius kančiom ir Tartaro siunčia klaikybėn“. 
O Deifobas į tai: „Nerūstauk, žyne kilnioji, 
Trauksiuos šalin ir grįšiu tamson, kad papildyčiau skaičių. 
Eik, mano pažiba, eik ir lemtim geresne besidžiauki“. 
Šitiek tetaręs jisai, sulig žodžiais atgal pasisuko. 
Žvelgia staiga Enėjas atgal ir ties skardžium kairiuoju 
Rūmus regi erdvus, apriestus trigubom sienom, 
Kur veržliai braudamos nykioji srovė Flegetontas 
Raitos liepsnų kunkulais ir akmenis šniokščiančius rita. 
Viartai priešais augšti ir kolonos tauraus adamanto, 
Kad nei vyrų jėga, nei patys dievai nevaliotų 
Kardu parblokšt; ir bokštas dangun geležinis nušauna. 

O Tizifonė budri, pasikaišius apsiaustą kraujuotą, 

Sėdi dienas ir naktis ir angą sergsti bemiegė. 

Alimanos girdis iš čia ir pliaukši beširdis plakimas, 
Žvanga taip pat geležis ir velkamos sunkiai grandinės. 
Stabteli čia Enėjas gąsliai ir triukšman įsiklauso: 
„Kokios čia kaltės, sakyk, o mergele! Kokiom gi kankynėm 
Jia baudžiami ir dejonė kokia padangėsna aidi?“ 

Šitaip prabyla žynė: „O vade garsingasis teukrų, 
Niekam neleista doram nusikalstamo peržengti slenksčio; 
Bet kai Averno alkus man saugot Hekatė paskyrė, 
Mokė pati, kaip baudžia dievai, ir visur apvedžiojo. 
Čiagi visur viešpatauja nuožmiai Radamantas Gnosietis, 
Plaka ir tardo klastas ir verčia prisipažinti, 

Kokią atgailą kas, vogčiom tuščiai pasidžiaugęs, 

Lig vėlyvos mirties už žemės kalies atidėjo. 

Plaka kaltuosius tuojau šarvuota rimbu Tizifonė, 
Tyčiojas, dega kerštu ir kairiąja ranka surangytas 
Tiesia angis, ir šaukia būrius seserų šiurpulingus. 

Tik tuomet pagaliau ant girgždančio vyriaus siaubingai 
Veriasi vartai šventi. Ar pastebi ten šiai sargybą 

Sėdinti angoj? Baisūnas koksai slenksčius tenai sergsti? 
Dar siaubingesnė hidra su niūriųjų nasrų penkiasdešimt 
Riogso viduj, baisuolė šiurpi. Pats gi Tartaras siekia 
Du kartus po tiek gilybėn stačion lig šešėlių, 

Kiek pažvelgus augštyn lig dangiškų skliautų Olimpo. 
Žemės čionai sena giminė titanų jaunuoliai, 

Žaibo nutvoti gelmėn, po pragaro raičiojas dugną. 

Ir abudu dvynus išvydau čionai Alojėnus, 

Milžinus. Rankom jie didingą pralaužti kėsinos 

Dangų ir nuo augštos Jupiterį verst karalystės. 

Ir Salmonėjų mačiau už kaltę žiauriai atgailaujant, 
Kad Olimpo trenksmus ir liepsnas pamėgdžiojo Dzeuso. 
Ketvertu šis važiavo žirgų ir, kratydamas deglą, 

Per graikų tautas ir knibždaniį miestą Elidės 

Krykštė smagus ir dieviškos sau garbės reikalavo. 
Kvaiša! — jis audras ir mėgdžiot neleistiną žaibą 

Ir variu, ir žirgų trypimu ragapadžių vaizdavo. 

Iš po tirštų tačiau debesų visagalintis tėvas 

Smogė jiešmu, o ne žiburiais sakų apsmilkytų 

Ir ne deglais: smarkiu verpetu jį kūlvirsčią trenkė. 

595 Titiją irgi čionai, visagimdančios žemės augintą, 
Teko regėt; jo kūnas visus devynetą margų 
Užgula, ir riestuoju snapu kirlys nesaikingas 
Kepenas gnaibo gajas ir nuolat atgyjančius bausmei 
Vidurius ir išrausto puotom. Įstrigęs krūtinėj 

600 Kiūkso ir plaušam neduoda romos atgaivintiem. 

Ar beminėt lapitus, Iksioną ir Piritojų, 

Juodas akmuo ant kurių, jau jau bevirsdamas graso, 
Tartum krentąs. Pasparai iškelių iškilmingai pagalvių 
Auksu tviska žibiai. Prabangios karališkai vaišės 

605 Pateiktos priešais akis. Vyriausioji furijų grečium 
Prigula ir stalų neleidžia ranka palytėti; 
Pakildama mojuoja deglu ir šaukia griausmingai. 
Šičia kurie dar gyvi būdami neapkentė brolio, 
Smogdavo tėvui kirčiu ar globotinį pinklėm viliojo, 

610 Ar ant turtų kurie stypsojo vieni įsigytų, 
Nieko dalies nepaskyrę saviem, knibždynui gausingam;; 
Svetimoteriai plakti, kas kėlė ginklus prieš tėvynę 
Ir kas drįso pamini valdovam ištikimybę, 
Laukia tenai bausmės uždari. Negeisk sužinoti, 

615 Kokia bausme ir už ką šie vyrai lemties nugramzdinti, 
Masę uolos riedena vieni, kiti išnarinti 
Karo ant stipinų: belaimis sėdi Tezėjus 
Ir per amžius sėdės; ir Flegijas įkalbinėja, 
Tikina vargšas visus ir šaukia balsu per šešėlius: 

620 „Elgtis išmokit dorai ir, įspėti, dievų nepaniekint“. 
Pardavė tėviškę šis už auksą, įpiršęs engėją, 
Kalė skelbimui tiesas ir nukalinėjo už grašį. 
Šis kambarin įpuolė dukters užgintų sutuoktuvių. 
Drįso visi šiurpiai nusikalst ir žygiu gardžiavos. 

625 Jei ir šimtą gerklių, jei šimtą turėčiau liežuvių, 
Balsą žvangios geležies, aptarti visų nedorybių 
Ir kankynių visų išskaičiuoti vardais nevaliočiau“. 
Šiuos pasakius žodžius, ilgaamžė pranašė Foibo: 
„Na, bet jau leiskis kelian ir skirtą atlik pavedimą, 

630 Eikime“, tarė: „greičiau. Kiklopų kalvėj statytus 
Mūrus regiu ir vartus išgubius jau pastebiu priešais, 
Dovanas šias kur sudėt mum liepia valia augštesnioji“. 

Baigė kalbėt ir, drauge žengdami paniūrusiom gatvėm, 

Sukerta tuoj kiek lieka keliaut ir artėja prie durų. 

Laimi Enėjas ūmai įėjimą ir pats apsišlaksto 
Tyra šaltinio srove, ir šaką priebuty smeigia. 

Kai jau atliko tatai ir auką pašventino deivei, 
Jie vietas priėjo džiugias ir trykštančių laime 
Alkų žavingas lankas, buveinę romos palaimingos. 
Čia ir aiteras laukus skaidriau spinduliavimu puošia 
Purpuriniu. Jie savo žvaigždes, savo saulę pažįsta. 
Sąnarius mankšto vieni žolėtoj aikštėj grumdamiesi, 
Žaidžia kovos žaidimus ir gelsvajam smėly rungtyniauja. 
Šoka kiti ratu trypdami ir giedodami giesmes. 
Trakijos dainius taip pat, drabužin ilgan įsisiautęs, 
Lyros septyngarses pravirkdo stygas melodingai 
Ir čia pirštais jisai, čia kerta vinbu drambliakauliu. 
Teukro čionai sena giminė, atžala garbingiausia, 
Laimingesniais užgimę laikais karžygiai didžiadvasiai 
Ilas su Asaraku ir Dardanas, Trojos kūrėjas. 
Stebis iš tolo šarvais ir vežimais tuščiais kariauninkų. 
Žemė tenai prismaigstyta jiešmų. Po laukus išsisklaidę, 
Ganos žirgai palaidi. Kaip džiaugės vežimais ir ginklais 
Žemėje dar gyvi būdami, kaip žvilgančius mėgo 
Žirgus ganyt, taip gėris mielai ir po žemių atgulę. 
Pastebi štai ir kitus dešinėj ir kairėj po žolyną 
Keliant puotas ir choru pajanus džiaugsmingai begiedant 
Alke žaliam tarp laurų kvapių, iš kur nuo augštybės 
Šniokščia mišku virsdama galinga srovė Eridano. 
Telkiasi čia už tėvynę kovoj kas žaizdas iškentėjo 
Ir tyros žiniuonys širdies gyvendami žemėj; 
Dainiai maldingi taip pat, apdainavę kilniai Apoloną, 
Ar išradingu menu gyvenimą kas padabino 
Ir kas pelnė veriai dėkingą kitų atminimą. 
Jų visų smilkiniai kaspinais apjuosti baltasniegiais. 
Juos susitelkusius čia sibila prašnekina šitaip, 
Pirmą Mūzajų tačiau, nes supa minia susispaudus 
Iškilų jį augštaisiais pečiais, ir žvelgia į viršų: 
„Vėlės palaimintos jūs, ir tu, mielas dainiau, nurodyk, 
Kur ta šalis ir vieta, kur būna Anchizas? Jo dėliai 
Vykstame čia, pranėrę srovėm vandeningom Erebo“. 
Žodžiais šitaip keliais atsakė jai didžiavyris: 
„Niekas neturim namų: pavėsinguos gyvename alkuos 
Ir ant pagalvės krantų, kur pievas gaivina upokšniai, 

Glaustome galvas saldžiai, bet jūs, jei širdis pageidauja, 
Kalvą perženkit šią, ir tikruoju taku jus išvesiu““. 
Tarė ir, prieky visų žingsniuot pasileidęs, vešliąsias 
Rodė nuo kalno lankas; po to jie palieka kalnyną. 
Tėvas Anchizas tačiau, visa širdimi užsidegęs, 
Stebi vėles, žaliosios daubos gelmėj uždarytas, 
Žemės švieson ketinančias eit, ir visą saviškių 
Minią dabar tyrinėja uoliai ir brangiuosius vaikaičius, 
Žygius taip pat karžygių ir nuotykius, laimę ir būdą. 
Vos tik Enėją jisai išvydo lanka atžingsniuojant, 
Tiesė gyvai abidvi rankas, ir ašaros džiaugsmo 
Skruostus aptvindė tvinte, ir prapliupo burna garsiakalbė: 
„Tu dėlio ateini? Išbandyta gimdytojui meilė 
Kelio vargus įstengė parveikt? Man leista stebėti 
Tavąjį veidą, sūnau, ir žodžiais švelniais šnekučiuotis. 
Nuvokiau tat širdimi, nujausdamas šitaip įvyksiant, 
Apskaitinėjau dienas, ir manęs ilgesys neapvylė. 
Žemėm kokiom aš tave, kaip didžiais vandenynais keliavus 
Svečią regiu! Kaip baisūs, sūnau, tave blaškė pavojai! 
Kaip gąstavau, kad iš Libijos sau tik skriaudos nepatirtum!“ 
Jam gi anas: „Tavo liūdnas mane, tavo, tėve, paveikslas, 
Kurs man rodės dažnai, šiuos peržengt slenksčius vis vadino. 
Rymo laivai Tirėnų krante. Duok dešinę, tėve, 
Dešinę, tėve, ištiesk ir nedrausk man savęs apkabinti“. 
Bešnekant taip, upeliais rauda ėmė vilgyti veidą. 
Triskart bandė tuomet aplink kaklą rankas apkabinti, 
Triskart tuščiai išslydo slyste iš rankų paveikslas, 
Tartum vėjas lakus ar sapno svaja lengvasparnė. 

Regi Enėjas tačiau lanksmoj žemumos tolimojoj 
Alką atsčiam nuošaly ir šlamančius girių krūmynus, 
Ir pro ramybės vietas praplaukiančius vandenis Lėtės. 
Tautos ir giminės jį apspito pulkais neskaitytais 
Ir, tarytum lankoj, kai bitės vasarą giedrią 
Margaspalves apsėda gėles ir spiečiais apninka 
Baltasnieges lelijas, suzvimbia laukai nuo dūzgimo. 
Nusmelgtas šiurpsta šiurpte Enėjas ir klausia, ką reiškia 
Šis reginys: kokia čia srovė vinguriuoja tolybėn 
Ir kokie čia vyrai būriais apspito pakranię. 
Tėvas Anchizas tada: „Tai vėlės, kuriom dar antruosius 
Kūnus paskyrė lemtis, prie Lėtės srovės vandeningos 

Skystį ilgos užmaršties ir sielvartų tildymą srebia. 

Juk apie šias papasakot tau, jas pačias tau parodyt 

Ir vaikaičius manus jau seniai išskaičiuoti geidauju, 

Kad juo labiau Italija bent atrasta pasidžiaugtum“. 

„Tėve, nejaugi tikėt, kad iš čia kaikuriuos į padanges 

Vėlės pakils? Ir dar kartą sugrįš į nepaslankiuosius 

„Tuoj pasakysiu, sūnau, ir dvejonėj tavęs nelaikysiu““. 

Viską jam paeiliui atsiliepdamas dėsto Anchizas: 

„Ir dangus, ir žemė pirma, ir laukai vandenynų, 

Ir rutulys mėnulio spindus, ir titanų žvaigždynai 

Minta dvasia iš vidaus ir visatą judina siela, 

Srūdama sąnariais, ir su kūnu didžiu susijungia. 

Žvėrys iš ten ir žmonių giminė, ir skraiduoliai guvieji, 

Ir, bangų veisiami, po mirgančia plyne baisūnai. 

Diegus šiuos maitina ugnies gaivingosios jėgos, 

Dangiška taipgi kilmė, kiek kūnai glebni negurdena 

Tr trūnijąs vidus bei gaištis sąnarių trumpaamžių. 

Bijos ir geidžia užtat, nuliūsta ir džiaugias, ir augštin 

Nežvelgia jos, uždarytos aklai į kalėjimą niūrų. 

Juk ir gyvybės pačios kai gęsta šviesa paskutinė, 

Ne kiekviena tačiau pragaištis ir kūniška yda 

Skirias su vargšais visai, ir daug kas per ilga sutapę 

Turi palikt viduje, draugėn įstabiai suauginta. 

Engia tad jas bausmėm ir plaka plakte už senąsias 

Piktadarybes kančiom. Kaikurios prieš vėjų dvelkimą 

Ištiestos karo tuščiai. Vėl kitos verpetų klaikybėj 

Dėmę nuplauna kaltės ar ugnim išsvilina gėdą. 

Kenčiam. savus kiekvienas kęsmus. Elizijaus erdvę 

Pelnom tada, ir nedaugis laukuos tegyvenam žavinguos, 

Kol išsiilgta diena, savo ratą laikam apriedėjus, 

Rauna kenksmus su šaknim ir lieka grynai eterinis 

Pojūtis ir be dėmių ugninga dvelktis išskaidrėjus. 

Jas visas, pagaliau, tūkstantmetį apskriejusias lanką 

Dievas prie Lėtės srovės gausinga spūstim pasikviečia, 

Kad pamiršusios štai, kas buvo kadai, aplankytų 

Vėl augšiuosius skliautus ir kūnuosna grįžt įsigeistų“. 
Baigė Anchizas kalbėt ir sūnų, drauge ir sibilą 

Velka vilkte pačion sutelktin ir knibždynėn triukšmingon. 

Kopia kalvon, nuo kurios išsitiesusią eilę iš priešais 

Visą galėtų stebėt ir veidus ateinančių skirti. 
„Nagi, dabar, koks garsas vėliau lydės dardanėnus 
Ir vaikaičių kokių iš italų kilties susilauksim, 

Sielų kaip iškilnių, paveldėtojų vardo mūsiškio, 
Žodžiais dėstysiu tuoj ir tau tavo laimę paskelbsiu. 
Jaunis anas, regi, jiešmu mediniu pasirėmęs, 

Vietoj arčiausioj kaip tik prie šviesos gyvena ir pirmas 
Kils erdvybėn dangaus, su italų krauju susimaišęs, 
Silvijus, tavo želmuo ir Albos garbingasis vardas. 
Jį tavoji žmona Lavinija tau, žilagalviui, 

Girioj vėlai išugdys karališką tėvą karalių, 

Ir mūsiškė iš čia viešpataus giminė Albalongoj. 
Sekantis Prokas tada, trojėnų genties garsenybė, 

Ir Numitoras, Kiapys ir tau bendravardis Enėjas 
Silvijus, kurs toks pat, kaip tu, ir dorybėm, ir ginklais, 
Vyras šaunus, jei Alboj kada jam beteks karaliauti. 
Jauniai, žiūrėk, tik, kokie, kaip rodo jėgas, puikininkai! 
Smilkinius ąžuolas jiems piliečio garbe vainikuoja. 
Šie ir Gabijus tau, ir Nomentą, ir miestą Fidenos, 
Šie ant kalnagūbrių statys Kolacijos bokštus, 

Inuo pilį taip pat ir Pomecijus, Bolą ir Korą. 

Šie bus vardai kitados, dabar tiktai žemės be vardo. 
Romulas net prisidės senoliui talkon Mavortietis; 
Motina jį išugdys Ilija padermės Asarako. 

Dvigubą juk regi ant viršugalvio kuokštą pašiurpus, 
Ir pats tėvas sava jau puošia garbe prakilnybės. 

Šio, sūnau, vadovaujama štai, Roma išgarsėjus 
Žemėj visoj viešpataus, susilygins narsa su Olimpu. 
Mūru pati sau viena kalvas aprietus septynias, 
Gimine vyrų laimi, lyg motina Berekintietė 

Ratais per frigų miestus atdarda pilim vainikuota, 
Dieviškų vaisium džiugi, apglėbusi šimtą vaikaičių, 
Dangiškų šimtą dievų, augštybių gyventojų šimtą. 
Dirstelėk čia ir abudu žvilgius nukreipk į šią gentį, 
Žvelk į romėnus tavus. Čia Cezaris, čia ir taviškio 
Julo visa giminė, keliausianti skliautų augštybėn. 
Vyras štai čia, nekartą kurį tu žadėtą girdėjai, 
Augustas Cezaris štai, dievonis, kurs Lacijuj aukso 
Amžius vėlei atkurs, kur plotus laukų palaimingus 
Valdė Saturnas kadai, ir už garamantų ir indų 

Viešpats galybę nukels: už žvaigždynų šalin ir anapus 
Metų ir Saulės kelių, kur, dangų remdamas, Atlas 

Ašį graižo pečiais, liepsningom žvaigždėm nusagstytą. 
Jau ir dabar dėl dievų ištarmės jam atvyksiant pašiurpo 
Ir majotų šalis, ir Kaspijos žemės ir virpa 
Septyniašakis žiomuo gąsliai sumišusio Nilo. 

Šitiek žemės išties ir Alkidas neapkeliavo, 

Elnę pervėręs net variapėdę ar Erimanto 

Ramdęs alkus ir Lernę lanku drebulingai įbaidęs, 

Nei, kurs lankojo šauniai nugalėtojas vynlapių tvarslėm, 
Liberis, ginęs tigrus nuo stataus viršukalnio Nizos. 

Ir abejojame dar pakelti darbais garbingumą ? 

Gina bailumas gal tau Auzonijos žemėje kurtis? 

Kas gi ten toks tolumoj, alyvos šakom pasipuošęs, 
Žengia su indais šventais? Pažįstu romėnų karaliaus 
Barzdą ir plaukus žilus. Pirmasis įstatymais miestą 
Stiprins jisai, iš Kurų menkų ir suvargusios žemės 
Siųstas valstybėn didžion. Po jo tada sekantis Tulas, 
Taiką kursai tėvynės sudrums ir vyrus vangiuosius 
Ginklo griebtis pašauks ir atpratusius jau nuo triumfų 
Žygin išves. Jį seka čia pat išdidėlis Ankas, 

Jau ir dabar pernelyg paslaugus svyruojančiai miniai. 
Nori Tarkvinijus dar karalius ir Bruto kerštingo 
Dvasią išdidžią regėt ir rykštes valdžios įsigytas? 
Konsula valdžią šisai ir žiauriuosius kirvius pirmutinis 
Gaus, ir tėvas sūnus, ketinančius naują sukelti 

Karą, šauks tieson ir baus už laisvę šlovingą. 

Vargšas! elgesį šį bevertintų kaip vėlesnieji, 

Meilė tėvynės laimės ir troškimas garbės begalinis. 
Tolin į Decijus žvelk ir Druzus, ir nuožmų Torkvatą 
Su kirviu ir vėliavas vėl grąžinant Kamilą. 

Tos gi tačiau kur regi, vienodais žvilgančios ginklais, 
Vilės, vieningos dabar, kol jąsias naktis tebedengia, 
Karą kaip nuožmų, vaje, tarp savęs, jei gyvenimo šviesą 


Teks tik išvyst ir kirstynių puotas kaip kruvinas kurstys: 


Uošvis nuo Alpių augšių nužengdamas ir nuo Monoiko 
Kalno gaubrės, o žentas prieš jį, rytiečius pasitelkęs. 
Ne, vaikai, negeiskit priprast prie karų taip baisingų 
Ir smurtingos jėgos tėvynės širdin nenukreipkit. 

Tu pirmasis nurimk, o tu, kurs kilai iš Olimpo, 

835 Mesk iš rankų strėles, geniaini manasis! 

Tas Kapitolin augštan, įveikęs Korintą, didingai 
Pergalės ratais dundės, kirstynėm graikų išgarsėjęs. 
Argą jis dulkėm pavers ir Agamemnono Mikėnus, 
Draug su Ajakidu, Achilo narsaus giminaičiu, 

840 Nuoramai Trojos tėvų ir išniekintų rūmų Minervos. 
Kas gi tave nutylės, Katonai didysis ar Kosai? 
Grakcho namus kas apeis tylomis ar Libijos žūtį 
Scipiadus, du karo žaibus, ar Fabricijų, didį 
Turtais menkais, ar, Seranai, tave, apsėjantį vagą? 

845 Fabijai, kam bealsinat mane? Čia tu tas Didysis, 
Vienas delsimu valstybę kurs atstatai mums. 

Sielą švelnesnę kiti įkvėps sudvasintam variui, 
Gyvus, tikėčiau išties, nukals iš marmuro veidus, 
Iškalbingiau gins teismo bylas ir dangišką kelią 


850 Išbraižinės skriestuvu, ir spės, kada žvaigždės pakyla: 


Tu, romėnai, atmink, valdovas tautom viešpatausi. 
Šiuo pasikliauki menu ir, taiką drausme pažabojęs, 
Pagailėk pavergtų ir kietasprandžius paklupdyki“. 
Tarė Anchizas garbus ir dar ką nustebusiem sako: 
855 „„Žvelk, kaip žengia kilniai šarvais garbingas Marcelas 
Ir pranašiau už vyrus kitus nugalėtojas spindi. 
Šis sūkury jaugios maišaties romėnų galybę 
Raitas apdraus: sutriuškins punus ir sukilėlį galą; 


Tėvui Kvirinui kabins trečiukart ginklus pagrobtuosius“. 


860 Kalba Enėjas čionai (nes matė drauge vaikštinėjant 
Išrodos jaunį šaunios, iškilnų žvilgančiais ginklais, 
Tik kakta negaidri ir akys nudelbtos žemėn) : 

„Kas gi, tėve, tasai, kurs vaikštantį vyrą taip lydi? 
Jo sūnus, ar vaikas kuris kamieno didingo? 

865 Kaip palyda triukšmauja aplink! Gyvavaizdis tikras! 
Bet virš galvos nakties tamsa paniurusi karo“. 
Tėvas Anchizas tada pro ašaras šitaip prabyla: 

„0 sūnau, neklausk apie liūdesį gūdų taviškių: 
Žemėm jį teparodys lemtis, ilgiau nebeleidus 

870 Bepagyvent. Romėnų gentis, o dievai, pergalingą 

Rodytųs jums, jei ši dovana pastovi pasiliktų. 


Vyrų kauksmai ir rauda taip graudi nuo lauko Mavorto 


Miestan didingan aidės, ir tu, Tiberinai, regėsi 


Šermenis kokias liūdnas, pro naują praplaukdamas kapą. 

Joks sūnus Iliono genties senoliam lotynų 

Tiek vilčių nesukels širdyje, nei Romulo žemei 

Betkatruo vaiku neteks taip niekad didžiuotis. 

Ištikimybė sena, kilnumas ir neįveiktoji, 

Ach, karuos dešinė! Nebūtų sutikęs ginkluoto 

Niekas jo nebausiai, ar pėsčias puldamas priešą, 

Ar pentinais mentes kutendamas žirgo putoto. 

Jauni apverktinas, ak! Jei rūsčią sudraustumei lemtį, 

Būtum Marcelas šaunus. — Lelijas pilnom saujom man duokit, 
Purpurines barstysiu gėles ir vėlę sūnaičio 

Teks man pagerbt bent šiom dovanom, taip gausingom, ir tuščią 
Pareigą vien beatlikt“. — Jie šitaip visur klaidinėja 

Rūko šalies plačiaisiais laukais, žvalgydami viską. 

Visa kai padaikčiui Anchizas sūnui aprodė 

Ir troškimu būsimosios garbės įkaitino dvasią, 
Primena vyrui karus, kuriuos jam teks dar kariauti, 
Ir Laurento tautas, ir miestą Lotyno vaizduoja, 

Moko, kaip ir kuriuos pakelti vargus ar išvengti. 

„Vartai tau Miego dveji: Raginiai vieni, kaip vadina; 
Leidžia nekliudomai jais šešėliam tikriem iškeliauti; 
Baltytėlaičiai kiti iš drambliakaulio svidinti žiba. 

Vėlės siunčia pro juos padangėn sapnus apgaulingus“. 
Žodžiais tokiais palydėjęs tada, savo sūnų Anchizas 
Ir sibilą drauge pro vartus dramblio kaulo išleidžia. 
Drožia tasai atgal prie laivų ir bendrus ten atranda. 
Tuokart tiesiai kraniu Kajetos uostan nukanka. 
Inkaras sminga dugnan, sustoja vairai palei krantą. 

O Kajeta, ir tu, Enėją kadai išauginus, 
Mūsų krantus amžinuoju garsu mirdama atžymėjai. 
Tavo didinga garbė ir dabar tebesaugo šią vietą, 
Vardą kaulai tavi Hesperijoj didžioj tebeskelbia. 
Kapą supylęs tačiau ir palaidojęs kūną, kaip dera, 
Slūgstant bangom, ištiesęs bures, pamaldusis Enėjas 
Leidžias pavėjui kelian, ir uostas saugus jau palieka. 
Dvelkia švelniai vėjelis nakties, ir balsva mėnesiena 
Rodo kelius; žėruoja šviesoj virpėdama jūra. 
Raižo laivynas krantus, pro Kirkės pranerdamas žemę, 
Saulės dukters išdidžios, kur alkų neįžengiamu nuolat 
Aidi ulpu balsingu daina, kur rūmuos didinguos 
Žiburį kuria nakties ir, įžiebusi kedrą kvapsningą, 
Audeklą ploną skietu šatriai bėginėdama. tranko. 
Urzgia iš ten ir mauroja nykiai įsiutinti liūtai, 
Drasko narve grandines, ir naktis riaumojimais gaudžia. 
Ten uždaryti lokiai ir kiaulės pašiurpusios šėlsta, 
Staugia vilkų milžinai; jiem Kirkė, dievaitė žiaurioji, 
Stotą pirmykštį žmogaus sudarkė žolėm užkerėtom, 
Davus snukį žvėries ir nugarą vilko gauruotą. 
Kad ir trojėnai dori pabaisom šiom nepavirstų, 
Uostan patekę nuožmian, ir krantus kad apleistų baisingus, 
Vėjais išpūtęs bures ir pagreitinęs spartą, Neptūnas 
Praginė juos pro audringas bangas seklumų pražūtingų. 

Toliai vandens sužėrėjo rausvai, ir Aušra galsvaauksė 
Rožiaspalviu vežimu nuo aitero augštybių spindėjo, — 
Tyla tik vėjas staiga, — ir švelnaus nebegirdim dvelkimo. 
Rymo jūra spindi, ir sunkiai rungiasi irklai. 
Mišką didingą tik, štai, tolumoj išvysta Enėjas. 
Iš tankmės iškilniai atšniokščia srovė Tiberino, 
Gelsvo nuo smėlio bangų, ir jūron virsta verpetais. 
Tiek viršum, tiek aplinkui pulkai sparnuočių margųjų, 
Ir žavingus krantus, ir banguojančią vagą pamėgę, 
Širdį ramina giesmėm ir laukuos, ir miškų tankumynuos. 
Skiauterės liepia laivų į žemę nukreipti Enėjas, 

Ir prisikapsto džiugiai prie upės krantų pavėsingų. 

Na, tad, Erata, dabar įkvėpk, prakilnioji, kad skelbčiau, 
Lacijuj buvo kokie senajam laikai ir karaliai, 
Kai atėjūnų kariai Hesperijos krantan išsikėlė. 
Mūza, padėk prisimint, kaip kilo kova pirmutinė. 
Aš kruvinuosius karus ir narsingas gretas apdainuosiu, 
Ir karalius, kovos kvaituly ištroškusius kraujo, 
Ir tirėnų karius, ir ginkluotus pulkus Hesperijos. 
Didingesnius aš dabar ketinu išgarbinti žygius: 
Laukia darbai kilnesni. 

Lotynas, karalius senyvas, 

Ilgus metus sau ramiai ant miestų šalies viešpatavo. 
Gimęs iš Fauno jisai ir nimfos Laurento Marikos, 
Pikas jo tėvas esąs, o tas jau tave, o Satumnai, 
Protėviu laikė savu, — tu pirmas genties įkūrėjas. 
Nelėmė vyriškos jam dievai atžalos besulaukti, 
Kai gyvybę sūnaus išplėšė mirtis kūdikystėj. 
Liko vienui tik viena karalystei ir sostui paveldėt 
Jau subrendus dukra, jau metų tekėt susilaukus. 
Piršos daugelis jai ne vien tik iš Lacijaus plotų, 
Ir Hesperijoj visoj ją siūlėsi vesti jaunikiai. 
Piršos ir Turnas žavus iš kilmingų tėvų nuo senovės; 
Žentu jį gaut karaliaus žmona nekantraudama geidė, 
Kliudė tačiau ir grasė dievai ženklais visokiausiais. 

Rūmų augštajam kieme, jau ilgus metus išgyvenęs, 
Rastas jau tėvo čionai, bepradedant pilį statyti, 
Lauras lapais šventais pagarboj užlaikytas žaliavo. 
Foibui karalius jį pats, padavimais žmonių, paaukojęs 
Ir Laurento vardu sodybas nuo jo pavadinęs. 
Pačią viršūnę, tirštai ūždama, o stebuklas, apspito 
Erdvėm aitero vaiskiom suplaukusių bičių knibždynė; 
Kojom tampriai kabiom tarp savęs susiraizgęs į krūvą, . 
Spiečius pakibo staiga, ant žaliosios šakos susimetęs. 
Čia tuoj sušunka žynys: „Atkeliauja, šiai, regime, vyras 
Iš šalies svetimos, iš ten, iš kur spiečius atūžia, 
Ir iš ten pat, nuo augštybių pilies, jis valdys karalystę“. 
Kai šveniuoju deglu ima aukurą žiebti karalius 
Ir kai greta dukra nekalia Lavinija stovi, 
Garbanas ilgas ugnis, net baisu, pasirodė apėmus; 
Pleškanti rijo liepsna jos visą galvos papuošimą, 

Skendo gaisre skaisčiais akmenim žėruojąs vainikas. 
Dūmų tirštų gelsvojon švieson visa pasinėrė, 

Ir po rūmus plačiai Vulkano kaitra kibirkščiojo. 
Žyniai regėjimą šį grūmojani šiurpiai pranašavo, 

Nes ji pati nors garbe ir spindės, kaip lemties pažadėta, 
Pačiai tautai vienok tai graso karu pražūtingu. 

Bet, įbaugintas ženklų, karalius tuoj skuba pas Fauną, 
Skelbiantį valią lemties, kur bedugnė gili Albunėjos, 
Kur didinga giria, uruliais iš pavėsio kur šniokščia 
Švento šaltinio srovė ir mefito nuodai išgaruoja. 
Gentys italų čionai, čia visa Oinotrijos žemė 
Jieško bėdoj patarimo dangaus. Kai, auką paklojęs, 

Ir kai, atgulęs žynys ant kailių avių paaukotų, 
Snaudė saldžiai nakties tilktyje, sapnų pasiprašęs, 
Aibes vaiduoklių keistų nykiai besišvaistančių regi, 
Erzelio girdi garsus, su augštaisiais dievais šnekučiuojas 
Ir net Averno gelmėj jis kalba vilnim Acheronto. 
Kai ir Lotynas patsai, jieškodamas čia apreiškimo, 
Šimtą dvižiemių avių apeigom nusiatytom papjovė 
Ir ant krūvos ištiestų kailinių ėmė snaust pasirėmęs, 
Iš giraitės gelmių šie žodžiai staiga pasigirdo: 

„O manasis sūnau, negeiski išduot už lotyno 

Ir kambariam paruoštiem pavesti dukros neskubėki. 
Svetimas žentas ateis, kurs savo krauju mūsų vardą 
Į žvaigždynus nukels, o jo kamieno vaikaičiai, 

Kur tik saulė kely tarp ribų Okeano apšviečia, 

Visa po kojų regės jų valiai klusniai nusilenkus“. 
Fauno kilnaus pranašingos kalbos ir šio įspėjimo, 
Duoto nakties tilktyje, Lotynas patsai nenutyli, 

Bet po visur po italų miestus apskrajodamas Gandas 
Tat išnešiojo plačiai, kai Laomedonto jaunimas 
Rišo grandinėm laivus, prie žolėtų krantų prisiyręs. 

Ten Enėjas patsai, kunigaikščiai ir Julas gražuolis 
Krenta po augštu medžiu pasilsėt po šakom pavėsingom. 
Taiso kiti iškilmingus pietus ir ragaišį kvietinį 
Kloja po valgiais žolėj (Jupiteris pais taip pamokė), 
Ir Cereros stalus apkrauna vaisiais laukiniais. 

Visa tai sušveitus galop, nepasotintas alkis 
Vertė atgręžti dantis į dovaną menką Cereros 
Ir negailėt plačių kepinių, ketvirtim sukapotų, 

Žeidžiant žandais įžūliais ir rankom raguolį lemtingą. 
„Kremtam gi jau ir stalus!“ čia Julas juokais tesušunka. 
Vos tik išgirdus tatai, staiga jiem pasibaigė vargas. 
Nebaigitus tarti žodžius jam paglemžė tėvas iš lūpų 

Ir, dievų galybės didžios apsvaiginias, nutildė. 

„O pažadėta lemties, būk pasveikinta“, šaukia jis: „žeme, 
Būkit sveiki, neapvylę manęs, ir dievai Iliono! 

Čia mum namai ir tėvynė čionai. Ir tėvas Anchizas 
Slaptą lėmimą dievų juk tokį, menu, man apreiškė: 
„Kai tave, o sūnau, prikeliavus krantus svetimuosius, 
Badas, sukirtus valgius, privers net stalus sukramtyti, 
Tuokart, tikėk, tu jau žemėj savoj po klajonių vargingų. 
Ten sau mūrus statyk ir miestą pylimu tvirtink“. 

Badas ir buvo čia tas, tai bandymas mum paskutinis: 
Vargo kelius jis žadėjo pabaigt. 

Na, tad gyviau, ir, kai tik sumirgės spinduliai rytmetiniai, 
Eikim žvalgyti džiugiai, kokia čia šalis, kokie žmonės, 
Kur jų pilis, ir nuo uosto žvaliai po visur pasiskleiskim. 
Liekit aukas karaliui dievų ir tėvo Anchizo 

Kvieskite vėlę maldom, ir ant stalo taures pastatykit“. 
Smilkinius, taręs tatai, šakos žalumu apipynė. 

Genijui vietos tada ir dievų vyriausiajai Žemei, 

Laumėm ir upėm šventom, vardais ligi šiol nepatirtais, 
Meldžias karštai ir Nakties, ir jau tekančių šaukias žvaigždynų, 
Idos Dzeuso kilnaus ir motinos frigų didingos, 

Ir tėvų abiejų iš tolybių dangaus, ir Erebo. 

Triskart sudunda tada nuo giedro dangaus Visagalis; 
Purtančia rodo ranka jis debesį pats nuo aitero, 
Tviskantį auksu spidžiu ir žara spindulių ugniaspalvių. 
Šnara tuojau čia duslus šnabždesys po gretas dardanėnų: 
Štai, jau atėjus diena pažadėtosiom sienom statyti. 
Vaišes tada jie ruošia laksčiai ir, nudžiuginti burto, 
Stato linkamai ąsočius ir vyno taures vainikuoja. 

Kai tik rytojaus diena žemes spinduliais apibėrė, 
Kraštą ir miestą tautos jie krantais ima tirt išsisklaidę. 
Čia, šiai, Numiko versmė, bala patvinusi telkšo, 

Tiberio čia srovė, čia narsūs gyvena lotynai. 
Tuokart Anchizo sūnus pilin karaliaus didingon, 
Iš visų dalinių atstovų šimtą parinkęs, 
Papuošius siunčia visus Paladės šakom žalialapėm 

Jam įteikt dovanų ir teukram taikos išprašyti. 

Vykdo kas liepta guviai ir žingsniais lakiais pasileidžia. 
Plotą trobom apvagoja jis pats ir įtvirtina vietą. 

Pirmą buveinę krante statydamas iartum stovyklą, 
Apveda sienom stipriom ir pylimu vietą apjuosia. 

Kelią jau baigia varsnot, jau bokštus ir stogus augštuosius 
Regi lotynų pilies prie mūrų artėdami vyrai. 

Ten berniukų būriai ir jaunuoliai žirgais jodinėja, 
Mokos smėly lankot vežimus ar standžiai įtempti 

Lanką smailiosiom strėlėm ir liaunuosius jiešmus svaidinėja. 
Gundo draugus lenktyniaut ir rungtis virpčius laidinėjant. 
Štai tik prijoja šauklys karaliui pranešt ilgaamžiui, 

Kad atkeliavo pilin milžinai kitašaliais drabužiais. 
Liepęs kairalius tuojau į rūmus svečius pavadinti, 

Menės erdvios vidury į sostą tėvų atsisėdo. 

Ten, augštai, kolonų šimtu pasistiebus, ant kalno 

Stūkso didinga pilis, Laurentiečio Piko buveinė. 

Ošia aplink šiurpulinga giria, pagarbi nuo senovės. 

Čia palaimingos pradžios įgydavo ženklus karaliai 

Lazdą ir pirmus virbus. Čia rinkdavos tartis didžiūnai. 
Sėsdavo šičion puotaut, papjovę aviną aukai, 

Ir senato tėvai už stalų, ištisai sustatytų. 

Pricangy čia paciliui iš kedro kamblių daugiaamžių 
Prosenių kilnūs vaizdai: čia Ttalas ir tėvas Sabinas 

Su lenktuoju peiliu, veisėjas pirmų vynuogynų. 

Janas dvikaktis čionai ir Saturnas čia pat žilagalvis, 

Čia ir karaliai kiti nuo pirmosios pradžios išstatyti, 

Tr kas Mavorto žaizdas už tėvynę kovoj iškentėjo. 
Daugel, be to, ant kolonų švenių prikabinia ir ginklų; 
Kirviai riestais ašmenim ir vežimai ten karo grobtieji, 
Ten ir gauruoti šalmai, ir raktai pilių užkariautų, 
Skydai apvalūs ten, ir jietys, ir skiauturės valčių. 

Sėdi valdovas patsai, žirgų ramdytojas Pikas, 

Ir apsiaustu prabangiu, ir Kvirino lazda pasipuošęs, 
Skydas kairėj apvalus. Geisdama sau vyru turėti, 
Aukso palietus virbu ir nuodais apgirdžiusi Kirkė, 
Pavertė Piką geniu, spalvom aptaškydama plunksnas. 
Šventnamy šitaip šauniam garbingas karalius Lotynas 
Kvietė teukrus vidun, į sostą tėvų atsisėdęs, 

Ir, įžengus svečiam, šiais žodžiais prabilo širdingai: 

195 „Kur taip keliaujat dabar, sakykite man, dardanėnai 
(Mes juk pažįstam gerai jūsų kilmę ir miestą gimtinės, 
Teko nugirst ir plaukiant čionai), tad kas gi, koks vargas 
Plaustus per jūras melsvas Auzonijos žemėn atplukdė. 

Ar nuo tikrų nuklydę keli, ar blaškomi vėtrų, — 

200 Kaip kad dažnai vandenyne plačiam. prisikenčia. jūreiviai, — 
Įžengėt upės krantan ir uoste saugiam apsistojot, 

Mūsų svečiai nesibaiminkit būt, lotynus gi pažinkit, 
Gentį Saturno garbaus, ne įstatymų tramdomą varžtais, 
Bet pagal dievą tėvų savu besitvarkančią noru. 

205 Bet tebemenu dar, nors metai ir temdo ią žinią, — 
Kilęs iš šitų laukų, kaip sako aurunkų: seneliai, 
Dardanas Idos miestus besibraudamas frigiškus siekė, 
Vieržės net trakų Saman, kurs vadinas dabar Samotrakė. 
Ir iškeliavus iš čia, iš tirėnų buveinės Korito, 

210 Priima jį auksinė pilis ir sostan sodina, 

Aukuru dievo nauju žvaigždėtas dangus pagausėja“. 
Tarė, ir įkandin taip atsako jam Ilionėjus: 

„O karaliau šviesus, o Fauno vaikaiti garbingas, 
Jūsų šalin nei tamsioji audra mus bangom neatplukdė, 

215 Nei mus apgavo krantai, nei žvaigždės kelius suklaidino, — 
Miestan šian mes noru savu aikeliavom išguiti 
Iš karalystės didžios, kurią už visas galingiausią 
Saulė regėjo kadai, eidama nuo tolybių Olimpo. 

Nuo karaliaus dievų pradžia giminės dardanėnų; 

220 Džiaugias gentis didžiu seneliu; kilmingiausias Enėjas, 
Trojos karalius patsai, į rūmus tavus mus atsiunčia. 
Kaip siaubinga audra, iš Mikėnų žiaurių išsiveržus, 
Siautėjo Idos laukais, kurio prigrasinti likimo 
Azija su Europa, pasauliai abu, susigrūmė, 

225 Teko girdėti ir tam, ką laiko šalis tolimiausia 
Už Okeano srovės, ir tam, ką atskiria juosta, 

Tarp keturių įterpta vidurin, kur kepina saulė. 
Nuo užplūdimo baisaus per jūras plačias atsikasę, 
Kranto ramaus tėvynės dievam ir kampelio mažyčio, 

230 Oro ir vandenų, visiem neribotų, teprašom. 

Gėdos jokios karalystei nebus, dar pelnysit ir garbę: 
Geradarybės didžios iš širdžių neišdils atminimas, 

Troją priglaudę glėbin, nesigriaus niekuomet auzonėnai. 
Ir Enėjo lemtim, ir ranka prisiekiu galinga, 

235 Tiek duotuoju žodžiu, tiek karo siautoj išbandyta. 
Mūsų neniekink tačiau, kad mes nekviesti čionai patys 
Nešam puokštę gėlių ir maldaujančiais kreipiamės žodžiais: 
Daugel tautų ir genčių globot mus ir geidė, ir troško, 
Bet valia galingų dievų ir burtai mus varė 
240 Jūsų klabenti šalin. Ir Dardano čia juk: gimtinė, 
Čia ir liepimais griežtais mus spaudžia sugrįžt Apolonas 
Prie švenių Numiko versmių, prie Tibro tirėnų. 
Atminimui dar tau iš laikų laimingesnių Enėjas 
Dovanas duoda menkas, iš Trojos liepsnų išvaduotas. 
245 Aukso šituo indu aukodavo tėvas Anchizas; 
Štai dar čia puošmena, paprastai Priamo dėvėta 
Sušauktas teisiant minias, tiara čia šventa ir krivulė, 
Ir audiniai trojėnių darbščių“. 
Veidą įbedęs beste, taip kalbant Ilionėjui, 
250 Įdelbtu žemėn žvilgiu, sustingęs styri Lotynas: 
Varto tiktai išplėtęs akis. Ne purpuras margas 
Ir ne tiek Priamo lazda besigėri karalius, 
Kiek vedybom dukters ir vedlių kambariais besiguodžia. 
Dirgina širdį giliai ir Fauno sena pranašystė: 
255 Šis ir esąs tad vyras tasai iš šalies svetimosios, 
Skirtas žentu lemties ir draugėn karaliaut pavadintas. 
Jo šauni atžala narsiais garsėsianti žygiais: 
Skritulį žemės visos užvaldysianti karo galybe. 
Tarė džiugiai pagaliau: „Dievai mum kėslą telaimins 
260 Ir savus sprendimus! Tesie, trojėnai, kaip trokšti; 
Dovanas noriai imu. Nestigs jam, valdant Lotynui, 
Vaisių žemės našios nei Trojos dirvų derlingų. 
Tik Enėjas patsai, manęs jei šitaip geidauja, 
Jei tik tapti svečiu, bičiuliu jei skuba vadintis, 
265 Pats teateis ir veido meilaus tenenusigąsta: 
Pusė draugystės jau bus, kai ranką paspaus kunigaikštis. 
Jūs karaliui savam praneškit dabar mano valią: 
Dukrą turiu, ją gina išduot už jaunikio saviškio 
Ir ženklai iš dangaus, ir gimtosios šalies pranašystės. 
270 Lacijui laimė tokia, kaip skelbia, lemties pažadėta: 
Žentas atvyks nuo krantų svetimų ir krauju mūsų vardą 
Lig žvaigždynų iškels. Kad jį ir šaukia likimas, 
Tr tikiuos, jei neklysta širdis, ir karštai pageidauju“. 
Žirgus, taręs tatai, iš viso skaičiaus atrinko. 

Žvilgančių trys šimtai prie ėdžių stovėjo augštųjų. 
Teukram liepia tuojau po vieną išvest lengvakojį, 
Klotą kilimais margais ir purpuru mirgantį žirgą. 
Puošmenos nuo pečių nuleistos karo auksinės. 
Auksu žvilga gelsvu, dantim kramtydami auksą. 
Duejetą liepia nusiųst Enėjui pačiam pakinkytų: 
Dangiška tat giminė: iš šnervių ugnis žaižaruoja. 
Kilę iš tų, kuriuos Kirkė sukta vogčiom išaugino, 
Motiną veislės žemos pajungusi eržilui Sauliaus. 
Gavę tiek dovanų, po Lotyno kalbos enėjėnai, 
Žinią taikos nešdami, pargrįžta raiti iškilmingai. 

Štai ir rūsti Junona iš Inacho Argų parkeliauja, 
Plaukia vežimas lengvai, aitero vilnim pasileidęs. 
Regi per erdves plačias nuo Sicilijos džiugų Enėją 
Ir dardanėnų laivus, žvelgdama iš augštybių Pachino. 
Valtis palikę krante, jie mūrus pylimu juosia 
Žemėj saugioj: sugelta širdim čia bematant sustoja, 
Purto galvą piktai, liedama šiuos žodžius iš krūtinės: 
„O šlykštybe genties, o lemčiai priešinga mūsų 
Frigų lemtie! Ar Sigėjaus laukuos dar nesi nugalėta? 
Ar įveiktų nevaliojo įveikt? Ar dar nesusmilkot 
Trojos ugny? Per siaubingas liepsnas, per eiles surikiuotas 
Jie susirado kelius. Nejaugi jau guli pailsus 
Dieviška mano galia? Nurimau nepasotinta keršto. 
Net iš gimtosios šalies išguitus drįsau aš sekioti 
Per audringas vilnis, pastojus bėgliam vandenynus. 
Žemės ir dangaus jau jėgos prieš teukrus išseko. 

Ką mum Skila, ką Charibdė klaiki, ką gelbėjo Sirtys? 
Saugūs lindi dabar, nuo vilnių ir manęs pasislėpę 

Tibro geidauto vagoj. Gi Marsas išnovyt galėjo 

Gentį lapitų baisių. Nuo sena garsaus Kalidono 

Tėvas dievų nepagailo užleist įtužimui Dianos. 

Tiek jau lapitai kalti, tiek pelnė bausmės Kalidonas? 
Bet Jupiterio aš didinga žmona, o varguole, 

Būdų griebiaus visų, kuriuos išbandyt begalėjau; 
Lenktis dabar Enėjui turiu. Jei mano dievybė 

Ne kaip reikiant tvirta, — kreipsiuosi betkur nedvejojus: 
Jeigu palenkt aš dangaus negaliu, Acherontą maldausiu. 
Te nuo lotynų šalies sulaikyt ir nebūnie man leista 

Ir tepalieka žmona Lavinija, kaip pažadėta, — 

315 Tik tegu leista man bus taip didžiam reikale sugurdenti, 
Leiskit man tik tautas karalių dviejų išžudyti. 
Ši tik saviškių auka tesujungs ir žentą, ir uošvį. 
Kraitį, mergaite, imi trojėnų ir rutulų kraują, 
Ir Belona tau kels vestuves. Ne vien Kiseidė 
320 Degalą laikė savy ir vyrui liepsnas tepagimdė: 
Ir Venera, išnešiojus taip pat savo antrąjį Parį, 
Pergame vėl atkurtam įžiebia liepsnas pražūtingas“. 
Šiuos ištarus žodžius, nuskubėjo žemėn baisinga. 
Iš tamsybių gelmių, iš buveinės dievaičių nuožmiųjų, 
325 Šaukias tada Alektą talkon, kuri tesiguodžia 
Nusižengimais, kerštu, klasta ir karais pragaištingais. 
Nekenčia pats Plutonas garbus, nemėgsta nei sesės 
Tartaro šios pabaisos. Kaip išroda tik nesikeičia, 
Stotai kaip klaikūs, vaje, ir knibžda juodai gyvatynas! 
830 Žodžiais šiais ima kurstyti ją Junona karalienė: 
„O gimdyta Nakties, šį triūsą man skirki, mergele, 
Šią man pagalbą suteik, kad skambėtų plačiai mano garsas 
Ir nepašlytų garbė, kad vedliai neviliotų Lotyno 
Ir kad italų ribų enėjėnai užimt negalėtų. 
335 Galioj tavoj ginkluoti kovon besimylinčius brolius, 
Tu ir namus žlugdai rūstumu, tu rykštes trobosna 
Ir deglus gedulingus neši. Tu vardais tūkstantiniais 
Tūkstančiais būdų kenki. Supurtyk krūtinę siaubingą, 
Taiką ardyk ir karo žiauraus imk sėt prakeikimą. 
340 Griebtis už ginklo karštai tesiveržia beregint vyrai!“ 
O Alekta, prisisunkus nuodų gyvatingos gorgonos 
Lacijun neria iškart, pilin Laurento augštojon. 
Apsupa čia ji slapta slenksčius tyliuosius Amatos. 
Graužėsi ši dėl teukrų svečių ir Turno vedybų, 
345 Iniršiu ir kramta moteriškės širdis kunkuliavo. 
Vieną iš tamsiai melsvų nuo galvos ia pagriebusi žaltį, 
Sviedžia krūtinės raukšlėn, kad užanty giliai pasislėptų 
Ir kad sujaugtų namus, nuo pabaisos šios sužvėrėjus. 
Raičiojos jis tarp krūtinės švelnios ir drabužių įsmukęs, 
350 Nelytėdamas jos, nejučiom apgaulingai įsiundo, 
Kvapsto šėlimo nuodus. Lyg auksas čionai apie kaklą 
Rangos gyvatė gliti, čia kaspinu ilgu vyniojas, 
Garbanas pina ji čia ir liaunai sąnariais klaidinėja. 
Kol pradžioj vogčiom selindamas antkrytis tyko 

Jausmą pavergt nuodinga sunka ir širdį įkaitint 
Ir kol krūtinė visa dar aistringa ugnim neliepsnoja, 
Kalba dar ji balsu švelnesniu, kaip motinom dera, 
Ašarų daug liedama, kad teka dukra už frigėno: 
„Už tremtinių, už teukrų bėglių Laviniją leidi. 
Argi brangiosios dukros ir savęs, o tėve, negaila? 
Motinos tu negaili, kurią, vos šiauriui padvelkus, 
Sprukdamias jūrom paliks pagrobęs mergaitę plėšikas? 
Argi ne taip frigėnų piemuo Lakedaimonan braunas 
Ir į Trojos miestus Heleną Ledos pargabena ? 
Kur tavo žodžiai šventi, kur rūpestis senas taviškiais 
Ir dešinė, tiek kartų spausta tavo giminei Turnui? 
Jei iš genties svetimos lotynam peršamas žentas, 
Jei nuspręsta taip ir tėvas Faunas taip liepia, — 
Žemę laisvą betkur, iš valdžios išskirtą mūsiškės, 
Svetimą esant laikau, tą pat ir dievai pripažįsta. 
Ir jei Turno kilties pirmosios pradžios pajieškotum, — 
Tėvas Akrizijus jam iš Mikėnų pačių ir Inachas“. 

iKai po šitos kalbos nepalenktą regi Lotyną 
Spiriantis jai atkariai ir angies siauta nelemtoji 
Skverbias skverbte lig pat gelmenų ir sklinda po visą, 
Tuokart, siaubingų vaizdų sukurstyta, vargšė pašėlo 
Be atvangos išprotėjusi siaust po miestą beribį. 
Lyg kitada paleistas ratu ima suktis vilkelis, 
Tr vaikai plačiam lauke po tuštumą kiemo 
Įiemptai ima žaist pakaitom, — šis, genamas vadžių, 
Raitos lankais ir rieda tolyn; nustebintas spokso 
Visas būrys paauglių, nesuprasdamas lakstančio medžio, 
Gaunančio dvasią kirčiu. Ne lėčiau genama už vilkelį 
Per apgyventus miestus ir laukiniais kaimais pasileido. 
Nei į girias ji, Bakcho valia tariama prisimetus, 
Bedieviškesniem darbam ir šėlti niršiau užsidegus, 
Išdumia ir kalnuos žaliuojančiuos dukterį slepia, 
Nuotaką teukram išplėšt ir gurdent vestuves pasinešus, 
„Bakchai euhoi“ klykdama; „Tik tau mergaitė derėtų“, 
Šaukia balsu: „Tad žaliosiom lazdom ji tau temojuoja, 
Chorais tegarbins tave, tau šventuosius garbus tegu raito“. 
Sklinda girslai, ir kerštinga ugnim jau motinos kaista; 
Karštis tas pat išvaikė visas naujojon pastogėn, 
Meta namus ir vėjam žvarbiem duoda plaukus ir sprandą, 

395 Ir drebulingais kauksmais aiterą jau kitos pripildo, 
Vynuogienojų lazdom. apsijuosusios kailiais mojuoja. 
Deglą įkaitus pati tarp minios iškėlusi neša 
Ir, vestuvių dainas dainuodama dukrai ir Turnui, 
Kruvinas graižo akis ir staigiai balsu šiurpulingu 

400 Šaukia: „Io, klausykite jūs, moteriškės lotynų, 

Jei dėkingumą kuri tebejaučia dar vargšei Amatai, 
Jei kam dreba širdis, kad motinos teisės pavojuj, 
Meskit raiščius nuo plaukų ir orgiškai šėlt pasileiskit“. 
Ir po girias, ir, kur olos žvėrių, po dykumas vaiko 

405 Bakcho šėlos akstinais Alekta po visur karalienę. 

Kai jau dingojos ji, kad siundyti pradžiai pakanka, 
Žlugus Lotyno namam ir kėslui visam pasirikus, 
Mirksniu iš čia juosvaisiais sparnais siaubingoji deivė 
Rutulų vado narsaus pakilusi rūmuosna plazda. 

410 Piečio ūmai atblokšta, kaip skelbia žmonių padavimas, 
Miestą šį Danajė Akrizijaus tautai įkūrė. 

Pilį senovėj žiloj Ardėjos vardu pavadino, 
Bet tik garsas dabar iš Ardėjos senos bepaliko. 
Rūmuos Turnas augštuos čia naktį kietai jau įmigęs. 

415 Nerias guviai iš veido nykaus ir Turijų stoto 
Ir paveikslu senos Alekta ima virst moteriškės. 

Kaktą grasiom vagoja raukšlėm ir žilai nudažytus 
Plaukus juosia šydu ir alyvos šokom. aprezgioja. 
Tampa sena Kalibe, Junonos žyne ir šventovės 

420 Ir, kalbėdama taip, jaunuolio akim apsireiškia: 

„Leisi, Turnai, pražūt tiek vargų, be naudos iškentėtų, 
Tr dardanėnam sėsliam paskirsi valdyt karalystę? 
Kraitį, laimėlą krauju, ir vedybas atsako karalius, 
Jieško svetur, kam sostą šalies po galvos atiduotų. 

425 Eik pajuoktas dabar ir pulk nedėkingan pavojun, 

Denk taika lotynus, tirėnų eiles išguldyki. 

Liepė man tai Saturnietė pati, visagalinti deivė, 

Gulinčiam tau saldybėj nakties į akis pasakyti. 

Na, tad nesnausk, tuoj vyrus ginkluok, pro vartus težygiuojie 

430 Grumtis su priešu džiugiai. Prie upės šaunios išsodintus 
Beregint frigų vadus ir margąsias laives sukūrenki. 
Liepia didi galybė dangaus. Lotynas karalius 
Jei tik dukterį leist ir žodį laikyt atsisako, 

Pats tepajus pagaliau ir Turną kovoj teišbando“. 

Pranašei jaunis čionai pajuokdamas šitaip atrėžia: 

„Kad svetimieji laivai prie Tibro bangų apsistojo, 
Nepraslydo žinia pro mano ausis, kaip tikiesi. 
Neišgalvok nebūtų baisų. Junona karalienė 
Atmena irgi mane. 
Bet per silpna kas tikra atskirt sudūlėjus senatvė 
Veliui, motut, kankina tave pavojais ir žynę, 
Žvanginant ginklais vadam, baisybėm tuščiom suvedžioja. 
Rūpinkis sau paveikslais dievų ir šventnamius saugok. 
Vyrai kariaus ir taikos težiūrės: juk jie kariauninkai“. 

Žodžių kandžių įgelta, Alektos širdis suliepsnojo. 

Bet jaunuolį staiga kretulys tebesakant supurto: 

Akys styra stirte, erinija nerias baisuolė, 

Šnypščia knibždynė žalčių. Vartydama žvilgsniais liepsningais, 
Ketantį čia dar kalbėt, čia gurstantį vėl neryžtingai 
Tramdo ranka ir dvi gyvates iš plaukų išvynioja: 
Pliaukšteli smūgis zvambus, ir suspiegia gerklė sužvėrėjus: 
„Štai aš, tiesos tau negebu skirt, sudūlėjusi senė, 
Žvanginant ginklais vadam, baisybių tuščių suvedžiota! 
Žvilgtelėk čia — atvykau iš šalies seserų šiurpulingų. 
Valioj manoj karai ir mirtis“. 

Šiuos ištarus žodžius, nuodėgulį sviedė jaunuoliui: 
Smilkstanti styri pušis, krūtinėn giliai įsismeigus. 

Iš miegų prižadina jį baisa išgąstinga, 

Prakaitas maudo kiaurai, iš kūno srovėm prasiveržęs. 
Klykia „ginklus“ ir jieško laksčiai po lovą ir rūmus, 
Šėlsta geismu geležies ir karo siauta nuodėminga, 

Verda pykčiu, tarytum liepsnoj sukurstytų žabų 

Spraga triukšmingai virbai po dugnu kunkuliuojančio vario, 
Rūkdamas siunta vanduo, lašeliai kaitroj šokinėja 

Ir augštai pro briaunas srovė su putom išsiveržia, 

Siaučia verpetai šėloj ir kyla garai į aiterą. 

Skelbia jaunimo vadam, kai niekingai taika sudankyta, 
Žygį paruošt ir keliauti karan prieš karalių Lotyną, 
Liepia lialiją gint ir vyt už ribų atėjūną. 

Jis išsiteks prieš abu ir prieš lotynus, ir prieš tenkrus. 
Šiuos jam tarus žodžius ir dievus įžadam pasišaukus, 
Rutulai kursto gyvai lenkčiom vienas kitą prie ginklo. 

Šį paveikslas taurus ir jaunatvė dabni sužavėjo, 

Šį kunigaikščių kilmė, šį žygiais ranka išgarsėjus. 

475 Kol narsiojon kovon tebesiundo ruiulus Turnas, 
Stigiškais plazda sparnais Alekta pasileidus pas teukrus, 
Žvalgo vietas apgaule nauja, kur Julas gražuolis 
Žvėris į pinkles išpjudytus krantais varinėja. 

Čia skalikus ima siundyt ūmai Kokito mergelė 

480 Ir juslingus snukius patirta kvaptim palytėjo, 

Elnią kad vytųs karštai. Čia vargų priežastis pirmutinė; 
Ji karan sukurstė guviai apylinkės vyrus. 

Elnias buvo šaunus, plačiašakiais ragais, augalotas; 
Dar tebežindantį jį, pagrobę motinai, ugdė 

485 Sūnūs jauni ir Tiras patsai, kuriam patikėta 
Saugot platūs laukai ir karaliaus bandom vadovauti. 
Silvija, jų seseris, liepimų klausyt išmokinus, 

Puošdavo briedžio ragus, lanksčiom apraizgydama puokštėm, 
Maudė šaltiny tyram ir šukavo švelniai prijaukintą. 
490 Glostyt pripratintas taip ir šeriamas jis šeimininkų, 
Po miškus paklajojęs, ir vėl prie pažįstamo slenksčio 
Į namus pargrįždavo pats, kad ir naktį vėlyvą. 
Jį klaidinėjant toli išbaidė, kai Julas medžiojo, 
Šunys, įniršę piktai, kai upe, pasroviui išsitiesęs, 

495 Plaukė žemyn ir pakrantėj žalioj nuo kaitros pavėniojo. 
Čia Askanijus pats, neregėtos garbės įsigeidęs, 

Dega karštai ir lenktuoju ragu jan strėlę nutaikė; 
Rankai neklyst padėjo dievai ir, ištrūkus iš lanko, 
Smigo kiaurai pilvan zvimbdama perstekė tuščiašerdė. 

500 Sužeistas čia gyvulys pastogėn savon parkapsnojo; 
Mykdamas slinko artyn prie tvartų, kraujais apsipylęs, 
Tartum pagalbos šauksmu maurojimais rūmus skardeno. 
Silvija čia seseris pirmoji rankas ima laužyt 
Ir klykdama kaimiečius padėt užgrūdintus šaukia. 

505 Atskuba jie nelauktai (mat, girių tyloj pasislėpęs, 
Antkrytis tūno nuožmus), kas pliauskę įkaitinią stvėręs, 
Kas su vėzdu, diržingais gumbais, ir, ką tik pačiupęs, 
Griebė kiekvienas šeloj. Pašaukia sukurstytus Tiras, 
Ąžuolą kaip tik tada pleištiu stamantriu ketvirčiavęs, 

516 Stveria kirvį stverie ir itužęs kerštu kunkuliuoja. 
Deivė nyki nužvalgius tačiau, kad metas jau kenkti, 
Ant palapinių stačių pakiliausio šelmens atplazdena 
Ir lenktuoju ragu gaudesiais piemenų irimituoja. 
Kauksmas klaikus nykių pragarmių po aplinką plačią 

Sukrėtė mirksniui alkus ir girių gelmėm nuskardėjo. 
Girdi Velino klanai ir ežeras girdi Hekatės, 
Girdi ir Naro srovė, gelsva nuo sieros iš tolybių. 
Motinos spaudžia vaikus iš baimės šiurpios prie krūtinės. 
O tada, kur tik augo klaikaus pasigirdo šaukimas, 
Beregint iš visur kaimiečiai tvirti sugužėjo, 
Griebę mitriai puolamuosius ginklus. Ir Trojos jaunimas 
Plaukia Jului padėt, iš stovyklos miniom išsiveržęs. 
Tartum jūra rami prieš audrą putom pabaluoja, 
Bando tvint srovė, bangas vis augščiau varinėja, 
Kol pagaliau iš dugno gelmių ima šniokšti padangėn. 
Išrikiavo eiles ir nebekaimietiškai grumias, 
Ne diržingais brūkliais, ne basliais, iš ugnies išgraibstytais, — 
Dviašmenė dabar geležis nugalėtoją lemia. 
Styri plačiai tamsus pasėlys iškeltų kalavijų, 
Saulėj varis spidus debesin atsimušdamas tviska. 
Čia strėlė zirzdama prieš pirmas eiles jaunikaitį, 
Vieną iš Tiro sūnų, vyriausiąjį kloja Almoną, 
Nes mirtinga žaizda, giliai gerklėn įsismeigus, 
Springdė kraujo tirščiu ir balsą, ir kvapą gyvybės. 
Krito vyrai aplink, tarp jų ir Galezas senasis, 
Tarpininkaut besisiūlęs šalim, už visus teisingiausias 
Ir turtingiausias kadai Auzonijos dirvų valdovas; 
Penkios bandos avių ir penkios maurojančių jaučių 
Grįždavo jam, ir arklų šimtu jis laukus arinėjo. 

Bet kol taip laukuos lygiom jie tebekovoja, 
Ištesėjus žodžius, kai kraujas kare jau pralietas 
Ir lavonai keli grumtynėm pirmom paaukoti, 
Iš Hesperijos dangun dievaitė oru plasnoja 
Ir balsu išdidžiu nugalėtoja taria Junonai: 
„Štai, ir nesantaiką tau sukėliau karu nelemtuoju; 
Liepk draugystėn sueit ir sąjungon dėtis vieningon, 
Kai jau teukrus dabar krauju apšlakščiau auzonėnų. 
Dar prisiundyčiau kiek, jei man iš tikrųjų palieptum: 
Aplinkinius į karą miestus girdais išvaryčiau, 
Šėlstančio Marso aisira uždegčiau širdis, kad vyrai 
Pultų padėt iš visur, ir ginklais laukus nubarstyčiau“. 
Atkerta tuoj Junona: „Pervirš jau baisos ir apgaulių: 
Kliaudis karui tvirta, čia pat jau verda kautynės, 
Kraujas ir vėl jau vilgo ginklus, kaip pakliuvo pagriebtus. 

Taip tekelie vestuves ir taip tesidžiaugia jungtuvėm 
Viešpats Lolynas patsai ir Veneros gentis prakilnioji. 
Kad nevaržoma tu klajotum po erdvę aitero, 
Draustų tėvas dangaus, karalius augštybių Olimpo. 
Dink iš akių! Jei triūso bent kiek lemtis dar paliktų, 
Aš sutvarkau“. Saturno duktė šiais žodžiais atsakė. 
Bet Alekia sparnus iš tarp Šnypščiančių skečia gyvačių, 
Augšiumas meta stačias ir neria raudų karalijon. 
Tarp gauburiuotų kalnų, vidury Italijos žemės, 
Yr Ampsankto dauba, tolimiausiuos kraštuos išgarsėjus. 
Ją lapuota tankme iš šonų tamsoj užuspaudžia 
Sienos žaliųjų miškų, o viduriu slėnio triukšmingai 
Šniokšdamas tyška uolon ir sūkuriu virsta upokšnis. 
Prarają Dičio nuožmaus ir kvapstomą rodo ten urvą. 
Ten šiurpi pragarmė, Acheronto gelmėn prasivėrus, 
Žioja siaubingus nasrus. Tarp jų kai erinija dingo, 
Deivė grasi, palengvėjo danguj ir alsikvėpė žemė. 

O Junona, karalienė pati, tuo tarpu globoja 
Karą lig pat pabaigos. Iš mūšio lauke įsibrauna 
Miestan būrys piemenų ir neša namo nužudytus, 
Jauną Almoną kartu ir subjaurintu veidu Galezą, 
Šaukias keršto dangaus, dievagodamies skundžias Lotynui. 
Širstant visiems už žiaurias skerdynes, dar Turnas pakursto 
Ugnį baisa: su frigų krauju jie giminę maišo, 
Teukrą kviečia valdžion, o jis iš namų išvarytas. 
Taip ir sūnūs, kurių motutės, Bakchu apsvaigintos, 
Trypia šėloj po girias (svarus tavo vardas, Amata!), 
Iš visur sugarmėjo būrin ir klykia „kovoti“. 
Prieš lėmimą dievų, prieš valią, dangaus pranašautą, 
Kliaudis išradę, visi geidauja kovos nelemtosios. 
Mirksniu apstoja lenkčiom karališkus rūmus Lotyno. 
Priešinas jis, lyg jūrų uola, atkariai užsispyręs, 
Tartum jūrų uola, kai dūkstanti vėtra atūžia, 
Staugiant aplinkui bangom, tvirtybe naštos atsilaiko. 
Veliui kriokia aplink putom aptėkšti akmenynai 
Ir nuo sienų kietų atsiplakus žolė nubanguoja. 
Bet kai galios nebėr veržlumui aklam pasipriešint 
Ir kai žiauri Junona jau visa savaip nuvairavo, 
Erdvę dangaus ir dievus karšiai maldaudamas, tėvas 
„Triuškina mus lėmimas, vaje, ir viesulas griebia, 

Patys atpirksit kaltes“, sušunka, „krauju šventvagystės. 
Už bedievybę žiaurios, o Turnai, bausmės susilauksi, 
Vargše, griausies, kai maldausi dievus pažadais pavėluotais. 
Nesusilaukiau romos ir, slenkstį uosto priplaukęs, 
Nebetenku palaimingos mirties“. Daugiau nebetaręs, 
Atsitvėrė pily, palikęs vadžias karalystės. 

Buvo toks paprotys lotynų senoj Hesperijoj, 

Miestų Albos šventai ir vėliau pagarboj užlaikytas. 
Gerbia dabar galingiausia Roma, kai žygin keliauja, 
Ar getus ketindama siaubt karu graudulingu, 

Ar hirkanus arba arabus, ar Aušroj tolimojoj 

Indus užklupt, ar partus priverst erelius sugrąžinti. 
Niūkso vartai dveji (juos Karo vardu pavadino), 
Dievo tarnyba šventi ir Marso žiauraus baisenybėm. 
Ir geležis amžina, ir velkių šimtas varinių 

Marsą veržia tvirtai, ir Janas sargos nepalicka. 

Kai, pagaliau, senato tėvai kovot pasiryžta, 

Konsulas apsiaustu Kwirino, gabiškai juostu, 
Girgždančius pats slenksčius aisklendžia, šauniai pasipuošęs, 
Šaukia garsingai „kovon“, jaunimas šauksmus pakartoja. 
Pritaria jiem variniai ragai gausmu drebulingu. 
Papročiu tuo ir dabar verste jau verčia Lotyną 
Skelbt enėjėnam kovas ir atverti vartus pražūtingus. 
Nepalytėjęs ranka, apsigręžė bėgti karalius 

Nuo tarnybos šlykščios ir vienatvės tamson pasinėrė. 
Čia jau pati karalienė dievų, iš dangaus nuplevenus, 
Gurstančias tranko pati duris ir, išjudinus vyrių, 
Karo geležines staktas Junona susprogdina. 

Šiaip taikinga, rami, Auzonijos žemė liepsnoja: 
Kas žingsniuot mankštinas lauke, kas raitas ant žirgo 
Dūksta tarp dulkių tirštų, ir karo visi reikalauja. 

Dar kaikurie lengvuosius skydus ir švytinčias jietis 
Šveičia riebiaisiais taukais ar tekėlu zulina kirvį. 
Vėliavas nešti smagu ir malonu klausyt trimituojant. 
Penketas miestų šaunių ginklus ant priekalo kala: 
Ir Ardėja, ir Krustumerai, ir Atyna galinga, 
Tiburas išdidus ir stūksančiais bokštais Antemnai. 
Apsargas galvai dubias išgaubsto kiti ar iš karklų 
Raizgioja skydam pynes, ki saugą krūtinei varinę 
Ar iš sidabro kalaus lengvuosius šarvus kalinėja. 

635 Pjautuvui meilės nebėr, jau dingo garbė ir noragui; 
Tirpdo iš naujo ugny tėvų surūdijusius kardus, 
Gaudžia ragai ir šaukimas karan jau gretas apkeliauja. 
Šalmą, štai, šis skuba griebt iš namų, tas žvengiančius žirgus 
Veda pajungt, kas velkas šarvais iš trilinko aukso, 

640 Skydais dangstos kiti ir kardu saugiu pasijuosia. 

Teikitės, deivės, dabar atverti vartus Helikono 
Ir apdainuokit, kuriuos sukurstė karan kunigaikščius, 
Kaip apstojo laukus, kokiais Italija vyrais 
Jau garsėjo tada ir ginklai kokie ten švytravo. 

645 Deivės, tebemenat dar, atminimą tad žadint galėsit. 

Teaikuždėjo pas mus tik dvelkimas garbės lengvutėlis. 
Pirmas žygiuoja karan Mezencijus piktas, bedievis, 

Nuo Tirėnų krantų, ginkluotus būrius surikiavęs. 

Lauzas sūnus gretimai, gražesnio už jį neberastum, 

650 Turnas Laurento nebent prilygti stoiu tegalėjo. 
Lauzas, jotis šaunus ir laukinių žvėrių pavergėjas, 
Tūkstantį veda karių; jie sekė iš miesto Agilos, 

Veltui tačiau, nors vertas esi, kad Mezencijaus vietoj 
Kitas tau būtų tėčiu ir Hepimais kitais besidžiaugtum. 

655 Įkandin slenka laukais išdidūs žirgai ir vežimas, 
Palmę laimėjęs sparta. Didžiuojas gražus Aventinas, 
Vaikas Heraklio gražaus, skydu su hidra šiurpulinga, 
Tėvo šaunia papuoštim, gyvačių šimtu aprangyta. 

Jį Rėja, žiniuonė, miškingoj kalvoj Aventino 

660 Su dievu susiėjus slapta moteriškė mirtinga, 

Gimdė pasaulio švieson, kai žengė puikus Tirintietis 
Į Laurento dirvas, nužudęs kovoj Gerioną, 

Tr kai Tirėnų srovėj hiberų jaučius išmaudė. 

Stoja karan ginkluoti jiešmais ir virpčiais baisingais, 

665 Gludinta geležte ir sabelų smaigu rungtyniauja. 
Milžino liūto danga, suvelta, sau galvą apgaubęs, 

Su baltais iš žiočių dantim ir gaurais šiurpulingais, 
Šitoks Mezencijus pats prie rūmų karaliaus žingsniavo, 
Šiūšiai šiurpus, Heraklio gauba ant pečių apsisiautęs. 

670 Broliai abudu po to palieka Tiburo mūrus, 

Brolio Tiburto vardu šią gentį kadai pavadintą, 
Koras narsus ir Katilas karys, argolėnų jaunuoliai, 
Ir prieš pirmas eiles tarp spiečiaus strėlių pasileidžia. 
Tartum du milžinai debesies gimdyti kentaurai 

Otrio leidžias kalnais ar Homolę palieka snieguotą, 
Nuo statumų smegčia nerdami. iems žengiant per tankmę, 
Kelią užleidžia giria, ir treška virbai skleisdamiesi. 
Buvo ir Cekulas ten, Prenestės pilies įkūrėjas, 
Rasias kur degė auka tarp kaimo bandų kunigaikštis, 
Dievo Vulkano sūnus, kaip amžiais visais kad tikėta. 
Ilga eile jį lydi pulkai, suvadinti iš kaimų: 
Ir iš Prenestės augštos, ir Junonos laukų Gabijietės, 
Ir nuo šaižios Anijėno srovės, nuo upeliais rasoto 
Krašto hernikų uolų, Anagnijos mintančio turtais 
Ir, Amazėnai, tavim. Jiem skydai nežvanga nei ginklai, 
Ratai nedunda kely. Daugumas melsvus svaidinėja 
Švino gniūžius. Nešiojas kiti po dvejetą rankoj 
Virpčių smailia geluonim. Jų galvos saugiai dangstytos 
Kailiu vilko gelsvu. Be apavo koja kairioji, 
Dešinę neišdirbta gauruota oda tedengia. 
Bet Neptūno želmuo Mesapas, vigrus žirgininkas 
(Jo nevalia nei kardu paklot nei ugnim nugalėti), 
Jau seniai be karo mankštos ir atpratusias grumtis 
Šaukia prie ginklo tautas ir traukia staiga kalaviją. 
Jos iš faliskų laukų, iš Fescenijos plaukė kalnuotos, 
Iš Soraktės pilių, nuo Flavinos dirvų lygiųjų, 
Nuo Cimino vilnių ir kalvos, nuo giraičių Kapenos. 
Žengė į koją eilėm ir žygius garsino karaliaus. 
Gulbės tartum kada tarp skaidrių debesų, baltasniegės, 
Traukdaimos iš ganybos kaklais ištįsusiais gaga: 
Aidi upė toli, ir Azijos pelkėm nusiaudžia 
Ulpas skambus. 
Kas besakys, kad variu šarvuoti būriai išsiskleidžia 
Iš begalinės voros, — debesys tat sparnuočių padange 
Nuo sūkuringų vilnių krantan atšvokšdamas veržias. 
Klauzas, štai, kraujo kilnaus, sabinų genties pirmapradės, 
Veda galingus pulkus ir pats tartum. milžinas pulkas; 
Klaudijų kiltys nuo jo po Lacijaus žemę paplito, 
Romos senosios daly kai sabinų tauta įsikūrė. 
Žengia kariu Amiterno kuopa ir senieji kvirilai, 
Ir Mutuska alyvom laimiom, ir voros Ereto, 
Kas Nomento pily, kas Rozėjos laukuos prie Velino, 
Kas Severo kalne ir Tetrikos uoloj šiurpulingoj, 
Ir Kasperijos pily, kas gyvena Foruluos, ką siunčia 

Nuzsija, speigų šalis. ką Hortos būriai ir lotynai, 
Kas iš Himelos srovės ir Fabario geria, ir Tibrio, 
Ir kam skalauja ribas Alija, nelemta atminimais. 
Begalės tartum vilnių per Libijos ritasi jūrą, 
Kai bangosna žiemos nugrimsta rūstus Orionas, 
Ar lyg varpų tankmė, ir vėl brandinama saulės 
Likijos plotuos gelsvuos ar Hermo lauke derlingiausiam. 
Žvanga skydai vorų ir dunda trepenama žemė. 
Čia trojėnų grastis Halezas Agamemnonėnas 
Žirgus pajungia ristus ir tūkstančius gena laukinių 
Turnui kilčių, ir Masiko laukuos kurios varpinėja 
Dovanas Bakcho našias, ir kurias nuo kalvų pakiliųjų 
Siuntė aurunkų tėvai ir lygmė gretima sidicinų. 
Skuba ir tie, kur paliko Kalus ir krantuos kur gyvena 
Upės Volturno seklios, ir šiurkštūs satikulėnai, 
Seka ir oskų būriai. Jie kuokom trumpom apginkluoti, 
Tartum strėlėm, prie diržo liaunaus deramai prikabintom: 
Imstos lenktaisiais kardais, kairiosiom skydu dengdamiesi. 
Neaplenks ir tavęs giesmė manoji, Oibalai, 
Tėvo Telono sūnau ir nimfos kilnios Sebetidės, 
Kurs Kaprėjas, telebojų dirvas, jau senyvas, kaip sako, 
Valdęs tada. Bet sūnui negan šių tėviškės plotų: 
Jis jau tuomet viešpatavo plačiai ir vertė klausyti 
Ir sarastų kiltis, ir slėnį, drėkinamą Sarno, 
Kas tik Celemnos laukuos, Batule kas gyvena ir Rufruos 
Ir į kuriuos tik žvelgia žemyn Abela obuolinga. 
Geba jie buožes svaidyt svarias, kaip pratę teutonai, 
Galvas jiem dengia žievė, nuo kamščiamedžio nulupinėta, 
Žėri skydo danga ir tvaska variu kalavijas. 
Tr tave kalnuoti Nersai kautynėsna siuntė, 
Ginklo žygių girdu toli pagarsėjęs Ufeniai. 
Ypač šiūši tavoji gentis ekvikulai, gudę 
Nuolat medžiot po girias, gyventojai žemių skurdžiųjų. 
Dirba ginkluoti laukus, visada pasinešę džiaugsmingai 
Grobinius plėšti naujus ir iš grobio gyveni plėšikaujant. 
Net maruvietis žynys iš marsų šalies atkeliauja, 
Šalmą apkaišęs gėlėm ir alyvom laimiom pasipuošęs, 
Vyras Umbronas narsus, karaliaus siųstas Archipo. 
Šnypščiančias šiūšiai hidras ir veislę kokčią gyvačių 
Glostė ir migdė švelniai ir burtais užkalbinėjo, 

Įniršį maldė angių ir tildė skausmus įgėlimo. 

Bet kai smaila dardanėnų akstis įsismeigė kūnan, 

Nei ant marsų kalnų sujieškotom žolėm migdomosiom, 
Nei buriamąja malda išgydyt žaizdos neįstengė. 

Ir Angitijos giria, ir Fucinas tave apraudojo, 

Ir ežerai krikštolinėm vilnim. 

Žengė taipgi karan ir šauni atžala Hipolito 
Virbijus ginklais puošniais, Aricijos motinos siųstas, 
Išaugintas miškuos ties drėgnaisiais krantais Egerijos, 
Kur riebiom dovanom ant aukuro maldo Dianą. 

Nes už tėvo kaltes atmokėjęs krauju Hipolitas, 
Pamotės žuvęs klasta, kaip skelbia žmonių padavimas, 
Išgąstingų žirgų ištąsytas, ir vėliai atvyko 

Į aitero žvaigždes, augštojon dangaus erdvenybėn, 
Meile Dianos tauria ir Pajono žolėm atgaivintas. 
Viešpats galybių vienok, įširdęs, kad vienas mirtingų 
Iš šešėlių šalies gyvybės švieson prisikėlė, 

Sūnų Foibo skaistaus, gydomųjų žolių išradėją, 

Pats griausmingu žaibų į Stikso bangas nugramzdino. 
O Hipolitą tuomet Trivija maloninga išsiunčia 
Slėptis nuošalume Egerijos giraitės pas nimfą, 
Vienišas kad ten leistų dienas Italijos girioj 

Ir, neišdavęs savęs, kad Virbijum pasivadintų. 

Tad ir dabar prie Dianos namų ir pašventintų alkų 
Draudžia artėt ragapadžiam žirgam, kurie, įbaidyti 
Jūrų pabaisų krante, išdrabstė ratus ir jaunuolį. 

Bet sūnus karštuolių žirgų mankštint nepabūgo: 
Trankės laukų lygumoj ir ratais karan nudardėjo. 


Turnas paisai, gražuolis karys, švytruodamas ginklais, 


Švaistos judriai tarp vadų, iš minios visa galva iškilęs. 
Jo gauruotam šalme Chimaira ant trigubų karčių 
Spokso augštai ir Etnos ugnis iš nasrų kvapstinėja, 


Juo pasiučiau švokšdama siaubingas liepsnas sužvėrėjus, 


Juo atkaresnė kova ir kraujas žiauriau pasilieja. 
Švytintį skydą tačiau Iona ragais užriestaisiais 


Auksu dabina spidžiu, gaurais jau apaugus, jau karvė — 


Meno šaunus kūrinys — ir Argas ten sergsti mergaitę, 
Lieja sroves ir Inachas garbus iš raižytos urnos. 
Slenka pėsčių debesis, ir voros žvilgančiais skydais 
Tankiai nustoja laukus: čia rutulai, čia ir aurunkai, 

Čia štai ir Argo kariai, ir sikanų gentis žilaamžė, 

Ir sakranai eilėm, ir išmarginiais skydais labikai. 

Čia kas daubas, Tiberine, tavas noragu raižinėja, 

Kas šventus Numiko krantus ir kalnagūbrį Kirkės, 

Rutulų kas tik kalvas ir Jupiteris kur Anksurietis 

Valdo dirvas, ir giraite žalia kur Feronija džiaugias; 

Čia ir iš ten, kur klampi Satura ir ledinis Ufentas 

Skverbias pelkėtu dugnu ir neria gelmėn vandenyno. 
Žengia draugėn ir volskų genties Kamila kariauninkė; 

Seka raitųjų būriai ir voros variu žaižaruoja. 

Ne rateliu, Minervos menu, ne vilnų pintinėm 

Grūdino ji gležniąsias rankas, — grumtynės mergaitę 

Spaudė vargą pakelt ir vėjus aplenkt rungtyniaujant. 

Ji kad ir pasėliais, nė kiek nelytėdama javo, 

Perskris paviršium lengvai, net varpų švelnių nepažeidus, 

Ar, supama ant vilnių, per plačiai patvinusią jūrą 

Kelią per srovę nuties ir padų lakių nesuvilgys. 

Iš laukų ir pilių, iš miestų kariai pasipylę 

Ir moteriškių minia ja stebis širdim sužavėta, 

Žengiančią veria akim, kaip vadės danga purpurinė 

Gaubia švelniuosius pečius, kaip auksu plaukai susagstyti, 

Kaip narsingai pati ji neša likiečių strėlinę 

Ir piemenų smailia geležim pakaustytą mirtą. 

Kai ant Laurento pilies iškėlė vėliavą Turnas 
Karo ženklan ir rūsčiai gausmu ragai suaidėjo 
Ir kai žirgam sukirto narsiem ir sužvangino ginklais, 
Kilo staiga jaugi maišatis, ir galvotrūkčiais visas 
Lacijus skuba prisiekt, ir dūksta be saiko jaunimas 
Karštas. Vadovai pirmi Mesapas, taip pat ir Ufentas 
Ir įžeidėjas dievų Mezencijus paspirtį šaukia 
Iš visur ir siaubia plačiai dirvas laukininkų. 

Venulas vyksta taip pat į miestą kilnaus Diomedo, 
Siųstas pagalbos prašyt ir pranešt, kad Lacijuj teukrai 
Kuriasi ir kad nešąs penatus nugalėtus Enėjas, 

Plaukęs laivais ir tariąs, kad lemtis jo geidžia karalium, 
Kad daugybė genčių prie kario šaunaus dardanėnų 
Dedasi ir kad pasklido plačiai po Lacijų vardas. 

Ką ketąs šiuo žygiu jisai ir, klotis jei lydėtų, 

Karo kokios geidautų baigos, aiškiau už karalių 

Turną nutuokiąs jisai, aiškiau už karalių Lotyną. 

Lacijus siautėja taip. Matydamas Laomedonto 
Didvyris visa tatai, sielvariingom audrom kunkuliuoja 
Ir čia vienur, čia jis kreipia kitur paskubom savo mintį. 
Veja varu kryptim įvairiom ir visur apklajoja, 

Tartum vandens švitrus mirgesys virš virtuvo varinio, 
Spindinčios saulės arba mėnulio aimušdamas veidą, 
Po visur apskrajoja plačiai ir jau erdvenybėn 

Kyla augšton, ir rūmų kilnių palubėj atsispindi. 

Buvo naktis, ir žemėj visoj išvargusius gyvius 
Įmygis globė gilus ir gentį žvėrių, ir skraiduolių, 
Kai Enėjas garbus krante po skliautais augštaisiais 
Šalto dangaus, susikrimtęs širdy dėl karo baisingo, 
Krito ir sąnariam vėlyvą tesuteikė miegą. 

Jam Tiberinas patsai, senyvas, vietos dievaitis, 
Kyląs iš upės žavios, iš po tuopų žalių pasirodė 
(Jį melsvu apsiaustu plonutė apgaubusi drobė, 
Ir plaukai meldų vainiku pridengti pavėsingu). 

Šitaip tada jis ima kalbėt ir sielvartą maldo: 
„O sūnau dievų giminės, iš priešų kurs Trojos 
Miestą parveži mums ir Pergamą amžiams išgelbsti, 
Tu, Laurento šalies ir lotynų laukų išsiilgtas, 
Čia tau tikrieji namai, tikri, nesvyruoki, penaiai, 
Nenuogąstauk ir dėl karo grasmės: įkaitęs atlyžo 
Apmaudas visas dievų. 
Veikiai, tikėk, ne sapnas čia tau, tuščiai pramanytas, 
Kiaulė didžiulė balta išsitiesus gulės palei krantą 
Žemėj po ąžuolais, vos atvedus tris dešimtis auglio, 
Ir mažutėliai balti prie motinos spiesis aplinkui. 
Miestas bus tavo tenai ir ramybės vieta po klajonių. 
Tad sukdamies kai pargrįš tris kartus po dešimtį metai, 
Albos garsingu vardu įkurs Askanijus miestą. 
Žodžiai neklaidūs mani. Dabar, kaip atlikti sėkmingai 
Žygį, darytiną tuoj, klausykis, trumpai apsakysiu. 
Šiam kadaise krante Palanto kilmės arkadėnai, 
Vėliavas sekę klusniai karaliaus Euandro palydai, 
Vietą parinko čionai ir pastatė kalnuos Palantėjų, 
Miestą senelio vardu Palanto šiaip pavadintą. 
Šie su lotynų gentim kariauja karus be paliaubos, 
Juos prisiimk stovyklon draugus ir sąjungon dėkis. 
Pats aš tave prieš srovę tiesiog pakrantėn nuvesiu, 
Kad sraunumą tėkmės iikluodamas priešais įveiktum. 
Kelk tad, deivės sūnau, ir, kai tik ims leistis jau žvaigždės, 
Deramas siųsk Junonai maldas ir rūsį bei grasą 
Apžadais maldyk nuolankiai. Po pergalės garbę 
Padėkai teiksi tu man. Aš tas, kurį, sraunai paivinus, 
Pastebi liečiant krantus ir vešliąsias dirvas raižinėjant; 
Tibris žydrasis esu aš, upė, dangaus išrinktoji. 
Čia man erdvūs namai, teku iš miestų kalniųjų“. 

Tarė dievaitis srovės ir, nugrimzdęs gelmėn įdubimo, 
Nėrė dugnan. Enėją naktis ir sapnas apleido. 
Kelias ir žvelgia dangun į spindulius tekančios saulės 
Ir, gaubtom deramai jis rankom vandens pasisėmęs, 
Tiesia augštyn, ir dangun maldingi balsai pasilieja: 
„Nimfos, gimtinė srovių, o nimfos, jūs laurentietės, 
Tu ir tėkmė, pašventinta tau, o dieviškas Tibri, 
Imkit Enėją globot ir gint pagaliau nuo pavojų. 
Kur belaikytų tave, nedalią užjaučiantį mūsų, 

Upės versmė ir iš žemės kurios, šlovingiausias, sruventum, 

Gerbsiu tave visados, tau aukas visada atnašausiu, 

O raguota tėkmė, valdovė sraunų Hesperijos! 

Ak, padėk tik dabar ir patvirtink veiksniau pranašystę“. 
Meldžia jis taip ir, dvi laives dviem: deniais parinkęs, 

Derina irklus laivam ir vyrus kartu apginkluoja. 


r 


Pastebi jis pakrantėj žalioj atgulusią kiaulę. 

Tau Enėjas maldus, ją tau, Junona šlovingiausia, 

Skerdžia aukom ir drauge su būriu ties aukuru kloja. 

Tibris tą naktį kiaurai, maldydamas tvinstančią srauną, 

Plaukė atgal ir, tylint bangom, taip vietoj sustojo, 

Jog duburys tarytum romus ar tylioji pelkynė 

Vandenį glodžia lygmės, kad irklai nebesigrumių. 

Spaudžia tad jie pradėtu keliu ir klega džiaugsmingai. 

Čiaužia eglė brastom dažyta, ir stebisi bangos, 

Stebis paveikslu retu ir alkas, kai žibūs iš tolo 

Skydai atplaukia karių ir valčių stiebai margaspalviai. 

Jie irdamies pernakt ir per dieną, plunka sukaitę 

Ir ilguosius linkius įveikia, visokių apkloti 

Medžių, ir, rimstant vilnim, pro žaliąsias girias prasibrauna. 
Saulė ugninga dangum prikopė vidurį skliautų, 

Kai tolumoj jie mūrus pilies ir paskirus regi 

Stogus namų, kur Romos dabar galybė padangėn 

Šauna; skurdžiuosius tuomet Euandras turtus tebevaldė. 

Gręžia guviai jie valtis krantan ir dūlina miestan. 
Metines tądien kaip tik karalius Arkadijos sūnui 

Amfitriono didžiam ir dievaičiam prieš miestą giraitėj 

Atnašavo aukas. Sūnus jo taipgi Palantas, 

Taipgi visi ir jaunių vadai, ir senatas beturtis 

Smilkalus teikė, šiliam palei aukurą kraujui garuojant. 

Iškilias kai išvydo laives tarp miškų pavėsingų 

Atslenkant lyg pasalom ir tyliai rungiantis irklam, 

Tučtuojau pabunga visi ir, veikiai pakilę, 


Sprunka sprukte nuo stalų. Jiems draudžia narsusis Palantas 


Auką nutraukt ir lekia prieš juos pats, jietį pagriebęs, 

Ir toli nuo kalvos „Kokia priežastis, jaunikaičiai, 

Verčia bandyt nepatirtais keliais, kur drožiaie?“ šaukia: 
„Kas jūs tokie ir iš kur? Ar taiką Čia nešat ar karą?“ 


147 


146 


115 


120 


125 


130 


135 


140 


145 


150 


ASTUNTOJI GIESMĖ 


Taria tada Enėjas garbus nuo augštojo denio 
Ir ištiesia ranka alyvmedžio šaką taikingą: 
„Trojos vaikus čia regi ir ginklus nesvetingus lotynams, 
Nes jie karo jėga tremtinius įžūliai mus išvaikė. 
Geidžiam Euandrą lankyt. Praneškite tai ir kad vyksta 
Ginklo draugystėn pakviesti rinktiniai vadai dardanėnų“. 
Stulbsta Palantas stulbte, garsingo nusmelgtas vardo. 
„Lipk, kas bebūtum, o tu“, jis tarė: „Krantan ir su tėvų 
Pats pakalbėk ir ženki vidun prie židinio svečias“. 
Ranką jam tiesia tuomet ir dešinę spaudžia širdingai. 
Alką dabar jie baigia prieit ir upę palieka. 
Taria karaliui tuomet Enėjas žodžius bičiulystės: 
„Pažiba grajų genties, maldauti kurį ir įteikti 
Geidė lėmimas kuriam alyvos šakas apipintas. 
Nepabūgau, kad arkadas esi ir danajų vadovas 
Ir kad tavoji kiltis Atridam abiem gimininga. 
Nuopelnai mano tačiau ir šventos dievų pranašystės, 
Ir giminystė tėvų, po šalis tavo garsas pasklidęs 
Vertė lėmimo valia klusniai su tavim susidėti. 
Dardanas tėvas garbus ir kūrėjas pilies Iliono, 
Kaip apsako graikai, Elektros sūnus Atlantidės, 
Plaukė teukrų šalin. Elektrą Atlas pagimdė, 
Milžinas, kurs atlaiko petim lanksmus erdvenybės. 
Tėvas Merkurijus jums, kurį spinduliuojanti skaisčiai 
Gimdė Maja, pradėtą šaltoj viršūnėj Kilėnės. 
Mają tačiau, jei tikim bent kiek, ką girdime, Atlas 
Gimdė, Atlas tas pat, kurs žvaigždynus dangaus teberamsto. 
Mudviejų taip kiltis iš kraujo to pat išsiskaido. 
Tuo pasikliovęs, tavęs ištirti pirma nesilaiksčiau 
Nei per kitus, nei gudrybėm kokiom, — patsai pasisiūliau, 
Pateikiau pats aš save ir nužemintai prižengiau slenkstį. 
Dauno gentis ta pati, ir tave kuri nuolat alsina 
Karo siauta, jei mius tik parblokš, bus metas, ji tarias, 
Junga savo uždėt Hesperijai visai ir grobti 
Jūras, kurios skalauja krantus iš augštai ir iš slėnio. 
Pažadą duok ir paimk. Užgrūdintos mūsų krūtinės, 
Širdys narsingos kovoj ir vyrai kare išbandyti“. 

Baigė Enėjas kalbėt. Anas gi seniai tyrinėja 
Žvilgesiu veidą, akis ir visą kalbančio stotą. 
Taria trumpai pagaliau: „Kaip mielai, narsiausiasis teukrų, 

Priimu ir aipažįstu tave. Kaip prisimenu balsą 

Tėvo Anchizo kilnaus, jo veidą, žodžius pasakytus. 

Juk, kaip vyko, menu, Hezionės sesers viešpatystėn 
Laomedonto sūnus Priamas lankyt Salamino; 

Tuoj svečiavos po to žvarbioj Arkadijos žemėj. 
Skruostus man puošė tada vos tik bepražydus jaunystė. 
Teukrų stebėjaus vadais, stebėjaus pačiu sužavėtas 
Laomedonto sūnum, bet užvis kilmingesnis Anchizas 
Žengė. Jaunuolio ugnim manoji širdis kunkuliavo 
Puoliau prie jo paslaugus ir Fenėjo pilin nulydėjau. 

Jis likiečių strėles išvykdamas man dovanojo, 

Dėklą puošnų strėlėms ir daigstytą auksu apsiaustą, 
Aukso žąslus dvejus, tebevaldomus mano Palanto. 
Dešinę sandoros tad aš jūsų prašomą spaudžiu 

Ir, kai tik rytojaus šviesa laukam pasirodys, 

Paramą duosiu džiugiem ir aileisiu globa nuramintus. 
Šias tuo tarpu aukas, kad čia jau atvykot, bičiuliai, 
Metines, pertraukt kurių nevalia, su mum maloningai 
Švęskit dabar ir pripraskite jau prie stalų bendrininkų“. 

Taręs tatai, jis liepia valgius ir taures atidėtas 
Vėl atgabent ir žolėtam suole pats vyrus sodina. 
Liūto kailio gaurais ištaigian Enėją maigūnan 
Kviečia garbingu svečiu ir sostan vadina klevinin. 
Aukuro tuokart žynys ir varžydamies jauniai rinktiniai 
Skrudintus jaučių kepsnius nešioja ir triūso Cereros 
Doviais krauna krėžius ir gėralus Bakcho patiekia. 
Šveičia Enėjas gardžiai ir vyrai drauge Iliono 
Skaninius kerta aukos ir nugarą jaučio paklotą. 

Kai geidimą puotaut ir alkį penu numalšino, 
„Iškilmes šias“, prabilo kilnus kunigaikštis Euandras: 
„Vaišes įprastas šias, šį aukurą dievo didingo 
Ne tušti kliedesiai, senovės dievų nepažįstą, 

Uždeda mums: iš pavojų klaikių išgelbėti duodam 
Auką, Trojos svety, ir pelnytai kasmet pakartojam. 
Žvelk pirmiausia čionai į atplaišom stūksančią uolą, 
Kaip gabalai išblaškyti toli ir vienišas riogso 

Urvas kalne, ir griuvėsių krūvom sukiužėjo uolienos. 
Šičia buvo landa, prasmegus gelmėn begalinėn, 
Neapšviesta dangaus spindulių. Joj pusžmogio Kako 

195 Kiūtojo baisas koktus. Garavo čionai be paliaubos 
Žemė žudynėm šviežiom. Ant durų nuožmių susmaigstyti 
Vyrų išblyškę veidai, nykiai pūdami, karuliavo. 

Ši pabaisa Vulkano sūnus. Pajuodusiom šitas 
Spjaudė ugnim iš nasrų ir kėblino sunkiai kemėras. 

200 Laikas ir mum pagaliau atvykusio dievo pagalbą, 
Trokšią seniai, malonėjo suteikt. Geidaudamas keršto, 
Trigubo štai Geriono žūtim ir grobiu išdidėjęs, 
Stojo Alkidas kovon ir šaunius nugalėtojas varės 
Jaučius iš ten, ir po slėnį banda paupy išsisklaidė. 

205 Kakas tačiau įtužimo šėloj, kad kartais neliktų 
Dar bent kurios nebandytos klasios ar nusikaltimo, 
Keturis kūno žavaus iš tvarto išvogė jaučius 
Ir pranašiausių grožiu karvaičių tiek pat išsivarė. 
Kad ėjimo žymių tikroji pėda nepaliktų, 

210 Grobtus atbulus juos landon už stimburio vilko 
Priešingais kelio ženklais ir paslėpė urvo tamsybėj. 
Pėdsako jokio olon jieškodamas nepastebėtum. 

Kai pagaliau sočiąsias bandas iš ganiavos ginė 
Amfitriono sūnus ir taisės jau iškeliauti, 

215 Emė maurot galvijai kely, ir visas krūmynas 
Sugaudė skundu gailiu, ir kalvos šauksmais nuaidėjo. 
Atliepė karvių viena, platybėj landos sumaurojus, 
Ir, dairiai sergima, apvylė lūkestį Kako. 

Čia jau Alkidui išties juodoji tulžis suliepsnojo 

220 Apmaudu, ir, pagriebęs tvirtai gumbuotąjį vėzdą, 

Tekinas padebesin, augštybėn kalnų, pasileidžia. 

Tik tuomet mūsiškių kaikas sumišusiu šiūšiai 

Kaką išvydo žvilgiu. Už Rytį lakiau pasileidęs, 
Dumia urvan. Jam baimės sparnai paspartina kojas. 

225 Kai, užsidaręs viduj, sutraukė pančius ir šiurpią 
Uolą tvojo žemyn, įmantriai pritvirtintą tėvo 
Geležimi, ir užbruko staktas, užritintas sunkiai, 
Štai, žiūrėk, jau čia pat ir įtužęs širdy Tirintietis: 
Žvilgčioja šičion ir ten ir dairos visur įėjimo, 

230 Grieždamas dantimis. Aventino kalną įširdęs 
Triskart jis žvalgo aplink, uolinius paklibina triskart 
Veltui slenksčius ir triskart slėny alsus atsisėda. 
Kyšojo pleištas uolos, tarytum akmuo aptašytas, 
Virš landos, kiek siekia akis, augštybėn iškilęs, — 

Paukščių siaubūnų gūžtom slypynė patikimiausia. 
Šį, stačiai kairėn nuo gūbrio pasvirusį upėn, 

Iš dešinės, įsirėmęs tvirtai, supurtė ir plėšia 

Nuo šaknų iš pat gilumos; išrovęs bematant 
Blaškia; nuo dūžio didi sudunda tada erdvenybė, 
Sprogsta krantai, ir sraumuo atgal išgąsdintas plaukia. 
Kako urvas tačiau ir rūmai karaliaus beribiai 
Atidengti, ir tamsios kiaurai atsivėrė bedugnės, 
Tartum jėgos kažkokios parejai pražiodyta žemė 
Karalystės atrakinių gelmių ir blyškią buveinę, 
Nepakančią dievams. Viršum prarajon šiurpulingon 
Žvelgtų akis, sumištų šviesos apstulbintos vėlės. 
Užkluptą jį skaidrumo staigaus ir uoloj uždarytą 
Skliautų gauba ir balsu nesavu maurojantį puola 

Iš viršaus sviedmenim Alkidas ir, ginklo visokio 


Stvėręsis, rąstais drūtais ir didžiulėm uolom svaidinėja. 


Tas gi, kai kelio ištrūkt iš pavojaus išvis nebeliko, 

Iš gerklės, sakyti klaiku, štai dūmų galybes 

Išvemia ir namus aklajam tvaike paskandina; 

Padairą iš akių išplėšdamas, ritina naktį, 

Rūkstančią dūmais olon, ir sumišo ugnis ir tamsybė. 
Užvirė čia Alkidui širdis, ir pats jis per ugnį 

Šoka šuoliu staigiu, vilnis kur rita tirščiausias 
Dūmai ir urvas erdvus juodąja migla kunkuliuoja. 
Čia jau Kaką, gaisrus tamsybėn vemiantį veltui, 
Griebia ir, rankų mazgu aprėpdamas, smaugia įkibęs: 
Akys virsta laukan ir bekraujė gerklė gargaliuoja. 
Tuoj, išlaužus duris, pajuodus pirkia atsiskleidžia, 
Ir vogtus galvijus, išsigintą grobį prisiekiant, 

Išgena, lauk, ir šlykštų tada lavoną už kojų 

Velka oran. Nebegali rega širdžių beprisotint, 

Ir krūtine, garbanota gaurais, ir pusžvėrio veidu, 

Ir siaubingom akim, ir gerkle, liepsnom užgesintom. 
Nuo tada garbė teikiama, ir dieną užlaiko 

Šventą, ir jauniai džiugiai, ir Poticijus, pats įkūrėjas, 
Ir sarga Heraklio aukų, Pinarijaus namas. 

Alke aukurą šį pastatė, didžiuoju per amžius 

Mes vadinsim kurį ir didysis kuris bus per amžius. 
Na, tad, vyrai, gyviau, šių žygių didžių šlovingumui 
Garbinius puoškit šakom ir dešine kelkite taurę, 

Bendrąjį dievą vynu pakvietę mielai pavaišinkit“. 
Spėjo tik tart, ir tuopa kaip mat Heraklio dvispalvė 
Dengia šešėliu garbus, ir nukaro šaka įsiraizgius; 
Šiai ir taurė šventa dešinėj, ir mirksniu kiekvienas 
Stalą šlaksto džiugiai ir dangiškom. meldžiasi galiom. 

Leidžias tuo tarpu dangus, artėja žvaigždė Vakarinė, 
Jau ir žiniuonys visi, patsai Poticijus prieky 
Žengė, liepsnom nešini, pasijuosę, kaip įprasta, kailiais. 
Puotą kartoja dabar ir ant aukuro valgiui antrajam 
Dubenis krauna kraute, gėrybių smagių prigabenę. 
Tuopų balkšvosiom šakom tada smilkinius apvainikavę, 
Salijai prie aukurų liepsningų giedot susispiečia; 
Jaunių šis, senių choras anas; jie liaupsina giesme 
Žygius didžius Heraklio garsaus: kaip pamotės siaubą 
Traiškė abi gyvates, dar vaikas pasmaugdamas rankom, 
Kaip šlovingus miestus Oichaliją ir Hioną 
Jis dar sužlugdė kovoj. Lieptam Euristėjaus valdovo, 
Begalę kokią vargų Junonos valia neteisinga 
Teko pakelt. Tu vaikus debesų Hilajų ir Folą 
Rankom žudai, narsus karžygy, tu Krėtės pabaisą 
Ir po Nemėjos uola laukinį nudedi liūtą. 

Prieš tave dreba Stikso bala, dreba Orko sargovas, 

Ant apgraužtų kraujuotam urve drybsodamas kaulų. . 
Jokios šmėklos tavęs, Tiloėjus patsai neįbaidė, 

Ginklą iškėlęs augštai; ir ikvapo tau neužgniaužė 
Lernės hidra, knibždynu galvų aprietus siaubingai. 
Sveikas, Dzeuso sūnau, dievų pažiba išrinktoji, 

Teikis atžengt prie savo aukos ir pas mus palaimingai“. 
Liaupsina štai ką giesmėm, bet labiausiai už visa landynę 
Kako apgieda šiurpaus ir patį ugnis kvapstinėjant. 
Atbalsiu ulbia giria, ir kalvos gausmu atsišaukia. 

Taip po visam, kai aukos atliko apeigą šventą, 
Miestan grįžta visi. Karalius, palinkęs po amžium, 
Kiūtino su, Enėju greta ir sūnum palydovais, 
Žengdamas iškilniai, ir pošnekiais trumpino kelią. 
Stebis ir žvitriosiom akim po visur žvalginėja, 

Alpsta širdy žava padairos ir teiraujas Enėjas, 

Klausos džiugiai apie žygius senus pirmuonių didžiavyrių. 
Viešpats Euandras tada, romėnų pilies įkūrėjas: 
„Faunai šituos miškuos bei nimios gyveno čionykštės 

Ir vyrija, kietų ąžuolų ir kamienų gimdyta, 

Be drausmės, laukinė gentis, nei jaučių pajungti, 

Nei gėrybių sukraut, nei turto taupyt nemokėjus, 

Bet šakų ir medžioklės skurdžia gyvensena mito. 

Nuo augštybių dangaus Saturnas nužengė pirmas, 
Genamas Dzeuso strėlių, tremtinys, nuo sosto nustumtas. 


Genčiai bemokslei tada ir augštuosiuos kalnuos išsklaidytai 


Davė įstatymus jis, surinkęs draugėn, ir panoro 
Lacijum šalį pramint, kur teko saugiam slapstinėtis. 
Aukso pražydo laikai, kaip sako, jam karaliaujant. 
Šitaip jisai ramybėj taikos gentim viešpatavo, 
Kol palengva menkesnės vertės nublukintas amžius 
Ir siaubimas karų, ir godas turėt prasidėjo. 
Minios auzonų tada ir sikanų 'būriai atkeliavo, 
Vardą irgi dažnai Saturno šalis kaitaliojo; 
Sekė karaliai po to ir šiurkštusis milžinas Tibris, 
Nuo kurio mes, italai, vėliau pradėjom vadinti 
Srovę Tibriu. Prarado tuomet Albula savo vardą. 
Man, iš tėvynės tremtam ir dumiančiam jūrų beribėn, 
Visagalybė Sėkmės ir Lemtis neišvengiamoji 
Skyrė gyventi čionai, ir motinos nimfos Karmentos 
Įsakai vertė griežti ir lemtinga valia Apolono“. 
Taręs tatai, jis žengia toliau ir rodo Karmentos 
Aukurą ir vartus, kuriuos romėnai vadina 
Šiuo senovės vardu šlovingumui nimfos kilmingos, 
Skelbiančios lemtį žynės, pirmoji kuri pranašavo 
Garsą Enėjo kilties ir didybę garsaus Palantėjaus. 
Alką šaunų paskui, smarkuolio Romulo skirtą 
Prieglobsčiu, ir po žvarbiąja uola Luperkalį rodo 
Pano Likajaus vardu, Parazijos papročiu gautu. 
Ir giraitę taip pat Argileto šventojo rodo, 
Rodo ir aiškina net, kur Argas svetys nužudytas. 
Veda iš čia Kapitolin augštan, Tarpėjos buveinėn, 
Nūn auksinėn pilin, kadaise dagian erškėtynan. 
Jau tuomei klaikybė šventa kaimiečius išgąstingus 
Kirėtė šiurpu, jau tuomet prieš girią ir uolą drebėta. 
„Alke šiam, šioj“, tarė, „kalvoj miškingoj gyvena 
Dievas kažkoks, bet dievas tikrai; arkadams, kaip tiki, 
Tekę matyt, kaip Jupiteris pats apniukusiu kartais 
Dešine purto skydu ir debesis varo audringus. 

355 Šituos du taipogi miestus sužnekintom sienom, 
Liekanas ir senovės regi paminklus didžiavyrių. 
Šitą Janas garbus, tą įsteigė pilį Saturnas, 
Vardas Janikulas šios, Saturnija buvo anosios“. 
Taip tarp savęs bešnekėdami jie, štai baigė prikopti 
360 Rūmus Euandro skurdžius ir palaidas bandas pastebėjo 
Romos turgaus aikštėj ir erdviuos maurojant Karinuos. 
Pilį priėjus, „Štai šiuos nugalėtojas“, tarė: „Alkidas 
Peržengė grįžęs slenksčius, šin rūman karališkan kviestas; 
Ryžkis, svety, pasekti dievu ir šito neniekink 
365 Namo kuklaus; nepasididžiuok aplankyti skurdeivos“. 
Tarė ir po dangčiu gyvenimo ankšto Eenėją 
Milžiną veda vidun ir guolin sėstis vadina, 
Lapais išklotan minkštai ir kailiu Libijos meškės. 
Kyla Naktis, ir žemę sparnais rusvaisiais apgaubia. 
370 Motina čia Venera neveltui širdy nusigandus 
Ir Laurento grasties, ir maišto pabūgus siaubingo, 
Tokia prabyla kalba į Vulkaną ir vyro auksinėj 
Menėj kvėpia kvėpte savo žodžiais dievišką žavą. 
„Pergamą kolei karu tebenovijo Argo karaliai 
375 Ir nuo priešo liepsnų, kaip lemta, tvirtovė pleškėjo, 
Neprašiau niekada paspirties varguoliam nei ginklų 
Meno ir galios tavos; netroškau, brangiausiasis vyre, 
Kad tuščiu, be jokios naudos, kamuotumeis darbu, 
Nors ir Priamo sūnum už daug ką turėčiau dėkoti, 
380 Ir Enėjo dalios kartumą dažnai apraudojau. 
Rutių žemėj dabar jis Dzeuso valia apsistojo. 
Tad maldauju klūpsčia ir ginklų man šventą dievybę 
Motina sūnui prašau. Tave ašarom betgi valiojo 
Ir Nerėjaus duktė, ir Titono žmona sugraudenti. 
885 Žvelk, kaip telkias būriai ir miestai, vartus užsidarę, 
Geležį prieš mane ir žūčiai maniškių galanda“. 
Tarė ir siaučia glėbin iš abipus rankom snieginėm 
Delsiantį ir švelniai glamonėja dievaitė. Bematani 
Vieržias vidun įprastinė liepsna, ir karštis patirtas 
890 Pervėrė jį parejai, ir kaitroj sąnariai suvirpėjo. 
Tartum, kaip taikos dažnai, iš po virpančio griausmo ištrūkęs 
Žybčioja ir debesim. ugninis plyšys nusiraito. 
Pastebi tai ir žmona ir džiaugias žavi ir klastinga. 
Taria dievaitis tada, begalinės žavos apkerėtas: 

„Kam priežasčių jieškot tolimų? Kur, deive, tau dingo 
Pasikliovimas manim? Jei šitaip tau būtų rūpėję, 
Teukrų ginkluot ir tada nebūtų mum buvę užginia. 
Nedraudė nei lemtis, nei tėvo valia visagalio 
Trojai stovėt ir Priamui gyvuot dar dešimtį mietų. 
Ir dabar, jei kariauti keti ir tau maga šis kėslas, 
Ką tik savo menu parūpint galiu pažadėti, 
Ką tik pajėgtum gamint iš kalios geležies ar elektro, 
Kiek tik ugnis ir dumplės valios, — maldavimu liaukis 
Savo jėgom abejot“. Žodžius jisai šituos pasakęs, 
Puolė glėbin myliman prie krūtinės žmonos išsiilgęs, 
Ir snaudulys pasruvo saldus sąnariais svaigulingai. 

Kai gaivioji naktis, pusiaukelę jau apibėgus, 
Žadino jį iš miegų ir rytą anksti šeimininkė, 
Skirta kuriai rateliu sau peną išvargt iš Minervos 
Meno skurdaus, žarijas pelenuos beblėstančias kursto, 
Pridėdama triūsimui nakties, ir spaudžia tarnaites 
Plušt šviesoj ilgai, kad skaistų išsaugotų guolį 
Vyro ir kad mažus įstengtų vaikus išugdyti: 
Ne kitaip ir viešpats ugnies, ne gaišliau kaip anuomet 
Iš minkšių patalų kalvystės darban atsikėlė. 

Ties Lipara, Ajolo šalim, prie Sikanijos kranto 
Stūkso sala iškili ir rūksta padangėsna uolos. 
Urvas dunda po ja ir Etnos kiklopų kiaurymė 
Krrosnim, ugnies išgraužtom. Griausmingi ant priekalo smūgiai 
Aidu dusliu atgaudžia ausys. Įkaitinta šnypščia 
Geldoj chalibų rūda, ir krosnyse karštis alsuoja. 
Žemė Vulkano vardu ir namai Vulkanu pavadinti. 
Šič tad viešpais ugnies iš augšto dangaus nusileido. 
Geležį kalė tada erdvioj bedugnėj kiklopai 
Brontas, Steropas taip pat ir rankom nuogom Pirakmonas. 
Rankos šios sukruto gamint, iš dalies įau nuglodė 
Žaibą, Tėvas kurį po visą dangaus erdvenybę 
Svaido žemėn apsčiai. Dalis nebaigta tebebuvo. 
Spindulius tris suvytos krušos, tris liūties audringros, 
Tris gaisraspalvės ugnies, sparnuoto tris prideda Piečio. 
Trenksmą griausmų ir blikčiojimus nūn išgąstingus, ir siaubą 
Maišė jie gaminin, ir Kaunųjų liepsnų įtužimą. 
Uoliai dirbo kiti sparnuotus ratus ir vežimą 
Marsui, kuriais jis miestus, kuriais jisai kurstytų vyrus. 

Klaikią aigidę taip pat, Paladės užrūstintos ginklą, 
Svidino jie paskubom gyvačių žvynais auksiniais 
Ir žiedais sumautas angis, ir ant deivės krūtinės 
Pačią vartant akis kaklu nupjautu Gorgoną. 

„Meskite viską šalin“, jis šaukia: „„Nutraukit pradėtus 
Darbus ir mintį čionai atkreipkite, Etnos kiklopai: 
Kariui narsiam tuoj kalti ginklus! Jėgų dabar duokit, 
Žaibiškas duokit rankas, duokit išmonę visokeriopą. 
Kliuvinius veikiai šalin!“ Tik tiek tepasakė. Anie gi 
Puolė kas gyvas mitriai, po lygiai visi pasiskirstę 
Darbą. Pasruvo rūda upeliai, ir aukso metalas, 

Ir žeidžiama geležis jau tirpsta platybėje krosnies. 
Skydą ruošiasi liet didžiulį, vieną prieš visą 

Aibę lotynų strėlių; septyniasyk skritę prie skritės 
Ploja žiedais. Vėjuotom. kiti kvėpavimą dumplėm 
Traukia savęsp ir pučia atgal. Kiti šnypščiančias nardo 
Geldon rūdas. Vaitoja landa nuo priekalo dūžių. 

Tie svariai rankas lenktyn kaitydamies kelia 

Sutartinai ir minklią gnaibiais varto tyrę žnybtuvais. 

Kol tebepluša taip Ajolijos žemėj Lemnietis, 
Kelia iš rūmų žemų Euandrą šviesa palaiminga 
Ir nuo augšto šelmens skraiduolių giesmė rytmetinė. 
Kyla senis lėtai, apsiaustu savo sąnarius gaubia 
Ir tirėnų diržais padus apraišioja kojų. 

Kardą Tegėjos tada per petį iš šono apjuosia, 
Karantį klostėm kairėj atmesdamas kailį panteros. 
Dvejetas taipgi šinų, sargovai slenksčių kilniųjų, 
Kiūtina prieky klusniai, žingsnius lydėdami pono. 
Drožė skubiai kambarin nuošalian Enėjo svetingo 
Didvyris, nei pažadų, nei žodžių tartų nepamiršęs. 
Ne vangiau ir Enėjas taip pat ankstyvas pakirdo. 

Šį Palantas sūnus, aną lydėjo Achatas. 

Spaudžia rankas jie vienas kitam susitikę ir sėdas 
Rūmų viduj, ir šneka, išsiilgta seniai, pasiguodžia. 
Pirmas karalius tada: 

„Didvyri teukrų kilnus, niekuomet, kol tu begyvensi, 
Trojos, tikiuosi, galia ir valstybė nebus nugalėta. 
Mūsų pagalba kariaut pagal vardą šitaip garbingą 
Tėr permenka; mus tuskų srovė iš čia apriboja, 
Rutulas spaudžia tenai ir žvangina ginklais prie mūrų. 

Bet galingas kiltis ir stovyklą gausių viešpatysčių 
Jungt aš tau ketinu; šią laimę, nė kiek netikėtą, 

Rodo lemtis; likimo valia tu čionai atkeliauji. 
Netoliese nuo čia Agilos miestas, statytas 

Ant senų senovės uolos, kur žygiais garsinga 

Lidų kadaise gentis etruskų kalnuos įsikūrė. 

Žydintį ilgus metus šį miestą galop išdidusis 

Pavergė viešpats nuožmiai Mezencijus smurtu ir ginklais. 
Ar beminėt klaikias skerdynes ir darbus engėjo 
Žvėriškus? Jam ir giminei jo dievai teatmoka. 

Kūnus netgi gyvų su mirusių guldė lavonais, 

Veidus drauge su veidais ir rankas suglaustęs su rankom, — 
Šiom kankino kančiom, — ir skendinčius srutų puvėsy 
Taip lėta mirtim glėby siaubingam marino. 

Bet pagaliau, pritrūkę kantros, piliečiai smarkuolį 
Patį jį ir jojo namus apstoja ginkluoti, 

Kerta kirste bičiulius ir liepsnas šelmenin svaidinėja. 
Tas iš kraujo puotos pasprukęs į rutulų šalį, 

Šaukės globos ir dangstės ginklu svetingojo Turno. 
Teisiai Etrurija tad visa įniršusi šėlsta, 

Ir karaliaus nubaust, pasinešę karan, reikalauja. 
Šiem, Enėjau, tave aš tūkstančiam duosiu vadovu, 
Nes pakrantėj visoj jau bruzda laivų knibždėlynas, 
Ženklo geidžia kovos; juos tramdo žynys ilgaamžis, 
Skelbdamas valią lemties: „O šaunūs Majonijos vyrai, 
O pažiba, karžygių praeities! Į priešą jus gena 
Apmaudas jūsų teisus ir Mezencijaus kerštas pelnytas, 
Šitaip galingos genties italui pajungt nežadėta: 
Kvieskit vadus iš šalių svetimų. Štai minios etruskų 
Čia stovyklauja laukuos, pabūgę dievų įspėjimų. 
Siunčia ženklus garbės Tarchonas paisai per atstovus, 
Lazdą valdžios suteikdamas man ir karaliaus vainiką; 
Kviečia stovyklon įžengt ir tirėnų valdyt karalystės. 
Bet man senatvė vangi, išvarginta šalčio ir amžiaus, 
Nebepakenčia valdžios, ir jėgos nepaslankios žygiams. 
Sūnų kalbinčiau aš, pagal motiną betgi sabelę 
Vietinis čia jei nebūtų pusiau. O tu, kuriam amžiaus 
Ir giminės nepašykšti lemtis, dievai kurį šaukia, 
Ženk, narsingiausias kary iš teukrų vadų ir italų. 

Štai Palantą, be to, paguodą maną ir viltį, 

Duosiu dar tau aš draugėn; mokykloj tavoj tepripranta 
Marso sunkias pakelti kovas ir karo tarnybą, 
Žygius stebėti tavus ir žavėtis tavim nuo mažystės. 
Duosiu arkadų raitų jam dukart po šimtą rinktinių, 
Kita Palantas dar tiek savuoju vardu dovanoja“. 
Spėjo jis tai pasakyt ir dar tebelaikė įsmeigę 
Žemėn žvilgius Anchizo sūnus ir Achatas uolusis, 
Ir liūdna širdim apie aibes vargų tebemąstė, 
Kai iš atverto dangaus Kiterietė duoda štai ženklą, 
Nes tik vienu matu iš erdvių vingiuodamas žaibas 
Trenkė trenkte ir iškart visata tartum rodėsi griūva, 
Ir per orą gausmai tirėnų vamzdžiu sumaurojo. 
Žvelgia augštyn: vėl trinksi ir vėl bildesys išgąstingas; 
Po debesim giedrioj jie regi ginklus erdvenybėj 
Žvilgant rausvai mėlynėj dangaus ir trankomus žvangant. 
Tirpo kitų sumišus širdis, bet didvyris Trojos 
Tuoj atpažino garsus ir Veneros žodžius pranašingus. 
Taria tuomet: „Neklauski, svety, neklausk iš tikrųjų, 
Ką reiškiniai stebuklingi belems: mane šaukia Olimpas. 
Ženklą atsiųsianti šį pranašavo gimdytoja deivė, 
Jeigu karas iškils, ir Vulkano ginklus pažadėjo 
Oru pagalbon atsiųst. 
Kokios žudynės, vaje, ištiks jus, vargšus, laurentiečiai, 
Kaip skaudžiom man, Turnai, bausmėm atmokėsi! Kiek kūnų 
Vyrų narsingų vilnim, kiek šalmų ir kiek skydų ridensi, 
Tibri garbus! Tešaukia kovon ir sąjungas ardo!“ 
Tarė didvyris tai ir, nuo sosto augšto pakilęs, 
Kursto tuojau aukure beblėstančią ugnį Heraklio; 
Taipgi mažus penatus ir larą jisai vakarykštį 
Lanko smagus. Avis dvižiemes pagal paprotį pjauna 
Tiek Euandras kilnus, tiek lygiai ir Trojos jaunimas. 
Žengia po to iš čia bičiulių lankyt prie laivyno. 
Vyrus iš tarpo anų jis renka narsių narsingiausius 
Sau palydovais karuos. Kiti gi upe pasileidę 
Pavendeniui, sraunos nešami, tinginiaudami slenka 
Duot apie tėvą žinios ir pranešt apie padėtį Jului. 
Teukram žirgai duodami laukuosna tirėnų žygiuoti; 
Veda šauniausią tačiau Enėjui, apgaubtą liūto 
Kailiu gelsvu ir aukso nagais žaižaruojantį prieky. 
Beregint sklinda gandai, miestely mažam išgarsinti: 

Dumia tirėnų krantan skubėdami jočiai karaliaus. 
Apžadus kaupia gąsliai moteriškės, ir draug su pavojum 
Žengia Baisa ir Marso šiurpus jau klaiksta paveikslas. 
Ranką apglobęs tada iškeliaujančiam sūnui, Euandras 
Spaudžia tvirtai, paplūdęs raudom, ir šitaip prabyla: 
„O kad Jupiteris man dienas praeities sugrąžintų, 
Koks aš buvau, kai pirmąsias gretas prie pačios štai Prenestės 
Parbloškiau ir įveikęs krūvas supleškinau skydų, 
Dešine Tartaran šia karalių Erulą pasiuntęs, 
Motina gimstant kuriam Feronija trejetą sielų 
Davė (sakyt klaiku!) ir triskart ištraukiamą ginklą; 
Triskart paklot teko jį mirtinai, tik tada visas sielas 
Paglemžė ši dešinė ir triskart šarvus jam nutraukė. 
Niekas iš glėbio brangaus nevaliotų manęs beišplėšti 
Tavo, sūnau, nei Mezencijus man, kaimynui savajam, 
Kalaviju nebūtų nuožmiai tiek lavonų priklojęs 
Tyčiom ir niekados tiek miestui žmonių išgaišinęs. 
O, dievybės dangaus, ir tu, Jupiteri, didis 
Viešpatie, jus aš meldžiu, pagailėkit arkadų karaliaus, 
Tėvo maldų išklausyti prašau. Jei jūsų apvaizda 
Sveiką išsaugotų man ir lemtis išglobotų Palantą, 
Jei gyvam dar tektų man jį susitikt ir matytis, 
Gyvą laikyti prašau, — betkokius vargus iškentėsiu. 
Bet įei tu nelemtim klaikia, o Laimia, grūmoji, — 
Leiskit dabar tučtuojau gyvenimą baigt sopulingą, 
Sielvartai kol netikri, kol nuojauta tebesvyruoja, 
Kol tave, vaike brangus, vieninteli džiaugsme senatvės, 
Dar tebespaudžiu glėby, kad kartesnė žinia nepažeistų 
Mano ausies“. Šiuos tėvas žodžius atsiskirdamas liejo 
Paskutinius; į rūmus tarnai parkniubusį nešė. 

Jau raitieji dabar pro atvertus vartus išžygiavo; 
Prieky Enėjas kilnus ir ištikimasis Achatas, 
Trojos kiti kunigaikščiai tada, patsai gi Palantas 
Žvilga voros vidury apsiaustu ir šarvais margaspalviais. 
Lyg Aušrinė skaisti, Okeano vilnių nuskalauta, — 
Ją iš visų Venera mylimiausia žvaigžde pasirinko, — 
Sklaido tamsas, dangun keldama savo šventąjį veidą. 
Stovi ant mūrų gąsliai ir seka akim moteriškės 
Debesis dulkių tirštus ir vorą variu žaižaruojant. 
Šie erškėtynais dagiais tiesiausia kryptim apginkluoti 

595 Dumia dumte. Tik gaudžia šauksmai, ir gretom surikiuotom 
Trypia purtniuosius laukus ir trependamos trata kanopos. 
Cėrės gaiviam paupy didžiulis traukiasi alkas, 
Gerbtas šveniai nuo senovės žilos. Įdubusios kalvos 
Juosia aplink, ir eglėm blandžiom apsiaučia giraitė. 
600 Skelbia sena padava: pašventino kitkart Silvanui, 
Dievui laukų ir bandų, ir alką, ir dieną pelasgai, 
Žemėj lotynų kurie pirmieji kadai viešpatavo. 
Ten Tarchonas kalniau su tirėnų būriais stovyklavo 
Vietoj saugioj, ir nuo gūbrio kalvos matyt jau galėjai 
605 Ištisą vilksnę karių plačiajam slėny išsitiesiant. 
Čia Enėjas garbus ir jauniai, kovom parinktieji, 
Joja artyn pailsint žirgų ir išvargintų kūnų. 
Gi Venera tarp dangaus debesų atpleveno, dievaitė, 
Spindinti su dovanom, ir, sūnų klony nuošaliajam 
610 Kai tik sau vieną aisčiai prie upės garsios pastebėjo, 
Teikės šitaip prabilt, apsireiškus pati maloningai: 
„Štai žadėtoji tau dovana, pagaminta maniškio 
Vyro menu, kad veikiai, sūnau, nei Turno smarkuolio, 
Nei laurentiečių paikių iššaukti kovon nedvejotum““. 
615 Tarusi puolė tuojau apglėbti sūnaus Kiterietė, 
Žėrinčius prišliedama ginklus po ąžuolu priešais. 
Deivės brangiom dovanom ir augšta garbe sužavėtas, 
Jis priganyt nebegali akių ir visa ką skyrium 
Tiria žvilgiu, nustebęs didžiai, ir rankose varto 
620 Tvaskantį šalmą liepsnom ir karčiais klaikiais išgąstingą, 
Kardą lemtingą taip pat ir variu pastyrusį šarvą, 
Raustantį kraujo žara, didžiulį, lyg žėrinčioj saulėj 
Dega žydra debesis ir tolybėj kaitra atsispindi. 
Žvalgo ir tvarčius lengvus iš tyro elektro ir aukso, 
625 Jietį ir skydą, be to, išdabinią rašiu neregėtu. 
Žygius čionai italų garsius ir romėnų triumfus 
Išmaningas žynys ir amžius regis būsimuosius 
Raižė nagingu menu, iš Askanijaus kilsiančią visą 
Gentį būsimą čia ir karus, paeiliui sukovotus. 
630 Žindančią vilkę taip pat išsitiesusią dar pavaizdavo 
Marso žaliajam urve: kaip žaidžia, nuo josios pakibę, 
Du dvynuku aplinkui spenius ir motiną žindo 
Drąsiai, o ši, grakščiuoju kaklu atgal atsigręžus, 
Laižo abu pakaitom ir kūnam pavidalus teikia. 

Romą pridėjo ten pat ir sabinių jėga pagrobimą 

Nuo žiūrovų suolų po cirko žaismų iškilmingų 

Ir kaip staiga vėl karas užvirs, kaip Romulo gentį 
Kurai ims pulti griežti ir Tacijus jų žilagalvis. 

Liovės toliau tarp savęs tie patys kerštaut kunigaikščiai 
Ir su šventosiom taurėm prie aukuro Dzeuso ginkluoti 
Stojo sąjungos kurt, paskerdę, kaip pridera, kiaulę. 
Metą ten šalimais nešdamiesi žirgai keturkinkiai 
Draskė pusiau (tu šitaip tesi savo žodį, albanai!). 
Gabalus vilko vilkte vidurių klastingojo vyro 

Tulas tankmėm, ir paraudo krauju erškėčiai apšlakstyti. 
Liepė taip pat Porsena išguitą Tarkvinijų sostan 

Vėl sugrąžint ir miestą, tvirtai apgulęs, kamavo. 

Puolė Enėjo vaikai už laisvę pakelt kalavijo. 

Apmaudu verdantį jį grūmojamai niūksant matytum 
Rūsčiu žvilgiu, kad drįso sugriaut jam Koklitas tiltą 

Ir kad plaukė sraunom Klelija, iš grandinių pasprukus. 
Manlijus gugoj pačioj Kapitolį augštąjį globė, 

Sargas Tarpėjos pilies, prie šventnamio gint pastatytas. 
Romulo rūmai nauji šiurpsojo, šiaudais pasipūtę. 

Bet sidabrinė žąsis, plazdendama portikais aukso, 

Štai jau atkakus galus prie slenksčio paties sugageno. 
Galai, krūmais tankiais atkopę, pilin įsikraustė 
Saugūs, tamsos dengiami ir nakties dovanos pavėsingos. 
Jų auksiniai garnbai, auksiniai taip pat ir drabužiai. 
Žiba apsiaustai dryži ir švita kaklai baltapieniai, 
Auksan pinti; kiekvienas po du ranka mostaguoja 
Alpių jiešmu, sau kūnus ilgais dangstydami skydais. 
Nuogus čionai luperkus ir salijus trypt pasileidus, 
Garbanas, vilnom suktas, ir skydus, iš dangaus dovanotus, 
Iškalė jis. Iš lėto miestu doringos matronos 

Vežė šventuosius indus. Nuo čia tolėliau viešpatystę 
Tartaro prideda dar, Plutono vartus pragarmingus, 

Ir kaltųjų bausmes, ir tave, Katilina, pakibus 

Nuo pražūtingos uolos, išgąsdintą furijų keršto, 

Ir dorus atskirai, ir teisiantį šičion Katoną. 

Driekės įterptas plačiai išputusios jūros auksinis 
Spindis, balkšvosiom tačiau mėlynė pursklom kunkuliavo; 
Ir, pasklidę aplink, delfinai ratu sidabriniai 
Šniokščiančias raižė vilnis, uodegom šlavinėdami plynę. 

Žibančias valtis variu ir Akcijaus mūšį galėjai 

Ryškiai įžvelgt pačiam vidury ir eilėm surikiuotom 

Knibždant Leukato krantus ir auksu bangas spinduliuojant. 

Augustas Cezaris čia italus kautynėsna veda 

Su senatu ir tauta, su didžiaisiais dievais ir penatais 

Stačias augštai ant blikties; jo dviem smilkiniai palaimingom 

Tviska liepsnom ir tėvo žvaigždė nuo viršugalvio spindi. 

Šone kitam Agripa, dievų globotas ir vėjų, 

Būrį vedąs iškilniai; išdidi gražmena karingumo 

Žėri ant jo smilkinių vainikas snapais laivininkų. 

Barbarų ten paspirtim ir visokiais Antonijus ginklais 

Giminės nuo krantų Aušros raudonų parveikęs, 

Ir Aigiptą kartu, ir galybę rytų, ir toliausius 

Vežas baktrus; jį seka (klaiku!) žmona aigiptietė. 

Puolė iš karto visi, ir putojo darban paleistųjų 

Irklų ir skiauturių tridančių sujaugota plynė. 

Dumia platybėn erdvion. Atplėšti, manytum, Kikladai 

Bastos lygmėj, ir augštieji kalnai su kalnais susibėga: 

Taip nuo laivų, su bokštais klaikių, kariauninkai grūmoja. 

Pakulų liepsną ranka ir geležį, skriejančią jietim, 

Drabsto; kirstynėm šviežiom Neptūno laukai raudonuoja. 

Barškalu šaukia gimtu į kovą būrius karalienė, 

Ir dar gyvačių dvynų, atsigręžus atgal, nepatrinka. 

Šmėklos dievų visokiom nairom ir skalikas Anubis 

Prieš Neptūną, taip pat prieš Venerą ir priešais Minervą 

Tempia strėles. Lemiamam sūkury štai siaučia Mavortas 

Visas iš geležies, ir diros niūrios iš erdvių, 

Tr drabužiu sudraskytu džiugi Nesantaika žengia, 

Įkandin seka kurią Belona su rimbu kruvinuoju. 

Akcijaus regi tatai Apolonas ir įtempė lanką 

Nuo augštumos: pasileido bėgte Aigipias ir indai, 

Metės arabai atgal ir sabajai visi išgąstingai. 

Pačią galėjai matyt karalienę, pašaukusią vėjus, 

Skleidžiant bures ir jau palaidų nebelaikančią lynų. 

Blyškią ją klaikybėj mirties tarp kraujo žudynių 

Nukalė viešpats ugnies, kaip Japigas nešė ir bangos. 

Priešais liūdnas širdy stotu štai milžino Nilas 

Sklaido drabužio klostes ir visas atsilapojęs 

Prieglobstin kviečia žydran ir lanksmingon tėkmėn nugalėtus. 
Cezaris triskart šauniai triumfuodamas Romon važiavo; 

Triskart po šimią puikių aukojo tada nemirtingų 
Šventnamių mieste visam, italų dievam pažadėtų. 
Krykštavo gatvės džiaugsmu ir delnų plojimu, ir žaidynėm. 
Moterų chorai visur ir visur aukurai iškilimingi 
Dievnamiuos; veršiai pjauti prieš aukurus žemę nuklojo. 
Sėdi prie slenksčio patsai baltasniegio spidaus Apolono, 
Dovanas žvalgo tautų ir ant tvaskančių varsio kolonų; 
Ilga vora lėtai žingsniuoja įveiktos gentys, 
Kiek skirtingos kalba, tiek būdu, drabužiais ir ginklais. 
Kiltį nomadų čionai ir nejuostus afrus atvaizdavo, 
Ir lelegus Mulciberis čia, ir karus, ir gelonus 
Lankininkus; ramesnėm vilnim jau slenka Eufratas 
Ir toliausi žmonių morinai, ir Reinas dviragis, 
Nepajungti dahai ir paniekinęs tiltą Araksas. 

Dovana motinos šia Vulkano skydu raižinėtu 
Stebis, reikšmės nenutuokdamas, jis ir žavis paveikslu, 
Keldamas ant peties ir garsą, ir laimę vaikaičių. 

Betgi kol dedasi taip tuo tarpu krašte tolimajam, 
Iš dangaus Junona, duktė Saturno, Iridę 
Turnui siunčia drąsiam. Pilumno sentėvio alke 
Tuolaik sėdėjo kaip tik šveniajam klony kunigaikštis. 
Šitaip Taumanto dukra prabilo į jį skaisčiaburnė: 
„Turnai, ko niekas dievų geidaujančiam teikt neišdrįstų, 
Atnešė riedanti tau diena štai pati neprašyta. 
Miestą ir bičiulius, ir laivyną palikęs, Enėjas 
Drožė skubiai Euandro pilin ir Palacijaus sostan. 
Dar negana: į Korito miestus įsibrovė toliausius, 
Lidų ginkluoja jėgas, kaimiečių būrius pasitelkęs. 
Ko bedvejot? Jau metas kovon ir žirgam, ir vežimam. 
Nebegaišuok ir sumišusią pulk užklupęs stovyklą“. 
Tarė ir dangun, ritmingai sparnais suplevenus, 
Mirksniu padebesiais nunėrė lanku tolimuoju. 
Nūn atpažinęs rankas abi prie žvaigždių jaunikaitis 
Tiesė ir šitaip šauksmu besprunkančią ją palydėjo: 
„Kas gi man, gražna dangaus, debesų nešiota Tride, 
Atsiuntė žemėn tave? Iš kur ši staiga praskaidrėjus 
Oro giedra? Ant skliautų regiu žvaigždes klaidinėjant, 
Dangui skilus pusiau. Paklusiu ženklam pranašingiem, 
Kas iš dievų bešaukium kovon“. Ir, šitaip pasakęs, 
Ėjo srovėn ir sėmės vandens iš verpeto paviršiaus, 
Melsdamas uoliai dievus, pažadais nuklodamas dangų. 
Ir visa laukais kariuomenė jau nužygiavo. 
Žvilga žirgų prabanga ir tviska drapanos auksu. 
Priekinės tramdo gretas Mesapas, paskiausias gi sūnūs 
Tiro jauni; voros vidury pats Turnas vadovas 
Švaistos judriai su ginklu, iš minios visa galva iškilęs. 
Tartum ištvinęs augštai septynetu upių ramiųjų 
Gangas sruvena tylus ar derlių nešdamas Nilas 
Plaukia atgal iš laukų ir savojon vagon įsispraudžia. 
Štai tik staiga tolumoj išvydo raitantis teukrai 
Dabesį dulkių juodų ir tamsybėn laukus pasinėrus. 

Šaukia Kajikas iškart nuo bokšto sargos priešakinės: 
„Kaip niauki, o piliečiai, sprūstis siūbuoja pajuodus! 
Duokit strėlių, neškit sviedmenis greit, tuoj kopkit ant mūrų, 
Priešas, ei, jau čia pat!“ Klykdami ir triukšmaudami teukrai, 
Pro visus prasigrūdę vartus, tvirtovę pritvindo, 
Nes, kai leidos kelian, Enėjas, karys išmaningas, 
Patarė šitaip daryt: jei kartais kas atsitiktų, 
Kad nei kovon nedrįstų žygiuot, nei lauku pasikliautų, 
Gintų stovyklą tiktai ir pylimu saugotų miestą. 
Tad nors mestis grumtin juos gėda ir apmaudas gundo, 
Veikiai tačiau uždaro vartus, liepimui paklusę, 
Ir ant kuorų dubių jau laukia priešo ginkluoti. 

Turnas lėkė lėkte ir, gurdžią lenkdamas vorą, 
Jočių dviejų dešimtų lydėtas rinktinių, atkako 
Staigiai pilin.  Obuoliuotas baltai jį Trakijos žirgas 
Neša nešte, ir rausva šalmakuokštė auksu banguoja. 
„Vyrai, katras drauge si manim, kas pirmas į priešą ? 
Va“, ir sviedė dangun užsimotą sušukdamas jiešmą, 
Pradžią kovos, ir šuoliais lauku išdidus pasileidžia. 
Atliepė šauksmui klyksmais ir, balsu spiegdami šiurpulingu, 
Seka draugai. Nustemba širdim nedrįstančiom teukrų 
Nei susiremt lauke atviram, nei vyriškai pulti, 
Bet tik stovykloj kiurksot. Ant žirgo nerimdamas, mūrus 
Žvalgo šen jis ir ten ir dairos slaptų priėjimų. 
Tartum grūste prigrūston kad tykoja vilkas avidėn, 
Staugdamas į žiogrius ir kęsdamas vėtras ir liūtį 
Naktį pačioj glūdumoj; ėriukai po motinom saugūs 
Bliauna bliaute, o tas įžūlus ir įtužęs iš pykčio 
Šėlsta prieš gardą tuščiai; jį teiktas per ilga kamuoja 
Įniršis ryt, ir džiūsta gerklė, ištroškusi kraujo. 
Rutulas lygiai taip pat, žvalgydamas sienas stovyklos, 
Apmaudu dega karčiu. Dvejonėm širdis kunkuliuoja, 
Kokia spraga besiveržti vidun ir kaip uždarytus 
Teukrus nuo pylimo krėst ir po lygmę plačiai išsklaidyti. 
Nūn laivyną slapčiom, prisišliejusį šone stovyklos, 
Sienom apjuosią aplink ir upės sraunų apvingiuotą 
Puola ir, liepęs džiugiem įžiebti gaisrus bendrininkam, 
Pats ugningai ranka liepsnojančią pastveria pušį. 
O tada po Turno akių jie uoliai suskanta, 
Ir visa vyrija smalkiuosius degalus griebia. 

75 Židinius siaubia siaubte; iš pušų smilkdama juodutėlė 
Rūksta derva, ir karšti pelenai link žvaigždžių kibirkščioja. 
Kas, o mūzos, dievų nuo teukrų gaisrus iaip siaubingus 
Teikės nukreipt? Nuo plaustų ugnis kas nuvijo, sakykit? 
Tikima tuo nuo seniai, bet žygio garbė nemirtinga. 
80 Dar tuomet, kai statyti laivus tepradėjo Enėjas, 
Frigijos Idoj plynan ketindamas plaukt vandenynan, 
Motina, sako, dievų, pati Berekintija Dzeusui 
Tarusi šitaip didžiam: „Ko geidžia, nuveikus Olimpą, 
Motina tavo brangi, suteikti, sūnau, malonėki. 
85 Buvo nuo amžių senų eglynas, širdingai pamėgtas, 
Alkas pačioj kalvos keteroj, kur man atnašavo, 
Juodavęs tarpais pušim ir paunksne klevų apsiniaukęs. 
Dardano jauniui mielai dovanojau aš šiuos, kai reikėjo 
Medžio laivam. Sielvartingą mane dabar virpina baugis. 
90 Baimę maldyk ir motinai leisk išprašyti ko meldžia, 
Kad nei bangos kely, nei vėtrų siauta neįveiktų. 
Laimė tepadeda jiems, kad mūsų krantuos išauginti“. 
Jai atsako sūnus, kurs žvaigždynuos dangaus viešpatauja: 
„Motina, kur likimą šauki, ko šitiem maldauji? 
95 Negi mirtinga ranka daryti laivai nemirtinga 
Džiaugtųs dalia ir pavojus saugiam nesaugiuosius Enėjui 
Tektų pakelt? Katram iš dievų tiek valdžios dovanota ? 
Ne, nepažadu to; kai, Auzonijos uostą priplaukę, 
Baigmę pasieks kitados, kas tiktai iš vilnių išsigelbės, 
100 Ir Laurento šalin vadovą gabens dardanėną, 
Stotą mirtingą tuoj atėmęs, jom tapt įsakysiu 
Deivėm platybių vandens, lyg tos, kur bangas raižinėja, 
Galatėja ar Nerėjaus Dota krūtinėm putotas“. 
Baigė kalbėt ir stigiškio srovėm prisiekdamas brolio 
105 Ir krantais praganmės, derva kunkuliuojančiais juoda, 
Linkteli ir mostu sudrebino visą Olimpą. 
Štai jau čia pat ir žadėta diena, ir Parkos jau baigė 
Reikiamus pildyt laikus, kai Turno piktadarybė 
Vertė Kibėlę liepsnas nuo plaustų švenių atitolint. 
110 Čia tik spinda nuostabi sutvieskia akys, ir didžiulis 
Nuo rytų debesis, su Idos būriais pasirodęs, 
Skrieja dangum. Išgąstingas tuomet aigaudžia erdvybėm 
Rutulų ir trojėnų voras nuskardendamas balsas. 
„Nebeskubėkit manų, o teukrai, apsaugoti laivių, 

Meskit ginklus: o Turnui veikiau supleškinti jūras, 

Nei šventas bus leista egles. Jūs eikite laisvos, 

Eikite, deivės bangų, — gimdytoja liepia“. Ir valtys 

Vienu matu kiekviena nutraukia saitus nuo krantinių 

Ir, delfinų būdu snapus gramzdindamos jūron, 

Neria gelmėn. Mergaičių dabar (neregėtas stebuklas!), 

Kiek anksčiau pakrantėj laivų stovėjo varinių, 

Lygiai ir stotų tiek pat iškilo ir nešasi mariom. 
Rutulam čia nutirpo širdis, pabunga Mesapas 

Pats pasibaidžius žirgam, ir gursta srovė sulėtėjus, 

Spaudžia dusliai ir traukias atgal iš gelmių Tiberinas. 

Pasitikėt savim dar Turnas narsus nepaliovė, 

Netgi draugus ima drąsint žodžiu, ima laidyti gerklę: 

„Šie ženklai prieš Trojos karius; Jupiteris šitiem 

Įprastas pats nutraukė šalpas, nei ugnies jau, nei jiečių 

Rutulų laukt nebeteks. Nėr teukrams kelių vandenynais, 

Dingo viltis bepabėgt; pasaulio dalis pralaimėta. 

Žemė tačiau mūsiškių valdžioj. Itališkos gentys 

Tūkstančiais ginklą pakels. Kaip besididžiuotų frigėnai 

Žodžiais lemtingais dievų, jie niekad manęs nenugąsdins. 

Lemčiai pakaks ir Venerai ganės, kad Auzonijos žemėn 

Teukrai atkako našion. Turiu gi ir aš pašaukimą 

Lemtą taip pat, žudyt geležim niekingąją gentį 

Už paveržimą žmonos; ne vien Atridus tiktai skausmas 

Pažeidė šis, ne Mikėnai vieni teprivalo ginkluotis. 

Betgi gana vienos prapulties. Gana nusidėjus 


Kartą seniau. Bestigtų visos giminės moteriškių 


Dar tik liepsningai nekęst, pasikliautas kuriem įterptinis 
Pylimas šis ir griovys, nuo mirties teskiriąs tip per plauką, 
Teikia drąsos. Nejaugi dar jie neregėjo, kaip Trojos 

Mūrai sukiužio liepsnoj, Neptūno ranka pastatyti. 

Jūs gi, rinktiniai, katras išdrįsit kalstus praardyti 

Geležimi ir pult su manim išgąstingą stovyklą? 

Nei man ginklų reikės prieš teukrus, Vulkano gamintų, 
Nei begalybės laivų. Te mirksniu visi prisijungia 

Dar ir etruskai draugėn. Kad Paladijų grobsim patamsy 

Iš pasalų augštojoj pily, žudydami sargą, 

Lai nebijos, ir žirgo pilve aklinam nesislėpsim. 

Dieną, viešai, dievaži, ugnim apriesiu aš mūrus. 

Ne su graikais čia jiems grumtis, matys, ne su jauniais pelasgų, 

Hektoras lig dešimtų kuriuos pravilkino metų. 
Nagi dabar, kai prabėgo dalis dienos tinkamesnė, 
Kas dar belieka, kariai, dalykams gerai nusisekus, 
Kūną gaivinkit linksmi ir laukit kovos pasiruošę“. 

O tuo tarpu vartus Mesapui žiūrėt patikėta, 

Liepta statyti saugas ir stovyklą laužais apvadžioti. 
Rutulus renka vadais septynetus du su kareiviais 
Pylimui gint, kiekvieną iš jų seka vyrų po šimtą: 
Auksas blyksi žibus ir purpuru kuokštos banguoja. 
Sklaidos būriais, pakeičia sargas ir, žolėj išsitiesę, 
Ima girtaut, ąsočius varinius versdami iki dugno. 
Liepsnos švyti aplink, sargovai linksmi pragurkšnoja 
Nemigo naktį kiaurai. 

Seka nuo pylimo tat trojėnai žvilgsniu ir ginkluoti 
Laiko užėmę kalvas; baimingai trepčiodami blaškos, 
Žvalgo vartus ir tiliais kuorus su sankasa jungia; 
Neša strėles. Serestas smarkus ima spaust ir Mnestėjus; 
Šiuos Enėjas, karys, jei priepuolis kartais pašauktų, 
Būti jaunuolių vadais ir žygių tvarkyt pavadino. 

Vyrai po mūrus visi, pasiskirstę burtais pavojus, 
Budi ir pakaitom ima vykdyt kas kam patikėta. 

Nizas, Hirtako sūnus, prie vartų sargas prižiūrėjo, 
Karštas kovoti karys, medžiotojos Idos Enėjui 
Siųstas, lengvučių strėlių ir žeberklų žvitrus lankininkas, 
1r Eurialas greta, palydas, nebuvo dar kito, 

Dėvinčio Trojos šarvus, gražesnio už jį enėjėno, 
Veidu jaunatvės pirmos berniukas gaurais nekarpytais. 
Jungė abu juos meilė karšta ir toks pat kovingumas. 
Jie ir tuokart bendrai sargyboj prie vartų budėjo. 
Nizas pirma: „Gal kvėpia dievai šį karštį širdysna, 

Ar troškimai savi gal virsta dievu, Eurialai? 

Kautis ar šiaip didinga kažką man tuojau išbandyti 
Veržias dvasia ir ramybės saldžios pakęst nebegali. 
Rutulai, štai, regi, kaip savo jėgom pasikliovė: 

Biyksi šviesa prarečiai. Nuo vyno glebni ir mieguisti 
Tiso, aplink kapų iyluma. Toliau paklausyki, 

Ką aš svarstau ir sieloj dabar koks kyla sprendimas. 
Meldžia visi Enėją pakviest, ir tauta, ir senatas, 
Prašo ir vyrus pasiųst, kad praneštų žinias neklaidingas. 
Jeigu tik leis, ko tau aš prašau (nes man juk pakanka 

Žygio šlovės), atrodo, tenai, ties kauburiu šituo 
Kelią galėčiau aptikt prie mūrų tvirtų Palantėjaus“. 
Nusmelgtas karščio aistros sau garsą pelnyt, Eurialas 
Stulbsta stulbte, pratardamas taip ugningam bičiuliui: 
„Bendrininku tad, Nizai, mane darbų kilmingiausių 
Imti vengi? Man siųst mirštaman tave vieną pavojun? 
Tėvas ne šitaip, sakau, užgrūdintas žygiuos Ofeltas, 
Tarp klaikios argolėnų grasties ir Trojos karionių 
Ugdė ir mokė mane. Ne tokias bėdas iškentėjau, 
Kai su tavim Enėją sekiau nedalion pražūtingon. 
Čia štai širdis, štai čionai, kuri, mirtį paniekinus, tikis 
Kaina gyvybės pigia pelnyt tavo trokšiamą garbę“. 
Nizas į tai: „Juk išties dėl tavęs aš nė kiek nebijojau, 
Ne, kaip gyvą mane grąžins tau Jupiteris didis 
Džiugų ar šiaip kas akim bežvelgtų į mus maloninga. 
Jeigu tačiau, kaip žygy drąsiam matei nebekartą, 
Jei kokia nedalia paglemžtų žūtin ar dievybė, 
Tau geidaučiau išlikt: tavo amžius gyvent vertingesnis. 
Lai begyvens, kas atgrobtą kovoj ar atpirktą žemėn 
Kastų mane, ar kartais, jei draus, kaip pratęs, likimas, 
Nesančiam teiktų aukas ir kapu pagarbiai padabintų. 
Motinai, vargšei, taip pat neužduočiau širdies sopulingai: 
Vaike, vienintelė ji iš daugelio motinų drįsus 
Seka tave ir mūrų kilnaus nesiilgi Akesto“. 
Betgi anas: „Tu veltui vadom tik tuščiom dangstinėjies, 
Ir nė iš vietos, nė krust, nepajudinsiu aš nutarimo; 
Skubinkim“, šaukia, „gyviau“ ir budėtojus kelia. Anie gi 
Žengia artyn tarnybos pakeist. Palikdamas saugą, 
Dūlina pats drauge su Nizu ir jieško karaliaus. 

Šiaip jau žemėj visoj užmaršties užliūliuoti gyvūnai 
Sielvartus tildė miegu ir širdis, vargų nualsintas. 
Tik vadovai augšti, rinktiniai kariai dardanėnų, 
Tarės valstybės rimtos svarstyt padėties susirinkę, 
Ka bedaryt ir žinią dabar kas duotų Enėjui. 
Rymo ant ilgų aksčių pasirėmę ir skydais 
Ramstos ranka stovyklos aikštėj. Tuomet atskubėję 
Nizas su Eurialu maldauja tuojau įsileisti: 
Kėslas svarbus ir vertas gaišties. Čia Julas pirmasis 
Priėmė virpančius juos ir Nizui liepė kalbėti. 
Taip tad Hirtako sūnus: „Išklausykit širdim maloningom, 

Ir neseikėkit to, enėjėnai, ką prancšam, metais 

Mūsų jaunais. Nutilo glebni ir įmigę nuo vyno 
Rutulai; iš pasalų mes patys užklupt nužiūrėjom 
Vietą, kur skirias keliai, pajūry pačiam šalia vartų. 
Ten išblėsus ugnis, ir juosvi žvaigždynuosna dūmai 
Rūksta, tad jeigu tik mums jūs leidžiat pasinaudoti 
Proga Enėją surast prie mūrų pilies Palantėjaus, 
Veikiai su grobiniu jį po kirstynių nuožmių pamatysit 
Sveiką čionai. Ir nesuklaidins mūsų žygyje kelias. 

Nes iš klonio tamsaus mes pakraštį miesto išvydom 
Nuolat medžiodami ten ir visą išžvalgėme srovę“. 
Metų apsunkintas čia ir siela subrendęs Aletas: 

„O tėvynės dievai, amžini globotojai Trojos, 

Teukrų tad jūs giminės visai išgaišint neketinat, 

Kai tiek ryžto širdin, tiek jauniam narsos dovanojot““. 
Tardamas tai, jis glėbė rankas ir pečius glamonėjo 

Jų abiejų, ir pasruvo rauda per skruostus ir veidą. 
„Kokias gi dovanas jums, o vyrai, vertas už garbingą 
Nuopelną šį begalėčiau suteikt? Visų pirma šauniausią 
Atpildą duos jums dievai ir kilnumo savy pajautimas, 
Kitką Enėjas maldus ir Askanijus, žydintis jaunis, 
Veikiai suteiks ir niekad darbų nepamirš didžiadvasių“. 
„Aš net, kuriam visa palaima grąžinimas tėvo“, 
Šaukia Askanijus čia: „Didžiaisiais, Nizai, penatais 

Ir Asarako laru, ir Vestos namais žilagalvės 

Jus maldauju ir, kiek dalios ir vilties beturėčiau, 

Jūsų vienų atiduodu globon. Grąžinkite tėvą, 

Leiskite vėlei regėt; atgavęs aš jį pasiguosiu. 

Duosiu aš dvi sidabro taures, puošniai raižinėtas, 
Tėvas įgijos kurias, Arisbą kovoj nugalėjęs. 

Du ir trikojus taip pat, du ištisus talentus aukso, 
Brangų ąsotį, be to, Didonos kadai dovanotą. 

Jei tik pavyktų išties Italiją man nugalėjus 

Lazdą galybės įgyt ir grobį burtais dalinti, 

Žirgą matai ir šarvus, kaip Turnas šauniai žaižaruoja 
Auksu; žirgo paties ir skydo, ir raustančios kuokšios 
Burtais neduosiu laimėt, jau dabar dovanų tavo, Nizai, 
Tėvas dar jums du kartu po šešias rinktines moteriškių 
Kūno puikaus ir vergų dovanos, kiekvieną su ginklais, 
Žemės, be to, nuosavos karalius kick turi Lotynas. 

Gi tave, jaunuoli garbus, nuo kurio atsilieka 
Metai mani atstumais trumpais, glėbiu širdingiausiai 
Ir nūnai jau visuos pavojuos kviečiu dalyvauti. 
Žygiuose be tavęs aš niekad garbės nejieškosiu; 
Taikai ar karui ruošiuos, kaip nieku kitu pasikliausiu 
Žodžiais ir darbu tavu“. Atsako jam taip Eurialas: 
„Niekas dienos neišvys, kuri kaltintų šitaip narsingo 
Ryžto neverią mane. Tepažadu tiek, susilaukčiau 
Laimės ar nesėkmės. Iš visų dovanų ko labiausiai 
Šios temaldauju tavęs. Priamo kilmės didžiagarbės 
Motiną, vargšę, turiu. Nesulaukė šalis Iliono 
Jos iškeliaut su manim, nei mūrai karaliaus Akesto. 
Jai netaręs „sudiev“, nenutuokiančiai šito pavojaus, 
Kiek: jis begrėstų, skiriuos. Naktis ir ranka štai tavoji 
Liudys, kad motinos aš pakelti raudų negalėčiau, 
Tad paguosk varguolę, meldžiu, ir apleistą globoki. 
Šia viltim man leisk pasikliaut: drąsesnis žygiuosiu, 
Kas beištiktų mane“. Užgauta širdim dardanėnai 
Ašarom plūdo plūste, gailiausiai Julas gražuolis, 
Ir meilingumo tėvam paveikslas suvirpino širdį. 
Taria jis šitaip tada: 
„Visa gausi, tikėk, ką žygiais tauriais nupelnysi. 
Motina man ji bus nuo dabar, Kreuzos tiktai vardo 
Vieno bestigs, ir jos nemenka už gimdymą tokį 
Laukia dėka. O žygis tasai, kad ir kaip besibaigtų, 
Galva prisiekiu štai šia, kuria tėvas gebėdavo siekti, 
Ką tik pažadu tau, jei grįžtum iš žygio laimėjęs, 
Lygiai tas pat ir motinai teks, ir taviem giminaičiam“. 
Taria pro ašaras taip. Nuo peties tada ima auksinį 
Kardą, gnosietis kurį nuliejo šauniai Likaonas 
Ir drambliakaulę dar patogiai priderino makštį. 
Šiurpstantį kailį gaurais nukautojo liūto Mnestėjus 
Duoda Nizui tuomet ir šalmą pakeičia Aletas. 
Leidžias tuojau ginkluoti kelian. Žygiuojančius lydi 
Visas didikų būrys ties vartais, senų ir jaunimo. 
Ir kloties geidauja karštai. Gi Julas gražuolis, 
Ne pagal amžių narsus ir kaip vyras didžiai rūpestingas, 
Liepė nunešt pavedimų glėbius savo tėvui, bet vėjai 
Iškedeno visus ir tuščiai debesim dovanojo. 

Ritasi per griovius išėję ir priešo stovyklon 


171 


172 


315 


320 


325 


330 


335 


340 


345 


350 


DEVINTOJI GIESMĖ 


Smelkias nakties glūdumoj. Nevieną tačiau nugalabys 

Dar pakeliui. Kur žvelgia, visur girti ir įmigę 

Tįso kūnai žolėj, vežimai krante iškinkyti, 

Ratai ir ginklai visur, ir vyrai, drauge ir pakinktai, 

Vynas visur. Hirtako sūnus pirmas šitaip prabilo: 

Dešinę leisti darban pats metas dabar, Eurialai, 

Kelias čionai. Iš už pakalos kad ranka nepakiltų 

Kartais prieš mus, tu saugok budriai žvalginėdamas tolį. 

Taką praskinsiu tau čia ir atversiu plačiai praėjimą“. 

Taria dusliu jis šitaip balsu ir kardu didžiauną 

Puola Ramnetą ūmai, kurs kaip tik ant augšių įsitaisęs 

Kilimų, iš visos krūtinės knarkė įmigęs. 

Turno karaliaus jisai mėgiamiausias žynys ir karalius, 

Kad ir aiškiai regis, negalėjo nugint pražuvimo. 

Grečium tarnus užsnūdusius tris tarpu ginklų, 

Remo vežėją taip pat ir ginklanešį puola užklupę 

Po vežimu ir kaklus geležim nusvirusius kerta. 

Galvą tuomet valdovui pačiam kai nuvožė, bestyri 

Kliunkčiojąs kraują liemuo. Patalai ir žemė sušilus 

Kraujuje mirksta juodam. Jis lupa Lamirą ir Lamą, 

Jaunį Seraną taip pat, kurs naktį aną ko ilgiausiai 

Dūko, gražuolis puikus, ir tįsojo prisigurkšnoję 

Dievo gausios dovanos; laimingas, jei šitą žaidimą 

Lig aušros pernakt kiaurai jis būtų nutęsęs. 

Tartum godus avidėj pilnoj vaikydamas liūtas 

(Bado šėla juk spitrina jį) ir ryja, ir velka 

Baimėj tylias ir gležnas aveles, kruvinom urzgia žiotim. 
Žudo žiauriai Eurialas taip pat ir, pats užsidegęs, 

Šėlsta šėlte, ir prastuolių minias, kur pakliūva, bevardžių 

Fadą, Herbezą taip pat ir Abarį užklumpa, ir Roitą, 

Nenumanius, vien Roitą tiktai nemieguistą ir visa 

Stebintį, bet už didžiulio gąsliai jis slėpės ąsočio. 

Visą krūtinėn tiesiog suvarė giliai kalaviją 

Keltis bebandančiam jam ir su kraujo sraunom atitraukė. 

Purpurinius atryja kraujus, su vynu sumaišytus, 

Spjaudamas sielą miriop; šis siaučia slapčiom užsidegęs. 

Pasiekė jau Mesapo draugus; tenai pastebėjo 

Baigiančias blėst žarijas ir priraišiotus žirgus tvarkingai 

Skutant žolę vejoj, ir, vos tiktai Nizas pajuto, 

Kad kruvinam kvaituly jį neša godus pašėlimas, 

„Liaukis“, tarė tuojau: „artėja šviesa nesvetinga. 

Gan ligi soties baudos, išskynėme kelią per priešus“. 

Reikmenis meta karių, iš sidabro tauraus pagaminius, 

Ginklų, ąsočių grobtų ir dailių nebereikia kilimų. 

Renkas Ramneto šarvus gunklais Eurialas auksiniais 

Pasaitą. Šį dovanų šalin tolimon tiburiečiui 

Remului turtais šaunus, kad užmegztų saitus svetingumo, 

Cedikas siuntė kadai. Tas mirdamas davė sūnaičiui. 

Rutulam jis po mirties kautynių siautoj atiteko. 

Griebęs griebte prie narsingų pečių jį derina veltui. 

Šalmą Mesapo tada, patogų ir kuokštom dabintą, 

Maunas ir vieton saugion iš stovyklos guviai pasileidžia. 
Priekin tuo tarpu siųsti raitieji iš miestų lotynų, 

Kol vyriausia jėga tebegurdo laukuos išrikiuota, 

Jojo artyn nešdami karaliaus atsaką Turnui, 

Trys šimtai, su skydais visi, juos vedė Volcentas. 

Artinos jau prie stovyklos pačios ir mūrus prislinko, 

Kai iš tolo kairian juos sukant takan pastebėjo 

Ir Eurialas save išsidavė, pats nepatrikęs, 

Švytinčiu naktį šalmu, blandiem spinduliam aistatytu. 

Matė neveliui anuos. Bežygiuodamas šaukia Volcentas: 

„Stokit, ko reikia čionai ir kas jūs tokie, kad ginkluoti? 

Kur pasinešę keliaut?“ Jam nieko tie neatsakė, 

Bet tekini pasileido miškan ir naktim pasikliovė. 

Puola iš čia ir iš ten šalikelius žinomus jočiai 

Ir visus išėjimo takus sargybom apriečia. 

Miškas niūksojo plačiai, pašiuręs krūmais ir juodu 
Ažuolu. Driekės visur erškėčių dagus tankumynas. 
Išganoj kur nekur dengtoj sumirgėdavo takas. 

Kliudo tankynė tamsi ir grobio našta Eurialą, 

Ir nuo tikrų nukrypsta kelių, išgąsiingai paklydęs. 
Nizas tik kuria kurte ir šiai jau išsprūdo iš priešų 
Neapdairus ir apleido vietas, vėliau pavadintas 

Albos vardu, — karaliaus augšti dabar tvartai Lotyno. 
Kai tik bičiulio daugiau, atsigręžęs tuščiai, neberado, 
„Vargšas, kuria gi kryptim aš tave palikau, Eurialai, 
Kurgi aš seksiu tave?“ Iš naujo visas atpažinęs 
Kelio lanksmas klastingam miške, jis kartu pastebėtais 
Pėdsakais žengia atgal ir krūmais tyliais klaidinėja. 
Girdi trypimą žirgų ir gausmus, ir vijimosi triukšmą. 

Laiko prabėgo nedaug, kai, riksmui ausysna atgaudus, 
Regi, kad ištisas jau apspitęs būrys Eurialą, 
Užkluptą vietos klaidžios, nakties ir staigaus sumišimo, 
Veltui visaip besiveržiantį spruki nusivilko pagriebę. 
Kas bedaryt? Ar tik ne jėga ir ginklais pabandžius 
Jaunį išplėšt? Ar priešų pačion nesimest knibždėlynėn 
Ir garbingos mirties nejieškot nuo žaizdų nebedelsiant? 
Greit atitraukta ranka jis kotu aksties užsimojęs, 
Kreipia augštan mėnulin žvilgius ir balsą maldingai: 
„Teikis mums, deive, padėt varge, o dukra Latonos, 
Tu dangaus žvaigždynų gražna ir globotoja girių. 
Jei už mane ant tavų aukurų mano tėvas Hirtakas 
Dovanas klojo kadai, jei aš dar ką pats sumedžiojęs 
Pakabinau ant kuoro augštai ar ant šelmenio švento, — 
Spiečių šį man leisk išsklaidyt, kreipk jietį per orą“. 
Tarė ir akstį, visas sukaupęs jėgas, geležinę 
Sviedžia. Ši zvimbdama per šešėlius nakties prasirėžia 
Ir Sulmono tiesiog aistatyton nugaron sminga; 
Lūžta ten ir medžiu sutriuškintą veria krūtinę. 
Raičiojas ir iš širdies tas karštą vemnčioja srovę, 
Šaltas, ir ilgais trūknojimais tvinksi paslėpsnės. 
Žvalgos aplink apstulbę visi. Dar smarkiau šisai taikės 
Jietį dar kitą paleist, augštai nuo ausies užsimojęs. 
Skriejo akstis, betrypčiojant jiem, ir smilkinius Tago 
Žiodė abu zvimbdama, ir įstrigo šilta smegenysna. 
Šėlsta Volcentas šėlte ir neranda sviedmens kaltininko, 
Ant kurio, įtužęs karštai, jis mestis galėtų. 
„Tu gi tuo tarpu kaltes šiltu man krauju atmokėsi 
Draug už abu“. Jis tarė ir tuoj ima pult Eurialą, 
Kardą ištraukęs nuogai. Nutirpęs tada išgąstingai 
Nizas suklykia balsu ir jau nei tamsoj besislėpti, 
Nei tiek skausmo kartaus pakelti daugiau nebegali: 
„Aš padariau, štai aš, į mane, o rutulai, kreipkit 
Geležį: mano klasta ši visa, jis nieko nei drįso, 
Nei galėjo išdrįst, prisiekiu dangum ir žvaigždynais 
Žinančiais, jis tik perdaug belaimį pamilo bičiulį“. 
Tokius kalbėjo žodžius, bet smogtas jėga kalavijas 
Šonkaulius kerta kiaurai ir triuškina baltą krūtinę. 
Raičioja nūn Eurialą mirtis, sąnariais gi žavingais 
Kraujas čiurkšlena srovėm, ant pečių smunka kaklas suglebęs, 

Lyg norago gėlė, pakirsta iš šaknų, purpurinė 
Vysta glebni mirdama ar nuleipusiu stiebu aguonos 
Svyra galva žemyn, jei liūtys sunkiai apkrauna. 
Nizas tačiau tuoj smelkias minion, iš visų gi Volcento 
Vieno tejieško tikiai, prie Volcento jis vien tik ir gursta. 
Priešai iš čia ir iš ten, tirštai aplink jį susispietę, 
Bando nugint, bet kardu šisai dar smarkiau mostaguoja 
Žaibišku, kol, sugrūdęs burnon berėkiančiam priešais 
Ratului, mirdamas pats, pasiglemžė gyvastį priešo. 
Krito pats tuomet ant iškvėpusio dvasią bičiulio 
Pervertas ir pagaliau nurimo mirty palaimingoj. 

O laimingi abu! Jei mano daina tik pajėgtų, 
Neišdildys laikai niekados apie jus atminimo, 
Kol amžinoj Kapitolio uoloj gentis enėjėnų 
Tebegyvens ir Romą valdys maloningasis tėvas. 

Rutulai, gavę šarvus ir priešą kovoj nugalėję, 
Kūną Volcento dabar stovyklon raudodami nešė. 
Skausmas stovykloj tas pat, nes blyškų jau rado Ramnetą 
Ir vienose kirstynėse tiek pražudytų pirmūnų 
Su Seranu ir Numa. Būriavos minia prie lavonų 
Ir prie karių, pusiau begyvų, prie sušilusios vietos 
Nuo žudynių šviežių, prie kraujo putojančių upių. 
Tarp savęs atpažįsta šarvus ir skydą Mesapo 
Mirgantį ir gausiu aigautą prakaitu diržą. 

Jau ir Aušra naujais žemes spinduliais apibėrė, 
Patalą palikdama Titono gelsvai auksaspalvį. 
Kai jau saulės šviesa pasiliejus nuskaidrino visa, 
Turnas prie ginklo karius, šarvais ir pats apsisiautęs, 
Ragina, ir, eiles kiekvienas savas surikiavęs, 
Žvangančias veda kovon ir kursto gandais įtužimą. 
Ant jiešmų, augštai iškeltų, šiūšu ir žiūrėti, 
Galvas net susmaigstę pačias Eurialo ir Nizo, 
Seka klykte klykdami. 
Mūrų šone kairiam diržinga gentis enėjėnų 
Stoja rikiuoti kovon, nes dešinį upė apriečia, 
Ir tvirtuos įsitaiso grioviuos, ir ant kuorų augštųjų 
Niūxo liūdni, draug vyrų veidai įsmeigtieji graudena, 
Žinomi vargšams perdaug ir srutom juodom aptekėję. 
Bet lengvasparnė Šneka, po gaslų skrajodama miestą, 
Motinos štai Eurialo ausis su žiniom pripleveno. 

Vargšei vienu matu iš kaulų kaitra išgaravo: 

Krenta kriste iš rankų šeiva ir išsiveja siūlas. 

Metas bedalė laukan ir kaukia kausmu moteriškės, 
Plaukus sau raudama. Išprotėjusi dumia prie mūrų 

Ir prie pirmųjų eilių; nei vyrų jau ji nebepaiso, 

Nei mirštamųjų strėlių. Net kursta dangus nuo dejonių. 
„Čia aš tave, Eurialai, regiu? Argi iu ne vėlyvas 
Ramstis senatvės manos? Galėjai palikti, žiaurusis, 
Vieną mane, kai tau siunčiamam į pražūtį tokią 
Motinai vargšei sakyt neleido sudiev paskutinio. 

Žemėj, vaje, svetimoj, šunims atiduotas ir paukščiams, 
Grobis lotynų guli; nei kapuosna tavęs nelydėjau, 
Motina, nei užmerkiau akių, nei žaizdų nenuploviau, 
Apdengdama drabužiu, kurį tau dieną ir naktį 

Uoliai skubėdama aust, senatvės sielvartus tildžiau. 
Kurgi jieškot? Kurioj gi šaly išstatytas lavonas 

Ir sąnariai, nuo liemens nurauti? Iš savęs grąžini man 
Tai tik, sūnau? Tik tatai aš sekiau per žemes ir per jūras? 
Smeikit mane, jei galite kas, į mane suvarykit, 
Rutulai, jietis visas, geležim mane pirmą nudėkit. 

Tėve kilnusis dievų, bent tu pagailėki ir galvą 

Nekęstą šią tavąja strėle pragaran nugramzdinki, 

Kad jau kitaip negaliu gyvybės žiaurios benutraukti“. 
Aimanos šios pravirkdo visus, ir vaitojimai gailūs 
Gaudžia po minią gauste, palūžo jėga kovingumo. 

Gėlą kurstančią taip ją Aktoras draug su Idajum, 
Ilionėjaus liepti ir gailiai raudančio Julo, 

Griebia vikriai tarp rankų abu ir rūmuosna veda. 

Betgi trimitas žvarbus tolumoj variniu drebulingai 
Gaudė gausmu; sustaugia kauksmai, ir dangus atmauroja. 
Skuba artyn, po skydų danga lygiuodamies, volskai 
Ir griovius jau ruošias užverst, ir užtvarą vauti. 

Taikos vieni prasibraut ir pyliman kopti lipynėm, 

Kur rikiuotė reta ir vainikas karių prasišviečia, 

Taip neprigrūstas tirštai. Suskanta prieš juos visokiausius 
Sviedmenis teukrai blaškyt ir kartim kietom badinėti, 
Pratę ilgam kare tvirtovės pylimus ginti. 

Akmenis taipgi svoriu grėsmingus ritina, kad tik 
Dangą eilių valiotų pralaužt. Nors tie ir sėkmingai 
Pakelia smūgius visus, po skydų tankme slėpdamiesi, 

Nebeailaiko tačiau. Būrys kur tik spiečias didžiulis, 
Verčia žemyn siaubingas uolas riedendami teukrai. 
Rutulus šios išdrabsto plačiai ir šarvuotą sudarko 
Uždangą. Jau kovot neberūpi aklai pasikliovus 
Rutulam Marsu narsiem, bet priešą nuo pylimo gena 
Aibes strėlių siųsdami. 
O toliau, žiūrėti klaiku, Mezencijus rūsčiai 
Smilkstančia siautė ugnim ir etruskų pušim mostagavo. 
Jotis Mesapas tačiau, Nepiūno sūnus didžiadvasis, 
Rauna tvirtovės baslius ir kopėčių lipt reikalauja. 
Jus, Kaliope, meldžiu, įkvėpkit mane apdainuojant, 
Kiek geležim išžudė tenai, kiek lavonų priklojo 
Turnas tuomet, kas vyrą kurį nugramzdino pas Orką, 
Ir su manim atskleiskit kraštus nesibaigiančius karo. 
Menat juk, deivės, išties ir vėlei primint sugebėsit. 
Svaigstančiu augštin žvilgiu ir pakilusiais tiltais stūksojo 
Bokštas vietoj svarioj. Jį, kiek tik pajėgė spėkos, 
Veržės užgrobt italai visi ir, kiek beįstengė, 
Griauti jėga. Trojėnai nuo jų akmenim ima gintis 
Ir pro langus gaubtus susitelkę strėles laidinėti. 
Degalą pirmas dabar paleidžia švytintį Turnas; 
Smeigia tada iš šono liepsnas; šios, kurstomos vėjo, 
Beregint ryja lentas ir šuluosna graužte įsigraužia. 
Užvirė tuoj sumišimas viduj, ir veltui nuo gaisro 
Veržias išsprūst. Kol burias krūvon, atgal spausdamiesi 
Šonan kitan, kur negraso žūtis, apsunkintas bokštas 
Drimba staiga, ir griaudžia dangus, braškėdamas skardžiai. 
Pusgyviai žemėn smegčia su milžinų pastatu sminga 
Persmeigti savo aksčių ir kietu medžiu prasivėrę 
Sau krūtinės. Vien Likas tiktai ir vien Helenoras 
Liko sveiki. Žydėjo žalia jaunatve Helenoras, — 
Vergė Likimnija jį karaliui Majonijos ugdė, 
Gimdžius slapta, ir Trojos karan uždraustan buvo siuntus. 
Kardu nuogu lengvu ir baliu skydu, dar begarsis 
Jis tad kai Turno pačion įpuolęs minion pasijuto 
Ir rikiuotes ir iš čia, ir iš ten išvydo lotynų, 
Tartum rato tankaus medžioklių žvėris apstatytas, 
Niršdamas ant strėlių ir jausdamas savo nedalią, 
Puola mirtin ir šuoliu staigiu per akstis pasileidžia. 
Jaunis taip pat ne kitaip į priešą, mirt pasinešęs, 

555 Metasi ir strėlių debesin be atodairos dumia. 

Likas tačiau, daug vikresnis bėglys, pro ginklus ir pro priešus 
Sprunka prie mūro sprukte ir Tungias jau įsikibęs 
Keterą augštą pagriebt ir už rankų draugam nusitverti. 
Ne menkesne ir Turnas sparta su akstim prisivijęs 

560 Plūsti prapliupo balsu: „Iš mūsų tikėjaisi, kvaiša, 
Rankų galėsiąs išsprūst?“ Drauge ir patį pagriebęs 
Kabantį su geru nurauna gabalų mūro. 

Kiškį tartum nagais pagriebęs riestais ar baltuolę 
Gulbę ginklanešys Jupiterio velka augštybėn. 

565 Motinai lyg iš pūnės Mavorto vilkas ėriuką 
Jieškančiai bliaunant bliaute išvilko laukan. Pasigirsta 
Šauksmas visur, ima pult ir griovius ima lyginti žemėm, 
Liepsną kiti sakingų pušų šelmenin svaidinėja. 

Traiško skeveldra uolos Lukecijų Ilionėjus, 

570 Baigiantį nešt prie vartų liepsnas. Kloja Emationą 
Ligeris vienu kirčiu, Azilas smegčia Korinajų. 

Jietim šis veria šauniai, šis iš tolo strėle apgaulinga. 
Tiesia Ortigijų dar Kainėjus, o Turnas Kainėjų. 
Klonijų Turnas tada, Dioksipą, Promolą, Sagarį, 
575 Itį ir prieš augštus kuorus bekovojantį Idą. 
Guldo Priverną Kapys. Iš pradžių jį virbas Temilo 
Brikšteli kiek. Per kvailumą jisai, nusidengdamas skydą, 
Siekė ranka prie žaizdos. Tad sparnuota strėlė atplasnojus, 
Šonan kairian ją prismeigdama ir viduj pasislėpus, 
580 Dvasios kvėpimo takus mirtinga žaizda sužalojo. 
Stovi Arcento sūnus, didžiaunas margai siuvinėtu 
Apsiaustu ir šarvais ir purpuru tvaska hiberų, 
Sioto dailaus ir augus, gimdytojo siųstas Arcento. 
Motina jį išugdė miške, kur Simaitas sruvena, 

585 Aukuras kur riebus Palikui maldyt gailestingam. 

Jietį padėjęs šalin, svaidyklę Mezencijus triskart 
Zvimbiančią suka prieš jį, aplink galvą diržu užsimojęs, 
Tr, pačian smilkinin pataikęs švinu sutirpdytu, 
Triuškina, ir smėly plačiai patiesia parbloškęs. 

590 Pirmąsyk tuokart kare, įtempęs sparnuotąją strėlę, 

Pratęs, sako, lig tol tik žvėris baigščius tebaidyti, 
Dėjo ranka Askanijus pats narsuolį Numaną, 
Remulu pramintą dar, kuris jaunesniąją Turno 
Seserį tik neseniai vėdlių kambarin pargabeno. 

Jis prieš pirmas eiles, kaip dera kartot ir nešvankiai, 

Šūkavo ir, pasipūtęs nauja puikybe karaliaus, 

Žengė didžiaunai ir balsu pasigirdamas šaukė: 

„Argi ne gėda ir vėl apgultiem už pylimo lindint 

Mūrais dangstytis kovoj, du kartus pavergtieji frigėnai? 

Štai kas iš mūsų karu vedybų sau reikalauja! 

Dievas Italijon koks ar kvailystė kokia jus atvijo? 

Nebe Atridai jums čia, ne Uliksas, plepys suktakalbis: 

Tvirto kamieno gentis: tuoj nešam tik ką pagimdytus 

Į žvarbiąsias bangas, į srauną grūdinti šaižią. 

Uolūs berniukai medžiot, be miego girias išklajoja; 

Žaismas gi žirgus valdyt ir raginėm akstis laidinėti. 

Tenkintis pratęs mažu ir sunkiai plušti jaunimas 

Tramdo čia žemę kapliu, čia miestus nukariaudami siaubia. 

Valdo plienu seni ir jauni ir nugaras jaučių 

Apgręžta bado akstim, ir netgi vangioji senatvė 

Dvasios neramdo jėgų ir gyvumo kruinaus neslopina. 

Žilę spaudžiam skydu ir kraunam mielai atgabentus 

Nuolat naujus išplėšę turtus, ir grobiniu mintam. 

Jums peltakiuoti gelsvai ir purpuru žėri drabužiai, 

Jums tingumas širdy, prisišokt jūs negalit lig soties, 

Jums kaspinuota mitra ir tunikos jums su rankovėm. 

Frigės, ne frigai išties, danginkitės trypt į kalnynus 

Dindimų, kur vamzdeliu lepniem dviangiu švilpinėja. 

Idos motina jus būgnu ir fleita berekintų 

Šaukia. Meskit ginklus ir vyram užleiskite plieną“. 
Besididžiuojant jam taip ir klaikiai piktažodžiaujant, 

Nebegalėjo betvert ir, ašuto templę atgręžęs, 

Skėtė platybėn rankas Askanijus, tempdamas lanką, 

Ir nuolankiai pažadais sustojęs Jupiterį meldė: 

„Ryžtui pirmajam pritark, Jupiteri tu visagali; 

Nešiu aš pats dovanų į šventoves tavas iškilmingai 

Ir auksuota kakta statysiu tau baltasniegį 

Verši prie aukurų, sulix motina keliantį galvą, 

Badantį jau ragais ir drabstantį smėlį kanopom“. 

Tėvas išgirdo dievų, ir šone padangės giedriajam 

Trenkė griaustinis kairėj, ir zvimbia lemtingasis lankas. 

Išlekia atitraukta ir, šiurpiai suzirzus, priskrieja 

Remulo galvą strėlė, ir plienu smilkinių išgaubimą 

Perveria. „Eik ir žodžiu išdidžiu pašiepk narsingumą. 

Rutulam sako tatai du kartus pavergtieji frigėnai“. 

Šitiek Askanijus tik. Griausmingai pritaria teukrai, 

Krykštauja, klykia džiugiai, ir kyla narsa lig žvaigždynų. 
Iš erdvenybių dangaus garbiniuotas dabar Apolonas 

Stebi auzonų gretas ir miestą, augštai atsisėdęs 

Ant debesies, ir prataria taip nugalėtojui Jului: 

„Sveikas berniuk, bandytas kovoj! Šis kelias dausosna, 

Vaisiau dievų, gimdysiąs dievus! Teisėtai kiekvieną 

Sambrūzdį, skirtą lemties, nuramins giminė Asarako. 

Trojos tau nepakaks“. Pasakęs tatai, nuo aitero 

Augšto plevena žemyn ir, skirdamas dvelkiantį orą, 

Neria Askanijaus link. Iš veido tada pasikeitęs, 

Virsta žiluoju Butu. Anchizo kadai dardanėno 

Buvo jis ginklanešys ir sargas namų patikėtas, 

Tėvo dabar skirtas Jului globot. Ir štai Apolonas 

Senis Butas visai, ir skruostų spalva, ir iš balso, 

Ir žilaisiais plaukais, ir ginklų žvanga šiurpulinga. 

Jului jis kalba dabar, ištroškusiam žygių jaunuoliui: 

„Gan, Enėjo sūnau, kad paklojai bebausmis Numaną 

Savo strėlėm. Šią pirmąją tau Apolonas šviesusis 

Teikės garbę užleist ir ginklų lygių nepavydi. 

Šalinkis šiaip nuo kovų“. Sakydamas tai, Apolonas, 

Dar nebaigęs kalbėt, žvilgius paliko mirtingus 

Ir iš akių tolumoj ėmė nykt dvelkiman lengvutėlin. 

Dievą ir jojo strėles trojėnų vadai atpažino, 

Dėklą taipogi akstim užgirdo bedumiančiam žvangant. 

Tad geidauton kovon Askanijaus jie nebeleidžia 

Foibo valia, o patys ir vėl kautynėsna metas 

Ir gyvybes savas pasiunčia grėsmėn pražūtingon. 

Šauksmas nuaidi kovos ir mūrais, ir bokštais tvirtovės, 

Tempia ugningai lankus ir jietis diržu svaidinėja. 

Žemę nukloja strėlėm, suterškėja trankomi skydai, 

Įdubūs žvanga šalmai, užverda kova šiurpulinga. 

Tartum iš vakarų nuo lietingų Ožių atvarytas 

Žemę parpena lietus, kaip liūtis krušos prasivėrus 

Kristi prapliumpa braston, kai šiūšus Jupiteris purto 

Vėtrą liūtingą Piečiu, debesų daužydamas dangą. 
Pandaras su Bitiju, idiečio sūnai Alkanoro, 

Nimfa kuriuos Taira išugdė Jupiterio alke 

Lygius eglėm augštom ir gimtinės kalnam jaunikaičius, 

Vado valia patikėtus vartus atidaro ir netgi 

Priešą vilioja įeit, ryžtingai ginklu pasikliovę. 

Patys viduj, dešinėj ir kairėj, lyg bokštai pastirę 

Graso plienu, jiems kuokštos augštai ant šalmų marguliuoja, 

Tartum erdvėj augštai abipus srovių krikštolinių 

Ar ties Pado krantais, arba prie Atezio žavingo 

Du ąžuolai, pasistiebę drauge, savo nekirpias galvas 

Kelia dangun ir linksi augštom iš erdvybių viršūnėm. 

Rutulai braunas braute, atvertas angas pastebėję, 

Betgi Kvercentas tuojau ir šauniais Akvikulas ginklais, 

Maras, veržlusis dvasia, ir Haimonas, karys kovingiausias, 

Su ištisom vorom ar leidosi bėgt apsigręžę, 

Ar pas vartų slenksčius paguldė iškart savo galvas. 

Čia dar pikčiau karčiose širdyse ima kaist įtužimas, 

Ir jau, ten pat rinkdamies trojėnai, būrin susispietę, 

Vyras prieš vyrą kovot ir mestis toliau pasiryžta. 
Šėlstančiam šone kitam ir įniršy sklaidančiam vyrus 

Vadui Turnui dabar atsiunčia žinią, kad priešai 

Vėl įniko žudyt ir siūlo vartus atidarę. 

Meta visa šalin ir, siaubinga šėla užsidegęs, 

Puola ūmai dardanėnų vartus ir išdidusius brolius. 

Ir Antipatą tuojau (nes bėgo jisai pirmutinis), 

Sūnų tėbietės vienos, pavainikį kilnaus Sarpedono, 

Sviesdamas kloja akstim. Sedula italų diržinga 

Oru greit neria lengvu ir, persmeigus stemplę, krūtinėn 

Sminga giliai; iš žaizdos atviros putodama tamsiai 

Virsta banga, ir plaučių gelmėj geležis ima kaisti. 

Kloja Meropą ranka, Erimantą tada ir Afidną, 

Bitiją rūsčiu žvilgiu ir unkščiantį iš įtužimo, 

Nebe jiešmu (nes gyvybės jiešmu nebūtų išplėšęs), 

Bet zvimbte zvimbdama sviestoji smagiai alebarda 

Tvojo atlėkus žaibu; nepajėgė jaučio dvi odos 

Nei tvirtybė šarvų ir žvynai dvigubi aukso 

Jos atlaikyt: našta sąnarių suglebusi drimba. 

Žemė dunda tada, viršum milžinas skydas subilda 

Lyg ties Bajais kada, prie pakrantės senos eubojėnų, 

Krenta stulpas uolos, kurį prieš statydami jūron 

Nuolaužom blaškia sunkiom, taip jis besvirdamas priekin 

Griūna griūte ir, tėškęs braston, dugne išsitiesia. 

Drumsčiasi jūros vanduo, ir juodas smėlys išsiverčia. 

715 Dreba trenksmu augšta Prochita ir guolis kietasis 
Inarimė, Visagalio valia užkrauta Tiloėjui. 

Marsas kovingas čionai lotynam jėgas ir narsumą 
Stiprina ir aštriais akstinais graižalioja krūtinę, 
Kvėpdamas teukrų širdim Bėgimą ir Išgąstį klaikų. 

720 Puola pulte iš visur, nes progos imčių nebestinga: 
Dievas kovos įsiundė visus. 

Pandaras kūnu visu kai brolį tįsant išvydo, 

Kur aklai begalėtų pakliūt, lemtis kur bekreiptų, 
Smūgiu tvirtu vartus ant vyriaus gręždamas verčia, 

725 Remias plačiai galingais pečiais ir daugį saviškių 

Už tvirtovės ribų grumtynėm kietom atiduoda; 

Bet kitus besibraunančius dar su savim užsidaro; 

Rutulų vado kamšoj jis, kvaiša, nepastebėjo 

Braunantis draug su kitais ir pats dar uždaro tvirtovėn, 

730 Lyg gardan tarp ėriukų baigščių siaubingąjį tigrą. 
Didvyrio akys ūmai suspindi šviesa neregėta, 

Šiurpiai sužvanga šarvai, drebėdama kuokšta ant šalmo 
Rausta krauju ir skydas, žaibais kibirkščiodamas, virpa. 
Stotą nekenčiamą jo ir sąnarius šiai atpažįsta 

735 Teukrai šiūšius, sumišę staiga. Kaip žaibas pašoka 
Pandaras čia ir, dėl brolio mirties įtužęs siaubingai, 
Šaukia: „Ne kraitis čionai, ne Amatos pilis pažadėta, 
Ne Ardėja gimtoji tau čia, Turną sienom apglėbus. 
Priešo stovyklą regi: išsprūsti tuščiai bebandytum“. 

740 Taip šaltakraujiškai jam su šypsena atkerta Turnas: 
„Jei širdy narsumo turi, į dvikovą ryžkis: 

Radęs Achilą ir čia Priamui tenai pasakysi“. 
Tarė jis taip, o anas žievėtą šiurkščiai ir gumbuotą 
Sviedžia iš visos jėgos pasistiebdamas jietį. 

745 Erdvėj pradingo augštoj; aizvimbiantį šonan nukreipia 
Smūgį Saturno dukra, ir vartuosna sminga gumbinė. 
„Šio gi sviedmens, manos tiesės tvirtai užsimoto, 
Nebeišvengsi, ne toks sviedėjas aksties žeidžiamosios“. 
Tarė ir kardo linkan, iškelto augštyn, pasistiebia 

750 Ir geležies grasiu žeidimu jis perskelia kaktą 
Tarp smilkinių ir skruostuos pusiau bebarzdžius jaunikaičio. 
Žnekteli, ir sukrėsta nuo smūgio sudreba žemė; 
Sanarius tiesia glebnus ir ginklus smegenų sukraujuotus 
Mirdamas žemėn jisai, ir, po lygias dalis pasiskirsčius, 

Čia galva ir tenai nuo kiekvieno peties tabaluoja. 
Klaikiai sumišę kas kur galvotrūkčiais sprunka trojėnai. 
Ir, jei iškart apdairiai nugalėtojas būtų sumojęs 
Laužti velkes ir vartais draugus ivirtovėn įleisti, 
Ta paskutinė diena ir genties būtų buvus, ir karo. 
Degantį betgi šėla ir alkis žudyt nežabotas 
Vijo į priešus aklai. 
Falerį kauna pradžioj ir, antkelį perkirtęs, Cigą. 
Šitaip išplėštus iš jų bebėgantiem nugaron priešam 
Svaido jiešmus. Jiems teikia drąsos Junona ir stiprybės. 
Prideda Halį draugėn ir Fegėjų, pervėręs skydą, 
Ir kovos kvaituly nenutuokiančius nieko ant mūrų 
Halijų, Pritanį dar, Alkandrą ir Noemoną. 
Šaukiantį saviškius ir skubantį priešais Linkėjų 
Virpančiu iš dešinės atsirėmęs nuo pylimo kardu 
Smogia. Vienu kirčiu nuvožta iš arti nuriedėjo 
Su šalmu aistokai galva. Po to gi Amiką, 
Siaubą žvėrių, — niekas kitas už jį nagingiau nemokėjo 
Tepti ranka šaudmenų ir plieno nuodais apginkluoti, — 
Klitijų dar Ajolidą tuomet ir dainių Krėtėjų, 
Mūzų pamiltą karštai, Krėtėjų, kuris be paliaubos 
Mėgo kanklių garsus ir stygas įtempt melodingas; 
Mėgo žirgus, ginklus ir vyrų kovas apdainuoti. 

Bet, pagaliau, apie žudynes išgirdę saviškių, 
Renkasi teukrų vadai Serestas smarkus ir Mnestėjus 
Ir pakrikus draugus ir priešą pamato įleistą. 
„Kur taip bėgat dabar, kur nešatės?“ šaukia Mnestėjus: 
„Kokius gi mūrus kitus ir tvirtoves kitas dar beturit? 
Vienas žmogus ir jūsų pačių, o piliečiai, aptvertas 
Pylimais be bausmės po miestą minias iškapojo, 
Tokius būrius tauriausių karių pasiųsdamas Orkui. 
Nei senų tėvynės dievų, nei šalies nelaimingos, 
Nei Enėjo kilnaus su gėda, bailiai, nesigailit?“ 
Žodžių sukurstyti šių, tvirtėja širdy ir suglaudžia 
Teukrai gretas. Iš kovos lėtai žingsniuodamias, Turnas 
Pasuka, kur srovė stovyklą banguodama juosia, 
Dar pikčiau šaukte šaukdami ima brautis trojėnai. 
Grūdas ant būrio būrys, siaubingą tarytumei liūtą 
Uja minia nelemiu ginklu, o tas išsigandęs, 
Žvelgdamas aitriai, niūrus, ima trauktis atgal, ir neduoda 

Nei tulžis, nei drąsa jam pabėgt nei priešakin mestis. 
Kaip jis begeistų karštai, nevalios prieš ginklus ir prieš vyrus. 
Ne kitaip ir Turnas atgal dvejodamas traukias 

Nerangiu žingsniu, ir apkartus širdis kunkuliuoja. 

Net ir dabar jis priešų kamšon du kartus įsismelkia, 
Dukart versdamas bėgt per miestą būrius pakrikdytus. 
Bat stovykla bematant visa krūvon susispiečia, 

Ir Junona, Satumo dukra, beteikt nebedrįsta 

Paspyrio, nes iš dangaus Jupiteris erdvių Tridę 

Seseriai siunčia nunešt grasinimą neperšvelniausią, 

Jei tik Turnas nedums iš augštosios pilies dardanėnų. 
Tad nei skydu nebegali jau tiek besispirt jaunikaitis, 
Nei tiese. Iš visur paleistų jį berte apibėrė 

Spiečiai strėlių, ir šalmas žvangiai apie smilkinius nuolat 
Dūzgia dubius, ir standi geležis nuo akmens sproginėja. 
Nuo galvos nukulti ašutai, ir guga nebelaiko 

Smūgių pylos; be perstogės pats žaibiškasis Mnestėjus 
Tvoja po vėzdo vėzdu. Tada prakaitas sąnarius vilgo, 
Liejas srovė juoda kaip derva (atsikvėpt nebegali), 

Ir alsuotė sunki išvargintą sukrečia kūną. 

Tik tuomet pagaliau, pašokęs galvotrūkčiais šuoliu, 
Metės su ginklais sraunon. Sūkurin jį drumsčiamo smėlio 
Priėmė svetį gelsvan ir, lengvutėm vilnim pakilojus, 
Džiugų tarpan draugų, nuskalavus kraujus, pargabeno. 

Rūmas atsiveria štai puošnus visagalio Olimpo, 
Ir karalius žmonių bei tėvas dievų susirinkti 
Kviečia žvaigždėton pilin, iš kur jis žemes nuo augštybių 
Regi visas ir lotynų gentis bei teukrų stovyklą. 
Menėj erdvioj susėda visi, pats Dzeusas prabyla: 
„0 dangaus augštieji dievai, dėl ko nutarimą 
Paminai vėl ir verda širdis, piktai besipjaunant? 
Uždraudžiau juk aš kelt Italijai ginklą prieš teukrus. 
Ko draudžiami besiriejai piktai? Koks baubas už ginklo 
Griebtis ir šiuos, ir anuos ir geležį traukt suviliojo? 
Metas tikrasis kovos, nekvieskit, ateis nevadintas, 
Kai žiauri po amžių kada Kartagina klaikiai 
Siaubs romėnų pilis, pro Alpių spragas prasibrovus. 
Tuokart bus metas kerštaut, bus metas tada plėšikauti. 
Baikit ir taikų dabar darykit džiugiai sutarimą“. 
Tetarė tiek, auksinė tačiau Venera jam atsako 
Nebe trumpai: 
„O valdove žmonių, o tėve dievų amžinasis, — 
Kas gi dar būtų daugiau, ką mes begalėtume melsti, — 
Rutulų dar šėlos nematai? Šiai Turnas per spūstį 
Nešas rinktiniais žirgais ir, karo sėkme pasipūtęs, 
Dumia dumte, ir mūrai pilies nebedengia trojėnų. 
Nei už vartų viduj, už pylimo netgi tvirtovės 
Verda kova sumišai, ir tvindo apkasus kraujas. 
Vadas toli ir nejaučia bėdos. Niekada nebeleisi 
Išsivaduot apgultiem? Prieš mūrus atgimusios Trojos 
Priešas kėsinasi vėl, ir kariuomenė štai dar antroji: 
Iš aitolų Arpų Tidėjaus sūnus priešais teukrus 
Kyla ir vėl, ir ginklai, tikiu, man žmogaus tebegraso, 
Ir, tava giminė, iš mirtingų žaizdos tebelaukiu. 
Jeigu be valios tavos Italijon veržės trojėnai, 
Jei prieš norą lemties, kaltes tegu jie nusiplauna 
Ir neberemk paspirtim. Bet jei pranašystėm paklusę, 
Manų duotom ir dievybių dangaus, — kaip gali tad laužyt 

Įsakus tavo betkas ir kam dar bekeisti likimą? 

Ar beminėt Eriko krante supleškintas valtis? 

Ar karalių audrų ir sukeltas Ajolijos žemėj 

Vėjų siautas, ar Iridę juodais debesim klaidinėjant? 
Kursto dabar ji netgi manus, — viena bepaliko 

Ši nebandyta sritis, — ir žemėn staiga pasiųstoji 
Siaučia siauste po italų miestus Alekta išprotėjus. 

Dėl valdžios nesikremtu aš, tikėjomės šito 

Laimės dienom, tenugali sau kam linki nugalėti. 

Jeigu nebėr jau šalies, kurią žmona kietaširdė 

Teukram sutiktų užleist, griuvėsiais smilkstančios Trojos, 
Tėve, prisiekus meldžiu, iš verpetų kovos išvaduoki 
Sveiką Askanijų man, man sveiką grąžinki sūnaitį. 

Te sau klajos Enėjas išties po marias nesvetingas 

Ir tegu žengs sau keliu, likimas kurį benurodys. 

Jį aš geidaučiau pridengt ir iš miško grasaus atitraukti. 
Mano ir Pafas kalnus, ir Idalijus, ir Amatuntas, 

Mano augšta Kitera: padėjęs ginklus negarbingai, 
Amžių teskursta jis čia: privertęs Kartaginai lenktis, 
Spaust išdidžiai Auzoniją liepk: tada niekas jau miestam 
Tiro nebegrasys. Tad kam gi siaubingojo karo 

Išvengė ir iš pačios išbėgo ugnies argolėnų ? 

Kam gi tiek žemės erdvos ir jūros siautų iškentėta, 
Trojos atkursimos ir Lacijaus teukram bejieškant ? 

Lyg ne geriau ant gimių įsikurt pelenų ir ant lauko, 
Pergamas kur klestėjo kadai? Simoentą ir Ksantą 
Vargšam, maldauju, grąžink. Leisk, tėve, kančias Iliono 
Teukram ir vėl iškentėt“. Junonai tada karalienei 
Verda įtužus širdis: „Kam gilią mane prievartauji 
Tylą nutraukti ir žodžiais ištart paslaptingąjį skausmą? 
Kas iš žmonių ar dievų Enėją jėga prievartavo 

Mestis karan ir ginklą pakelt prieš karalių Lotyną? 
Te ir lėmimo valia Italijon veržės, sutikim, 

GCenamas ten Kasandros šėlos. Nejaugi stovyklą 
Raginom mes jį palikt ar gyvybę audrom patikėti? 

Ar karvedybą taip pat berniukui pavest ir tvirtovę 

Tr taikingas gentis bei sąjungą kurstyt tirėnų ? 

Dievas koksai jį vertė suklyst ar priespauda mūsų? 

Kur Junona, kur čia debesim nuleistoji Iridė? 

Gėdos nebėr: italai liepsnom apraičioja Troją 

Gimstančią ir tėvų šalyje ima kurdintis Turnas, 

Tikras Pilumo želmuo, Venilijos deivės gimdytas. 

Argi lotynų klaikia nesiaubia ugnim dardanėnai? 

Ar svetimų nepajungia laukų ir nevelka grobio? 

Uošvių negaudo klasta ir iš glėbio negriebia jaunųjų? 

Ranką tiesia taikon ir ginklais puošia eldijas? 

Tu Enėją gali iš rankų graikų išgabenti, 

Užleisdama vietoj vyro miglas ir tuščią dvelkimą, 

Tr į nimlų tiek pat laivyną gali tu paversti: 

Rutulus mes jei parėmėm kiek, — klaiki nedorybė! 

Tūno Enėjas toli be žinios, te sau tūno bežinis. 

Tavo augšta Kitera ir Idalijus tavo, ir Pafas: 

Kam kietaširdin veržies ir karus težadančian miestan ? 

Mes tau gležnas frigėnų jėgas iš pamato naikint 

Taikstėmės? Argi tad mes ir tirojėnus vargšus argolėnam 

Pavedėm. siaubt? Kas Europą, sakyk, ir Aziją siundė 

Ginklą pakelt ir vagystėm slaptom ardyt moterystę? 

Kursčiau aš Sparton įslinkt mergišių vogčiom dardanėną? 

Aš daviau ginklus ir kautis aistra siundinėjau? 

Tiko tuomet dėl saviškių drebėt. Dabar neteisingą 

Iškeli skundą vėlai ir kliaudžių tuščiai jieškinėji“. 

Šitaip kalbėjo jinai. Dangaus tada visos dievybės 

Ėmė niurnėt jausmu įvairiu; lyg pirmas dvelkimas 

Pradeda ošt, pastotas miške, kai suvirpusiais lapais 

Ritas duslus šnaresys ir išduoda audras laivininkams. 
Tėvas galybių tada, pasaulio vyriausiasis viešpats, 

Ima kalbėt. Augštoji dievų nutyla buveinė, 

Sudreba žemė slėna, nutyla augštybėj aiteras, 

Rimsta zefirai lengvi, sukausto lygmė vandenynus: 

„Šiuos išklausykit žodžius ir į širdį giliai įsidėkit. 

Kad jau geruoju taikon su teukrais suvest auzonėnų 

Nebegaliu ir galo nebėr nesantaikai jūsų, 

Kokią tik laimę betkas ar viltį dabar beturėtų, 

Teukras ar rutulas man bus lygūs visi be skirtumo. 

Gal jau tokia italų lemtis, kad apgultas miestas, 

Gal pranašysčių klasia ir Trojos rikmė nevalyva. 

Rutulų neskiriu ar. Tesidžiaugia betkas pagal žygį 

Laime ar kenčia vargus. Be skirto visiems aš karalius. 

Kelią likimas suras“. Stigiškiu prisiekdamas broliu 

Ir krantais pragarmės, derva kunkuliuojančiais juoda, 

115 Linkteli ir mostu supurto visą Olimpą. 

Baigęs šitaip kalbėt, Visagalis nuo sosto auksinio 
Kyla, ir dievai jį lydi prie slenksčio apstoję. 

Pro visus tuo tarpu vartus verždamiesi štai vyrus 
Rutulai kloja klote ir mūrus apspiečia dervokšniais. 

120 Pylimo betgi viduj suspaustas būrys enėjėnų 
Be vilties išsiveržt. Varguoliai ant kuorų augštųjų 
Stovi tuščiai ir retu vainiku apriečia tvirtovę. 
Hiketaono sūnus Timoitas, abu Asarakai, 

Azijus Imbrazo dar, vyresnysis su Kastoru Timbris 

125 Priekinėj kaujas eilėj: juos broliai abu Sarpedono 
Taimonas su Klaru iš Likijos lydi kalnuotos. 

Ramstos kūnu visu ir uolą velka didžiulę, 
Dalį nemenką kalnų, Akmonas, kilme lirnesietis, 
Klitijui tėvui stotu ir broliui Menestėjui lygus. 

130 Šitie rungias jiešmais, anie gi uolas svaidinėja, 
Derina prie templių strėles ir laido dervokšnius. 

Tarpe gi jų kamšaty Veneros pelnytai pamiltas 
Galva be šalmo dailia berniukas štai pais dardanėnas. 
Lyg brangusis akmuo iš po gelsvo žybčioja aukso, 

135 Kaklo gražna ir galvos papuoštis. Sakytumei, švyti 
Meniškai spraustas buksan arba terebintan Oriko 
Dramblio kaulas spidus. Nuo sprando žemyn baltapienio 
Sklaidos plaukai, ir auksu kaliu juos žiedas sujuosia. 
Ismarai, tapgi tave karingosios gentys regėjo 

140 Svaidant žaizdas ir vamzdžius ginkluojant nuodais mirštamaisiais, 
O kilmingas sūnau Majonijos žemės, kur vyrai 
Aria vešliąsias dirvas, kur auksu drėkina Paktolas. 
Buvo Mnestėjus dar ten, iškilęs garbe vakarykščia, 
Kai iš mūrų saugių išgujo didvyriškai Turną. 

145 Taipgi Kapys, ir vardas nuo jo Kampanijos miesto. 

Jie, sunkiam kare kietai tarp savęs susikibę, 
Rungės, kai glūdumoj Enėjas jūrą vagojo. 
Vos nuo Euandro tik jis stovyklon atvyko etruskų, 
Lanko karalių tuojau ir vardą jam sako ir gentį, 

150 Ką alnešąs, ko geidžiąs patsai ir Mezencijus kokias 
Sau pasitelkęs jėgas, kaip Turnas smarkus ir karingas, 
Aiškina jam; kaip laime žmogaus negali pasikliauti, 
Primena ir maldauja drauge: Tarchonas nedelsia 
Spiesti jėgas ir dėtis draugėn. Laisva nuo Iėmimo 

Lidijos sėda gentis laivynan dievų paliepimais, 

Viadui dabar pavesta svetimam. Nūn valtis Enėjo 
Neria pirma, o skiauturę juos puošia frigiški liūtai; 
Stūkso Ida viršuje, pabėgėliam teukram brangiausia. 
Sėdi tenai Enėjas kilnus ir, savin pasinėręs, 

Karo sėkmės svarstinėja kaitas; prisglaudęs gi šonan 
Jaunis Palantas kairian, čia tiria žvaigždes, pavėsingos 
Kelią nakties, čia ką po žemes ir marias iškentėjo. 

Deivės, atverkite nūn Helikoną, sužadinkit dainą: 
Kokios nuo tuskų krantų Enėją dabartės ailydi 
Jėgos ir kokius laivus ginkluoja ir jūromis plaukia. 

Masikas vario Tigru vagoja vilnis pirmutinis. 
Tūkstantis vyrų su juo, kurie Kluzijaus mūrus paliko, 
Taipgi kurie apleido Kozus; jiems akstys ir strėlės, 

Ir makštis lengva ant peties, ir lankas žudikas. 

Seka Abantas nykus; jo visas šauniai apginkluotas 
Stumias būrys; tik tvaska laive Apolonas auksinis. 
Davė šešis jam šimtus Populonija, motina, vyrų, 
Išmėgintų kare, o tris dar šimtus išgarsėjus 

Ilvos sala neišsemiamais chalibų metalais. 

Trečias, dievai per kurį su žmonėm susižino, Azilas: 
Jam gyvulių atverta skaidula, jam dangiškos žvaigždės 
Ir sparnuočių kalba, ir žaibo ugnis pranašinga. 
Styrinčiais velka jiešmais jis kamšą dabar tūkstantinę. 
Juos paklust priverčia Pizai Alfėjaus kilimo, 

Miestas etruskų šalies. Nūn Astiras seka, gražuolis, 
Astiras, žirgu ristu ir ginklais švitriais pasikliovęs. 
Prideda jam tris šimtus (jie sekt visi geidžia vieningai), 
Tuos, kam gimtinė Cėrė, ir tuos, kam laukai Miniono, 
Kam senovės Pirgai ir kam nesveikieji Graviskai. 

Nei aš, Kinirai, tavęs neaplenksiu, narsusis ligurų 
Vade kovoj, nei palydų būriu negausiu, Kupavonai, 
Gulbino plunksnos kuriam nuo smaigalio šalmo pakyla, 
Priekaištas meilės kalčios ir pėdsakai išrodos tėvo. 
Nes, kaip sako, liūdnai gedėjo brangaus Faetonto 
Kiknas tarp tuopų žalių, tarp sesių dangos pavėsingos. 
Suokdamas gailiai balsu ir ilgesio guosdamas gėlą, 

Jis minkštaisiais pūkais senatvę pridengė žilsvą 
Tr, palikęs žemes, garsingai dangun nupleveno. 
Jo laivyne sūnus, vienamečių lydėdamas būrį, 

Irklais varo pirmyn Kentaurą, milžiną. Šitas, 
Virš bangų uola didžiule augštybėn iškilęs, 
Graso ir ilgu deniu vagoja gilius vandenynus. 

Vorą iš žemės gimtos atsigena taipgi ir Oknas, 

Tuskų upės sūnus ir Mantos, žynės aiškiaregės, 
Mūrus kursai ir motinos tau davė, Mantua, vardą, 
Mieste, senoliais garsus; kilmės betgi jie nevienokios. 
Triguba jų kiltis, kiekviena keturiom seniūnijom. 
Sostinė ji padermėm. Kariuomenės kraujo tirėnų 
Penketą taipgi šimtų Mezencijus čia apginkluoja. 
Juos Benako sūnus, nendrynu melsvu vainikuotas, 
Mincijus priešo pušim gabena plačian vandenynan. 

Slenka Aulestas sunkus ir irklų šimtu, pasistiebęs, 

Plaka vilnis; putoja brasta sujaugotų marių. 

Traukia jį Tritonas šiurpus, baidydamas kiautu 

Sraigės žydriuoju bangas. Plaukikas lig strėnų iš priekio 
Rodos gauruotas žmogus, o pilvas rykliu pasibaigia. 
Pusžvėriui po krūtine murmuliuoja putodamos vilnys. 

Trim dešimtim laivų štai šitiek didikų žygiavo 
Trojai padėt ir sūrias lygmes variu raižinėjo. 

Jau nuo dangaus pradingo diena, ir Foibė palaiminga 
Dunda nakties vežimu, Olimpan augštan atklajojus. 
Betgi Enėjas dabar — neberanda romos susikrimtęs — 
Sėdi patsai ir valdo vairu, ir bures graižalioja. 

Bet pusiaukelėj štai pasitinka jį bendrininkių 

Visas būrys. Tai nimfos, kuriom Kibėlė maloninga 
Valdžią ant jūrų turėt ir nimfom tapti iš laivių 

Liepė kadai. Tiek plaukė drauge ir bangas raižinėjo, 
Kiek varinių anksčiau stovėjo pakrantėse valčių. 
Šokdamos apsupa jos, iš toli atpažinusios, vadą. 
Kimodokė, iš šitų viena, kalbė: mokyčiausia, 

Dešine laikos blikties, sekdama iš paskos, prasikišus 
Nugara, o kaire sau irias ramiu vandenynu. 

Šaukia tada nenuvokiančiam taip: „Ar budi, o Enėjau, 
Deivės sūnau! Budėk ir virvėm bures iškėtoki. 
Pušys esame mes nuo Idos kalnagūbrio švenio, 
Nimfos marių dabar, laivynas tavasis. Klastingas 
Rutulas kai mus ugnim ir kardu žudyt užsimojo, 
Traukėm tavus nenorom varžtus ir štai vandenynais 
Jieškom tavęs. Pagailus mum šį davė motina stotą: 

Liepė deivėmis tapt ir leist po vilnim savo amžių. 
Vaikiščias Julas tačiau už griovių ir pylimo laikos 
Ginklų klaikiam žvangesy ir lotynų siautoj šiurpulingoj. 
Jotis arkadų štai jau, su etruskais narsiais susidėjęs, 
Vieton atvyko liepton; tarp jų dabar Turnas įsako 
Terpti raitųjų būrius, kad stovyklai padėt negalėtų. 
Na, tad sukruski gyviau ir aušrai brėkštant prie ginklo 
Šaukti tuoj liepki bendrus ir griebk neįveikiamą skydą, 
Duotą valdovo ugnies ir auksu kraštais apvadžiotą. 
Jei tik žodžių manų nelaikysi tuščiais ir niekingais, 
Rutulų kalnus išvys rytojaus diena prikapotus“. 

Tarė ir skirdamos ji tiesiąją stūksančią valtį, 
Kryptį nutuokdama, pastūmė: ta nešas per jūrą 
Net ir už jietį lakiau ir už zvimbiančią strėlę, kaip vėjas. 
Leidžias tada ir kitos sparčiau. Nenuvokdamas stemba 
Trojos Anchizo sūnus, bet ženklas jam stiprina širdį. 
Meldžias trumpai, pažvelgęs tuomet augštybėsna skliautų: 
„Motina Idos dievų, Dindimus, maloninga, pamėgus, 
Stūksančiais bokštais miestus ir dvailiun liūtus pažabotus. 
Tu man dabar vadovė kovoj, tu žodžius pranašystės 
Vykdyk, o deive, tuojau ir frigam padėk palaimingai“. 
Tetarė tiek. Tuo tarpu ratu sukdamos priartėjo 
Jau ir dienos praskaidrėjus šviesa ir tamsą išbaidė. 
Liepia prie vėliavų jis iš karto draugams susirinkti, 
Vien į ginklus tenukreipti mintis ir kovon pasiruošti. 
Ir jau teukrus jisai, ir stovyklą regi saviškių 
Stačias nuo laivo blikties. Tada, pagaliau, jisai skydą 
Žėrintį traukia kaire. Lig žvaigždžių nuo pylimo ulpia 
Teukrų šauksmai: naujoji viltis įkaitina šėlą. 
Svaidyt įninka jiešmus. Lyg ženklus gervės Strimono 
Klega skardžius po juodais debesim ir plaukia padangėm, 
Klykdamos ir, nuo Piečio džiugiai pasinešusios, krykščia. 

Rutulų viešpatį čia ir auzonų vadus keistenybė 
Stebino ši, kol jie už savęs atpažino eldijas, 
Aignęžtas kranto linkan, ir jūroj laivų knibždėlyną. 
Dega galvos smailuma ir iš kuokštų liepsna nuo viršūnės 
Liejas, ir skydas klaikias auksinis ugnis spjaudinėja. 
Tartum siaubingos kada kometos giedriąją naktį 
Rausia ugnim kruvina, lyg svilinąs Sirijaus karštis, 
Troškulį ir ligas nešąs žmonėm sielvartingiem, 

275 Pateka ir nevalyva žara apniaukia padangę. 

Turnui smarkuoliui tačiau nestigo drąsos ir ryžtumo 
Krantą bandyti paveržt ir atvykėlius vyt nuo žemyno. 
Kelia žodžiu net drąsą karių ir net bart užsipuola: 

„Ko įžadais taip geidėt, yra: sužnekinkit priešą. 

280 Vyrai, kova jūsų rankose štai. Apie žmoną kiekvienas 
Ir gimtus pamąstykit namus. Didžius prisiminkit 
Žygius ir garsą tėvų. Užklupkim krante iš netyčių, 

Kol išgąstingai pirmi svyruoja išlipusiem žingsniai. 
Laimė šypsos drąsiem““. 

285 Tarė tatai ir svarsto pats sau, kuriuos jis galėtų 
Vesti kovon ir apsiaustą kam patikėti tvirtovę. 

Betgi Enėjas dabar nuo valčių bendrus iškiliųjų 
Tiltais laipina kranian. Kiti gi pailsusios jūros 
Grįžtančias stebi bangas ir šokt seklumon pasileidžia. 

290 Irklais ramstos kiti. Tarchonas krantus žvalginėja, 
Kur neputoja brasta ir lūždamos kur neatšniokščia 
Bangos, bet nežeidžiamoj kur jūroj atsirita vilnys, 
Skiautures ten tuoj gręžia krantan ir bendrus kurstinėja: 
„Vyrai rinktiniai, dabar galingai paspauskite irklais, 

295 Kelkit, varykit laivus; skiauturėm plaišinkite žemę, 
Priešišką šią; te dugnas patsai sau vagon įsirėžia. 
Valties uoste tokiam sutriuškinti net negailėčiau, 

Kai jau žemes po kojų turiu“. Kai šituos Tarchonas 
Baigė sakyti žodžius, draugai tuoj šoko prie irklų 

300 Ir putotais laivais ariman ėmė smelktis lotynų, 
Sausumą kol skiauturėm pasiekę dugnai atsisėdo 
Nenukentėję visi, ne tava tiktai valtis, Tarchonai, 

Nes užblokšta seklumon, ant gūbrio brastos nevalyvos 

Supas pakibus ilgai ir vilnis atskalaudama tramdo, 
805 Sprogsta tada ir vyrus bangų sūkurin išsodina. 

Irklų nuolaužos jiem ir sijos paplūdusios kliudo, 

Traukia taipgi atgal vilnis nusiūbuodama kojas. 

Turnas negaišta vangus, bet griebia ugningai į teukrus 
Ištisą būrį karių ir priešais kranie išrikiuoja. 

310 Gaudžia ragai, kaimiečių būrius užklumpa Enėjas. 
Kloja pirma lotynus (tai ženklas kovos pranašingos), 
Kauna Teroną, kuris, tvirčiausias iš vyrų, Enėją 
Puolė patsai. Per grandis varines jam kardu per dangą 
Purpsantį auksu žibiu atidengtą perveria šoną. 

Perduria Lichą tada, jau motinai mirus išpjautą, 

Foibai, pašventintą tau. Pavojaus išvengt sukapotam 

Kam bereikėjo mažam? Netoliese Kisėjų stipruolį, 

Milžiną Ciją taip pat, voras išguldančius vėzdais, 

Nubloškė mirčiai blokšte. Nepadėjo ginklai Heraklio, 

Nei tvirtų jiem rankų jėga, nei tėvas Melampas, 

Draugas Alkido, pakol jam žemė vargų tebekrovė 

Naštą. Farui gi išdidžiai betuščiažodžiaujant 

Klykiančiam jietį giliai suvarė gerklėn užsimojęs. 

Tu, Kidonai, taip pat, besekdamas Kilitijų, vargše, 

Gelstančiais pirmu pūku skruostais numylėtinį naują, 

Tįsotum apverktinai, paklotas tiesės dardanėnų, 

Pomėgiui nebejautrus mylėtų visad jaunikaičių, 

Jei tik brolių būrys nestotų iš prieš susitelkęs 

Forko augliai septyni; septynetą jiečių nusviedžia: 

Iš dalies nuo šalmo tuščiai ir nuo skydo atšoksta, 

Iš dalies miela Venera bežeidžiančias kūną 

Nukreipė. Ištikimam Enėjas sako Achatui: 

„Sviedmenis duok man tuojau. Nė vienu prieš rutulus veltui 

Neužsimos dešinė, kuris laukuose Iliono 

Kūne styrėjo graikų“. Tada jietį pagriebęs didžiulę 

Sviedžia, o ta smigdama varinį skydą Majono 

Prakerta ir su šarvais suiriuškina draug ir krūtinę. 

Atskuba brolis prie jo Alkanoras ir kreniantį brolį 

Dešine stveria laikyt. Ranka užsimotasis jiešmas 

Įkandin lekia lėkte ir stringa tiesiog ikruvinasis, 

O dešinė nuo peties stingdama ant gyslų pakibo. 

Jiešmą iš kūno tada Numitoras broliui ištraukęs 

Žiebia Enėjui tiesiog, bet laimė nelėmė kūnan 

Priešo įsirigt: Achatui kilniam, tebrikšteli klubą. 
Klauzas iš Kurų jėgom štai savo jaunom pasikliovęs 

Atžengia ir pasmakrėn Driopui smogia iš tolo 

Jietim standžia, prirėmęs drūtai, ir kalbančiam glemžia 

Balsą ir dvasią susyk, perskrosdamas gerklę, o ias gi 

Žemėn trenkia kakta ir tirštą vemčioja kraują. 

Tris, be to, trakiečius, Borėjo genties prakilniosios, 

Tris ir Ido sūnus, kuriuos Ismaras siuntė gimtasis, 

Kloja eigoj permainingos kovos. Atbėga Halezas 

Ir aurunkų būrys, atjoja ir auglis Neptūno 

Įstabus Mesapas žirgais. Iš vietos išstumti 

355 Rungias vieni ir kiti. Pačiam Auzonijos slenksty 
Verda kova. Padangėj plačioj tartum priešingi vėjai 
Kelia audringas kovas vienodom jėgom ir narsybe. 
Nepasitraukia nei jie, nei debesys, nei vandenynas, 
Grumias ilgai lygiomis, vieni prieš kitus įsirėmę: 

360 Taip ir trojėnų greta su lotynų greta imstinėjas, 

Koja prieš koją stangri, prie vyro spaudžiasi vyras. 
Betgi šone kitam, kur srautas, užversdamas lauką, 

Rita uolas pasroviui ir išrautus medžius nuo pakrantės, 

Kai tik rikiuotėj pėsčioj nepratusius grumtis Palantas 

365 Pastebi arkadus lotynų vejamus, bėgant, 

Nes vietovės gamta paskatino juos nevalyva 

Žirgus paleist, jis vien tiktai tuo, kas bėdoj bepalieka, 

Čia meldimu, čia žodžiais karčiais ima kurstyti narsą: 

„Kurgi taip bėgat, draugai? Dėl jūsų žygių narsingų, 

370 Dėl Euandro šlovės ir vado, karuos pergalingo, 

Dėl manosios vilties su tėvu garbe lenktyniauti 
Nepasikliaut eikliu bėgimu. Praskinkit per priešą 
Kelią plienu. Kur vyrų kamša susigrūdus tirščiausia, 
Ten jus tėvynė kilni su Palantu vadu tebešaukia. 

375 Spaudžia mus negi dievai. Mirtinguosius spaudžia mirtingas 
Priešas toks pat. Mes turim tiek pat ir sielų, ir rankų. 
Štai mus galingu skląsčiu uždarė gelmė vandenyno, 
Žemės kur bėgti nebėr. Ką rinksimės: jūrą ar Troją?“ 

Tarė tatai ir priešų pačion kamšatin ima smelktis. 

380 Pirmą sutinka jisai, lydėtą lemties nelaimingos, 

Lagą. Sunkų šiam uolos beritančiam svorį 

Iš peties užsimotu jiešmu nugarkaulin smogė, 
Šonkauliai kur dalijas pusiau, ir jiešmą išplėšia, 
Styrintį kauluos spariai Bet jo neužklumpa Hisbonas, 

385 Norint tikėjosi to, nes jam už akių štai užbėga, 
Šėlstančiam dėl žiaurios mirties savo draugo, Palantas 
Neaisargiam ir kardu plaučius išputusius smeigia. 
Stenijų puola tuomet ir Roito genties Anchemolą, 
Amžium garbios, išdrįsusį teršt savo pamotės guolį. 

890 Taipgi ir jūs, abudu dvyniai, Laride ir Timbrai, 
Rutulų kritot laukuos, jūs Dauko gentis vienaveidė, 
Neskiriami ir savų, kai džiaugias tėvai apsirikę. 
Klaikų Palantas tačiau jum davė dabar skirtingumą: 
Nes tau, Timbrai, plienu Euandras nuritino galvą, 

Jieško, Laridai, tavęs atkirsta dešinė, savininko. 
Virpa pusiau begyvi ir graibsto geležį pirštai. 

Žodžiais įkaitintus šiais ir reginčius didvyrio žygius 
Skausmas ir gėda drauge arkadus ginkluoja į priešą. 
Sprunkantį ratais tada pro šalį Roitėjų Palantas 
Veria smaigu, o Ilui tik tiek teužvilkinta laiko, 

Nes iš toli nutaikytas jam galingasis jiešmas 

Kliudė kely Roitėjų, kuris, brangiausias Teutrantai, 
Bėgdamas nuo tavęs ir brolio Tiro ir ratais 

Velkamas, daužė kulnim pusiaugyvis rutulų žemę. 
Vasarą tartum piemuo, geidaujamiem vėjam pakilus, 
Kursto ganykloj gaisrus, tarp miško tankmės išsklaidytus. 
Metasi tuoj liepsna vidurin, ir sklinda iš vieno 

Po plačiuosius laukus baisingosios gretos Vulkano. 
Saugiai tas sėdi kalne ir stebi ugnis triumfuojant. 
Taip ir draugų narsybė visa vienumon susilieja 
Džiugint, Palantai, tavęs. Bet Halezas, šaunus kariauninkas, 
Smelkias į priešą tiesiog, į savo šarvus įsigūžęs. 

Žudo Ladoną jisai, Feretą ir Demodoką, 

Dešinę kalaviju Strimonijui tviskančią kerta, 

Siekusią smogti gerklėn. Skelia akmeniu veidą Toanto 
Ir su kruvinais smegenim sužnekina kaulus. 

Tėvas slėpė miškuos išvengt pranašystėm Halezą. 

Kai blandžiąsias akis pasenęs mirčiai užmerkė, 

Ištiesė parkos rankas prie jo ir jietim Euandro 
Pavedė. Puola tad jį Palantas, iaip pasimeldęs: 

„Tėve Tibri, suteik šiai geležiai, sviest užsimotai, 
Laimę ir kelią dabar per tvirtuolio krūtinę Halezo: 
Vyro šarvais ir ginklais grobtais tavo ąžuolas puošis“. 
Dievas išklausė tatai. Imaoną kol dengia Halezas, 
Vargšui arkadų strėlė krūtinę veria beginklę. 

Lauzas, galiūnas kovos, neleidžia vorų pakrikdyti 
Šitaip šaunaus kariauninko žūtim. Pasitaikiusį priešais 
Kauna Abantą pirma, ir kliuvinį mūšio, ir gaištį. 
Krenta arkadų kiltis, nuo kardo krenta etruskai, 
Krentai ir jūs, karžygiai, o teukrai, graikų aplenktieji. 
Bėga prieš vorą vora, vienodos vadais ir narsybe. 
Spaudžia spauste galiniai eiles, ir kamša nebeduoda 
Rankom ir ginklam judėt. Iš čia atsibrauna Palantas, 
Lauzas prieš jį iš tenai; šie amžium nedaug teskirtingi, 

Ūgio abudu dailaus, bet laimė abiem nepaskyrė 
Tėviškėn grįžti savon. Jiem leido kovoj susigrumti, 
Tik ne su vienas kitu, valdovas augštybių Olimpo. 
Tuoj betgi juos likimas ištiks nuo priešo didesnio. 

Bet maloninga sesuo pagelbėti ragina Lauzui 
Turną, kurs ratais lengvais per vorą kariuomenės kerta. 
Kai tik pamatė draugus: „Iš mūšio man tuoj pasitraukti; 
Vienas aš pats į Palantą nešuos, mano vieno Palantas. 
Trokščiau, kad tėvas patsai atkaktų čionai pažiūrėti“. 
Tarė jis taip, ir iš ploto liepti pasišalino vyrai. 
Rutulam žengiant šalin, apstulbęs nustemba jaunuolis 
Taip išdidžiu liepimu ir Turną bei stotą jo šaunų 
Spoksančiom stebi akim, iš tolo apžvelgdamas visa 
Niauriai, ir žodžiais tokiais prieš vado žodžius atsiliepia: 
„Ar jau šarvų turtingu grobiu aš dabar išgarsėsiu, 
Ar šlovinga mirtim. Abejaip bus patenkintas tėvas. 
Liaukis grasyt“. Lygmės vidurin pasakęs išžengia. 
Šaltas tvenkias širdin arkadams stingdamas kraujas. 
Šoka Turnas tada nuo dvikinkių ratų ir ruošias 
Dvikovon stot. Nuo augštosios sargos tartum liūtas, išvydęs 
Stovint laukuos tolumoj ir kovon besirengiantį jautį, 
Atskuba: ne kitoksai ir atkankančio Turno paveikslas. 
Kai jau tarės, kad jį kliudytų akstis paleistoji, 
Skuba Palantas pirma, bene laimė padės įžūlumui 
Drįstant jėgom nelygiom, ir dangų galingąjį meldžia: 
„Dėl vaišingų stalų, tau tėvo duotų, atėjūnui, 
Teikis, Alkidai, meldžiu, didingą palaiminti žygį. 
Pusgyvis teregi, jam šarvus kaip kruvinus plėšiu, 
Mirštanti Turno akis tepakęs, kad aš jį nugalėjau“. 
Girdi jaunio žodžius ir suaičioja sunkiai Alkidas 
Iš gilybės širdies, ir ašarom veltui paplūsta. 
Žodžiais meilingais tada atsako Jupiteris sūnui: 
„Laukia sava kiekvieno diena. Negrįžtamas laikas 
Trumpas gyventi visiem, bet garsą puoselėt žygiais, — 
Štai kur doringa veikla. Po mūrais augštais Iliono 
Tiek giminės parkrito dievų. Juk pats Sarpedonas 
Krito drauge, manasis želmuo. Net Turną savoji 
Šaukia dalia, ir tikslan jis, amžiaus skirtan, atkeliavo“. 
Tarė jis taip ir kreipia akis nuo rutulų lauko. 
Jietį sviedžia dabar iš viso vieko Palantas, 

Rauna ir žibų raute iš tuščiosios makšties kalaviją. 
Ta zvimbdama prie peties, kur iškilus danga ko augščiausiai, 
Tvaksteri ir, pakeliui užkliudžiusi atbrailą skydo, 
Brikšteli kūną lengvai, pagaliau, neaprėpiamoTurno. 
Turnas čionai smailia geležim apkaustytą jietį 
Į Palantą ilgai mojuoja ir sviesdamas taria: 
„Žvelk, ar tik ne mana smigimui akstis pranašesnė“. 
Tarė ir skydą iš tiek geležies štai sluogsnių ir vario, 
Oda jaučio kurį dar tiekkart aplink apvynioja, 
Virpančiu smūgiu akstis parejai per vidurį kerta, 
Stabdį šarvų verdama ir didvyrio tvirtą krūtinę. 
Veltui griebia jisai iš žaizdos įkaitintą jietį: 
Trykšta keliu tuo pačiu ir kraujo srovė, ir gyvybė. 
Kniumba priekin kniubte, tik ginklai ant jo sužvangėjo. 
Grobsto burna kruvina prieš mirtį priešo dirvoną. 
Turnas tada, pasistojęs ant jo: 
„Šiuos, ankadai, žodžius Euandrui pranešti neužmirškit: 
Tokį“, tarė, „aš jam gražinu, kaip uždirbo, Palantą. 
Kiek tik kapas garbės, kiek paguodos suteiks laidotuvės, 
Nepašykštėsiu nė maž. Jam mokės svetingumas Enėjo 
Ne perpigiai“. Ir, tardamas taip, užmynė lavoną 
Koja kaire ir išplėšė plėšte jam pasaitą svarų 
Su klaikybių vaizdais: kaip vieną naktį vedybų 
Jaunių būrys išžudytas kokčiai ir sukruvintos menės. 
Klono, Eurito sūnaus, tat auksu gausiu išrėžiota. 
Džiaugiasi grobiniu šiuo ir krykštauja Turnas paglemžęs. 
Protas žmogaus nežino, kas bus, ir lemties nenumano; 
Negeba saiko laikyt, jei laimė sparnus jam pakėlė. 
Turnas meto sulauks, kai pirktą brangiai Palantą 
Neliestą geistų turėt ir kai dieną aną ir laimikį 
Keiks širdimi. Graudingom raudom ir dejonėm užkeltą 
Neša ant skydo atgal Palanią draugai susibūrę. 
Šitiek garbės ir skausmo kartaus, pargrįšimo iėvui! 
Dieną tą pačią karan ir siųstas buvai, ir išplėštas, 
Rutulų betgi krūvas nemenkas palieki priguldytas. 
Nebe blandžiuosius gandus nelaimės didžios, bet tikrąsias 
Gauna Enėjas žinias, kad per plauką nuo pražuvimo 
Jo vyrija ir kad metas padėt besitraukiantiem teukram. 
Kardu šienauja visus, per plačiąją skindamas vorą 
Taką įkaitęs plienu, ir jieško tavęs, išdidusis 

Turmnai žudynėm šviežiom. Palantas, Euandras ir visa 
Stovi gyvai prieš akis, ir stalas, vaišinęs ateivį 

Pirmu kartu, ir spausta dešinė. Sulmono gimdytus 
Keturis jaunuolius ir Ufento tiek pat išaugintų 
Glemžia gyvų, nužudęs kuriuos vėlėm ainašauja 

Ir belaisvių krauju apšlaksto liepsnojantį laužą. 

Magui taiko tada iš tolo jiešmų mirštamuoju. 

Lenkiasi šitas bukliai, ir drebėdama perlekia jietis. 
Šitaip tada, apglėbęs kelius, nužemintai meldžia: 
„Tėvo prisiekiu vėle ir viltim iškylančio Julo: 

Gyvastį šią išsaugok, prašau, ir sūnui, ir tėvui. 
Augštus turiu aš namus; raižinėto užkasęs sidabro 
Talentus ten aš slepiu ir lobį, tiek grynojo aukso, 

Tiek ir išdirbto dabniai. Ne šičion pergalė teukrų: 
Beg jau siela viena taip žymų nulems išsprendimą““. 
Baigė kalbėt. Enėjas gi jam atsikerta šitaip: 
„Talentus savo gausius, kaip giries, iš sidabro ir aukso 
Savo vaikam pataupyk. Išpirkimą gi šį kariauninkų 
Turnas atšaukė pats jau tada, kai nužudė Palantą. 
Šitaip Anchizo vėlė, ne kitoniškai mano ir Julas“. 
Šalmą griebia kaire, pasakęs tatai, ir, užrietęs 
Meldžiančio sprandą atgal, suvaro lig rankenos kardą. 
Ir Haimonidas ten pat, Apolono žynys žr Dianos, 
Juosia kurį šventa papuoštim apie smilkinius raiščiai, 
Visas drabužių gražna ir šarvais išdidus spinduliuoja. 
Gena užpuolęs lauku ir, primynęs parkritusį, pjauna, 
Gaubdamas juoda mirtim. Serestas ginklus surinktuosius 
Perduoda tau nuo pečių, karaliau Gradivai, laimikį. 
Kovą atnaujina vėl Vulkano kilnaus pagimdytas 
Cekulas ir nuo Marso kalvų atkeliavęs Umbronas. 
Siaučia prieš juos dardanėnas ūmus. Jis kairę Anksuro 
Kardu ir skydą perdėm nukirto plienu apvalainį. 

Tarė kažką įžūlaus, galingą tikėdamas jėgą 

Turint žodžius, ir, padangėn dvasia, gal būt, pasinešęs, 
Žilo sau plauko sulaukt ir metų ilgų pažadėjo. 

Šokęs Tarkvitas staiga prieš jį spinduliuojančiais ginklais, 
Nimfos Driopės sūnus ir Fauno, gyventojo girių, 
Šėlstantį štai pastojo kely. Anas užsimojęs 

Skydą prie šarvų galingą jiešmu prikabina. 

Veltui maldaujančiam nūn ir keiančiam daug pasakyti 

Galvą nutvoja tvote į žemę ir, liemenį drungną 
Vilkdamas priekin, dar taip širdim apkartusia taria: 
„Tįsok dabar, pabaisa, čionai! Neužbers tavęs žemėm 
Motina ištikima, neslėgs sąnarių tavo kapas. 
Paukščiam plėšriem paliks tave čia ar, panardintą vyriaus, 
Bangos skalaus ir žaizdas tau laižys išalkusios žuvys“. 
Turno pirmąsias eiles Antajų tuoj puola ir Luką, 
Numą narsuolį sykiu ir Kamerią čia pat gelsvaplaukį, 
Sūnų Volcento kilnaus, turtingiausias kursai auzonėnų 
Valdė plačiąsias žemes ir Amikluos tyliuos karaliavo. 
Lyg Aigajonas, kursai turėjo šimtą, kaip sako, 
Rankų ir šimtą delnų; iš nasrų penkiasdešimt jam veržės 
Ir iš krūtinių liepsna, kaip priešais žaibus Visagalio 
Žvangino skydų tiek pal, tiek pat ir kardų mostagavo. 
Taip po lygmę plačiai nugalėtojas šėlo Enėjas, 
Kai tik aštri ėmė kaist geležis. Net puola Nifėjaus 
Žirgus keturkinkius, prieš jų krūtines pasinešęs. 
Bet iš toli atžengiantį jį ir grūmojantį šiūšiai 
Spėjo išvyst, kai iš baimės atgal ima bėgt apsigręžę, 
Išmeta vadą laukan ir su ratais krantan nudardena. 
Nešasi širmiais į juos Lukagas dviem baltasniegiais, 
Ligeris brolis drauge. Šis valdo turėklomis žirgus, 
Kardą ratu Lukagas smarkus ištraukęs mojuoja. 
Šėlstančių taip įžūliai Enėjas pakęsi nebegali: 
Puola pulte, galingai jiešmu grūmodamas priešui. 
Ligeris jam: 
„Ne Diomedo žirgai, ne vežimas čia tau Achilėjaus, 
Čia ne frigėnų laukai. Ir karo galą, ir amžiaus 
Šitos iau žemės nulems“. Apakintas svaičioja gausiai 
Ligeris tokius žodžius. Iliono tačiau didžiavyris 
Taiko ne žodžiais atgal, į priešą akstim užsimojęs. 
Kai, pasviręs pirmyn, žirgų savo dvejetui stiebės 
Šerti Lukagas jiešmu ir, koją priekin atstatęs 
Kairę, taisės kovon, atzvimbus akstis apatinėn 
Spindinčio skydo briaunon, paslėpsnėn kairėn įsismeigia. 
Virsta iš ratų smegčia ir mirdamas raičiojas žemėj. 
Žodžiais karčiais Enėjas taurus jam šitaip sušunka: 
„Ne lėtumas žirgų vežimą tavo, Lukagai, 
Išdavė ir ne tušti pabaidė nuo priešo šešėliai: 
Šokdamas pais apleidi ratus“. Taip šita pasakęs, 

Pagriebė žirgus guviai. O brolis dabar nelaimingas 
Kelia beginklis rankas, nuo vežimo to pat nusiritęs: 
„Trojos kary, tavimi ir tavo tėvais dievagojuos, 
Pasigailėk gyvybės manos, išklausyki meldimą“. 
Atkerta taip Enėjas maldom: „Žodžius negi šituos 
Tuokart sakei. Tad mirk ir brolis pasek savo brolį“. 
Landą gyvybės tada krūtinę durklu praskleidžia, 
Taip tad po lauką plačiai lavonų priklojo valdovas 
Dardano padermės, lyg srautas ar viesulas juodas 
Dūkdamas, kol iš stovyklos laukan, pagaliau, išsibrauna 
Julas, jaunasis sūnus, ir vyrai, tuščiai apgultieji. 
Taip neprakalbintas pats Jupiteris taria Junonai: 
„O tikroji sesuo ir mano žmona mylimiausia: 
Tik Venera, kaip manei, — ir tavo mintis neklaidinga, — 
Laiko trojėnų galias, ne tvirta dešinė kariauninkų 
Ir ne dvasia atkakli ir pavojus pakelt išbandyta“. 
Jam nuolankiai Junona: „Kam tu, maloningasis vyre, 
Įgeli kenčiančią jau ir tavosios grasties įbaugintą ? 
O, kad turėčiau dabar, kaip turėjau kadai ir kaip dera 
Meilės galybę turėt! Juk negi man beatsakytum 
Tu, kuris visa gali, kad Turną bent aš begalėčiau 
Sveiką iš mūšio ištraukt ir tėvui išsaugoti Daunui. 
Tad tegu žus ir grynu krauju teatlygins trojėnams. 
Kildina betgi jisai iš mūsų genties savo vardą: 
Gentkartės iš ketvirtos Pilumnas jam tėvas, ir doviais 
Tavo nuklojo slenksčius dosniąja ranka nebekartą“. 
Šitaip jai taria trumpai karalius šviesybių Olimpo: 
„Gresiančios jei mirties delsimo ir laiko jaunuoliui 
Žūsimam veikiai meldi ir tikies mane taip įsakysiant, 
Turną vaduok bėgimu ir išbrauk iš lemties pražūtingos. 
Tiek tegaliu nusileist. Bet jeigu didesnė malonė 
Slypi tavam meldime ir visą karą išjudinti 
Ar pakreipt manai, tuščiosiom viltim maitiniesi“. 
O Junona su raudom: „Kad šitaip širdim dovanotum, 
Lūpom ką duot vengi, ir Turną paliktumei gyvą! 
Graso dabar žūtis nekaliam ar mane suvedžioja 
Baimė bergždžia. Kad siaubas verčiau mane tuščias baugintų 
Ir kad kėslus tavus, kaip gali, kad į gera pakreiptum““ 
Tarus šituos žodžius, iš augšto dangaus nebedelsus 
Neria audringai žemyn debesų apsiausia ir erdvybėm 

Prie Iliono pulkų ir Laurento stovyklon nudūmė. 

Deivė tuomet debesies įduboj vaiduoklį be kūno, 

Gležną, Enėjo stuomens — stebuklas klaikus pažiūrėti — 
Puošia trojėnų šarvais, skydu ir karčiais ant šalmo 
Dieviškos tartum galvos, žodžius suteikia tuščiuosius, 
Duoda garsus be prasmės ir žengiančio eigastį mėgdo; 
Tartum po mirties, kaip sako, skrajoja paveikslai 

Ar sapnai apgauna jausmus, apkvaitintus miego. 

Bet prieš pirmas eiles vaiduoklis džiugiai šokinėja, 
Erzina vyrą strėlėm ir šaukdamas garsiai vilioja. 

Puola Turnas veržliai ir zvimbiančią jietį iš tolo 
Sviedžia. Leidžiasi bėgt dabar šmėkla atgal apsigręžus. 
Turnas, pamanęs dabar, kad bėgt apsisuko Enėjas, 

Ir audrota širdim bergždžiosios vilties pasisėmęs: 

„Kur Enėjau, dumi? Kambarių neapleisk sutartinių. 

Ši dešinė tau žemę suteiks, jieškotą po jūras“. 

Vejasi šaukdamas taip ir durklą ištraukęs švytruoja, 
Nepatrikdamas net jo džiugesį vėjus nešiojant. 

Prie briaunų augštosios uolos pritvirtintas plaustas 

Su kopėčiom iškeltiom ir paruoštu tiliu stovėjo; 

Vadą Ozinijų jis iš Kluzijaus atvežė krašto. 

Šičion atbėgęs gąslus Enėjo vejamas vaizdas 

Smunka nelaukęs landon. Negaišliau tebepuola ir Turnas, 
Kliūtis įveikia visas ir tiltus peršoka augštus. 

Spėjo denį paliest, — tuoj, lyną nutraukusi, laivą 

Velka Saturno dukra, banguojant atgal vandenynui. 

Jį Enėjas tačiau grumtynėsna nesantį šaukia. 

Aibes užklumpa karių ir giltinei siunčia lavonus. 

Jau nebejieško landos lengvutis dabar vaidinuoklis, 

Bet, pakilęs augštai, tamsian debesin pasinėrė. 

Turną neša tačiau per jūros platybę verpetas. 

Žvelgia nustebęs atgal, kad išgelbėtas taip, nedėkingas, 

Ir abi rankas prie žvaigždžių ištiesdamas šaukia: 

„Tėve, kus visą gali, ar laikei taip žemos mane vertą 
Paniekos ir bausmėm taip sunkiom mane plakt panorėjai? 
Kur aš dumiu ir iš kur ir kas aš grįžtu, kai pabėgau? 
Mūrus Laurento man vėl ir stovyklą dar teks pamatyti! 
Kur dabar vyrų būrys, kuris mane mūšin lydėjo? 

Juos, o gėda, visus palikau baisingajai mirčiai? 

Nūn išsklaidytus regiu ir girdžiu, kaip vaitodami krenta? 

675 Kas gi daryt? Kad verčiau praraja gan gili prasivertų 
Man pasislėpt, ar jūs bent manęs pagailėkite, vėjai: 
Laivą briaunosna uolų — to geisdamas pats aš maldauju — 
Neškit ir blokškit braston smėlėton Sirties šiurpulingos. 
Kur visažiniai gandai, kur rutulai nebenusektų“. 

680 Tardamas taip, jis širdim čia ten svyruoja, čia šičion: 
Ar iš tokios negarbės nebetveriant tiesiai ant durklo 
Mestis ir nuožmiu sau šonkaulius parverti kardu, 

Ar vilnių jam pult sūkurin ir plaukiant vingiuotan 
Smelktis krantan, ir stoti dar vėl prieš teukrus ginkluotus. 

685 Triskart abu išbandė kelius ir triskart jaunuolį 
Stabdė kilni Junona, sutramdžius širdim gailestinga. 
Slinkdamas raižo marias, banguotos srovės palydėtas, 
Tėvo Dauno senan pakol atsikasa miestan. 

Paskatu Dzeuso tačiau Mezencijus užsiliepsnojęs, 

690 Stoja kovon ir teukrus džiugiai bekrykščiančius puola. 
Siaučia siauste tirėnų būriai jį vieną įširdę, 

Veržias prieš vieną visi, gausingom strėlėm spiesdamiesi. 
Jis tarytum uola kad stūkso platybėsna marių, 
Dūkstančių vėtrų siautom ir mūšai bangų išstatyta, 

695 Grėsmę ir smūgius visus dangaus atlaiko ir jūros 
Nejuda vietoj pati; Dolichaono atžalą Hebrą 
Kloja klote, Latagą su juo ir Palmą baigštuolį. 

Bet Latagui akmens didžiule kalnyno skeveldra 
Drebia burnon ir veidan žr, kinkos perkirtęs gyslą, 

700 Palmui leidžia lėnai raitytis, ir Lauzui šarvuotę 
Duoda dėvėt ant pečių ir smeigti šalman papuošimą. 
Frigų Kuantą tuomet ir Pario Mimantą vienmetį 
Ir palydą podraug, tą pat nakt kurį tėvui Amikui 
Davė švieson Teana, kaip Kisėjaus duktė karalienė 

705 Parį nėščia degalais: gimtojoj pily dabar ilsis 
Paris, — Laurento laukai užmaršty tebelaiko Mimantą. 
Ir tarytum šunų nuo kalno žemyn nupjudytas 
Šernas, kurį per ilgus metus Vezulas pušingas 
Gynė ir ilgus metus išsaugojo pelkės Laurento, 

710 Ganės nendrynų tankmėj: pakliuvęs tinklan įgintas, 
Stabteli ir sukriūkia žiauriai: pašiurpsta krūtinė, 

Ir artyn nebedrįsta prieit ir paerzinti niekas, 
Bet sviedmenim ir saugiais iš tolo šauksmais tegrūmoja: 
Jis į visas tesižvalgo puses, iš lėto, be baimės, 

Grieždamas dantimis ir jietis nugara purto. 
Taip ir dabar teisingai visi ant Mezencijaus širsta: 
Niekas nedrįsta prieš jį ištraukio pakelt kalavijo: 
Jietim ir šauksmais iš tolo teerzina rūsčiai. 
Iš senos Korito šalies ten buvo Akronas, 
Graikas kilme, iš vestuvių tiesiog nebaigių atskubėjęs. 
Jį kai išvydo toli vorų kamšatin įsibrovus 
Nuotakos purpuriniu drabužiu ir rausiančiom plunksnom, — 
Tartum tvartais augštais klajodamas alkanas liūtas — 
Kutrina juk rijimo šėla — jei kur lengvakoję 
Stirną išvys ar elnią ragais, didžiaunai užriestaisiais, 
Žioja plačiai nudžiugęs nasrus ir pašiurpusiais karčiais 
Stringa užgulęs mėson, šlykščiuoju ryklė godulinga 
Varva krauju: 
Taip pasileido džiugiai Mezencijus priešų knibždynėn. 
Krenta ir juodą kulnim Akronas žemę bedalis 
Trypia ir dažo krauju iškvėpdamas lūžusią jietį. 
Betgi anas nesiteikė klot bebėgant Orodo 
Nei sužeist aklai paleisto smailagaliu jiešmo. 
Priešais puola tiesiog ir veidu vyras prieš vyrą 
Stoja kovon ne klasta nugalėt, bet žygiu narsingu. 
Koja primynęs tada ir prirėmęs akstim paguldytą: 
„Guli ne menkas karys, kilnusis, o vyrai, Orodas“. 
Pergalės klykia šauksmu džiaugsmingai išsyk bendrininkai. 
Taria iškvėpdamas šis: „Neilgai kas bebūtum džiaugsiesi 
Pergale šia neatkeršytas man. Tave taipgi likimas 
Tyko toks pat, ir žemėj toj pat nebetrukus gulėsi“. 
Karčiu juokų Mezencijus taip įtužęs aišauna: 
„Mirk tad dabar. Dėl manęs gi dievų ir žmonių visagalis 
Tėvas tespręs“. Sakydamas tat rauna jiešmą iš kūno. 
Jam užspaudžia akis ramybė kieta ir švininis 
Miegas, ir žvilgius sukausto naktis amžinoji. 

Cedikas kerta kirste Alkatojų, Raponas gi Orsą, 
Tvirtą jėgom, ir Partenijų štai, Sakratoras Hidaspą, 
Kronijų ir Erichetą taip pat Likaono Mesapas. 
Partrenkią žemėn aną nuo išsižabojusio žirgo, 
Šitą pėsčiom. Grūmės prieky pėsčiom ir Agidas likietis. 
Parbloškė beigi ir jį Valeras narsos paveldėtos. 
Tronijų Salijus dar, o Salijų tvojo Nealkas, 
Svaido kurs jietis šauniai ir iš tolo strėles apgaulingas. 

755 Jau paskirstė lygiom lavonus ir liūdesį bendrą 
Marsas rūstus. Kapojo lygiom, lygiom ir parkrito 
Laimi ar pralaimi kas. Nebėgo vieni ir antrieji. 
Dzeuso rūmuos dievai gailėdamies stebi, kaip veltui 
Širsta piktai abeji, kaip žmonės vargų nukamuoti. 

760 Žvelgia iš čia Venera, iš ten Junona Saturnietė. 
Siaučia išblyškus siauste Tizifonė minioj tūkstantinėj. 

Jietim tačiau didžiule Mezencijus purto ir piktas 
Žengia audringai lauke. Lyg milžinas kad Orionas 
Skina sau kelią pėsčiom Nerėjaus plačiais vandenynais 

765 Viduriu jūros giliu, ir kyšo pečiai nepargrimzdę, 

Ar nuo kalno gūbrių ilgametį parnešdamas uosį 
Žengia žeme augštan debesin savo galvą panėręs. 
Taip žingsniavo didžiai baisingais Mezencijus ginklais. 
Kai Enėjas tik jį iš tolo kamšoj pastebėjo, 

770 Priešais nukreipia žingsnius. Tas laukia nenusigandęs 
Priešo narsaus ir kūno svara pasikliaudamas stovi. 
Kai atstumą akim kiek jiečiai gana išmatavo: 
„Dešine, būk man dievu, ir akstie, kurią sviest užsimojau, 
Laimink dabar. Plėšiko šarvais grobtaisiais Enėjui 

Ti5 Papuoštą patį tave, o Lauzai, skiriu atminimui 
Pergalės“. Tarė tatai ir zvimbiančią jietį iš tolo 
Sviedė. Ta lėkdama atsitrenkus nuo skydo atokiai 
Po krūtine paslėpsnėn kilniam įsminga Antorui, 
Vyrui siųstam iš Argų Herakliui karan palydovu, 

780 Sekė Euandrą kuris ir italų pily įsikūrė. 

Parkrenta nuo žaizdos svetimos bėdulis ir žvilgį 
Mirdamas kreipia dangun, ir Argus prisimena mielus. 
Jietį Enėjas taurus tada sviedžia, o ta apvalainį, 
Trigubu gaubtą variu, ir danga drobinę, ir odom 

785 Jaučių susiūtą trijų prakirtusi skydą, paliečia 
Kirkšnį. Išseko tačiau pajėgumas. Enėjas, išvydęs 
Kraują tirėnų, dabar džiaugsminga širdim kalaviją 
Traukia iš klubo tuojau ir ugningai sumišusį puola. 
Suklykė gailiai balsu iš meilės brangiam savo tėvui 

790 Lauzas, išvydęs tatai, ir ašarom veidas paplūdo. 
Šitaip skaudžiosios mirties ir žygių tavo kilniausių, — 
Jei patikės ilgaamžiai laikai šiam darbui garbingam, — 
Ir, taurusis, tavęs, jaunuoli, minėt nepaliausiu. 
Traukias tasai ir nepaslankus, ir nebekovingas 

Skydą su priešo akstim atgal žingsniuodamas velka. 

Puolė jaunis pirmyn ir dingo verpetuose mūšio. 

Čia užsimojusiam jau Enėjui dešine smogti 

Metės vikriai po aštriais ašmenim ir, stabdydamas patį, 

Verčia sugurst. Sušunka šaukte sekdami bendrininkai, 

Kad skydu užstotas sūnaus pasišalintų tėvas. 

Spiečių paleidžia jiešmų ir gena priešą iš tolo 

Sviedmenimis. Įširsta piktai užsidengęs Enėjas. 

Lyg, sakytum, kada krušos prapliupusi liūtis 

Pila pilte, ir visi laukuose ima bėgti artojai 

Ir kaimiečiai visi, ir pastogėj saugioj keliauninkas 

Lindi ar upės krantuos, ar augštųjų uolų įdubimuos, 

Kol tebelyja lauke, kad saulei pargrįžus užbaigtų 

Darbą dienos. Tad šitaip strėlių apibertas Enėjas 

Debesį karo grėsmės begriaudžiantį visą atlaiko 

Ir balsu ima Lauzui jis šaukt ir Lauzui grūmoti: 

„Kur taip smelkiesi mirtin ir ne pagal išgales drįsti ? 

Gundo tave neatsargų širdis“. O tas gi padūkęs 

Pult nesiliauja veržiiai. Vis pikčiau ima širsti vadovas 

Dardano padermės, ir Parkos verpia jau siūlus 

Lauzui paskutinius, nes kardą Enėjas galingą 

Smeigia jaunuolin tiesiog ir ištisą kūnan suvaro. 

Perveria skydą plienu, lengvutį grasytojo ginklą, 

Tuniką taipgi, kaliu adytą motinos auksu. 

Skendi visa krūtinė kraujuos. Iškvėptoji gyvybė 

Leidžias graudi pas manus ir šaltą palieka lavoną. 

Vos tik veidą tačiau ir mirštančio skruostus išvydo, 

Veidą Anchizo sūnus ir lūpas, išblyškusias klaikiai, 

Sustena iš gailos dusliai, jam dešinę tiesia, 

Ir jautrumo tėvam paveikslas suvirpina širdį: 

„Ką tau dabar, bernaiti gailus, už nuopelnus tokius, 

Ką gi pelnytai tau duot Enėjui maldžiam už taurumą? 

Imk sau ginklus, kuriais šitaip džiaugeis, ir tėvų aš tavųjų 

Manam bei pelenam, jei trokšti, tave atiduodu. 

Guoskis, vargše, tačiau dėl šitos mirties graudulingos: 

Nuo dešinės Enėjo krenti“. Pats plūsdamas šaukia 

Gurstančius jo draugus ir kelia nuo žemės jaunuolį, 

Darkantį plaukus krauju, pagal būdą šalies sušukuotus. 
Tėvas prie bangų tuo tarpu srovės Tiberino 

Vandeniu plaustė žaizdas ir kūną gaivindamas vargų 

Atlošė medžio stieban. Po šakom nukaręs varinis 
Šalmas greta, ir sunkūs vejoj sau ilsisi ginklai. 


Spiečias aplink jaunimas taurus. Alsuodamas sunkiai, 


Galvą parėmė pats, ant krūtinės barzda nusidriekia. 
Kilausia dažnai apie Lauzą dabar ir dažnai siuntinėja 
Kviesti sūnaus ir valios pranešt susigraužusio tėvo. 
Milžiną Lauzą tačiau draugai ant šarvų nebegyvą 
Nešė verkdami, žaizdos šiurpios nugalėtą. 

Junta iš tolo raudas širdis numanydama bloga. 

Darko dulkėm gausiom žilumą galvos ir abudu 
Delnus tiesia dangun, ir puola pulte prie lavono. 
„Argi taip didis, sūnau, gyvent mane laiko troškimas, 
Jog sutikčiau paleist po priešo ranka mano sūnų 
Vietoj savęs? Ar ne tavo žaizdom aš išgelbėtas, tėvas, 
Gyvas tava mirtimi? Nelemtai, pagaliau, aš jau, vargšas, 
Žūnu, vaje. Tik dabar man žaizda mirtina įvaryta! 
Pats nusižengdamas dar, sūnau, tavo sutepiau vardą, 
Nuo valdžios ir sosto tėvų pavydo nugintas. 

Bausmę turėčiau atkęst dėl keršto savų ir tėvynės: 
Baigčiau patsai betkokia mirtim gyvenimą kaltą. 

Nūn gyvenu ir lig šiol nei žmonių, nei šviesos neapleidžiu. 
Skirsiuos tačiau“. Sakydamas tat, šlaunim sužalota 
Stiebias ir, nors giliosios žaizdos gurdenamas skausmo, 
Tvirta širdim liepia žirgą atvest. Šis buvo paguoda, 
Šis ir tikra pažiba. Iš karo visad nugalėjęs 

Grįždavo juo. Pratardamas taip, į liūdintį šneka: 
„Raibe, ilgai pagyvenome mes, jei ilga mirtingiem 
Būti galėtų kas nors. Ar šiandien parneši laimėjęs 
Draug su Enėjo galva kruvinuosius šarvus ir už kančią 
Lauzo atkeršysi man, ar, kelio jėga nepraskynęs, 
Krisi kartu su manim. Narsuoli, tikiu, nepakęsi 
Valios klausyt svetimos ir teukram žemai nusilenkti“. 
Taręs užšoko tuojau ir, kaip pratęs, ant nugaros sėdi, 
Ir rankas abidvi aštriais jiešmais apginklavo. 

Šalmas tik žėri variu ir šiaušiasi karčių puošnumas. 
Šuoliais tada pasileidžia kamšon. Širdy kunkuliuoja 
Gėda karti, liūdesys ir piktas podraug įtužimas, 

Meilė, šėlos, genama, ir savo narsos pajautimas. 
Triskart jisai Enėjui dabar sušunka galingai; 

Jį atpažino tuojau ir meldžias džiaugsmingai Enėjas: 

„Tėvas dievų tesuteikia tai ir kilnus Apolonas! 
Ryžkis tuojau grumtynėsna siot“. 

Tetarė tiek ir priešais akstim grūmodamas žengia. 
Betgi anas: „Kam baidai tu mane, žiaurusis, išplėšęs 
Sūnų? Šiuo tik keliu tevaliojai mane pražudyti. 

Nei prieš mirtį drebu, nei prieš dievą kurį nepabūgčiau. 
Liaukis, nes pats ateinu aš mirt ir nešu tau iš anksto 
Dovanas šias“. Pasakęs akstim užsimojo į priešą. 
Kitą tada ir kitą po to nusviedžia ir raitas 

Lekia ratu didžiuliu, bet gunklas sulaiko auksinis. 
Triskart į kairę ratu aplink stovintį taip jodinėja, 
Sviegdamas jietis ranka, ir triskart didvyris Trojos 
Graižo ratu danga varine sviedmenų tankumyną. 
Kai taip ilgai jam teko sugurst ir traukt įkyrėjo 
Šitiek aksčių, ir nelygi kova jau vargino sunkiai, 
Šiaip pasvarstęs ir taip, pagaliau ima pulti ir jiešmą 
Tarp dubių smilkinių karingajam žirgui paleidžia. 
Stojas piestu ir daužo žvėris kanopomis orą, 

Trenkia trenkte jojiką atgal ir, pats juo pasekęs, 
Drimba pakrikęs ant jo išnarintų pečių stačia galva. 
Uždega dangų šauksmais trojėnų minia ir lotynų. 
Lekia Enėjas artyn, ištraukia iš įmautės kardą 

Ir didžiaunai: „Kur smarkusis dabar Mezencijus“, taria, 
„Kur siaubinga narsa?“ Tirėnas gi, tik atsikvėpęs 
Ir pažvelgęs dangun, kai sąmonę vėlei atgavo: 
„Prieše nuožmus, kam šaipais iš manęs ir mirtim kam grūmoji ? 
Kas gi čia bloga žudyt, juk tam ir vykau aš kovoti, 
Tr su tavim šiuo sandėriu man nesusitarė Lauzas. 

To temeldžiu, jei teiksiesi atleist nugalėtajam priešui: 
Kūną žeme apiberti man duok. Žinau, mane supa 
Kerštas maniškių aitrus. Maldyki, prašau, įtužimą 

Ir man leisk draugėj su sūnum karste atsigulti“. 
Taręs, smūgį plienu jis gauna gerklėn sąmoningai 

Ir, paplūdęs kraujais, išlieja ant ginklų gyvybę. 

Kyla tuo tarpu Aušra ir palieka vilnis Okeano. 
Nors nekantrauja dvasia palaidot draugus nebedelsiant 
Ir gedulan pargrimzdus širdis, Enėjas pirmiausia 
Įžadus pildo dievam už pergalę švintant Aušrinei. 
Stato didžiulį tuojau, aplinkui šakas apgenėjęs, 
Ažuolą ant kalvos ir puošia Mezencijaus vado 
Ginklais laimikio žibiais tau šlovei, didis Galiūne, 
Valdąs karus. Rasotas krauju ten šalmakuokštes taiksto, 
Lūžusias vyro akstis ir pataikytus dvylikoj vietų 
Bei susmaigstytus šarvus, iš kairės kabina varinį 
Skydą ir kardą tuomet prie kaklo makšiim drambliakaule. 
Vyrus tada, nes, apspitęs aplink, jį dengė vadovų 
Visas būrys, pradėdamas taip ima krykščiančius drąsint: 
„Žygių dalis didingiausia baigia. Nesibaiminkit, vyrai, 
Kas bus toliau. Štai pirmiena šarvų ir netgi karaliaus 
Taip išdidaus, ir smūgiu manu Mezencijaus va kur. 
Na, tad kelian prie karaliaus dabar ir miesto lotynų. 
Ruoškitės mūšiui naujam ir įkvėpkit širdin kovingumą, 
Kad, kai tik vėliavas kelt lieps ženklas dievų pranašingas, 
Nesukliudytų gaištis jaunuolių išvest iš stovyklos 
Dėl nežinios ir ryžtas vangus bailumu negurdentų. 
Kūnus tuo tarpu draugų nepalaidotus kasti sukruskim 
Žemėsna. Šiaip teįgys jie garbę gelmėj Acheronto. 
Eikite teikt kilniosiom vėlėm pagarbos paskutinės. 
„Jos“, tarė, „savo krauju mums tėviškės žemę įgijo 
Šičionai ir liūdnan Tuandro miestan pirmiausia 
Neškit Palantą, kurį, dorybėm apdovanotą, 
Griebė juodoji naktis ir ankstyban kapan nugramzdino“. 


Tarė pro ašaras taip ir žingsnius jisai kreipia prie slenksčių. 


Sergėjo kūną tenai Palanto bedvasį Akoitas, 
Amžium senyvas, kursai Euandro anksčiau paraziečio 
Buvo ginklanešys; ženklais nebe taip palaimingais 
Eina dabar, palydu paskirtas brangiam jaunikaičiui. 
Visas būrys aplinkui tarnų, subruzdę trojėnai, 

Liūdnos, plaukais palaidais pagal paprotį, ilionietės. 

Kai Enėjas vidun pro augštas duris įžingsniavo, 

Klykti prapliumpa klykte ir dejonėm žvaigždes nuskardena, 

Pliekdamos krūtines, ir liūdesiu rūmai vaitoja. 

Veidą išblyškusio čia ir galvą Palanto išvydęs 

Atloštą ir auzonėnų aksties pražiodytą klaikiai 

Žaizdą krūtinėj gležnoj, pravirkdamas šitaip prabyla: 

„Argi tave“, taria, „vargše berniuk, džiugiai sulauktoji 

Laimė pavydi man duot ir neleidžia išvyst karalystės 

Mūsų bei žemėn gimton nugalėtojui grįžti iškilmingai ? 

Pažadus dėl tavęs ne tokius, kai skyriaus, Euandrui, 

Tėvui tavajam, daviau, kai didžios įgyt viešpatystės 

Siuntė apglėbęs mane ir įtikinėjo baimingai: 

Teksią prieš vyrus smarkius ir gentį kovot kietasprandę. 

Jis, gal būt, ir dabar, niekingos vilties suviliotas, 

Meldžias net įžadais ir aukurus doviais nukrauna, — 

Mes tačiau mirusį jau ir dangaus dievam nebekaltą 

Jaunį štai tuščia garbe gedėdami lydim. 

Vargeše, laidotuves sūnaus žiaurias pamatysi! 

Taip pargrįžtam namo, tai mūsų lauktasis triumfas. 

Štai mano žodžiai šventi! Euandrai, tačiau neregėsi 

Klupusio gėdos žaizdom ir klaikiosios mirties negeidausi 

Sūnui sveikam be garbės. Aiman, paspirtis kaip galinga 

žūva Auzonijai ir kaip, Julai, didžios tu nustoji“. 
Taip apraudojęs, jisai tuoj kelt graudulingąjį kūną 

Liepia ir, iš visos parinkęs kariuomenės, siunčia 

Tūkstantį vyrų šaunių garbės atiduot paskutinės 

Ir prisidėt prie tėvo raudos. Menka tai paguoda 

Skausmo aitraus, bet, kaip dera, teikta susigraužusiam tėvui. 

Negaišdami liaunuosius kiti pastolus ima pinti 

Iš ąžuolinių virbų ir žemuogių medžio vytinių 

Ir pavėsiu žaliu iškeltąjį guolį apgaubia. 

Guldomas čia ant augštų pakratų kaimietiškų jaunis, 

Lyg nuskintoji gėlė mergaitės pirštu skaisčiaveidės 

Ar žibuoklė gležna arba vystantis jau hiacintas, 

Kol skaidrus spindesys ir pavidalas dar neapleido, 

Nors nebeteikia jėgų ir nebepeni motina žemė. 

Tvaskančius auksu tada ir purpuru ima Enėjas 

Du drabužiu, kuriuos kitada džiaugdamos savo darbu 

Audė pati Didona, Sidono kilni karalienė, 

75 Siūlais aukso plonais išdaigsčiusi dailiai audimą. 
Vienu iš tų liūdnai paskutinei garbei jaunuolį 
Apvelka ir garbus liepsnosimus dangalu gaubia. 
Daugel, be to, dovanų, Laurento laukuos iškovotų, 
Krauna ir vora liepia ilga grobinį vesti. 

80 Žirgus prideda dar ir ginklus nužudytojo priešo. 
Taipgi rankas pragaran siunčiamiem už nugaros riša 
Atgailai, kad liepsnas šlakstytų auka kruvinąja. 

Ant stiebų tada. priešo ginklus įsako užmautus 
Nešti vadovam patiem su priešų vardais išrašytais. 

85 Vargšą veda taip pati nuvargintą amžiaus Akoitą; 
Darko jisai čia veidą nagais, čia kumščiais krūtinę; 
Žemėn krenta tada ir kūnu visu išsitiesia. 

Rutulų taipgi krauju aptiškę slenka vežimai, 
Žirgas kovos, pagaliau, papuošties netekęs, Aitonas 

90 Žengia, ir srūva skruostai didžiuliais lašais ašaringi. 
Jietim kiti ir šalmu nešini, nes pagrobė kiiką 
Turnas kovoj. Tada seka vora nuliūdusia teukrai, 
Seka tirėnai visi ir apgręžę ginklus arkadėnai. 

Kai visa palydų vora atsčiai nužygiavo, 

95 Taria sustodamas dar Enėjas, giliai atsidusęs: 

„Dar prie kitų iš čia ašarų mus ir karų dar siaubingų 
Šaukia lemtis. Sudiev amžinai, šlovingas Palantai, 
Amžino atilsio tau“. Nutilęs tada pasileido 

Augšto pylimo link ir žingsnį kreipė stovyklon. 

100 Jau ir pasiuntiniai atkako iš miesto lotynų 

Ir nešdami alyvos šakas malonės maldavo, 
Kad lavonus jisai, po lauką plienu priguldytus, 
Teiktųs grąžint ir žemės kaubre palaidoti leistų, — 
Negi su įveiktais ir šviesos nebetekusiais grumsis, — 

105 Kad pagailėtų draugų ir uošviais andai pavadinių. 

Juos Enėjas kilnus maloniai priėmęs, sutiko 
Prašymus pildyt teisius ir pats dar šitaip pridėjo: 
„Koks gi nelemtas išties likimas kerštingan, lotynai, 
Jus įvėlė karan, jog vengiat su mum bičiuliauti ? 

110 Nūn taikos negyviem ir Marso valia nukantiesiem 
Meldžiai manęs, kai mielai ir gyviem aš suteikti geidaučiau. 
Teatvykau tik, kad vietą lemtis ir buveinę paskyrė; 
Ne su tauta kariauju dabar: karalius sutraukė 
Mūsų draugystės saitus ir Turno ginklu pasikliovė. 

Turnui derėjo veikiau sutikt šitą mirtį garbingai. 

Jeigu jėga jis karą pabaigt, jei teukrus išguiti 

Keta, su mano ginklu jam tiko tada susigrumti. 

Kam gyvybę palikt, dešinė būtų lėmus ar dievas. 

Eikit dabar ir vargšam draugam pakurkite ugnį“. 

Baigė Enėjas kalbėt. Anie gi sumišo bežadžiai 

Ir, įsmigę akim, viens kito stebeilijo veidą. 

Drankas tuomet, užsipult ir nekęst nepaliaunantis senis 

Turno jaunuolio piktai, atsakydamas šitaip prabyla: 

„0 didingas garbe ir žygiais dar didingesnis 

Trojos kary, pagyrimais kokiais tave kelsiu padangėn? 

Teisingumu stebėtis labiau ar žygdarbiais karo? 

Mes apie tai dėkingi gimtam pranešime miestui 

Ir su karalium tave Lotynu suvesim, jei laimė 

Kelią suteiks. Tejieško tada šalininkų sau Turnas. 

Netgi smagu bus mūram lemtiem kilot sunkenybes 

Ir pečiais užvilkt uolas statysimai Trojai“. 

Tarė tatai, ir sumurma visų pritarimas vieningas. 

Dvylika taip sulygo dienų ir, taika pasikliovę, 

Teukrai po girias netrukdomi draug su lotynais 

Klaidžioja kalnagūbriais. Augštuolis kertamas uosis 

Džingsi plienu; išverčia pušis, parėmusias dangų; 

Pleištais skelt ąžuolų ir kedrų sukruto kvapiųjų, 

Girgždančiais negursdami gabena kalnauosius ratais. 
Gandas skrajodamas jau, pranešėjas baisaus nuliūdimo, 

Pasiekė rūmus dabar ir miestą, ir patį Euandrą, 

Lacijui skelbęs tik ką, Palantas šauniai nugalėjęs. 

Puolė prie vartų pulte arkadai ir degalus laidot 

Griebė senovės būdu. Žėruoja nuskaidrintas kelias 

Ilga eile žiburių, ir laukas plačiai išryškėja. 

Priešais atžengdama frigėnų minia įsijungė 

Raudančion klaikiai voron. Kai motinos lydint išvydo 

Rūmų vidun, sielvantingą klyksmais sudirgina miestą. 

Nebepakanka jėgų Euandrui dabar sulaikyti: 

Veržias minios vidurin. Neštuvus pastačius Palantui, 

Krenta ant jo, apglėbia karštai ir rauda dejuoja, 

Vos iš gėlos, pagaliau, prasižiot bepajėgdamas balsui. 

„Negi man šiuos, Palantai, davei pažadėjimus, tėvui, 

Jog geidei atsargiau Mavoriu žiauriu pasikliauti ? 

Puikiai žinojau, karys kaip trokšta pradžioj pagarsėti 

155 Ir kaip maga šlovė naujokui kovos pirmutinės. 
O, kaip graudi pirmiena grumties, kaip žiauriai bandytas 
Karas artus, ir niekas dievų maldos neišklausė, 
Nei manų pažadų! O žmona tu palaimingiausia, 
Guoskis, kad mirt suskubai, dar šitos gėlos nesulaukus; 
160 Man tačiau teko įveikt lemties paskirtąją dalią, 
Tėvui liekant gyvent. Kad su teukrais mane išžygiavus 
Rutulai pliektų jiešmais ir patį, iškvėpusį dvasią, 
Išeimė 4a lydėtų namo mane, ne Palantą! 
Neketinu jūsų, teukrai, vainot, nei sandaros plūsti, 
165 Nei dešinių, bičiulystei spaustų: gek šitokia laimė 
Amžiui mūsų lemta. Bet jeigu jau žūt buvo skirta 
Sūnui ankstyba mirtim, raminsiuos, kad krito, priklojęs 
Tūkstančius volskų prieš tai, bevesdamas Lacijun teukrus. 
Ne iškilniau ir aš lydėčiau tave, o Palantai, 
170 Neg Enėjas maldus ir frigėnai negu didžiadvasiai, 
Ir neg tirėnų vadai bei tirėnų visi kariauninkai. 
Grobinius neša didžius paklotų tiesės tavo Mirčiai: 
Styrotum taipgi ir tu, didžiulis stuobrys apšarvuotas, 
Būtum amžiaus to pat ir lygus jėgom vienametis, 
175 Turnai. Bet vargšas ašai kam teukram kliudau besikauti ? 
Eikit ir, ką pasakiau, karaliui pranešt nepamirškit: 
Po sūnaus žūties nekenčiamą vilkinu amžių 
Dėl tavos dešinės, kuri už sūnų ir tėvą 
Turnui skolinga, regi. Tavo nuopelnam man, tavo laimei 
180 Tai man belieka daryt. Ne gyvenimui džiugesio trokštu, — 
Ir nevalia, — bet sūnui pranešt pragarmės karalijon“. 
Šviesą tuo tarpu Aušra mirtingiem žmonėm palaimingą 
Atnešė vėl padėti darbam ir bėdom kasdieninėm. 
Jau Enėjas garbus drauge su Tarchonu vingiuotam 
185 Laužą sukrovė krante. Čia kūnus kiekvienas saviškių 
Papročiu neša tėvų ir, juodosiom liepsnom besiraitant, 
Slepias dūmų tamsoj augštasis dangus parūkavęs. 
Tris kartus apėjo pėsti jie spragančią stirtą, 
Ginklais šarvuoti spindžiais, tris kartus šermenų gedulingų 
1590 Ugnį apjojo raiti ir laidė vaitodami gerklę. 
Ašaros vilgo gunklus, rasoja nuo ašarų žemė. 
Ulbia dangun ir vyrų kauksmai, ir trimitų gaudimas. 
Čia vieni liepsningan laužan nužudytų lotynų 
Paglemžtus meta grobius: šalmus ir tvaskančius kardus, 

Brizgilus ir kaitriuosius ratus, kiti atpažintas 

Dovanas jųjų pačių: skydus ir akstis nedalingas. 

Daugel taipgi aplink papjauta Giltinei jaučių, 

Ir šeriuotas kiaules, ir iš lauko varu suvarytas 

Liepsnai aukoja avis. Tuomet po visą pakrantę 

Degančius stebi draugus ir pusiau supleškintas sergsti 
Išdagas, ir negali atsiot, kol naktis debesėta 

Apgręžia skliautą dangaus, liepsningom žvaigždėm padabintą. 

Lygiai taip pat ir pusėj kitoj graudulingi lotynai 
Begales krauna laužų ir daugelį kritusių mūšy 
Pakasa ten, kaikuriuos po žeme, kitus gi gabena 
Laidot kaimynų laukuos ar miestan gimtan sugrąžina. 
Likusią aibę tada lavonų, visaip priguldytų, 

Dega krūvom, be garbės atskiros, neskaitę, ir platūs 
Švyti aplinkui laukai, ir Hežuviai ugnies nusiraito. 

Triskart išbaidė šviesa nuo dangaus vėsinančią ūksmę. 
Pelenus rausė liūdni ir sujaugtus rankiojo kaulus 
Iš degėsių krūvos, ir žemėm karštom apibėrė. 

Siaudžia jau ir namai po miestą turčiaus Lotyno. 

Ten gailiausia rauda ir dejonės tenai triukšmingiausios. 
Motinos čia ir marčios sūnų nelaimingos, čia brangios 
Sesės sugelta širdim ir našlaičiai, tėvam paveržtieji, 
Keikia šlykštybę karų ir vest įsigeidusį Turną: 

„Pats tegu“, šaukia: „ginklu ir kardu patsai teišsprendžia, 
Kurs valdžios ir augščiausios garbės sau Italijoj trokšta“. 
Drankas, įniršęs piktai, dar siundo ir vieną tik Turną 
Ragina šaukti kovon ir vieno tik jo reikalauti. 

Daugis tačiau pasisakė ir prieš ir karščiuodamies gyrė 
Turną, kurį ir vardas kilnus karalienės užstojo, 

Ir palaikė garbė, nekartą grobiu įsigyta. 

Šitaip kaistant aistrom ir sąmyšiui įsisiūbavus, 
Atneša štai liūdni iš miesto šaunaus Diomedo 
Pasiuntiniai atsakymą dar: nepasiekta nieko, 

Šitiek padėjus vargų. Nepaveikė dovanos, auksas 
Nei meldimai karšti: kitoniškų tenka lotynam 
Ginklų jieškot ar melsti taikos iš Trojos karaliaus. 
Širdgėla ta pakirto jėgas ir karaliui Lotynui. 

Jog Enėją valia aiškiausiai veda lemtinga, 

Rodo rūstybė dievų ir kapai, tik dabar supiltieji. 
Posėdžio šaukia užtat didikus susirinkt iškilmingo 

Menėn didingon pilies, augščiausios valdžios įsakytus. 
Tie grūsdamies užtvindė kelius prie karališkų rūmų. 
Sėdi soste tarp jų vyriausias amžium Lotynas 

Ir vyriausias valdžia, suraukęs paniurusiai kaktą. 

Čia jis pasiuntiniam, iš Aitolijos grįžusiem miesto, 
Liepia sakyt, ką praneša jie, reikalaudamas dėstyt 

Visa ką paeiliui. Nutilo tada, įsakyti, 

Ir, liepimui klusnus, prabyla Venulas šitaip: 

„Matėm stovyklą graikų, Diomedą, piliečiai, regėjom, 
Įveikėm kelio kliūtis ir didžius ištvėrėm pavojus, 
Spaudėm ranką, kuri sugniuždė galias Iliono. 

Miestą įkūrė jisai gimtinės vardu Argiripą 

Kalno Gargano krašte, japigų laukuos, pergalingai. 

Kai įėjom vidun ir leido žodį mum tarti, 

Dovanas skleidžiame jam, pasakom vardą, tėvynę, 

Kas kėsinos karu ir Arpuosna dėl ko atsilankėm. 

Veidu atsako giedru išklausęs mum taip Diomedas: 

„O palaiminga tauta, o tu, karalyste Saturno, 

Jūs, auzonai seni, kokia gi lemtis jum ramybę 

Drumsčia ir gundo kariaut, sunkumų kovos nepažįstant? 
Mums, kurie siautėm ugnim ir kardu laukus Iliono, — 
Jau nesakau, kiek išvargom kare ties mūrais augštaisiais, 
Kiek karžygių Simoento dugne, — neapsakomas teko 
Kęsti už kaltę bausmes, po visokias šalis besitrankant. 
Užjautė mus net Priamas patsai; žino vėtros Minervos, 
Žino Eubojos sala ir baisingas kerštu Kafėrėjus. 
Nublokštas štai po karo siautos krantan tolimiausian 
Lig Protėjaus stulpų Atrėjaus sūnus Menelajus; 

Teko lankyt ir Etnos kalne kiklopus Odisėjui. 
Idomenėjaus minėti penatus židiniuos išvartytus, 

Libijos kranto lokrus ir Neoptolemo valstybę? 

Net vadovas patsai achajų kilnių mikėnietis 

Krito tik žengęs vidun nuo rankos žmonos šiurpulingai: 
Tykojo iš pasalų meilužis Rytų pavergėją. 

Man pavydėjo dievai, gimtojon šalin parkeliavus, 

Ir pasiilgtos žmonos, ir žavingo išvyst Kalidono? 

Net ir dabar, žiūrėti šiurpu, vaiduokliai sekioja 

Ir prarastieji draugai plazdena sparnais į padanges 

Bei paupiais ima paukščiais klajot (ach, klaikios maniškių 
Bausmės!) ir uolas verksmingais balsais nuskardena. 

Baimintis to juk man iš tiesų nuo ano jau reikėjo 
Meto, kai geležim aš kūnus dievų, neprotingas, 

Puoliau ir kruvinai Veneros sužeidžiau ranką. 

Ne, jau tikrai nebeverskit manęs šiam kare dalyvauti: 
Nebeturiu nei su teukrais vaidų, kai Pergamas žlugo, 
Nei beprisimenu jau, nei džiaugiuosi bėdom iškentėtom. 
Ką jūs man dovanų iš gimtos dabar atnešat žemės, 
Skirkit Enėjui veikiau. Užgrūdintom kovėmės jietim, 


Rungėmės kumščiais kietai. Kaip galingai, tikėkit, patyriau, 


Skydą kiloja kovoj, kaip audringai jiešmu užsimoja. 

Būtų Idos šalis du tokius dar vyrus pagimdžius, 

Inacho būtų miestus pasiekęs ginklu dardanėnas 

Ir, pasikeitę lemtim, liūdėtų graikai gedulingai. 

Kiek tik prie tvirtos sugaišo pilies Iliono, 

Hektoro ir Enėjo ranka grajus nugalėti 

Rikdė li; dešimtų gurste pragurdenusi metų. 

Šaunūs abudu narsa ir ginklais abu prašmalniaisiais, 

Šis maldingesnis tiktai. Paspauskit dešines taikai: 

Proga duota. Tik prieš ginklą ginklu pasipriešinti venkit“. 

Štai ir atsaką jau, karaliau kilnusis, karaliaus 

Visą girdi ir spręsmą drauge apie karą grėsmingą“. 
Baigė tik pasiuntiniai, iš sumišusių tuoj auzonėnų 

Lūpų gąslus ima sklisti murmesys, lyg drimbančios uolos 

Stabdo smarkiąsias upes ir srovė užtvenkta gargaliuoja; 

Šniokšt gretimi įninka krantai ir ūžauja bangos. 

Kai tik nurimo dvasia ir drebančios lūpos nutilo, 

Šaukias karalius dievų ir taria nuo augštojo sosto: 

„Trokščiau aš pats ir tiko geriau, o piliečiai, valstybės 

Reikalu tartis seniai, ir posėdžio šaukti senatą 

Jau nebe metas dabar, kai mūrus apsiautė priešas. 

Su dievų, piliečiai, gentim pragaištingai kariaujam, 

Su kariais nenugalimais, kurių nealsina 

Mūšiai jokie. Nepaleidžia kardų net kovoj nugalėti. 

Atsižadėkit, jei kiek aitolų ginklu betikėjot, 

Ir pasikliaukit savim. Bet, matot, viltis apribota. 

Kita kas kaip pakrikai griuvenom sužnekinta visa, 

Regit savo akim ir galit ranka palytėti. 

Nei priekaištauju kam nors. Kiek narsiai kovot beistengė, 

Kovės išties ir rungės visom pajėgom karalystė. 

O jau dabar, kur linksta mintis po svyravimo ilgo, 

315 Dėstyt ketu ir trumpai, įsidėkit širdin, apsakysiu. 

Lauką prie tuskų srovės valdau, apgyvenią nuo sena, 
Kurs vakaruosna toli už sikanų šalies nusitiesia. 
Rutulai ir aurunkai tenai noragu akmeningas 

Raižo ir sėja kalvas ir nedirbamus gano brūzgynus. 

320 Ši sritis ištisa ir juosta pušyno kalnuota 
Teukram draugam tebus dovana. Jiem duokime teises, 
Lygias valstybėj bendroj, ir kvieskim valdžion dalininkais. 
Tesikurie, jei geidžia karštai, ir mūrus testatai. 
Jeigu kitus jau kraštus ir kitą rinktis sau tautą 

825 Linkus širdis ir mūsų dirvas jiem leista palikti, 
Dukart po dešimt laivų iš itališkų rąstų statykim, 
Ar net daugiau, jei pripildyt valios; visa jau pakrantėj 
Medžiaga; leiskim patiem ir kiekį nuspręst, ir talpumą, 
Geležį duokim tik mes ir rankas, ir laivų įrengimą. 

330 Žodžiam, be to, maniesiem pranešt ir sandorai tvirtint 
Šimtą pasiuntinių lotynų kilties garbingiausios 
Siūlau nusiųst su alyvos šakom, papuoštim taikingumo, 
Nešinus aukso doviu ir talentais ilčių dramblinių 
Bei apsiaustu ir krase, didingais ženklais karalystės. 

335 Tarkitės labui bendram ir žlungančią gelbėkit šalį“. 

Drankas tuomet, nepaliaudamas širst, nes Turno garsumas 
Siundė pavydžiai šnairuot ir kartėlio dygliais prikankino, — 
Pertekęs turtais apsčiais, iškalbus, bet grubo ištižęs 
Kumštis kare, jo žodis svarus patarimais taryboj, 

340 Kurstyt maištam įmanus; iš motinos jis išdidumą 
Gavo garbinga kilme, blandesnis kiltim pagal tėvą, — 
Kyla ir žiebia žiebte po šmeižio šmeižtu įtužimą: 
„Siūlai ne mįslę išmint, karaliau kilnus, bet dalyką 
Aiškų ir be kalbų: juk žino kiekvienas, ko reikia 

345 Laimei valstybės dabar, tik niekas balsu nepasako. 
Laisvę teduoda kalbėt ir pūstis didžiai tepaliauja, 

Kurs pragaištinga valdžia ir kietasprandybe nelemta — 
Drįsiu kalbėt, te smurtu jis man ir mirtim begrūmotų — 
Šitiek šaunių išžudė vadų ir visą, kaip regim, 

850 Miestą panėrė skausman, ir, bėgt pasinešęs, kėsinos 
Trojos stovyklą nusiaubt ir dangų ginklu įbauginti. 
Vieną tik dar prie tų dovanų, kurias gausingiausias 
Teikt dardanėnams liepi, tik vieną, geriausias karalių, 
Teikis pridėt, ir niekas varu lai tau nesukliudo 

355 Tėvui išduoti dukters už žento šaunaus ir vestuvėm 
Šitaip garbingom taikos sutvirtint derme amžinąja. 
Bet jei baimė šiurpi mum širdis gniaužte tebegniaužia, 
Paiį maldaukim tada ir melskim malonės jį patį: 
Teisę karaliui tegu ir tėvynei užleis pasitraukęs. 
360 Kam taip dažnai pavojun stumi piliečius pražūtingan, 
Lacijaus tiek vargų priežastie ir pikto šaltini? 
Laimės iš karo nelauk: mes taikos iš tavęs reikalaujam, 
Turnai, ir laido podraug, kurs vienas taikos nepažeistų. 
Pirmas štai aš, kurį priešu kandžių tu pais sau vaizduojies, — 
365 Man tai vistiek, — maldauju žemai. Pagailėki taviškių, 
Šėlą ramdyk ir nešdinkis sau, nugalėtas; lavonų 
Matėm gana ir siaubėm laukų neaprėpiamus plotus. 
Ar, jei traukia garbė ir jauties, kad krūtinėj smarkumo 
Šitiek turi ir maga pilies karališkas kraitis, 
370 Drįsk ir priešui statyk krūtinę, savim pasikliovęs. 
Žinoma, Turnui dabar kad tektų žmona karalaitė, 
Mes, niekinga minia, nelaidotos, neapraudotos 
Vėlės tisom laukuos. Taipogi ir tu, jei bent kiek dar 
Tėvo narsos beturi, pažvelki anam, kuris šaukia, 
375 Tiesiai veidan“. 
Uždegė ši pašaipa išdidėlio Turno puikybę, 
Ir iš krūtinės gelmių šie veržias garsai sudejavus: 
„Žodžių, beje, iškalbių tau niekad, Drankai, nestinga, 
Kai dešinės pasigenda karai, ir, tėvus vadinant, 
380 Pirmas skubi, bet ne tauškalais metas aušinti burną, 
Iš pasalų kuriuos drąsiai svaidai, kai priešą prilaiko 
Pylimas sienom augštom ir grioviai dar krauju nepaplūdo. 
Žodžiais tad griausk išdidžiai, kaip pratęs esi, ir apkaltink, 
Drankai, mane bailumu, kai tokias krūvas prikapojo 
385 Teukrų tava dešinė ir grobio žymėm nugalėjęs 
Puikiai nuklojai laukus. Drąsa ką gali audringa, 
Leista patikrinti mum, juk negi tolybėse kažkur 
Tekių priešo jieškot: jis mūrus aplinkui apgulęs. 
Einam tiesiog. Ko dar begursti? Ar tau karingumas 
390 Kojų tiktai bėgšiume ir liežuvy plepiai pagyringam 
Vien bepaliks? 
Aš tau bėglys? O niekše, ar tas bėgimą pelnytai 
Man priekaištaus, Iliono krauju kurs Tibrį patvinus 
Ir visus Euandro namus sužnekintus regi 

395 Su visa gentimi, ir arkadų eiles nuginkluotas? 

Pandarui su Bitiju ne toks aš bailys pasirodžiau, 
Tūkstančiui taipgi, kuriuos per dieną siunčiau nugalėjęs 
Tartaran, sienom augštom ir pylimu priešo aptvertas. 
„Laimės iš karo nelauk“. Tu pasakok tai dardanėnų 

400 Vadui, kvaily, ir kėslui savam. Tad negursk išgąstingu 
Sąmyšio nerimu keli ir augštint genties galingumo, 
Dukart įveiktos, ir ginklo žemint lotynų. 

Dreba dabar mirmidonų vadai nuo Frigijos kardo, 
Dreba Tididas dabar, dreba ir larisietis Achilas, 

405 Nešas atgal ir Aulido srovė iš Adrijos baugščiai. 
Bijančiu netgi manęs dėl vaido suktai apsimetęs, 
Baimės siaubu ima gelti aitriau klastūnas vylingas. 
Niekad sielos tokios dešinė šita, nebesibaimink, 

Tau nepaglemš: tegyvena tavy ir krūtinėj niekingoj. 

410 Tėve, eime prie tavęs ir tavo kilnaus patarimo. 

Jeigu nebegali jau mūsų ginklu pasikliauti, 

Jei mes taip apleisti, jog, kartą tik pralaimėję, 

Kritom blokšte parblokšti ir laimė sugrįžt nebegali, 
Tuokart maldaukim taikos ir dešines tieskim beginkliai. 

415 O, kad ankstesnės drąsos mums būtų bent kiek bepalikę! 
Man už kitus pranašesnis tasai ir varguos palaimingas, 
Dvasios taipogi kilnios, kurs, šito išvyst nepanūdęs, 
Prieglobstin pultų mirties ir žemę kramtytų per amžius. 
Bet jei ir ištekliai mum, ir jaunimas lig šiol sveikutėlis, 

420 Ir dar mus ieberems ir miestai italų, ir tautos, 

Jei ir trojėnam taip pat atėjo garbė su upeliais 

Kraujo, — pakanka ir jiem lavonų, ir vėtra vienodai 

Siautė visiem, — dėl ko pat pradžioj jau taip negarbingai 
Leidžiam rankas? Kam drebam šiurpiai dar negaudžiant trimitam ? 

425 Daug ką diena ir nepastovaus gyvenimo triūsas 
Vėlei pakreipia geran. Pakaitom lankydamos laimė 
Apvilia vienus dažnai, kitus vėl ant kojų pastato. 

Mum parama, sakykim, užtruks iš Arpų ir aitolo, 
Betgi Mesapas padės ir Tolumnijus rems palaimingas, 

430 Ir vadai, tiek genčių pasiųsti. Garbė ne menkesnė 
Lacijaus vyrus lydės ir Laurento šalies jaunikaičius. 
Remia ir Kamila iš volskų genties šlovingiausios, 

Seka raitųjų būrys, ir voros variu žaižaruoja. 
Jeigu vieną mane trojėnai kovon teiššauktų, 

Jei tik valia ir labui bendram taip kelią pastoju, 
Pergalė negi jau tiek šių rankų įširdusi kratos, 

Jog dėl šitiek vilties bandyti bent kiek nebedrįsčiau. 
Drąsiai stosiu prieš jį, te sau ir Achilą pamėgdžios 

Didį ir ginklais lygiais, Vulkano ranka pagamintais, 
Tesididžiuos. Šią „Byvasįį jum ir uošviui Lotynui 
Turnas ašai, nė už vieną drąsa ne žemesnis senolį, 
Aukai daviau. „Enėjas mane tiktai šaukia“, — tešaukia. 
Drankas veikiau, jei keršys dievai, te mirtim neapmoka; 


Žygdarbiais tektų garsėt, — tenelaukia šlovės nepelnytos“. 


Šitaip karštai dėl pašlijusios jiem padėties besiriejant, 
Leidos Tnėjas žygiuot, kautynių tvarka išsidėstęs. 
Siaučia siauste išgąstinga žinia po rūmus karaliaus, 

Ir šiurpus baugulys supurto sumišusį miestą: 

Teukrai nuo Tibrio srovės, kautynių tvarka išrikiuoti, 

Ir tirėnų minia platybėm laukų atsiūbuoja. 

Gąslūs sumišo visi, ir suvirpa ūmai įbaugintos 

Širdys minios; įniršta dyglių įgelti skaudulingų. 
Klykauja ginklų karštai skėryčiodami rankom jaunuoliai, 
Graudžiai tylom kukčioja tėvai. Čia nesutarimo 

Ulbia šauksmai iš visur ir aidi dangun pjaudamiesi. 

Ne kitaip ir alko tankmėj kai kartais gausingi 

Paukščių nusėda pulkai ar upėj Padūzos žuvingoj 
Kurkšioja gulbės kimiai ir pelkynus tauškius nuskardena. 

Turnas: „Piliečiai, išties“, išlaukęs progą, sušuko: 
„Kvieskit tarybą dabar ir liaupsinkit taiką susėdę, 

Kai puolama karalystė ginklu“. Ir, tiek tepasakęs, 
Sprūdo galvotrūkčiais lauk, iš rūmų augštų pasileidęs. 
„Volskų“, jis tarė: „būrius, Voluzai, ginkluot įsakyki, 
Vesk ir rutulus dar. Ginkluotuosius jočius, Mesapai, 
Korai, ir tu su broliu plačiai po lauką išskleiskit. 
Miesio vartus tesaugo vieni ir teužima bokštus, 

O kiti drauge su manim, kur liepsiu, tepuola“. 
Mirksniu prie sienų dabar iš miesto visi išbėgioja. 
Tėvas Lotynas patsai, sukliudytas eigos pragaištingos, 
Posėdį baigia tėvų ir kilnų atideda žygį. 

Sau dovanot nebegali dabar, jog Trojos Enėjo 

Pats nesutiko priimt ir žentu įvesdinti miestan. 
Rausia kiti duobes prieš vartus ir uolienas bei kartis 
Velka. Sugaudžia karan kruvinan vadindamas rūsčiai 

475 Ragas. Tirštu vainiku tada mūrus aplink apkabino 
Moterys ir vaikai, visus šaukia grastis pražūtinga. 
Dievnamin taipgi šventan Paladės pilin karalienė, 
Moterų būrio gausaus lydima, iškilmingai važiuoja 
Teikt dovanų; skaisčioji dukra Lavinija grečium, 

480 Šitiek nelaimių versmė, akis nudelbus žavingas. 

Motinos kopia vidun, smilkalais šventovė pakvimpa, 
Ir nuo slenksčių kilnių galinga malda pasilieja. 
„Deive narsos, karaliene karų, Tritoniete skaisčioji, 
Sviedmenį laužyk ranka grobiko frigų ir patį 

485 Trenk stačia galva smėlin, kad ties vartais augštais išsitiestų“. 
Uoliai juosiasi pats įtužęs kautynėsna Turnas. 

Jau, užsidėjęs šarvus, rausvai švytruojančius, šiurpso 
Žvynų variu, ir gaubia blauzdas žėruojantis auksas; 
Dar nedengti smilkiniai, prie šono žvangus kalavijas, 

490 Auksu tviska spindus nuo augštosios pilies pasileidęs, 
Plaka džiaugsmingai širdis, ir maga jau įveiktas priešas. 
Eržilas tartum pūnėj, pamautus nuo ėdžių sutraukęs, 
Dumia laisvai pagaliau ir, atvirą lauką pribėgęs, 

Neria ganyklon nerte, kunielių pulkan pasinešęs, 

495 Ar po bangas, kaip pratęs srovėj mėgiamoj pasinardyt, 
Sprandą užrietęs augštai, ir žvengia, ir drabsto kanopom, 
Dūkdamas sklaisto karčius per kaklą vilnim, per krūtinę. 

Jį Kamila štai, volskų voros lydima, susitiko 
Ir ties vartais pačiais nuo žirgo garbiai karalienė 

500 Šoko. Pasekdamas ją, tuoj žirgus palieka ir žemėn 
Smuko smukte ir visas būrys. Čia pat ji prabyla: 
„Turnai, jei tik narsus kiek gali savim pasikliauti, 
Ryžtuosi drįst ir pulti žadu aš gretas enėjėnų 
Ir vienui tik viena tirėnam raitiem pasipriešint. 

505 Leisk mano rankai kovos pavojus bandyt pirmutinei, 

Tu prie pylimo stok ir saugok pėsčias tvirtovę“. 
Turnas į tai, įsmeigęs akis mergaitėn siaubingon: 
„Gražna Italijos tu, kaip atsidėkoti, mergele, 

Žodžiais galiu ir darbais? Dabar jau visus tu kadangi 

510 Viršiji savo narsa, būk mano vargų bendrininkė. 

Kaip paskala ir siųstieji žvalgai patikina žinią, 
Priekin Enėjas godus raituosius, lengvai apginkluotus, 
Pasiuntė irypti laukų, o pats aižygiuoja dykynėm, 

Per stačius kalnyno gūbrius artėdamas miestan. 

Kelio miškingoj dauboj žabangus rengiu apgaulingus, 


Žiotis abi pragarmės ginkluotais apsiausdamas vyrais. 


Tu gi man viesulu pulk atitrypiančią vorą tirėnų. 
Bus su tavim Mesapas žvitrus ir jočiai lotynų, 
Taipgi Tiburto būrys, ir tu apsiimk vadovauti“. 

Taręs tatai, panašia jis kursto kalba ir Mesapą, 
Tr vadus bendrininkų kovon ir skuba į priešą. 

Yr klonys vingiuotais lanksmais, tarytumei skirtas 
Tykoti priešui klasta; jį lapų tamsus tankumynas 
Suremia šlaitais abiem, kur siauras teveda takas 
Ir ankštų griovos žiomenų vylingosios angos. 

Virš gilmenos, viršūnėj pačioj kalnagūbrio augšto, 
Tesias slapta lyguma, landynė saugi pasitraukti. 

Iš dešinės ir kairės užpultas gali pasipriešint 

Ar užimti gaubrius ir atšaižas uolų ritinėti. 
Žinoma čia kelių kryptim atbėga jaunuolis, 
Užima vietą tuojau ir sustoja tankmėj pražūtingoj. 

Į greituolę tačiau augštybių buveinėje Opį, 
Vieną iš šventos mergelių minios palydovių, 

Kreipės Latonos dukra ir šituos didžiai sielvartingus 
Tarė žodžius: „Žygiuoja karan Kamila šiurpulingan 
Ir, o mergele, tuščiai ji mūsų juosiasi ginklais; 

Ją branginu labiau už kitas. Ne nauja tai Dianos 
Meilė ir ne ūmai apsalo širdis sužavėta. 

Nes išdidus, nuo sosto keršiu pavarytas, Metabas 
Kai iš miesto garsaus senovinio traukės Priverno, 
Tarp jaugios kovų maišaties bebėgdamas griebė 
Kūdikį draug su savim tremtin palydu ir Kasmilos 
Motinos pakeistu kiek Kamilos vardu pavadino. 
Dūmė pats su vaiku nuošalin keterom ir beribiais 
Plotais miškų. Grūmojo jiešmai iš visur drebulingi; 
Volskų ginkluoti būriai skrajojo aplink pasipylę. 


Štai dar besprunkant sprukte aptvindęs krantus Amazėnas 


Tiško putom. Iš juodų debesų prapliupusios liūtys 


Šniokštė šniokšte. Jau rengėsi plaukt, bet meilė gurdeno 


Svarstęs vienaip ir kitaip, vos šitaip nuspręst besuskubo. 


Styri akstis, kurią galinga ranka kariauninkas 
Nešė drauge, diržingą gumbais ir užgrūdintą karščio. 
Apvyniojęs karnom ir žievėm kamščiamedžio dukrą, 

Rišo prie jos sviedimui smagiam ties viduriu koto. 
Jietim drūta ranka linguoja taip melsdamas dangų: 
„Tau ją, deivė miškų, Latonos dukra maloninga, 

Tėvas patsai aukoju tarnaut. Lekia oru nuo priešo, 
Pirmus jiešmus maldžiai nešdama. Teikis, deive, tarnaitę 
Savą priimti, patikėtą nūnai oram apgaulingiem““. 

Tarė ir ranka smagiai užsimodamas kotą 

Sviedžia. Tik kriokia sraumuo, ir viršum gargaliuojančios upės 
Skrieja skriste Kamila ant zvimbiančio virbo varguolė. 
Miniai tačiau grėsmingai artyn besibraunant, Metabas 
Kūlvirsčiais puola srovėn ir vaiką, dovaną deivei, 

Iš žolėtos vejos su akstim nugalėtojas rauna. 

Jo nei miestas kuris, nei namai priimt nesutiko, 

Jis ir pats atšiaurus nebūtų betkam nusilenkęs; 
Vienišas tarp piemenų kalnuotoj gyveno dykynėj. 
Dukrą krūmuose čia, tarp landynių žvėrių šiurpulingų, 
Mitino tešmenim kumelės bandos ganomosios, 

Pieną į gležnas speniais įmelždamas lūpas. 

Kai veblenanti dar vos pirmus pėdsakus spaudė 

Padais glebnais, jos delnus akstim aštria apginklavo 

Tr prie peties prikabino strėles ir kilpinį mažuolei. 
Vietoj aukso plaukuos ir vietoj ilgo drabužio 

Tigrės kailio danga nuo pečių per nugarą karo. 
Vaikiškas jietis tuomet dar rankom lepiom laidinėjo, 
Apvaliu taipgi diržu aplink galvą apsukus mėtyklę, 
Smogdavo gulbėn balton ar Strimono partrenkdavo gervę. 
Veltui daugelis ją tirėnų šalies moteriškių 

Geidė turėti marčia; Dianai visa atsidavus, 

Pomėgiui lieka strėlių ir mergystei, karštai numylėtai, 
Ištikima visados. Kad nebūtų degte užsidegus 

Karo žygin tokian ir teukrų vilioti išdrįsus! 

O kad dabar tarp manų ji būtų, brangi, palydovių! 
Kad jau lemtis ją gniaužia dilgi, sukrusk nebedelsus, 
Nimfa, plevent iš dangaus ir lotynų ribas aplankyki, 
Nuojautos ženklu gūdžiu kur verda kova šiurpulinga. 
Še, pasiimk ir trauk iš makščių kerštingają strėlę, 

Kad kuria, jei dristų kas žeist jos šventąjį kūną, 
Teukras, italas, visvien, man lygiai krauju atmokėtų. 
Kūną paskiau kankinės ir ginklus nepagrobtus nunešiu 
Aš debesim įdubiu ir tėvynės kapan pargabensiu“. 

Tarė, o ta, iš dangaus lengvu plazdendama oru, 
Nuūžė, viesulan debesų tamsian pasinėrus. 

Bet trojėnų vora prie mūrų tuo tarpu artėja, 
Taipgi etruskų vadai ir raitieji visi kariauninkai 
Joja gretom, surikiuoti būriais. Po lygumą visą 
Žengia ir trypia žirgai; rungdamiesi su tramiddomais žąslais, 
Šičion muistos ir ten. Pašiurpo plačiai geležinis 
Laukas akstim, ir dega lygmė, švytruodama ginklais. 
Pusėj irgi anoj Mesapas ir eiklūs lotynai, 
Koras su broliu taip pat ir sparnas mergaitės Kamilos 
Slenka lauku vieni prieš kitus ir, atsčiai atitraukę, 
Tiesia pirmyn jiešmus dešinėm ir smaigstėm mojuoja. 
Žvengia įkaitę žirgai ir klega artėdami vyrai. 
Jau ir, atstan sviedimo aksties prislinkę, sustojo 
Šalys abi. Ima žaibiškai pult bei prunkščiančius ragint 
Žirgus klyksmu ir ininka strėles iš visur laidinėti. 
Sniegenų lyg tirštuman paskendo dangus apsiniaukęs. 

Metasi šuoliu ūmai Akontėjus veržlus ir Tirėnas, 
Vienas prieš kitą smaigstes atrėmę tvirtai, ir pirmieji 
Drimba griausmingu trenksmu. Krūtinę priešais krūtinę 
Skelia žirgai, šūka nešdamies. Akontėjus, ištvotas 
Žaibo tarytum sparta ar mėtyklės svoriu sviedžiamuoju, 
Kūlvirsčiais sminga toli, oran iškvėpdamas dvasią. 
Eilės pakrinka išsyk. Dangstydami nugaras skydais, 
Grežias lotynai atgal ir žirgus pasuka miestan. 
Vejas trojėnai raiti, Azilas būriam vadovauja. 
Jau prie vartų pačių artėjo lotynai, ir vėlei 
Aidi padangė šauksmu, ir sprandus gręžia liaunuosius: 
Nešas žirgai brizgilais palaidais atgalion išsitiesę. 
Tartum pakaitom bėgdama kunkuliuojanti jūra 
Srūva čia žemės linkan, ir ritas putodamos vilnys 
Virš uolų, ir smėlio ribas atvingiuodama vilgo. 
Čia, sraujai verždamos sūkuriais, atskalautąjį žvirgždą 
Velka atgal ir krantus, nuslūgstant sėkliui, palieka. 
Dukart mūrų linkan vijos bėgančius rutulus teukrai, 
Dukart ginklu aiblokšti žvalgydamies nugaras dengia. 
Trečiakart tik pagaliau, grumtynių karštai susikibus, 
Rizga eilė su eile sumišai, vyras renkasi vyrą. 
Mirštantys čia ima šaukt ir vaitot, ir ginklai bei kūnai 
Maudos kraujo klanuos; su lavonais karių susimaišę, 

Leizgyviai raitos žirgai, ir užverda kova drebulinga. 

Remulo betgi paties nedrįsęs užpult, Orsilochas 

Jietim smogė žirgan, ir akstis paausin įsikirto. 

Stojas piestu, krūtinę augštai iškėlęs, ristūnas, 

Siunta, sugeltas žaizdos, ir plaka kanopomis orą. 

Ritasi žemėn tasai. Katilas blaškia Iolą, 

Blaškia galinčių taip pat Herminijų, milžiną kūnu, 

Didį ginklu ir narsa. Be šalmo galva geltonplaukė, 

Nepridengti ir vyro pečiai, net žaizdų nepabūgsta. 

Šitoksai stoja kovon. Į galingus pečius paleistoji 

Dreba įstrigus akstis ir sopuliu raičioja kūną. 

Plūsta srovėm pajuodę kraujai. Lenkčiom vienas kitą 

Žudo plienu ir jieško mirties nuo žaizdų šlovingiausios. 
Bet pačiam kovos sūkury Kamila, amazonė, 

Pusnuoge krūtine, strėline pasijuosusi siaučia, 

Tr čia kotus liaunus ji tankiai ranka sklaidinėja, 

Dviašmeniu čia kirviu dešinė nenuilsiamai žneksi. 

Žvanga pečiai kilpiniu auksiniu ir ginklais Dianos. 

Kartais netgi pati, kai bėgt vejama pasileidžia, 

Kreipia kilpinį atgal ir taiko virpčiu apsigręžus. 

Spiečias aplink šauni palyda Italijos dukros: 

Ir Larina, ir Tula, Tarpėja, kuri krato varinį 

Kirvį; jas Kamila, dievaitė pati, pasirinko 

Sau papuoštim, tarnaites žvitrias per karus ir per taiką. 

Lyg Termodonto srovėm trakietės risčia amazonės 

Kaukši kanopom ledu ir puošniaisiais šarvais rungtyniauja, 

Ar Hipolitės būry, ar Marso Pentezilėjai 

Grįžtant kilniam vežime, triukšminga vora moteriškių 

Pusmėnuliniais kaukte ima kaukt mostiguodama skydais. 

Ką, mergaite klaiki, parblekši smaigų pirmutinį, 

Ką paskiausią ir kiek lavonų žemėn priklosi? 

Klitijaus sūnų pirma Eunajų, kuriam neužstota 

Smeigia ilga egle besismelkiančiam priešais krūtinę. 

Vemdamas kraujo srovėm, jis krenta ir kruviną žemę 

Graužia dantim, ir ant savo žaizdos jau mirdamas raitos. 

Lirį tada ir Pagazą podraug; jų vienas kai tempė 

Sužeisto žirgo vadžias, bekrisdamas pats, o antrasis 

Gręžėsi tiest dešinės, beginklis. virstančiam draugui: 

Dribo susyk abudu smegčia. Paguldo Amastrą, 

Sūnų Hipoto, tada, iš toli puola vytis Terėjų 

Ir Harpaliką jiešmu, ir Demofoontą, ir Chromį; 

Kiek tik paleido smaigų mergaitė, ranka užsimojus, 
Tiek mirtinai krito frigų karių. Štai nešas Ornitas 
Japigų žirgu toli, medžioklis šarvais neregėtais. 

Jo plačius kariauninko pečius gaubia kailis nudirtas 
Veršiui narsiam. Calva pridengta išžiodytais klaikiai 
Vilko nasrais, tik švyti balti žandikaulių dantys. 

Kaimo akstis jo rankų sauga. Patsai trepinėja 

Vyrų pačiam sūkury, visa galva už juos pranašesnis. 
Jį užpuolus dabar (bepigu vorai bėgt pasileidus), 
Perveria ir širdim dar šitaip įniršusia taria: 
„Dingojais tu, tirėnai, miškuos dabar žvėris vejoji. 

Štai diena, kuri niekais pavers ginklu moteriškės 
Pagyras tavo tuščias. Ne menką betgi tu vardą 
Manams parneši tėvų: kritai nuo smūgio Kamilos. 
Butą ir Orsilochą tada, kūningus trojėnų 

Milžinus du, bet Butą virpčiu nusigręžusį smeigė 

Tarp šarvų ir šalmo plyšin, kur sprandas jojikui 
Baltuoja ir kairėj kur skydas nuo žasto nukaręs. 

Gena lanku didžiuliu, pati bėgdama, Orsilochą, 

Metas ūmai iš rato vidun ir vejantį vejas. 

Stiebias tada ir drūtu kirviu per ginklus ir per kaulus 
Žneksi po smūgio smūgiu, nors šaukės tasai ir maldavo. 
Iš žaizdos šilti jam veidą smegenys vilgo. 

Reginį šį išvydęs, staiga apstulbo sumišęs 

Auno karingas želmuo, kurs gyvena augštuos Apeninuos, 
Vyliais liguras buklus, kol leido lemtis suvedžioti. 

Jis, kai išvengt kovos bėglumu nepajėgsiąs išvydo, 

Nei karalienės atremt besismelkiančios nebevaliosias, 
Ėmė pinkles gudraudamas spęst ir, suktai apsimetęs, 
Pradeda taip: „Kas zi čia prakilnaus, jei merga pasikliauna 
Žirgu narsiu? Sustok ir grumtynėm save patikėki 
Žemėj lygioj su manim ir ruoškis pėsčia rungtyniauti. 
Tuoj paaiškės, kam geru nesibaigs plepalai pagyringi“. 
Tarė, o ta, šėldama ir kandaus įgelta pašiepimo, 
Perduoda žirgą laikyt ir ginklais lygiais rungtyniauja, 
Kardu nuogu pėsčia ir glodnuoju skydu šaltakraujė. 
Tardamas pats, laimėjęs klasta, ima bėgt jaunikaitis 
Ir, vadžias apgręžęs mitriai, atgal pasileidžia, 
Trypianiį žirgą šūka geležiniais kuiena pentinais. 

715 „Pliuški ligure, tuščiai didžiuojies širdy pasipūtęs, 
Veltui tėvynės suktų žabangų griebeis, apgavike, 
Sveiko tavęs nė klasta neparneš išdavikiškam Aunui“. 
Tarė taip karžygė ir padais lakiais, užsidegus, 
Pralenkia žirgą lenkčiom ir, priešais pagriebus už žąslų, 
720 Puola ir keršto krauju atsiteisia už piktadarybę. 
Vanagas tartum lengvai nuo augštybės kalnų pranašingas 
Vejas balandį sparnais, pakilusį padebesysna, 
Gniaužia pagriebęs gniaužte ir riestaisiais nagais mėsinėja. 
Sminga iš erdvių tada ir plunksnos išrautos, ir kraujas. 
725 Stebi tatai, įsmeigęs akis, ir žvilgiu tyrinėja 
Tėvas dievų ir žmonių nuo sosto augštybių Olimpo. 
Viešpats Tarchoną dabar tirėnų kovon kruvinojon 
Kursto ir akstinais įžiebia dagiais įtužimą. 
Tarp besitraukiančių tad vorų ir kirstynių Tarchonas 
730 Nešasi žirgu šūka ir žodžiais akstina vyrus, 
Šaukia kiekvieną vardu ir grąžina kovon išsklaidytus. 
„Išgąstis koks, o vangūs visad ir atšalę tirėnai, 
Nusmelgė jus ir kokia neviltis taip širdį sukaustė: 
Moteris veja silpna šauniąsias voras išsklaidytas. 
735 Kam dešinėm nešiojam jiešmus, kam tuščiai kalaviją? 
Nesat nerangūs tačiau dūkimui nakties ir Venerai 
Ar kai švilpa lenkta į Bakcho chorus pavadina, 
Kur linksmybės puotos ir lūžta stalai nuo gėrimų. 
Čia jum salsta širdis, kai auką žynys palaimingą 
740 Skelbia ir vaišių riebių į tankiuosius alkus pasikviečia“. 
Taręs tatai, pats žirgą kamšon, mirties nepabūgęs, 
Dirgina ir tiesiog prieš Venulą nešas audringai. 
Rauna nuo žirgo raute ir, dešine priešą aprėpęs, 
Spaudžia kietai glėbin prieš save ir nusineša šuoliais. 
"5 Aidi dangun balsingi šauksmai, ir kaip vienas lotynai 
Dėbt į jį akimis. Su vyru ir ginklais Tarchonas 
Žaibiškai neria lygme. Nuo smaigalio jam tada jieties 
Geležį laužia jis sau ir vietos nuogos grabalioja 
Mirštamai žaizdai įskverbt, o tas atsispirdamas dangstos 
750 Dešine nuo gerklės, jėga atsitvodamas jėgai. 
Skrisdamas tartum augšiai gelsvasis erelis pagriebęs 
Slibiną neša, nagais riestaisiais mėson įsigėręs. 
Ber sužeista vingiuotom lanksmom raitinėjas gyvatė, 
Žvynais pašiurpus stačiais, ir šnypščia nasrais išsižiojus, 

Kaklą augštyn riesdama, o tas besirungiančią sunkiai 
Irgi, kumpu prirėmęs snapu, sparnais plaka aiterą. 
Ne kitaip iš tiburų voros ir grobį Tarchonas 

Neša smagus. Klotim sekdami ir vado paveikslu, 
Puola majonų pulkai. Likimo tada pasmerktasis 
Žvitrią Kamilą pradžioj jiešmu ir gudrybėm Aruntas 
Taikstos apeit pasaliai ir jieško sėkmės palankiausios. 
Kur tik vorų sūkurin šėldama ima neštis mergaitė, 
Skuba Aruntas tenai ir pėdsakus žvalgo bežadis. 

Kur grįždama bekeltų žingsnius, įveikusi priešą, 

Ten vogčiom jaunuolis lakias tuoj kamanas kreipia. 
Dirsteli šičion ir ten ir, aplinkui visus išklajojęs 
Priėjimus, taiklia klastūnas akstim užsimoja. 

Deivei Kibelos kadai Chlorėjus žynys pasišventęs, 
Ginklais frigų šaunus, žėravo toli ir putotą 

Akstino žirgą, kuriam ant kailio žvynai variniai, 
Auksu sagstyti žibiu, tarytumei plunksnos kūpsojo. 
Purpuriniu pats degąs melsvumu, papuoštim užsieninėm, 
Likijos kilpiniu Gortinos smaigtes laidinėjo. 

Žvanga žynys kilpiniu per pečius auksiniu ir žėruoja 
Tviskančiu auksu skydu. Apsiausto klostes safraninio, 
Čežančią drobę, gelsvu jis auksu mazgan suglamžavo. 
Tunika raštais marga ir ant kojų šarvai svetimšaliai. 
Jį Kamila, ar kad Trojos ginklus nugabentų maldyklon, 
Ar kad medžioklė šauni auksiniu laimikiu pasipuoštų, 
Vieną iš visos grumtynių spūsties kariauninką, 
Neatsargi vejojo aklai po ištisą vorą, 

Grobio ir gražmenų moteriškės aistra užsidegus, 

Kolei iš pasalų akstim pagaliau prisitaikęs, 

Sviedžia, galybes dangaus maldaudamas šitaip, Aruntas: 
„Sarge Soraktės šventos, augščiausias dievų, Apolone, 
Garbinam pirmą tave, tau kaitrą ant laužo pušinę 
Kurstom ir ant karščio ugnies, maldumu pasikliovę, 
Po gausias basi žarijas tarnaudami žengiam. 

Šį pažeidimą garbės duok, tėve, nuplaut, visagali, 
Mūsų ginklu. Ne grobinio sau įveiktosios mergaitės 
Ar šarvų laimėtų prašau, — man žygiai kitoki 

Garbę suteiks. Jei mano smūgiui nelemtoji pabaisa 
Persmeigta kris, mielai begarsis namo parkeliausiu“. 
Dalį maldos Apolonas skaistus širdim maloninga 

Teikės išgirst, dalis gi lakiam dvelkime išsisklaistė: 
Kad tučtuojau mirtinai sumišusią klotų Kamila, 
Linkteli jam; gimtinę tačiau pargrįžus kalnuotą 
Draudžia išvyst, ir pietys viesulais nušvilpina šauksmą. 
Tad, paleista dešinės, kai suzvimbė jietis per orą, 
Tuoj akis įžvalgias ir dėmesį link karalienės 
Suspietė volskai visi. Nė maž ji pati nebepaiso, 

Nė kad zvimbia strėlė ir iš erdvių augštų atkeliauja, 
Kol akstis nedengton krūtin atlėkusi sminga 

Ir, įstrigus giliai, mergystės kraujan įsisiurbia. 
Puola artyn palydovės gąsliai ir krentančią vadę 
Stveria glėbin. Ima bėgt prieš visus išgąstingai Aruntas, 
Plaka džiaugsmu ir dreba širdis, ir jau nebedrįsta 
Nei pasikliauti akstim, nei krūtinės strėlėm atstatyti. 
Tarntum vilkas tasai, kol priešo ims persekioti jietys, 
Klystkeliais nešas tuojau kalnynan augštan pasislėpti, 
Piemenį ar nemažą smaugte pasmaugęs veršioką, 
Piktadarys, išdrįsęs pervirš, baimingą paspaudęs 
Uodegą papilvėn, tik kuria miškan kai patrakęs. 
Ne kitaip iš akių ir pakrikas dūmė Aruntas 

Ir, bėgimu pasikliovęs aklai, tarp ginklų pranyko. 
Ji mirdama rauna jietį ranka, tačiau geležinis 

Styri giliai žaizdoj įstrigęs tarp šonkaulių smaigas. 
Glemba bekraujė blyški, mirties rakinamos stingsta 
Akys ir blunka spalva nuo skruostų, kadai purpurinė. 
Dvasią iškvėpdama, į Aką tuomet bendraamžę 
Kreipias, kuri už visas Kamilai pati nuolankiausia 
Ir su kuria dalinos širdim, ir šitaip jai sako: 

„Aka brangi, lig šiol įmaniau, dabar nualsino 

Kartis žaizdos, ir tamsoj aplinkui visa juodija. 

Bėk ir Turnui skubiai liepimą pranešk paskutinį: 

Jis testoja kovon ir teukrus sulaiko nuo miesto, 

Lik tad sveika“. Sulig tuo žodžiu, paleidusi tvarsles, 
Šliaužia žemyn valia nesava. Tuomet atsileidžia 
Palengva sąnariai šaldami, liaunus kaklas nusvyra 

Ir galva, mirties lenkiama, ir iškrenta ginklai. 
Aikteli, ir pagieži šešėliuosna sprunka gyvybė. 

O tuomet skardena žvaigždes auksines begalinis 
Klyksmas minios: žvėrėja kova, parbloškus Kamilą. 
Puola susyk eilėm suglausiom visa teukrų galybė, 

Smelkias tirėnų vadai, lekia gretos arkadų Euandro. 
Sargė Trivijos tačiau Opis jau seniai atsisėdus 

Nuo augštos keteros kovas negąstaudama stebi 

Ir, kai išvydo toli tarp šėlstančio klyksmo jaunuolių 

Negailestingos mirties sužnekintą klaikiai Kamilą, 

Šitaip prapliupo balsu, iš krūtinės gelmių sudejavus: 

„Vai, žiauria, perdaug jau žiauria, mergel, apmokėjai! 

Žygį bausme, kad teukrus karu užliest kėsinaisi! 

Nei tau, miškuos kad Dianą gerbei vieniša, nepadėjo, 

Nei, kad mūsų strėles ir lanką per petį nešiojai. 

Bet karalienė tava be garso tavęs nepaliko 

Jau paskutiniam kely, ir tautos minės tavo mirtį. 

Rausti neteks dėl kalbų, kad kritai neatkeršyta vargšė, 

Nes, kas tik žaizda nedora tavo palietė kūną, 

Kaltę mirtim apmokės“. Buvo kapas Dercėno karaliaus, 

Kalno papėdėj augštai supiltas iš žemių didžiulis, 

Gaubtas senos Laurenio pilies ąžuolų pavėsingų. 

Deivė žavinga išsyk, kaip viesulas čia atplasnojus, 

Nutūpė ir nuo augšios Aruntą kalvos žvalginėja. 

Kai tik krykščiant džiugiai ir pučiantis veltui išvydo, 

„Kur“, tarė ji, „apsigręžęs sprunki? Kreipk čia savo žingsnį, 

Čia sau jieškok pražūties, kad Kamilos vertas atsiimtum 

Dovanas. Nežadi krist net Dianos strėlių paklupdytas?“ 

Tarė ir griebėsi traukt trakietė strėlės lengvasparnės 

Iš auksuotų makščių ir, stvėrus įširdusi ragą, 

Tempė tolyn, kol viens su kitu suėjo lenktieji 

Lanko galai ir augšty lygiam jau rankos lytėjo: 

Smaigalį plieno kairė, dešinė gi krūtinę ir templę. 

Vos tik zvimbimą strėlės ir ūžesį oro Aruntas 

Spėjo išgirst, kai plienas staiga įsismeigė kūnan. 

Jį draugai gargaliuojantį jau ir iškvapstantį dvasią 

Dulkėse svetimų laukų užmiršę palieka, 

Augšio Olimpo švieson sparnuota Opis nupleveno. 
Pirmas sparnas kairys bėga, vadės netekęs Kamilos. 

Rutulai bėga kas kur, bėga netgi smarkus Atinatas. 

Išsklaidyti vadai, ir būriai vieniši be vadovų 

Nešas link mūrų saugių, apgręžę galvotrūkčiais žirgus. 

Ir jau niekas veržlių ir žūtį nešančių teukrų 

Nebevaliojo laikyt strėlėm ar stabtelėt priešais, 

Bet lankus ant pečių apglebusių neša palaidus. 

875 Trata žirgai trypdami kanopom po lauką dulkėtą. 
Ritas tamsiu debesim link miesto sukeltos verpetais 
Dulkės, ir, nuo bokštų sargos krūtinės moteriškės 
Mušdamos, klykia klykte ir žvaigždynus dangaus nųskardena. 
Tuos gi, kurie pro atvertus vartus pirmi įsibrovė, 

880 Spaudė, be to, kamšatis, su priešu gretom susimaišius. 
Tad nelemtos neišvengia žūties, bet mieste gimtajam, 
Jau ant slenksčio paties ir mūrų apsaugotiem dvasią 
Pervertiem reikia iškvėpti.  Vartus kiti uždarinėja: 
Nei draugam jau kelio atvert, nei vidun nebedrįsta 

885 Meldžiančių bejsileist. Siaubingos užverda skerdynės: 
Įėjimus vieni gina ginklu, kiti metas ant ginklų. 
Atskirti prieš veidą tėvų ir akis ašarotas 
Ritas vieni stačia galva griovin, grūdami kamšalynės, 
Akstina žirgus kiti ir nešas, aklai pasileidę, 

890 Tranko vartus ir velkėm staktas diržingom užstumtas. 
Įkaršty mūšio klaikiam nuo mūrų motinos pačios — 
Meilė tėvynės jautri jas kursto, išvydus Kamilą, — 
Svaido jiešmus, trepinėja gąsliai ir, ąžuolo kieto 
Kuokom ir virbais mėgdžiodamos kaitintais plieną, 

895 Svyra nuo mūrų briaunos ir mirt užsidega pirmos. 

Turną tuo tarpu miške svaigina žinia šiurpulinga; 
Atnešė siaubą Aka ir sukurstė širdy sumišimą: 
Krito kovoj narsi Kamila, sutriuškinti volskai. 
Veržtis įnirio piktai ir, mūšį laimėdamas, priešas 

900 Visa užgrobė jau, ir negandas drebina mūrus. 
Šėldamas jis (ir Dzeuso valia taip žiauriai reikalauja) 
Užimtus meta gūbrius ir apleidžia alkus erškėčiuotus. 
Vos iš akių pradingo jisai ir jau drožė per lauką, 
Kai Enėjas garbus daubon nekliudomas žengia, 

905 Perkopia kaubrą kalvos ir palieka girias pavėsingas. 
Taip abu su savais paskubom daliniais pasileido 
Miesto linkan, ir tarpu trumpu viens seka po kito. 
Vos tačiau tolumoj laukus, parūkusius dulkėm, 

Spėjo Enėjas išvyst ir Laurento voras pastebėti, 

910 Turnas Enėją susyk įnirtusį pult atpažįsta 
Ir atitrepsint padus ir žirgus aiprunkščiant išgirsta, 
Baregint stotų kovon ir ryžiųs ginklu susigrumti, 

Jei hiberų gelmėn žirgų nukamuotų rožinis 
Foibas nenardytų dar ir nakties po dienos negrąžintų. 
915 Baudžias prieš miestą nakvot ir sienom pylimą tveria. 

Turnas kai lotynus sugniužintus klaikiai išvydo 
Marso galybės rūsčios ir žodžio tesėt reikalaujant 
Bei žvilgius visų į vieną tik jį susitelkus, 
Neatlaidžia įkaista narsa. Laukuos tartum punų 
Sužeistas liūtas tasai medžiotojų sunkiai krūtinėn 
Šoka kovon jau tada pagaliau: iškupusiu purto 
Sprandu karčius išdidžiai ir įsmeigtą jietį plėšiko 
Triuškina atkaklus, ir nasrais riaumoja kraujuotais. 
Ne kitaip kaitulys ir Turno smarkaus įsižiebia. 
Kalba karaliui tada, pradėdamas šitaip, audringai: 
„Gursto dėl Turno nėra. Pažadų tenedrįs enėjėnai 
Vangūs atidėliot, nė sutario žodžio nepaisyt. 
Stoju kovon. Nešk, tėvai, aukas ir sutartį laimink. 
Ar štai ši mana dešinė pragaran dardanėną, 
Azijos bėglį, nutrenks — tesėdi ir veizi lotynai — 
Ir aš vienas plienu vėl garbę visiem atkovosiu, 
Ar tenugali mus ir valdo Laviniją žmoną“. 
Jam ramia širdim atsako šitaip Lotynas: 
„O šaunus jaunuoli drąsa, juo tu audringesnis 
Ir narsingesnės širdies, tuo man įsakmiau priderėtų 
Patarinėt ir visus pavojus baugščiau apgalvoti. 
Tau tėvo Dauno šalis, tau miestų daug teks, užvaldytų 
Kalaviju, tau aukso nestigs ir dosnumo Lotyno. 
Lacijuj ir Laurento laukuos dar ne badas mergaičių 
Net garbingos kilties. Leisk man atvirai pasakyti 
Žodį teisybės karčios ir štai ką širdin įsidėki: 
Man nevalia nė už vieno išduot ankstesniųjų jaunikių 
Savo dukros: taip Žmonės visi ir dievai pranašavo. 
Vien tik iš meilės aš tau ir kraujo tik tau giminingo 
Ir dėl manosios raudų nutraukiau ryšius bičiulystės: 
Ginklo nedoro griebiaus ir jaunąją žentui išplėšiau. 
Nuo tada kokia užmačia ir vaidai neatstoja, 
Turnai, regi, nuo manęs, kiek pirmas tu pakeli vargo. 
Dukart kovoj įveikti kruvinoj vos beginam miestą — 


232 


3 


(i 


45 


50 


55 


60 


70 


DVYLIKTOJI GIESMĖ 


Viltis italų visas. Mūsiškių krauju tebekaista 

Tibrio srovė ir plotai laukų tebebaltuoja kaulais. 

Kam vis svyruoja ir kas man protą visad suklaidina ? 

Jei po Turno žūties priimti draugais pasiruošęs, 

Kol prie gyvos dar galvos šių rietenų baigt nesiryžau ? 

Ką pasakys italai visi, ką rutulai gentys, 

Jeigu aš mirčiai tave — tebaudžia lemtis mano melą — 

Išdaviau, kad geidei dukters ir manos giminystės? 

Žvelk, kaip sėkmė permaininga kovos. Pagailėk ilgaamžio 

Tėvo, kuris Ardėjoj gimtoj dabar išsiilgęs 

Liūdi toli“. Kalba išdidaus nesuminkštinto Turno: 

Smarkauja dar pasiučiau ir pikčiau ima gydomas sirgti. 

Spėjo tik žadą atgaut, kai šitaip balsu užsipuola: 

„Kiek dėl manęs, o tėve brangus, kremties sielvartingai, 

Liaukis, prašau, ir garbę mirtim man duok apmokėti. 

Dešine, tėve, ir aš strėlės ir geležį taiklią 

Laidau, ir iš manosios žaizdos kraujai pasilieja. 

Motina bus jam deivė toli, kad bėglį pridengtų 

Moteriškės migla ir šešėly niekiam pasislėptų“. 
Posūkio naujo kovos pabūgus tačiau karalienė 

Rauda mirties laukdama ir žentą įkaitusį glėbia: 

„Turnai, dėl ašarų šių, jei teberusena Amatai 

Tavo širdy pagarba, senatvės viltie vienatinė, 

Tu, paguoda varge, valstybę ir šlovę Lotyno 

Tu telaikai, teatremi tu visą šlyjaniį namą, 

Vieno tave teprašau: su teukrais paliauk rungtyniauti, 

Koks beištiktų tave imtynių šitų likimas, 

Turnai, ištiks ir mane; paliksiu nekenčiamą šviesą, 

Žentu Enėją manu belaisvė pati neregėsiu“. 

Motinos šiuos žodžius Lavinija girdi ir rauda, 

Dega pasruvę skruostai; ją gėdos kaitrus paraudimas 

Svilina visą ugnim ir veidan liepsnojančian muša. 

Purpuriniu lyg kas rausvumu drambliakaulį indų 

Sutepė tartum kraujais ar tarp rožių gausių baltutėlės 

Tvaska lelijos žara, taip veidas mergaitės paraudo. 

Meilė virpina jį, ir veidas įsminga mergaitėn, 

Dega kovon dar karščiau ir tiek tepasako Amatai: 

„Ne, prašau, ne su ašarom, ne, ir ne nuojauta juoda 

Marso lemtingon kovon lydėki mane išžygiuojant, 

Motin, ir Turnas mirties nebegali laisvai sugurdenti. 

Pasiuntiny Idmonai, žodžius šiuos mano nemielus 
Frigų valdovui pranešk: vos tik Aušra rytmetinė 
Purpuriniu ims raust vežimu dangun atbildėjus, 
Tenevedie trojėnų prieš mus, te rutulų ginklai 

Ilsis su teukrais drauge, mes savo krauju nuraminsim 
Ginčą, Laviniją šiam sau žmoną lauke iškovokim“. 

Tuos ištaręs žodžius ir rūmuosna tuoj parskubėjęs, 
Geidžia žirgų ir veizi smagus, kaip žvengia prieš veidą. 
Oritija juos davė pati, prašmainybę, Pilumnui, 
Spindinčius skaisčiai sniegu, eiklumu Jenkte lenkiančius vėjus. 
Apsupa juos vežėjai guviai ir pliaukšinčias garsiai 
Ploja delnais krūtinės, ir šukuoja karčius garbanotus. 
Purpsančiais pats ir auksu tada, ir skaistvariu baltu 
Dengias šarvais per pečius, priderina dar patogumui 
Kardą ir skydą podraug, ir šalmą ragais raudonkuokščiais, 
Kardą, kurį dievaitis ugnies pats nukalė Daunui 
Tėvui ir Stikso bangon švytruojantį pats panarino. 
Jietį diržingą tada, prie pastapo atremtą augšto 
Menės pačiam vidury, aurunko Aktoro ginklą, 

Griebė sriebte smarkybe jėgos ir drebančią purto 
Klykdamas: „O niekada manųjų šauksmų neapvylus 
Jietie, štai metas dabar: tavim Aktoras didis mojavo, 
Turno tiesė mojuoja nūnai. Leisk blokšti lavoną 

Ir šarvus galinga ranka nuplėšt ir sužnekint 

Pusvyrio frigų lepnaus, ir plaukus smėly sudarkyti, 
Varvančius riebia mira ir kaitria geležim garbiniuotus“. 
Verda iš įniršio taip, ir veidas aplink kibirkščioja, 
Dega degte ir svaido žaibus jo veriančios akys: 

Lyg imtynių pradžioj įninka maurot išgąstingai 
Veršis balsu ir bando ragais badyt įtužimą, 

Medžio liemenin įsirėmęs, ir vėjus vilioja 

Smūgiais imčių, ir žaidžia kovas, drabsiydamas smėlį. 

Ne mažiau ir Enėjas smarkus savo motinos ginklais 
Troškulį kursto kovos ir siundo savy įtužimą, 
Džiaugias, kad baigs pagaliau sutartim pasiūlytą ginčą. 
Guodžia tada baimingus draugus ir Kūdintį Julą, 
Aiškina valią lemties ir liepia karaliui Lotynui 
Atsaką vyram pranešt ir gaires taikos nustatyti. 

Kai tik rytojaus diena brėkšdama spinduliais apibėrė 
Kalno gūbrius ir vos iš gelmės sūkurių išsinardė 

Saulės žirgai, šnirpšlėm iškeltom šnarpščiodami liepsną, — 
Dvikovai plotą lygmės ties didinga pilim atmatavę, 
Rutulai bei trojėnų kariai išlygina vietą; 

Židinius taiso aukom ir bendriesiem dievam iš velėnų 
Aukurus viduryje. Kiti vandenį neša ir ugnį; 
Smilkinius lapai šventi, prijuostė melmenį dengia. 
Žengia pirmyn auzonėnų pulkai ir smaigstėm ginkluota 
Grūdas minia pro pilnus vartus. Iš čia pasipylė 
Teukrų galybė visa ir tirėnai, kas kaip apginkluoti. 
Ne kitaip šarvuoti plienu, kaip kad Marso siaubinga 
Šauktų kova. Tūkstantinėj kamšoj ir patys vadovai 
Purpuru žėri rausvu ir auksu tvaskėdami siaučia. 

Ir Azilas narsus, ir Mnestėjus genties Asarako, 

Ir Neptūno želmuo Mesapas, šaunus žirgininkas, 
Ragui sugaudus, savan kai nuotolin stojo kiekvienas, 
Įbeda žemėn akstis ir skydus prie virpčių atlošia. 
Moterys smalsios tada ir beginklė minia pasipylus, 
Seniai silpnuoliai taip pat ant kuorų pilies sugužėjo 
Ir ant stogų, ant vartų kiti iškilių susibūrė. 

Bet Junona nuo Albos kalvos, kaip dabar ji vadinas, — 
Kalnas nei vardo tada, nei garso šlovės neturėjo, — 
Žvelgė tolin laukų ir stebėjo abi apginkluotas 
Teukrų ir Laurento eiles bei miestą Lotyno. 

Vienu matu šiuos taria žodžius ji seseriai Turno, 

Deivė dievaitei, kuri viešpatauja šniokščiančiom upėm 
Ir ežeram. Jupiteris šia, augštybių karalius, 

Teikės išaugštint garbe, kad pažeidė jos nekaltybę. 
„Nimfa, srovių papuoštie, brangiausioji manajai širdžiai, 
Vieną tave, kaip žinai, iš visų lotynių, kuriom tik 
Guolin teko įkopt nedėkingan didingojo Dzeuso, 

Vieną išskirčiau tave ir dangų mielai dovanočiau. 
Skausmą patirsi, žinok, ir, Juturna, manęs nepakaltink. 
Kol, kaip atrodė, Lemtis ir parkos pasparą leido 
Lacijui teikt, tol Turną dengiau ir mūrus tavuosius. 
Dalią nelygią dabar sutinka, regiu, jaunikaitis, 

Parkų štai diena ir smurtas artėja siaubingas. 

Akys negali regėt nei šios sutarties, nei grumtynių. 

Tu, jei broliui savam išdrįstum ką veiksmingesnio, 
Tuoj, kaip ir dera, sukrusk. Gal vargšui dalia palengvėtų““. 
Baigė, ir ašaros jau iš Juturnos akių pasiliejo, 

Ir krūtinėn žavion tik tvaksi ranka ir kartoja. 

„Ne verkšleni tau metas dabar“, Junona priekaištauja: 

„Skubink ir iš mirties išplėšk, jei begalima, brolį 

Ar įpainiok karan ir sutraukyk varžtus sutarimo; 

Drįsk, tau patariu aš“. Paskatinus šitaip, paliko 

Geliamą skausmo dagaus ir širdim dvejojančia ryžtis. 
Betgi karaliai, siebėk: didingas važiuoja Lotynas 

Keturkinkiu iškilniai vežimu; jam smilkinius juosia 

Du kartus po šešis spinduliai, žibėdami auksu, — 

Sentėvio Sauliaus žymė; atkanka Turnas dviem širmiais, 

Dviem plačios geležies ranka mojuodamas jietim; 

Čia Enėjas garbus, romėnų genties įkūrėjas, 

Sidabriniu švytruoja skydu ir dangiškais ginklais 

Ir antroji viltis Askanijus Romos didingos 

Žengia greta iš stovyklos su juo, ir apdaru baltu 

Paršą šeriuotą žynys ir nekirptą avį dvižiemę 

Neša ir ant aukurų liepsnojančių gyvulius kloja. 

Šie, atgręžę akis į tekančią rytmečio saulę, 

Barsto javus ranka su druska ir, plaukus nukirtę 

Virš smilkinių geležim, iš indų aukurus šlaksto. 

Kardą ištraukęs tada, dievotas meldžias Enėjas: 

„Šaukiančiam taip man, Saule, dabar paliudyk, ir Žeme, 

Šitokius dėl kurios vargus pakelt įgalėjau, 

Tėve ir tu visagali dievų ir žmona kilminga, 

Bent dabar išklausyk, meldžiu, ir Mavortai šlovingas, 

Viešpatie, kurs dievybės mostu karam vadovauji; 

Upių sraujų ir šaltinių šaukiuos, ir visų šventenybių, 

Kokios bebūtų danguj ir mėlynėj tamsioj vandenynų: 

Tektų kariais laimėt Auzonijos atžalai Turnui, 

Sutariam, kad įveikti Euandro traukiasi miestan, 

Julas šalį apleis ir niekad kariaut enėjėnai 

Nebesukils ir nežvangins plienu prieš šią karalystę. 

Bet jei Pergalė lems laimėjimą mums dovanoti 

(To veikiau aš tikiuos ir dievai tat veikiau tesuteikia), 

Nei aš teukrų valdžios italams liepsiu klausyti, 

Nei viešpataut geidžiu: lygiais įstatymais tautos 

Nenugalėtos abi amžina sutartim tesijungia. 

Duosiu dievus ir apeigas jiems, te uošvis Lotynas 

Vadas vyriausiasis bus, te uošvis kilniai viešpatauja; 

Teukrai man miestą statys, jam duos Lavinija vardą“. 

Šitaip Enėjas pirma; po jo tada jau Lotynas, 
Keldamas žvilgį dangun, žvaigždynuosna dešinę tiesia: 
„Taipgi, Enėjau, žeme, žvaigždynais ir jūra prisiekiu, 
Ir Latonos dvyniais, ir Janu dvikakčiu, ir galybėm 
Tartaro gelmenų, ir šveninamiu Dičio siaubingu ; 
Tėvas tegirdi tatai, kurs baudžia žaibų apgavystę. 
Aukurus liesdamas šiuos, ir ugnį šaukiu, ir dievybes: 
Niekad italai taikos ir sandėrio šio nesulaužys, 
Kas begalėtų nutikt, ir jokios manęs jau galybės 
Gerumu nebenukreips, net jei ir aptvindyta žemė 
Grimstų bangų sūkurin ir dangus pragaran nugarmėtų, 
Kaip ir ši lazda — ir lazdą tiesėj kaip tik laikė — 
Niekad neskleis pumpurų ir pavėsio, gležnai sužaliavus, 
Kai jau kartą miške, nuo kamblio žemai nugenėta, 
Močios netekus, rankas ir garbanas geležiai klojo, 
Medis kadai, įtvėrė dabar ranka dailininko 
Naugėn dabnion ir davė nešiot vyresnybei lotynų“. 
Šitokiais tarp savęs jie tvirtino sutartį žodžiais 
Po kunigaikščių akim. Papjovę tada iškilmingai 
Gyvulius, skirtus aukom, tebevirpančius vidurius plėšia 
Ir pilnais sklidinai apkrauna aukurus indais. 

Rutulam dvikova ši nelygi tačiau pasirodė 
Jau nuo seniai, ir virė viltim ir nerimu širdys 
Juo audringiau, juo matė arčiau, kaip jėga nevienoda. 
Dirgina dar aitriau, kad, tyliais artėdamas žingsniais, 
Aukurą meldžia melste, nuleidęs žvilgesį, Turnas 
Ir įkritę skruostai, ir stotas jaunuolio išblyškęs. 
Spėjo šitokius tik sesuo Juturna pastebėti 
Plintant girdus ir širdis žmonių svyruojančias virpant, 
Sprūstin tirščiausion eilių, panašaudama ūgį Kamerto 
(Jo gentis nuo senolių kilni, ir tėvo šlovingas 
Vardas garsėjo narsa, pats irgi šaunus kariauninkas), 
Sprūstin tiršton įsibrauna pati — nutuokia, ko reikia — 
Ir, gandus skleisdama įvairius, ji šitaip prašnenka: 
„Gėdos, rutulai, nėr, už šitiek šaunių kariauninkų 
Vieną pražūčiai skirt. Ar skaičium nesame lygūs 
Bei pajėgom? Štai teukrai visi ir šitie arkadai, 
Tuskų taipgi būrys, kuriam Turno nekęst pranašauta. 
Priešų kažin ar pakaks, jei stotume vyras prieš vyrą. 
Jis lig dievų, kurių aukuram pats save paaukojo, 

Šlove iškils ir amžius gyvens iš lūpų į lūpas. 

Mums gi, kurie dabar lėnai po lauką susėdę, 

Viešpačiam: reiks išdidiem paklust varu be tėvynės“. 

Kurstoma žodžių tokių, jaunuolių narsa apmaudinga 

Kaito karščiau ir karščiau, ir sėlina kuopom bambimas; 

Kinia dvasia laurentiečių pačių, kinta neigi lotynų. 

Net ir kuriuos kovų atvanga ir valstybės gerovė 

Magino jau, dabar geidžia kariaut ir sandėrį prašo 

Laužyt, ir Turno dalios jau ima gailėt kietaširdės. 
Prideda dar svaxbesnio kaiką Juturna ir iš augšto 

Duoda ženklą dangaus, veiksmingiau už kurį nesukrikdė 

Joks reiškinys italų širdžių, stebuklu suvedžiojęs. 

Skrisdamas erdvėm rausvom, sparnuotis Jupiterio gelsvas 

Vijos pakrančių paukščius, triukšmingą sklaidydamas minią 

Šios lengvasparnės voros, kai mirksniu, bangas priplasnojęs, 

Gulbę puikuolę nagais, nedorėlis, griebė riestaisiais. 

Išplėtė tuoj lotynai akis, ir, kiek buvo tik paukščių, 

Gręžias visi atgal krykšdami, — neregėtas stebuklas! — 

Temdo padangę sparnais ir priešą per erdvenybę 

Spaudžia tirštu debesim, pakol, jėgos nugalėtas, 

Svorio taipgi paties, pailsta ir grobį erelis 

Leidžia srovėn iš nagų ir neria gelmėn debesėton. 
Rutulai čia šaukdami pranašingąjį sveikina ženklą, 

Kovai ginkluoja rankas; Tolumnijus tuoj aiškiaregis: 

„Tat buvo tai, ko“, tarė, „prašiau įžadais nebekartą. 

Mostą dievų sutinku išpažint, už kardo tad, vyrai, 

Aš vadovausiu jums, aš; atėjūnas jus, nevidonas, 

Baido karu, kaip silpnuosius paukščius, ir jūsų pakrantes 

Siaubia plėšriai. Tuoj nešdinsis sau ir gelmėn vandenynų 

Burėmis dums. Suglauskit eiles, vieningai supuolę, 

Ir pagrobtą jums karalių kovodami ginkit“. 

Tarė ir smaigčiu į priešus tiesiog užsimojo, 

Bėgdamas prieš: suzvimbia akstis sedulinė ir orą 

Kerta kirste. Tespėjo jis taip, ir žiūrovai sumišę 

Klaikiai sušunka balsu, ir sambrūzdis uždega širdis. 

Jietis tačiau lėkdama kaip tik prieš, devyni kur stovėjo 

Broliai šauniausi stotu, — tirėnė žmona sąžininga 

Šitiek arkadui sūnų Gilipui viena tepagimdė, — 

Jų vienam ties pusiau, kur daigstytas trinasi diržas 

Ir sagtis jo perpetes kur dantim surakina, 

275 Jaunimui puikiam iš stuomens ir liemens ir tviskančiam ginklais, 

Perveria šonkaulius ir smėlin geltonuojančian kloja. 
Brolių tačiau narsingas būrys, sujušintas skausmo, 

Kalavijus vieni traukia ranka, kiti svaidomą plieną 
Griebia ir kuria aklai. Prieš juos tekina pasileido 

280 Laurentiečių gauja. Advilnija vėl grūsdamiesi 
Ginklais arkadai švitriais ir Agilos minia, ir trojėnai. 
Vienu visi liepsnoja geismu: tesprendie kalavijas. 
Aukurus baigia sujaugt; po visą padangę siaubingai 
Siaučia audra sviedmenų, ir prapliumpa pyla geležinė: 

285 Ir ąsočius griebia sviest, ir žaizdrus. Bėga netgi Lotynas 
Ir dievus, išvaikytus dermės pasirikusios, nešas. 
Kinko kiti kovos vežimus, kiti gi nedelsę 
Šoka mitriai ant žirgų ir kardais iškeltais atitrypia. 
Tvaskantį ženklo gražna tirėnų karalių Aulestą, 

290 Susitarimą ardyt geidaudamas, baido Mesapas, 
Žirgą paleidęs prieš jį. Tasai, atgalion pasinešęs, 
Vargšas, ant aukurų už nugaros atbulas krenta 
Galva žemyn ir pečiais. Bet karštas Mesapas su jietim 
Atskuba ir smaigčiu nesiliaujantį melsti diržingu 

295 Smeigia iš augšto svariai nuo žirgo žemyn ir prabyla: 
„Savo gavai, ši geresnė auka dievam maloningiem““. 
Bėga italai artyn ir šiltą nurengia kūną. 
Griebia nuo aukurų Korinajus liepsnojančią pliauskę 
Ir atkankančiam prieš ir grasančiam sviesti Ebuzui 

300 Veidą užlieja liepsnom. Didžiulė barzda sužėrėjus 
Rūksta jam tuoj svildama. Tada jau ir pats įsikibęs 
Kuodą žvaliai pagriebia kaire sumišusiam priešui 
Ir, įsirėmęs keliu, prie žemės patį priploja; 
Kardu stangriu veria šoną tada. Podalirijus Alsui, 

305 Piemeniui, per strėles kamšos puldinėjančiam prieky, 
Įkandin kalaviju iškeltu grūmoja. Tasai gi 
Perskelia kaktą pusiau ir sprandą, kirviu užsimojęs, 
Ir ginklus krauju, ištaškytu plačiai, sudrėkina. 
Atilsis kietas jam akis ir miegas švininis 

310 Slegia, ir žvilgesiai pargrimsta naktin amžinojon. 

Bet Enėjas maldus beginklę dešinę kėlė, 

Net nepridengęs galvos, ir šaukė balsingai saviškiem: 
„Kurgi taip jūs? Iš kur taip staiga šis nelauktas kivirčas? 
Vyrai, maldykit aistras! Sutartis juk baigta sudaryti, 

Nuostatai taipgi visi. Man dera vienam sukovoti. 

Leiskite man, guikit baimę šalin. Aš tvirtinsiu dermę 
Kieta ranka; jau apeigos šios man užtikrino Turną“. 
Šitaip bekalbant jam, žodžius kaip tik betariant šituos, 


Štai sparnuota strėlė zvimbdama prieš didvyrį skrenda. 


Nenumanu, kieno ranka ją sviedė, koks dūkis, 
Kas gi čia tiek garbės, ar proga rutulam davė, 
Ar kas dievų: šio žygio šlovė užgniaužta paslaptingai, 
Ir Enėjo žaizda dar niekas lig šiol nesigyrė. 

Turnas, kai iš eilių pasitraukiant išvydo Enėją 
Ir sumišus vadus, tuoj verda, viltim užsidegęs. 
Liepia ginklus ir žirgus paduot ir šuoliu išdidęs 
Šoka mitriai vežiman, ir rankom trūkčioja tvarsles. 
Daugelį vyrų narsių skrajodamas Giltinei siunčia, 
Pusgyvius kloja krūvom ir aibes, parmindamas ratais, 
Žnekina ir jiešmais apiberia bėgantį priešą. 
Lyg prie šaltos kai Hebro srovės kruvinasis Mavortas 
Leidžiasi bėgt ir žvanga skydu bei šėlstančius šuoliais 
Akstina žirgus kovon, o tie prieš vakarį ir pietį 
Nešasi lygiu lauku; trypiama trakų žemė kanopom, 
Dunda toli, ir klaikūs aplink baisūnai klajoja: 
Įniršis bei Klasta, siaubingi Marso palydai. 
Šiiaip Turnas karštai garuojančius prakaitu žirgus 
Gena per spūsiį kovos ir partrenktus priešo lavonus 
Trypia trypte įžūliai; kanopom audringai raudonus 
Drabsto šlakus ir grūda krauju sujaugotą smėlį. 
Stenelą parbloškė jau ir Tamirį nukovė, ir Folą; 
Šį susirėmęs ir tą, aną gi iš aisto; iš atsto 
Imbrazidus dar abu: ir Glauka, ir Ladą, kuriuodų 
Imbrazas, Likijoj pats išugdęs, lygiom apginklavo 


Tiek kumščiuotis ranka, tiek su vėjais raitus lenktyniauti. 


Pliekiasi ruože kitam kovos kamšalynėn Eumedas, 
Ūglis senos giminės Dolono, garsaus kariauninko, 
Sentėviui lygus vardu, narsa gi ir rankomis tėvui, 
Kurs kadai, kai vyko žvalgyt stovyklos danajų, 
Drįso Pelėjaus sūnaus vežimo sau reikalauti. 

Davė Tididas tačiau kitokią už šį įžūlumą 

Dovaną jam, ir Achilo žirgų jis daugiau nebegeidžia. 
Šį tolumoj kai Turnas lauke atviram pastebėjo, 
Jietim ilgokai lakia po plynę pradžioj pavejojęs, 

Žirgus staiga dvikinkius sustabdo ir šoka iš ratų; 
Vos begyvą tuomet parklupusį jį prisiginęs, 
Įremia koją sprandan, iš tiesės kalaviją išrauna 
Žvilgantį ir, sugrūdęs gerklėn, dar priduria šitaip: 
„Štai laukus, reikalautus karu, išsitiesęs, trojėne, 
Štai Hespariją matuok: va, šitokias dovanas gauna, 
Kardu mane kas kėsinas užliest, šitaip miestą sau kuria“. 
Siunčia paleistą smaigte Asbitą jam palydovu, 
Sibarį kloja tada, Tersilochą, Chlorėjų ir Darį, 
Tr nuo žirgo krataus nušliaužusį sprandu Timoitą. 
Tartum edonų šiaurys, Egėjaus atūždamas jūra, 
Gairint įninka žvarbiai, ir vilnys pakrantėsna ritas, 
Kur tik atsiaučia audra, skuba debesys sprukti padange. 
Šitaip traukias eilė, kur tik Turnas prasiskina kelią, 
Ir vora pasileidžia bėgte; velka patį verpetas, 
Vėtros priešais ratus plakama, šalmakuokštė plazda. 
Siaučiančio Turno šėlos Fegėjus pakeli nebegali, 
Metas ūmai prieš vežimą tiesiog ir vadžiom putotus 
Dešine kreipia nasrus žirgų, įkutrintų šuoliais. 
Velkamą ir pakibusį jį ant jungo plačioji 
Nedengtą liečia akstis ir kerta įsmigus dvivielį 
Šarvą, ir žaizda paviršium brikšteli kūną. 
Šitas tada, užsistojęs skydu, puli gręžiasi priešo, 
Paspyrio kalaviju jieškodamas sau užsimotu, 
Kai stačiagalvį staiga ašies įsmagintas ratas 
Trenkia brenkte į žemę kračiai, ir Turnas pripuolęs, 
Šalmo kur apačia ir šarvų pasibaigia viršūnė, 
Nukerta galvą plienu ir palieka smėly sužalotą. 

Tr pergalingai lauke kol Turnas taip kloja lavonus, 
Tebekraujuojantį dar Enėją stovyklon Mnestėjus 
Ir Achatas klusnus, Askanijaus lydimą, veda, 
Ramstantį ilga smaigste kas antrą krypuojamą žingsnį. 
Šėlsta ir rungiasi traukt nulaužiu smaigaliu strėlę, 
Ir pagalbos keliu maldauja suteikt ko trumpiausiu, 
Kardu plačiaašmeniu kad žaizdą prapjovę, atvertų 
Landą strėlės parejai ir kautis atgal sugrąžintų. 
Štai ir Japigas jau Čia, už visus mylimiausiasis Foibui, 
Jaso sūnus, kuriam karšia kadai liepsnodamas meile, 
Dovanas piršo savas, savo meną džiugus Apolonas 
Citrą, lakiąsias strėles ir nuojautą burt pranašingą. 

Tas, kad merdinčio jau prailgintų tėvo gyvybę, 

Galią panūdo žolių ir gydymo būdą pažinti 

Ir šiam menui tyliam be žygių šlovės pasišvęsti. 

Stovi ir urzgia karčiai, galingu jiešmu pasirėmęs, 
Apsuptas jaunių kamšos ir liūdinčio Julo Enėjas, 
Nesugraudentas raudų. Senyvas gi amžium Japigas, 
Tartum Pajonas tasai, apsiaustą atgal pasikaišęs, 
Gydoma daug ką ranka ir Foibo žolėm sveikatingom 
Veltui skuba bandyt. Smailagalį dešine veltui 

Purto visaip, gnaibiom graibstydamas geležį žnyplėm. 
Kelio aptikt neleidžia lemtis. Išmaningasis Foibas 
Kratosi paramą teikt. Atūžia lauku išgąstingai 

Siaubas klaikus, prislinko žūtis. Jau matos, kaip visas 
Dulkėse skendi dangus, raitieji čia pat, ir stovyklon 
Krenta kruša sviedmenų. Čia ulbia kovojančių jaunių 


Klyksmas padangėn šiurpus, ten krentančių siautėjant Marsui. 


Čia Venera, įskausta dėl smūgio sūnaus nepelnyto, 
Motina, skina pati nuo Idos krėtiškės diktamno 

Lapais sultingais vešliai ir purpuru žydintį stiebą; 
Žino ir ožkos gerai vaistažolę šitą laukinės, 

Nugaron kai paleista įstringa strėlė lengvasparnė. 
Atnešė ją Venera, tamsiu debesim apsigaubus. 
Spindinčian ja dubenin pripiltą vandenį upės 

Užkula paslapčiom ir šlaksto gaiva sveikatinga 
Šventojo valgio dievų ir kvapniosiom žolėm panakėjos. 
Net nenutuokdamas pats, ilgaamžis gydo Japigas 
Žaizdą vandeniu šiuo. Tik beregint dingsta iš kūno 
Skausmas visoks, ir žaizdos gelmeny visas kraujas išsenka. 
Niekieno neverčiama, savaime strėlė paskui ranką 
Iškrenta, ir jėga sugrįžta ir vėl ankstyvoji. 

„Duokit ginklus, duokit vyrui tuojau! Ko stovit?“ Japigas 
Pirmas sušunka balsu ir uždega širdis į priešą. 

„Ne gudrybe žmogaus, ne mokslo galia išradinga 
Laimim tatai, ne mana dešinė tave gelbsti, Enėjau: 
Dieviška veda valia ir siunčia darbam kilnesniesiem“. 
Tas, ištroškęs kovos, aplinkui aptvarsčiojo auksu 

Jau ir blauzdas, nepakenčia gaišties ir jietim mojuoja. 
Skydas prie šono kada ir šarvai ant nugaros tiko, 
Ginklų nuspidęs žara, glėbin Askanijų tveria 

Ir, pro šalmą švelniai bučiuodamas, šitaip prabyla: 

„Ištvarmės iš manęs ir narso mokykis, vaike, 
Laimės tačiau iš kitų. Dabar manoji galingai 
Gins tave dešinė ir ves atpildan didžiavertin. 
Tu įsimėklink gerai, kai tik amžium subrendęs užaugsi, 
Kad nuolatos gaivintum širdy taviškių paveikslus 
Ir kad tėvas tave ir Hektoras magintų dėdė“. 

Šiuos pasakęs žodžius, iš vartų žengia galinčius 
Ir jieėmu mojuoja svariu; grūste grūsdamiesi 
Braunas Antėjus, drauge ir Mnestėjus laukan iš stovyklos, 
Spraudžias knibždynė visa. Užtemdo debesys dulkių 
Lauką, ir trypiama sudunda drebėdama žemė. 
Regi nuo pylimo jau ir Turnas ateinančius priešais, 
Regi auzonai taip pat; šiurpulys ligi kaulų ledinis 
Veria verte; Juturna lotynus atpažino pirmoji, 
Triukšmą išgirdo pirma ir nukūrė širdim drebulinga. 
Tas pasileido lauku, pagriebęs vilkstinę juodą, 
Tartum liūtinga audra, subjurus dangui, žemynan 
Jūrom atūžia plačiom. Varguoliam, vaje, laukininkam 
Širdys nutirpo tirpte, iš anksto nujaučiantiem grėsmę. 
Pasėlius ji ir medžius išvartys, siaubs visa aplinkui; 
Prieky skriste skrisdami atšvilpauja vėjai pakrantėm. 
Taip į priešą veržliai vadovas narsus roitėjietis 
Veda voras. Visi spaudžias krūvon, tankėdami pleištais. 
Perveria kalaviju stipruolį Timbrėjus Ozirį, 
Giją Ufentas tada, Epuloną Achatas, Mnestėjus 
Kloja Arcecijų dar. Tolumnijus krenta, auguras, 
Pirmas į priešą kuris išdrįso akstim užsimoti. 
Aidi dangun balsingi šauksmai. Pakaitom nugalėti, 
Rutulai kuria lauku, sūkuriais tiktai raitosi dulkės. 
Pats nelaiko garbe nei bėgančių giltinei kloti, 
Nei besigrumti pėsčiom, nei vytis strėlėm apginkluotų. 
Turno vieno tiktai tejieško tamsioj kamšalynėj, 
Jį tesekioja akim, jo vieno kovon reikalauja. 
Nerimo šio nusmelgta, Juturnos širdis, didžiavyrės, 
Tampantį vadžiom karštai vežėją Turno Metiską 
Nukrečia ir, toli nutvotą rodiklio, palieka. 
Kopia pati ir rankom vadžias banguojančias timpsi, 
Ginklais, balsu, augumu gyvavaizdis tikras Metisko. 
Trobesiu tartum erdvu turtingo namų savininko 
Skrenda juodoji kregždė ir menę augštai žvalginėja. 

Lesalo neša skurdaus plepiesiem lizdam smaguriauti 
Ir čia portikais ji tuščiais, čia vėl viršum kūdros 
Čiauškia klampios; panašiai Juturna per kamšatį priešų 
Nešas žirgais ir smarkiu vežimu visą lauką apskrieja, 
Ir čia brolį vienur, čia kitur jau puikaujantį rodo, 
Vengia tačiau susiremt ir iš kelio šalin pasileidžia. 
Ne mažesnius iš paskos ir Enėjas lankus graižalioja, 
Vyrą seka pėdom ir skardžiu tarp būrių išsklaidytų 
Šaukia balsu. Kiek kartų akis tiktai priešą užklupo 
Ir kiek kartų pastot greituolius kėsinosi žirgus, 
Tiekkart atgal Juturna, apgręžus ratus, nudardėjo. 
Ką čia padarius, vaje? Jis veltui visaip kunkuliuoja, 
Sielvartais virpa širdis ir blaškos kryptim daugeriopom. 
Jam Mesapas vikrus, kaip laikė kairėj pasigriebęs 
Dvi liaunąsias akstis, geležim apkaustytu kotu, 
Viena linguoja iš jų ir, taikliai įsmaginęs, sviedžia. 
Stabteli čia ir pariečia kenkles susigūžęs Enėjas 
Visas kaipmat po skydu. Atzvimbus tačiau tenukirto 
Šalmo viršūnę akstis ir nuo sklasto tenubraukė kuokštą. 
Įniršiu čia užverda širdis; pasipiktinęs vylium, 
Kai tik išvydo ratus ir žirgus tolyn pasileidžiant, 
Dzeusu karštai ir dermės pažeistais aukurais dievagojas; 
Puola tada kamšon pagaliau ir, palaimintas Marso, 
Siaučia šiurpus, ir įninka žudyt, neskirdamas nieko, 
Ir nežabotai visas paleidžia vadžias įtužimo. 

Kas iš dievų tiek baisybių dabar man padės apdainuoti, 
Tiek pjautynių nuožmių ir žūtį vadų, kuriuos genas 
Čia štai Turnas lauku, čia didvyris vėl Iliono? 
Taip tad maištingai sukilt, Jupiteri, vienai prieš kitą 
Šitom linkėjai gentim, per amžius gyvensiančiom taikiai? 
Rutului smeigia dabar Sukronui Enėjas pašonėn — 
Ši pirmiausia kova sustabdė bebėgančius teukrus — 
Ir negurdenantį daug, kur lemtis sėkmingesnė, baisingu 
Šonkaulius kalaviju ir ląstą veria krūtinės. 
Turnas Amiką tada ir brolį Diorą, nuo žirgo 
Nutrenktą, puolęs pėsčiom, šį ilgo smaigaliu jiešmo, 
Kardu smogia aną ir, nukirstas pasikabinęs 
Galvas abi vežiman, krauju lašnojančias, vežas. 
Giltinei Talą anas, Tanajį ir narsų Cetegą, 
Tris tuo pat puolimu, ir niūrų siunčia Onitą, 

Vyrą senos Echiono genties, Peridijos gimdytą, 
Brolius iš Likijos šis siųstus ir laukų Apolono 

Ir jaunuolį, karų nekenčiantį veltui, Menoitą, 

Kurs, arkadas kilme, paupy žuvingosios Lernės 

Buvo žūklys iš namo skurdaus, niekada nepažinęs 
Slenksčių augštų, ir tėvas laukus išnuomotus sėjo. 

Ir tarytum liepsna, iš šalių įvairių prasiveržus 

Girion troškion nuo sausros ir treškančio lauro krūmynan, 
Ar kai, nuo kalnų augšiųjų virsdamos stačiai, 
Šniokščia putotom srovėm ir bėga į lygumas upės, 

Ir kelius nusiaubia savus: ne vangiau ir abudu 

Nešas kautynių lauku Enėjas ir Turnas, tik čia štai 
Įniršis verda viduj, varos nepatyrus krūtinė 

Plyšta plyšte, čia visu smarkumu į kirčius pasileidžia. 
Čia Muraną, kuris vardais senolių didžiuojas 

Ir gentim, kilnia perdėm iš karalių lotynų, 

Aiplaiša trenkė uolos Enėjas smegčia nuo vežimo 

Ir paklojo smėlin; dabar po šikšnom ir po jungu 
Ratai paritino jį; viršum tekinom įsibėgę, 

Trypia kanopom trypte ir nepaiso žirgai šeimininko. 
Turnas atsiaučiančiam prieš ir narsa kunkuliuojančiam Hilui 
Kelią pastojęs jiešmu, smilkinin, auksu tvaskančian, sviedžia. 
Styri per šalmą akstis, įstrigus anam smegenysna. 
Net tavęs, narsiausias graikų, neišplėšė, Kretėjau, 
Turnui tava dešinė. Nė Kupenkui savi nepadėjo, 
Puliam Enėjo, dievai; prieš geležį stato krūtinę, 
Skydo varinio gaištis varguolio tačiau neapgynė. 

Matė taipgi tave laukai Laurento, Ajolai, 

Drimbant ir plačiai apklojant nugara žemę. 

Parkrenti net ir tu, patiesti kurio nevaliojo 

Argo būriai ir Priamo šalies griovėjas Achilas. 

Tikslą mirties čia radai: namus tuzi augštus prie Idos, 
Augštus Lirnese namus, Laurento žemėje kapą. 

Net ištisi susikimba būriai, visi grumias lotynai 

Ir dardanėnai visi: Serestas ūmus ir Mnestėjus, 

Ir Azilas narsus, ir Mesapas, šaunus žirgininkas, 
Tuskų tankinė vora ir Euandro Arkadijos jočiai; 
Riungias už save, kiek vyras kuris bepajėgia, 

Be atvangos ir gaišties, ir imstos, šiurpiai kirsdamiesi. 
Motina čia prakilni Enėjui sumanymą siunčia 

Veikiai prie mūrų žygiuot ir miestan vorą nukreipti, 
Ir staiga lotynus nelauktu smūgiu pakrikdyti. 
Tas gi kai, po voras visur jieškinėdamas Turno, 
Kreipia akis ir šičion, ir ten, štai pastebi miestą 
Aplenktą karo siautos ir rimtim besigėrintį saugiai. 
Beregint kaista širdis paveikslu kovos kruvinesnės. 
Šaukia Mnestėjų tada, Sergestą ir narsų Serestą, 
Kopia gūbrin su vadais. Ir kita kariuomenė teukrų 
Sueigon skuba tenai; su skydais ir jietim sustojo 
Tanki vora. Nuo augštosios kalvos jis prataria šitaip: 
„Vykdyt tuojau, ką liepsiu tik aš, mus Jupiteris remia, 
Ir kad spręsmas staigus, man niekas gaišliau negurdenkit. 
Miestą Lotyno paties ir sostinę, priežastį karo, 
Vadžių jei nepriims ir paklust nesutiks nusilenkę, 
Griaunu ir smilkstančius tuoj su žeme sulyginu stogus. 
Lauksiu, kaipgi, išties, kol Turnas teiksis patirti 
Mūsų kovas ir vėl malonės susiremi nugalėtas? 
Čia priežastis, čia, piliečiai, baigmuo lemtingojo karo. 
Degalus neškit skubiai ir dermę liepsnom atkovokit“. 
Tarė tatai, ir, kaip vienas visi narsa užsidegę, 
Smelkiasi tankiu pleištu prie mūrų, sprauste sprausdamiesi. 
Koptos pakilo staiga, ir pleška beregint liepsnos. 
Skleidžias ūmai prie vartų vieni ir žudo pirmuosius, 
Geležį laido kiti, ir temdo sviedmenys dangų. 
Tarp pirmųjų eilių pats dešinę tiesia Enėjas 
Mūrų linkan ir didžiu Lotynui balsu priekaištauja. 
Liudyt šaukias dievų, kad verčiamas vėl susigrumti, 
Antrukart stoja prieš juos, antrą sutartį laužo lotynai. 
Rietis įninka dabar, sumišę iš baimės, piliečiai: 
Liepia vieni atstumti vartus ir atvert dardanėnam 
Miestą ir velka čia pat jau patį prie mūrų karalių. 
Griebiasi ginklo kiti ir sienų gint nepaliauja: 
Tartum akytos uolos slypynėj piemuo uždarytas 
Rūko susekęs bites, aitriais užleisdamas dūmais; 
Tos sumišai iš baimės viduj po vaškinę stovyklą 
Zirzia zirzte ir sklaidos visur, išerzintos šiūšiai. 
Raitos stogais juodoji kvaptis, ir duslusis bimbimas 
Ūžia uolos viduje, virsta dūmai tuščion erdvenybėn. 
Smūgis lemties ištinka dar šis lotynus nukamuotus, 
Visą iš pagrindų kuris sudrebino miestą. 

Kai karalienė vidun išvydo braunantis priešą, 
Puolamus mūrus aplink ir trobosna liepsnas nusiraitani, 
Niekur eilių jau rutulų prieš, niekur Turno rikiuočių: 
Vargšė taria dabar verpetuos kovos jaunikaiųį 
Žuvus, ir skausmu sumišo širdis netikėtu. 
Šaukia, kad ji priežastis ir didžiausia vargų kaltininkė, 
Ir, karčiai šėldama, beprotė, daug prikliedėjus, 
Dangą sudraskius ranka, geidaudama mirt, purpurinę, 
Kilpą mirties darkios nuo rąsto užneria augšto. 
Spėjo vargšės patirt apie negandą šitą lotynės, 
Plaukus gelsvus tuoj ranka duktė Lavinija rauna 
Ir rožinius ima skruostus draskyt, o tuomet jau ir visas 
Šėlsta būrys, ir gaudžia toli dejonėmis rūmai. 
Sklinda iš čion plačiai po miestą žinia graudulinga. 
Nusmelgė siaubas visus; drabužiu sudraskytu Lotynas 
Žengia, žmonos nedalia ir miesto žūtim susikrimtęs, 
Ir, smėliu darkiu žilus barstydamas plaukus, 
Sau dovanot negali dabar, kad anksčiau nepriėmęs 
Trojos Enėjo kilnaus ir žentu patsai nepakvietęs. 

Lauko pačiam pakrašty tuo tarpu karingasis Turnas 
Paskirus vis lėčiau kur nekur klydinėjančius vejas 
Ir vis mažiau sparta besidžiaugia žirgų nualsintų. 
Atnešė štai dabar su baisa nesuprantama oras 
Riksmą sumišusį jam, ir užgauna ausis pastatytas 
Nedžiugus murmesys ir triukšmas pakrikas miesto. 
„Kas, aiman, taip klaikiu tvirtovę nerimu siaubia? 
Ir kokie taip šiurpūs šauksmai aigaudžia iš miesto?“ 
Tarė tatai ir, įtempęs vadžias, apstulbintas stovi. 
Jam tada Metisku vežėju iš veido ir ūgio 
Virtus sesuo, kaip graižė ratus ir žirgus vadelėm, 
Žodžiais atsiliepė šiais: „Mes, Turnai, padermę Trojos 
Vykimės ten, kur pirmiausia atvers mums pergalė kelią; 
Yr be tavęs kas rūmus ranka pajėgs ailaikyti. 
Smelkiasi prieš italus ir kaunas padūkęs Enėjas: 
Siųskim teukram ix mes lavonus ranka šiurpulinga. 
Ne menkesnis zausa ir karo garbe pasitrauksi“. 
Turnas į tai: 
„Sese, tave jau seniai pažinau, kai tik apgaulingai 
Sutartį sutrikdei ir šiton kovon įsivėlei, 
Deive, tuščiai ir dabar klaidini. Bet kas iš Olimpo 

Siuntęs taip sunkius tau liepė vargus iškentėti ? 

Ar žiaurios gal išvyst žūties nelaimingojo brolio? 

Kas gi belieka daryt ir kaip dar lemtim besikliauti ? 

Pats mačiau prieš savo akis balsu mane šaukiant 

Draugą Muraną; už jį neliko brangesnio man kito. 

Milžinas krito, vaje, galingos žaizdos nustekentas. 

Krito bėdulis taip pat Ufentas, kad nebeišvystų 

Šios nešlovės. Užvaldė šarvus ir lavoną trojėnai. 

Argi ir žlungant namus — tik vieno dar to ir betrūko — 

Teks man pakęst ir ginklu neatremt užgauliojimų Dranko? 

Leisiuosi bėgt, ir ši žemė regės dumte dumiantį Turną? 

Ar jau mirtis taip klaiki nedalia? O jūs man, šešėliai, 

Teikitės būti geri, kai malonė dangaus nusigręžus! 

Siela šventa be dėmės ir šitos kaltės nepažinus 

Žengsiu pas jus visada su didingais tėvais lygiavertis“. 
Tarė tik šitaip jisai, kai beregint žirgu putotų 

Priešų spūstim atitrypia Sacys, strėlės lakiasparnės 

Sužeistas tiesiai veidan, ir Turną maldaut užsipuola: 

„Turnai, tavy paskutinė viltis, pagailėki taviškių. 

Siaučia kaip griausmo žaibai Enėjas ginklu ir italų 

Graso augštąsias pilis partrenkti smegčia ir sužnekint. 

Jau deglai ima lėkt ant stogų. Į tave tik lotynai 

Telkia akis, svyruoja patsai karalius Lotynas, 

Žentu ką besirinkt ir sąjungą kur benukreipti. 

Ištikimiausia, be to, tava dešinė karalienė 

Krito nuo savo tiesės ir pabėgo, šviesos nusigandus. 

Prieš vartus Mesapas tiktai ir smarkus Atinatas 

Laiko rikiuotę kovos. Apie juos susispietus aplinkui 

Tanki vora, ir styri kardų iškeltų geležinis 

Pasėlis: tu ratus po apleistas vejas graižalioji“. 

Stulbsta nusmelgtas čia paveikslo eigos permainingo 

Turnas, tyliu pastiręs žvilgiu. Širdy kunkuliuoja 

Gėda karti, liūdesys ir padūkęs podraug įtužimas, 

Meilės ugninga šėla ir savo narsos pajautimas. 

Spėjo šešėliai nuslinkt ir šviesą širdin sugrąžinti, 

Skritulius gręžia akių, liepsna žėruojančių, miestan 

Ir nuo ratų pilin didingon žvelgia sumišęs. 

Raitosi štai liežuviai ugnies iš augšto į augštą, 

Ir urulys burbuliuoja dangun ir bokštą aptvindo, 

Bokštą, kurį pastatė jis pats, sijas sunarinęs, 

675 Ir pariedeno ratus bei tiltus pertiesė augštus. 
„Štai jau ir laimi lemtis, jau, sese, nebegurdenki; 
Ženkim, kur beširdė dalia, kur dievas vadina. 
Teks su Enėju kovot, teks mirtį pakelt, kad ir kažkaip 
Būtų karti. Ir manęs be garbės jau nebematysi, 

680 Sese, daugiau, tik meldžiu, leisk šėlai pirma išsišėlti“. 
Tarė ir staiga nušoka žvitriai nuo vežimo; 
Dumia per priešų gretas, per ginklus ir, liūdną palikęs 
Seserį, laužias veržliai per tirštą vorų kamšalynę. 
Tr tarytum uola ant gūbrio kalnų svaigulingai 

685 Virsta, audros išrauta, kai liūtis srauni paskalavo 
Ar apiirpdė vogčiom sėlindama metais senatvė. 
Nešasi pragarmėn svariai įsmagintas kalnas, 
Trinksi nuo žemės augštyn, miškus ir bandas, netgi vyrus 
Vilkdamas su savim. Per voras pakrikusias Turnas 

690 Smelkiasi taip prie rūmų pilies, kur gausiai pasruvus 
Mirksta žemė krauju ir zvimbia jiešmakočiais oras. 
Ženklus mojuoja ranka ir pradeda šaukti balsingai: 
„Liaukitės, rutulai, jau ir strėlių neeikvokit, lotynai ; 
Ką beskirtų lemtis, ji mana: man vienam tik ir dera 

695 Dėmę nuplaut sutarties ir kardu vienam teišspręsti“. 
Traukės visi iš vidurio tuoj ir vietą užleido. 

Bet Enėjas garbus, kai Turno vardą išgirdo, 

Mūrus palieka tuojau, palieka ir bokštus augštuosius, 
Meta šalin, kas tik kliudo skubėt, visą darbą nutraukia. 

70 Džiugesiu plaka širdis, ir šiūšiai žvangina ginklais. 
Atas tartum status ar Erikas, ar pats, kai suošia 
Mirgančiais ąžuolais, galvoviršį savo snieginį 
Džiaugias iškėlęs augštai padangėn garbus Apeninas. 
Rutulai čia kas greičiau ir italai visi, ir trojėnai 

705 Atgręžė mirksniu akis, ir tie, kurie saugojo augštas 
Sienas, ir tie, kurie mūrus žemai sienolaužiu trankė, 
Metė šalin ginklus nuo pečių. Pats stemba Lotynas, 
Kad milžinai, kiltim iš žemės šalių tolimiausių, 
Čia tarp savęs susitinka kovot ir imstosi kardu. 

710 O anie, kai tuščioj lygmėj prasiskleidė laukas, 
Sviedžia iš tolo akstis ir nešas, ūmai pasileidę, 
Vyras prieš vyrą kovon, variniais žvangėdami skydais. 
Dunda žemė dusliai; smūgius kartodami tankiai, 
Kertas kardais. Surizgo draugėn ir klotis, ir narsybė. 


715 


720 


725 


730 


735 


740 


745 


1750 


DVYLIKTOJI GIESMĖ 


Tartum Silos begaliniam miške ar augštiybėj Taburno 
Kai prieš kaktą kakta įjušinti du pasileidžia 

Jaučiai kovon lemiamon, baimingi pabėga ganovai, 
Stovi bugščiai bežadė banda, ir gąsčioja karvės, 

Kas miške viešpataus, ką seks ir ištisos bandos. 

Šie po kirčio kirčiu viens kitą žeidžia galingai, 

Bado spirdamies ragais, krūtinę ir sprandą 


Gausiai krauju plaudami, ir baubimais giria atmauroja. 


Taip ir Enėjas kilnus, ir Dauno didvyris tranko 
Skydą skydu, ir orą skardus žvangesys nuskardena. 
Pats Jupiteris dvi svirtele išlyginto svorio 
Laiko lėkštes ir uždeda du likimus nevienodus, 
Ką sužnekins grumtis, kur sversis dalia pražūtinga. 
Šokteli čia ir, kūnu visu augštyn pasistiebęs, 
Tardamas nebaudžiamai, į kardą iškeltąjį Turnas 
Smogia. Sušunka balsu trojėnai ir stalgūs iotynai, 
Eilės abi įtempia žvilgius. Išdavikas gi kardas 
Bekertant lūžta pusiau, ir įkaitusiam Turnui belieka 
Kojų sparta pasikliaut. Už rytį lakiau pasileidžia, 
Dešinę be apsaugos ir svetimą kotą išvydęs. 
Mat, kai, sako, pačioj kautynių pradžioj pakinkytan 
Sėdo skubiai vežiman, kalaviją tėvo palikęs, 
Kardą bugščiai paskubom vežėjo griebė Metisko. 
Laikės prieš teukrus tasai, kol nugaras teikė pakrikę, 
Bet kai atėjo eilė prieš dievišką ginklą Vulkano, 
Tartum ledas aižus nuo smūgio mirtingasis kardas 
Sprogo, ir šipuliai gelionam smėly atsispingsi. 
Pritrenktas tad lygmės tolumon lekia tekinas Turnas 
Tr čia vienur, čia kitur ratu netikrų blaškinėjas, 
Nes iš visur vainiku jį tankiai aprietė teukrai, 
Supa iš čia dar pelkė plyna, iš ten stūksantis mūras. 
Ne lėtesne ir Enėjas sparta, nors keliai gurdena 
Kartais žingsnius, strėlės paliesti, ir bėgt atsisako, 
Vejas ir pėdas pėdom įkaitęs sumišusio spaudžia. 
Tarium lyg kitada, užklupęs srovės uždarytą 
Elnią ar baidu purpurinių plunksnų aptvertą, 
Puola pulte medžiotojas šuo ir lodamas graso, 
O tasai, klastos ir skardžiaus išgąsdintas augšto, 
Tūkstantkart šen bėgioja ir ten, bet umbras žvalusis 
Jau įsikibo visai išsižiojęs, jau jau tartum laiko, 

Taukši žandai čiupdami, bei kandęs tuščiai apsigavo. 
Čia balsu kad įniks visi šaukt, — atkrantės ir kūdros 
Atgarsiu gaudžia aplink, ir griaudžia danguj sumišimas. 
Tas tiktai kuria lakiai ir drauge visus rutulus plūsta, 
Šaukia kiekvieną vardu ir žinomo kardo maldauja. 
Betgi dabar čia pat nužudyt ir sutriuškint Enėjas 
Graso visus, kas drįstų artėt, ir šiūšiai baugina, 
Miestą grūmodamas siaubt, ir sužeistas pult nesiliauja. 
Pilnus penkis apibėga ratus, tiek pat ir sugrįžta 
Šičion ir ten. Ne juokais, ne žaismų dovanom rungtyniauja: 
Verda grumtynės dabar dėl Turno gyvybės ir kraujo. 
Augo čia alyva laukinė, pašventinta Faunui, 
Lapais karčiais, jūreivių kadai pašlovintas medis, 
Dovanas kur iš bangų išsigelbėję dievui Laurento 
Smeigdavo ir drabužius kabindavo kur pažadėtus. 
Teukrai tačiau, nepaisę nė maž, sutriuškino stiebą 
Šventąjį, kad grynam galėtų lauke rungtyniauti. 
Styrojo čia Enėjo akstis: smarkumas atnešęs 
Smeigė, palikdamas čia, diržingon šaknin įvarytą. 
Užgulė čia ir taikstės ranka išraut dardanėnas 
Geležį ir pasekt jiešmu, kurio nevaliojo 
Bėgančio čiupt. Siaubingos baisos apkvaišintas Turnas 
„Faunai“, tarė: „meldžiu, pagailėk, ir tu, maloninga 
Žeme, plieną laikyk, jei garbint tavęs nesilioviau, 
Kai Enėjo gentis išniekinti karu nepabūgo“. 
Tarė ir ne tuščiai pagalbos šaukėsi dievo, 
Nes, prisiplukęs ilgai, prie stiebo gursdamas drūto, 
Medžio žnaibiųjų nasrų Enėjas praskėst nevaliojo 
Jokia jėga. Kol jis taip karštai įsiryžęs kamuojas, 
Vėlei Metisku vežėjų iš stoto pavirius, 
Broliui paduot kalavijo skubiai Iekia Dauno dievaitė. 
Perpykus čia Venera dėl nimfos tokios įžūlybės, 
Atskuba ir iš šaknies gelmių smaigakartę rauna. 
Tie dvasia pakilia, jėgom aisizavę ir ginklais, 
Kardu šisai, anas gi jiešmu išdidžiai pasikliovęs, 
Stoja karštai žūtbūtinėn kovon uždususio Marso. 
Stebi kovas nuo rausvos debesies Junona Saturnietė. 
Viešpats prabyla į ją Olimpo dievų visagalio: 
„Kurgi, o žmona, baiga ir kas, pagaliau, dar belieka? 
Prisipažįsti pati, jog dangui priklauso Enėjas 

Ir lėmimu pakils prie žvaigždžių, dievaitis čionykštis. 
Ką beketi ir ko ant šaltų debesų tebetūnai ? 

Argi derėjo užgaut žaizda mirtingąjį dievą, 

Ar kalaviją — nes ką be tavęs Juturna begalėtų? — 
Išplėštą Turnui grąžint ir sustiprint jėgas nugalėtiem? 
Liaukis jau pagaliau ir mūsų maldom nusilenki. 
Skausmas tylom tenegraužia tavęs, kad nebegirdėčiau 
Sielvartų nuolat karčių iš lūpų tavo žavingų. 

Jau ir galas čia pat. Po žemes ir jūras galėjai 

Teukrus vaikyt ir žiebti liepsnas siaubingojo karo, 
Jaugot darkiai namus ir niaukt vestuves gedulingai. 
Nesikėsink man daugiau“. Pasakė Jupiteris šitaip. 
Taip Saturno dukra atsakė, nuleidusi veidą: 

„Kad jau šituos tavus, Jupiteri didis, pažįstu 

Norus, nemielai žemes apleidau ir Turną. 

Oro buveinėj dabar vienišos tu manęs neregėtum 
Kenčiant užgaules visas, bet liepsnų apsupta aš stovėčiau 
Mūšio spūsty, vilkdama trojėnus kovon pragaištingon. 
Broliui nelaimėj padėt Juturną, prisipažinsiu, 

Skatinau ir sutikau, kad drįstų perdaug už gyvybę, 

Ne kad tačiau imtų laidyt strėles, ne kad temptų kilpinį. 
Stikso neatlaidžia šaltinio srove dievagojaus, — 
Priesaika ši viena augšiuosius dievus ir tevaržo. 

Jau nusileidžiu dabar ir su mūšiais skiriuos apmaudinga. 
To tavęs, ko dėsniai lemties jokie nebedraudžia, 
Lacijum priesiekdama ir taviškių didybe, maldauju, 
Kai jau taiką įkurs, teesie ir taip, palaiminga 

Santuoka ir kai suves įstatymai juos bičiulystėn, 
Vietinio tenepakeis senovinio vardo lotynų, 

Tapr trojėnais neversk ir teukrais neliepki vadintis, 

Nei šnektos mainyti kariam, nei keisti drabužio: 
Lacijus amžiais tebus, tebus Albos per amžius karaliai. 
Te romėnų kiltis italų narsa bus galinga; 

Žuvo Troja ir vardas drauge, sutik, iepradingsta“. 
Šypsos, tardamas jai, žmonių ir daiktų sutvėrėjas: 

Sese Jupiterio tu, želmenie antrasis Saturno, 

Ritini tokias vilnis krūtinės gelmėj įtužimo! 

Na, tad gerai, ir šėlą maldyk, įjušintą veltui. 

Duodu, ko nori, ir tau nusileidžiu mielai nugalėtas, 
Papročius, būdą tėvų ir kalbą auzonų paliksiu, 

Vardas bus koks yra, su tauta tiktai kūnu sutapę, 
Teukrai apsigyvens. Aukojimo būdą paskirsiu 

Ir vienakalbiais visus lotynais aš juos padarysiu. 
Kils iš čia giminė, su auzonų krauju susimaišius, 
Žmones kuri ir dievus pralenks dorybe, regėsi, 

Ir jokia giminė tavęs iškilniau nepašlovins“. 

Pritarė jam Junona ir pakeitė mintį džiaugsmingai. 
Šalinas iš dangaus ir miglą tuo tarpu palieka. 

Tėvas, ailikęs tatai, apie kitką sau pats svarstinėja 

Ir iš brolio kovos Juturną atleisti ketina. 

Diromis seserys dvi, piktieji baisai, pavadintos; 

Jas gūdžioji Naktis ir Tartaro šmėklą Megairą 

Vienu kartu pagimdė visas ir aplink apvyniojo 
Vingiais gyvačių lygiais, ir vėjo sparnus prikabino. 
Jos tarnauja klusniai prie slenksčių Jupiterio sosto, 
Prie valdovo rūstaus, ir baido vargšus sielvartingus, 
Kai karalius dievų ligas ir mirtį baisingą 

Skiria žmonėm ir miestam, karu nusikaltusiem, graso. 
Tučtuojau vieną iš jų iš dangaus augštybių valdonas 
Siunčia ir liepia sutikt Juturną ženklan pražūtingan. 
Viesulu ji ūmiu plasnodama nešasi žemėn. 

Ne kitaip ir strėlė, templės debesim paleistoji, 
Žeidžianti mirtinai, nuodinga tulžim apginkluota, 
Partas sviedė kurią, sviedė partas ar kidonietis, 
Zvimbteli ir staigi, nematoma lekia šešėliu. 

Nešasi taip Nakties dukra skubėdama žemėn. 

Kai Iliono gretas ir Turno būrius pastebėjo, 
Paukščio klaikuolio mažan paveikslan staiga susitraukus, 
Paukščio, kuris ant kapo kada ar vienišo kraiko 
Naktį tamsos vėlumoj gūdžiai tupėdamas suokia, 

Šituo virtęs stotu, prieš Turno veidą baisūnas, 
Švokšdamas skraido aplink ir skydą sparnais raižinėja. 
Glemba jam sąnariai nuo siaubo šiurpaus nepatirto, 
Styra pašiurpę garbai ir žadas gerklėj užsikirto. 
Švokščiančius diros sparnus iš tolo tačiau atpažinus, 
Rauna sesuo Juturna padrikusius plaukus, varguolė, 
Darko veidą nagais ir kumščiais daužo krūtinę: 

„Kuo gi galėtų dar tau, o Turnai, sesuo bepadėti ? 

Kas gi beširdei daugiau belieka man? Kuo tau gyvybę 
Vilkinčiau dar? Galėčiau tokiam pasipriešinti baidui? 

Jau jau apleidžiu kovas. Pati aš drebu, nebaidykit, 
Paukščiai šlykštuoliai, manęs. Kaip plaka sparnai, atpažįstu, 
Ir kaip švokščia mirtis. Išdidūs manęs neapgauna 
Įsakai Dzeuso kilnaus. Atmoka jis taip už skaistybę? 
Kam amžinai man leido gyvent? Kam teikės išplėšti 
Dalią mirties? Galėčiau skausmus kankinančius baigti 
Ir su broliu vargšu šešėlių globon nukeliauti! 
Aš nemirtinga? Bet kas man iš to, ką turiu, bus malonu, 
Broli, netekęs tavęs? O, kad taip dabar prasivėrus 
Žemė dievaitę mane šešėlių gelmėn nugramzdintų!“ 
Tai pasakius, melsvu apklojo dangalu galvą 
Ir srovės gelmenon pargrimzdo dejuodama deivė. 

Puola tačiau Enėjas veržliai ir smaigste mostaguoja, 
Milžinu tartum rąstu, ir šitaip įnirtęs prabyla: 
„Kam čia begurst pagaliau ir kam dar, Turnai, krataisi ? 
Ne bėgimu, nuožmiais kovokim: imstydamies ginklais. 
Virsk visais pavidalais nūn ir telki ryžtingai, 
Ką tik narsa ir gudrybe gali, ir žvaigždynų augštybėn 
Geisk nuplevent ar žemės gelmėj uždaroj pasislėpki“. 
Purto galvą tasai: „Ne karšti tavo žodžiai, beširdi, 
Baido mane. Mane baido dievai ir Jupiteris priešas“. 
Ir, netaręs daugiau, didžiulį akmenį žvalgo, 
Akmenį seną, kuris didžiulis tįsojo dirvoj, 
Ribai skirtas laukų, kad ginčą spręstų arimų. 
Dvejetai vos šeši sprandais valiodavo kelti 
Tokio augliaus žmonių, dabar kad žemė išduoda. 
Drebančia jis ranka pagriebęs, tojo į priešą, 
Pasistiebęs augščiau ir smogt, karžygys, įsibėgęs. 
Bet nei kaip bėga jisai, nei kaip eina, nebepažista 
Pats jau savęs ir kaip sviedžia ranka neaprėpiamą uolą 
Linksta keliai glebni ir stingsta gyslose kraujas. 
Blokštas vyro akmuo, nūn erdve tuščia palėkėjęs, 
Nei tolumos nenuskriejo visos, nei prinešė smūgį. 
Ir tarytum sapne, kai poilsis nakųį sutingęs 
Spaudžia akis, mes godžiai žingsnius paspartinti veltui 
Trokštam, rodos, karštai ir sunkūs bandydami glembam, 
Stingsta. liežuvis stingte, išsenka nuvargusiam kūne 
Jėgos, turėtos visad, ir garso kalba neišduoda. 
Turnui tas pai: kur tik kelią narsa prasiskini bemėgina, 
Deivė grasi neteikia sėkmės. Krūtinėj audroja 

915 Visokeriopi jausmai. Jis rutulus stebi ir miestą, 
Delsia baiminga širdim, prieš smaigo drebėdamas grėsmę. 
Nei spragų prasiveržt, nei kelio jėga pasipriešint, 
Nei vežimo kur nors, nei vežėjos sesers nebcmato. 
Gaišiančiam nūn jiešmu Enėjas mojuoja lemtingu, 

920 Laimę aksties nutaiksto akim ir sviedžia iš tolo, 
Kūnu pasviręs visu. Pabūklų sienom daužyti 
Blokštas akmuo taip nezvimbs niekada, nei paterškėjęs žaibas 
Tokiu trenksmu nebildės. Niaukus tartum viesulas lekia 
Žūtį žiauriai akstis nešdama ir kraštą praskleidžia 

925 Šarvo bei briaunas skridinių septyngubo skydo. 

Sminga pačion kulšin zvimbdama. Pataikytas smūgio, 
Žemėn kinka kumpa parkniumba milžinas Turnas. 
Rutulai čia suklykia stati, ir visas mauroja 

Kalnas aplink, ir augštos plačiai atsiliepia giraitės. 

930 Tas nuolankiom akim maldaudamas dešinę tiesia: 
„Kaltas“, tarė, „esmi ir tavęs neprašau pagailėti; 
Džiaukis savo dalia. Jei tave dėl tėvo varguolio 
Širdgėla jaudint galės, prašau, — ne kitokį turėjai 
Tėvą Anchizą ir tu, — senatvės pagailauki Dauno 

935 Ir mane ar, kaip trokšti veikiau, lavoną, išplėšęs 
Šviesą, grąžink maniems. Laimėjai, ir matė auzonai 
Įveiktą tiesiant rankas; turi Laviniją žmoną. 

Liaukis daugiau nebekęst“. Įiužęs stovėjo Enėjas 
Su ginklu ir vartė akim, prilaikydamas tiesę. 

940 Tr labiau ir labiau ėmė lenkt bedelsiantį žodžiai, 
Kai nuo augšto peties nelemtas staiga pasirodė 
Diržas ir pasaitai pažintais gunklais sutvaskėjo 
Jaunio Palanto, kurį paklojo žaizda nugalėjęs 
Turnas ir pečius šia priešo gražna padabino. 

945 Tas gi kai skausmo šiurpaus akim aptiko paminklą 
Tr pagrobtus ginklus, užviręs šėla įtužimo, 

Klaikiai: „Paspruksi iš čia, manišikių grobiu pasipuošęs, 
Tu man dabar? Palantas tave, šia žaizda nūn Palanitas 
Aukai žudo tave ir baudžia krauju piktadario“. 

950 Tardamas tai, krūtinėn tiesiog jis geležį smeigia 
Perkaitęs. O anam sąnariai nuo šalčio pradeda grubti, 
Aikteli, ir pagieži šešėliuosna sprunka gyvybė. 


VARDAI IR DAIKTAI 


Santrumpos: gr. = graikiškai, lot. = lotyniškai. 


Abaris, toks rutulas, kariavęs Turno pusėje. 

Abantas, 1. graikų didvyris. Jį Enėjas prie Trojos nužudė ir, atsidėko- 
damas už laimingą išsigelbėjimą, jo skydą pakabino Akcijuje ant Apolono 
šventovės durų: 2. trojėnas, Enėjo bendras; 3. etruskas, atvedęs Enėjui iš 
Populonijos ir Ilvos salos laivų eskadrą. 

Abela, Kampanijos miestas, garsus vaisių derliumi. 

Achaimenidas, graikas iš Itakės salos, Adamasto sūnus. 

Achaja, šiaurinė Peloponeso pajūrio šalis. Poezijoje Graikija aplamai. 

Achajai, Achajos gyventojai; graikai. 

Achatas, narsus trojėnas, ištikimiausias Enėjo palydovas. 

Acherontas, pasakiška požemio pasaulio upė. Ji apteka požemį ir įteka 
į Kokitą. Per ją reikėdavo keltis mirusiųjų šešėliams. Pradžioje tuo vardu 
buvo vadinama dumblota upė Epire, vėliau poetai ją perkėlė į požemį. 

Achilas (lot. Achilles), arba Achilėjus (gr. Achilleus), Pelėjaus ir jūros 
deivės Tetidės sūnus, mirmidonų vadas, gražiausias ir narsiausias Trojos 
karo graikų didvyris. 

Adamastas, graikas iš Itakės salos, Achaimenido tėvas. 

Adrastas, mitologinis Argo karalius, vienas iš septynių žygio prieš Tebus 
didvyrių, uošvis Polineiko ir Tidėjaus, kuriems mirštant iš susijaudinimo 
taip pabalęs, jog per visą gyvenimą likęs išblyškęs. 

Adrija (Hadria), miestas Etrurijoje ir jūra tarp Italijos ir Ilirijos. 

Afidnas, trojėnas, Enėjo bendrininkas, Turno nužudytas. 

Afrai, afrikiečiai, Afrikos gyventojai. 

Afrika, pasaulio šalis. 

Afrikas, pietvakarių vėjas, susijęs su audra ir lietum. 

Agamemnonas, Mikėnų karalius ir vyriausias graikų kariuomenės vadas 
per Trojos karą. 

Agatirsai, skitų tauta Europos Sarmatijoje, kuri tatuiruodavo veidą ir 
rankas. 

Agenoras, Belo sūnus, Kadmo ir Europos tėvas, foinikiečių prosenelis, 
Didonos protėvis. 

Agidas, likietis, nukautas kovoje su Mezencijum. 

Agila, Etrurijos miestas, pagal padavimą, lidų įkurtas. 

Agrigentas, arba Akragantas, pietinėje Sicilijos pakrantėje kalnas ir ten 
pat žymiausias po Sirakūzų salos miestas. 

Agripa, romėnų imperatoriaus Augusto žentas, puikus karvedys. Vado- 
vaudamas laivynui, 36 pr. Kr. nugalėjo Pompėjų ties Mesina. 

Aigajonas, žr. Briarėjus. 

Aigidė 1. Hefaisto (Vulkano) nukaltas, audra, griausmu ir žaibais gąs- 
dinąs Jupiterio skydas, Z. Atėnės Paladės ginamasis ginklas, skydo ar šarvo 
pavidalo, su Medūzos galva vidury. 

Aigiptas, šiaurės Afrikos šalis. 

Aitiopas, pietų Afrikos gyventojas, pagal Vergilijų, gyvenąs pačiame pie- 
tinio Okeano krašte. 

Aitolas, Aitolijos gyventojas, poezijoje pagal gimtinę Diomedas. 

Aitolija, kraštas Graikijoje. 

Aitonas, žirgo vardas. 

Ajaja, pasakiška sala, Kirkės gyvenamoji vieta. 

Ajakidas, Ajako, Aiginos karaliaus, Pelėjaus tėvo, palikuonis. 1. Achi- 
las, Ajako sūnaitis; 2. Pinas, arba Neoptolemas, Achilo sūnus, Ajako prosu- 
naitis; 3. Persėjus, Emilijaus Paulo 167 pr. Kr. nugalėtas Makedonijos kara- 
lius, kildinęs savo giminę iš Achilo, Ajako sūnaičio. 

Ajantas, Oilėjaus sūnus, lokrų karalius. Pakeliui iš Trojos Paladės buvo 
užmuštas žaibų už jos šventovėje Trojoje padarytą šventvagystę. 

Ajolas, 1. Ajolijos salos valdovas. Dzeusas jam pavedė prižiūrėti vėjus, 
kuriuos jis laikė surakinęs uoloje; 2. Enėjo bendrininkas . 

Ajolidas, 1. Tesalijos karaliaus Ajolo, Sibifo tėvo, palikuonis, t. y. Odi- 
sėjus, Ajolo sūnaitis (paniekinamai ryšium su negarbinga kilme iš Sizifo); 
2. Klitijus, Ajolo sūnus. 

Ajolija, Ajolo gyvenamoji vieta, viena Liparų salų Tirėnų jūroje į šiaurės 
rytus nuo Sicilijos. 

Aka, Kamilos bičiulė ir kovos draugė. 

Akarnanėnas, vidurinės Graikijos srities Akarnanijos gyventojas. 

Akcijus, pavojingas jūrininkams kalnų iškyšulys Akarnanijoje, Kur Au- 
gustas 31 pr. Kr. nugalėjo Antonijų ir pergalės atminimui pastatė puikią 
šventovę. Tam pačiam tikslui Augustas įsteigė ten ir šaunius žaidimus. 

Akestas, Sicilijos karalius, Sicilijos upės Krimizo dievo ir trojėnės Eges- 
tos sūnus. 

Akidalietė, Venera, nuo Akidalijos šaltinio Bojotijoje, kuriame ji mau- 
dėsi su gracijomis. 

Akmonas, trojėnas, Klitijaus iš Lirneso sūnus, Enėjo bendras. 

Akoitas, Euandro ginklanešys ir tarnas. 

Akontėjus, lotynas. 

Akrizijus, Abanto sūnus, Danajės tėvas, Argo karalius. 

Akronas, graikas iš Korito, Enėjo sąjungininkas. 

Aktoras, 1. trojėnas, Enėjo bendras; 2. aurunkas. 

Akvikulas, rutulas. 

Albalonga anba Alba, Romos miesto motina, įkurta Askanijaus, jo pa- 
likuonių sostinė, "Tulo Hostilijaus sugriauta. 

Albanas, susijęs su Albos miestu, Albos gyventojas. 

Albos kalnas (mons Albanus, dabar Monte cavo), gavęs vardą nuo Albos 
miesto. Jame buvo visiems lotynams bendra Jupiterio (Iuppiter Latiaris) 
šventovė, kurioje švęsdavo lotynų sąjungos šventę, feriae Latinae. 

Albula, Tiberio upės pirmykštis vandas. 

Albunėja, ateiti spėjanti nimfa. Jai buvo pašventintas sieros šaltinis prie 
Tiburo, turėjęs krioklį netoli nuo Fauno orakulo ir alko. 

Alebarda (lot. phalarica), ilga svaidomoji jietis geležiniu smaigaliu su 
degama medžiaga, mėtoma kilpinio pavidalo mašinų. 

Alekta, žiauriausioji trijų furijų. Ji keršija ir baudžia ne dievų valia, 
bet kerštaudama pati ruošia pražūtį ir džiaugias nelaime. 

Aletas, trojėnas, Enėjo bendras. 

Alfėjus, Arkadijos ir Elidės upė, kuri prieš įtekėdama į Jonijos jūrą 
dukart dingsta po žeme. Tai davė progą atsirasti mitui, kad jis persekioja 
nimfą Aretūzą. 

Alija, upelė į šiaurę nuo Romos, dešinysis "Tiberio įtakas, pagarsėjęs 
romėnų pralaimėjimu prieš galus, 390 pr. Kr. užėmusius Romą. 

Alkandras, trojėnas, Enėjo bendrininkas. 

Alkanoras, 1. trojėnas, Pandaro tėvas; 2. lotynas. 

Alkatojus, trojėnas, Enėjo bendrininkas. 

Alkidas, Alkajaus sūnaitis anba palikuonis, t. y. Heraklis. 

Almonas, lotynas, Tirėjaus sūnus, trojėnų nužudytas kovoje. 

Alojėnai, Otas ir Efialtas, giganto Aloėjaus sūnai milžinai. Jie norė- 
dami pulti Olimpą ir dievų viešpatystei padaryti galą, krovė Tesalijos Kal- 
nus ant kalnų. Už bausmę požemio karalystėje juos, apgręžtus nuo vienas 
kito, gyvatėmis pririšo prie stulpo ir kamavo pelėdos riksmų. 

Alpės, žinomi Europos kalnai. 

Alsas, toks rutulų piemuo. 

Amastras, trojėnas, Hipoto sūnus, Kamilos nukautas. 

Amata, karaliaus Lotyno žmona, Lavinijos motina. 

Amatuntas, miestas Kipro pietiniame krante su šventove Venerai. 

Amazėnas, Lacijaus upė, Ufento įtakas. 

Amazonės, mitologinė karinga moterų tauta. 

Amfitrionas, Tebų karalius, vyras Alkmėnės, kuri nuo Dzeuso pagimdė 
Heraklį. 

Amfrizas, upė Tesalijoje, kurios pakrantėse Apolonas ganė Admeto ban- 
das. Vergilijus sibilą vadina amfriziete aiškiarege, nes ji įkvėpimą gavo 
nuo Apolono. 

Amfrizietė, žr. Amfrizas. 

Amikas, 1. Neptūno sūnus, mitologinis bebrikų karalius Bitinijoje, cesto 
(bokso pirštinių) išradėjas, garsus Kumštininkas; 2. keleto trojėnų vardas. 

Amiklai, senas Lacijaus miestas Tirėnų jūros pakrantėje, gyventojų 
apleistas dėl iš pelkių atšliaužiančių gyvačių. Kiti Amiklai — Lakonijos soS- 
tinė. šis miestas iš tikrųjų žuvo dėl tylėjmo, nes jis buvo dorėnų užkariautas, 
kai gyventojai, gąsdinami pasikartojančių klaidingų gandų, kad priešas 
artėja, išleido įstatymą, draudžiantį kam nors apie priešą kalbėti. 

Amiternas, senas, garbingas miestas sabinų žemėje. 

Ampsanktas, sieros turįs ežeras Samnijaus krašte. Netoli nuo jo buvo 
urvas, iš kurio kilo mefito garai, todėl buvo tikima, kad tai esąs įėjimas į 
požemio pasaulį, kaip kad ir ties Averno ežeru. 

Amuras (lot. Amor), arba Kupidonas (lot. Cupido), iš graikų perimtasis 
(gr. Erės, 6tos) romėnų Meilės dievas, Veneros (Afroditės) sūnus, mene 
vaizduojamas sparnuotu berniuku sų kilpiniu ir dėklu strėlėms, kurias jo 
motina laido. 

Ana, Anna, Belo duktė, Didonos sesuo, atkeliavusi su ja iš Foinikijos į 
Afriką. 

Anagnija, hernikų miestas Lacijuje į rytus nuo Romos. 

Anchemolas, marsų kunigaikščio Roito sūnus, rutulų vadas, bėgęs pas 
Turno tėvą Dauną, nes buvo įtartas turėjęs su savo pamote Kasperija ne- 
leistinus santykius. 

Anchizas, Kapio ir Temidės sūnus, Asarako sūnaitis. Enėjas buvo jo ir 
Veneros sūnus. Už didžiavimąsi savo santykiavimu sų deive Dzeusas apluo- 
šino jį žaibų. 

Anchizėnas, Anchizo sūnus, Enėjas. 

Androgėjus, 1. Krėtės karaliaus Mino ir Pazifajės sūnus, krėtiečių vadas 
Trojos kare. Jis buvo atėniečių klastingai nužudytas, nes, laimėjęs visuose 
žaidimuose, buvo sukėlęs pavydą. Minas atkeršijo už jo mintį, priversdamas 
atėniečius siųsti kasmet į Krėtę Minotaurui aukų po septynis jaunuolius ir 
septynias mergaites. 2. Toks trojėnas. 

Andromacha, ištikima Hektoro žmona. Troją sugriovus, ji atiteko į ne- 
laisvę Neoptolemui, kurs ją nuvežė į Epirą ir leido ištekėti už jo tautiečio 
Heleno. 

Angitija, burtininkė, Medėjos sesuo, deivė mMarsų ir maruvijų, kuriuos 
mokė, kaip padaryti nuodus nekenksmingus. Vakariniame Fucino ežero 
krante jos garbei buvo pašventintas alkas. 

Anijėnas, Tiberio intakas, tekąs iš Apeninų kalnų ir skiriąs Lacijų nuo 
sabinų žemės. Poezijoje — Anijėno upės sritis, 

Anijus, Apolono sūnus, žynys ir Delo salos karalius, buvęs Anchizo 
bičiulis. 

Ankas Marcijus, ketvirtasis Romos karalius, Numos sūnaitis. Bū- 
damas karališkos kilmės, šnairom žiūrėjo į labiau mėgiamą Tulą, todėl 
nutarė pasinaudoti žmonių palankumu ir sunaikinti karalių ir jo šeimą. 

Anksuras (Anxur), rutulas, Turno sąjungininkas, 

Anksurietis (Anxurus), . Anksuro mieste garbinto Jupiterio pravardė. 

Antajus (gr. Antaios, lot. Antaeus), rutulų karvedys. 

Antandras, miestas Mizijoje (Mažojoje Azijoje) į pietus nuo Trojos pie- 
tinėje Idos kalno papėdėje. 

Antėjus (gr. lot. Antheus), trojėnas, Enėjo palydovas. 

Antemnai, senas miestas sabinų žemėje prie Anijėno ir Tiberio santakos. 

Antenoras, išmintingas trojėnų didikas, Priamo svainis. Trojai žlugus, 
atvedė trojėnų ir henetų (venetų) koloniją į Italiją ir įkūrė šiauriniamė 
Adrijos jūros kampe Patavijaus (Paduos) miestą. 

Antenoridas, Antenoro sūnus arba palikuonis. 

Antipatas, (trojėnas, Sarpedono sūnus, Enėjo draugas, Turno nužudytas. 

Antonijus, ištikimas šalininkas Cezario, kurio žudikus nugalėjęs, sudarė 
su Oktavianu ir Lepidu antrąjį triumviratą (43 pr. Kr.). Po nesėkmingų kovų 
su partais rytuose grįžo į Aigipta ir vedė karalienę Kleopatrą. 31 pr. Kr. 
ties Akcijum Graikijoje buvo Oktaviano nugalėtas ir Aleksandrijoje (Aigip- 
te) nusižudė. 

Antoras, argietis, Heraklio palydovas, dalyvavęs kare drauge su Euand- 
ru Enėjo pusėje ir buvo Mezencijaus nužudytas. 

Anubis, aigiptiečių šakalo (šuns) galva dievaitis, Ozirio sūnus. 

Apeninas, Italijos kalnynas. 

Apolonas, Jupiterio ir Latonos sūnus, Dianos brolis. Vaizduojamas ilgais 
plaukais. šviesos (Foibas), taip pat poezijos, pranašavimo, muzikos, gydymo 
(Aiskulapo tėvas) dievas, kilpinio išradėjas; augančio jaunimo globėjas ir 

patarėjas, Julijų giminės namų dievas. Garsią šventovę jis turėjo Soraktėje, 
kur su juo buvo sutapatintas senovės italikų dievas Veiovis, šiapjau daugiau 
tapatintas su Jupiteriu. Veiovio žyniai vaikščiodavę be žalos basi per žarijas. 
Poezijoje — Apolono šventovė laivininkystei pavojinguose Akcijaus kalnyno 
iškyšuliuose (Akcijuje buvo irgi jo šventovė). 

Arabas, Azijos šalies Arabijos gyventojas. 

Araksas, nesuvaldomai srauni į Kaspijos jūrą įtekanti Armenijos upė. 

Arcecijus, Archecijus, rutulas, Turno bendras, Mnestėjaus nužudytas. 

Arcentas, sicilas, Enėjo bendras, iškeliavęs su juo į Italiją. 

Archipas, marsų karalius (Vergilijaus išgalvotas vardas). 

Ardėja, rutulų sostinė Lacijuje, karališkoji Turno buveinė, samnitų 
karuose sugriauta. 

Aretūza, šaltinis Ortigijos (Sirakūzų miesto dalies) saloje. Pagal pada- 
vimą, šaltinio nimfa IElidėje, Elidės upės dievo Alfėjaus mylima ir perse- 
kiojama, tekėjusi po jūra į Biciliją. 

Argai arba Argas, Argolidės Peloponese sostinė, mieliausia Junonos 
buveinė. 

Argas, 1. karve virtusios Tonos šimtaakis sargas; 2. Euandro bičiulis. 

Argietis, -ė, Argų miesto gyventojas, poet. — graikas, -ė. 

Argiletas, vieta Romoje tanp Aventino ir IKapitolio kalvų, kur, pagal 
padavimą, kažkoks Argas, Euandro bičiulis ir svečias, buvęs be jo žinios 
arkadų nužudytas, todėl Vergilijui -Argiletas (lot. Argiletum) — „Argi 
letum", Argo mintis. 

Argiripa, Apulijos miestas, kurį Diomedas, grįždamas iš Trojos ir čia 
atblokštas, įkūręs ir pagal savo gimtąjį miestą „Argos hippion" pavadinęs. 

Argiškas, Argų miesto, graikškas aplamai. 

Argolėnai, Argolidės miesto Argų (Peloponese) gyventojai, poezijoje — 
graikai aplamai. 

Aricija, senas Lacijaus miestas prie via Appia 25 km į pietryčius nuo 
Romos su Dianai pašvęstu alkų, kuriame žiloje senovėje atnašaudavo žmo- 
nių aukas. Miestas buvo pavadintas nimfos, Hipolito žmonos ir Virbijaus 
motinos, vardu. 

Arisba, Troadės miestas prie Abido, dar prieš Trojos karą Enėjo už- 
kariautas. 

Arkadas, arkadėnas, Arkadijos gyventojas. 

Arkadija, kalnuota šalis Peloponeso viduryje, kur klestėjo dainos ir mu- 
zika, ypač tarp piemenų. 

Arktūras, šviesiausioji Jaučiaganio (Bootes) žvaigždyno žvaigždė, kuriai 
tekant ir leidžiantis kildavo audros. 

Arpai, vėlesnis Argiripos (žr.) vardas. Arpai vadinami aitolų, nes jų 
įkūrėjo Diomedo tėvas Tidėjus buvęs aitolas. 

Aruntas, etruskas, nukovęs kovoje Kamilą ir už bausmę kritęs nuo 
Opies strėlės Dianos liepimu. 

Asarakas, 1. vienas seniausių Trojos karalių, Troso sūnus, Anchizo 5e- 
nelis, Enėjo šeimos, Julijų giminės ir visų romėnų pradininkas; 2. du trO- 
jėnai, Enėjo bendrininkai . 

Asbitas, trojėnas, Enėjo bendras, Turno nukautas. 

Askanijus, pagal iprastą tradiciją, kuria ir Vergilijus seka, Enėjo ir 
Kreuzos sūnus. Dar mažas būdamas su savo tėvu apleido Troją, po jo mir- 

ties viešpatavo Lavinyje ir įkūrė Albalongą. Jis vadinamas ir Julų ir lai- 
komas Julijų giminės protėviu. Jo pirmykštis Askanijaus vardas imperatorių 
laikais buvo šio naujesniojo išstumtas. Apdainuodami Romos kūrimo istoriją, 
poetai jį vaizduoja dailių bebarzdžiu berniuku. 

Astianaktas, trojėnas, Hektoro ir Andromachos sūnus. Trojai žlungant 
buvęs nuo sienos nublokštas, nes padavimas skalbė, kad jis atstatysiąs Troją. 

Astiras, trojėnas, Enėjo bendras. 

Atas, kalnas Aktėje, pačiame rytiniame trijų Chalkidikės pusiasalio 
Makedonijoje iškyšulių. 

Atezis (lot. Athesis, dabar itališkai Adige, vokiškai Etsch), upė šiaurės 
Italijoje. 

Atijai, sena romėnų giminė (gens Atia). Iš tos giminės buvo kilusi ir 
Augusto motina. Pataikaudamas Augustui, Vergilijus kildina šią giminę iš 
Ačio ir daro jį Julo bičiuliu. 

Atyna, volskų miestas Lacijuje. 

Atinatas, rutulų vadas. 

Atys, tariamasis Atijų giminės pradininkas, žr. Atijai. 

Atlantas arba Atlas (gr. Atlas, -antos), 1. Japeto ir Kilimėnės sūnus. 
Jis laiko stulpus, remiančius dangų, tad stebi ir pažįsta patį dangų ir jo 
reiškinius. Atlantas ištyręs saulę, mėnulį, žvaigždynus, jų įtaką žmonėms 
ir žvėrims, metų laikų ir oro kaitą. Tas žinias jis perdavęs Iopui ir kitiems 
savo mokiniams. 2. Su juo siejamas Atlo kalnynas vakarų Afrikoje su augš- 
tomis ir siauromis keteromis, todėl atrodąs tartum augštybėn iškilęs dan- 
gaus ramstis. 

Atridas, Atrėjaus sūnus, t.y. Menelajus; Atridai — Agamemnonas ir 
Menelajus. 

Audros (lot. Tempestates), audrų deivės. 

Aufidas, srauni Apulijos upė, įtekanti į Adrijos jūrą netoli nuo Anpų, 
priklausiusių Diomedui. 

Augustas, Oktaviano Cezario nuo 27 pr. Kr. garbinga pravardė, virtusi 
visų po jo Romos imperatorių titulu. Vergilijus Oktavianą Augustą laiko 
didžiausiu po Romulo didvyriu. Jam viešpataujant grįžta aukso amžius, jo 
valdžia apima (tolimiausias tautas. Jo darbai vertinami augščiau negu 
-Bakcho ir Heraklio. 

Aulestas, etruskų didikas, Tiberino ir nimfos Mantos sūnus, Perūzijos 
įkūrėjas, Enėjo sąjungininkas. 

Aulidė, uostas Bojotijoje, kur Agamemnonas surinko daivyną žygiui 
prieš Troją. 

Aunas, toks Apeninų gyventojas. 

Aurora, žr. Aušra. 

Aurunkai, sena pietinio Lacijaus tauta. 

Aušra. (lot. Aurora), 1. aušros arba brėkštančios šviesos deivė, Memnono 
motina, Hiperiono duktė ir Titono žmona (iš jo patalo ji rytą pakyla). Ji 
per ištisą dieną važiuoja dangum saulės dievo vežime. Dienos deivė aplamai; 
2. šis žodis vartojamas rytams ir rytų šalims bei tautoms plačiausia prasme 
žymėti. 

Aušrinė (Lucifer, „šviesos nešėjas", Veneros planeta), Aušros (Auroros) 
sūnus, nuolatinis ryto pirmatakas. 

Automedontas, Dioro sūnus, Achilo vežėjas. 


261 


Auzonėnai arba auzonai, Auzonijos ir, aplamai, Italijos gyventojai. 

Auzonija, vidurinės ir pietų Italijos vakarinės dalies nuo Lacijaus iki 
Sarno pirmykščių gyventojų šalis. Poetiškai — Italija. 

Aventinas, 1. Heraklio ir Rėjos sūnus, Turno bendrininkas; Z. jo vardu 
pavadintoji viena septynių Romos kalvų, kur, kaip sako padavimas, Aven- 
tinas buvęs palaidotas. 

Avernas (gr. Aornos, „„Bepaukštis"), Kampanijoje ties Kūmais ežeras 
su nuodingais garais. Netoliese buvo Kūmų sibilos urvas, Hekatės alkas ir 
įėjimas į požemio karalystę. 

Azija, pasaulio dalis, dažnai Europos priešingybei arba rytų šalims ap- 
lamai žymėti, ypač Mažoji Azija. 

Azijus, trojėnas, Imbrazo sūnus, Enėjo bendras. 

Azilas, 1. toks trojėnas; 2. etruskų vadas ir aiškiaregys iš Pizos, 

Bajai, garsus šiltomis maudyklėmis Kampanijos miestas Netolį nuo 
Kūmų (žr.), pasižymėjęs prabanga ir jūron įsiterpusiomis ant pylimų pilomis. 

Bakchas, 1. Jupiterio ir Semėlės sūnus, vyno ir vynuogystės dievas, 
garbintas ypatingai Trakijoje, Makedonijoje ir Nakso saloje; 2. vynuogių 
sultys, vynas (poetiškai). 

Baktrai, Azijos provincijos Baiktrianos sostinė. 

Barkė, 1. miestas ir šalis Kirenaikoje (Afrikoje); 2. Sichajaus auklė, 

Batulas, samnitų statytasis Kampanijos miestas. 

Bebrikai, tokia Bitinijos tauta. 

Belas, 1. pirmasis Tiro karalius, Poseidono sūnus; 2. jaunesnysis Belas, 
Didonos tėvas, užkariautojas Kipro, kurį jis perleido teukrams, 

Belidas, Belo palikuonis Palamedas; Belo dukraitė Amimonė buvo 
Palamedo senelė. 

Belona, karo deivė, Marso sesuo ir palydovė. 

EBenakas, audringas ežeras netoli nuo Veronos (Gardos ežeras), per kurį 
teka Mincijaus upė. 

Berekintietis, -tė, berekintų, frigų tautelės, garbinusios vietinę deivę 
Kibėlę, arba Rėją, Jupiterio ir dievų aplamai motiną. 

Berekintija — Berekintietė. 

Berojė, Doriklo žmona, Enėjo bendrininkė. Iridė Ibuvo priėmusi jos 
išrodą. 

Birsa, Kartaginos pilis. Graikiškai tas žodis reiškia nuluptą Odą arba 
kailį. Pagal padavimą, čiabuviai užleidę Didonai tiek žemės, kiek ji jaučio 
oda apimsianti. Ta supjaustė odą į siaurus diržus ir tuo būdu gavo didelį 
žemės plotą. 

Bitijas, 1. tirietis, didikas karalienės Didonos rūmuose; 2. trojėnas, Alka- 
noro sūnus, Pandaro brolis, Turno nukautas Enėjo bendrininkas. 

Bola, senoji ekvų sostinė Lacijuje. 

Borėjas, šiaurės arba šiaurės rytų vėjas. Suasmenintai — šiaurės vėjo 
Trakijoje dievas, Strimono upės dievo sūnųs. 

Briarėjus, dievų taip vadintas šimtarankis jūrų milžinas Aigajonas, 
Vergilijaus priskiriamas gigantams. 

Brontas (gr. Brontės, „Griausmas“), vienas Vulkano kiklopų. 

Brutas, Lucius Iunius Brutus, Romos išvaduotojas nuo karalių valdžios, 
pirmasis konsulas 509 pr. Kr., keršytojas už laisvės pažeidimą (nubaudė 
mirties bausme savo sūnus už dalyvavimą suokalbyje prieš laisvę). 

Buksas (lot. buxus ir buxum iš graikiško pyksos), buksmedis vartoja- 
mas įvairiems meniškiems dirbiniams. 

Butas, 1. bebrikų karaliaus Amiko sūnus, Kkumštininkas; 2. trojėnas, 
Anchizo ginklanešys; 3. trojėnas, Enėjo bendras, Kamilos nukautas. 

Butrotas, pajūrio miestas Epire priešais Korkirą. 

Cedikas, 1. italas, tiburiečio Remulo bičiulis; 2. etruskas, Mezencijaus 
kariuomenės karys. 

Cekulas, senovės italų didvyris, Prenestės įkūrėjas, 

Celemna, Kampanijos miestas. 

Cėrė, vienas dvylikos senovės Etrurijos miestų, anksčiau Agila. 

Cerera, 1. Saturno duktė, Jupiterio ir Plutono sesuo, Prozerpinos Mo- 
tina, žemdirbystės ir kultūros aplamai, tad ir taikos bei įstatymų globėja; 
2. poetiškai — pasėliai, žemės vaisiai, javai. 

Cetegas, rutulas, Enėjo nukautas. 

Cezaris, 1. garsusis diktatorius, 44 pr. Kr. nužudytas; 2. Oktavianas 
Augustas vadinosi tuo vardu, nes buvo Cezario įsūnytas. 

Chalibai, Juodosios jūros pietinės pakrantės tauta, garsi geležies dir- 
biniais. 

Chalkidė, Eubojos miestas. Chalkidės pilimi Vergilijus vadina Kūmų 
pilį, nes Kūmus įkūrė ateiviai iš Chalkidės. 

Chaonija, ankstesniųjų šiaurės vakarų Epiro gyventojų chaonų kraštas. 
Chaonijos uostas — Pelodas ties Butrotu Epire. 

Chaosas, begalinė požemio pasaulio tuštuma. Suasmenintai — požemio 
dievybė, Nakties bei Erebo tėvas. 

Charibdė, senovėje suasmeninta laivininkystei labai pavojinga jūros ver- 
petais uola Sicilijos pakrantėje (Mesinos sąsiauryje) priešais Skilą priešin- 
game sąsiaurio krante. 

Charonas, Erebo (žr.) ir Nakties sūnus, odine eldija keliąs mirusiuosius 
per Stiksą. 

Chimaira, 1. Tifoėjaus ir Echidnos duktė, mitologinis spjaudąs liepsno- 
mis baisūnas Likijoje liūto galva, ožkos liemeniu ir slibino uodega, Belero- 
fonto nužudytas, pagal Vergilijų, tūnąs prie įėjimo į požemio karalystę. 
2. Vieno Enėjo laivo vardas. 

Chlorėjus, 1. toks trojėnas, Enėjo bendras, Turno nukautas; 2. frigietis, 
Kibėlės žynys. 

Chromis, toks trojėnas. 

Ciminas, ežeras ir kalnas pietinėje Etrurijoje į vakarus nuo Falerijų. 

Ciniras, ligurų vadas, Enėjo bendras. 

Dahai, skitų tauta rytinėje Kaspijos jūros pakrantėje. 

Daidalas, bendras įvairių Atikos ir Krėtės medžio drožybos ir architek- 
tūros menininkų vardas, iš kurių padavimas išgarsino vieną, karaliui Minui 
Krėtėje pastačiusi labirintą. Kadangi jis iš labirinto išvadavo Tezėjų ir 
Ariadnę, tai Minas jį ten pat su sūnum Ikarų uždarė, Norėdamas pabėgti, 
Daidalas pasigamino sau ir savo sūnui vaškinius sparnus ir skrido šiaurės 
kryptimi į Siciliją, iš ten į Kūmus, kur, atsidėkodamas už išsigelbėjimą, 
pastatė Apolonui šventovę. 

Danajai, ištremto iš Aigipto, pabėgusio i Graikiją ir Argą įkūrusio Argo 
karaliaus Danajaus valdiniai. Vergilijus, kaip anksčiau ir Homeras, danajais 
vadina visus Trojoje kariavusius graikus. 

Danajė, Akrizijaus duktė ir Persėjaus motina nuo Jupiterio. Kadangi 
orakulas Akrizijui buvo pranašavęs, kad Danajės sūnus jį užmMušiąs, tai jis 
įdėjo motiną ir kūdikį į dėžę ir paleido į jūrą. Po to Danajė išlipo Italijoje, 
pastatė Ardėją, ištekėjo už Pilumno ir pagimdė Dauną. 

Dardanas, mitologinis didvyris, Jupiterio ir Elektros sūnus, pagal Vergi- 
lijų, mintingo Žmogaus Korito sūnus. Jis atvyko iš Italijos į Troadę ir buvo 
pirmojo Troadės karaliaus Teukro svetingai priimtas, vedė jo dukterį, įkūrė 
Dardanijos miestą ir, kadangi iš ten buvo ir Troja įkurta, laikomas trojėnų 
ir Enėjo protėvių. 

Darys (Darės), trojėnas, Enėjo bendras. 

Daukas, šiapjau nežinomas asmuo. 

Daunas, Pilumno ir Danajės sūnus, Venilijos vyras, Turno tėvas (pagal 
kitus, prosenis), mitologinis šiaurinės, sausrų varginamos Apulijos karalius. 
Dauno miestas — Ardėja. 

Decijus, romėnų giminės vardas, ypač Publius Decius Mus, 340 pr. Kr. 
konsulas, ikare su lotynais paaukojęs savo gyvybę, ir jo sūnus, 293 konsulas, 
taip pat laisva valia paaukojęs gyvybę samnitų kare. 

Deifobas, Priamo sūnus, po Pario mirties Helenos vyras. Jis ją laimėjo 
per mirusio Hektoro garbei suruoštas žaidynes prieš jos valią ir todėl jos 
buvo išduotas Menelajui, kuris jį žiauriai sužalojo. Užimant Troją jo namas 
pirmiausia buvo puolamas Odisėjaus ir Menelajaus. 

Deifobė, Kūmų sibila, aiškiaregio jūrų dievo Glauko duktė, Hekatės 
(Dianos) ir Kūmų Apolono žynė. 

Dejopėja, Lidijos nimfa, Nerėjaus ir Doridės duktė. 

Delas, maža vidurinė Kikladų sala Egėjaus jūroje, dvynių Apolono ir 
Dianos gimimo vieta. Prieš jiems gimstant sala klaidžiojusi po jūrą. Atsi- 
dėkodamas Apolonas pririšęs ją prie kaimyninių Mikono ir Giaro salų. 

Demodokas, trojėnas, Enėjo bendras, 

Demofoontas, trojėnas, Enėjo bendras, Kamilos nukautas. 

Demolėjus, achajietis. 

Dercėnas, senas, šiaip nežinomas Laurento karalius. 

Diana, šviesos ir mėnulio deivė, Jano sesuo, pradžioje senovės italų 
deivė, vėliau suplakta su graikų Artemide, todėl Jupiterio ir Latonos duktė, 
Apolono sesuo. Ji buvo medžioklės deivė, todėl alkų globėja. Jos strėlės 
mirštamos. Ją tapatindavo taip pat ir su Hekate, ypač trijų kryžkelių deive. 
Kryžkelėse garbindavo jos trigalvį paveikslą. Ji buvo ir mėnulio deivė Luna, 
dea Latona, jai meldėsi jos globojamas medžiotojas Nizas. Ji taip pat ir 
Krėtėje garbintoji Brotomartidė, anba Artemidė, kuriai buvo pašventintas 
kiparisas. 

Didimaonas, menininko vardas. 

Didona, Tiro karaliaus Belo duktė, Sichajaus žmona. Kai pastarasis jos 
brolio Pigmaliono buvo nužudytas, ji, vadovaudama nepatenkintų tiriečių 
būriui, pabėgo į Afriką ir įkūrė ten Kartaginą. 

Diktamnas, Krėtės kalne Diktėje augusi gydomoji žolė, kuriai skirdavo 
galią traukti iš žaizdos nulūžusius jieties smaigalius. 

Diktė, Krėtės kalnynas. Poetiškai — Krėtė, 

Dimantas, frigas, Hekabės (Hekubos) brolis. 

Dindimai, kalnas Frigijoje, kur buvo garbinama Kibėlė. 

Dioksipas, trojėnas, Turno nukautas. 

Diomedas, Tidėjaus ir Deipilės iš Kalidono Aitolijoje sūnus, Argo kara- 
lius, vienas narsiausių Trojos didvyrių. Po Trojos karo žmonos Aigialėjos 
nepriimtas į Argus, nukeliavo į Apuliją, buvo karaliaus Dauno bičiuliškai 
priimtas ir, įsteigęs karalystę, įkūrė Arpus (Argiripą), Beneventą, Brun- 
dizijų ir kitus miestus, Jo bendrininkai už perdidelį liūdesį dėl jo Mirties 
buvo paversti paukščiais. 

Dionė, Veneros motina ir Julijų giminės prosenelė. 

Dioras, trojėnas, Priamo sūnus, Enėjo bendras, Turno nukautas. 

Dira, keršto deivė, furija. Paprastai diros — požemio keršto dvasios. 

Ditis (lot. Dis, -tis, „Turtingasis" = gr. Pluton), mirusiųjų pasaulio 
valdovas; poezijoje — požemio pasaulis. 

Dodona, senas Epiro miestas, seniausia Dzeuso orakulo vieta sų garsiu 
ažuolų alku. Dodonos dubenys — trikojų virtuvai, vartojami orakulų vietose. 

Dolichaonas, Hebro tėvas. 

Dolonos, trojėnas, Eumedo sūnus, sugautas graikų stovykloje ties Troja 
bešnipinėjant ir Diomedo nužudytas. 

Dolopai, pietvakarių Tesalijos tauta, istoriniais laikais priklausiusi Epi- 
zrui, per Trojos karą vadovauta Piro (Neoptolemo). 

Donūza, nedidelė sala Egėjaus jūroje į pietryčius nuo Nakso. 

Dorėnai, graikų tautos kiltis, poetiškai — graikai. 

Doriklas, iš Trakijos pajūrio kalno Ismaro arba Epiro kalno Tmaro kilęs 
Berojės vyras. 

Dota, nereidės vardas. 

Drankas, lotynas. 

Drepanas, kalnų iškyšuliai ir uostas Sicilijos šiaurės vakarų kampe. 

Driopai, sena pelasgų kiltis, pradžioj tanp Parnaso ir Oitės, vėliau Mesenijoj. 

Driopas, trojėnas, Enėjo bendras, Klauzo nukautas. 

Driopė, nimfa, Tarkvito motina. 

Druzas, Livijų giminės, kuriai ir Augusto žmona Livija Druzila priklausė, 
pravardė. Ypatingai pasižymėję šios giminės atstovai — Marcus Livius Sali- 
nator, antrojo punų karo karvedys, ir Livius Drusus, neramių Grakchų 
laikų liaudies tribūnas. 

Dulichijus, šiaurinė ilga ir siaura Kefalenijos salos žemės juosta, kuri 
traukiasi lygiagrečiai su Itakės sala. Priklausė Odisėjaus karalystei. 

Dzakintas, sala Jonijos jūroje. 

Dzeusas, vyriausias graikų dievas, atitinkąs romėnų Jupiterį. 

Ebuzas, Turno pusėje kovojęs karys. 

Echionas, tėbietis, Pentėjaus tėvas, kilęs iš Kadmo pasėtų slibino dantų. 

Edonai, Trakijos tauta. 

Egėjaus, Aigėjaus jūra (gr. Aigaios pontos, lot. mare Aegaeum), rytinė 
Viduržemio jūros dalis tarp Graikijos ir Mažosios Azijos. 

Egerija, gydomo ir įkvėpimą teikiančio šaltinio ir Dianos alko prie 
Aricijos nimfa, pagarsėjusi meile Numai. 

Ekvikulai, italų kalnų tauta ekvų srities šiaurėje, atšiauri ir plėšikiška, 
nes gimtinės uolota žemė jų neišmaitindavo. 

Elektra, Atlo ir Plejonės, vienos septynių Plejadžių, duktė, Dardano 
motina nuo Jupiterio. 

Elidė, sritis vakariniame Peloponese, kur buvo Olimpija. Elidės mies- 
tas — Salmonija. 

Elisa, foinikiškas Didonos vardas. 

Elizijus, Elizijaus laukai, netoli nuo Okeano su amžinų pavasariu, dievų 
numylėtų didvyrių vieta požemio karalystėje. 

Emationas, trojėnas. 

Enėjas, Veneros ir Anchizo sūnus, romėnų protėvis, vyriausias Enėjidės 
didvyris. 

Enėjėnas, arba enėjadas, Enėjo palikuonis, Enėjo giminaitis aplamai. 
Iš čia enėjėnai — Enėjo bendri, jo palydovai trojėnai, 

Enkeladas, vienas gigantų, šimtarankių milžinų, Jupiterio žaibo nNu- 
trenktas po Etna. 

Entelas, sicilų didvyris, Vergilijaus išgalvotas ir Sicilijos miesto Entelos 
vardu pavadintas. 

Epėjus, Panopėjaus sūnus, Trojos žirgo statytojas. 

Epiras, šiaurės vakarų Graikijos sritis, garsi veislinių žirgų olimpinėms 
žaidynėms auginimu. 

Epitas, trojėnas, Enėjo bendrininkas. 

Epitidas, Epito sūnus Perifantas, Julo palydovas. 

Epulonas, rutulas. 

Erata, lyrinių ir erotinių dainų mūza, poetiškai — mūza aplamai. 

Erebas, tamsi žemės praraja, mirusiųjų karalystės gelmės, suasmenin- 
tai — požemio pasaulio dievas, Chaoso sūnus ir Nakties brolis ir vyras. 

Eretas, senas sabinų miestelis prie Tiberio netoli nuo Krustumerijaus 
((Krustumerų). 

Erichetas, trojėnas, Likaono sūnus. 

Eridanas, Pado upės Italijoje graikiškas ir poetiškas vardas. 

Erifilė, Amfiarajaus žmona, kuri, Poliniko apyrankių papirkta, privertė 
ji dalyvauti pražūtingame „Septynių žygyje prieš Tėbus" ir užtat buvo savo 
sūnaus Alkmajono užmušta. 

Erikas, 1. kalnas ir miestas šiaurės vakarų Sicilijos pakrantėje su šven- 
tove Venerai; 2. Buto ir Veneros sūnus, elimų prie Eriko kalno karalius, 
Heraklio užmuštas kumščiuojantis. 

Erimantas (gr. Erymanthos), Arkadijos kalnas Elidės pasienyje, Kur 
Heraklis nudėjo šerną. 

Erimantas (gr. Erymas, -antos), trojėnas, Enėjo bendras. 

Erinijos, keršto deivės, furijos. 

Erulas, Feronijos sūnus, prenestiečių vadas trim kūnais (kaip ir Gerio- 
nai), kurie, suaugę prie pilvo, nuo ten vėl atsiskiria. 

Etna, Sicilijos kalnas, iš kurio virsta ugnis. Jo viduje kiklopų dirbtuvė. 

Etrurija, vidurinės Italijos sritis, dabar Toskana. 

Etruskai, Etrurijos gyventojai. 

Euadnė, Kapanėjaus, vieno septynių prieš Tėbus didvyrių, žmona, kuri 
(deginant jo lavoną metėsi į laužo liepsnas. 

EKuandras, Merkurijaus ir Karmentės sūnus, Palanto tėvas, senas mito- 
loginis Arkadijos didvyris, ištremtas iš savo tėvynės dar prieš Trojos Karą, 
Palatino kalvoje prie Tiberio įkūrė Palantėjaus miestą. 

Euantas, frigas, Enėjo bendrininkas. 

Euboja, Egėjaus jūros sala Bojotijos pakrantėje. 

Eufratas, didžiausioji priešakinės Azijos upė; išteka Armenijoj ir, susi- 
jungusi su Tigru, įteka į Persijos ilanką; partų valstybės pasienio upė. 

Eumedas, trojėnas, Dolono sūnus. 

Eumelas, trojėnas. 

Eumenidės (,,„maloningosios“), eufemistinis furijų vardas. 

Eunėjus, trojėnas, Klitijaus sūnus, Kamilos nukautas. 

Euras, pietryčių vėjas; smarki audra. 

Eurialas, jaunas trojėnas, Ofelto sūnus, Nizo bičiulis, per nakties puo- 
limą nukautas rutulų stovykloje. 

Euripilas, tesalietis, žygiavęs kartu su kitais graikais per Trojos Karą. 

Euristėjus, Stenelo sūnus, Persėjaus sūnaitis, Mikėnų karalius, kuris 
buvo davęs Herakliui 12 darbų. Junonos klasta įgijo valdžią Arge, kuri buvo 
numatyta Herakliui. 

Euritas, menišką Paladės diržą pagaminusio Kiono tėvas. 

Euritionas, trojėnas, Pandaro brolis, garsus kilpininkas. 

Eurotas, žymiausioji Lakonijos upė. 

Fabaris, mažas Tiberio intakas sabinų žemėje į šiaurę nuo Kurų. 

Fabijus, romėnų giminės vardas. Ypatingai garsus Guintus Fabius 
Maximus, pravarde Cunctator („Delsėjas“), nepaprastu atsargumu išvengęs 
pralaimėjimų ir susilpninęs Hanibalo jėgas, paversdamas pajuokos pravardė 
ganbingu vardu. 

Fabricijus, romėnų didybės paveikslas, garsus paprastumu ir nepaper- 
kamumu romėnų konsulas (282 pr. Kr.). 

Fadas, rutulas. 

Faetontas, 1. Saulės pravardė; 2. Saulės (Sauliaus) ir Klimėnės sūnus. 
Tėvas buvo leidęs jam kartą valdyti Saulės vežimą. Kadangi jisai, nuklydęs 
nuo Saulės kelio, padegė žemę, Jupiteris užmušė jį žaibų. Jo nepaliovusias 
raudoti seseris dievai pasigailėję pavertė tuopomis. 

Faidra, Krėtės karaliaus Mino duktė, Tezėjaus žmona, jos meilę atme- 
tusį posūnį Hipolitą apšmeižė tėvui, ir tatai buvo jo mirties priežastis. 

Fajakai, pasakiška tauta, gyvenusi tariamai Korkiros saloje. 

Faleris, trojėnas. 

Faliskai, Falerijų miesto ir jo apylinkių pietinėje Etrurijoje gyventojai. 

Faras, rutulas. 

Faunas, Piko sūnus, Saturno sūnaitis, Lotyno tėvas, senas mitologinis 
Lacijaus karalius, mokęs savo tautą žemdirbystės ir švelnesnių papročių. 
Po mirties lotynai ji laikė pranašingu laukų ir miškų dievu. Atlaikę pavo- 
jus, lotynų jūrininkai atnašaudavo jam aukas. 

Fegėjus, trijų įvairių trojėnų vardas. 

Fenėjas, miestas Arkadijoje, ankstesnė Euandro buveinė. 

Feretas, trojėnas. 

Feronija, sena pavasario, šaltinių ir alkų italikų deivė, Jupiterio Ank- 
suriečio žmona. Netoli nuo Anksuro miesto buvo jos šventovė ir alkas, Pra- 
džioje ji buvo vietos šaltinio nimfa. 

Fescenija, Etrurijos miestas netoli Falerijų. 

Fidena, Lacijaus miestas prie Tiberio į šiaurę nuo Romos, Albos kolonija. 

Filoktetas, Pojanto iš Melibojos sūnus, paveldėjęs iš Heraklio kilpinį ir 
strėles, be kurių nebuvę galima paimti Trojos. Pagal vėlesnį padavimą, 
griždamas iš Trojos ar sukilimo iš savo gimtojo miesto ištremtas, patekęs i 
brutijų kraštą Italijoje, kur įkūręs Petaliją. 

Finėjus, aklas pranašas Trakijoje, kuriam, dievų lieptos, harpijos visada 
paglemždavo valgius ir jų likučius apteršdavo už tai, kad jis apakinęs savo 
sūnų. Argonautams grįžtant, nuo šios nelaimės jį išvadavo Borėjadai (Borėjo 
sūnūs Kalaidas ir Dzetas), persekiodami paukščius iki Strofadų. 

Flavina, Etrurijos miestas. 

Flegetontas („Ugnies upė“), didžiausioji požemio pasaulio upė. 

Flegijas, Marso sūnus, lapitų karalius, keršydamas Apolonui už jo duk- 
terų pagrobimą, sudegino jo šventovę Delfuose. Už tą nusikaltimą požemio 
karalystėje viena furija jam kliudė paduotą maistą ragauti. 

Foibas („Spinduliuojas“), Apolono pravardė. 

Foibė, Foibo Apolono sesuo, mėnulio deivė Diana. 

Foinikas, Amintoro sūnus, vyresnysis Achilo bičiulis, mokęs vartoti 
ginklus ir lydėjęs jį į Trojos karą, vadovaudamas mirmidonų būriui. 

Foinikietė, kartaginietė. Taip vadinama Didona, nes ji kilusi iš Foinikijos. 

Folas, 1. kentauras, užmuštas per Piritojaus vestuves; 2. trojėnas. 

Folojė, vergė iš Krėtės. 

Forbantas, trojėnas. 

Forkas, 1. Ponto ir Gajos sūnus, jūrų dievaitis. Forko būriai — jūrų 
dievybės, nereidės; 2. trojėnas. 

Forulai, miestelis sabinų krašte prie Amiterno. 

Frigai, frigėnai, Frigijos gyventojai, buvo pagarsėję išlepėliai; poetiš- 
kai — trojėnai. 

Frigija, vakarinė Mažosios Azijos sritis. 

Ftija, miestas ir sritis Tesalijoje, Achilo karalystė, 

Fucinas, didžiausias Lacijaus ežeras marsų krašte. 

Furijos (taip pat: erinijos, eumenidės, diros), keršto deivės, pagal He- 
siodą, Žemės, pagal Aischilą, Nakties dukterys, trys: Alekta, Tizifonė ir 
Megaira, sparnuotos, su degalais rankose ir gyvatėmis supintais plaukais. 
Jų buveinė, pagal poetus, požemio pasaulis prie įėjimo į Tartarą. Pagal 
kitus, — jais ir Vergilijus seka, — tik Megaira ten gyvena, tarnaudama 
Hadui, o kitos abidvi Jupiterio prieangyje budinčios tarnaitės, pildančios jo 
įsakymus. Vėlesniais laikais suplakamos ir su harpijomis, pavyzdžiui, Kelaina 
— vyriausioji furija, 

Gabijai, senas Lacijaus miestas. k 

Gabijietis, -ė, iš Gabijų miesto, Junona Gabijietė, nes ten buvo garbinama. 

Gabiškai, pagal Gabijų miesto paprotį. Gabiškai togą (apsiaustą) juosti 
— permesti ją per kairįjį peti ir, tvirtai veržiant, skverną patraukti po 
dešine ranka taip, kad jis sudarytų kaip ir juostą ir dengtų galvą. šis iš 
senovės Gabijų gyventojų kilęs ir per religines šventes įprastas būdas juostis 
atsiradęs iš to, kad gabijiečiai aukojimo metu buvo priešų užpulti ir turėjo 
skubėti į kovą taikos drabužių nepakeitę šarvais. 

Gaitulai, laukinė tauta šiaurės vakarų Afrikoje. 

Galai, didelė tauta, gyvenusi šių dienų Prancūzijoje ir šiaurės Italijoje. 
Po kautynių ties Alija (390 pr. Kr.) galai buvo užėmę Romą ir apgulę Ka- 
pitok. Jis buvęs išgelbėtas žąsų gagenimu ir Manlijaus budrumu. 

Galatėja, nereidės vardas. 

Galezas, lotynas, pavadintas pagal upės vardą pietų Italijoje. 

Gangas, didžiausioji Indijos upė, ištekanti iš Hemodo kalno ir gaunanti 
septynis intakus. 


268 


Ganimedas, Trojos karaliaus Troso sūnus, dėl grožio Jupiterio pagrobtas 
į Olimpą ir pakeltas vietoje Hėbės į gėrimų padavėjus. Dėl to Junona buvo 
įširdusi. 

Garamantai, šiaurinės Afrikos dykumų į pietus nuo Didžiosios Sirties 
tauta, gyvenusi tolimiausioje tada žinomos žemės vietoje, 

Garamantidė, garamantų. Nimfa garamantidė — Libijos nimia, Jarnbo 
motina nuo Dzeuso. 

Garganas, Apeninų šaka šiaurinėje Apulijoje. 

Gela, miestas pietvakarių Sicilijos pakrantėje prie sraunios Gelo upės. 

Gelonai, skitų klajoklių kiltis prie Boristėno (Dniepro) upės šių dienų 
Ukrainoje, su arabais paprastai vadinami žemės paribio tauta. 

Genijus, gimsanti ir mirštanti kartu su žmogum ir jame gyvenanti die- 
viška būtybė, kūrybinės jėgos įkūnijimas. Apylinkės turėdavo taip pat savo 
genijus, kurie lemdavo jų likimą. 

Gerionas, milžinas trim kūnais (trim galvom, šešiom rankom, šešiom 
kojom), Eritijos salos prie Gado Ispanijoje karalius, nugalėtas Heraklio, 
pagrobusio iš jo jaučių bandas. 

Getai, trakų tauta prie žemutinio Dunojaus. 

Giaras, Kikladų sala Egėjaus jūroje į šiaurės vakarus nuo Delo. 

Gigas, trojėnas. 

Gijas, 1. trojėnas, Enėjo bendras; 2. lotynas. 

Gilipas, arkadas 

Glaukas, 1. sibilos Deifobės tėvas, Bojotijos žvejys, kurs, užvalgęs sval- 
ginamų žolių, krito į jūrą ir buvo paverstas pranašingų jūros dievu; 2. tro- 
jėnai: a) Antenoro sūnus, b) Imbrazo sūnus. 

Gnosas anba Knosas, Krėtės sostinė, karaliaus Mino buveinė. Gnoso 
šalis — Krėtė. 

Gorgona, klaiki pabaisa išgąstinga galva požemio karalystėje, pagal 
Hesiodą ir vėlesniuosius, viena trijų Forko dukterų, ypatingai Medūza, 
baisingiausioji gorgonų. Ypač šiurpi Medūzos galva Minervos skydo priešaky. 

Gortina, vienas žymesniųjų Krėtės miestų. 

Gradivas, Marso pravardė. 

Grajai, graikai. 

Grakchas, Sempronijų giminės pravardė, ypač "Tiberius Sempronius 
Gracchus, pasižymėjęs antrajame punų kare. Abu broliai Tiberijus ir Gajus, 
liaudies tribūnai 133 ir 123 pr. Kr., savo palankiais vargstantiems italų ūki- 
kininkams įstatymais pradėjo pilietinių romėnų karų laikotarpį. 

Graviskai, nedidelis miestas Etrurijoje ties Tarkvinijais, nesveikas dėl 
pelkėtų apylinkių. 

Grinietis, susijęs su Grinijos miestu Ajolijos pakrantėje, netoli nuo 
Klazomėnų, Mažojoje Azijoje, su Apolono šventove ir orakulu. 

Hadrija, miestas Etrurijoje ir to pat vardo jūra (Adrijos jūra). 

Haimonas, rutulas. 

Haimonidas, Apolono ir Trivijos lotynų žynys. 

Halezas, žynio sūnus ir Agamemnono giminaitis, kuriam mirus, rado 
prieglobstį Italijoje. Vadovavo aurunkams ir oskams, Kovodamas "Turno 
pusėje. 

Halijus, trojėnas, Enėjo bendras. 

Halys, trojėnas. 

Hamonas, avino pavidalu garbinto Libijos Dzeuso pravardė. Jis turėjo 
šventovę ir orakulą vienoje oazėje. Sekdamas graikų pavyzdžiu, Vergilijus 
išgalvojo genealogiją, pagal kurią Jarbas, kaip ir graikų didvyriai, kilęs 
iš dievų. 

Harpalikas, trojėnas. 

Harpalikė, garsi Trakijos medžiotoja. 

Harpijos, pagal Homerą, suasmenintos audros arba audros deivės ir 
staigios mirties genijai, vėliau — pabaisos plėšriųjų paukščių pavidalų, mer- 
gaičių galvomis, galingais sparnais ir erelio nagais. šių mirties daimonų 
buveinė — požemio karalystė. 

Hebras, 1. didžiausioji Trakijos upė, pasižyminti sraunumu. Vergilijui 
kartais Trakija, mieliausiojį Marso apsistojimo vieta; 2. trojėnas, Doli- 
chaono sūnus. 

Hekatė, burtų deivė, galinga danguje, žemėje, požemyje, todėl trim 
paveikslais ir tapatinama su taip pat trim paveikslais Diana ir Prozerpina 
(požemio deive). Jos šaukdavosi buriant bei prisiekiant, paprastai net keliais 
vardais, nes ko daugiau dievų, tuo stipresni burtai. Ji atskubėdavusi iš po- 
žemio, gyvačių ir pragaro šunų apsupta. Hekatės ežeras, žr. Trivija. 

Hektoras, vyresnysis Trojos karaliaus Priamo ir Hekubos sūnus, Kreu- 
zos brolis ir Askanijaus dėdė, Andromachos vyras, narsiausias Trojos karo 
didvyris, Achilo nukautas. 

Hekuba (lot. Hekabės vardas), Dimanto duktė, Priamo žmona, Hektoro 
ir Priamo motina. Nešiodama įsčiose Parį, matė sapne gaisrą, paskandinusi 
liepsnose visą Troją. 

Helena, Jupiterio ir Ledos duktė, Spartos karaliaus Menelajaus žmona, 
Pario pagrobta. Po jo galvos jo brolio Deifobo žmona. 

Helenas, Priamo ir Hekubos sūnus, garsus pranašas, Neoptolemo De- 
laisviu nugabentas į Epirą. Čia jis vedė Andromachą, ir Neoptolemas, atsi- 
dėkodamas už tai, kad Helenas buvo jam išgelbėjęs gyvybę grįžtant iš Trojos, 
padarė jį Epiro įpėdiniu ir valdovų. 

Hielenoras, trojėnas, majonų karaliaus Helenoro ir vergės Likimnijos 
sūnus. 

Helikonas, miškingi kalnai Bojotijoje, pašvęsti Apolonui ir mūzoms, 

Helimas, trojėnas, lenktynių laimėtojas. 

Heloras, upė Sicilijos rytų pakrantėje, kiek į šiaurę nuo Pachino kalno 
iškyšulių. Dažnai išsiliedavo iš krantų ir darydavo derlingą apylinkės žemę. 

Heraklis (gr. Hčraklės), arba Herkulis (lot. Hercules), Jupiterio ir Tėbų 
karaliaus Amfitriono žmonos Alkmėnės sūnus. Pagarsėjo atlikęs 12 sunkių 
Euristėjaus pavestų darbų ir nugalėjęs Eriką ir Kaką. 

Herbezas, rutulas. 

Herkulis, lot. Heraklio (žr.) lytis, 

Hermas, auksą nešanti didžiausioji Lidijos upė. 

Herminijus, etruskas. 

Hermionė, Menelajaus ir Heleno duktė, Neoptolemo (Piro) Žmona, nors 
buvo pažadėta Orestui. Orestas ją atgavo užklupęs ir užmušęs Neoptolemą 
Delfuose prie aukuro, kurį Neoptolemas buvo pastatęs Achilo garbei. 

Hernikai, Lacijaus tauta, gyvenusi Apeninų kalnuose, 

Hesperidės („vakarietės"), pagal vėlesnįjį padavimą, Atlo ir Hesperijos 
dukterys (Aiglė, Aretūza), gyvenančios vienoje saloje už Atlo, pačiamę va- 

kariniame Okeano pakraštyje, saugančios medį auksiniais obuoliais ir mai- 
tinančios medžio sargovą slibiną. 

Hesperija („Vakarai“), graikiškas Italijos vardas. 

Hezionė, Trojos karaliaus Laomedonto duktė, Priamo sesuo, ištekėjusi 
už Salamino valdovo Telamono. 

Hiadės, žvaigždynas viršum Tauro galvos, kuriam patekėjus gegužės 
mėn., prasideda lietingas oras. 

Hiberai, ispanai. Hiberų jaučiai — Heraklio pagrobtieji iš Heriono 1spa- 
nijoje; hiberų gelmė (sūkurys) — vakarų Okeanas. 

Hidaspas, trojėnas, Enėjo bendras. 

Hidra, vandens gyvatė, mitologinė pabaisa Lernės ežere, septyniomis 
galvomis, kurios nukirstos ataugdavusios dvigubai. Heraklis ją nužudęs. 
Pagal Vergilijų, požemio karalystės prieangio sargė penkiomis dešimtimis 
galvų. 

Hiketaonas, trojėnas, Timoito tėvas. 

Hilajus („Miškinis“), arkadų kentauras. Per Piritojaus vestuves pasi- 
gėręs ėmė storžieviškai ištvirkaut ir buvo Heraklio nužudytas. 

Hilas, trojėnas, Enėjo bendras. 

Himela, upelis sabinų žemėje. 

Hipanis, trojėnas. 

Hipokoontas, žymus trojėnas, Hirtako sūnus, Nizo brolis. 

Hipolitas, 1. Tezėjaus sūnus, savo pamotės Faidros apšmeižtas tėvui, kai 
jos meilės siūlymą Hipolitas atmetė, buvo tėvo prakeiktas ir mirtinai už 
vilktas savo arklių, pasibaidžiusių Neptūno iš jūros siųstos pabaisos. Dianos 
prašomas, Aiskulapas burtų žolėmis grąžino jam gyvybę, tačiau Jupiteris 
perpykęs jį vėl užmušė; 2. pirmojo sūnus. Bijodama Jupiterio rūstybės, 
Diana laiko jį viename alke prie Aricijos nimfos Egerijos globoje, Kad Hipo- 
lito sūnus nesulauktų savo tėvo likimo, Diana pakeitė jo vardą Virbijum. 

Hipolitė, Marso duktė, amazonių karalienė. 

Hipotas, trojėnas, Kamilos nukautojo Amastro tėvas, 

Hirkanai, Hirkanijos, į pietryčius nuo Kaspijos jūros šalies, gyventojai. 
Su jais, kaip ir su partais, romėnai dažnai kariaudavo. 

Hirtakas, trojėnas, Nizo ir Hipokoonto tėvas. 

Hisbonas, rutulas. 

Homolė, kalnas Tesalijoje prie Tempės, kentaurų buveinė, 

Horta, Etrurijos miestas, Klauzo valdomas. 

Iaira, kalnų arba miškų nimfa (orejadė) Idoje, Pandaro ir Bitijo auklė. 

Ida, 1. nimfa ir Dianos palydovė, Nizo motina; 2. augštas kalnas Krėtės 
saloje, kur Dzeusas (Jupiteris) buvęs išaugintas; 3. kalnas Frigijoje Mizijos 
pasienyje, Kibėlės kulto vieta; 4. paveikslas priekinėje laivo dalyje. 

Idajus, 1. trojėnas, Priamo šauklys ir vežėjas; 2. kitas trojėnas. 

Idalietis, -ė, su Idalijum susijęs, iš Idalijaus. 

Idalija, miškingas kraštas Kipro saloje. 

Idalijus, kalnas ir miestas Kipro saloje su šventykla ir alku Venerai. 

Idas, 1. trojėnas; 2. trakas. 

Idietis, susijęs sų Ida Frigijoje; poezijoje paprastai „frigiškas", „tro- 
jiškas". 

Idmonas, rutulas, Turno pasiuntinys. 

Idomenėjus, Deukaliono sūnus, Krėtės karaliaus Mino sūnaitis. Kelionėje 
iš Trojos audros ištiktas, davė įžadą paaukoti kas pirmas paklius. Jis atna- 
šauja, nors ir auka jos sūnus. Krėtiečių už tai ištremtas, apsigyveno Ka- 
labrijoje. 

Iitas, senyvas trojėnas, Enėjo bendrininkas. 

Ikaras, Daidalo sūnus, bėgdamas iš Krėtės, krito iš oro į jūrą, nes tėvo 
prilipdytų sparnų vašką sutirpdė saulė, prie kurios jis buvo perdaug pri- 
artėjęs. 

Iksionas, Tesalijos lapitų karaliaus Piritojaus tėvas, už kėsinimąsi prie- 
varntaut Junoną Jupiterio nutrenktas į Tartarą ir pririštas prie gyvačių 
apjuosto ir nuolat besisukančio rato; pagal Vergilijų, kenčia ir 'Vantalui 
skirtąją bausmę. 

Ilas, 1. vienas senųjų Trojos karalių, Troso sūnus, Laomedonto tėvas, 
Iliono statytojas; 2. Ilu vadinamas taip pat ir Julas, Enėjo sūnus; 3. rutulas. 

ilija („Ilionietė“), Vergilijaus taip pavadinta Rėja Silvija, Romulo ir 
Remo motina, nes ji buvo kilusi iš Iliono. 

Ilionas arba Troja, miestas su Pergamo pilim tarp Simoento ir Ska- 
mandro. 

Ilionė, vyriausioji Priamo duktė, trakų karaliaus Polimnestro žmona. 

Ilionėjus, seniausias trojėnas tarp Enėją lydėjusių bendrininkų. 

Ilionietės, trojėnės. 

žlva, sala į vakarus nuo Etrurijos, žinoma metalų turtais. 

Imaonas, arkadas. 

ižmbrazas, likietis, Glauko tėvas. 

Imbrazidai, Imbrazo sūnūs Glaukas ir Ladas. 

Ina, Kadmo iš Tėbų duktė. Nusigandusi savo įsiutusio vyro, metėsi su 
sūnum Melikertu į jūrą. Po to abudu virto dievybėmis, Melikertas Palai- 
mono vardų. 

Inachas, Okeano ir Tetidės sūnus, Ionos tėvas, Argo karalius ir Inacho 
upės dievas. 

Inarimė, poetiškas vulkaninės Neapolio įlankoje salos vardas, Lotyniškai 
ji buvo vadinama Aenaria, graikiškai — Pithčkus(s)ai, dabar Ischia. 

Indai, Indijos gyventojai, kantais tolimiausios tautos aplamai, ryšium 
su poetų dažnai garbinamų Augusto rytų nukariavimų. Indų dramblio 
kaulas balčiausias, geriausios rūšies. 

Inuas, italų piemenų taip vadinamas Faunas, bandų dievas, atitinkąs 
graikų Paną. Inuo pilis — senovės lotynų piemenų stovynė Ardėjos pa- 
krantėje Lacijuje. 

Kolas, trojėnas. 

Icna, Argo karaliaus ir upės dievo Imnacho duktė, Jupiterio meilužė, 
paversta karve. Pavyduliaudama Junona užsiundė ją gyliu. Iona zyliodama 
apibėgo visą žemę iki Nilo, kur susitaikė su Junona. 

Iopas, muzikantas citrininkas Kartaginoje, 

Iridė, dievų, ypač Junonos pasiuntinė žmonėms, vaivorykštės deivė, 
kuria ji leidžiasi žemėn. 

Ismaras, 1. lidas; 2. kalnas ir miestas Trakijoje. 

Ištikimybė (Fides), suasmeninto pasitikėjimo ir ištikimybės dievybė, 
senosios garbingos žmonių giminės globėja. Žiauriais laikais ištremta, Au- 
gustui viešpataujant ji turėsianti grįžti. 

Itakė, maža Jonijos jūros sala, Ulikso (Odisėjaus) tėvynė ir karalystė, 
iš dalies kalnuota ir uoluota. 

Itakietis, Itakės gyventojas, Uliksas. 

Italas, senas Italijos didvyris, davęs Italijai vardą, pietų Italijos ir Sici- 
lijos monetose atvaizduotas sudievintu jaučiu Žmogaus veidu. 

Italija, pradžioje tik pats pietrytinis pusiasalio kampas. Pagal vietinį 
padavimą, kuriuo ir Vergilijus seka, kraštas buvęs apgyventas klajoklių 
oinotrų (sabinų), kuriuos Italas (nuo jo ir šalis gavo vardą) pripratino sės- 
liai gyventi, laikytis įstatymų ir išmokė žemdirbystės. Italija laikoma trojėnų 
tėvyne, nes jų protėvis Dardanas, Jupiterio sūnus, į Troją atsikėlė iš ltalijos. 

Ttis, trojėnas, Enėjo bendras. 

Janas (Ianus), senovės italų šviesos dievas, pagal padavimą, senas La- 
cijaus karalius, vaizduojamas dviem veidais, senu saulės ir mėnulį simboliu. 
Be kitų šventovių Romoje, jam buvo pašventinta koplytėlė, tikriau, pra- 
ėjimas dviem priešais stovinčiom durim, kurios taikos metu būdavo užda- 
rytos, o per karą jas atverdavo, kad išleistų ten uždarytąjį Karą. Įėjimą 
sergėjo priešakyje pastatytoji dievo statula. 

Janikulas, viena septynių Romos kalvų su Jano statytąja pilimi. 

Japigai, pietų Italijos tauta. 

Japigas, 1. šiaurės vakarų vėjas, pučiąs graikams iš japigų šalies; 2. tTO- 
jėnas, Jaso sūnus, kuris, Veneros slapta padedamas, gydė sužeistą Enėją. 

Jarbas, tariamasis Jupiterio Hamono ir nimfos Garamantidės sūnus, 
Gaitulijos karalius Afrikoje, veltui piršęsis Didonai. 

Jasidas, Argo karaliaus Jasijaus sūnus arba palikuonis: Palinūras, 
Japigas. 

Jasijus, trojėnas, Dardano brolis. Jis keliauja su broliu iš savo gimtosios 
Etrurijos ir apsigyvena Troadėje. 

Jonijos jūra, pietinė Adrijos jūros dalis tarp Italijos, Sicilijos ir Graikijos. 

Jopas, žr. Iopas. 

Julas, žr. Askanijus. 

Julijus, vardas romėnų giminės, kuri pasididžiuodama per Julą kildino 
save iš Enėjo. Julijum vadinamas ir savo prodėdės Gajaus Julijaus Cezario 
įsūnytasis Oktavijus, kuris Oktaviano Cezario, vėliau Augusto vardu pateko 
į Julijų giminę. 

Junona (atitinka graikų Herą), 1. Saturno ir Rėjos duktė, Jupiterio 
sesuo ir žmona, vyriausioji romėnų deivė, garbinta ypač Same ir Arge, pra- 
džioje dangaus ir dangiškos šviesos, ypač mėnulio, moteriškoji jėga, todėl 
gimdymo deivė ir vedybų globėja, atkakli Enėjo ir trojėnų priešininkė, pa- 
lanki Kartaginai; 2. požemio Junona, t.y. Prozerpina, požemio karalystės 
Jupiterio žmona. 

Jupiteris, 1. Saturno ir Rėjos sūnus, Neptūno, Plutono ir savo Žmonos 
Junonos brolis, dievų ir žmonių karalius. Jis svarsto žmonių likimo burtus, 
tačiau, pagal Vergilijų, paties likimo nevaldo. Jam linktelėjus galva, dreba 
visas Olimpas. Jam atnašauja, prašydami galingos pagalbos. Jo norui val- 
dyti dažnai prieštarauja Junona. Jupiteris taip pat dievas aplamai; 2. Stikso 
Jupiteris — Plutonas. 

Juturna (Diuturna, „neišsenkamas šaltinis*), Lacijaus gydomoji upė, 
suasmenintai — nimfa. Romėnų poetai padavimą apie ją gausiai padailino. 
Pagal Vergilijų ir Ovidijų, Jupiteris ją persekiojo savo meile ir už atimtą 

nekaltybę apdovanojo nemirtingumu ir pavedė jai valdyti upes ir ežerus. 
Vergilijus ją padarė dar Turno seserimi ir įpynė ją į Turno likiminės kovos 
veiksmą. 

Kafėrėjus, uoloti kalnų iškyšuliai pietiniame Eubojos krante, kur grįž- 
damas iš Trojos sudužo graikų laivynas. 

Kainėjus, 1. lapitų karaliaus Elato sūnus, pradžioje mergaitė. Jos pra- 
šomas, Neptūnas ją pavertė nepažeidžiamu jaunuoliu, kuris žuvo kovoje SU 
kentaurais, kai šie ant jo zitino rąstus; 2. trojėnas, Enėjo bendras, "Turno 
nukautas. 

Kajeta, Enėjo auklė; 2. uostas pietų Lacijuje, pagal ją pavadintas. 

Kajikas, trojėnas, Enėjo bendras. 

Kakas, Vulkano sūnus, liepsnomis spjaudąs plėšikas milžinas Aventino 
landoje, Heraklio nukautas. 

Kalai (Cales), Kampanijos miestas, garsus vynuogių auginimu. 

Kalchantas, Testoro sūnus, graikų pranašas per Trojos karą. 

Kalibė, Junonos žynė, Vergilijaus išgalvotas vardas. 

Kalidonas, Aitolijos sostinė. Jos Karalius Oinėjus buvo užmiršęs pa- 
kviesti į aukojimus deivę Dianą, kuri įsižeidusi atsiuntė į tą kraštą šerną, 
niokojusi šalį, kol Meleagras jį nudobė per Kalidono medžioklę. 

Kaliopė („Gražiabalsė"), viena iš devynių mūzų, epinės poezijos deivė, 
poezijoje — mūza aplamai. 

Kamerina, miestas Sicilijos pietinėje pakrantėje su tuo pat vardų ežeru 
netoliese. Gyventojai, nepaisydami Delfų orakulo įspėjimų, jį nusausino dėl 
nuodingų išgaravimų ir tuo padėjo priešams prieiti ir užkariauti miestą. 

Kamertas, 1. Volscento sūnus, Turno bendrininkas,; 2. rutulas. 

Kamila, volskų karaliaus Metabo iš Priverno duktė, mėgstanti medžioti 
Turno bendrininkė. 

Kamilas, Marcus Furius Camillus, romėnų didvyris (apie 400 pr. KT.), 
užkariavęs Vėjus, Falerijus, nugalėjęs galus, atstatęs Romą. 

Kampanija, vidurinės Italijos šalis. Kampanijos miestas — Kapua, tur- 
tinga sostinė, tariamai trojėnų didiko Kapio taip praminta. 

Kapena, Etrurijos miestas, prie kurio buvo Feronijos alkas ir šventovė. 

Kapys, 1. trojėnas, Enėjo bendras. Tariamai jo vardu pavadintas Kapuos 
miestas; 2. aštuntasis Albos karalius Lacijuje. 

Kapitolis, Romoje Tarpėjos kalvoje priešais pilį ištaigingas Jupiterio 
dievnamis, romėnų valstybės šventovė ir religinis centras, ilgainiui daug 
kartų gražintas ir, kaip ir pats Romos miestas, buvo laikomas nesugriau- 
namu ir amžinu. 

Kaprėjos, Kampanijos pakrantės sala, dabar Capri. 

Karai, Mažosios Azijos pietvakarių šalies Karijos gyventojai, 

Karinai („Laivo skiauturės"), Romos miesto dalis Eskvilino kalvoje, 
pasižymėjusi prabangiais rūmais. 

Karmenta (lot. Carmenta ir Carmentis, pagal liaudies etimologiją, nuo 
carmen „daina, eilėraštis"), pradžioje šaltinių nimfa, vėliau gimdymo ir 
pranašystės deivė ir Euandro motina, lydėjusi jį iš Arkadijos į Lacijų. DaT 
vėliau ją garbino romėnai šventovėje Kapitolio papėdėje ir aukuru prie 
Karmentos vartų, porta Carmentalis, 

Karpatas, sala tarp Krėtės ir Rodo. 

Kartagina, foinikiečių miestas šiaurės Afrikos pakrantėje priešais Sicl- 
lijos vakarų iškyšulį, pagal padavimą, Didonos vadovaujamų tiriečių įkurtas. 

Kasandra, Priamo ir Hekubos duktė, Troją užkariavus Agamemnono 
vergė, drauge su kuriuo buvo Klitaimnestros nužudyta Mikėnuose, Apolonas 
ją buvo apdovanojęs pranašavimo dovana, tačiau, kai ji atsisakė jam atsi- 
duoti, Apolonas prakeikė jos pranašavimo galią, ir jai niekas daugiau Nnebe- 
tikėjo. Lokrų Ajantas buvo ją nuskriaudęs Minervos šventovėje, ir už tai 
jį ištiko mirtis ties Euboja. 

Kasmila (senesnė žodžio „Kamila“ lytis), karaliaus Metabo žmona ir 
Kamilos motina. 

Kasperija, mažas sabinų miestas Samnijuje. 

Kaspijos sritys, šalys prie Kaspijos įūros Azijoje, kur gyveno baktrai, 
hirkanai, partai, skitai. 

Kastoras, trojėnas. 

Katilas, Amfiarajaus sūnus, Tiburto brolis, dalyvavęs "Tiburo statyme, 
tiburų (tiburiečių) karo vadas. 

Katilina, romėnų didikas, pagarsėjęs Cicerono susektu ir sutrukdytu 
jo sąmokslu (63 pr. Kr.). 

Katonas, 1. vyresnysis, pravarde Cenzorijus, pasižymėjęs griežtu laiky- 
musi dorovės reikalavimų ir teisingumo; 2. jaunesnysis, pravarde Utikietis 
(nes po Farsalo kautynių 48 pr. Kr. nusižudė Utikoje, kad netektų matyti 
laisvės praradimo), vyresniojo posūnaitis, išgarsėjęs nepaprastų papročių 
griežtumu ir tyrumu; užtat Elizijuje mirusiųjų šešėliai jį laiko karalium, 
kurio valios jie mielai klauso. 

Kaukazas, didelis atšiaurus Azijos kalnynas tarp Juodosios jūros (Pontus 
Euxinus) ir Kaspijos jūros. 

Kaulonas, achajų išeivių įkurtas miestas Brutijaus pakrantėje. 

Kekropėnai (kekropidai), mitologinio Atėnų įkūrėjo Kekropo palikuonys. 

Kelaina, viena iš harpijų, kuri Enėjui apsistojus Strofaduose pranašavo 
nelaimę. 

Kentaurai, 1. laukinė milžiniško ūgio Tesalijos tauta tarp Peliono ir 
Osos, vėlesniais padavimais (nuo Pindaro), dviejų pavidalų baisas, pusiau 
žmogus, pusiau žirgas; 2. didžiulio laivo vardas; 3. laivo ženklas: kentauras, 
pasiruošęs tėkšt bangosna abiem rankom iškeltą milžinišką akmenį. 

Kerauno kalnai, kalnynas pakrantėje tarp Epiro ir Ilirijos. 

Kerberas, trigalvis (pagal kitus poetus, taip pat ir šimtagalvis) šuo, 
Tifaono ir Echidnos gimdytas, sergsti įėjimą į požemio karalystę. 

Kibela, kalnas Frigijoje. 

Kibėlė, frigų deivė, gimdančios ir vaisių duodančios žemės simbolis, daž- 
nai tapatinama su Žeme (Tellus), kuri senose teogonijose laikoma seniausia 
deive. Todėl ji dievų motina (magna mater), ypatingai Idos ir Dindimų 
kalnuose, buvo garbinama fleitų ir būgnų garsais. Ji miestų įkūrėja, todėl 
vaizduojama su mūrų vainiku, važiuojanti liūtais kinkytu vežimų. 

Kidonas, rutulas, Forko sūnus. 

Kidonietis, Kidono, arba Kidonijos, miesto Krėtės šiaurinėje pakrantėje 
gyventojas, pagarsėjęs jieties mėtymu (užnuodytomis strėlėmis). 

Kikladai, salų grupė Egėjaus jūroje, kurios viduriu buvo laikoma Delo 
sala. 

Kiklopai, pagal Homerą, mitologinė laukinė milžinų tauta Sicilijoje, 
gyvenusi klajoklių gyvenimą, nebijojusi dievų ir neturėjusi įstatymų. Iš jų 
pagarsėjęs Polifemas, kurio urve Odisėjus buvo patekęs į didelį pavojų. 
Pagal Hesiodą, kiklopai Dangaus ir Žemės sūnūs, Vulkano padėjėjai, Etnos 
kalne kalą Jupiteriui žaibus. 

Kiknas, Stenelo sūnus, Kupavono tėvas, Ligurijos karalius, paverstas 
gulbinu už tai, kad nepaliaujamai skundėsi dėl žaibo sutriuškinto savo 
bičiulio Faetonto. 

Kilėnė, kalnas šiaurės Arkadijos pasienyje, kur Merkurijus gimė iš Majos. 

Kilėnietis, Merkurijaus pravardė. 

Kimodokė (ir Kimodokėja), nereidė, į kurią buvo paverstas vienas 
Enėjo laivų. 

Kimotojė, nereidė (jūrų nimfa). 

Kiniras, ligurų vadas, Enėjo bendras. 

Kintas, kalnas Delo saloje, Apolono. ir Dianos gimtinė. 

Kipras, Viduržemio jūros sala prie pietinio Mažosios Azijos kranto, 
garsi Veneros garbinimu. Miestai — Amatuntas, Idalijus, Pafas. 

Kirkė, Helijaus (Sauliaus) ir 'Persės duktė, nimfa burtininkė, gyvenusi 
Ajajos saloje. Ji paprastą kumelę prileido prie vieno Helijaus žirgų. 

Kiseidė, Hekuba, Trakijos karaliaus Kisėjaus duktė. Ji sapnavusi, kad 
gimdysianti visą Aziją ryjantį degalą. Tas sapnas išsipildė gimdant Parį fr 
sukeliant Trojos karą. 

Kisėjus, 1. Trakijas karalius, Hekubos tėvas; 2. rutulas, Melampo sūnus, 
"Turno kariauninkas. 

Kitaironas, pasienio kalnas tarp Atikos ir Bojotijos, pašvęstas Bakchui. 

Kitera, sala prie Lakonijos krantų į pietvakarius nuo Malėjos kalnyno 
iškyšulių, garsi Veneros garbinimu, 

Kiterietė (Cytherea), Veneros pravardė nuo Kiteros salos, į kurią, pagal 
padavimą, ji iškilusi iš jūros putos. 

Klaras, likietis, Sarpedono brolis. 

Klaudijai, romėnų giminė, ypatingai Ata Klaudijus, kuris penktaisiais 
metais po to, kai išvijo karalius, žygiavo su sava palyda į Romą ir įkūrė 
Klaudijų gentį. 

Klauzas, sabinų kunigaikštis, Klaudijų giminės prosenelis. 

Kielija, romėnų mergaitė, duota įkaitu Porsenai ir pabėgusi iš jo Sto- 
vyklos. 

Klitijus, 1. Ajolo sūnus, Enėjo bendras; 2. lirnesietis, Akmono tėvas; 
3. rutulas; 4. Eunėjaus tėvas. 

Kloantas, narsus trojėnas, Enėjo bendras, laimėjęs laivų lenktynes. 

Klonas, Eurito sūnus, meniškai padaręs Paladės diržą. 

Klonijus, 1. trojėnas, Enėjo bendras; 2. kitas trojėnas, Mesapo nukautas. 

Kluencijus, romėnas, kildinęs save iš trojėno Kloanto, 

Kluzijus, vienas iš dvylikos žymiųjų Etrurijos miestų. 

Kojus, Urano (Dangaus) ir Gajos (Žemės) sūnus, titanas, Latonos tėvas. 

Kokitas („„Aimanų upė"), dumblota požemio upė. Kokito mergelė — 
Alekta. 

Koklitas, Publijaus Horacijaus, narsaus Tiberio tito gynėjo Nuo Por- 
senos, pravardė. 

Kolacija, senas sabinų miestas į rytus nuo Romos. 

Kora, senas Lacijaus miestas į pietryčius nuo Romos prie garsaus Ap!- 
jaus kelio (via Appia). 

Koras, argietis, Katilo ir Tibunto brolis. 

Koroibas, trojėnas, frigo Migdono sūnus. 

Koribantai, frigų Kibėlės žyniai, kurie deivės šventę švęsdavo dūkstan- 
čiais šokiais ir triukšminga muzika. 

Korinajus, dviejų trojėnų vardas. 

Korintas, garsus prekybos miestas Peloponeso Istme, 146 pr. Kr. Mumi- 
jaus sugriautas. 

Koritas, 1. mitologinis didvyris, Jupiterio sūnus, Jasijaus ir Dardano 
tėvas, Korito miesto įkūrėjas; 2. Etrurijos miestas, poetiškai — Italija ap- 
lamai. „Korito toliausieji miestai" — Etrurija. 

Kornelija (cornum, gr. kranon), kornelijos uoga, kornelinės vyšnios 
medis (cornus), sedula, poezijoje iš šio kieto Medžio pagaminta jietis. 

Kosas, karo tribūnas, kovodamas su Vėjais 426 pr. Kr., nukovė karalių 
Tolumnijų ir iš jo atimtus ginklus paaukojo Marsui. 

Kozai, senas pakrantės miestas Etrurijoje. 

Krėtė, Viduržemio jūros sala, garsi savo ankstyva augšta kultūra, 
Jupiterio garbinimu ir koribantų tarnyba. ,„Krėtės pabaisa" — ugnimi 
šnarpščiąs Krėtės jautis, kurį Heraklis turėjo gyvą atnešti Euristijui. 

Krėtėjus, 1. trojėnas; 2. graikas. 

Krėtietis, Krėtės salos gyventojas. 

Kreuza, Priamo ir Hekubos duktė, Enėjo žmona, Askanijaus motina. 

Krimizas (Krinizas), upė pietvakarių Sicilijos pakrantėje. 

Kronijus, trojėnas, Mesapo nukautas. 

Krustumerai (Krustumerijus, Krustumijus), senas sabinų šalies miestas 
kairiajame Tiberio krante į šiaurę nuo Romos. 

Ksantas, 1. upė "Troadėje, taip vadinama dievų kalboje, šiaip — 5Ska- 
mandras; 2. upė Likijoje, ištekanti Taurė ir įtekanti į Viduržemio jūrą. 

Kūmai, senas Kampanijos pajūrio miestas, apie 800 pr. Kr. Chalkidės 
ateivių iš Eubojos įkurtas. Sibila — Kūmų pranašė, nes, pagal padavimą, ]1 
gyvenusi urve ties Kūmais. 

Kupavonas, Kikno sūnus, ligurų vadas ir Enėjo sąjungininkas. Jis ne- 
šiojo gulbino plunksnų kuokštę ant šalmo savo tėvo atminimui, kuris už ne- 
paliaujamas naudas dėl savo bičiulio Faetonto buvo paverstas gulbinų, 

Kupenkas, rutulas. 

Kupidonas, žr. Amuras. 

Kurai, sena sabinų sostinė netoli nuo Romos, Iš čia kilęs antrasis Romos 
karalius Numa Pompilijus. 

Kuretai, Idos Dzeuso Krėtėje tarnai arba žyniai, kuriems Rėja perdavė 
naujagimį Dzeusą, kad apsaugotų nuo jo tėvo Krono kėslų, kuris norėjo ji 
praryti. Kuretai triukšminga muzika ir ginklų tarškėjimu slopino nauja- 
gimio riksmą. Aplamai — seniausieji Krėtės gyventojai, 

Kvercentas, rutulas. 

Kvirinas, pirmykščių Kvirinalo kalvos gyventojų dievaitis, kiek vėliau 
ir Romai bendras karo dievaitis, Ramnų ir Ticijų dievas globėjas, ilgainiui 
Marso išstumtas ir sutapatintas su sudievintu Romulų. 

Kviritai, senosios sabinų srities Kurų sostinės gyventojai; 2. Romos 
piliečiai aplamai. 

Labikai, seno Labiko miesto Lacijuje netoli nuo Tuskulo gyventojai. 

Labirintas, didelis nedengtas pastatas su daugybe klaidžių koridorių, ypač 
Krėtės Gnose, pagal padavimą, Daidalo statytas. Jo apybraižą duoda Gnoso 
monetos. 

Lacijus, Italijos vakarų pakrantės sritis tarp Tiberio ir Kampanijos 
paribio kalno Masiko su sostinę Roma. Vardą šiam kraštui davęs Saturnas, 
nes jis čia radęs saugią slypymę. 

Ladas, trojėnas, Imbrazo sūnus, Turno nukautas. 

Ladonas, trojėnas, Halezo nukautas, 

Laertas, Ulikso tėvas. Laerto karalystė — Itakė. 

Lagas, rutulas. 

Laima (lot. Fortuna), likimo ir laimės deivė. 

Lakedaimonas, arba Sparta, Laikonikos sostinė Peloponese, Menelajaus 
buveinė. 

Lakinija, Junonos pravardė nuo Lakinijaus kalno brutijų krašte, kur 
ji netoli nuo Krotono turėjo garsią šventovę. 

Lakonietė, spartietė, t.y. Helena. 

Lamas, rutulas. 

Lamiras, rutulas. 

Laodamija, Akesto duktė, pirmojo prie Trojos nuo Hektoro Tankos Kri- 
tusio graiko Protesilajaus žmona, nusižudžiusi iš skausmo dėl savo vyro 
mirties. 

Laokoontas, Neptūno žynys Trojoje, kurs perdūrė jietim Minervai pa- 
šventintą medinį žirgą ir už tai atnašavimo metu su savo dviem sūnais buvo 
dviejų iš jūros atšliaužusių klaikių gyvačių nužudytas. 

Laomedontas, Priamo tėvas, Trojos karalius. Apgavo Neptūną ir Apo- 
loną, nesumokėjęs jiems pažadėto užmokečio už Trojos mūrų pastatymą ir 
bandų ganymą, tuo virsdamas žodžio nesilaikančio trojėno tipu. 

Lapitai, karinga laukinė tauta kalnų Tesalijoje. Į savo karaliaus Piri- 
tojaus vestuves jie nekvietė Marso, nors visi kiti dievai buvo pakviesti. Dėl 
to įsižeidęs, Marsas per vestuves sukėlė lapitų kovą su kentaurais. 

Larai, dievybėmis virtusios mirusiųjų vėlės, globojančios namus ir šei- 
mą. Kiekviena romėnų ir etruskų šeima laikydavo juos prie židinio spinte- 
lėje arba atskiroje koplytėlėje. 

Laridas, rutulas, Dauko sūnus. 

Larina, Kamilos bendrininkė. 

Larisietis, Larisos miesto Tesalijos gyventojas. 

Latagas, trojėnas. 

Latona, titano Kojaus ir Foibo duktė, dvynių nuo Jupiterio Apolono ir 
Dianos motina. 

Laurentas, Lacijaus pajūrio miestas į pietus nuo Romos, karaliaus LoO- 
tyno buveinė. Vardas siejamas su lauru. 

Lauzas, etruskų karaliaus Mezencijaus sūnus; abudų kariavo Turno 
pusėje. Lauzas buvo Enėjo nukautas. 

Lavinija, Laurento karaliaus Lotyno duktė, antroji Enėjo žmona, Sil- 
vijaus motina. 

Lavinis, Lacijaus miestas į pietus nuo Romos, netoli nuo kranto, Enėjo 
įkurtas ir žmonos Lavinijos vardu pavadintas. 

Leda, Testijaus duktė, Helenos, Klitaimnestros ir Dioskurų motina, 
Spartos karaliaus Tindarėjaus žmona, Hermionės senelė. 

Lelegai, sena, po Graikiją ir Mažąją Aziją išsklaidyta, jūreivių tauta. 

Lemnas, Egėjaus jūros sala, dėl iš Moschilo kalno išsiveržiančios vul- 
kaninės ugnies buvo tikima, kad joje gyvenąs Vulkanas, Jam buvo ir pati 
sala pašventinta. 

Lemnietis, Vulkanas pagal svarbiausiąją jo kulto vietą Lemną. 

Lenajus (gr. lėnaios, „susijęs su vyno traiškykla“, nuo lėnos, „vyno 
traiškykla"), vyno traiškykilos dievas, viena daugelio Bakcho pravardžių. 

Lernė, pelkėtas ežeras ir apylinkė Argolidėje, kur tūnojo Heraklio Už- 
muštoji hidra sų daugybe gyvačių kaklų. 

Lėtė, požemio upė, kurios vandenį geriantiems šešėliams išdildydavo 
atminimą apie praeitą gyvenimą ir kančias, 

Leukaspidas, trojėnas. 

Leukatas, Leukadės, arba Leukadijos, salos kalno iškyšuliai Akarnanijos 
pakrantėje su šventykla Apolonui. 

Liajus (gr. lyaios „išvaduotojas nuo rūpesčių"), Bakcho pravardė. 

Libija, kartais visa senovėje žinomoji Afrika, kartais šiaurės Atrikos 
pakrantė nuo Aigipto iki Atlanto vandenyno. 

Liburnai, Liburnijos (šių dienų Kroatijos) gyventojai Ilirijoje. 

Lichas, lotynas. 

Lidai, Lidijos gyventojai. Poetiškai — etruskai, nes jie atkeliavę iš 
Lidijos. 

Lidija, šalis Mažosios Azijos vakarų pakrantėje. 

Ligeris, etruskas. 

Ligurai, kalnų tauta vakarinėje šiaurės Italijoje ties Genua, dėl šalies 
atšiaurumo pripratusi pakelti vargus ir nepatogumus. 

Likajus, kalnas pietų Arkadijoje, Pano buveinė. 

Likaonas, 1. menininkas iš Gnoso Krėtėje; 2. trojėnas, Ericheto tėvas. 

Likas, trojėnas, Enėjo bendrininkas, 

Likija, šalis pietvakarių Mažojoje Azijoje. Pataroje, netoli nuo Ksanto 
žiočių, garsus Apolono orakulas, jo žiemos apsistojimo vieta. Broliai iš Liki- 
jos ir laukų Apolono — Taimonas ir Kilaras. 

Likimnija, Helenoro motina, vergė, 

Liktietis, iš Likto miesto Krėtėje netoli nuo Gnoso ir Gortino, garsiausio 
kadaise Krėtės miesto; poetiškai — krėtietis 

Likurgas, senas edonų karalius Trakijoje, dievų apakintas, Kad prie- 
šinosi Bakcho kultui įvesti. 

Lilibajus, vakarų Sicilijos kalnų iškyšuliai, Kurie visu savo platumu 
nusitiesia po jūros paviršiumi. Dėl to susidaro pavojingos laivams seklumos 
ir povandeninės uolos. 

Linkėjus, Enėjo bendras. 

Lipara, didžiausia ajolų arba vulkanų salų į šiaurę nuo Sicilijos, 

Liris, trojėnas. 

Lirnesas, Brizeidės gimtinė, Mizijos miestas, Achilo sugriautas. 

Lokrai, 1. Lokridės gyventojai Heladėje, kurių dvi kiltys. Viena iš jų, 
Opunto lokrai, po jų vado Oilėjaus sūnaus Ajako mirties apsigyveno Afrikos 
pakrantėje; 2. miestas pietų Italijoje, Brutijų rytinėje pakrantėje, Ozolidės 
iokrų iš Nariko kolonija. 


279 


Lotynai, Lacijaus gyventojai. Lotynų tauta kilusi susimaišius trojė- 
nams su senaisiais Italijos gyventojais. 

Lotynas, Fauno ir nimfos Marikos sūnus, Amatos vyras, Laurento kara- 
lius Lacijuje, svetingai priėmęs Enėją ir išleidęs už jo savo dukterį Laviniją. 

Lukagas, etruskas. 

Lukas, lotynų vadas. 

Lukecijus, trojėnas. 

Luperkai, bandų dievo Luperko (Pano) žyniai. Per Luperkalijas, jų 
dievo šventę vasario 15, bėgdavo per miestą apsijuosę tik paaukotų ožių 
kailiais. 

Luperkalis, Likijos Panui, bandų dievui, pašventinta landa Palatino 
kalvos papėdėje. 

Machaonas, Aiskulapo sūnus, garsus graikų prie Trojos gydytojas ir 
vadas. 

Magas, lotynas. 

Maja, Atlo ir Plejonės duktė, Merkurijaus motina nuo Jupiterio. 

Majandras, drabužio klosčių vienos po kita parangymas, nelyginant 
kaip kad to pat vardo Frigijos upė dangybe lanksmų apie save apteka. 

Majonai, etruskai, lidai. Poetiškai — rytiečiai aplamai, negraikai. 

Majonas, rutulas. 

Majonija, pradžioje Lidijos aplamai, vėliau jos dalies vardas, Poetiškai — 
Etrurija, nes etruskai kilę iš lidų. 

Majotai, skitų tauta prie Juodosios jūros. Majotų žemė — sritis prie 
Majotų ežero, t.y. Azovo jūros, 

Malėja, Peloponeso pietryčių kalnyno iškyšuliai Lakonijoje, pavojingi 
audromis. 

Mamai, 1. pagal vietinį romėnų tikėjimą, mirusiųjų vėlės, dvasios arba 
genijai, ypač palankūs; 2. pagal graikų įtakoje vėlesnį vaizdavimąsi, požemio 
dievai arba galios, požemio karalystė aplamai. 

Manlijus, pravarde Capitolinus, narsus Kapitolio gynėjas nuo įsibrovusių 
galų (390 pr. Kr.), vėliau (384) apkaltintas tėvynės išdavimu ir nuteistas. 

Manta, nimfa pranašė, kurios sūnus Oknas pastatęs Mantuą ir ją savo 
motinos vardu pavadinęs. 

Mantua, miestas prie Mincijaus upės, pagal Vergilijų, trims kiltims 
(graikų, etruskų ir, tur būt, umbrų) priklausiusių dvylikos bendruomenių 
sostinė. 

Maras, rutulas. 

Marcelas, Klaudijų giminės romėnų pravardė. 1. 222 pr. Kr. konsulas, 
nugalėjęs Viridomaro vadovaujamus galus. Per antrąjį punų Karą paėmė 
Sirakūzus ir palaužė kartaginiečių galybę Sicilijoje; 2. Augusto sesers Ukta- 
vijos sūnus, Augusto įsūnytas ir numatytas jo įpėdiniu. Jis buvo vedęs Juiją, 
vienintelę imperatoriaus dukterį. Visos į jį dėtos gražiausios viltys nuėjo 
niekais, nes jis tebeeidamas dvidešimtuosius metus nelauktai mirė Bajuose 
23 pr. Kr. 

Marika, Fauno žmona ir Lotyno motina, nimfa. Jos garbei buvo pašvęs- 
tas ąžuolynas ties Minturnais pietiniame Lacijuje prie Lirio upės. 

Marpesa, kalnas Paro saloje, garsus Marmuro klodais. 

Marsai, karinga Lacijaus tauta prie Fucino ežero, garsi kenksmingų 
žolių ir vaistažolių prieš nuodus pažinimų. 

Marsas, 1. Jupiterio ir Junonos sūnus, dvynių Romulo ir Remo tėvas, 
tad romėnų prosenelis, karo ir kautynių dievas, gaivalingos drąsos simbolis; 
2. poetiškai — karas, kova, žudynės. 

Maruvietis, iš Maruvijaus, marsų sostinės Lacijuje. 

Masikas, kalnas Kampanijoje, Lacijaus pasienyje, pagarsėjęs vynu; 
2. kluziečių vadas. 

Masilai, numidų kiltis Afrikoje. 

Maurai (lot. Mauri, Maurusii), šiaurės vakarų Airikos šalies Maureta- 
nijos gyventojai. 

Mavortas, Marsas. 

Medontas, trojėnas, Oilėjaus sūnus. 

Mefitas, troškūs žemės garai arba smalkės. 

Megaira, viena furijų. 

Megara, miestas Sicilijos rytų pakrantėje į šiaurę nuo Sirakūzų, dorėnų 
kolonija. 

Melampas, Gijo tėvas, Heraklio palydovas. 

Meliboja, Tesalijos srities Magnezijos pajūrio miestas. 

Melikertas, Inos sūnus. Vintęs jūrų dievu, gavo Palaimono vardą. 

Melitė, jūrų nimfa. 

Memijus, romėnų giminės vardas, siejamas su graikų Mnestėjum, nes 
abiejų vardų ta pati šaknis, reiškianti „atminti", 

Memnonas, Aušros (Auroros) sūnus, rytinių aitiopų karalius, atvedęs 
trojėnams į pagalbą juodaodžių aitiopų būrį. 

Meneiajus, Atrėjaus sūnus, Agamemnono brolis, Helenos vyras, vaidinęs 
svanbų vaidmenį griaunant Troją. Grįždamas iš Trojos buvo atsidūręs prie 
Aigipto ribų. 

Menestėjus, Klitijaus sūnus, Akmono lirnesiečio brolis, 

Menoitas, 1. trojėnas; 2. žvejys iš Arkadijos. 

Merkurijus, Jupiterio ir Majos sūnus, prekybos ir susisiekimo dievas, 
dievų pasiuntinys. Jis lydi mirusiųjų vėles į požemio karalystę. Meno kalbėti 
kūrėjas, tad sugeba tildyti žmonių aistras. 

Meropas, trojėnas. 

Mesapas, lotynas, Neptūno sūnus, mesapijų Apulijoje ir Kalabrijoje 
karalius ir protėvis, garsus žirgų tramdytojas. 

Metabas, Kamilos tėvas, volskų karalius. 

Metas Fufetijus, tariamai paskutinysis Albos Longos diktatorius, išdavęs 
Romą kovoje su Vėjais ir nubaustas sudraskant dviem vežimam. 

Metiskas, rutulas. 

Mezencijus, Lauzo tėvas, etruskų valdovas Agiloje (Cėrėje) Etrurijoje, 
dėl žiaurumo ir dievų niekinimo etruskų nekęstas ir ištremtas, pabėgo pas 
karalių Turną ir, kovodamas prieš trojėnus, buvo Enėjo nukautas. 

Migdonas, Frigijos karalius, Koroibo tėvas. 

Mikėnai, garsus Argolidės miestas, karaliaus Agamemnono buveinė. 
Iš čia prasidėjo karas prieš Troją. Garsūs taip pat žirgų auginimu. 

Mikėnietis, susijęs su Mikėnais, iš Mikėnų. Vadovas mikėnietis — Aga- 
memnonas. 

Mikonas, Kikladų sala į vakarus nuo Samo, prie pat Delo. 

Mimantas, trojėnas. 

Minas, Dzeuso (Jupiterio) ir Europos sūnus, Pazifajės vyras, Ariadnės 
tėvas, išmintingas Gnoso Krėtėje karalius ir įstatymų leidėjas. Dėl savo 
teisingumo drauge su Ajaku ir Radamantu teisėjauja ir požemio karalystėje. 
Už jo sūnaus Androgėjaus užmušimą buvo privertęs atėniečius mokėti duoklę, 

Mincijus, 1. kairysis Pado upės intakas ties Mantua, ištekąs iš Alpių ir 
tekąs per Gardos ežerą; 2. nendrėmis vainikuoto upės dievo paveikslų pa- 
puošto laivo vardas. 

Minerva (graikų Atėnės Paladės atitikmuo), Jupiterio duktė ir myli- 
mMiausias vaikas, didvyrių saugotoja ir miestų nuo priešų gynėja, karo 
deivė, kurios senas paveikslas paladijus ypatingai buvo gerbiamas "Urojos 
pilyje, su jėga susieto gudrumo simbolis, todėl miestų globėja taikos metu 
ir alyvmedžio kūrėja, meno, ypač moterų nagingumo deivė. 

Minionas, upelė Etrurijoje prie Cėrės. 

Minotauras (Mino jautis), baisas, jūrų jaučio su jūrų deive Pazifaje 
gimdytas, pusiau jautis, pusiau žmogus, Mino uždarytas labirinte. Jam atė- 
niečiai turėjo kasmet atnašauti septynis jaunuolius ir septynias mergaites, 
kol Tezėjus, Ariadnės padedamas, ji užmušė. 

Mira (gr. myrra, lot. murra), Arabijos medis, kurio sunka tepdavo 
plaukus. 

Mirmidonai, achajų kilties pietryčių Tesalijoje (Ftiotidėje) Achilo vyrija. 

Mirta, visada žaliuojąs krūmas arba medelis, pašvęstas Venerai; meto- 
nimiškai — mirtos medžio lazda. 

Mitra, galvą dengiąs raištis su kaspinais and žandų, rišamais pasmakrėje. 
Mitrą dėvėjo rytiečiai. Graikijoje ir Romoje ją nešiojo moterys ir išlepę vyrai, 

Mizėnas, 1. trojėnas, Ajolo sūnus, pasižymėjęs karys ir trimitininkas, 
pagal Vergilijų, Hektoro palydas ir po jo galvos Enėjo bendras; 2. išsikišęs 
i jūrą kalnas ties Bajais Kampanijoje, į pietus nuo Neapolio, kur Mizėnas 
buvęs palaidotas. 

Mnestėjus, trojėnas, Enėjo bendras. Memijų šeima Romoje didžiavosi 
kilusi iš jo, žr. Memijus. 

Monoikas, į jūrą išsikišes kalnas su šventovę Herakliui Tigurijoje, pagal 
kurį vadinamas šių dienų Monakas (Monaco). 

Morinai, galų tauta Belgijoje prie Kanalo. 

Mulciberis (metalo ,,„Minkštintojas'), senovės Vulkano pravardė, 

Muranas, karališkos kilmės lotynas. 

Mutuska, sabinų miestas, garsus alyvų auginimu. 

Mūza, dainų, muzikos ir poezijos meno deivė. Jau Homeras paduoda 
keletą; vėliau devynios, Jupiterio ir Mnemosinės dukterys. Į ją ypač krei- 
piamasi epinio eilėraščio pradžioje arba viduryje svarbiausiuose persky- 
rimuose. 

Mūzajus, senas atėnų dainius, aiškiaregys ir žynys, kuriam, šalia jo 
amžininko Orfėjaus, priskiriamas žynių poezijos išradimas ir platinimas. 

Naksas, didžiausia Kikladų sala Egėjaus jūroje, pasižyminti vyno der- 
liumi, garsi Bakcho kultu. 

Naras, Tiberio intakas umbrų ir sabinų srities pasienyje. Jo Vanduo 
turi sieros. 

Narikas, Opunto lokrų miestas, įkurtas brutijų krašte pietinėje Italijoje. 

Nautas, trojėnas, Paladės žynys ir pranašas. 

Nealkas, trojėnas. 

Nemėja, slėnys su alku Dzeusui Argolidėje, garsus kas treji metai šven- 
čiamais Nemėjos žaidimais ir tuo, kad Heraklis nudėjęs Nemėjos liūtą. 

Neoptolemas, Achilo sūnus, vadinamas ir Piru, Pelėjaus sūnaitis, Ftijos 
Tesalijoje ir vėliau, po Trojos karo, Epiro valdovas. 

Neptūnas (gr. Poseidonas), Saturno (gr. Krono) ir Rėjos sūnus, Jupi- 
terio ir Junonos brolis, Amfitritės vyras, jūros ir kitų vandenų valdovas. 
Tridantis — valdžios simbolis. Ne tik sukelia audras, bet ir vėl ramina jūrą 
ir siunčia jūreiviams palankų vėją, todėl jūrininkai garbina jį aukomis. 
Drauge su Neptūnų statęs Trojos Mūrus ir savo tridančių juos įveikęs 
griaunant. 

Nereidė, jūrų dievo Nerėjaus duktė, jūrų nimfa. 

Nerėjus, Ponto ir Gajos sūnus, nereidžių tėvas, apdovanotas pranaša- 
vimo galia, Egėjaus jūros valdovas Neptūno globoje, gyvenąs Egėjaus jūros 
gelmėse. 

Neritas, Vergilijui sala. Kadangi šiuo vardu sala nežinoma, tenka pri- 
leisti, kad čia Vergilijus per apsirikimą Nerito kalną (Nėriton) Itakėje 
kažkodėl palaikė sala. 

Nersai, ekvų miestas Lacijuje. 

Nesaja, nereidė. 

Nesantaika (Discordia), Marso palydovė, karus kurstanti deivė, 

Nifėjus, rutulas. 

Nilas, 1. Aigipto upė, prieš įtekėdama į jūrą skiriasi į dvi pagrindines 
šakas, kurios sudaro vadinamąją deltą, toliau skirstosi dar į mažesnes at- 
šakas, ir taip senovėje Nilas „septyniomis žiotimis" įsiliedavo į jūrą. Nuo 
saulės atogrąžos iki rugsėjo pabaigos patvindamas užlieja laukus ir žemę 
daro derlingą; 2. suasmenintas upės dievas. 

Nimfos, žemesniojo rango deivės, įkūnijimas paslaptingųjų gamtos jėgų 
žemėje ir jūroje, miške ir lauke, kalne ir slėnyje, šaltiniuose ir upėse. 

Niza, šventas mišku apaugęs kalnas, kur Bakchas buvęs nimfų užau- 
gintas ir iš kur jis pradėjęs savo triumfo žygį per pasaulį tigrų traukiamu 
vežimu. Senovėje vieni tą kalną manė esant Bojotijoje, kiti Aitiopijoje, 
treti — Indijoje. 

Nizas, trojėnas, Hirtako sūnus. 

Noemonas, trojėnas. 

Nomadai, klajojančių piemenų tautos, ypač šiaurės Afrikos pakrančių 
gyventojai numidai. 

Nomentas, miestas sabinų žemėje į šiaurę nuo Romos, Adhbos kolonija. 

Notas, pietys, audringas ir lietingas vėjas. 

Numa, dviejų rūtulų vardas. 

Numanas, rutulas, pravarde Remulas. 

Numidai („nomadai"), laukinė piemenų tauta šiaurės Afrikoje tarp 
Mauretanijos ir Kartaginos, garsūs jojikai nežabotais arkliais, 

Numikas, Lacijaus pakrantės upė ties Ardėjos miestu, pašventinta 
Vestai ir penatams. 

Numitoras, 1. Romulo ir Remo senelis, Rėjos Silvijos tėvas, Albalongos 
karalius; 2. rutulas. 

Nursija, miestas šiaurinėje sabinų srityje, šiauraus kalnų Klimato 
apylinkėje. 

Odisėjus, žr. Uliksas. 

Ofeltas, Eurialo tėvas. 

Oibalas, italų divyris, telebojų karaliaus Telono ir nimfos Sebetidės 
sūnus, Kaprėjų valdovas, Kampanijos užkariautojas. 

Oichalija, miestas Eubojoje, Heraklio sugriautas, kad karalius Euritas 
neleido už jo savo dukters Iolės. 

Oilėjus, karalius Lokridėje, Ajako tėvas, 

Oinotrija, pietryčių Italijos dalis, poetiškai — Italija. 

Okeanas, 1. didžulė upė, kuri, kaip wvaizduotasi senovėje (Homero), 
apriečia žemės skridinį; 2. jūra aplamai. 

Oknas, Tiberino ir Mantos sūnus, pastatęs Mantuą. 

Olearas, Kikladų sala Egėjaus jūroje į vakarus nuo Paro. 

Olimpas, augštas, mirgančia sniego viršūne, kalnas Tesalijos ir Make- 
donijos šiaurės pasienyje, pagal seniausius poetus, dievų buveinė. Saulės 
vežimas iš ryto išvažiuoja iš čia pro atvirus vartus ir vakare vėl pargrįžta. 
Saulei įvažiavus, vartai užsidaro. Olimpas — dievų garbinimo ir nemirtin- 
gumo ženklas, nes tikėta, kad dievai ir sudievinti didvyriai įžengdavo pro 
abejus, ypač pro vakarinius, saulėlydžio vartus, užtat poetiškai Olimpas — 
dangaus skliautai, atremti dviejų stulpų rytuose ir vakaruose, augštasis 
dangus su žvaigždėmis. 

Onitas, rutulas, Enėjo nukautas. 

Opis, Trakijos miškų nimfa, viena Dianos palydovių per medžiokles. 
Deivės įgaliota, baudžia mirtimi Kamilos žudytoją Aruntą. 

Orakulas, 1. dievų ištarmė, pranašavimas; 2. vieta, kur duodavo dievų 
ištarmę. 

Orejadė, kalnų nimfa, medžiotoja iš Dianos palydos. 

Orestas, Agamemnono ir Klitaimnestros sūnus, atkeršijo už savo tėvo 
mirtį, nužudydamas jo tėvą užmušusią motiną ir jos Meilužį Aigistą. Po to 
jisai pašėlo ir, kai, persekiojamas furijų, pabėgo į Apolono šventovę Del- 
fuose, kur joms nevalia buvo įžengti, jos tykojo jį prie šventovės slenksčio. 
Menelajaus ir Helenos duktė Hermionė buvo pažadėta už jo išleisti. Kadangi 
ji ištekėjo už Neoptolemo (Piro), Orestas užmušė Neoptolemą ir buvo Vėl 
persekiojamas furijų. 

Orfėjus, garsus herojinių laikų Trakijos dainius, Apolono ir mūzos 
Kaliopės sūnus, grieždamas stygų instrumentu nuteikė Prozempiną leisti jam 
išsivesti iš požemio karalystės mirusią žmoną Euridikę, bet atsigręžęs atgal 
ir tuo neišpildęs pažado, jos vėl neteko. Jis daina maldydavęs laukinius 
žvėris, ypač liūtus ir tigrus, išjudindavęs uolas ir miškus ir savo lyra net 
ir Blizijuje akompanuodavęs dainiams. 

Orgijos, slaptos religinės apeigos, ypač Bakcho garbei: dūkdavo ir šoK- 
davo pernakt, muzikai grojant ir deglams šviečiant. 

Orikas, pajūrio miestas Epire. 

Orionas, 1. milžiniškas medžiotojas, kurio galva ir pečiai Kyšodavo ne- 
apsemti net brendant per giliausią jūrą; 2. žvaigždynas, kurio tekėjimas ir 
leidimasis sukeldavo audras. Jo „auksiniai šarvai" — auksu žibančios šviesios 
žvaigždės Oriono dirže ir kalavijuje. 

Oritija, Atėnų karaliaus Erechtėjaus duktė, Borėjo žmona, greičiausių 
ir tauriausių žirgų motina. 

Orkas, požemio karalystės dievas, požemio karalystė. 

Ornitas, etruskas. 

Orodas, trojėnas. 

Orontas, likiečių vadas, Enėjo bendras, žuvęs per audrą. 

Orsas, trojėnas. 

Orsilochas, trojėnas. 

Ortigija, 1. senas Delo salos vardas; 2. sala ir drauge Sirakūzų dalis. 

Ortigijus, rutulas. 

Oskai, sena Kampanijos tauta, auzonų šaka, žuvusi per karus sų TO- 
mėnais. 

Otriadas, Otrio sūnus, t.y. Pantus. 

Otris, kalnas Tesalijoje, kentaurų buveinė. 

Ozinijus, Kluzijaus didikas, dalies etruskų vadas, priklausomas nuo 
Masiko vyriausios vadovybės. 

Oziris, lotynas. 

Ožiai (Haedi), dvi Vežėjo (Auriga) žvaigždyno žvaigždės, kurioms pa- 
tekėjus, spalio mėnesį prasideda liūtys ir audros. 

Pachinas, Sicilijos pietryčių iškyšulio kalnas. 

Padas (Po), upė šiaurės Italijoje. 

Padūza, pati pietinė iš septynių Pado upės deltos šakų, gausiai lan- 
koma gulbių. 

Pafas, miestas vakarinėje Kipro salos dalyje su garsia Veneros šventove. 

Pegazas, etruskas. 

Pajanas, gydančio Apolono pravardė. Keltine prasme: 1. džiaugsmo 
himnas Apolonui, liaupsinamoji giesmė aplamai; 2. Kovos šauksmas. 

Pajonas (gr. Paion, „Gydąs“), gydančio Apolono dievo pravardė, kurio 
sūnus Aiskulapas. 

Paktolas, upelė Lidijoje aukso smėlių. 

Palacijus, viena septynių Romos kalvų, karaliaus Euandro buveinė, 

Paladė, žr. Minerva. 

Paladijus, Iui Trojoje karaliaujant iš dangaus nukritęs ir ten pat pilyje 
saugomas Paladės paveikslas, nuo kurio priklausęs valstybės likimas. Buvo 
pagrobtas Odisėjaus ir Diomedo. Paveikslas vaizdavo deivę apsigynimo 
padėtyje: kairiąja ranka laikė skydą savisaugai, dešinioji su jietim pa- 
kelta smūgiui. 

Palaimonas, jūrų dievas, Inos sūnus. 

Palamedas, Eubojos karaliaus Nauplijaus sūnus, Aigipto Karaliaus Belo 
palikuonis, gudrumu ir teisingumu pasižymėjęs Trojos didvyris, Agamem- 
nono palydovas Trojos žygyje. Jis permanė, kad Odisėjus buvo apsimeteės 
bepročiuų, kad išvengtų žygio į Troją, ir privertė jį dalyvauti, Odisėjus at- 
keršijo, sukeldamas įtarimą, kad Palamedas išdavikas, ir graikai jį užmušė 
akmenimis. 

Palantas, 1. Euandro sūnus, Enėjo sąjungininkas, Turno nukautas; 
2. arkadas, Palantėjaus statytojo Euandro protėvis. 

Palantėjus, arkadų išeivių, Euandro vadovaujamų, statytas miestas 
Aventino, vėliau Palatino kalvoje, kur paskiau buvo Roma. Palatino kalvos 
vardas siejamas su panašiai skambančių miesto vardu. 

Palikai, Dzeuso ir Talijos sūnūs, vulkaniški daimonai, kuriems prie 
Paliko miesto Sicilijoje į šiaurės vakarus nuo Sirakūzų buvo atnašaujamos 
žmonių, vėliau švelnesnės aukos. 

Palinūras, Enėjo vairininkas, pakeliui iš Sicilijos į Kūmus miego 1š- 
tiktas, krito su vairu į jūrą. Kaip požemio karalystėje Enėjui pasipasakojo, 
buvęs atplaktas Italijos krantan ir ten gyventojų užmuštas. Kilųs Lukanijoje 
marui, orakulas liepė supilti Palinūrui kapą ir jo Vardų pavadinti vieną 
pakrantės kalną. 

Palmas, trojėnas. 

Panakėja, pasakiška stebuklingoji žolė, tariamai gydžiusi nuo visų Ligų. 

Panas, Hermio sūnus, piemenų, bandų, laukų ir miškų dievas, pradžioje 
garbintas Arkadijoje, ypač Likajaus kalne. 

Pandaras, Likaono sūnus, likiečių ir Dzelėjos vadas, puikus kilpininkas, 
Minervos lieptas, sužeidė paleista jietim Menelajų ir tuo suardė trojėnų 1F 
graikų sutartį spręsti reikalą Pario ir Menelajaus dvikova. 

Panopas, sicilas, Akesto bendras. 

Pamopėja („šviesiausioji"), nereidė. 

Pantagijas, upelė rytinėje Sicilijos pakrantėje, kurios žiotys Įterptos 
tarp uolų. 

Pantus, Otrio sūnus, Foibo žynys Trojos pilies šventovėje. 

Paras, Kikladų sala Egėjaus jūroje, garsi baltu marmuru. 

Parazija, miestas Arkadijoje. 

Parazietis, susijęs su Parazijos miestu, kilęs iš Parazijos, arkadas. 

Paris, Priamo sūnus, dėl motinos lemtingo sapno, kad ji pagimdžiusi 
gaisrą, kurio liepsnos paplisiančios po visą miestą, buvo išmestas ir Idos 
kalne piemeniu išaugintas. Čia jisai iš trijų besiginčijančių deivių Junonos, 
Minervos ir Veneros pastarąją pripažino gražiausia. Ta pažadėjo jam Heleną, 
kurios pagrobimas sukėlė Trojos karą. Mesdamas jietį, jis užmušė Achilą 1r 
Filokteto paleista užnuodyta strėle buvo pats mirtinai sužeistas. 

Parkos, lemties deivės, skiriančios žmogui ne nuo jo valios priklausantį 
likimą, pavyzdžiui nelaimę, laimę, mirtį. Vėlesnių laikų pažiūra, trys: Klota, 
Lachezis ir Atropas, iš kurių pirmoji verpia gyvenimo siūlą, antroji nustato 
jo ilgį, trečioji jį nukerpa. 

Partai, narsi ir karinga tauta į pietus nuo Kaspijos jūros, garsūs Kkilpl- 
ninkai. Keletą kartų buvo nugalėję romėnus (paskutinį kartą 36 pr, Kr.), 
tačiau, 20 pr. Kr. Augusto įveikti, grąžino anksčiau kovoje paimtas vėliavas. 

Partenijus, trojėnas. 

Partenopėjus, arkadas, Meleagro ir Atalantės sūnus, vienas iš septynių 
didvyrių, žuvusių prie Tėbų. 

Paitavijus, šiaurės Italijos venetų krašte miestas, dabar Padua. 

Patronas, arkadas iš Tegėjos. 

Pazifajė, Saulės duktė ir Krėtės karaliaus Mino žmona. Prieš Miną 
supykusio Neptūno sukurstyta, įsimylėjo į baltą jautį. Pasislėpusi į Daidalo 
pagamintą karvę, atsidavė tam jaučiui ir pagimdė Minotaurą. Požemio pa- 
saulyje ji gyvena su kitais nelaimingai mydlinčiais Kūdesio laukuose. 

Pelasgai, pirmykščiai Graikijos, ypač Arkadijos ir Tesalijos, gyventojai, 
iš savo pirmykščių sėdybų ties Dodona Epire paplitę po Peloponesą, Atiką 
ir kitur. Poetiškai — graikai aplamai. 

Pelėjėnas, Pelidas (žr.). 

Pelėjus, mirmidonų karalius Ftijoje, Achilo tėvas. 

Pelidas, Pelėjaus sūnus, t.y. Achilas, 

Pelijas, trojėnas, 

Pelopas, Tantalo sūnus, Mikėnų karaliaus Atrėjaus Argolidėje tėvas. 
Pelopo pilis — Argas. 

Peloras, šiaurės rytų Sicilijos smailuma, esanti taip arti nuo Italijos 
kranto priešais, jog iš pietų atplaukiančiam jūreiviui atrodo, kad visai Už- 
daro Mesinos sąsiaurį. 

Penatai, dievybės, globojančios paskiras šeimas ir iš jų kilusią valstybę. 
šeimų penatus laikydavo virtuvėje, pačiame vidiniame namų Kambaryje, 
valstybės — šventovės neprieinamoje švenčiausioje vietoje. 

Penelėjus, graikas, bojotiečių vadas per Trojos karą. 

Pentėjus, Tėbų karalius, priešinosi įvesti Bakcho kultą savo krašte. 
Užtat buvo nubaustas pamišimu ir savo motinos ir bakchančių Kitairono 
kalne buvo sudraskytas. 

Pentezilėja, Marso duktė, amazonių karalienė, trojėnų sąjungininkė, 
Achilo nugalėta. 

Pergamas, 1. Trojos pilis; 2. Trojos Pergamo pavyzdžiu Heleno statytas 
miestas Epire; 3. Enėjo statytasis miestas Krėtėje. 

Peridija, Onito motina. 

Perifantas, argiečių karvedys. 

Petelija, tariamai Filokteto vadovaujamų graikų įkurtas miestas bru- 
tijų krašte. 

Pigmalionas, Belo sūnus, Didonos brolis, Tiro karalius, nužudė iš pasalų 
prie aukuro Didonos vyrą Sichajų, kad pasisavintų jo didelius paslėptus tur- 
tus. Po to apsimetusi, kad ketinanti išvykti pas brolį, Didona rengėsi bėgti 
ir įvykdė sumanymą, patraukusi savo pusėn brolio pasiųstus kraustymuis! 
tarnus ir kaikuriuos Tiro didikus. 

Pikas, Saturno sūnus, Lotyno senelis, pirmasis Lacijaus karalius, spėjęs 
ateitį, burtininkės Kirkės paverstas geniu už tai, kad atmetė jos meilę. 

Pilumnas, Fauno sūnus, senovės lotynų kaimo dievaitis, Turno prosenelis. 

Pinarijus, arba Pinarijų namas, romėnų giminė, kuriai, kaip ir Potici- 
jams, buvo patikėta Heraklio „Didžiojo aukuro“ globa. 

Pirakmonas („Priekalas“), kiklopas, Vulkano tarnas, 

Piras, Achilo sūnus, šiaip Neoptolemas, 

Pirga, Priamo vaikų auklė. 

Pirgai, senas pakrantės miestas Etrurijoje. 

Piritojus, Iksiono arba Jupiterio sūnus, lapitų karalius, Tezėjaus bičiu- 
lis, kurio pagalba mėgino išvesti iš požemio pasaulio Prozerpiną, bet pats 
buvo grandinėmis surakintas požemio karalystėje. 

Pizai (dabar Piza), Etrurijos miestas, „Alfėjaus kilimo", nes, pagal 
padavimą, jį įkūrę ateiviai iš to pat vardo miesto Elidėje prie Alfėjaus upės. 

Plemirijus, rytų Sicilijos pakrantės kalnas, dengiąs iš pietų pusės 
Sirakūzų uostą. 

Plutonas, Saturno sūnus, Prozenpinos vyras, Jupiterio ir Neptūno brolis, 
požemio karalystės viešpats. 

Podalirijus, trojėnas. 

Poliboitas, trojėnas, Cereros žynys. 

Polidoras, Priamo ir Hekubos sūnus. Norėdamas apsaugoti sūnų nuo 
pavojų Trojos apgulimo metu, tėvas nusiuntė jį su daugybe turto pas savo 
bičiulį Trakijos karalių Polimestorą, kuris, patyręs, kad Troja krito, Ji 
apiplėšė ir nužudė. 

Polifemas, Neptūno sūnus, vienaakis kiklopas, vakarinės Sicilijos pa- 
krantės kalne, pagal vėlesniuosius šaltinius, Etnoje, Odisėjaus apakintas. 

Politas, Priamo sūnus. 

Poluksas, Ledos sūnus, buvo nemirtingas, nes Jupiterio, o jo brolis 
Kastoras mirtingas, nes Tindarėjaus sūnus. Poluksas prašė ir Jupiteris 
sutiko, kad po Kastoro mirties abudu broliai pakaitomis padieniui gyventų 
požemio pasaulyje ir Olimpe. 

Pomecijai, Lacijaus miestas netoli nuo Romos. 

Populonija, pakrantės miestas Etrurijoje. 

Porsena, Etrurijos karalius, priėmė iš Romos ištremtą karalių Tarkvi- 
nijų ir bandė jėga grąžinti jį į sostą. 

Portūnas, jūros uostų dievas globėjas, vėliau sutapatintas sų Palaimonu. 

Poticijus, senas romėnų žynių giminės vardas, kurios protėvis įvedęs 
Heraklio kultą prie „Didžiojo aukuro". ši giminė, kaip ir Pinarijų, vadovavo 
aukojimo Herakliui apeigoms, ir žynio pareigos ėjo iš kartos į kartą pa- 
veldėjimo kelių. 

Pranestė, senas Lacijaus miestas į rytus nuo Romos su Fortūnos šven- 
tove ir orakulu. 

Priamas, 1. Laomedonto, Trojos karaliaus, sūnus, Hektoro ir Pario, 
Kasandros ir Poliksėnės tėvas. Griaunant Troją, buvo Piro nužudytas prie 
Dzeuso aukuro. Pagal Homerą, turėjo 50 sūnų; 2. pirmojo sūnaitis, Polito 
sūnus, Enėjo bendras, Trojos žaidimuose vadovavęs berniukų būriui, 

Priamėnas, Priamo sūnus, Deifobas. 

Pristis, jūros baisūnas, žuvis; suasmenintai — vieno Enėjo laivų vardas. 

Pritanis, trojėnas, Turno nukautas. 

Privernas, 1. (lot. Privernum), senas Lacijaus miestas, Metabo buveinė; 
2. (dot. Privernus), rutulas. 

Prochita, salelė priešais 'Mizėno pakrantės kalną Kampanijoje. 

Prokas, Numitoro ir Amulijaus tėvas, Albalongos karalius. 

Prokridė, Atėnų karaliaus Erechtėjaus duktė, sekusi paskui savo Vyrą 
(Kefalą miškų iš pavyduliavimo ir per klaidą jo Nušauta. 

Promolas, trojėnas. 

Protėjaus stulpai, pati pietinė Viduržemio jūros riba, kaip Heraklio stul- 
ppai vakarinė, būtent, Faro sala ir Aigipto pakrantė, kur Menelajus buvo 
nublokštas. Plokščioji Faro sala galėjo sukelti stulpų vaizdą dėl jos garsaus 
švyturio. Protėjus — jūrų dievaitis. 

Prozerpina, Jupiterio ir Cereros duktė, Plutono žmona, požemio kara- 
lystės valdovė. Vyksta pas mirštančius ir, nelyginant mirčiai skirtoms 
aukoms, nukerpa nuo priešakio galvos garbaną. 

Punai, Foinikijos, vakarinės Azijos pajūrio šalies, gyventojai, garsūs 
prekyba, jūrininkyste ir purpuro dažų gamyba; taip pat kartaginiečiai, 

Radamantas, Jupiterio sūnus, Mino brolis, vienas trijų požemio pasaulio 
teisėjų (teisia ypač už sunkius ir slaptus nusikaltimus). 

KRaibas, Mezencijaus kovos žirgas. 

Ramnetas, rutulas, Turno kariuomenės didikas ir žynys. 

Raponas, etruskas 

Reinas, žinomoji upė, vadinamas „dviragių“, nes Vaalio upė laikoma 
antrąja žiočių šaka. 

Rėja Silvija, Numitoro duktė, vestalė Albalongoje, nuo Marso Romulo 
ir Remo, nuo Heraklio Aventino motina. 

Remas, 1. Romulo brolis, pagal padavimą, brolio užmuštas už tai, Kad 
pašiepdamas peršoko žemas Romos sienas. Pagal Vergilijų, abu broliai susi- 
taikė ir kartu saugo teisę; 2. rutulas. 

Remulas, 1. didvyris iš Tiburo; 2. rutūlas; 3. Numano pravardė. 

Rėzas, trojėnams į pagalbą atvykęs Trakijos karalius. Nakties žygyje 
Diomedas ir Odisėjus nukovė karalių ir jo karius ir išsivedė jo spindin- 
čius žirgus. 

Ripėjus, trojėnas. 

Roitas, 1. rutulas; 2. maruvijų arba marsų kunigaikštis, 

Roitėjus, 1. Troadės pakrantės kalnas. Roitėjietis, -ė — trojėnas, -ė; 
2. toks trojėnas. 

Roma, Lacijaus ir romėnų imperijos sostinė. 

Romulas, Marso ir Rėjos Silvijos, anba Ilijos, sūnus, Remo brolis dvynas, 
pagal padavimą, Romos įkūrėjas ir pirmasis karalius, po mirties garbina- 
mas Kvirino vardu. 

Rozėja, derlinga apylinkė prie Reatės sabinų krašte, 

Rufrai, Kampanijos miestas Samnijaus pasienyje. 

Rutulai, tauta Lacijuje su sostine Ardėja. 

Sabajai, arabų kiltis. 

Sabelai, sabinų kilmės tautelės, kaip marsai, marucinai, pelignai; talp 
pat = sabinai. 

Sabinai, sena Italijos tauta, lotynų kaimynai prie Naro ir vidurinio 
Tiberio, į pietus nuo Umbrijos ir į šiaurę nuo Anijėno upės. Pagal pada- 
vimą, jų dalis dar Romulo ir Remo laikais apsigyvenusi Romoje. Garsūs 
papročių paprastumu ir griežtumu. 

Sabinas, senas italų didvyris, sabinų kilties įkūrėjas, vynuogystės išradėjas. 

Sacys, rutulas. 

Sagaris, trojėnas. 

Sakranai, senojo Lacijaus tautelė Ardėjos apylinkėse. 

Sakratoras, etruskas. 

Salaminas, sala Atikos pakrantėje, Telamono buveinė. 

Salentinai, Kalabrijos tauta pačiame pietų Mtalijos smaigalyje. 

Salijai („šokėjai"), žynių kolegija, garbinusi giesmėmis ir šokiais savo 
dievą, ypač Heraklį ir Marsą Gradivą. Jie saugojo šventuosius iš dangaus 
nukritusius skydus, kuriuos jie nešiodavo per šventes. 

Salijus, 1. Enėjo bendras iš Tegėjos Arkadijoje; 2. rutulas. 

Salmonėjus, Ajolo sūnus, Sizifo brolis, karalius Tesalijoje, vėliau Eli- 
dėje, Salmonijos miesto kūrėjas. Norėdamas prilygti Jupiteriui, mėgdžiojo 
važiuodamas variniu vežimu per varinį tiltą griausmą ir mMojuodamas dėga- 
lais žaibą, bet buvo Jupiterio žaibo nutrenktas į Tartarą. 

Samas, 1. jonėnų sala Mažosios Azijos vakarų pakrantėje priešais Eiezą, 
garsi puošnia Junonos šventove; 2. trakų Samas, t.y. Samotrakė. 

Samė, siauru sąsiauriu nuo Itakės atskirta ir Ulikso valstybei priklau- 
santi Jonijos jūros sala, vėliau vadinama Kefalėnija. 

Samotrakė („trakų Samas“), Egėjaus jūros sala Trakijos pakrantėje, 
garsi savo misterijomis. 

Sarastai, tautelė hirpinų krašte pietų Kampanijoje. 

Sarnas, upė pietinėje Kampanijoje prie Pompėjos. 

Sarpedonas, likiečių vadas, Patroklio nukautas. Jo kūnas Jupiterio lie- 
pimu buvęs nugabentas į Likiją, nors jo ginklo draugas Giaukas Manė, 
kad jis patekęs graikams ir ten likęs. Abų jo sūnūs Klaras ir Taimonas 
lydėjo Enėją į Italiją. 

Satikulėnai, satikulai, Kampanijos miesto Satikulos (į rytus muo Kapuos) 
gyventojai. 

Satura, pelkės, ežeras Lacijuje, Pompto pelkėse. 

Saturnas, lotynų vietinis žemdirbystės dievas. Pagal vėlesnį padavimą, 
Jupiterio buvęs pašalintas nuo viešpatavimo Olimpe, Jano priimtas į Savo 
karalystę ir priešais Janikulą įkūręs Saturnijos miestą, 0 jį priglaudusi šalis 
buvusi praminta Lacijum. Jo ramus ir laimingas viešpatavimo laikmetis 
vadinamas aukso amžiumi. Jau anksti padavimai siejo jį su graikų Kronu, 
todėl jis laikomas Jupiterio, Junonos, Cereros ir Piko tėvu, Rėjos vyru. 

Saturnietė, Junona, Saturno duktė. 

Saturnija, Saturno pastatytasis miestas IKapitolio kalvoje. 

Saulius, Saulė (lot. Sol, gr. Foibos), saulės dievas, Lotyno senelis, kiek 
jo motina nimfa Marika tapatinama su Foibo dukterimi Kirke, 

Seipiadai, Sopionų giminės. „Ailbu Scipiadai — abu Scipionai, t. y. Publius 
Cornelius Scipio Africanus vyresnysis ir jaunesnysis. Vyresnysis nugalėjo 
Hanibalą ties Zama 201 pr. Kr. ir tuo baigė antrąjį punų karą, jaunesnysis 
užkariavo ir sugriovė Kartaginą 146 pr. Kr. 

Sebetidė, susijusi su upe arba upės dievų Sebetu. Nimfa Sebetidė — 
Sebeto duktė. 

Sedula, žr. Kornelija. 

Selinuntas, miestas pietinėje Sicilijos pakrantėje, dar ir dabar pasižymįs 
palmių gausumu. 

Seramas, 1. 257 ir 250 pr. Kr. konsulo Gajaus Atilijaus Regulo pravardė, 
Vergilijaus kildinama iš sero „sėju", nes, atvykus pasiuntiniams pranešti, 
kad esąs išrinktas konsulu, jisai sėjęs lauką. Jo pirmykštė pravardė buvusi 
veikiau Saranas (Sananus) nuo umbrų miesto Sarano (Saranum); 2. rutulas, 

Serestas, trojėnas, Enėjo bendras. 

Sergestas, Enėjo bendras ir vairininkas. 

Sergijus, romėnų patricijų giminės vardas, kuriai priklausė Katilina. 

Severas, kalnas sabinų krašte į pietryčius nuo Nursijos. 

Sibaris, trojėnas. 

Sibila, pranašė, ypač Kūmų, kurios Enėjas klausė patarimo. Ji landoje 
prie Kūmų rašė ištarmes ant palmių lapų ir dėstė jas tam tikra tvarka, 
kad jomis išpranašautų romėnų valstybės likimą. Kilusios iš ankstesniųjų 
laikų sibilų įkvėpimo rimto ir migloto turinio sibilos pranašystės, arba kny- 
gos, atkeliavo, pagal padavimą, Solono laikais iš Azijos į Graikiją ir iš ten 
Tarkvinijui Rūsčiajam viešpataujant į Romą. Knygos buvo saugomos tam 
tikros žynių Kolegijos Jupiterio šventovėje Kapitolyje, ir sunkiu valstybei 
metu klausdavo jų patarimo, 

Sichajus, foinikietis, didžiausias Tiro žemvaldys, Didonos vyras, j0S 
brolio Pigmaliono nužudvtas. 

Sidicinai, tautelė Kampanijoje su sostine Teanu (Teanum). 

Sidonas, seniausias Foinikijos didmiestis. Monetose Sidonas vadina savė 
Tiro motina, nes iš Sidono jis buvo įkurtas. 

Sigėjus, pakrantės kalnas Troadėje prie vakarinio Helesponto įėjimo. 

Sikanai, tariamai iš Iberijos (Ispanijos) atkeliavusi į Italiją ir apsigy- 
venusi išilgai vakarinės pakrantės tarp Tiberio ir Lirio tautelė. Vėliau persi- 
kėlė į Siciliją, tad poezijoje sikanai — sicilai. 

Sikanija, senas, poetiškas Sicilijos vardas. 

Sila, kalnuotas miškas Apeninų kalnų keteroje brutijų krašte. 

Silvanas, senas italų dievas, miškų, augalų ir pasėlių saugotojas, taiP 
pat bandų laimintojas. 

Silvija, Tiro duktė. 

Silvijus, 1. Enėjo ir Lavinijos sūnus, Askanijaus įpėdinis Albalongoje; 
2. Silvijus Enėjas, Silvijaus įpėdinis „Albalongoje. 

Simaitas, upė Sicilijos rytų pakrantėje netoli nuo Katanos. 

Simoentas, 1. mažas Skamandro intakas Trojos srityje; 2. Epiro upė, 
kurią Helenas taip pat buvo pavadinęs pagal trojiškę, todėl „netikra“. 

Sinonas, graikas, savo iškalba ir klastingumu įkalbėjo trojėnus priimti 
į miestą Trojos žirgą, naktį išleido karžygius ir taip Troją užleido graikams. 

Sirenos, pagal Homerą, dvi viliojančios seserys, gyvenančios tarp Ajajos 
ir Skilos uolų, kurios dainomis prisiviliodavusios pravažiuojančius ir juos 
užmušdavusios. Plastikos mene sirenos vaizduojamos paukščio liemenių iT 
moters galvą, vėliau — moters kūnų su sparnais ir paukščių nagais, 

Sirijus, žvaigždė, kuriai patekėjus liepos viduryje, prasideda karščiausios 
dienos. Senovėje bijota, nes nešdavusi nederlių ir ligas. 

Sirtis, Didžioji ir Mažoji, dvi įlankos šiaurės vakarų Afrikos pakrantėje. 
Jų, ypač Didžiosios, jūrininkai privengdavo dėl seklumų ir aplinkinių pa- 
krantės gyventojų plėšikų. 

Skajiškas (gr. skaios „kairinis", nes, kai žynys, burdamas iš paukščių 
skridimo, atsigręždavo veidu į vidurnaktį, vakarą turėdavo po kairei), vaka- 
rinis, vakarų. Skajiški vantai — Trojos vakarų vartai, pagrindiniai vartai, 
nukreipti į graikų stovyklą. Nuo jų boksšto buvo toli matyti. 

Skila, 1. Italijos pakrantės jūron prasikišusi uola Sicilijos sąsiauryje 
priešais Charibdę, pavojinga laivams dėl bangų. Pagal padavimą, jūros pa- 
baisa, Forko duktė šešiomis slibino ryklėmis ir dvydika aštrių ilčių, ik! 
pusiau mergaitės kūnu, toliau vilko, gale deliinai, aplinkui šunes, uo10S 
landoje tykojanti griebti pravažiuojančius laivus; 2. laivo vardas. 

Skilakėjus, brutijų rytų pakrantės miestas, pavojingas iaivams, nes ne- 
turėjo uosto. 

Skiras, Egėjaus jūros sala į rytus nuo Eubojos, Piro gimtinė, 

Soraktė, kalnas pietinėje Etrurijoje į šiaurę Nuo Romos su šventovė 
Apolonui ir Feronijos alku papėdėje. 

Sparta, paprastai Lakedaimonas, Lakonijos sostinė, 

Spėja, nereidė. 

Stenelas, Kapanėjaus sūnus, vienas graikų vadų, pasislėpusių medl- 
niame žirge. 

Stenijus, rutulas, 

Steropas, kiklopas. 

Stiksas, požemio pasaulio upė, kuria dievai dievagodavos, darydami bai- 
siausią ir tvirčiausią priesaiką; poetiškai — požemio pasaulis, Stigiškas — 
susijęs su Stiksu, pražūtingas, nelemias. 

Strimonas, Trakijos upė, mėgiamiausia gervių būriavimosi vieta. 

Strimonijus, trojėnas. 

Strofadai, dvi salelės Jonijos jūros pietuose priešais Mesenijos krantą, 
mitologinė harpijų buveinė. 

Sukronas, rutulas. 

Sulmonas, 1. volskų miestas Lacijuje; 2. rutulas. 

Taburnas, kalnynas Kampanijos ir Samnijaus pasienyje. 

Tacijus, sabinų karalius Kuruose, kariavęs su Roma dėl pagrobtų sabinių. 
Susitaikęs persikėlė į Romą ir viešpatavo drauge su Romulu. 

Kagas, rutulas. 

Taimonas, likietis. 

Talas, rutulas. 

Talėja, nereidė. 

Tamiris, rutulas. 

Tanajis, rutulas. 

Tapsas, siauras slėnas pusiasalis ir miestas Sicilijos rytų pakrantėje. 

Tarchonas, etruskų karalius, darąs su Enėju sąjungą. 

Tarentas, turtingas ir galingas Tarento įlankos šiaurėje miestas, pagal 
Vergilijų, Heraklio įkurtas. 

Tarkvinijus, dviejų Romos karalių vardas: Lucius Targuinius Priscus, 
penktasis karalius, ir Lucius Targuinius Superbus, paskutinysis karalius, 
L, Junijaus Bruto dėl žiaurumo nuverstas nuo sosto ir ištremtas, 

Tarkvitas, Fauno ir nimfos Driopės sūnus, rutulas. 

Tarpėja, 1. Kamilos bendrininkė; 2. žr. Tarpėjus. 

Tarpėjus, giminės vardas. Tanpėjos, arba Tanpėjaus, uola, Kapitolio kal- 
wos pietvakarių status kriaušis, nuo kurio mesdavo nNusikaltėliųs. Vieta 
gavusi vardą nuo Spurijaus Tarpėjaus, pilies viršininko, Romului viešpa- 
taujant, arba nuo jo dukters Tarpėjos. Tarpėjos pilis — Kapitolio tvirtovė. 

Tartaras, tamsi, saulės niekada neapšviečiama praraja, dukart tiek gili, 
kiek dangaus tolumas nuo žemės, geležiniais vartais varinių slenksčių už- 
daryta. Pagal Homerą, Dzeusas ten nutrenkęs nusikaltėlius ir jo valdžios 
priešus. Ten pasmerktieji kenčia už savo kaltes. 

Taumantas, Okeano ir Gajos („Žemės“) sūnus. Taumanto dukrą — 
Iridė, dievų pasiuntinė. 

Teana, Kisėjaus duktė, Amiko žmona, 

Tėbai, 1. Bojotijos miestas, Bakcho gimtinė; 2. Mizijos miestas, Achilo 
sugriautas. 

Tegėja, Arkadijos miestas. 

Telebojai, tautelė, ištremta iš Akarnanijos, užvaldė Tafo salą Jonijos 
jūroje ir po to įsikūrė iš dalies Kaprėjų saloje priešais Neapolį. 

Telonas, telebojų karalius Tafe, Oibalo tėvas. Kadangi jo tėviškės veals- 
tybė buvo permaža, persikėlė su išeivių dalimi į Kaprėjus ir įkūrė Kam- 
panijos valstybę. 

Temilas, rutulas. 

Tenedas, salelė prieš pat Troadės pakrantę su šventove Apolonui. 

Terebinias, tenpentino medis (pistacia terebinthus), prie Epiro uosto Ori- 
ko gausiai augęs juodas medis, vartotas inkrustacijoms su dramblio kaulu. 

Terėjus, trojėnas. 

Termodontas, Kapadokijos upė, įtekanti į Juodąją jūrą; palei jį gyve 
nųsios amazonės. 

Teronas, rutulas. 

Tersilochas, trojėnas. 

Tesandras, graikas. 

Tetidė, jūrų nimfa, Nerėjaus ir Doridės duktė, Pelijaus žmona, Achilo 
motina. 

Tetrika, kalnas sabinų krašte. 

Teukrai, trojėnai. 

Teukras, 1. Skamandro ir nimfos Idajos sūnus, seniausias Trojos kara- 
lius, atkeliavęs iš Krėtės; 2. Salamino karaliaus Telamono ir Priamo sesers 
Hezionės sūnus, puikiausias graikų kilpininkas per Trojos karą. Kadangi 
jis grižo iš karo praradęs savo brolį Ajaką, tėvas nepriėmė grįžusio į Sala- 
miną. Apolono pamokytas, nuvyko į Kipro salą ir ten įkūrė miestą Salamino, 
savo gimtosios salos, vardų. 

Teukrija, Teukro šalis, t.y. Troja. 

Teutonai, bendras germanų tautelių vardas. 

Teutrantas, trojėnas. 

Tezėjus, Atikos tautinis didvyris, bandęs su savo bičiuliu Piritojum iš- 
gabenti Prozerpiną iš požemio pasaulio, bet drauge su juo buvo grandinėmis 
surakintas ir pasmerktas amžinai kalėti. 

Tiberinas, Tiberio upės dievas, religinėse apeigose vartojamas vardas, 
ypač šaukiantis maldose, 

Tiberis, anba Tibris (graikiškoji, Vergilijaus daugiausia vartojamoji 
lytis), didžiausia vidurinės Italijos upė, ištekanti Etrurijoje. 

Tibris, 1. Tiberis, upė; 2. etruskų karalius, kritęs kautynėse prie Tiberio. 
Nuo jo Albula anksčiau vadintoji upė gavo dabartinį Tiberio vardą. 

Tiburai, tiburiečiai, Tiburo miesto gyventojai. 

Tiburas (dabar Tivoli), senas ant uolotos kalvos Lacijaus miestas abipus 
Anijėno upės krioklių. 

Tiburtas, Katilo ir Koro brolis, Argo karaliaus Amiiarajaus sūnaitis, 
Tiburo įkūrėjas, garbintas prie Anijėno krioklių. 

Tidėjus, Kalidono Aitolijoje karalius, Oinėjaus sūnus, Diomedo tėvas, 
žygiavęs prieš Tėbus ir žuvęs narsiai kovodamas. 

Tididas, Tidėjaus sūnus, Diomedas. 

Tifoėjus, Tartaro ir Gajos sūnus, milžinas baisūnas, norėjęs nuversti 
Jupiterį nuo sosto. Po kietos kovos, Heraklio padedamas, Jupiteris jį NU- 
galėjo. Pagal vieną padavimą, buvęs Jupiterio nutrenktas į "Tartarą, pagal! 
kitą, — palaidotas po Inarimės salos kalnais. 

Tijadė, bakchantė, vyno dievo šventės dalyvė. Kvaitulio pagautos, brie- 
dena prisidengusios, tirsu (Bakcho lazda, gebene ir vynuogių lapais apvy- 
niota) mojuodamos, mušdamos būgnais, dumdavo tijadės per Kalnus ir 
miškus iš Tėbų miesto į Kitairono kalną. Įnikusios siausti, sudraskydavo 
pakeliui jaunus stirniukus ir valdgydavo žalią jų mėsą. 

Timavas, upė Istrijoje tarp Akvilėjos ir Triesto, pagal senovės geograius, 
septyniais, pagl Vergilijų, devyniais šaltiniais, kurie rinkdavosi į vieną nuo- 
taką. Dėl nepaprastų tėkmės pakitėjimų ir žiočių senovėje ji buvo laikoma 
nuostabiu gamtos stebuklu. 

Timbras, rutulas. 

Timbrėjus, 1. Apolono pravardė pagal Timbros slėnį Troadėje, kur buvo 
alkas ir Apolono šventovė; 2. trojėnas 

Timbris, trojėnas. 

Timoitas, 1. vienas Trojos didikų, iš keršto pataręs gabenti medinį žirgą 
į miestą, nes Priamas užmušęs jo sūnų, per Kurį, vieno burtininko prana- 
šavimu, Troja galėjusi kada nors žūti; 2. trojėnas, Hiketaono sūnus, 

Tindaridė, Spartos karaliaus Tindarėjaus duktė, Helena. 

Tiras, 1. trojėnas, Teutranto brolis (lot. Tyres); 2. Foinikijos miestas 
(gr. Tyros), Sidono kolonija, davęs pradžią Kartaginai. Garsus prekyba, 
ypač purpuru; 3. ištikimiausias karaliaus Lotyno bandų ir ganyklų prižiū- 
rėtojas (lot. Tyrrhus). 

Tirėnai (gr. Tyrrėnoi, Tyrsėnoi), graikiškas etruskų vardas. Pagal pa- 
davimą, etruskai atkeliavę į Italiją iš Lidijos per Alpių kalnus. 

Tirėnas, toks etruskas. 

Tiriečiai, Foinikijos miesto Tiro gyventojai, taip pat kartaginiečiai. 

Tirintietis, iš Argolidės miesto Tirinto. Tuo vardų vadinamas Heraklis, 
nes jo motina Alkmėnė ten gimusi ir jis pats ten buvęs išaugintas. 

Titanai, Dangaus ir Žemės vaikai, „sena giminė“, nes gyvenusi jau prieš 
Jupiterį. Žinomiausieji šešių brolių yra Saturnas (Kronas), Jupiterio tėvas, 
turėjęs vyriausią valdžią, Okeanas, didžiausios jūros, aptekančios žemės 
skridinį, valdovas, viešpataująs dar ir Jupiterio laikais, ir Japetas, Prome- 
tėjaus tėvas. Saulės dievas, Hiperiono ir Tėjos sūnus, vadinamas taip pat 
titanu, nes kilęs iš titanų giminės, 

Titijas, Jupiterio ir Gajos sūnus, milžinas, už kėsinimąsi prieš Liatoną 
buvo Apolono strėlių pervertas ir Jupiterio nutvotas į Tantarą, kur kirlys 
drasko nuolatos ataugančias kepenis. 

Titonas, Trojos karaliaus Laomedonto sūnus, Aušros (Auroros) vyras, 
Memnono tėvas. Aušra išmeldė iš Dzeuso Titonui nemirtingumą, tačiau už- 
miršo paprašyti amžinos jaunystės, tad jis, kaip ir paprasti mirtingieji, pa- 
seno, ir Aušra jį pavertė Žiogu. 

Tizifonė, viena furijų, keršijančių dievybių iš požemio karalijos siųsta, 
neša ligas, baimę, karą ir kitas negeroves, Ji taip pat sergsti geležinius p0- 
žemio pasaulio vartus. 

Toantas, Aitolijos karalius, graikų vadas ties Troja; 2. trojėnas. 

Toga, tautinis netarnaujančių kariuomenėje romėnų apsiaustas: vVilno- 
nNės pusiau apvalios medžiagos apdangalas, taip apie liemenį permestas, ]0£ 
siekė kulnis ir kairę ranką juosė tartum tvarsčiu iki riešo, kai dešinioji buvo 
visai laisva. 

Tolumnijus, lotynų aiškiaregys burtininkas. 

Torkvatas, Tito Manlijaus pravardė, nes jis dvikovoje vienam galui Nu- 
ėmė nuo kaklo iš auksinės vielos susuktą grandinėlę (torgues). 340 pr. KT. 
buvo konsulu ir vadu kare prieš lotynus ir nubaudė savo sūnų mirties 
bausme, nes tasai prieš jo įsakymą įsivėlė į kovą su priešu. 

Trakai, Trakijos gyveniojai. 

Trakija, šalis į šiaurę nuo Eladės, garsi veisliniais žirgais. 

Trinakrija, senasis Sicilijos vardas, „sala trimis kalnų iškyšuliais": šiau- 
rės rytų Peloras, vakarų Lilibajus ir pietryčių Pachinas. "Urinakrėnai — 
siciliečiai. 

Trionas (lot. Trio „Kuliamasis jautis"), paprastai daugiskaita Trionai, 
senovės romėnų viso didžiojo Grįžulo ratų žvaigždyno pavadinimas. 

Tritonas, 1. Neptūno ir Amfitritės sūnus, jūrų dievaitis, pusiau Žmogus, 
pusiau žuvis, kurio pagrindinis atributas sraigės kiauto trimitas. Neptūno 
liepiamas, trimituodavo jisai jūrai sujudinti ar nuraminti, "Kritonai — jūrų 
daimonai, lydėję Neptūną; 2, laivo su Tritono ženklų vardas. 

Tritonietė, karo deivės Atėnės pravardė, nes ji gimusi prie Tritono ežero 
ties Tripoliu arba prie Tritono upelio Bojotijoje į pietus nuo iKopaido ežero. 

Trivija, 1. prie kryžkelių šmėkliškai viešpataujančios ir garbinamos 
burtų deivės Hekatės pravardė. šiai požemio karalystės deivei buvo pašven- 
tinti alkai ir Avernas; vėliau ji sutapo su mėnulio deive ir su Artemide, arba 
Diana; 2. ežeras Lacijuje prie Aricijos su šventove ir alku Dianai. 

Troilas, Priamo jaunesnysis sūnus. 

Troja, miestas ir apylinkė apie Troją; 2. Priamo sūnaus Heleno pa- 
statytasis miestas Hpire; 3. statant Albalongą Askanijaus įsteigtos ir savo 
tėvynės garbei Trojos žaidimų pavadintos didikų berniukų raitųjų žaidynės. 

Tronijus, trojėnas. 

Tula, Kamilos palydovė. 

Tulas, romėnų pavardė, ypač Tullus Hostilius, tretysis Romos karalius, 
pasižymėjęs karingumų. 

Turnas, rutulų karalius Ardėjoje, Dauno ir Venilijos sūnus, Juturnos 
orolis, Amatos sesers sūnus. Amatos palaikomas, piršosi Lavinijai, bet, kai 
ta buvo skirta Enėjui, tai, Alektos pakurstytas, ėmė kovoti sų Knėjų ir 
krito nuo jo rankos. 

Tuskai arba etruskai, Etrurijos (dabar Toskanos) gyventojai. Jie turėjo 
dvylika savarankiškų miestų, kurie sudarė sąjungą. Buvo garsūs prekyba, 
amatais ir jūrų galybe. 

Ufentas, 1. upelė pietiniame Lacijuje, sunkiai prasimušanti į jūrą pro 
Pomnpio pelkes; 2. lotynas, ekvų vadas. 

Ukalegontas, vienas Trojos gerontų, arba vyresniųjų tarybos narių. 
Poetiškai — vietoje Ukalegonto namai. 

Uliksas, lotyniškas Odisėjaus vardas, Itakės karalius, Laerto ir Antiklė- 
jos sūnus, Penelopės vyras, sukto, visada randančio išeitį, nesivaržančio 
priemonėmis graiko tipas. Su dvylika laivų žygiavo į Troją ir, ją sugriovus, 
grįžo į tėviškę po dešimties klajojimo metų. 

Umbras, Umbrijos srities tarp Pado, Tiberio ir Adrijos jūros, medžiok- 
linis šuo. 

Umbronas, marsų žynys ir vadas, atvykęs padėti Turnui, kritęs nuo 
Enėjo rankos. 

Vakarinė (lot. Vesper, gr. Hesperos), vakarinė Veneros žvaigždė. 

Valeras, etruskas. 

Velija, Lukanijos pajūrio miestas netoli nuo Palinūro rago (jūron 1šsi- 
kišusio kalno). 

Velinas, pelkėtas ežeras sabinų krašte tanp Reatės ir Intamno, 

Venera (= gr. Airoditė), Jupiterio ir Dianos duktė, Vulkano, taip pat 
Anchizo žmona, grožio ir meilės deivė, Kupidono, Enėjo motina, trojėnų 
bičiulė. Keltine prasme — meilė, meilės malonumai, 

Venilija, nimfa, Dauno žmona, Turno motina. 

Venulas, lotynas, siųstas pasiuntiniu pas Diomedą. 

Vesta, židinio deivė. Židinys ir židinio ugnis buvo laikoma kiekvienos 
gyvenamosios vietos centru ir būtina valstybinio gyvenimo sąlyga. Amžino- 

sios ugnies simbolis laidavo valstybės amžinumą, ir ugnies užgesimas Vestos 
šventovėje buvo laikomas blogu ženklu valstybei. 

Vezulas, viena augščiausių Alpių viršūnių Ligurijos ir Etrurijos pasie- 
nyje, iš kur išteka Padas. 

Virbijus, žr. Hipolitas. 

Voleentas, lotynų raitininkų vadas. 

Volskai, tautelė Lacijuje abiejose Lirio upės pakrantėse. 

Volturnas, upė šiaurės Kampanijoje. 

Voluzas, volskas. 

Vulkanas, Jupiterio ir Junonos sūnus, Veneros vyras, ugnies ir meniškų 
kalvystės darbų dievas. Poetiškai — ugnis 

Zefiras, dzetiras (gr. dzefyros), Italijoje paprastai švelnus vakarų vėjas. 

TO PATIES AUTORIAUS SU VERGILIJUM, ENĖJIDE AR 
ANTIKINE METRIKA SUSIJĘ DARBAI: 


Ką randame bendra Vergilijuje ir Donelaityje (Vytauto D. univer- 
siteto diplominis darbas, 1933). 


Vergilijus (Žingsniai, 9, 1947, Stade, Vokietija). 


Lietuviškojo heksametro technikos raida (Lietuvių Vasario 16 Gim- 
nazijos Metraštis, 1955). 


Hegzametras (Lietuvių Enciklopedija, VIII, 165, 1956). 
Metrika (Lietuvių Enciklopedija XVIII, 310-11, 1959). 
Vergilijaus lietuvinimas (Aidai 3, 1965). 

Vergilijus (Lietuvių Enciklopedija XXXIII, 416-421, 1965). 


Antikiniai poetai lietuviškai, II. Publijus Vergilijus Maronas. Buko- 
likos. Georgikos (paruošta spaudai: vertimas, įvadas, vardai ir 
daiktai). 


Kiti svarbesnieji darbai: 


Klasicizmo reikšmė mūsų kultūrai (Jaunoji Lietuva, Kaunas, 1929). 


De vocibus vulgaribus, guae inveniuntur in apostolorum epistolis, 
guae guidem sunt liiterarum sacrarum edilionis vulgaiae (Vienos 
universiteto disertacija, Kaunas, 1939). 


Sofoklis. Tragedijos. Karalius Oidipas, Oidipas Kolone, Antigonė. 
Vertė dr. A. Rukša ir A. Venclova, Kaunas, Švietimo Ministerijos 


Knygų Leidimo Komisijos leidinys Nr. 505, 1939. 


De Catulli carmine LI eiusgue exemplari Craeco (Coniributions of 
Baltic University, Hamburg, 1946). 


„Diarum Societatis Jesu“ ir lietuvių kalba Vilniuje (1710-1723) 
(Tautos Praeitis I-3, 1962). 


Straipsniai Lietuvių Enciklopedijoje. 


